
]M 011  poteris  mirari,  Vir  Amicissime,  quod  ego 
Tibi  potissimum  Opusculorum  meorum  acade- 
micorum  collectionem,  quae  nuuc  prodit,  in- 
scripserim  ,  modo  memineris  amicitiae  nostrae 
diuturnitatem ,  quam  animorum  similitudo  ge¬ 
nuit,  eadem  studiorum  ratio  aluit,  communis¬ 
que  amor  erga  veteres ,  quos  Graecia  Latium- 
que  protulit,  medicos  confirmavit.  Ex  quo 
enim  Tvam  commentationem  in  Aretaei  de 
pulmonum  inflammatione  locum,  TvARVMque 
exercitatiomim  Aetianarum  specimen  legeram, 
annis  superioris  seculi  nonagesimo  et  sequenti 
edita,  intelligebam ,  quanta  et  lux  et  medicina 
scriptis  horum  medicorum  Tva  opera  accessura 
esset,  et  plus  Te  amabam,  quoniam  medico¬ 
rum  Graecorum  studium,  quod  tunc  fere  fri¬ 
gebat  ,  Te  commentatore ,  plures  amatores  na- 
cturum  esse  praevidebam.  Aoi  i.  sine  summa 
eum  voluptate  audiebam ,  Te  in  Italia  commo¬ 
rantem  omne  tempus  studiumque  impendere 
et  conferendis  codicibus  manu  scriptis  Aretaei 
Aetiique,  quos  prae  caeteris  amabas,  cum 
editionibus  impressis ,  et  describendis  opusculis 


medicorum  graecorum,  quae  typis  nondum  ex¬ 
pressa  in  bibliothecarum  carceribus  latebant  et 
adhuc  latent.  Nuper  cum  Te  convenirem,  con¬ 
gestas  a  Te  hujuscemodi  copias  summa  cum 
admiratione  conspexi  ,  nihilque  magis  dolui, 
quam  quod  Tibi  aegrotorum  multitudo,  quae 
Te  semper  obsidet,  suamque  et  sanitatem  et 
vitam,  modo  Tv  utriusque  curam  habeas,  so¬ 
spitem  incolumemque  putat,  nunquam  tantum 
otii  concessura  sit,  ut  illas  divitias  in  rei  publi¬ 
cae  literariae  utilitatem  publici  juris  facere 
possis.  Quae  sors  tam  amplam  ineditorum  et 
codicum  manu  scriptorum  collectionem,  libro- 
rumque ,  collationibus  codicum  margini  ad- 
scriptis  divitum,  apparatum  aliquando  mansura 
sit,  haec  cogitatio  animum  meum  tanto  afficit 
moerore ,  ut  jam  nihil  amplius  addere  possim, 
quam  hoc,  velis  Tvam  amicitiam,  de  qua 
hucusque  laetatus  sum,  etiam  in  posterum, 
quam  diu  hac  vita  frui  mihi  licebit,  mihi  con¬ 
servare.  Yale,  iterumque  vale. 


PRAEFATI  O. 


Haud  sino  timore  aliquo  opuscula  mea  academica,  in 

unum  collecta,  nunc  in  publicum  prodire  jubeo.  Yereor 
•  •  •  •  * 
enim,  ne  smt,  qui  reiteratam  eorum  editionem  super¬ 
fluam  pronuntient,  certe  non  necessariam.  Causae  igi¬ 
tur  adferendae  sunt,  quae  me  diu  dubium  cunctantem- 
que  tandem  permoverunt,  ut  voluntati  Leop.  Vossir, 
Yiri  Honestissimi ,  qui  eorum  redemptionem  optabat, 
obtemperarem. 

Et  prima  quidem  causa  haec  est ,  quod ,  si  libellos 
academicos ,  diversis  temporibus  inde  ab  anno  superio¬ 
ris  sectili  septuagesimo  octavo  a  me  promulgatos,  con- 
junctim  ederem ,  votis  plurimorum ,  qui  mei  quondam 
fuerunt  discipuli,  responderem.  Saepe  enim  accidebat, 
ut,  quando  disputatio  aut  programma  quoddam,  a  me 
scriptum ,  ab  illis  desideratum ,  a  me  postularetur, 
equidem  huic  desiderio  ob  exemplorum  penuriam  satis 
facere  haud  possem. 

Deinde  cogitatio  quoque,  me,  si  ipse  horum  opu¬ 
sculorum  editionem  iteratam  susciperem,  illis  emenda¬ 
tricem  manum  admovere  posse  ,  multum  contribuebat, 
ut  ad  ea  colligenda  serio  animum  applicarem.  Cum 
enim  ejusmodi  libellorum  academicorum  promulgatio 
saepe  praecipitanda  sit,  quippe  quod  summorum  artis 
medicae  honorum  candidati  discessum  a  nostra  litera- 
rum  universitate,  quam  celerrime  id  fieri  potest,  parare 
coguntur,  fieri  haud  potest,  quin  interdum  haud  satis 
compta  atque  polita  in  publicum  prodeant,  quae  talium 
solemnitatum  academicarum  indicendarum  causa  apud 


X 


nos  scribenda  snnt  programmata.  Saepe  intelligebam, 
cum  aliquamdiu  post  editos  relegerem  libellos,  aut  iilis 
nonnulla  addi  posse,  quae  ad  rem  pertinebant,  aut 
emendari  debere,  quae  minus  accurate  scripta  erant. 
Quae  cum  ipse  optime  sentirem,  nullam  peperci  ope¬ 
ram,  ut  pro  virium  mearum  modulo  haec  nova  opuscu¬ 
lorum  meorum  editio  auctior  atque  emendatior  com¬ 
parer  e  posset. 

Commentationum  mearum  quamquam  duplex  est 
genus,  quorum  alterum  ad  rem  medicam,  alterum  ad 
philologiam  pertinet,  tamen  utrumque  haud  ita  dis¬ 
junxi,  ut  omnes  medici  argumenti  simul  et  conjunctim 
ponerem,  easque  aut  antecedere,  aut  sequi  philologicas 
juberem,  sed  temporum,  quibus  scriptae  editaeque  sunt, 
inprimis  habui  rationem.  Sed  huic  chronologico  or¬ 
dini  non  ita  me  mancipavi,  ut  eas,  quae  ob"  argumenti 
similitudinem  conjungi  debebant,  ob  temporis,  quo 
prodiere,  rationem  longo  intervallo  separarem  atque 
divellerem.  Sic  omnes  libelli,  qui  de  morbo  vaccino- 
varioloso  a  me  scripti  sunt,  quamvis  diversis  tempori¬ 
bus  in  lucem  editi  fuerint,  sese  tamen  proxime  exci¬ 
piunt,  et  sola  typothetae  culpa  factum  est,  ut  prima 
de  hoc  argumento  commentatio  interventu  programma¬ 
tis  ,  quo  anatomes  chirurgicae  specimen ,  a  vesica  uri¬ 
naria  desumtum,  exhibui,  a  septem  continuationibus 
sit  disjuncta  et  separata.  Proximo  volumine  eandem 
sequar  rationem  in  commentationibus ,  ad  Celsum, 
Caeliumque  Aurelianum,  et  ad  historiam  medicinae 
militaris  apud  veteres  Graecos  Romanosque  perti¬ 
nentibus. 

Caeterum  nihil  magis  in  votis  habeo ,  quam  ut 
hisce  laboribus  meis  aequi  justique  judices  contingant. 

Scribebam  Lipsiae  A.  R.  S.  cioiocccxxvii. 

I. 

DE  CAUSA  MORTIS  HOMINUM, 

A^UA  SUBMERSORUM  EOS  ^UE  IN  VITAM  REVOCANDI  RA¬ 
TIONE,  YETERIBUS  GRAECIAE  MEDICIS  USURPATA. 


Epistola  gratulatoria  atl  Io.  Glo.  Tennerum  et  Demetr. 
Polichronium,  cum  summos  in  sarte  medica  honores  adi¬ 
piscerentur,  a.  d.  yii.  Cal.  Oct.  clamccLxxvm.  scripta. 


/uamvis  mandatum  Commilitonum  Amicissimorum, 
y  o  b  i  s  honores,  quos  ye  s  t  r  a  merita  meritos  conse¬ 
cuta  sunt ,  gratulandi ,  et  ab  honore ,  quem  secum  ad- 
ferre  videtur,  (quis  enim  sensum  erga  hoc  fiduciae 
specimen  obtusum  pectore  alat?)  et  a  suavitate,  qua 
omnes  perfundat  necesse  est,  (quis  enim  tam  durus 
sit,  quin  amicis  necessariisque,  uti  privarim ,  ita  et 
publice,  honores  acceptos  omnino  que  fortunae  favorem 
gratulari,  data  occasione,  lubenter  velit  ?)  haud  parvam 
habeat  sui  commendationem:  tamen,  nisi  mihi  legem 
fixissem  hanc,  ut,  si  fieri  ulla  ratione  posset,  amico¬ 
rum  atque  commilitonum  voluntati  nunquam  deessem, 
has  illius  et  honorifici  et  jucundi  officii  peragendi  par¬ 
tes  hoc  quidem  tempore  plane  recusavissem.  Cum 
enim  praeter  illam  studiorum  necessitudinem ,  quae 
mihi  t  e  cum,  Doctissime  Te  n  nere,  intercedit, 
vix  quidquam  habeam ,  quo  fretus  me  amicorum 
tuorum,  quae  te  gratulabunda  cingit,  coronae 
immiscere  possim :  cumque  tristis  illa  tui.  Erudi- 
tissime  Demetri,  a  nobis  discessus  imago  illam, 
quam  i '  u  a  mihi  amicitia  .  suggerit ,  fiduciam  ani¬ 
mo  eripiat  meo :  videor ,  cum  illic  metus ,  ne  impu-  < 
I.  1 

dentiae  incurram  crimen,  urgeat,  liic  cogitatio  acerba 
aninmm  perturbet  meum,  me  brevi  ab  eo  relictum  iri, 
quem,  quo  rara  omnia  atque  peregrinis  adportata  regio¬ 
nibus  excipere  solemus,  studio  amplectebar :  quem,  quam 
sibi  eruditio  atque  humanitas  plane  singularis  pariunt, 
admiratione  prosequebar :  quem  denique  eodem,  quo  me 
dignum  existimabat,  amore  fovebam:  videor,  inquam, 
mihi  his  quidem  temporibus  impar  provinciae,  qua  me 
Commilitones  ornarunt  mei,  recte  administrandae.  Sed 
quemadmodum  tua  humanitas ,  Tensere,  ani¬ 
mum  subtimidum  erigebat  atque  confirmabat  spe  illa 
dulcissima,  fore,  ut  hominem  tibi  ignotum  illum  qui¬ 
dem ,  sed  a  personae,  quam  sustinet,  dignitate  com¬ 
mendabilem,  non  omnino  rejicias  :  ita  nostra  amicitia, 
Demetri,  quae  publicum  aliquod  poscere  moni- 
mentum  videbatur,  animum  a  tristitia  retractum  im¬ 
pulit  ad  scribendi  partes  in  me  suscipiendas.  Quam 
ob  rem  excusatus  jam  satis  apud  vos  ero,  si,  cum 
fortasse  nonnisi  immatura  mei  ingenii  immaturitas 
proferre  posset,  tamen  ea  proferre,  quam  omnino  ta¬ 
cere  satius  esse  duxerim.  Argumentum  vero,  quod, 
ne  epistola  mea  nimis  tenuis  evaderet ,  vobis  cum 
communicandum  sumsi ,  haustum  est  e  veterum ,  quos 
Graecia,  magnorum  quondam  ingeniorum  fecunda  ma¬ 
ter,  protulit,  aluit,  sinuque  suo  liberaliter  admodum 
fovit,  medicorum  scriptis.  Collegi  nimirum  ea,  quae 
mihi  in  illis  experientiae  medicae  thesauris  de  causa, 
quae  aqua  mersis  hominibus  mortem  inducere  olim 
credita  est,  atque  de  remediis,  illos  hac  misera  sorte 
defunctos  in  vitam  revocandi,  occurrebant.  Intellige- 
bam  enim  tum ,  cum  nuper  occasione,  cujus  memoria, 
cum  et  recens  admodum,  et  tristis  sit,  disertiori  ali¬ 
qua  descriptione  vix  indiget,  invitatus  ingentem  illam 
libellorum  sylvam,  qui  de  submersis,  eorumque  vitam 
revocillandi  subsidiis  conscripti  sunt,  pervolverem,  ve¬ 
terum  Graeciae  medicorum  hac  de  re  sententias  aut 
plane  negligi,  aut  tam  negligenter  adferri,  ut  ego  quo- 

vis  contendere  pignore  vellem,  plerosque  illorum  recen- 

tiorum  scriptorum  ipsos  fontes  non  adiisse,  sed  e  turbi¬ 
dis  rivulis  illorum  hausisse,  qui  primi  veterum  in  hoc 
de  submersis  loco  sententias  in  scenam  producerent. 

Jam  vero  cum  in  causa  mortis  hominum  aqua  sub¬ 
mersorum  rimanda  facile  praevideam,  me,  nisi  osten¬ 
sum  ivero,  veteres  in  ea  fuisse  sententia,  ut  homines 
strangulatos,  aqua  mersos  atque  suffocatos,  una  eadern- 
que  morte  perire  crederent,  felici  successu  iri  destitu¬ 
tum  :  patiamini,  ut  ea  ante  omnia  exponam,  quae  ani¬ 
mum  induxerint  meum,  ut  illud  a  veteribus  fuisse  de¬ 
fensum  statuam.  Ac  primum  quidem,  cum  in  omni¬ 
bus,  quotquot  mihi  de  submersorum  cura,  in  antiquis 
Graeciae  medicis  occurrentia  innotuere,  locis  semper 
sororio  veluti  vinculo  conjunctam  legerem  curationem 
hominum  strangulatorum  eorumque,  qui  in  mari  morte 
oppressi  occubuerunt,  atque  ab  utrorumque  interitu, 
tanquam  a  formis,  transitum  fieri  ad  suminum,  quo  hae 
comprehenduntur,  genus,  nempe  ad  suffocatos  :  conclu¬ 
dendum  exinde  esse  putavi ,  mortis  utriusque  unam 
eandemque  causam  a  veteribus  fuisse  adsumtam.  Si 
lubet,  audiatis  par  medicorum  graecorum  illud,  quod 
a  recentioribus  laudatum  quidem  reperi,  sed  ita,  ut 
quilibet  facile  intelligat,  neutrum  locum  ab  ullo  esse 
accurate  inspectum.  Prior  prodeat  igitur  Paulus  Aegi- 
neta,  qui  de  re  medica  IIL  c.  27.  p.  39.  edit.  Aldin. 
1528.  haec  scripsit:  tc ov  di  dnayyop,tvcx)v ,  oTg  piv  dcppdg 
ydn  *o  gopa,  p?}  iyyeiyeiv  'InnoxQaztc  nti&ojAevovg. 

tcqv  di  ullwv  dvu.Y.XriGLQ  ylvezui  ogovg  iyyvoei  xal  ntntQtwg 
tfxvidfjg  kuqttov  iv  0§n  TQLCfj&tvxog  dyipvzurov  (forte  dQlfJLV- 
toczco,  uti  quoque  ed.  Basii  habet.)  tpyojdwg  di  nccyudtyov- 
zcu,  dUd  yQrj  pid&o&uc.  dicdvo/uevcov  di  tcjv  tz(ql  tov 
TQayrjlov  tQv&rjfxdzoiv,  tv&vg  dvapltnovat  v.u.1  dviovzcu.  Huc¬ 
usque  pertingit  eorum,  qui  suspendio  vitam  amiserunt, 
tractatio ,  quam  statim  relinquerem  ad  rationem  pro¬ 
gressurus,  qua  idem  auctor  vitae  submersorum  succur¬ 
rendum  esse  statuit,  nisi  auxiliatrices  manus  flagitaret 

vitium  in  ultimis  Aeginetae  verbis  haerens.  Haud 
enim  dubito,  quin  quilibet  mecum  conveniat,  AN  !- 
O IN  T  A  I  esse  corruptum:  sed  an  in  ratione  quoque 
hujus  corruptelae  sanandae  omnes  mecum  sint  conspi¬ 
raturi,  decernere  nolo.  Verbo,  legendum  esse  videtur, 
dvayovzcu  h.  e.  in  vitam  reducuntur ,  ad  se  redeunt .  No¬ 
litis  huic  meae  emendationi  objicere  consensum  Aegi¬ 
netae  atque  Aetii  in  idem  vitium.  Hos  enim  scripto¬ 
res  ex  uno  eodemque  fonte  hausisse,  satis  e  totius  ora¬ 
tionis  similitudine  adparet.  Comparetis  modo  adducta 
Aeginetae  verba  cum  his  Aetii  Tetrab .  II .  4.  c.  49. 
uvaxcdovvTui'  ivioze  ol  anayydpaioi  o£ovg  iyyaopivov  z<o  go- 
IUUT i  /LUTU  nanfptcog  i)  xvldrjg  OTxaQfxuzog.  layvQMg  da  ov  ) 
xazeyovTCM ,  ocXXa  (hd&oOaa  Sai  xcd  iyyaiv  zco  gopcczt,  noti 
aQefii&ov  n Qog  efiezov.  Xvopavwv  da  zwv  nafi  zov  zQayffov 
etc.,  nec  amplius  repugnabitis,  opinor,  mihi  defendenti, 
illud  vitium  e  communi  fonte  in  utrumque  dimanasse 
scriptorem.  At  enim  quisnam  tandem  is  fuerit?  — 
Equidem,  si  conjecturae  in  tali  re  indulgere  liceat, 
illum  statuo  fuisse  Theophrastum  Eresium.  Certe  in¬ 
ter  opera  ejus  extat  fragmentum  aliquod,  quod  ma¬ 
gnam  cum  hac,  quam  tracto,  materia  similitudinem 
prodit.  Quidquod  et  Oribasius  libr.  J  III.  c.  57.  di¬ 
sertis  verbis  adfirmat,  haec  e  Theophrasto  esse  sumta. 
Inscriptum  enim  illud  caput :  de  submersis  e  Theopb)  a- 
sto ,  haecce  tradit  :  Suffocati  revocantur  aceti  infusione 
atque  / ilicis .  aut  urticae  in  aceto  acerrimo  trito  atque  di¬ 
luto.  Difficulter  autem  quidquam  sumunt ,  sed  vi  cogendi 
sunt.  Dissolutis  vero  colli  impedimentis  statim  respiciunt 
atque  a  nguntur.  E  qua  Rasarii  versione  (graeco  enim 
Oribasii  textu  nondum  publici  juris  facto ,  hac  usus 


*)  Certo  certius  corruptum  est  hoc  verbum.  Proximum  accedit 
ad  vulgatam,  quod  conjicio  ab  Aetio  esse  profectum,  y.uza8sy°vxav. 
Occurrit  vero  opportune  idem  hoc  verbum  apud  Hippocratem  de 
cibis  adsumtis  adhibitum,  v.  c.  Epidem.  Eli.  p.  359.  ed.  Frobe n. 
ed.  Linet.  I.  p.  847.  nopa  xuredegaro  xui  /vXov  (n  haud  dubie  sub- 
intelligendum).  , 

sum)  adparet,  ut  hoc  obiter  moneam,  Rasarium  pro 
corrupto  dvlovrut  legisse  avmvrcu:  conjecturane  ductus, 
an  Msti  auctoritate  adjutus  hoc  fecerit,  nescio.  Sed 
video,  tandem  aliquando  esse  redeundum,  unde  nimis 
longa  me  deduxit  via.  Nimirum  his  tribus,  quae  at¬ 
tuli,  locis  continetur  curandi  ratio,  qua  strangulato¬ 
rum  vitam  veteres  Graeciae  medici  revocillare  tenta- 
runt:  jam  e  sequentibus  horum  scriptorum  verbis 
ostendam,  arctissime  olim  conjunctam  fuisse  rationem 
hominibus  suffocatis  aeque  ac  submersis  medendi.  Re¬ 
vocabo  igitur,  quem  paulo  ante  missum  feci,  Aegine- 
tam,  qui  7.  c,  curationi  strangulatorum  hominum  sub¬ 
jicit  statim  haec :  opoiwg  de  xal  snl  twv  vavaywv'  v.al 
oXmq  twv  exnvvyo^evwv  (scrib.  e p u v i yo ju ev wvd)  ANAZQ- 
TI TPEITAI  TAP  TOTTSIN  TO  &EPMON.  Quae 
omnia  cum  Oribasio  amice  conveniunt,  qui  loc,  add . 
de  submersis  ita  exponit :  hi,  strangulati  sc.  non  secus 
revocari  videntur,  ac  illi,  qui  naufragium  Jecerunt,  et  ad 
summam  Quale  sic  ro  oXwg  expressum  est.  Haec  enim 
particula  cum  transitum  a  speciebus  ad  commune  ali¬ 
quod  genus  indicaret,  reddenda  potius  erat  per :  omnino .) 
ut  qui  suffocatione  fuerunt  oppressi ,  siquidem  eorum  calor 
ita  recreatur .  Neque  vero  abludit  Aetius  ab  horum 
duumvirorum  sententia ,  cum  supra  laudato  loco  ita 
pergit :  naQun\r]Giwg  de  dei  dv anale iodae  xul  rovg  and  twv 
vavaylwv,  eiye  aw^ezao  Ito  noawg  avioig  ?;  dvunvoi].  Prae¬ 
ter  illam  vero,  quam  jam  idoneis  scriptorum  testimo¬ 
niis  demonstratum  ivi,  conjunctionem  atque  similitu¬ 
dinem  medelae,  qua  iis,  qui  strangulatione  non  minus, 
quam  qui  suffocatione  interempti  sunt,  opitulari  olim 
solebant,  videor  mihi  aliud  argumentum  ad  demon¬ 
strandum,  ab  antiquis  unam  eandemque  causam  mor¬ 
tis  strangulatorum ,  suffocatorum ,  atque  sub  aquis  pe¬ 
reuntium  fuisse  adsumtam,  invenisse  in  eo,  quod  Ga¬ 
lenus  in  illo  Hippocratis  aphorismo  II,  43.  explicando 
( Tom .  III .  p .  249.  ed.  Basii,  1538.)  permutat  verba 
nviyeodao,  suffocari,  atque  dndyyeodao,  strangulari ,  quod 

facturus  non  erat  pro  sua,  qua  Hippocratem  proseque¬ 
batur,  religione,  nisi  cognitum  habuisset,  illud  ipsum 
aut  ab  Hippocrate  jam  alibi  esse  defensum,  aut  pro 
medicinae,  quam  sua  ipsius  aetate  induerat,  forma  ex 
illo  loco  commode  deduci  posse.  His  igitur  confectis, 
via  et  breviori  et  tutiore  ad  causae  indagationem  tendere 
licebit,  quae  submersos  e  vita  subripuisse  olirn  existi¬ 
mabatur.  Nolo  hic  producere  illam  mortis  submersorum 
causam,  quam  mihi  reperisse  videor  in  Galeni  opere 
de  decret .  Platon,  atque  Hippocr.  II.  c.  5.,  ubi  in  ca¬ 
pitibus  hominum,  quibus  aqua  vitam  abstulit,  narrat 
inventa  esse  vasa  rupta  atque  discissa.  Quibus  qui¬ 
dem  e  verbis  fortasse  alius  paulo  cupidior  de  veterum 
meritis  judex  statim  cogeret,  Graecos  illos  derivasse 
mortem  sub  undis  peremtorum  ab  effusione  sanguinis 
in  cerebrum,  atque  inde  orta  apoplexia  sanguinea. 
Ego  vero,  cum  certis  atque  firmis  judiciis  res  decerni 
posse  videtur,  tunc  conjecturis  parum  aut  nihil  tribuens, 
hoc  Galeni  loco  relicto,  ad  aliam  rem  transgredior, 
quam  in  causa  mortis  submersorum  aeque  ac  strangu¬ 
latorum  esse,  disertis  verbis  adfirmat  idem,  quem  mo¬ 
do  laudavi ,  Galenus.  Etenim  libr.  de  respirat,  utilit . 
in  quo  contra  Erasistratum  pugnat ,  qui  respirationi 
negaverat  esse  aliquam  utilitatem  in  conservando  cali¬ 
do  innato,  variis  in  locis  contendit,  homines,  simulae 
caloris  illius  naturalis  conservatio  perturbata  collaba¬ 
tur,  suffocari.  Eandem  vero  sententiam  de  suffocatis 
fovit  aliquot  ante  Galenum  seculis  jam  Theophrastus 
Eresius ,  in  illo  de  animi  deliquio  opere ,  supra  lauda¬ 
to,  quod,  utinam  integrum  ad  nostra  pervenisset  tem¬ 
pora,  nobis  clariorem  in  illa  de  calido  innato,  diu 
multumque  ab  eruditis  agitata,  controversia  lucem  ac¬ 
cenderet.  In  hoc  igitur  fragmento  (Oper.  Tom.  II.  p . 
472.  edit.  Dan.  Ileinsii ,  Tom.  I.  p.  325.  ed.  Schneid .) 
suffocationem  derivat  a  respiratione  impedita ,  hanc  a 
calidi  innati  perturbatione  :  Ttviyezao  ydg,  liafcc  sunt  ipsa 
ejus  verba,  i]  nvtyoplvcy  opotog  lonv ,  o  prj  dvvdpfvog  ava- 

7i ve7v  etc.  Quantae  vero  auctoritatis  haec  sententia  olim 
fuerit,  patet  vel  exinde,  quod  sese  per  tot  secula,  quae 
rara  esse  solet  hypotheseum  fortuna,  infracta  atque  in¬ 
concussa  defenderit.  In  Servii  quidem ,  qui  quarto 
post  C.  N.  seculo  vixisse  videtur,  commentario  in  V  ir« 
gilii  -Aencid.  I,  v.  93.  ejusdem  opinionis  vestigia  im¬ 
pressa  conspiciuntur.  Ut  enim  Aeneam  a  dedecore  illo, 
e  mortis  timore,  ab  herois  ingenio  atque  persona  alie¬ 
no,  in  illum  redundante,  liberaret,  haec  ibidem  ad  vo¬ 
cem  ingemit  commentatus  est  Servius :  non  propter  mor¬ 
tem.,  sed  propter  mortis  genus,  quia  anima  ignea  est,  et 
extingui  videtur  in  mari  li.  e.  elemento  contrario .  Quae 
cum  ita  sint,  ego  satis  quidem  miror  temeritatem  quo- 
rundam  recentiorum,  qui,  ne  omnino  hospites  ac  pere¬ 
grini  in  veterum  graecorum  medicorum  scriptis  vi¬ 
deantur,  audacter  illinc  sententias  proferunt,  quas,  a 
se  ipsis  exclusas ,  veteribus  tribuere  haud  erubescunt. 
In  horum  virorum  censum,  sit  pace  A  iri  Clarissimi 
dictum ,  non  possum  non ,  quin  referam  Giimmerum, 
qui  in  illa,  de  causa  mortis  submersorum,  eorumque  re¬ 
suscitatione  etc .  Groningae  1761  habita,  dissertatione 
haec  (c.  1.  §.  4.)  scripsit:  communis  quippe  apud  vete¬ 
res  invaluerat  opinio,  os,  nares,  fauces,  thoracem,  in  ge¬ 
nere  omnia  cava  hominum  viventium  submersorum  ipsa 
submersione  eo  usque  repleri ,  ut  inde  variae  partes  rum¬ 
perentur,  vel  saltem  pro  sua  lege  vitales  actiones  exercere 
impedirentur  etc.  Laudat  hujus  opinionis  auctores  Ga¬ 
lenum  de  viet .  rat.  in  morb .  acut.  III .  comment.  40. 
( ubi  ridiculo  plane  errore  sese  abripi  passus  est  V  ir 
D  octus.  Ibi  enim  Galenus  non  de  aqua  in  submerso¬ 
rum  cadaveribus  inventa ,  sed  de  aqua  in  potum  ce¬ 
dente  ordinarium,  atque  ex  illius  sententia  non  ali¬ 
mento,  sed  alimenti  vehiculo,  exponit),  Paul  Aegine- 
tam,  Aetium  IL  cc.,  quorum  cum  in  neutro  quoque  il¬ 
lius,  quam  Gummerus  defendit,  opinionis  vestigia  re- 
periantur  ulla,  facile  potest  colligi,  quantum  sit  ejus¬ 
modi  veterum  medicorum  graecorum  laudatoribus  tri- 

buendum.  Sed  manum  d,e  tabula.  Satis  enim  jam 
de  causa  mortis  actum  esse  puto ,  qua  ii  ,  qui  animam 
sub  undis  exhalant,  periisse  ab  antiquis  crediti  sunt: 
jam  in  curationem  inquiram,  quibus  iisdem  succurrere 
conabantur. 

Bene  igitur  memores  eorum,  quae  paulo  ante  de 
calido  innato,  in  submersis  suppresso  atque  fere  ex- 
tincto,  disputavimus,  facile  conjectura  adsequi  poterimus, 
quamnam  viam  veteres  ingressi  sint,  auxilium  suffoca¬ 
tis  laturi.  Omne  enim  studium,  principemque  operam 
ponebant  in  eo,  ut  calorem  illum  naturalem  seu  insitum 
revocarent,  quem  contrario  elemento  nisi  omnino  sup¬ 
pressum,  certe  multum  debilitatum  esse  credebant. 
Cujus  quidem  studii  testes  producturus  libenter  ordi¬ 
nis  principium  ornarem  venerabili  Hippocratis  no¬ 
mine  ,  nisi ,  in  hujus  viri  scriptis  nullum  de  sub¬ 
mersorum  revocatione  locum  mihi  occurrisse,  ingenue 

fatendum  esset.  Nolo  enim  huc  cum  Cl.  Gummero 

\ 

trahere  dphor.  II.,  40.  zwv  dnccyyopevojv  acd  waralvo- 
pevwv ,  pi]denw  de  ze\tvi]x6 zojv  ovx  dvctcpeQOvzcu ,  oloov  dv 
acfQog  ne^l  zd  gopa  cum  de  submersis  ne  litera  qui¬ 
dem  in  illo  occurrat.  Nisi  forte  malimus  conjectu¬ 
ram  sequi  Cornarii,  in  notis  ad  ^deginetae  de  R.  M. 
III,  27.  pro  xuzahvopevwv  legentis  v.az advopevcov ,  non 
xcczcxxkv£opevwv,  ut  ipsum  emendasse  Io.  Conr.  Dieteri- 
cus  ad  calcem  editionis  aphorismorum  Hippocratis, 
Gissae  1657.  ab  ipso  paratae ,  sola  Hippocratis  ver- 
sione  a  Cornario  facto  ductus,  conjiciebat.  Sed  haud 
dubie  defendenda  est  vulgata.  Nam  xazcdvecr&ai,  quod 
h.  I.  non  per :  resolvi ,  sed  potius  per :  animi  deliquium 
pati ,  in  agone  mortis  versari,  (cf.  Galen.  de  utilitate 
respir .  c.  4.)  est  interpretandnm ,  commode  jungitur 
zo7g  ovdenco  ze&vrjxooo.  Dein  spuma  ante  os  hominum 
submersorum  observatur  nulla:  hinc  verba  illa,  oloiv 
dv  ccqQog  Tiepl  zo  gopa  rh  quae  egregie  quadrant  in  stran¬ 
gulatos,  plane  non  convenirent  cum  altero  verbo,  zcov 
xaxaduopevwv.  Majori  fortasse  cum  jure  indigebat  me- 

dicina  aliqua  Galenus  in  Comment .  ad  li .  I»  {Tom.  V. 
p.  249.  ed.  Basii.  1538.)  tvuoi  ys  prjv  iv  xm  Gnuvioj  xwv 
dnayyo(Aivo)v  uTtrjvfynuv,  ucpQov  ijdr}  yccvtvTog  nigl  to  go/Acc. 
Legendum  enim  videtur  uv?jveynuv}  quod  verbum  apud 
Hippocratem ,  subintellecto  xtjv  uiG&rjGiv ,  quod  addit 
Aretaeus  de  cur .  rnorb.  acut.  1.  c.  2.  extr .  rjv  di  dva- 
qtoij  t))v  aio&rjow  h.  e.  si  sensum  recuperaverit ,  ad  se 
redierit,  de  iis  dicitur,  qui  ad  vitam  redeunt.  Sed 
haec  hactenus.  Redeo  ad  studium,  quo  veteres  calo¬ 
rem  innatum  revocare  tentarunt.  Quo  quidem  haud 
dubie  Archigenes  spectavit ,  cum  picem  atque  nitrum 
una  cum  aqua  juberet  suffocatis,  atque  adeo  submer¬ 
sis  quoque,  hauriendum  exhiberi.  Inesse  enim  in¬ 
fuso  picis  liquidae  stimulandi  aliquam  virtutem ,  hoc 
Barckleji,  aliorumque  in  hanc  rem  instituta  experi¬ 
menta  probant,  adeo,  ut  non  esset,  quam  ob 
rem  Galenus  illud  Archigenis  consilium  non  proba¬ 
ret.  Disputat  vero  ita  contra  hoc  medicamentum  de 
medie,  compos,  secund.  loc.  libr.  VI.  {Tom.  II.  p .  m. 
250.  lin.  46.)  niooav  di  petf  vduxog  hui  vIxqov  noxiae iv, 
ovi  e  xivu  'Osuau^fvog  ulXov,  ovie  iw  loyco  nodrjyov/nfvog  ant- 
o%6fA7}v.  His  calorem  resuscitandi  conaminibus  junge¬ 
bant  alia  medicamenta  par  tini  excitantia,  librasque 
musculorum  torpentes  stimulantia,  partim  vomitum 
producentia.  Sic.  v.  c.  acetum  cum  pipere,  aut  se¬ 
mina  urticae  in  acerrimo  trita  aceto  ori  infundebant: 
Galenus  vero  eodem  consilio  suadet,  ut  v«na  secetur, 
fortiori  paululum  enemate  alvus  ducatur,  et  vesicato- 
ria  denique  extremis  adplicentur,  quae  humores  a  ca¬ 
pite  ad  inferiora  derivent.  Aetius  Tetrab .  IV.  Serm. 
I.  c.  84.  in  Msto,  quod  in  bibliotheca  Amplissimi  Se¬ 
natus  Lipsiensis  servatur,  nd\  Libr.  XVIII fol.  183. 
praeter  venaesectionem  in  brachio  instituendam  prae¬ 
cipit,  ut  acris  et  irritans  pulvisculus,  sternutationis 
proliciendae  causa,  naribus  injiciatur.  Sed  gratum  me 
harum  literarum  lectoribus  facturum  esse  spero,  si  to¬ 
tum  hunc  Aetii  locum,  quem  Franzii,  Viri  Experien- 

tissimi,  humanitas,  pro  qua  has  ipsi  ego  publicas  de¬ 
cerno  gratias,  me  cum  communicavit ,  adponam:  negl 
tmv  anayyopevwv.  zo7g  Se  unayyopevoog,  et  e  xal  efinveovGo, 
nzaQfxoKOv  za7g  qogI  npogayopevov  fiotj&ei,  v.al  cpXefiozo- 
fila  ^)  an  ayxwvog.  nozo^e  Se  Jtcd  neneQo  gvv  oleo  ymi  o'£v- 
KQazw ,  ual  e/ne7v  avdyxu£e.  zo7g  Se  nQogfiltfieiGo  zonoog 
zov  zQapjXov  vSgeXaoov  fteQpov  nQogayeov ,  i]  dvrjdov  depsor, 
i)  geaQ  yrjveoov,  nai  eploig  (xalanoig  xazaXaii(3uveov  zov  zqu- 
yzjXov  ual  ff aXneov .  Jam  vero  altera,  qua  continebatur 
curatio  hominum  aqua  extinctorum,  pars  adhuc  restat, 
quae  illud  sequebatur,  ut  aqua  sub  submersione  hau¬ 
sta  ejiceretur.  Unus  hujus  consilii  auctor  suasorque 
mihi  quidem  innotuit  Aetius  Tetrab.  II,  4.  c.  49.  em 
ZOVTMV  (Ji.  e.  praeter'  illa  in  vitam  revocandi  subsidia, 
jam  enarrata ,)  Se  n qozsqov  yj)y  ini  xecpaXrjg  xQepwvzag 
(3oa£e(j{tao  anefxeiv  zo  xazunodev  vSmq  ,  eye&llovzag  pev 
nzegoig ,  y  (vitiose  Aldin.  edit.  ?J  exhibet)  SaxzvXoog , 
zn  Se  eni&eoeo  zcov  yeoQorv  egorxtev  fioii&evzag  zw  zr]g  ya- 
gQog  zovco .  Quam  quidem  tractandi  submersos  ratio¬ 
nem  etsi  haud  ignoro  a  recentioribus  medicis  tanquam 
inutilem,  imo  perniciosam  esse  proscriptam,  quippe 
cum  sic  humorum  copia  major  adhuc  ad  caput  allice¬ 
retur,  et,  nisi  jam  antea  rupta  fuerint  distenta  ence¬ 
phali  vasa,  nunc  vehementiore  atque  ampliore  sangui¬ 
nis  flumine  inundante,  certissime  rumperentur:  tamen 
nescio,  an  experientiae,  cui  alibi  tantopere  fidendum 
esse  in  rebus  medicis  contendimus,  in  hac  re  sola  non 
sit  credendum.  Felices  enim  hujus  inversionis  corpo¬ 
rum  successus  narrat  Grulingius  (dentur .  II.  cur .  et 
observ .  10.  hujusque  viri  observationes  suis  firmat  in¬ 
dubitatae  fidei  vir,  Tliom.  Bartholin.  in  Aci.  Med.  Haj- 
niens.  Vol.  V.  p.  137.  Nec  dubito,  quin  recentiprum 


*)  Malim  ccyxcovo  —  Haec  enim  praepositio  constanter  in 
hac  formula  adhibetur  v.  c.  apud  Aretae.  de  Morb.  acut.  cur.  I.  1. 
ov  x°V  'lVv  A  d.yy.wvi  laatlv  (p)J(?a.  de  Morb.  diuturn.  cur.  1,  2. 
4.  et*  6.  etc.  —  aut  Iv  uy/.ojvc  ut  apud  Hippocr.  Aplior.  V,  69. 

fj  iv  [AtTUiTlO)  OQ&i)  CpXffiOTpTI&iiGtL  OJrpthttl. 

in  eandem  rem  extent  observationes  atque  experimen¬ 
ta.  Quam  ob  rem  ego  quidem  veteres  Graeciae  me¬ 
dicos  non  omnino  contra  rationem  atque  experientiam 
egisse  putarim,  dum  submersos,  capite  ad  terram  in¬ 
clinato,  pedibusque  paululum  elevatis,  per  aliquot  tem¬ 
poris  momenta  collocarent.  Cum  enim  externa  totius 
corporis  superficies  frigore  rigeret,  calorem  innatum, 
nisi  omnino  extinctum,  certe  in  interioribus  corporis 
cavitatibus  coactum  latere  putabant.  Hic  igitur  ut 
rursus  revocaretur,  atque  in  pristinas  sedes  restituere¬ 
tur,  quid  melius  conveniebat,  quam  remotio  impedimen¬ 
torum,  quae  sese  ejus  reditui  objiciebant  ?  Eorum  autem 
primarium  ipsis  frigida  videbatur,  ventriculo,  quem 
principem  sedem  calidi  innati  putabant,  recepta.  Er- 
gone  credebant  veteres  Graeciae  medici,  aquam  sub 
submersione  in  ventriculum  irruere,  hujusque  cavita¬ 
tem  totam  explere  ?  Credebant  vero ,  ( nec  in  eo  ab 
illis  aliquid  erratum  fuisse  probant  experimenta  a  viris 
fide  dignissimis  instituta,)  aquae  flumen  intrare  quidem 
uti  pulmones,  ita  et  ventriculum,  illud  vero  tantum  fuis¬ 
se,  quantum  a  recentioribus ,  ut  haberent,  quod  in  il¬ 
lis  carperent ,  est  confictum ,  quis  unquam  ex  eorum 
scriptis  probaverit !  Sed  urgent  adversarii  paulo  per¬ 
tinaciores  et  hoc:  tam  exiguam  aquae  receptae  copiam 
non  nocituram  fuisse  corpori,  quippe  cum  saepe  ae¬ 
qualis,  imo  interdum  major  adhuc  aquae  frigidissi¬ 
mae  copia  potu  absorbeatur  sine  vitae  ullo  periculo. 
Audio,  nec  sum  tam  coecus  meritorum  veteribus  tri¬ 
butorum  admirator,  ut,  si  solam  aquae  degiutitae 
ejectionem  hac  corporis  inversione  spectassent  antiquae 
aetatis  medici,  eos  humani  aliquid  perpessos  esse,  non 
lubenter  concedam.  Sed  aequitas  postulat,  ut,  cum 
hujus  submersos  tractandi  rationis  veteres  nullam 
reddiderint  rationem,  eam  investigemus  nosmet  ipsi 
antea,  quam  illorum  curandi  viam  aut  laudibus  extol¬ 
lamus,  aut  vituperiis  insectemur.  Fortasse  igitur  su¬ 
bita  tali  corporis  inversione  spectabant  hoc,  ut  illa, 

quae  hoc  corporis  motu  instituto  necessario  evenit, 
ventriculi  aliarumque  partium,  quae  abdomine  conti¬ 
nentur,  impressione  in  diaphragmatis  septum  facta, 
hoc  ad  contractionem  invitarent,  atque  sic  respiratio¬ 
nem  suppressam  restituerent.  At,  tamen  apoplexiae 
metus  instat.  Hunc  vero  larga  venaesectione,  vesica- 
toriis ,  clysmatibus  acribus  injectis ,  aliisque  remediis, 
quibus  humorum  flumen  a  cerebro  ad  extremas ,  mi- 
nusque  nobiles  partes  derivare  solemus,  e  medio  tolle¬ 
bant,  certe  minuebant  egregie.  Nolo  tamen  diutius 
sententiarum,  ab  antiquis  Graeciae  medicis  defensa¬ 
rum,  patrocinium  in  me  suscipere,  quod  a  vestrorum 
ingeniorum  acumine,  eruditionis  que  amplitudine  feli¬ 
ciori  cum  successu  tuebitur. 

II. 

EPISTOLA  AD  CHR.  FR.  LUDWIGIUM 

A.  D.  XII.  CALEND.  SEPT.  CIOIDCCLXXIX  SCRIPTA. 


Insunt  cjuaedam  de  dubia  Aretaei  aetate  constituenda :  no 
vaeque  editionis  ejus  specimen. 


■trisi  amicitia ,  quae  animorum  consensu  suscepta  atque  na¬ 
ta,  studiorum  similitudine  alta  et  sustentata ,  aliisque  ne¬ 
cessitudinum  vinculis  firmata  ,  arctiusque  contracta  nos - 
met  intercedit ,  me  iterum  ad  scribendum  invii  asset :  vo¬ 
luntas  tamen  Viri  Experientissimi  ,  D .  JLcoidiardi ,  cujus 
tot  in  me  extant  merita,  ut,  nisi  ingratus  esse  velim  ac  vi¬ 
deri ,  nullam  animum  erga  illa  non  omnino  hebetem  at¬ 
que  obtusum  declarandi  occasionem  dimittere  debeam, 
me ,  ab  illa  provincia  antea  alienum,  ad  eandem  nunc, 
quod  bene  eveniat  ,  suscipiendam  erat  revocatura .  Nosti 
enim  labores  illos,  qui  mejam  exercent:  nosti  virium 
imbecillitatem ,  quae  illis ,  aliorum  humerorum  robori  le¬ 
vioribus  visis,  sustinendis  vix,  ac  ne  vix  quidem,  sufficit  : 
nosti  denique  animum  meum,  quem  natura  paido  timi¬ 
diorem  finxit ,  atque  in  virorum  eruditorum  conspectum 
prodire  cunc  litant  em.  Quae  quidem  omnia  quamvis  me 
ad  illam  provinciam  declinandam  cohortarentur :  tamen 
pietas  erga  Praeceptorem  Optimum,  amicitiaque  erga  TE 
vicit.  Cum  igitur  locum  anquirerem ,  cujus  tractationem 
una  cum  laetitiae  nostrae  de  honoribus,  hodie  TIBI 
tributis,  significatione ,  e  more  consuetudineque  recepta, 
conjungerem:  incidi,  ut  fieri  solet,  in  illum  scriptorem, 
cujus  lectio  repetita  me  nunc  detinet,  oblectat  que ,  ex 
eoque  constitui  argumentum  hujus  epistolae  desumere. 

Non  ignoro  quidem ,  me  jam  aliquoties  coram  TE  disse- 

ruisse  de  eodem  rei  medicae  scriptore:  sed  idem  quoque 
ille  novi  egregiam  animi  T  VI  indolem ,  qua  TE,  quae 
amicis  grata  acceptaque  sunt ,  repetitis  vicibus  enarrata 
non  laedant,  aequiorique  feras  animo  eorum  garrulitatem, 
quam  Horatius,  qui,  cum  ipsi  ignotus  occurreret  homo,  ip- 
sumque,  apprehensa  manu,  quid  agis  dulcissime  rerum  ? 
interrogaret ,  artibus,  ejus  loquacitatem  effugiendi,  omni - 
bus  vanis,  aures  demittebat ,  ut  iniquae  mentis  asellus.  — 
Poteram  vero  locum  absolvere  illum,  quem  nuper  simili 
ceperam  occasione ,  praesertim  cum  in  illam  rem  mecum 
multa,  eaque  egregia  communic asset  Hir  Illustris,  TRIL- 
LEH  US ,  cujus  venerabilis  senis  in  notitiam  me  venisse, 
dignumque  habitum  esse,  et  adhuc  haberi,  quem  per  Hie¬ 
ras  interdum  doceat  ea,  quae  ut  ex  ipsius  ore  haurirem, 
sors  noluit  mea ,  in  maxima  meae  felicitatis  parte  pono . 
Sed  nolui  amico  nostro  suavissimo,  in  eodem  argumento 
elaborando  occupato,  ea  praeripere  atque  occupare .  Jam 
igitur  satis ,  puto ,  haesimus  in  limine :  introeamus ,  si 
placuerit . 

Inter  scriptores  veteres,  si  quis  alius,  certe  Aretaeus 
merebatur,  qui  ex  abditis  bibliothecarum  latebris  in 
lucem  protractus,  eruditorum  virorum  studiis  excole¬ 
retur.  Nam  sive  rerum  tractatarum  ordinem  specte¬ 
mus ,  sive  observationum,  saepe  non  vulgarium,  quas 
de  causis,  signis,  curationibusque  morborum  instituit, 
multitudinem,  sive  imaginum,  quibus  morborum  haud 
paucorum  formam  peritissime  effinxit,  vivos  quasi  et 
ad  naturam  expressos  colores,  sive  denique  orationis 
suavitatem  atque  brevitatem,  ab  asiatico  illo  dicendi 
genere  abhorrentem,  quod  ubertate  interdum  displicet 
sua:  semper  Aretaeo,  si  aequi  judices  sedere  velimus, 
praecipuum  inter  antiquos  de  medicina  scriptores  lo¬ 
cum  concedere  debebimus.  Quae  vero  solet  esse  for¬ 
tunae  iniquitas,  ut  viros  virtute  doctrinaque  illustres 
saepe  ibi  relinquat,  ubi  paucis  tantum  innotescere  at¬ 
que  prodesse  possint :  contra  ea  ignobiles  homines  ter¬ 
raeque  filios  eo' evehat,  ubi,  velut  in  theatro  constitu¬ 
ti,  stupentis  vulgi  oculos  in  se  convertant,  diuque  in¬ 
terdum  retineant  fixos:  ea  ipsa  Aretaei  scripta  ad  ob¬ 
scurissimos  bibliothecarum  angulos  proscripsit,  ibique 
pulvere  atque  situ  deformia  latere  jussit:  multorum 
vero  aliorum  libellos,  in  quaestionibus  tenuibus  inu- 
tilibusque  solvendis  occupatos ,  virorum  eruditissimo¬ 
rum  studiis  commendavit  ita,  ut  horum  doctrina  ornati 
excultique  jam  sine  contemtu  versari  publice  possent. 
Quam  sinistram  Aretaei  sortem  dolui  eo  magis,  quo 
saepius  ejus  lectionem  repeterem,  ex  eaque  semper 
nova  voluptate  delinitus,  novisque  locupletatus  scien¬ 
tiae  medicae  copiolis  redirem.  Hos  animi  mei  sensus 
cum  aliquando  aperirem ,  cui  ob  singularem  Ejus  in 
me  amorem  nihil  harum  rerum  celo,  Yiro  Experien- 
tissimo,  P.  Krausio,  is,  probato  meo  de  Aretaeo  qua- 

licunque  judicio,  me  cohortabatur,  ut,  quem  antea  le¬ 
geram  ita,  ut  placita  illius  medicorum  familiae  co¬ 
gnoscerem  ,  quae ,  cum  nvev^iaza  in  subsidium  expli¬ 
candarum  naturae  functionum  morborumque  vocaret, 
nvevfiajrA)]  vocata  est,  relegerem  ita,  ut  vitia,  quibus  a 
librariis  deformatus  est,  pro  ingenii  viriumque  modu¬ 
lo  detegerem,  detectaque  tollerem,  loca  obscura  expli¬ 
carem,  alios  medicos  veteres  laudarem,  et  cum  .A re¬ 
tae  o  componerem,  denique  ut  editionem  pararem,  quae 
optima  quaeque  reliquarum  contineret,  faciliorque  es¬ 
set  comparatu.  Et  sane  operam  perdere,  atque  in  la¬ 
tere  lavando  collocare  mihi  non  videbatur  is,  qui 
Aretaei  scripta  et  emendatiora  et  minori  pretio  emen¬ 
da  ederet.  Aam  quae  novissime  apud  Batavos  prodiit, 
Hekm.  Boerhaavio,  ut  libri  quidem  titulus  prae  se  fert, 
Io  an.  vero  VAN  Gr  oenefeld  ,  uti  Boerhaavius  ipse  in 
praefatione  testatur  sua,  curante ,  ea  omnia  quidem 
continet ,  quae  a  commentatoribus  ad  explicandum 
emendandumque  Aretaeum  scripta  sunt;  eo  tamen  or¬ 
dine  omnia  sunt  collocata,  ut  insignis  patientiae  homo 
requiratur,  qui  tam  vastam  indigestamque  molem  dige¬ 
rere  atque  in  usus  convertere  possit  suos.  Dein  vero 
etiam  erroribus  typographicis  scatet  quam  plurimis, 
ideo  que  omnis  apparatus  criticus  plane  nullius  usus 
esse  potest,  nisi  Wigani  editio  ,  unde  pleraque  hausta 
sunt,  simul  adhibeatur. 

Quam  ob  rem  constitui  ego ,  virorum  gravissimo¬ 
rum  excitatus  cohortationibus ,  rudem  illam  formam 
paulo  majori  cum  cura  effingere,  superflua  rescindere, 
necessaria  addere ,  sicque  pro  ingenii  viribus  juvare 
studium  eruendi  e  veteribus  medicis  thesauros  expe¬ 
rientiae  ,  tam  longa  seculorum  serie  probatae  atque 
confirmatae.  Vulgati  enim  illius:  graeca  sunt,  nullus 
me  metus  tenet,  cui  in  hac  literarum  academia  conti¬ 
gisse  laetor  medicae  artis  magistri,  qui  studium 
graecae  linguae  saepius,  non  propter  insignem,  qua 
suos  amatores  perfundit,  ucunditatem,  sed  propter 

necessitatem  commendabant  summam,  atque  adeo  glo¬ 
riam  linguae  graecae  excolendae  singularique  amore 
fovendae  tuebantur,  quam  inde  a  reviviscentibus  quasi 
post  illam  medii  aevi  barbariem  literis  medici  sibi  quo¬ 
dammodo  (praefiscine  tamen  dixerim!)  vindicarunt. 
Rem  actam  agerem,  si  sententiae  hujus  vindices  lauda¬ 
rem  illustria  illa  nomine  cornariorum,  foesiorum, 

conr.  Gesneri,  Germanorum  Plinii  haud  temere  coff- 
.  .  ^ 
nominati,  heringarum,  bernardorum,  hebenstrei- 

tiorum  ,  et  ut  ad  vivos  adhuc,  iis  tamen,  inter  quos 

vivo ,  omissis ,  ne  veritatem  praedicando  adulatoris 

agere  videar  personam,  transeam,  ( quorum  selectus 

quam  difficilis  !  )  TRILLERORUM,  MUS  GRAVIORUM, 

GRUNE  RORUM,  VILLEBR UNCORUM. 

At  forte  onus  susceperam,  meis  quidem  humeris 
vix  et  ne  vix  quidem  ferendum  ?  Ego  vero ,  si  quis 
alius,  non  e  sermonibus  aliorum,  sed  ipsa  edoctus  ex¬ 
perientia  ,  noveram,  quam  gravia  alteque  descendentia 
vulnera  essent  inflicta  Aretaeo ,  quorum  medicina  ali¬ 
qua  deberet  tentari  :  quam  multae  ejus  cicatrices,  in¬ 
felici  quidem ,  laudanda  tamen  opera  summorum  vi¬ 
rorum  inductae,  refricandae:  quam  saepe,  vitiis  nimis 
abditis,  nec  conjectura  consequendis,  depositus  con- 
clamatusque  mihi  foret  relinquendus.  Idem  vero  ille 
conceperam  etiam  spem  suavem,  et  eam  mihi  solam  in 
hac  lubrica  provincia  et  recipienda  et  administranda  ante 
oculos  positam,  fore,  ut,  quod  in  aegrotis  desperatis  face¬ 
re  solent  medici,  ut  consilia  conferant,  conjunctisque  vi¬ 
ribus  de  salute  aegroti  restituenda,  confirmandaque 
sint  solliciti ,  etiam  in  Aretaeo  vitae  sanitatique  red¬ 
dendo  faciant  viri  eruditissimi,  concedantque  mearum 
precum  humanitati  liberalissime  omnia,  aut  ab  ingenii 
sagacitate,  aut  a  librorum  antiquorum  auctoritate  pro¬ 
fecta,  quae  illi  medelam  possint  adferre. 

Nunc  vero  liceat  pauca  de  Aretaei  subjungere  aeta¬ 
te,  de  qua  quot  viri  egerunt  eruditi,  tot  fere  etiam  extant 
variae  sententiae:  reliquis,  quae  de  placitis  ejus  disse- 

I.  2 

renda  erant,  in  aliud  tempus  reservatis,  aut,  nisi  haec 
virorum  doctorum  calculos  tulerint,  in  spongiam,  cum 
Augusti  Ajace,  abire  jussis. 

Are taeus  quidem  qua  aetate  vixerit,  magna,  uti 
monui,  inter  eruditos  controversia  est.  Fuerunt  enim, 
qui  eum 1 2)  vetustissimum  pronuntiarent  auctorem :  alii 
eum  seculo  z)  primo  floruisse  adserebant:  nonnulli  de¬ 
nique  ejus  aetatem  in  3)  Hadriani  tempora  incidisse 
putabant.  Quorum  virorum  argumenta,  quibus  quis¬ 
que  sententiam  stabilire  conabatur  suam,  si  repetere 
omnia,  ac  incongrua  rejicere  atque  refutare  velim, 
vereor,  ne  rem  ingratam  suscipiam,  taedioque  plenam: 
eam  potius  conjecturam  exponam,  quae  mihi  vero 
proxime  accedere  videtur,  eamque  iis  argumentis  con¬ 
firmabo,  quae  me  ad  eam  amplectendam  quodammodo 
deduxere. 

Cadet  igitur  Aretaei  aetas  post  Augusti  tempora,  si 
fides  habenda4)  Caelio  Aureliano,  qui  (juvat  ipsa  barbara 
atque  horrida  scriptoris  hujus  proferre  verba,)  scriben¬ 
tium  medicinam  nullum  ante  Themisonem  tardarum  pas¬ 
sionum  curationes  principaliter  ordinasse  adserit.  Fuit 
autem  Themison,  discipulus5)  Asclepiadis,  non  Archi- 


1)  Foesius  in  oecon.  Hippocr.  s.  v.  uTtonh^h]  p.  m.  79.  b.  s.  v. 
Y.Qi(nq  p.  359.  a.  s.  v.  reaiga  p.  425.  b.  etc.  nec  non  V  os- 
sius  de  philosoph.  c.  13.  hoc  inprimis  argumento  inductus,  quod 
jonica  usus  sit  dialecto  Aretaeus.  Ouod  argumentum  quam 
fallax  sit,  ostendit  vel  unus  Arrianus,  qui  de  expeditione 
Alexandri  magni  scripsit,  quem  contra  Vossium  excitavit  jam 
Menagius  in  amoen.  juris ,  a  Clerico  laudatus  in  historia 
mcd.  p.  516. 

2)  Hujus  sententiae  fuerunt  Saxius  onom.  liter,  p.  273.  et  Harless. 
p.  346.  Certo  tamen  tempori  adstringunt  alii,  quorum  Lin  de¬ 
nius  p.  87.  eum  Strabonis  coaevum  facit:  Jlallerus  in  bibi, 
chirurg.  Tom.  I.  p.  64.  eum  ante  Plinii  tempora  ponit:  Plinii 
coaevum  statuit  Clericus  l.  c. 

3)  Matthiae  in  conspect.  histor.  medicorum  chronolog.  p.  18.  Petr. 
Petitus  vero  in  praef.  ad  commentarium  in  hunc  scriptorem, 
Galeno  minorem  facit  ex  hujus  de  illo  silentio.  Conf.  et  W  i  - 
gani  disputationem  de  Aretaei  aetate  praemissam  editioni  suae 
Aretaei. 

4)  Cf.  praef  at.  libr.  I.  chron.  p.  m.  5. 

5)  Plinii  hi  st.  natur.  Lib.  XXIX.  c.  1. 

genis  ,  uti  quidem  male  contendit  Petr.  Petitus  ,  Au¬ 
gusto  imperante  nobilis.  Jam  vero  circumspiciainus 
scriptores,  qui  aliquam  Aretaei  mentionem  injecere, 
ut  videamus,  an  forte  ex  illis  conjectura  de  ejus  aetate 
duci  probabilis  possit.  Aetium  quidem,  qui,  quidquid 
Clericus  ( [histoire  de  medicine  p.  m.  765.)  aliique  con¬ 
tradicant  ,  seculo  quihto  certissime  vixit ,  et  Paulum 
Aeginetam,  qui  sexto  et  ineunte  septimo  floruit,  de 
industria  dimitto,  quamvis  ille  multa  Aretaei,  saepius 
tamen  celato  prudenter  fonte,  in  sua  derivarit :  est 
enim  borum  scriptorum  aetas  ita  a  Themisonis  tem¬ 
poribus  remota ,  ut  fines ,  intra  quorum  spatium  Are¬ 
taei  aetas  coerceri  debeat ,  nimis  lati  vagique  consti¬ 
tuantur.  Prodeat  potius  Pedacius  Dioscorides  ,  Ana- 
zarbaeus  ille  ,  cui  praeclarum  illud  de  materia  medica 
debemus  opus  ,  qui  Cappadocis  nostri  mentionem  inji¬ 
cit  de  medicam .  fac .  par  abii.  II.  c.  112.  p.  m.  112  ed. 
W echel.  1598.  axccxiag  zo  cntypu  uqlgtu  noou  XiOcuia u 
pera  ntrcspHog  v.ai  oivoptXoxog'  Idytrcdog  ovopa  iv  zoig 
vfcpQOTwoiig  eyQuxpe v :  **)  qui  locus  forte  e  libr.  2.  de  cu¬ 
rat.  morb .  diuturn.  c.  4.  p.  131.  petitus  est  (nam  in 
nostris  Aretaei  editionibus  frustra  quaeritur,  in  quibus 
quantae  occurrant  lacunae,  ignorare  non  poterit  is, 
qui  vel  primam  tantum  liujus  scriptoris  paginam  in¬ 
spexit). 

E  quo  Dioscoridis  loco  quam  certa  de  Aretaei  ae¬ 
tate  conjectura  ferri  possit,  prius  et  de  Dioscoridis 
ipsius  aetate  quaedam  monenda  sunt,  et  ostendendum, 
eundem  fuisse  utriusque  operis,  tam  illius  de  materia 
medica ?  quam  hujus  de  medicamentis  facile  parabili¬ 
bus  **)  auctorem :  utrumque  enim  viros  doctos  in  di- 

*)  ytctermann  in  Sibi.  gr.  Fabric.  To.  IV.  p.  682.  dolet,  Gesne- 
rum,  hunc  Dioscoridis  locum  excitantem  pro  firmanda  eadem,  quam 
ego  hic  protuli,  sententia  adhibuisse  locum  typothetarum  errore 
corruptum.  Videtur  tamen  hic  error  typothetarum  non  ad  Aretaei 
nomen,  sed  ad  sequentem  vocem  ovopa  pertinere,  pro  qua  Sarace¬ 
nus  p.  134.  edit,  supra  memor,  bene  legendum  suasit  ovoopu. 

**)  Hoc  opus  Andromacho  dicatum  est.  Num  hic  Andromachus 

versas  distraxit  sententias.  Ac  prius  quidem,  de  quo 
controversia  moveri  poterat,  optime  ex  Dioscoridis  ip¬ 
sius  scriptis  finiri  atque  constitui  potest.  Is  enim  cum 
ih  praefatione  libri  /.  de  mater .  rned .  p.  2.  commemo¬ 
ret  Licinium,  vel,  ut  aeque  male  in  aliis  libris  legi- 
<  tur ,  Licanium  Bassum ,  cujus  familiaritate  fruatur 
Areus ,  cui  illud  opus  dicatum  est  6) :  Lecanius  au¬ 
tem  Bassus,  si  consulatum,  incidentem  illum  in  Ne¬ 
roniani  imperii  undecimum,  suo  anno  h .  e.  XLIII. 
aetatis  gesserit ,  Tiberio  imperatore  sit  natus ,  obie- 
ritque  eo  ipso  anno,  quo  Plinius  historiam  suam  na¬ 
turalem  scripserat,  (cf,  libr .  XX J  I  c .  .4.)  h.  e.  Tibe¬ 
rio  imperatore  ad  summam  rerum  haud  ita  pridem 


6)  Consulatum  gessit  cum  M.  Licinio  eodem  anno ,  quo  illud  a 
Nerone,  ut  aiunt,  conflatum  incendium  maximam  Romae  par¬ 
tem  absumeret.  Cf.  Taciti  annui.  XV.  c.  38—  41.,  ubi  tamen 
c.  32.  non  O.  Lecanius,  sed  Caj.  Lecan.  vocatur.  —  LIarduin. 
ad  Plinii  7.  'c.  eri;at,  cum  Dioscoridem  scribit  de  Lecanii  fami¬ 
liaritate  esse  gloriatum.  Nam  illud  de  Areo  valere  ostendunt 
ipsa  ejus  verba  7.  c.  delypa  di  ov  af.uy.gov  ryq  tv  ooi  y.aioy.u- 
yaPlaq,  y.al  r\  rov  xqutIotov  jtvy.aviov  (ita  leg.)  irgoq  oe  diu&e- 
oiq.  Hic  igitur  Lecanius  Bassus  diversus  est  a  Jul.  Basso  me¬ 
dico,  qui  sub  Augusto  vixit,  observante  Burmanno  ad  Quinctil. 
instit.  VI,  3.  et  cujus  varia  a  variis  laudantur  medicamenta. 
Cons.  Dan.  Vinkii  amoen.  philol.  med.  p.  367. 

ab  eo  differat,  cui  Erotianus  suam  itqrjyyoiv  dedicavit,  a  viris  doctis 
in  dubium  vocatum  est.  Certe  Paul.  Cxg  utin us,  quem  Franzius 
ad  Erotian.  p.  3.  laudavit,  posteriorem  Andromachum  juniorem  ha¬ 
bet.  —  C.  Sprengel  ( GescJuchte  d.  _ ArzneyJi .  T.  II.  p.  82.  ed. 
fert.)  Dioscoridem  Neronis  aevo  vixisse  inde  concludit,  quod  Eu- 
porista  Andromacho  archiatro  inscripta  sint;  quod  Plinius  Major 
saepissime  e  Dioscoride  sua  verbotenus  hauserit,  quamvis  ejus  nul¬ 
lam  omnino  mentionem  injecerit;  quod  Anazarbus,  patria  urbs 
Dioscoridis,  imperante  demum  Nerva,  hoc  nomen  adepta  sit.  Hoc 
ultimum  argumentum  cum  Vir  Amicissimus  omnium  speciosissimum 
habeat,  nescio,  quomodo  subjungere  potuerit,  Suidam  esse  sublestae 
fidei  auctorem.  Nam  si  Jioc  fuit,  quod  negari  nequit,  profecto  ejus 
testimonium  nullam  omnino  habere  poterit  auctoritatem,  si  alii,  iique 
gravissimi  scriptores  contrariam  ipsi  sententiam  adseruerint.  Id  au¬ 
tem  factum  est  a  Plinio  Majore,  qui  libr.  V.  c.  27.  Intus  autem 
dicendi  XLnazarbeni ,  qui  nunc  Caesarea  Augusta.  Ita  enim  inter¬ 
pungendum  existimo.  Ad  q.  1.  cou£,  LIarduin.  Ouod  ad  Ero - 
tiani  locum  p.  214.  ed.  Franz.  attinet  Zhooy.ovguhjq  di  iv  ro>  J 
rojv  iiXiy.inv  ippoi  ro  uv.dvvvov  eigljo&cu  imo  tlvwv  y.gap  pagor,  Foe- 
sio  adsentior,  qui  in  Oecon.  Llippocr.  p.  304.  a.  statuit,  locum  hunc 
non  nisi  melioris  codicis  ope  satis  explicari  posse. 


21 

evecto:  cum  igitur,  Lecanius  Bassus  jam  auctoritate 
pollere  deberet,  ut  ejus  amicitia  Areo  in  honorem  ce¬ 
dere  posset:  videtur  conjectura  illa  non  omnino  reji¬ 
cienda,  qua  Dioscoridis  aetas  imperio  Aeronis  adstrin- 
gitur:  quamquam  non  ignoro  Ammiani  7),  et  Suidae, 
si  qua  hic  valere  possit,  auctoritatem  contra  hanc  sen¬ 
tentiam  proferri  posse,  qui  ante  Aervae  tempora  Ana- 
zarbi,  unde  ortus  est  Dioscorides,  mentionem  non  in¬ 
veniri  adserunt.  In  quo  tamen  hic  aeque  multum  a 
vero  recessit,  ac  contendendo,  Dioscoridem  hunc,  de 
quo  jam  agimus ,  fuisse  eundem  cum  illo,  qui  a  lenti¬ 
ginibus  ,  quibus  ejus  vultus  erat  obsessus ,  cognomen 
tov  Oaxctg  reperit,  Anazarbo  quidem  ortum,  sed  tamen 
Antonii  atque  Cleopatrae  temporibus  viventem.  Quod 
si  verum  esse  largiamur  Suidae:  tunc  viderit  ipse,  quo¬ 
modo  repugnantia  componere,  atque  Dioscoridis  vitam 
inde  a  Cleopatrae  temporibus  usque  ad  Aervae  impe¬ 
rium  producere  possit.  Talia  vero  condonanda  sunt 
homini,  qui  omnia  undiquaque  corradebat,  atque  nul¬ 
la,  certe  admodum  exigua  judicii  vi  adhibita,  in  suum 
referebat  opus. 

Cum  igitur  Dioscorides  Anazarbaeus  tempore  Ae¬ 
ronis  vixisse  videatur:  Aretaei  aetas  in  idem  illud 
caedium  crudelitate ,  rapinarum  frequentia ,  libidinum 
foeditate ,  omniumque  flagitiorum  fecunditate  insigne 
redditum  imperium  incidat  necesse  est :  nisi  forte 
libros  de  medicamentis  facile  parabilibus  ab  illo ,  qui 
de  materia  medica  scripsit ,  auctore  profectos  esse  ne¬ 
gaverimus.  Sed  quae  pro  hac  sententia  ab  aliis  v.  c. 
Jano  Cornario,  Lambecio  etc.  excogitata  in  medium 
protulit  Saracenus,  Dioscoridis  commentator,  ea  et  ipsi 
viro  docto  nimis  levia  videbantur,  quam  ut  iis  com¬ 
motus  illos  evnoQiGTwv  libros  ab  aliis  Dioscoridis  Ana- 
zarbaei  scriptis  sejungeret,  et  a  Wigano  novis  argu¬ 
mentis  ita  sunt  labefactata  atque ,  concussa,  ut  non 


7)  A  rumi  a  n.  Marcellin.  XIV,  8. 

possint  non  gravi  corruere  ruina.  Etiamsi  enim  neque 
Erotianus,  qui  tamen  suam  Hippocraticarum  vocum  col¬ 
lectionem  eidem  Andromaclio  dicasse  videtur,  cui  et  sua 
(imoQiOTa  inscripsit  Dioscorides,  neque  Galenus  horum 
librorum  ullam  faciat  mentionem :  tamen  ex  ejusmodi 
scriptorum,  quamvis  gravium  alias  locupletiumque  te¬ 
stium  silentio  *) ,  quod  magnopere ,  et  nimium  urgent 
viri  docti,  quotusquisque  genuinos  aut  fictos  alicujus 
scriptoris  libros  comprobare  studeat,  is  mihi  injuste  ma¬ 
gis  et  cupide,  quam  accurate  et  aequiter  judicare  videtur. 
Quo  accedit  etiam,  quamquam  hoc  non  magnopere 
presserim ,  quod ,  quaecunque  Oribasius  atque  Aetius, 
omnia  fere  sua  ex  aliorum  scriptis  haurientes,  e  Dio- 
scoridis  eznogioroig  transscripsisse  profitentur,  ea  in  iis¬ 
dem,  quae  sub  ejus  nomine  nostro  adhuc  circumferun¬ 
tur  tempore,  inveniuntur:  nec  uterque  scriptor  vel  mi¬ 
nimam  prodidit  suspicionem,  opus  illud  spurium  vel  esse 
vel  haberi.  Denique  in  hocce  de  medicamentis  facile  pa¬ 
rabilibus  opere  nihil  occurrere,  quo  probari  queat,  illud 
aetati  Dioscoridis  penitus  repugnare ,  Celeb.  Acker- 
mannus  quidem  1.  c.  p.  682.  asseruit :  at  idem  quoque 
concessit,  quaedam  illi  libro  inesse,  quae  eundem  recen- 
tiorem  Dioscoride  nostro  esse  demonstrent.  Huc  re¬ 
fert  voces,  temporibus  Dioscoridis  nondum  usitatas, 
et  moschi  commemorationem,  qui  tamen  seriore  de¬ 
mum  aetate  inter  medicamenta  relatus  sit.  Nescio 
equidem,  quomodo  posteriorem  sententiam,  occurrere 
nempe  in  hoc  libro  varia ,  quae  Dioscoridis  Anazar- 


*)  De  hujus  silentii  ad  rem,  de  qua  agitur,  probandam  levi¬ 
tate  egit  Exp.  AcJterman n.  in  Fubric.  bibi.  gr.  To.  IV.  p. 
682.  Pluribus  tamen  de  eodem  argumento  disputavit  Wiganus 
in  comm.  de  ALretaei  aetate  p.  10.  ed.  Boerh.  ostenditque,  eundem 
Galenum  Plinii,'  cujus  tamen  historia  naturalis  magnam  partem  e 
rebus  medicis  constet,  et  Erotiani,  qui  diligentem  dederit  vocum  Ilip- 
pocraticarum  interpretationem,  quamvis  saepe  ad  verbum  exscripse¬ 
rit,  semel  tantum  meminisse,  ipsumque  illud  opus,  quod  Dioscoridis 
saepius  commemorandi  occasionem  praebere  potuisset,  non  genuinum, 
sed  suppositicium  esse. 

baei  aetate  nondum  erant  in  usuin  recepta ,  cum  prio¬ 
re,  nihil  in  illo  contineri,  quod  aetati  Dioscoridis  penitus 
repugnet ,  conciliare  velimus  ,  nisi  ponamus  ,  talia  ab 
empiricis  posterioris  aevi,  qui  hoc  Dioscoridis  libro 
tanquain  fonte,  unde  omnem  medicinae  practicae  co¬ 
gnitionem  haurirent,  utebantur,  esse  adjecta.  Quam 
quidem  sententiam  probabilem  habebo ,  donec  excussis 
codicibus  et  vetustioribus  et  melioris  notae,  quam  ille 
Augustanus  fuit,  unde  primus  hunc  Dioscoridis  librum 
edidit  Jo .  Mo  ib  anus ,  extra  omnem  dubitationem 
positum  fuerit ,  omnia  illa  loca  controversa  vere  in 
Dioscoridis  textis  legi. 

Jam  autem  hac  relicta  controversia  ad  priorem 
redeo  litem,  de  Aretaei  aetate  probanda  intentam ,  et, 
cum  antea  in  eo  occuparer ,  ut  hunc  scriptorem  Ne¬ 
rone  posteriorem  non  fuisse  ostenderem ,  jam  ex  ipsis 
illius  libris  testimonia  promam,  unde  illum  nec  Nero¬ 
nis  imperium  antecessisse  demonstrare  possim.  Scilicet 
inter  medicamenta,  quibus  adversus  morborum  impe¬ 
tus  pugnandum  esse  Aretaeus  contendit,  commemorat 
et  Cf.aQfA.a7.ov  dia  {h]Qiov,  seu  dia  £%idvcdv,  et  dia  (3t]oaoa, 
quod  utrumque  sub  Neronis  imperio  inventum  atque 
adhibitum  in  medicos  usus  fuit.  Priori  enim  titulo  in¬ 
signitur  notissima  illa  ab  Andromacho,  qui  Neronis  inter 
medicos  principes  princeps  erat,  inventa,  atque  versibus 
elegiacis  ad  imperatorem  scripta  theriaca,  quos  refert 
auctor  illius,  inter  Galeni  libros  male  relati,  libelli:  ntQi 
{)i]Qia7rjg  TiQog  Ilio  ova.  Tom .  //,  p .  rn,  460.  et  Galenus 
7 uql  uviidoTov  libr .  II .  ibid,  p .  428.  scq.  Alterum  ve¬ 
ro  medicamentum,  quod  linimentum  erat,  ad  stomachi 
inflammationes  leniendas  olim  in  usus  vocatum,  a  Ga¬ 
leno  ntQi  ovv&toeojg  <f  uQfiu7wv  zcov  7uzu  zonovg  libr .  i 'i. 
p.  m.  244.  ipsis  Andromachi,  inventoris,  verbis  de¬ 
scriptum  est,  a  qua  compositionis  formula  recedunt 
eae,  quas  et  Paul.  Aegin.  libr .  7.  c.  14.  p .  668.  et 
Alex.  Trallianus  libr .  4.  c .  1.  p.  196.  ed.  Stephan .  tra¬ 
diderunt.  Vocatum  est  a  ruta  silvestri,  quae  prin- 

ceps  erat  ingrediens  species,  a  Syris,  teste  Dioscoride 
de  mater ,  medie ,  3.  53.  p .  195.,  besasa  cognominata, 
cui  quantas  tribuerint  veteres  vires,  Plinius  hist ,  na¬ 
tur,  XX,  14.  Tom,  II,  p,  209.  enarrat. 

At  vero,  quid  fiet  8)  loco  illi,  in  quo  laserpitii  cy- 
renaici  usus  ad  rigorem,  nervorumque  distentionem  tol¬ 
lendam  imperatur?  Nam  illud  Plinius  libr .  XIX ',  15. 
Tom,  II,  p,  428.  midtis  jam  annis  in  ea  terra  non  inve¬ 
niri,  quonidm  publicani,  qui  pascua  conducant,  majus  ita 
lucrum  sentientes,  depopulentur  pecorum  pabido :  et  unum 
omnino  sua  repertum  memoria  caidem,  ad  Neronem  prin¬ 
cipem  missum  esse,  memoriae  tradidit.  Videtur  igitur 
Aretaeus  eo  claruisse  tempore ,  quo  copia  illius  medi¬ 
camenti  adhuc  dabatur,  adeoque  ante  Neronis  impe¬ 
rium.  —  Quae  quidem  quamquam  videntur  aliqua  veri 
specie  sese  commendare,  tamen  illam  sententiam  non 
subvertunt,  quam,  aliis  viris  doctis  facem  praeferenti¬ 
bus,  de  Aretaei  aetate  supra  tuli.  Ego  enim  multum 
absum,  ut  diffidam  tamgravi  scriptoris  auctoritati,  quae 
et  a  Strabone  (libro  XVII. p,  m,  165.)  magis  adhuc  firma¬ 
tur,  qui  Silphium  (Ferula  asa  foetida  L.),  e  quo  laser- 
pitium  h,  e,  lac  serpes,  (nam  oiXqt,  oipqi,  et  oepepe, 
monente  Salmasio  ad  Solini  poljjliist,  c,  29.  unam  ean- 
demque  significant  herbam:)  propemodum  defecisse 
scribit,  irruptione  barbarorum  aliquando  facta,  radici¬ 
busque  fere  omnibus  odio  coemtis  et  extinctis.  Sed 
poterat  illa  laserpitii  cyrenaici  raritas  eo  tantum  va¬ 
lere,  ut  e  ciborum  condimentis  exemtum  medicis  tan¬ 
tum  usibus  destinaretur.  Quid?  quod  nec  illo  Plinii 
loco  effici  posse  puto  hoc,  ut  ejus  tempore  praeter  ob¬ 
latum  Neroni  caulem  silphii  nullum  laserpitium  Ro¬ 
mae  fuisse  credatur.  Etenim  videtur  tantum  Plinius 
significare,  congestas  superioribus  temporibus  laserpi¬ 
tii  copias  cum  sua  aetate  nullum  amplius  Romae  ob 
publicanorum  quaestus  cupidinem  importaretur,  tanta 


8)  de  curat,  morbor.  acui.  /,  6.  p.  in.  86. 

cum  diligentia  ac  parsimonia  esse  conservatas,  ejusque 
pretium  exinde  ita  exarsisse,  ut  laserpitii  frustula,  ar¬ 
gentei  denarii  pondus  aequantia,  ad  eandem  pecuniae 
summam  venderentur.  Ex  his  dictis  explicandus  al¬ 
ter  Plinii  locus  libr.  XXII .  u.  48.  p.  m.  248.  e  Syria  nunc 
maxime  importatur  sc.  laserpitium,  parthico  deterius ,  sed 
Medico  melius ,  extincto  omni  cyrenaico .  Alias  quidem 
vix  videtur  intelligi  posse,  quo  tanta  laserpitii  vis  per¬ 
venerit.  Solus  enim  Caesar,  teste  Plinio  1.  c.  ex  ae¬ 
rario  MD.  ejus  pondera  cum  auro  argentoque  protulit: 
quantum  tandem  illius,  in  futuros  repositi  usus,  priva¬ 
torum  aedes  non  servarint!  Certe  suavitas  ejus  non 
tanta  fuit,  quae  homines  ita  alliceret,  ut  illud  in  de¬ 
liciis  haberent,  et  in  ejus  usu  extra  oleas  facile  vaga¬ 
rentur.  Aretaeus  quidem  /.  c .  ejus  acrimoniam ,  foe- 
diimque,  si  ructibus  redierit,  saporem,  meile  involven¬ 
dum  suadet:  (xqkjtov  yajj  wde  (sc.  meile  obtectum)  xoc- 
xunieiv  didovui ,  wg  ti)v  vnspcpyv  ladot  na^aUa^ag.  dyi- 
pvq  ycf,  y.cd  xi)v  eyvyrjv  anr\vi)g  nal  xuxodpog  icor'  in  quo 
consentit  Plinius  libr.  XX II.  c.  48.  p.  281.  seu  potius 
Dioscorides,  e  quo  hausit  sua  Plinius,  ///,  94.  p.  212. 
cum  illud  in  cibis  aegre  concoqui:  inflationes  facere  et 
ructus:  urinae  quoque  noxium  esse  adserit .  Quodsi  ta¬ 
men  quis  nec  his  motus  sententiam  suam  adhuc  imi¬ 
tare  voluerit:  illi  et  ego  haec  omnia  liberaliter  con¬ 
cesserim,  Aretaei  tamen  aetate  ultra  Neronis  imperium 
non  promota.  Etenim  Aretaeus  laserpitii  cyrenaici 
meminit,  non  ut  necessarii  ad  rigoris  curam  absolven¬ 
dam,  sed  ut  perquam  utilis  in  hanc  rem  medicamenti, 
ei  eirnooh]  cahov,  si  ejus  copia  haberi  possit .  Plane  ut 
Scribonius  Largus  compos,  medie,  c.  XVII.  p.  m.  45. 
medicamenta  autem  simplicia  haec  (sc.  anginae  curatio¬ 
nem)  faciunt:  laser  Cyrenaicum,  si  poterit  inveniri:  sin 
minus ,  syriacum  aqua  dilutum.  Cf.  JValther  progr.  de 
silphio  in  vett.  numis  ac  diversis  plantae  speciebus 
Lips.  746.  4.  Heiske  opusc.  med.  ex  monumentis  Ara¬ 
bum  et  Ebraeor.  Hal.  776.  8.  p.  21. 

Jam  liceat  unum  adliuc  attingere,  quod  ad  aetatem 
Aretaei  investigandam  aliquo  modo  ducere  videtur. 
Scilicet  de  caus .  et  sign .  morb .  acui.  II.  c.  11.  tradit 
Aretaeus  causam  alti  soporis,  quam  more  veterum  in 
carotidum  arteriarum  compressione  ponit.  Juvat  ipsa 
auctoris  verba  audire:  dnenviydri  aore  1]  uvdQomoq,  ryo- 
nov  tov  iJubjmiKOv,  uvev&sv  gtiug^ wv.’  tnit&xo  yuQ  oraecog 
GTtvoyoyhj  ijnaQy  diuqQayfiu ,  nvavpwv  ,  au^dlrj.  t ovveatv 
unvoh]  Iweivao  doatzi,  aul  uqcovlq.  utuq  aul  ui  auQOJTidsg 
'{•vpnu&lr}  rtjg  au^dh]g  nu^ovrui.  dia  roda  auQ^jluQiui  ts 
hui  dvuiGxh^Girj  'ZvvtGTi  aul  huivm  accQcn,  li.  e.  mulier  in¬ 
terdum  epilepticorum  more ,  sed  absque  nervorum  disten¬ 
tionibus  ?  suffocatur;  angustiis  enim  jecur ,  sepium  trans¬ 
versum,  pulmones ,  et  ipsum  cor  celeriter  opprimuntur :  qua 
de  causa  spiritus  interclusio  cum  vocis  suppressione  adesse 
videtur:  praeterea  arteriae  carotides  per  consensum  cum 
corde  constringuntur:  unde  capitis  gravitas  et  sensus  pri¬ 
vatio  >  cum  novo  quodam  sopore  sequitur .  In  quibus  ver¬ 
bis  me  dedisse  aycnvlr),  quod  jam  Wiganus  conjecit, 
pro  vulgato  uzovii],  monuisse  sufficiat.  Vocis  ennn  pn- 
vatio  inter  perpetua  suffocationis  signa  ab  Aretaeo  refer¬ 
tur  :  uti  paulo  post,  '§vv  nviyl  acci  dqwvhj,  et  sect.  3.  n wj* 
yMQTtQn,dqo»tr),  dvaiodrtohi i  Rufusque  Ephesius,  loco  infra 
laudando,  inter  casus  a  carotidum  compressione  oriun¬ 
dos  ,  numerat  non  azoviuv ,  sed  uqwvluv.  Dein  quoque 
saepius  hae  voces  in  scriptore  hoc  permutatae  legun¬ 
tur.  Ita  quidem  in  extremo  hoc  capite,  expositis  vul¬ 
vae  morbis ,  mulieribus  tantum  propriis ,  transit  ad 
alia  vitia,  quae  huic  quoque  parti  accidere  possunt, 
feminisque  cum  maribus  communia  sunt,  inflammatio¬ 
nem  puta,  et  sanguinis  profluvium:  y/yvarui  di  aai  £v- 
vd  nfloq  uvdQug  ndOea  zi]  vorepy ,  qfoypovy ,  uluoo()uyh]. 
£uvu  di  aal  tu  naQzdvxu  Grjpaiu ,  nvQazol,  uGqvtirj ,  1 fJvqig, 
dqwvh],  h.  e.  porro  quaedam  huic  parti  mala  incidunt, 
quae  cum  viris  communia  liabet,  sicut  inflammatio ,  et 
sanguinis  profluvium,  cum  illis  etiam  communes  habet 
notas,  febrem,  pulsus  defectum,  frigus ,  suppressionem  vo- 


cis:  ubi  ego  quidem  lubentius  legerim,  aror/?;:  partium 
enim  debilitas  longe  facilius  sequi  solet  nimium  san¬ 
guinis  profluvium,  quam  vocis  interclusio.  Sed  liaec 
de  liis ,  quae  critica  sunt ,  h,  e .  sterilia,  atque  jejuna, 
quae  lubentius  statim  relinquerem,  nisi  me  ultima  prioris 
loci  verba  retinerent,  xaivtn  ytaycp,  quae  medicinam  ad¬ 
huc  exposcunt.  Legerim  igitur  cum  Mattairio,  xui  vaH 
xaQog  h.  e.  animusque  veluti  sopore  profundo  opprimitur . 
Ab  illa  vero  Aretaei  sententia,  qua  carotidum  compres¬ 
sione  effici  contendit  illam  somnolentiae  formam,  quam 
kv.qov  Graeci  vocant,  recedit  Rufus  Ephesius9),  Tra¬ 
jani  imperatoris  temporibus  clarus  medicus ,  qui  de 
peirt .  corp.  Jium.  cognovi,  libr ,  I,  c.  34.  loco  in  eandem 
rem  jam  a  Wigano  p,  m,  491.  allato,  liaec  liabet: 
ya^wztdag  di  zdg  dia  zov  zQuyTqlov  noiXag  wvbpa^ov  na- 
Xai,  bzi  mf^ovzcov  xuQaidftg  uul  uqojvoi  tyivovzo.  wqj{trj  di 
vvv  zo  naOrpxa  ov  zm>  u()ri]()icbv ,  dXXa  vevywv  aiGxhjnxojv 
necfjvxbxojv  nXrjGiov,  li.  e.  cavas  autem  per  collum  subeun¬ 
tes ,  carotidas  antiqui  nominarunt ,  quoniam  compressae 
hominem  sopore  gravabant ,  vocemque  adimebant.  Cete¬ 
rum  nostro  seculo  non  arteriarum,  sed  nervorum  sensorio¬ 
rum  prope  jacentium  id  vitium  esse  compertum  est,  Quod- 


9)  Testis  in  hanc  rem,  quantum  equidem  scio,  solus  suidas. 
Fuit  yero  medicus  haud  ignobilis,  qui  multa  quoque  scripsit. 
Ad  nostra  inde  tempora  pervenit  opus  de  partium  corporis  hu¬ 
mani  cognominatione ,  e  quo,  ut  hoc  h.  1.  interseram,  multa 
hausit  Pollux,  Commodo  imperatore  clarus,  atque  in  suum 
transtulit  onomasticum:  de  medicamentis  purgantibus ,  unde 
hausta  esse  videntur  plurima,  ab  Oribasio  e  Rufi  scriptis  lau¬ 
data  :  de  vesicae  renumque  adf ectibus.  Contra  ea  interierunt 
libri  IV.  de  herbis,  carmine  heroico  compositi,  teste  Galfno 
de  simpl.  medie,  f acuit,  libr.  4.  init.  Tom.  II,  p.  68.  libri  de  cu¬ 
rationibus  morborum ,  laudati  ab  eodem  Galeno,  l.  c.  ad  quos 
pertinere  videtur  partim  illud  Tteql  [,u).ayyph'uq  opusculum,  a 
Galeno  tuqI  piXuyyoXlaq  Tom.  IV,  p.  337 .  lin.  54.  inter  optima, 
de  hoc  morbo  exponentia,  scripta  relatum,  et  a  Constantino 
Africano,  italico  undecimi  seculi  medico,  in  libro  de  melan¬ 
cholia,  ita  citatum,  quasi  ex  illo,  tunc  temporis  adhuc  super- 
stite,  omnia  hauriret  sua:  partim  illud  fragmentum,  quod  ab 
Oribasio  collect.  medicin.  VI.  c.  38.  servatum  est,  de  commo¬ 
dis  ex  usu  coitus  opportuno  atque  moderato  in  sanitatem  re¬ 
dundantibus. 

si  ergo  Aretaeus  aut  Rufi  aetate,  aut  post  illum  vixis¬ 
set,  liaud  dubie  erat  commemoraturus  hanc  novam 
causarum ,  xccqov  efficientium,  explicationem ,  praeser¬ 
tim  cum  et  eadem  fere  utrique  patria  esset,  Asiam 
puta  minorem,  et  Rufi  scripta  magno  honore  foveren¬ 
tur.  Quamquam  vero  hoc  Aretaei  de  illa  sententia  si¬ 
lentium  non  inter  certissimas  retulerim  notas ,  unde 
conjectura  duci  possimus  ad  illius  aetatem  constituen¬ 
dam:  tamen  non  omnino  negligendum  esse  videbatur, 
praesertim  aliis  praemissis,  iisque  gravioribus  in  hanc 
rem  argumentis. 

Poteram  illud  denique  observare,  magnam  esse 
consjnrationem  inter  Aretaei  scripta,  Archigenisque,  et 
utraque  interdum  nulla  re  alia  differre,  quam  orationis 
genere.  Sed  ut  taceam,  illam  similitudinem  jam  a 
Wi  gano  esse  observatam,  prudenterque  suo,  Aretaei 
aetatem  definiendi,  consilio  accommodatam:  consilium 
quoque  meum ,  specimen  exhibendi  novae  editionis 
Aretaei,  effecit,  ut  ea  omnia  intacta  relinquerem.  En 
igitur  illum  sermonem  de  syncope ,  ( libr.  II.  de  caus. 
et  sign.  morb .  acui.  c.  3.)  non  quod  hunc  reliquis 
praestare  putarem,  sed  quoniam,  quidquid  tandem  ex¬ 
cerpe  rem,  Aretaei  merita  apud  intelligentes  harum 
rerum  arbitros  firmaturum  esse,  inteliigebam. 

1.  Evye  q),(» g  u 
TOvde  TOV  ncc&eog , 

TL  /U£V  ya.Q  fil  f£o  V  , 


Kecp.  y. 

J1 1  Qt  £ v  y  vt  o  n  ii]  g. 
n]TQog,  ride  J  drjfxoTrjg ,  evye  e7ttxb]Gtog 

%  3  '  ~  >  >  v  / 

OMVCpOVOV  XUXOU  tGTL  OVPOpiCC.  I *) 

V  coxvTepov  Zuynonfjg  dvvupuog  ;  tl  de 


ovpopu  ezeQov  ig  tnLxlrjGLv  t oude  tov  nQtjypaiog  pullov 


Cap.  Ili. 

De  Syncope. 

Recte  medicus  atque  vulgus;  recte  plane  hunc  ad- 
fectum  nominarunt:  etenim  nomen  mali  est,  quod  ce¬ 
lerrime  occidit.  Ecquid  enim  syncopes  vi  majus  cele- 
nusve  est?  ecquodnam  aliud  nomen  hujusce  rei  pos¬ 
sit  esse  significantius  ?  Quaenam  vero  pars  magis, 


1)  Locus  vario  modo  vitiatus.  Nam  videntur  verba  6  Irjrgoq  ijdk 
°  drjf.iOT7]q  non  habere,  quo  commode  referantur.  Siquis  enim 
suhintelligere  velit  ab,  atque  allata  verba  explicationis  causa, 
quisnam  sub  illo  av  intelligi  debeat,  adjecta  esse  contenderit, 
vereor,  ne  haec  difficultatis  tollendae  ratio  nimium  dura  sit,  et 
ab  Aretaei  stylo  prorsus  aliena.  Fortasse  melius  anacoluthon 
statuitur,  ita,  ut,  cum  Aretaeus  ab  initio  scribere  vellet  evye 
vlo)q  o  hjrgbq  ?j  dypioTiq  scii.  lneY.ub]ae  rode  to  nuOoq ,  subito 
mutaverit  consilium,  atque  scripserit  evye  rijq  imxXrioioq  tovSs 
tov  nb.&eoq.  Oui  Lucianum  (  Dialog.  Deor.  23.  To.  I.  p.  274. 
ed.  Reiz.)  evye  ixelvrj  notovoa,  in  auxilium  vocant,  ut  probent, 
evye  etiam  cum  nominativo  construi  posse,  ii,  ubi  Luciani  et 
Aretaei  loca  invicem  comparaverint,  invenient  magnam  inter 
utrumque  intercedere  differentiam.  Nam  in  Luciano  eorl  sup¬ 
pleri  tantummodo  debet,  hoc  sensu:  et  recte  quidem  illa  hoc  fe¬ 
cit.  In  Aretaeo  prorsus  alia  orationis  ratio.  —  Post  tov  tcu- 
'O-eoq  deesse  aliquid  Petitus  contendit,  v.  c.  rj  yug  ^vyxonrj.  — - 
Denique  praeter  Mattair.  et  Fabric.  in  omnibus  Aretaei  codi¬ 
cibus,  quibus  et  bibi.  Paul.  Lipsiens.  addo,  nec  non  in  omni¬ 
bus  editt.,  quae  Wiganianam  antecesserunt,  o)  y.vcpojv  ov  legitur, 
pro  quo  lectionis  monstro  Wiganus  recte  secutus  codd.  Matt. 
et  Fabr.  wxvcpovov  recepit.  Sed  nec  sic  integritas  loci  videtur 
penitus  restituta  esse.  Nam  primo  post  djxvcpovov  addi  yug 
omnino  necessarium  erat;  dein  tautologia  in  scriptore,  summae 
brevitatis^ amantissimo,  vix  toleranda,  pessime  me  habet:  d>v.v<p6- 
vov  y.ay.ov ,  et  t  l  pier  yug  pie^ov  ?}  (bxvTegov  £ vyy.onyq  dvvu.fieaq  ■ 
Ouam  ob  rem  cum  ratio  aptae  morbi  denominationis  optime 
reddatur  verbis:  ti  pifv  yug  pietov  etc.  mihi  bjy.vcporov  y.uy.oi’ 
tOTL  obvopiu  glossema  esse  videntur.  Reiskius,  cujus  ineditas 

,U  Aretaeum  conjecturas  possideo,  initium  capitis  sic  legit: 

Evfovloq  6  h]Tgoq  rjdh  diyxoTrjq  iyelu  Tijv  IntxXrjOiv  t.  t.  n. 

evor^iov ;  xi  de  xaQdlrjg  alio  xatQtwxeQOV  tg  £c»i)v ,  f}  eg 
Quvutov  ;  ovde  xrjv  £ vyxonr]v  utugxov  xtjg  xapdlrjg  vovgov 
ifAfAfvut,  tj  avxi)v  Gtvog  xijg  ev  avxet}  xov  £t\v  dvvapuog. 
zooov  xe  2)  x dyog  tov  oledQOV ,  xotrjde  xal  idtr} •  /ap 

ro  Tratfo?  Ivc ng  xdtv  deopuv  xrjg  *)  ig  £on)v  dvvdfuog ,  av- 
xitovv  xi}  gvoxdoet  tov  dv&Qomov  iov .  &'  yaQ  uttqYS, 

lafiopsvov ,  of  i te&irjat, ,  «U*  iff  (5>aAu<7^  xQenei.  xal  ov 
fxtya  x 6  Vwvpu.  xal  yaQ  xal  exegu  ndfiea  idta  xal  tnlxaiQa 
xivwv  [xegecov  eoxl,  oloi  tuq  3 4)  epcpvveo,  xal  x ovxewv  t£anxe- 
xai'  fiovpwveg  /l tev  oi  loiptodeeg  rjnaxog*),  xal  Gtpodgu  xa- 
xot]&eeg,  e'8,  dllov  de  ylyvovxat  ovdevog *  vevQwv  de  nexavog , 
hubnph}  de  xecpatfg.  a) de  ovv  xal  ?j  lvyxonr\  xuQdtyg 
icxi  xal  £ajijg  vovoog.  2.  oxoGOt  de  axopdyov  r\yeovxui  xd 
nu.dog  epfAevut,  oviexa  glxioigI  xe  xal  oivoy ,  pexeiexeQOiGb 
de  xal  ifjvygcp,  r\  dvvaptg  eoxa&rj  5) ,  xal  t o  xaxov  egelaxh}, 
oide  pot  doxeovot  xal  x y)v  cpQevlxiv  xQiywv  xtjg  xecpodfjg 
xal  xov  dtQpuxog  vovgov  tjyeec&av  >  ovvexev  xovqi}  xal  x ey'£o 
avxewv  Qr/ipniob  oi  cpQevixoxot.  alia  yaQ  xijg  xuQdh]g  yei- 
xdvt}pa  xaiQiov  eaxt  6  Gxopayog ,  e 8,  ovneQ  elxet  i]  xaQdlrj 
oixeiov ,  7}  dgvpiqoQOv,  xal  yaQ  xal  diu  nvevpovog  elxeo 
nvevpa  eg  dvanvotjv  r\  xagdh},  dll ,*  ovyl  nvevpwv  eg  iGtjg 
aQyijg  uvunveei .  ov  yaQ  ev  xotoi  oQyavoioi  ai  dvvapiegy 
dll *  ?j  ev&a  agyi}  £coyg  7)v  xal  loyyog .  oxoy.ayog  de  ov xe 


2)  An  potius  ? 

3)  Cocld.  ifarlei.  August.  oloc  naQffiyvrt}.  Goupjl.  et  Henisch. 
v.  1.  7t-UQffiq>i}vt] ,  Fabric.  oloi  tk-o  t/tcpvijOi,  coti.  Paris.  2.  tpupv- 
va,  idque  placet  Mattairio.  Sic  II,  8,  2. 

4)  Sic  quidem  omnes  cocld.  constanter ,  sed  falso  tamen.  AYigan. 

inde  conjicit,  quoniam  bubones  in  pube,  in  hepate  ^ero 

nunquam  oriuntur.  Rtifus  Ephes.  de  part.  c.  h.  adpellat.  24. 
fiovfjojveq  ds  t «  tuTtooo O-i-v  tojv  fii]Q0JV  tu  ziaou  tijv  Reisk. 

VfVQWv  de  rer aro?.]  Accipitur  hic  t huvoq  in  genere  pro  con¬ 
vulsione  qualibet,  non  de  ea  praecipue,  qua  recta  et  immobilis  in¬ 
tenditur  cervix.  Superius  vero  libr.  I.  c.  6.  non  nervoriun  solum, 
sed  et  musculorum,  eorumque  maxillae  inferioris  praecipue,  ad- 
fecturn  esse  scripserat  auctor.  Petit. 

( Co)ij g  vovooq. ]  h.  e.  morbus  vim  vitalem  adfligens.  ^  Sic  porj 
paulo  post  quoque  accipienda  in  verbis,  oxbpuyoq  ovre  o.Q/ij  ovre 
yo)Qi'ov  pjrjq.  Inde  etiam  derivat  nomen  Cael.  Aurei,  acut.  morb. 
Libr.  II.  c.  30.  ita  ut  notet,  alios  aliter  sentire. 

quam  cor  ad  vitam  mortemque  confert?  Neque  enim 
syncopen  adfectum  cordis  esse  incredibile  videtur,  aut 
vitalis  in  eo  facultatis  detrimentum:  tanta  mortis  est 
celeritas,  talisque  species.  Hic  quippe  morbus  vincu¬ 
lorum  quaedam  dissolutio  est,  quibus  facultas  contine¬ 
tur  vitalis  :  et  humanae  constitutioni  plane  adversarius : 
nam  cum  eam  tenaciter  adripuerit,  non  dimittit,  quoad 
hominem  dissolverit.  Quid  mirum  ?  siquidem  alii  gra¬ 
ves  adfectus  certis  quibusdam  partibus,  quibus  innas¬ 
cuntur,  proprii  sunt,  easque  solas  attingunt:  bubones 
pestiferi,  iique  pessimi  moris,  e  jecinore,  neque  ex 
alia  quavis  parte ,  oriuntur :  nervis  tetanus  est  pro¬ 
prius  :  epilepsia  capiti :  ita  syncope  cordis  vitaeque  mor¬ 
bus  est.  2.  Quicunque  vero  hunc  stomachi  adfectum 
existimant,  quia  cibo  vinoque,  quibusdam  etiam  fri¬ 
gida  vires  auctae,  malumque  sit  depulsum,  mihi  qui¬ 
dem  eodem  jure  phrenitidem  morbum  esse  capillorum 
cutisque  capitis  videntur  arbitrari  posse ,  quia  deton¬ 
dendis  p erfund e ndis que  crinibus  relevantur  phrenitici. 
Verum  enim  vero  stomachi  vicinia  cordis  plurimum 
interest,  quippe  e  quo  cor  tam  utilia,  quam  noxia  sibi 
attrahat.  Siquidem  aerem  etiam  per  pulmones ,  respi¬ 
rationis  gratia,  cor  adducit,  neque  tamen  ex  aecpio 
principio  pulmones  spirandi  facultate  potiuntur.  Ete¬ 
nim  haud  instrumentis  inest  vis,  sed  illic,  ubi  vitae 
atque  roboris  principium  est.  Porro  stomachus  nec 
vitae  principium  est,  nec  sedes.  Potest  quidem  fieri, 

vocem  iircuroq  quidem  pro  corrupta  habet,  sed  quomodo  emen¬ 
dari  debeat,  nescit. 

5)  Codd.  Vatie.  August.  ioru&r] ,  id  quod  et  "Wigano  placet. 

Vulgata  in  cod.  Harlei.  Reisk.  iveruthj. 

*)  Reisk.  inserit  uvayy.airjq. 

ov  yv.q  tv  ooydvoLOL  al'd £.]  Sensus  est  hic:  non  in  ipsis  organis 
sunt  vires  agendi  suaque  munia  obeundi:  (id  enim  sibi  vult  dvvufjtvq) 
sed  illa  vis  motrix  debet  a  vitae  fonte  i.  e.  corde  accedere.  Ouam 
m  sententiam  delabebantur  veteres,  cum  viderent  morte  i.  e.  quie¬ 
te  cordis,  omnia  instrumenta  s.  organa  ab  illa  peractione  munerum 
suorum  abstinere.  Legantur  omnino  ea,  quae  Senacus  scripsit  de 
hoc  syncopes  morbo  traite  de  la  structure  du  coeur  —  et  de  ses  ma- 
ladies  Tom.  II.  p.  564  seqq. 

dpyy,  ovre  %0)QI°V  £wyg*  BXufiyGtzuu  de  z zg  diu  uzoviyv' 
ytal  yup  n ou  tu  nuQdiofiolu  pQM/xuzu  ov  t ov  Gzo/xuyov  ai - 
v6tul,  uXXu  di  uvzeov  zyv  nugdli/v'  inel  nul  oi  ini  Toigde  &vy- 
onovTeg  Gy^eiu  ig%ovgi  nu^dlyg  nudeog,  Gzpvy/xovg  /unyovg, 
ddguveug,  nuzuyov  zyg  n uydiyg  ini  nydyGi  nu^regy'  Gnozodi- 
vog,  Xeino&v/ily,  vuQny,  nul  nuQiGieg  /xelewv,  tdpcbg  uGyezog 
novlvg ,  ipv£ig  oXov,  uvuiG&yoly,  ucpwvly.  3.  IJov  dy  zov  gzo- 
fxuyov  nuGyeiv  zude^  uzzu  ya.Q  uvzeov  7 diu,  vuvzly ,  e/.iezog, 
unooizly ,  Ivyl ,  i^ev^ieg ,  olvQty/ily.  ’£nl  di  toigi  nuQ- 
dcojGGOVGi ,  nul  uiG&yoi* 6)  olvzeQOi  ?  (Jjg  ide7v  nul  unovaui 
uullov  y  71Q0G&6V  nul  yvob/ir/  evGzufteGzeQOi,  nul  ipvyfj  nu- 
ftuQwzeQOi'  nul  rude  ovn  ig  tu  nuQebvzu  /xovvov ,  nul  7 ) 
ig  tu  /.liXlovzu  /.luvzieg  uz^eneeg.  My  ovv  nul  uide  gzo- 
/iuyov  ul  dvvu/ueg ,  uXXu  nu/jdlyg ,  ev&u  nul  y  'ipvyy,  xui  y 
(fvoig  uvzeyg,  ig  yv  nul  zb  nudog  ?)  tmv  zyde  dvvayeotv. 

BgzI  di  zygde  zyg  vovoov  idey  8)  enXvGig  zov  zovov 
zyg  Cfvoiog ,  in  uizhj  'ipvgo  nul  vyQOzyzi .  nul  yuQ  udep- 
[j.ot  nul  zu  elGco,  nul  zu  eioo,  nul  udnpoi'  nul  \pvypov  uvu- 
nveovoi,  nyv  in  /neyodcov  nul  nuvGwdecov  igzI  nvpezajv ,  eg 
ovvniQ  iiunzezui  y  Zvynony.  Evze  /.iep  yuQ  nui  eppcozui 
y  cpvoig,  nul  eoziv  evnpuzog  ,  nuvzwv  /.liv  nQuzeei,  nuoi  de 
oy/.iulvei ,  nul  vy^co,  nul  nvev/uuzi,  nui  GzepeoiGi,  nui  zy  zov- 
zoiv  evzutly  nul  Sv^i/iezQiri  ig  £u>yv  dienei  zov  uvO Qwnov, 
'liv  di  zyg  tfVGiog  6  deo/iog,  zovzigti  6  zopog,  Xvd  fj,  zoze  yiyve- 
zui  zo  nuxXog.  KuzuQyev  di  uvziov  Kuvoog,  og  earc  zoioode. 


*)  Reisk.  inser.  ot.  v 

6)  Soloecum  Tidetur  Petito.  Hinc  emendat  e  cod.  sno  ala&yaiq 
o^vzfQy,  cui  lectioni  fere  accedit  cod.  Harlei,  qui  (yoxa&eoy  et 
xa>9aoo)TfQ?]  exhibet.  Et  sane  facilior  tunc  foret  dictio.  Sed  nec 
vulgata  absurda.  Nain  ini  naydiowoovoi  denotat:  quod  attinet. 

7)  "VYiganus  dllci  nui  legendum  esse  conjecit :  et  sic  quoque 
Reiskius.  Sed  non  opus  est  conjectura.  Solet  enim  in  illo  oy 
fi.ovov  —  ulXu  y.al  -saepe  alterutrum,  aut  /novor,  aut  du.u  omitti. 

8)  Non  poteram  mihi  temperare,  quin  hunc  corruptum  locum  hovi 
(Tr/S  ryq  vooov  ij(h  y  i.  cum  Wig.  et  Reiskio  ex  Aretaei  lo¬ 
quendi  consuetudine  emendarem,  emendationemque  statim  in 

iv&a  y.ui  y  yn>'/7]]  Eadem  de  cordis  facultate  Archigenis  sen¬ 
tentia  est,  quam  impugnat  Galen.  d.  loc.  adfect.  I.  c.  1.  Veterum 
autem  opiniones  de  loco  in  cardiacis  patiente  adducit  Cael.  Aurei, 
acut.  morb.  II.  34.  discriminis  vero  notas  inter  animi  defectionem 
e  stomacho  et  adfectum  cordiacum  exponit  c.  35.  TTiguu, 

ut  per  imbecillitatem  ejus  quisquam  laedatur :  quem¬ 
admodum  cibi,  qui  cordi  noxii  sunt,  non  stomacho 
ipsi,  sed  per  eum  cordi  officiunt,  siquidem  qui  ex  his 
intereunt,  cordis  adfecti  notas  habent,  pulsum  exiguum, 
imbecillem,  cordis  palpitationem  cum  subsultu  vehe¬ 
menti  :  accedit  vertigo ,  animae  defectus ,  membrorum 
torpor  ac  resolutio,  ingens  neque  cohibendus  su¬ 
dor,  totius  corporis  frigus,  sensus  vocisque  privatio. 
Haeccine  vero  stomachus  patiatur?  huic  quidem  ad- 
fectus  proprii  sunt  nausea ,  vomitus ,  cibi  fastidium, 
singultus,  eructatio,  et  ea  nonnunquam  acida.  Ii  ve¬ 
ro,  qui  corde  laborant,  sensus  habent  etiam  acutiores, 
ita,  ut  melius,  quam  antea,  et  audiant,  et  videant: 
mente  quoque  constantiori  puriorique  animo  praediti 
sunt ,  idque  non  modo  in  praesentibus  negotiis ,  sed 
etiam  ut  futura  verissime  declarent.  Hae  certe  non 
stomachi,  sed  cordis  facultates  sunt,  ubi  et  anima  et 
natura  ejus  locatur,  ubi  etiam  eaedem  facultates  morbo 
adficiuntur.  Ceterum  hic  adfectus  virium  naturae 
dissolutio  est,  ejusque  causa  frigiditas  cum  humiditate : 
nam  et  intra  et  extra  calore  vacant ,  neque  sitiunt ,  et 
frigidum  emittunt  spiritum,  magnis  licet  et  ardentibus 
adllictati  fuerint  febribus,  a  quibus  succenditur  Syn¬ 
cope.  Nam  cum  natura  valens  et  recte  temperata  est, 
omnibus  dominatur  atque  imperat ,  et  humoribus  et 
spiritui,  et  solidis  partibus,  perque  convenientem  ho¬ 
rum  ordinem  et  modum  vitam  hominis  administrat : 
at  si  naturae  vinculum  i.  e.  vis  soluta  fuerit,  tunc 
adfectus  iste  nascitur.  Huic  initium  praebet  cau$us? 
(sive  febris  ardens )  qui  hujusmodi  est. 


texta  reciperem.  Sic  enim  3.  3.  OKoroj/nuToq  Sh  fj  lSer\,  (3uqoq 
etc.  Poterat  tamen  et  articulus  abesse,  uti  "Wigan.  conjecit,  uti 
locutus  est  Aret.  2.  12,  1.  tou  Se  nuO-oq  iSe'i ]  ogO-ict  avtoyovToq  tu 
ulSdla.  Petit.  i)q  tijs  tovoov,  utpote  superflua,  deleri  jubet.  Tril- 
ler.  quoque  probat  "VYigani  emendationem,  ita  tamen,  ut  pro  iSerj 
et  ijO-oq  legi  posse  moneat.  In  verbis  proxime  praecedentibus 
Reisk.  verba  i\  tojv  Tijde  Svv.  emendat  in  l 'ij  TwvSe  Svv. 
nuo  i  S  e  o ij  ct  £ v  e  t,]  Ex  Iliad.  u.  vq.  288.  nuvro)v  fiev  xqut&- 
clv  iOtXcL  — — nuOi  Se  tr>\{iuiv eiv , 

i. 

V 


Kacp.  d\ 

TlEPI  K  ATESIN. 

1.  TIvq  fiiv  nuvTrj ,  nui  dQtfiv ,  nui  Utitov,  fiuXiGTu  di 
tu  icoco'  dvunvorj  ‘&SQpi] ,  cog  in  nvQog'  ?jeQog  oXnrj  peyuXty 
\pvyQ0v  im&vfih]'  yXrooGrjg  ^QOTrjg'  uvuopog  ystXiotv ,  nui 
daQfxuxog’  unQeu  ipvyQu'  ovqu  yoXofiacpu  nuTunoQioog'  uyQ v- 
uvhy  Gtpvypol  nvnvol ,  GfunQol,  enXvxot'  ocp&aXfiol  ivuyizgy 
XufinQolj  vtxeqv&qoc'  nQoaumov *)  ivyQol?]. 

sH.v  di  ini  fA.uU.ov  uv&j  to  nuftog ,  fii£a)  toc  nuvru  Y-ul 
nunlco.  ocpvyfiol  GfUnQOTUTOO  nui  TlVnvOTUTOl *  TIVQ  £?1Q0TUT0V, 
nui  dQifivxuTov ’  yvojpt]  nuQucpOQogy  nuvTcov  uyvooGirj’  dvxptodteg' 
ipuvout  ipvyQOv*)  ini&vfiirh  Tolyov,  iG&rjrog,  iducpeog,  vyQOv. 
yelgeg  ipvyQul ,  ftivuQu  {XeQfiOTUTu'  ovvyeg  neXidvoi'  uvunvorj 
nvntvry  vorlg  mQi  fiiramu,  nui  nXxjidag. 

”Hv  di  ig  unQov  g7]Q0T?]T0g  nui  fteQfiaGlrjg  xjnx]  ??  cpvotg, 
to  fiiv  dsQfiov  ig  if.iv%Qov ,  6  di  uvypog  ig  inofifiQlrjv  t qe~ 
nSTUi*  at  yuQ  tojv  rxQt^ypuxaiv  ig  to  eg^utov  intTuoxeg 
ig  TT\v  ivuvTiTjv1  2 3 4)  fUzufiuUovGo  idirjv.  2.  Ercrjv  ovv  XvxXrj 
Trjg  cpvGoog  tu  deofiu ,  t  ode  ioxl  ^  Avynonri ,  tots  ocGyeTog 
IdQcog  nocvT? j  tov  GcvpuTog*  uvunvoi ]  xpvyQry  uxfiog  uvu qi- 
vug  novXvg *  udtipot,  igrjQuvrut  yuQ t  uXXu*  utuq  nui  tu 


1)  Wigan.  conjec.  u/goh].  Sic  in  venae  cavae  morbo,  causi 
specie,  II,  8,  3.  ngoownov  tgv&rjpu  iqvv  axgoC-ij» 

*)  Cum  paulo  post  repetatur  idem,  videtur  im&vplri  mutandum 
esse  in  hu&vply,  aeris  profunda  inspiratio  ob  frigoris  desiderium. 

2)  Cod.  Aug.  pexa^aivovGi.  Vulgatam  reliqui  codd.  habent. 

3)  Petit,  conjic.  uvcc  geror,  per  cutem.  Sed  minus  apte.  Cons.  not. 

4)  Nescit  "Wigan.,  quid  t  dXXa  sibi  velit.  Triller.  'vfl  ^Xicf  emen¬ 
dat,  h.  e.  aestu.  Melius  uXeb].  Verba  uncinis  inclusa  videntur 
mihi  glossema  esse. 

vorlq  negl  peroJTtu']  Ejusmodi  sudores,  qui  circa  collum  aut 
faciem  tantum  leviter  et  parce  moventur,  aey/goeideeq  Hippocrati 
prognosi.  J,  2,  25.  dicuntur,  malique  ominis  esse  pronuntiantur  de 
viet.  acut.  Petit. 

iq  ertop^gi^v  t  g  ener  at]  Nescio,  quid  sibi  Petitus  cum  suo 
hydrope  velit,  qui  per  iTiopfignjv  intelligendus  sit:  Nam  etiamsi 
respexerit  Aretaeus  ad  verha  jfleracliti  apud  Diogen.  Laert.  (libr. 
IX.  segm.  3.),  qui  cum  ob  incongruum  victum  in  hydropem  incidis¬ 
set,  a  medicis  in  consilium  adhibitis  aenigmatice  quaerebat:  ei  dvvcuv- 
ro  ircopfigiaq  uv/pov  rcovr\Gav,  hoc  tamen  indubitatum  est,  enop- 
flgirp  h.  1.  nihil  aliud  denotare,  quam  humiditatem,  qua  cutis  per  lenem 

Caput  IV. 

De  causis  sive  febribus  ardentibus. 

Fervor  ubique  acer  atque  tenuis,  in  interioribus 
praesertim  partibus:  spiritus,  velut  ex  igne,  torridus: 
ingens  aeris  adductio ,  ejusdemque  frigidi  desiderium : 
linguae ,  itemque  labiorum  et  cutis  siccitas :  extremae 
partes  frigent :  urina  bile  saturata :  vigiliae :  pulsus 
creber,  exiguus ,  languidus:  oculi  lucentes,  splendidi, 
subrubri:  bonus  faciei  color.  Quodsi  malum  increscat, 
majora  et  pejora  fiunt  omnia;  pulsus  minimus  et  cre¬ 
berrimus:  calor  siccissimus  et  acerrimus:  mens  desi- 
pit:  omnium  rerum  ignari  sunt:  siticulosi:  omnia  fri¬ 
gida  attrectare  cupiunt,  parietem,  vestem,  pavimen¬ 
tum,  Iui  morem :  manus  frigent,  sed  earum  palmae  ve¬ 
hementer  incalescunt :  ungues  lividi :  respiratio  fre- 
qtiens :  roscidus  quidam  humor  circa  frontem  et  jugu¬ 
la.  At  si  ad  ultimam  ariditatem  et  calorem  pervene¬ 
rit  natura ,  calor  in  frigus ,  siccitasque  in  humiditatem 
convertitur,  quoniam  extrema  rerum  incrementa  in 
contrarium  statum  solent  transire.  Itaque  cum  soluta 
fuerint  naturae  vincula,  haec  est  syncope:  tum  per 
universum  corpus  non  supprimendus  sudor  erumpit : 
respiratio  frigida :  plurimus  circa  nares  vapor :  siti 


perspirationem  perfunditur.  Id  enim  ex  oppositione  clarum  est,  et 
verbis  sequentibus  ai  ydg  twv  Tigriypdroiv  tq  ro  io/arov  invtaaieq  — 
iderjv  Fortasse  respexit  ad  Hippocr.  aphor.  III,  15. 

at  ydg  tojv  ngriyp.  etc.]  Servius  ad  Virgil.  Georg.  I,  90. 
Uno  sermone  duo  diversa  concludit ,  quae  tamen  unum  effectum  ha¬ 
bent.  Nam  et  frigus  est  caloris  initium,  et  summus  calor  frigoris 
■principium.  Hippocr.  aph.  I.  3.  ai  iit  dr.gov  ivtiqiac  OcpaXegal.  Petit. 

dv  o  tcv  o  7]  fvxgrf]  Hanc  frigidam  exspirationem  funestam  pro¬ 
nuntiat  Hippocr.  prognost.  I.  38  ifiv/gov  dvanveogevov  ir  vwv  gi- 
vojv  r.al  tov  oroparoq  ols&giov  r.dgra  fdi]  yfyetai.  Hinc  drpbq  dvd 
givaq  Petito  displicet,  quoniam  drpoq  sit  vapor  calidus.  Sed  conje¬ 
ctura,  ab  illo  proposita,  multo  majoribus  difficultatibus  laborat,  et 
vere  tautologica  efficitur  exinde  oratio.  Ouomodo  Aretaeus  sit  in- 
telligendus,  ex  Hipp.  epid.  VI.  p.  1181.  a  Petito  allato  discimus: 
orjgeia  JbavaTOjdta ,  dvd  degpa,  giva  dbegpbq  dirpLoq'  ngoregov  dh 
gio  x/jvygbv  rtvivpa  d.rpfotv. 

aXXa  dfipaXtot  opyuva ,  oxopa ,  Gxopayog'  ovqu  Xtnxu  ?  vda- 
xtbdea'  aoiXlxj  tu  noXXd  | utv  £r;^?y,  %gti  de  oTgl  vnoqepet 
fipayta ,  yoXwdicr  n ovXvg  nXadog *  diappeet  de  aul  xu  oaxeu 
Xvopevu,  a al  uno  nuvxcov ,  cog  ev  noxuppj ,  eg  tu  ega)  r\ 
CfiOQi).  (^vyijg  auxuGxuGtg,s)  utG&^Gtg  GvpnuGu  auduQf 
dvuvoiu  Xenxi] ,  yvwpxj  puvxtaiq.  npoytyvuJGaovGt  [xev  ovv 
nQwxLGTU  fxev  MvreoiGc  xov  (3lov  t rjv  pexuXXuytjv ,  eneoxu 
to~igl  nuQeovGi  nQoXeyovGo  tu  uvfhg  tGopevu.  ol  de  uvxe- 
ovg  pev  eotf  oxe  aul 5)  uXXoquGGHv  doatovov,  xfi  unopuGi  de  xorv 
eiQiyxevcov  'Oowpu^ovGt  wv\) Qomot.  Mexe^exe^oi  de  aul  nQog- 
XuXeovGo  tmv  auxotyopeva)v  xlgI ,  xuyu  fxev  nuoebvxuq  opevv- 
xeg  uvxol  povvoi  vnb  Xenxrjg  aul  au&uyrjg  utG&xjGtog ,  xuyu 
(f6)  uvxov  xrjg  ipvyfjg  nQoytyvo)GaovGr]g  aul  dxrjevptvrjg  xovg  uv- 
dpug  oTgl  '£vvtoovxui.  TJpogxXsv  ptv  yuQ  ev  7)  iXvi  xo7gxv  vyQoXoLv 
etjv  aul  ^bcfio’  enel  de  xude  i§rjvxXx]GS  r)  vovoog  aul  uno 
xmv  oqj&uXpwv  x r)v  uyXvv  eXev,8)  oQeovoi  xu  xe  ev  rw  xjept, 
aul  yvpvfj  xfj  ipvytj  yiyvovxut  p uvxteg  uxQeaeeg.  ol  de  eg 


5)  Sic  edidi  e  Fabric.  libro  ;  sic  et  conjecit  Petit,  et  “VVigan.  Reisk. 

c ilho  xul  liXXo  cpavta. 

6)  ai/TOJV  Petit  suspicabatur  legend.  esse.  Haud  dubie  Tere.  Ber- 
liard.  ad  Theoph.  Non.  to.  I.  p.  38.  conj.  avxovq  sc.  xaxoi- 
yopivovq.  Reisk.  autem  uvxov  in  uv  yel  uv  mutat. 

7)  Corrupta  liaud  dubie.  Rem  ex  parte  Tidetur  tetigisse  Petitus  : 
b>  IXvindtOt,  vyqoiGi.  Bernard  in  Tita  Reiskii  p.  269.  xoloiv  vygoZotv 
pro  glossemate  habet.  Legend.  igitur  iv  iXvoideox  erjv  xcd  'Qtvcp <y. 

8)  Edidi  e  libro  Fabric.  ogfovox  pro  Tulg.  igeovoi.  Idem  conjece¬ 
rant  Petit,  et  Wigan.  Forte  autem  melius  Reiskius  :  i qeooov- 

OIV  UX£. 

fi  a  v  xixip]  Egregius  in  hanc  rem  est  Ciceronis  locus 
(de  diviti.  I.  c.  30.)  Viget  et  vivit  animus.  Quod  multo  magis  fa¬ 
ciet  post  mortem ,  cum  omnino  corpore  excesserit:  itaque ,  appropin¬ 
quante  morte  multo  est  divinior.  Nam  et  id  ipsum  vident ,  qui  sunt 
morbo  gravi  et  mortifero  adfecti ,  instare  mortem.  Itaque  his  oc¬ 
currunt  plerumque  imagines  mortuorum.  —  —  Divinare  autem  rnori- 
entes ,  etiam  illo  exemplo  confirmat  Posidonius ,  quo  adfert  Rhodium 
quendam  morientem  sex  aequales  nominasse ,  et  dixisse,  qui  primus 
eorum,  qui  secundus ,  qui  deinde,  qui  deinceps  moriturus  esset. 
Rationem  hujus  Tirtutis  divinatricis  reddere  conatur  Hippocra¬ 
tes  de  insomn.  init.  p.  375.  bxoxav  xb  omuu  ijovyuoi] ,  ij  rpvyrj 
xivsvpevq  xul  i^equovocc  xd  pegrj  xov  oojpaxoq  dioixio  xijv  iuvxijq 
olxov .  Petit . 

ardent.  Etenim  tum  omnes  aliae  partes,  tum  praeci¬ 
pue  ipsa  sitis  instrumenta,  os  scilicet  et  stomaclius, 
exaruerunt ;  urina  tenuis ,  aquosa :  alvus  plerumque 
sicca  est,  sed  quibusdam  pauca,  biliosa  excernit;  mul¬ 
tus  redundat  humor :  quin  etiam  ossa  dissolvuntur  at¬ 
que  diffluunt :  ex  omni  parte ,  sicut  in  flumine ,  extra 
fit  effusio.  Animus  constans  rursus  efficitur :  puri 
sensus  omnes :  ingenium  subtile :  mens  vatidica ;  quo 
Iit,  ut  inprimis  vitae  suae  finem  adesse  praesentiant; 
dein  adstantibus  futura  praedicant;  sunt  quidem  non¬ 
nulli,  qui  eos  aliena  loqui  arbitrentur,  sed  cum  prae- 
dicta  evenerint,  homines  admiratione  obstupescunt.  Alii 
cum  quibusdam  defunctis  etiam  colloquuntur,  quos  prae¬ 
sentes  ipsi  fortasse  soli  prae  tenui  puroque  sensu  ad- 
spiciunt:  aut  forte  ipsorum  animo  viros,  quibuscum 
versaturi  sunt,  praenoscente  atque  declarante.  Is  quip¬ 
pe  antea  erat  in  humorum  illuvie  et  caligine  demer¬ 
sus  :  postquam  autem  ista  morbus  exhauserit,  tene- 
brasque  ab  oculis  dispulerit,  quae  gerantur  in  aere, 
enarrant ,  mentemque  quasi  nudam  habentes  veracis¬ 
simi  vates  evadunt.  Quicunque  vero  ad  istam  hinno» 


aXXoq>aOoeiv  doxeovoi]  Hippocr.  prognosi.  III.  p.  44.  de 
hisce  signis  lethalibus  in  morbis  acutis:  ol  de  dnoXXvpavoi  dvonvooi 
ylvovnai ,  aXXocpuooovraq ,  dyqvnveovneq ,  rare  dXXa  orjpela  xdxiova 
eyovveq.  Celsus  III.  18.  Illud  ante  omnia  scire  oportet  ■,  interdum  in 
accessione  aegros  desipere  et  loqui  aliena.  Petit. 


ano  ndv  ocp OaXiidv  dyXvv  eXe~\  Ex  Homeri  Iliad.  X  127.  dyXvv 
d' ai)  noi  an  oepAaXpdv  eXov.  Virg.  _Aen.  II.  G04.  Namque  omnem , 
quae  nunc  obducta  tuenti  Mortales  hebetat  visus  tibi ,  et  humida  circumi 
Caligat ,  nubem  eripiam.  Petit. 


nd  rjioi]  Ouo  haec  pertineant,  docet  Aristot.  de  mundo.  Alo 
Y.an  ndv  naXaidv  emelv  mveq  nQoijyd-rjoav ,  ovi  navnd  ion  ndvna 
Dcd)V  nXea  ne  xal  di  dcplXaXpdv  IvdaXXopeva  rjpiv,  y.al  di  dxorjq,  xal 
nr\q  ndoijq  caolhjoeojq.  Eiusdem  sententiae  fuit  Pythagoras  apud 
lliogen.  Laert.  Lib.  VIII.  34.  eivdi  ne  ndvva  ndv  deqa  'ipvydv  ep- 
nXeo )v.  et  Posidonius  apud  Cicer,  de  divin.  1.  c.  Plenus  est  aer  im¬ 
mortalium  animorum ,  in  quibus  tanquam  insignitae  notae  veritatis  ad- 
pareant „  Peti  t. 


i 

zoGovde  Xenzozrjzog  vyQwv  xal  zrjg  yvcjfx^g  aqiypevoo  ov 
(xcda  tol  negoytyvovzao ,  igrjSQCOfuvrjg  Tjdtj  zfjg  £coz oxqg  dv- 
vu[Mog. 

Ke  q.  e. 

TlEPI  XOAEPH2 . 


1.  'JA  yoltQi]  nalivOQGog  Igzl  cpOQy)  zqg  zXqg  zqg  ev 
zcg  navzl  eg  zov  Gxopiayov ,  xal  zqv  xoollrjv ,  ytal  za  evzega' 
o^vzazov  xaxov.  /Joex&eeo  de  vnegdev  p,ev  eg  epezov  za  ev 
zai  Gzo^iayco  dXo^opeva,  dea  de  zrig  xazco  dee£,odov  za  ev 
zri  xooXlq  ytal  zo7g  evzegoog  vyga,  Jderjv  de  za  ngwza  pev, 
vdazoodea  za  do *  e^iezov*  za  de  do  edg^g,  xongava  vyga, 
dvgwdea.  ane xpiao  yag  '^vveyeeg  ai  zijgde  ngoqaGteg.  r\v 
de  zade  anoxhjG&rj ,  qXeyfiazdjdea ,  eneoza  yoXwdea.  Ta 
ngcbza  [a, egzj  T),  gqidlwg  anovog *  eneoza  de,  £vv  evzaseoo 
fxev  6  g zofiayog,  yaGzt]Q  de  f,iezd  Gzgoqcov» 

*PLv  de  eg  zo  xdxoov  enododco ,  ytal  ozgoqoo  [te^oveg ,  Xeo- 
Tto&vfih] ,  exXvoog  fieXewv,  anogirj ,  anoGozhy  ijv  de  ytao  zo 
ngogeveyxoivzao ,  noXXoy  gol£co  £vv  vavzhj  eg  e^iezov  doexfieeo 
yoXtj  £av&t]  x azaxogecog ,  ytal  za  doa%cog?i[iaza  bpooa*  GnaG- 
l tol,  £i ivoXxal  [tvojv  zwv  ev  zrj  xvqfAq ,  ytal  (dgayoovwv. 
daxzvXoo  xa^invXou'  Gxozodovoo'  Xvvig'  ovvyeg  nelodvoi *  xa- 
zcapv^og,  axgea  'ijivyga,  xal  zo  oXov  goycodeeg, 

2.  'Hv  de  eg  zeXevzrjv  rjxy  zo  xaxov ,  azag 1  2)  odgoo  uv- 
figconog'  yp\r\  (xeXaova  avoj  xal  xazco ‘  ovga  Gye&evza  xv- 
ozso  3)  vno  onaG(^ov‘  «U’  ovde  ovqov  alt£ezao  vno  zzjg  eg 


1)  Petit  conjec.  plv,  in  qno  consentientem  habuit  Reiskium,  qui  et 
paulo  post  unovoq  in  unovoq  mutandum  censet.  Wigan.  (J)eqei, 
vel  e%el.  In  proxime  sequentibus  codd.  Harlei.  et  Vatie,  vul¬ 
gatam  defendunt.  Cod.  August.  grjtdioq,  anovoq.  Goupyl.  con¬ 
jec.  Qifidiojq,  anovtoq,  unde  AVigan.  legit  Qrfidiojq  te  v~iu  anovwq, 
ut  apud  Hippocr.  praenot.  45.  rjv  QTjidloq  te  v.ul  unovoq  t/eiv 
doxEij, 

2)  Pro ' aTaQ  Reisk.  aut  dyav,  aut  ucpaTov  legi  maluit. 

3)  Mire  in  his  verbis  invicem  discrepant  codd.  Nam  Vatie.  Au- 

iqt]EQO)fiE'vrjq  tv jq  ^ojTiy.rjq  SvvaqiEOjq]  Scilicet  putabant  veteres, 
animam  in  aerem  reddi  oportere,  utpote,  quae  esset  naturae  ae- 
thereae.  Virgil.  Aeneid.  IV.  704.  omnis  et  una  Dilapsus  calor ,  atque 
in  ventos  vita  recessit.  Hinc  mors  aqua  submersorum  tristissima  cre¬ 
debatur,  cujus  aliquam  dedi  rationem  supra  p.  7.  in  Diss.  de  causa  mort. 
hominum  aqua  submersor.  etc. 

rum  animique  tenuitatem  pervenerint ,  vix  super¬ 
sunt,  quia  facultas  ipsorum  vitalis  jam  in  auras  eva¬ 
nuerit. 


C  a  p.  5. 

De  cholera. 

Cholera  materiae  recursus  est  ex  universo  corpore 
in  stomachum  et  ventriculum  et  intestina :  malum  acu¬ 
tissimum.  Ea  quidem,  quae  in  stomacho  congesta 
fuerint,  supra  per  vomitum  erumpunt;  per  inferiores 
autem  vias,  humores  in  ventriculo  et  intestinis  collecti 
exeunt.  Quae  primo  evomuntur,  aquosa  sunt:  ster¬ 
cora  venter  excernit  liquida  et  odoris  foedi:  nam  ad- 
fectus  hic  ex  assidua  cruditate  nascitur;  ubi  ista  elu¬ 
untur,  pituitosa  prodeunt  ac  deinde  biliosa.  In  ini¬ 
tio  haec  facile  ac  sine  dolore  redduntur;  postea  vero 
cum  stomachi  intensione  ac  ventris  torminibus.  Si  mor¬ 
bus  increscat,  graviora  fiunt  tormina,  defectus  ani¬ 
mae,  membrorum  resolutio ,  anxietas,  cibi  fastidium : 
vel  si  adsumant,  bilis  saturate  flava  cum  multo  so¬ 
nitu  ac  nausea  per  vomitum  erumpit:  similes  etiam  de¬ 
jectiones  sunt:  accedunt  nervorum  distentiones :  crurum 
brachiorumque  musculi  contrahuntur :  digiti  incurvantur : 
vertigo  fit  et  singultus :  frigus  oboritur,  et  extremae  prae¬ 
sertim  partes  algent,  totumque  corpus  inhorrescit.  Si 
pernicies  in  propinquo  est,  sudoribus  aeger  diffluit :  atra 
bilis  sursum  et  deorsum  effunditur :  urinae  parum  reddi¬ 
tur,  tum  quia  convulsionibus  prematur  vesica,  tum  quia 
haud  multum  urinae  colligat,  propter  humorum  ad 
intestina  derivationem:  vox  intercidit:  pulsus  exiguus 


gust.  Petit.  o/t&avT a  y.  voret ,  unde  Petit,  vel  ovqu  oye&evru  y.v- 
ortoq  v.  ort.  vel  oiiga  ovx  uiptet  y.voviq  v.  ore.  emendari  voluit. 
Cod.  Harlei.  ovqa  6/uoiu}  i]v  ij  xvonq  oye^-jj.  Reisk.  denique 
conjecit  oye&et  ra&eloa. 

imo  rijq  iq  to  evreqov  etc."l  Nam  copiosis  alvi  dejectionibus 
urinae  secretio  impediri  solet.  Hipp.  aphor.  IY.  82.  Petit. 

to  evteqov  tcov  vygeuv  {.lEToyETEvGEcog'  dcfwvirj*  GCfvy/xoi 

GgiYQOiaTOb ,  YUl  TlVY.V0XCl.T0 i ,  OY.OGOi  4)  ETll  £vy/,0Tcf}‘  tVTU - 

GL6Q  ipiaxov  |t 'vtytfg,  yeveu!  'jTQOxfvpiiab  tevveg {xwdEEg,  ^rjgai, 
dyvXot.  Sdvaxoq  incddvvog  ual  otYTiGTOq ,  GnuGpieg ,  y.ui 
nvty i,  nat  ifxETcg  yevco. 

&EQE0  fliv  TO  na&og ,  C OQTl  fiiv ,  fttQOg  sy  deVTEQOV  da, 
eyd  bvoneogov'  7  )q  ,  f]GG  ov*  yEtpieov ,  rjYiGxu.  ElXiYiat  da,  ai 
tcov  vecov ,  ual  aupia^ov tcov*  yrjgag ,  XjxtGTU'  natdia  da,  tov- 
tecov  gdXXov,  aVJ  ov  DavaxcddEa * 

Kecp.  a  t  . 

II E  P  I  EIAEO  T . 

1.  5 Evteqoigl  ylyvsxao  fxiv  cpXEypiovri ,  odvvrfv  oXEiXglrjv 
ifxnotovGa.  Hvtgyovgl  ydg  p wgioo  GxgoefOiGb  YugxagoXGb. 
'  Eyyly  vetui  di  yul  TtvEvpxu  ipvygov,  ugydv,  ovte  yutoo  nEgrj- 
gul  grfidiov,  ovte  dvo)  dvEXfJapiavut'  piipivab  da  arunoXv  IXlg- 
GopiEvov  £v  dXiyr\Gb  *)  tcov  aveo  eXi&gi.  tovveye  yuI  to 
na&og  EnUb]Gcv  eg%e  ElXeov.  Kfiv  ngog  Toig  oigoepoeg  di 
nui  niEGog * 1  2)  Yal  px uXHa^iq  toov  evteqwv  etj,  yul  tlovXv  to  vno- 
yuGxgtov  vnEQiGyri ,  Xogdaipog  to  toiovtov  egtl  ovvopxa, 
EiptjG ig  pxiv  ydg  1]  3 4)  pidX\fu'§ig ,  Xogdt]  4)  evteqcov  etico- 


4)  Petit,  emendat  oy.olol  vel  oxojq. 

5)  Vulg.  Morj  'freQfoq.  "YVig.  habet  •&fQoq,  quod  et  Reisk.  probavit, 
ut  conveniat  cum  cp&ovonojqov,  fjg  et  yacpiojv,  et  ego  secutus  sum. 

1)  Bernard.  ad  Synes.  p.  289.  legit  oXco&iigyOc  i.  e.  levibus,  lubri¬ 
cis.  Sed  vulgata  praeferenda.  Nam  oXco&rjgd  arraga  infra 
inter  causas  securitatis  a  volvulo  referuntur. 

2)  Petit,  mavult  t \p7\oiq,  haud  dubie,  quoniam  paulo  post  trpjjocq 
y.al  pcdX&aiqcq  conjunguntur. 

3)  Videtur  melior  esse  distinctio  cod.  Harlei.  ovvopxa *  aipvjocq 

piav  ydg.  Vult  enim  yoqdaxpov  nomen  esse  morbi,  illud  que 
compositum  ex  tip7]0cq  h.  e.  pidX&u&q,  et  yogdfj  i.  e.  evTtgov. 

4)  Non  opus  est,  ut  cum  'Wigano  yogdal  legamus. 

nvtvpca  xpvygov~\  Ita  Hippocr.  cie  flat.  to.  I.  p.  407.  Tojv 
dl  dXloJV  d  g  g  o)  orij  a  ut  oj  v  ,  dxoooc  pcav  civ  e  iXaol  acav  ,  rj  alXij/xaTu ,  r\ 
orgocpoc,  i]  traga  a  u  o  ot?/  g  rya  a  i  a  ,  cpvouq  elvtu  ulna,  arcaoiv  fyytoiiai 
gavagbv  alvuc.  ndvroiv  ydg  tojv  Tocovraov  cutu]  t  ov  nvaviiuroq  rj 
tnodavotq.  tovto  ydg ,  oxorav  Tiqoontoii  ngoq  roTtouq  dnaloiiq  y.cd 
up&aaq  y.al  d&Urovq ,  dionag  rbgtvfia  iyy.truavov  chudvvov  diu  t rjq 
oagy.be TtgoqTtlnTtL  Ttora  /ittv  rrgnq  tu.  vnoybvdqia ,  ttotI  da  Ttgoq  ruq 
Xa.7cd.gaq,  ttotI  da  tq  dpieporagu.  deo  dij  y.al  ■Oaguu.vvovTaq  tqojO-av 
nvgcfif.ia.oi  ntcgdjVTUc  fia.X&d.ooacv  tov  novor,  dgacovjuarov  ydg  imo 
rfjq  <9-tqiuaOe>]q  tov  ygoJToq  tov  nvqcfjpcaToq ,  dttgyarac  to  nvaigca  ded 
tov  odifiuToq,  ojote  nuvXdv  tov  a  ytvioQ-ac  tojv  tiovojv.  TVigan. 

et  creberrimus  ,  qualis  In  syncope :  vomendi  conatus 
assidui  et  inanes :  dejiciendi ,  sicut  in  tenesmo,  cupi¬ 
ditas ,  sicca  tamen,  neque  humoris  quicquam  excer¬ 
nens.  Mors  doloribus  plenissima  ac  miserrima,  quae  con¬ 
vulsionibus  et  strangulatione  et  inani  vomitu  infertur. 
Aestate  hic  adfectus  praecipue  nascitur,  postea  autumno, 
vere  rarius,  atque  hieme  rarissime.  Ex  aetatibus  ei¬ 
dem  opportuni  sunt  juvenes,  quique  aetate  consistunt: 
senectus  minime :  pueri  maxime ,  sed  extra  mortis 
periculum. 

*  \ 

Cap.  VI. 

De  Ileo  s.  volvulo. 

Iu  intestinis  excitatur  inflammatio  dolorem  movens 
perniciosum;  multi  quippe  e  vehementia  torminum  in¬ 
tereunt.  Intus  etiam  spiritus  quidam  nascitur  frigidus  ac 
Iners,  qui  nec  per  superiora,  nec  per  inferiora  facile 
transmitti  potest:  sed  per  superiorum  intestinorum  si¬ 
nus  convolutus  plerumque  inhaeret;  quam  oh  causam 
Ilei  (s.  Volvuli)  nomen  obtinuit.  At  si  ad  tormina 
compressio  intestinorum  et  mollities  accesserit ,  inul- 
tumque  ima  pars  ventris  extet,  ^o^daipog  appellatur: 


inlxlpoiv  £G%£v  e  Ileo  v~\  Cael.  Aurei,  acut.  morb.  III.  17.  Tor¬ 
mentum  dictum  est ,  quod  existimant  aegrotantes  convolvi  atque  tor¬ 
queri  suorum  intestinorum  verticula :  vel  quod  spiritus  ob  abstinentiam 
clausus  sesc  involvens,  vinctiones,  obtrusi on es ,  atque  tormenta  efficiat: 
vel  quod  vehementia  dolorum  supra  eas  partes,  quae  patiuntur,  aegro¬ 
tantes  arcuati  convolutique  adpellarunt.  Ouiclam  Pythagorici  in  Sici¬ 
lia  medici  qoayiibv  appellarunt.  Negat  tamen  Galen.  de  loc.  ad- 
fect.  VI.  2.  aerem  tenuibus  intestinis  concludi  posse  ita,  ut  exitum 
non  liabeat.  Scaliger  in  comm.  in  Hippocr.  de  insomn.  e  os  reprehen¬ 
dit,  cpii  nomen  morbi  ab  etlHO&cu  deducant,  volvulumque  vertant. 
Attamen  et  Aretaeus  h.  I.  et  Actuarius  istam  derivationem  ample¬ 
ctuntur.  Ab  ileo ,  intestinorum  tenuiorum  uno ,  deducit  Petitus, 
quoniam  hoc  malum  sit  xojv  Ieuxmv  evxeqojv.  Galen.  7.  c.  Celsus 
IV.  13.  Ouasi  vero  Celsus  1.  c.  non  liabeat  una  cum  Aretaeo  §.  4. 
morbum  plenioris  intestini  ileum. 

Ttovlv  x  o  Itc  ty  d  o' r  q  l  o  v  V7i  e  q  1(7/ if\  Galen.  I.  c.  y.a&drcEQ  exe- 
qov  xbv  ybodax/iov,  ox  u.v  e'£,e/i]  xtq  by/.oq  iv  xij  X0)Q(i  r^,v  Itrtxdjv  i-rxa- 
qo>v,  mc  doy.civ,  olor  y oqdqv  xova  tie  qeeoxq  uqiUtu  xb  evxeqov.  Petit. 

I  (  t  (  • 

WfiQv*  xul  yaQ  i coci  EntyoQdlda  xo  MeGtvxsQtov  intxXrjoxov 
oi  nQOGdxv,  tu  fxearjyv  vivqcc,  xal  xd  ccyyaia,  v.al  xovg 
vfiivag  xovg  dvoytjccg  xcov  ivxiycov* 

2.  Aixir\  tov  EiXeov ,  (jvvtyrjg  piiv  diutyxXoQrj  otxlcov 
noXlcov  ts  xul  notnlXwv  xal  ov  £vvr]&aoov ,  xul  a\Xrj  in 
dXby  dneiph] ,  pdXtGxa  di  ini  xoiol  eiXecddeGt  *),  oxo7ov 5  6) 
xi  ptiXavt  Grjnlrjg.  Ova  ddourjxog  di  ovdi  n\r\yy} ,  ?}  xjw^tg, 
V  xpvyQonoGLfj  icp  Idpwxt  addtjv  i)  yavdov .  Kal  oTgo  di  i'v~ 
xfQOv  ig  xov  ooyeov  £vv  xonpco  xuxifi?] ,  nal  qvy.  avMG&rj 
ig  xrjv  Hodlr]v,  aXX  ’avafo]qj{hi  7)  (ii? 7,  xovxioiGt  i'&og  intqley- 
(xuLvnv  x a  ytuxw  ivxeya.  Auv^&ag  di  xo  nudog  ncudioun 8) 
oToontQ  cev  xal  ansip/?]  fy  aal  xo  (jXafiog  diadtdpijGxovot, 
pidXXov  di  dia  x£  xo  i&og,  xal  xrjv  vyQoxrjxa  xwv  ivxiywv, 
oliG&i]Qd  yctQ.  ytQOvxeg  di  ov  pdXa  piv  ndoyovGt,  ntQt- 
ylyvovxai  di  rjyuGxu»  ‘'Qqxj  {XeQtog  xlxxst  pdXXov  ijQog, 
(f)-&tvonMQOv  di  yatpcovog,  dpcpoiv  di  ini  pdXXov  ftigog. 

3.  TIoXlol  9)  (xiv  ovv  ini  xovtotGo  GxQoqjOtGL  ’&vr]GHOVGt 
dvxUa.  [iSxa&xiQOiOo  di  xal  nvog  iyylyvexat,  aal  av&tg 


5)  Scaliger  emendavit  eXatojdeOe,  et  sic  infra  §.  4.  yomitu  rejecta 
,sunt  tXcuo eidea ,  quoniam  adsumta  erant  ejusdem  generis.  Wi- 
gan.  TupeXwdeoT  i.  e.  pinguibus  ex  Aetio,  qui  in  ilei  descriptione 
similia  ex  Archigene  habet :  airiri  de  elXeov,  diacp&oqd  onloiv 
tcoXXmv  re  y.ul  Tioiy.iXcov  y.al  uqvrijXXwv ,  y.ul  puXioru  tojv  zarant,- 
itfXojv  y.qeov,  ita  in  cod.  Bodl.  haec  leguntur.  Scaligeri  emen¬ 
datio  tamen  magis  placet.  Reisk.  emend.  eXojdeov. 

6)  Petit,  legi  maluit  bxoidv  ion  pe'X.  orjn. 

7)  Wigan.  iterum  ex  Aetio  Bodl.  bibi.  avs&Xlfp&rj  corrigit,  i.  e. 
quibus  intestinum  in  ventrem  non  retrusum ,  sed  violenter  collisum 
est.  Aetius  enim:  Gvp(lulveb  de  y.ul  oTq  evreqov  eiq  %  ov  do/eov 
ovv  t ij  y.onqo)  y.uxi-fh],  elrcc  uve&Xlftrj  pera  filaq.  Reisk.  uiteXrjcp&rj. 
Paulo  post  pro  olovjieq  uv  conjecit  Reisk.  dlorteq  dv. 

8)  Reisk.  fj,  et  semicolon  post  duididqdoxovoo  tollendum  putavit. 
Videtur  mihi  constructio  alioquin  manca  sublevari  posse  trans¬ 
positione  xov  puXXov  dk  sic  :  puXXov  de  y.cd  to  fiXupoq  diudidq. 
Paulo  post  Scalig.  didquoxovou  legit:  male.  Nam  compositum 
saepe  ab  Aretaeo  adhibetur,  v.  c.  infra  §.  4.  et  II.  7.  1.  etc. 

9)  Pro  vulg.  HoXXolOb  "Wlg.  recepit  rcoXXol,  quod  et  suaderi  vi¬ 
detur  cod.  Vatie.,  in  quo  vulgatae  supra  scripta  est  verior 

quia  fxpfjaig  (i.  e.  elixatio),  idem  quod  piod&ut-ig  (i.  e. 
mollities)  significat,  %°Qdri  vero  nomen  intestinorum 
est;  ita  mesenterium,  nervos  scilicet,  atque  vasa  mem¬ 
branasque,  quae  in  medio  intestinorum  jacent,  et  ea 
suspendunt,  Imyogdida.  veteres  dixerunt.  Ilei  causa  est 
assidua  multorum  variorumque  atque  inusitatorum  ci¬ 
borum  corruptio,  et  alia  post  aliam  cruditas,  praecipue 
ab  esu  earum  rerum,  quae  ileum  excitare  consuerunt, 
quale  sepiarum  atramentum  est.  Idem  etiam  exspe¬ 
ctari  potest  vel  ab  ictu,  vel  frigore,  vel  larga  atque 
avida  inter  sudandum  frigidae  potione.  Iis  etiam  in¬ 
feriora  solent  inflammari  intestina,  quibus  intestinum 
cum  stercore  in  scrotum  procidit,  neque  in  ventrem 
repulsum  est,  sed  eo  violenter  protrusum.  Usitatus 
etiam  pueris  est  adfectus,  quippe  quos  cruditas  mul¬ 
tum  infestet,  sed  ii  evadunt,  tum  propter  consuetudi¬ 
nem  ,  tum  ob  intestinorum  lui  nuditatem ,  quae  illi  lia- 
bent  lubrica;  ileo  senes  non  saepe  tentantur,  sed  ex 
eo  minime  ad  sanitatem  perveniunt.  Adfectum  Jiunc 
tempus  aestivum  magis,  quam  vernum  parit:  auctum- 
nus  magis  quam  biems :  utrisque  autem  multo  fre¬ 
quentius  aestas. 

Multi  itaque  ex  bis  torminibus  repente  intereunt. 
Quibusdam  pus  intus  coit,  deinde  nigricans  et  putrefactum 


lectio  noXXot.  Scalig.  noleeq  emendav.  Rei.sk.  rx oXXolox  qui¬ 
dem  intactum  relinquit,  sed  sequentia  verba  ini  xoiixoiox  oxqo- 
cpoiOu  sic  legit:  Incyiyvovxuu  axgocpoi,  o%. 

yogda^oq  to  xoeovxov  e  axe  ovvofia,']  Non  constantem 
esse  hanc  morborum  distinctionem,  docet  multis  ad  h.  1.  Petitus. 
Nam  Diocles  Caryst.  hujus  denominationis  auctor,  citra  ullam  di¬ 
stinctionem  yoodaxpov  tenuioris  intestini  morbum  dixit.  Cons.  Celsus 
l.  c.  Dein  Galenus  quoque  haec  nomina  invicem  misceri  docet  de 
loc.  adfect.  VI.  6.  yivovxav  de  xoxe  xal  dXXoo  ndvoo  ocpodgoxuxou 
y.axic  tcc  [.tex e o)o a  [xegrj  xwv  Ivxeqwv ,  txavdjq ,  onaguooovxeq  ipiexoiq, 
wq  enl  xeXeo  xongov  iiceoao  xivdq .  eq  oi)  TtdOovq  Ortaixojxaxu  xiq 
eod)&ri'  y.al  xalovaC  xtveq  dvxo  eiXsov,  xa&dneQ  exegoi  yogduipov. 

pveXav  or]7ti7]q~\  E  Sepiae  esu  choleram  contrahi  testatur  Hip- 
pocr.  Epid.  VII.  40,  xu  yoXe quxd  ex  orjTitrjq.  Petit. 


(AtXuV&lv  TOT£  ZO  tVTZQOV  Xal  dlUGCmiv  i£intG£  ,  HUI  OVTCOQ 

iiiXmov.  AvvtGxb  di  avziotm,  i]v  piiv  iniuxi}g  EiXadg  airj, 
novog  iXiGGopcevog ,  ozopidyov  t zXadog ,  ixXvGtg,  piulaxit^ 
tQtvfytg  xtvctl,  xccl  ovdiv  oj cpeXovocci'  xoilh]  vno^OQ^OQi^ovGa 
(fv(jri<n'  I0)  odotnOQtri  piiGcpo  'id^zjg,  diigodoo  di  azeXieg. 

*Hv  di  ini  naotv IT)  tGpj  6  EiXtog,  nocvzcov  avoj  t)  cpOQx}7 
nvevpiuzcov  ,  cpXiypicczog ,  yolrig'  ipiovGz  yovv  rade.  ego ryQoo' 
ipvypol  zo  nuv  Gxrjvog'  ndvog  novlvg'  dvunv 01}  y.ccxiy  dv- 
xpcdioz  I2). 

'Hv  di  xal  dv?]GX£(v  pciXXcoGb  ,  idyojg  xjwynog'  dugov^hf 
'idQ7]  dnoXeXrjfxpiiv?]  I?_),  wg  /nrjdi  iGyvov  iluGpiu  dieXuocn' 
xonQojv  tpazoi'  Mv&Qomoi  dcpwvoo*  Gcpvypiol  nQOGdtv  piiv 
ccQaiol,  GfUXQoi,  nyo  duvuxov  di  GpuxQOzazoz,  xul  nvy.ro- 
zazoz,  v.ctl  ixlalnovzeg.  Tdde  p liv  ovv  to7gi  \tnzo~iGi  iv- 
TtQOiGo  ^vvepinlnzet. 

4.  3 ' Azuq  xal  KdxXco  ra  ccvtoc  nu&tu  ytyvezcn,  xal  zd 
'S,vvovzu  opiota,  xul  r\  ccvzrj  'S,v  pipio  Qcpi]  I4).  Tovzicov  di 
piezegizeQOi  dtadidyrjGxovGL  y.ozs ,  r\v  I5)  nvog  iyyivt]zaz  zco 
KcoXco,  aizlr]  di  zo  fiddog  l63  zo  octyxoeidig  zov  ivztQOV» 
Tlovog  di  loyrog  /uiv  xjdi  o'§vg  ini  to7gz  XenzolGo  ivzipotGt. 
nhxdog  di  xal  (Sdfjog  Yoyor  I7)  ini  zco  KcvXoy  diatGGeo  di 
6  novog  uXXoxe  piiv  ini  ztjgz  nXavpijoi ,  evze  cpavzaGLt]  iy- 
ylyvtzav  TlXevylztdog ,  xul  yuQ  xul  nvQexuLvovoz  oYde .  uX- 
Xoze  di  vno  zftGo  vcoxXfjGb  erdu  l8)  xul  iv&u ,  oog  doxiecv 


10)  Reisk.  cpvoav,  i]Gi  legendum  censet. 

11)  Fetit.  cui  et  accedit  Reisk.,  recte  corrig.  Irchacnv.  Opponitur 
enim:  el  f.Ccv  imny.r]q  ciXeoq  tlrj.  Ouod  sequitur  iptovoi,  io- 
nismi  rationem  habens  Reisk.  in  ipibovor  mutat. 

12)  Reisk.  aut  vulgatam  retinendam,  aut  diipaXetj  legendum  esse 
censet. 

13)  Cod.  Faris.  anoXeXv/Lipiivrj  habet,  ut  2,  7,  3.  et  12,  2. 

14)  Vulg.  defendunt  codd.  Harlei.  Vatie.  ^vfupoQi)  Aug.  Reisk. 
autem  vel  gvfifioQitj  vel  ipcpiogi]  legendum  esse  conjicit. 

13)  ijp.  An  y.fjv  h.  e.  etiamsi ,  fortasse  scrib.  ? 

16)  Reisk.  ante  pu&oq  inserit  nd/oq  y.cu. 

17)  Locus  fortasse  -videri  poterat  vitio  laborare,  cum  Celsus  (IV.  c. 
14.)  in  morbo  plenioris  intestini  contendat  dolores  esse  vehe - 
mentes.  Sed  Celsus  de  colico  morbo  loquitur.  Reisk.  quaerit, 
annon  layj>bv  legendum  sit? 

18)  Vulg.  f v&dde  mutavit  "VVigan.  in  i'vOu  ,  quod  et  Reiskius  am¬ 
plexus  est. 

excidit  intestinum,  atque  ita  perierunt.  Si  morbus 
sit  mediocris,  adest  dolor  convolvens  se :  humorum  in 
stomacho  redundantia:  resolutio  et  languor:  eructatio¬ 
nes  vacuae,  nihil  relevantes :  alvus  flatibus  submurmu¬ 
rat,  quae  usque  ad  sedem  transeunt,  ubi  exitus  iis  in¬ 
tercluditur.  Sin  aegrum  morbus  ex  toto  occupet,  om¬ 
nia  sursum  et  spiritus  et  pituita  et  bilis  per  vomitum 
erumpunt,  pallidi  sunt,  ac  per  omne  corpus  frigidi: 
dolor  veliemens:  spiritus  difficulter  trahitur:  urget  si¬ 
tis.  Quodsi  mors  jam  instet,  sudor  manat  frigidus: 
urinae  difficultas  est:  sedes  adeo  constricta,  ut  ne  te¬ 
nuem  quidem  lamellam  recipiat:  stercoris  vomitus: 
vocis  interclusio  :  pulsus  antea  quidem  rarus  et  exigu¬ 
us  :  sed  instante  morte  minimus,  creberrimus,  deficiens. 
Haec  utique  adfectis  tenuibus  intestinis  contingunt, 
lidem  etiam  morbi  colo  incidunt,  et  eaedem  notae 
sunt,  eademque  mali  species.  Horum  aliqui  evadunt, 
si  in  colo  excitetur  suppuratio :  cujus  rei  causa  est, 
quod  intestinum  crassum  et  carnosum  est.  Caeterum 
adfectis  tenuibus  intestinis  tenuis  et  acutus  subest  do¬ 
lor  :  ubi  vero  colon  laborat,  plurima  est  humoris  abun¬ 
dantia  et  gravitas  ei  inhaeret,  dolorque  modo  ad  costas 
pertingit,  ac  pleuritidis  opinionem  facit,  si  quidem 
etiam  in  his  oritur  febris :  modo  hic ,  modo  illic  sub 
iis  costis,  quae  nothae  vocantur,  percipitur,  ita,  ut 
jecur  aut  lienis  do  fere  videatur;  rursusque  ad  ilia 

ip  v  '/  o  o  l  x  o  71  uv  o  xij  v  o  q~\  T)e  quibus  symptomatibus  cf.  Hipp.  epici. 
III.  2.  in  historia  mulieris  volvulosae ,  ubi  et  videtur  Hippocrati 
aliqua  intercedere  discrepantia  cum  Aretaeo,  quod  ille  mulierem 
istam  siti  non  vexatam  esse  scribat,  hic  vero  sitim  inter  symptomata 
volvolum  concomitantia  referat.  Petit. 

rude  per  ovv  XsTtxoioi]  Ilaec  omnia  a  principio  capitis 
omissa  tantum  ilei  e  frigido  illo  spiritu  ex  Archigene  ad  verbum 
adducit  Aetius  tetrab.  III.  serm.  8.  c.  28.  JVigan. 

axiiQ  'fi  a  i  xo ilo)']  Paulo  accuratius  hac  in  re  noster  agit  Galeno 
aliisque  hunc  sequentibus,  qui  ileum  solis  intestinis  tenuibus  acci¬ 
dere  adseruit.  Nam  dolor  fere  ad  hypochondria  sentitur,  (Hippocr. 
epici.  III.  sect.  2.)  colon  autem  hypochondria  attingit.  Dein  Trallian. 
libr.  X.  cap.  de  doloribus  colicis  :  Ileos  nihil  aliud  est ,  quam  colici 
adfectus  intentio  atque  incrementum.  Ergo  eandem  esse  utriusque 
adfectus  sedem  et  causam  adsumit.  Petit. 

ty\v  oSvvrjv  ijnuTog  i]  anXrjvog  i{xfxivai»  avfilg  xotp  tv  to7- 
o i  uevtojG iy  nollov  yaQ  to  Kwlov  %ul  navrl19')  iXwug  nonv~ 

p SVOV.  [A.iTi'£iTiQOl0t/  Si  V.UI  lg  TO  liQOV  OGTtOV  tQilSii,  XUL 

lg  nrjQOvg ,  y.ui  ScSvfnojv  yiQi(A.a.GTr[Qa.g,  Enl  Si  t o7go  kwXl- 
xo7<n,  t^iiTOi  nXivvig  xevoh  tu  Si  ifxivfiivu  XinTa,  %oXajSia, 
IXuLOiiStU.  * E(5VL  Si  6  tVTiV&iV  XlvSwOg  TOGOvSi  UGLViGTiQOg, 
OV.OGOV  Y.UL  TO  K(7)X0V  TWV  liTCTOJV  iVTtQOJV  GaQKOiLSiOTiQOV, 
y.ul  nu^vTiQOV,  xut  avittuuxojTi^ov. 

descendit:  colon  etenim  intestinum  praegrande  est,  et 
undequaque  fusum  et  sinuatum  :  quibusdam  dolor  etiam 
ossi  sacro  infigitur,  et  femoribus  musculisque  testicu¬ 
lorum,  qui  cremasteres  vocantur.  Porro  qui  dolore 
colico  tentantur,  magis  inani  vomitu  laborant,  quod¬ 
que  effunditur,  tenue  et  biliosum  est,  oleique  simile. 
In  lioc  malo  tanto  levius  est  periculum ,  quanto  colon 
tenuibus  intestinis  carnosius  est,  et  crassius,  et  noxae 
tolerantius. 


19)  Wigan.  et  Reisk.  Tiamj  legunt,  uti  infr.  2,  8,  1.  nuvri] 
tov  7jW.ro?  oyJdvurcu.  Sequens  thy.aq  codd.  Goup.  et  Vatie. 
thyas.  Harlei.  f 'Xr/yaq.  Fabr.  thy.aq,  quomodo  et  Scaliger  con¬ 
jecerat  Reisk.  tihy.aq. 

m. 

DE  PHILOSOPHIS  ANTE 
HIPPOCRATEM  MEDICINAE  CULTORIBUS 

AD  CELSI  DE  ME  DIC.  FRAEFAT. 

Speciin  en  /. 


Haec  disputatio  pro  acquirendis  optimis  magisterii  Lipsiensis 
juribus  publice,  adsumto  socio  Chr.  Ghf*.  Fr.  Webel, 
d.  2.  Jun.  ciaiaccLxxxi.  defensa  est. 


PROOEMIUM. 

Cum  antiquissimorum  temporum  memoriam  animo  no¬ 
stro  repetimus  eo  consilio,  ut  medicinae  investigemus 
primordia,  videamusque,  quomodo,  et  a  quibus  homi- 
nibus  inventa,  et  sensim  sensimque  exculta  tandem  eo 
pervenerit,  ut  in  artis  formam  redigeretur:  idem  no¬ 
bis  accidit,  quod  omni  fere  antiquae  historiae  indaga¬ 
tori.  Quae  enim  ad  incunabula  artis  salutaris  ducit 
via ,  nunc  fabularum  quasi  nebulis  clensaque  interdum 
caligine  premitur  ita ,  ut  vel  acerrima  ingenii  acies, 
veritatis  luce  erepta,  in  tenebris  palpitare  cogatur; 
nunc  deperditis  antiquissimorum  medicorum  libris,  ali¬ 
orumque  de  illorum  vita  cognitioneque  medica  scripto¬ 
rum  narrationibus  delicientibus,  tanto  desidit  hiatu,  ut 
magnae  ambages  sint  prius  conficiendae,  quam  in  viarn 
rectam  redire  possimus ;  nunc  variis ,  iis  que  inter  se 
invicem  repugnantibus  variorum  scriptorum  testimo¬ 
niis  in  tam  diversos  diducitur  tramites,  ut  dubii  hae¬ 
reamus,  quemnam  sine  aberrandi  periculo  ingredi 
debeamus.  Praeter  illa  vero  impedimenta,  quae  per¬ 
sequentis  antiquissima  medicinae  fata  studio  obiiciun- 
tur ,  videtur  et  haud  leve  positum  esse  in  modo ,  quo 

nata  atque  exculta  est  medicina.  Neminem  enim  inter 
homines  nostrae  aetatis  vere  eruditos  fore  existimo, 
qui  in  ea  adhuc  versetur  opinione ,  ut  hominibus  pri¬ 
mis  a  'Deo  viam  ac  rationem  fuisse  monstratam  cre¬ 
dat,  qua  sanitatem  conservarent,  morborumque  fran¬ 
gerent  vim:  nec  potius  persuasum  sibi  habeat,  primis 
iliis  temporibus,  quibus  firmissima  adhuc  corporum 
robora  nondum  mollitie  luxuriaque  erant  fracta  atque 
corrupta,  illum  fuisse  medicum,  qui  herbarum  fructu- 
innque  in  victum  cedentium  vires  expertas ,  aliaque 
in  morbis  nunc  feliciter,  nunc  minus  prospere  adhi¬ 
bita  diligenter  notabat,  suoque  tempore  in  usus  aut 
suos ,  aut  aliorum  expromebat.  Hinc  parentes  cum 
natis  comunicasse  videntur  ea,  quae  per  omnem  vitam 
ipsi  observaverant,  aut  ab  aliis  acceperant  sanitati  vel 
proficua,  vel  noxia.  Ita  vero  augebantur  sensim  sen- 
simque  haec  experimenta  adeo,  ut,  cum  non  libris 
consignarentur,  sed  ore  traderentur,  vix  unius  homi¬ 
nis  memoria  possent  comprehendi.  Quae  tamen  me¬ 
moriae  felicitas  si  cui  naturae  beneficio  contigerat, 
is,  fortuna  consiliis  annuente  suis,  ab  iis,  quibus  sa¬ 
nitatem  reddiderat,  colebatur,  a  civibus  plausu  et  ad¬ 
miratione  condecorabatur,  et  a  posteris  cultu  honora¬ 
batur  divino.  Hinc  Apollini  et  Aesculapio  apud  Grae¬ 
cos  ,  hinc  Isidi  atque  Serapidi  apud  Aegyptios ,  Jiinc 
aliis  apud  alias  gentes  Deorum  medicorum  honores 
decernebantur,  arae  incensae,  thura  posita,  templa  ex¬ 
structa,  ad  quae,  quotqnot  cum  morbis  con dictabantur, 
sanitatis  recuperandae  causa  undiquaque  confluebant. 

Haec ,  quae  sola  experientia  nititur ,  erat  salutaris 
professionis  facies  atque  conditio,  usque  dum  majore 
studio  agitari,  sapientiaeque  pars  haberi  coepit.  Scili¬ 
cet  reperta  adversus  varios  morbos  remedia,  quorum 
efficacitas  saepe  felicissimo  eventu  erat  probata,  inter¬ 
dum  spem  plane  destituebant  ejus,  qui  illis  utebatur, 
interdum  efficiebant  omnino  contraria,  morbumque, 
cupis  levandi  et  tollendi  causa  sumebantur,  augere, 


mortemque,  quam  inorari  longiusque  removere  debe¬ 
bant,  accelerare  videbantur.  Qui  quidem  diversi,  nec 
opinati  effectus  non  poterant  non  ferire  animos  eorum, 
qui  in  vires  corporum  inquirebant  naturalium,  quam¬ 
que  vim  in  corpus  humanum  exsererent,  indigebant, 
eosque  excitare  ad  causas  istius  discrepantiae  riman¬ 
das.  Pliiiosophi  igitur  Iiorum  temporum,  ]i.  e.  Iiomi- 
nes,  qui  tempus  studiumque  suum  naturae  contempla¬ 
tioni  quasi  devovebant,  quique,  contemta  difficilium 
quidem  illarum,  inutilium  tamen  disputationum  gloria, 
earum  tantum  rerum  sibi  comparabant  cognitionem, 
unde  magna  in  cives  patriamque  universam  felicitas 
dimanare  poterat,  hi,  igitur,  in  structura  corporis  hu¬ 
mani  consideranda,  in  sapientia,  qua  sapientissimus 
naturae  auctor  singulas  illius  partes  formaverat  atque 
composuerat,  declaranda,  in  causis  inveniendis,  qui¬ 
bus  illae  corporis  partes,  quominus  sua  qua;  que  obi¬ 
rent  munera,  impedirentur ,  in  remediis  denique  inda¬ 
gandis,  quibus  illa  impedimenta  tolli,  integritasque 
corpori  restitui  posset  sua,  amplum  eumque  uberem 
reperiebant  campum,  in  quo  ipsorum  investigandi  stu¬ 
dium  desudare  commode  poterat,  incultum  hactenus  a 
medicinae  professoribus  relictum.  Hanc  vero  notitiam 
augebant  magis  magisque  itineribus  etiam,  ad  remotis¬ 
simas  interdum  gentes  susceptis,  quae  aliqua  doctrinae 
fama  apud  exteros  illustres  erant:  indeque  reduces  in 
patriam  non  poterant  non  eos  cognitione  varia  eaque 
utilissima  multum  superare,  qui  sub  Deorum  medico¬ 
rum,  inprimisque  Aesculapii,  auspiciis,  quorum  se 
cultui  dicaverant,  morbis  remedia  tantum,  a  majori¬ 
bus  per  manus  quasi  tradita,  opponebant. 

Hinc  factum  est,  ut,  qui  de  primis,  quibus,  uti 
omnium  omnino,  ita  et  corporis  humani  partes  confla¬ 
tae  sunt,  elementis,  de  structura  nostri  corporis,  de 
via  ac  ratione ,  muneribus  fungendi  suis ,  quam  singu¬ 
lis  ejusdem  partibus  naturae  sapientia  praescripsit,  de 
impedimentis  denique ,  quae  illum  naturae  ordinem 

I.  4 

turbare  possent,  tanta  cum  animi  fiducia  disputabant, 
ut  in  intimos  naturae  recessus  penetrasse  viderentur, 
etiam  omnium  optimam  remediorum  notitiam  habere 
existimarentur,  quibus  illae,  in  corpore  humano  exci¬ 
tatae,  turbae  iterum  componi  possent.  Quae  quidem 
causa,  ob  quam  philosophi  medicinae  excolendae  stu¬ 
dium  operamque  dicaverint  suam,  probabilior  videtur 
ea,  quam  celsus  Q  ingeniosam  magis,  quam  veram, 
protulit.  Primo ,  inquit,  medendi  scientia  sapientiae  pars 
habebatur ,  ut  et  morborum  curatio  et  naturae  contem¬ 
platio  sub  iisdem  auctoribus  nata  sit  •  scilicet  ns  hanc 
maxime  requirentibus ,  qui  corporum  suorum  robora 
inquieta  cogitatione  nocturnaque  vigilia  minuerant. 
Ideoque  multos  e  sapientiae  professoribus  peritos  ejus  fu¬ 
isse  accepimus :  clarissimos  vero  ex  iis  Pithagoram  ,  et 
Empedoclem,  et  Democritum. 

Et  horum  quidem  trium  virorum,  cum  nonnullis 
aliis,  sapientiae  laude  per  omnem  antiquitatem  claris, 
in  artem  nostram  merita  jam  nunc,  cum  aliquod  argu¬ 
mentum  tractandum ,  publiceque  defendendum  esset, 
accuratius  exponere  constitui  propterea,  quod  partim 
illud  argumentum,  conjunctum  cum  illo,  quod  am¬ 
plexus  sum ,  medicinae  studio ,  nec  alienum  a  loco 
videbatur,  de  quo  disputandum  est:  partim  quod  ab 
omnibus,  qui  de  fatis  salutaris  professionis  scripsere, 
non  ea,  qua  dignum  est,  diligentia  elaboratum  inve¬ 
ni 1  2).  Quo  accedebat  et  illud,  quod  hoc  veluti  speci¬ 
mine,  praerepto  futuro  de  medicinae  inter  Graecos  fatis 
operi,  virorum  eruditorum  judicia  experiri  cupiebam. 


1)  de  medicina ,  praef.  p.  2.  ed.  Leon .  Targae. 

2)  Consulat  Clerici  atque  Schulzii,  quibus  inter  scriptores  historiae 
medicae  fere  principatus  tribuitur,  medicinae  historias,  Halleri- 
que  bibliothecas,  quae,  pace  tanti  viri  dixerim!  non  ea,  quam 
tuto  ubique  sequi  poteras,  diligentia  conscriptae  sunt:  et  vide¬ 
bit  aequus  judex,  me  haud  temere  illorum  scriptorum  in  hoc 
argumento  negligentiam  damnare.  Quam  equidem  an  effuge¬ 
rim,  judicent  alii.  Facilius  enim  res  reprehendi,  quam  emen¬ 
dari  potest. 

PYTHAGORAS  SAMIUS. 

De  parentibus,  patria,  aetatis  termino  9),  variis 
itineribus,  aliisque  rebus,  quae  ad  vitam  privatam 
hujus  philosophi  pertinent,  nec  aliquid  ad  ejus  cogni¬ 
tionem  medicam  declarandam  faciunt,  praestat  nihil, 
quam  aliquid  dicere.  Sunt  enim  haec  pleraque  omnia 
et  antiquiorum  scriptorum  testimoniis,  et  opinionibus 
recentiorum  ita  perturbata,  ut,  si  ea  accurate  excutere 
vellem,  immenso  me  temere  immitterem  dubiarum  et 
dissensionis  inter  viros  doctos  plenissimarum  quaestio¬ 
num  velut  gurgiti.  Quam  ob  rem  ea  tantum  e  vete¬ 
rum  scriptorum  monimentis  decerpam,  quae  Pythago- 
ram  ostendant  cum  sapientiae  professione  et  medicinae 
studium  conjunxisse,  dignumque  adeo  esse,  qui  inter 
medicos  philosophos,  quos  loo&eovg  Hippocrates  pro¬ 
nuntiabat,  locum  occupet  suum.  Nolo  haec  pro bat n rus 
confugere  ad  itinera,  a  Samio  philosopho  ad  Aegyptios, 
Persas,  Indosque 3  4)  suscepta.  Cum  enim  doctrinae 
fama,  qua  harum  gentium  sapientes  quondam  celebra¬ 
bantur,  ab  hominibus  recentioris  aetatis,  qui  in  illam 
tantopere  laudatam  sapientiam  paulo  curiosius  inquisi- 
vere,  admodum  sit  imminuta:  infirmo  utique  funda¬ 
mento  superstruerem  ea,  quae  collata  Pythagorae  in 


3)  Videatur,  si  lubet  maximorum  hac  de  re  yirorum  dissidia  co¬ 

gnoscere,  Dodwellus  de  aetate  Pythagorae  philosophi ,  Lond. 
1704.  A  chronologica l  Account  etc.  By  /11.  Lloyd.  Lond.  1699. 
8.  R.  Bentjleii  diss.  de  Phalaridis ,  Themistoclis  etc.  episto¬ 
lis  etc.  omnia  ex  anglico  in  latin.  sernion.  convertit  Jo.  Dan.  a 
Lennep.  Groning.  1777.  4.  Jo.  Harduijvi  chronol.  vet.  te¬ 

stam.  Ouorum  argumenta,  quibus  quisque  sententiam  /firmare 
studuit  suam,  exhibuit  le  Ceerc.  biblioth.  chois.  Tom.  X.  p. 
79  —  125.  His  denique  addantur  duae  dissertationes,  Nosii 
(de  la  Nauze)  altera,  altera  Frereti,  in  Mem.  de  Litterat, 
tirees  des  Regist.  de  Vacad.  roy.  des  inscript.  to.  XIV.  p.  375. 
sq.  et  472.  sq.  in  germanicam  translatae  linguam  a  Mich. 
Hismanno  V .  Cl.  Vid.  JMagazin  fur  die  Philosoph.  und  ihrc 
Gesch.  Th.  II.  p.  75  —  182.  Conf.  quoque ,  quae  copiosissi- 
me  disputavit  de  Pythagora  Gl.  Harless.  in  Fabric.  bibi,  graec. 
Lib.  II.  c.  12.  Vol.  I.  p.  750.  seq. 

4)  Conf.  Is o erat.  laud.  Busirid.  p.  in.  448.  Cicero  de  finih.  5. 
27.  Justin.  XX.  4.  Jamblich.  vit.  Pythttg.  c.  4.  —  De  io 

medicinam  merita  declarare  possunt.  Utar  igitur  po¬ 
tius  luculentis  Celsi  5),  Diogenis  Laertii6),  Iamblichi  7), 
Porphyrii  8)  aliorumque  testimoniis ,  quibus  Pythago- 
ram  constat  in  corporis  humani  structuram  inquisi- 
visse  ,  sibique  comparasse  cognitionem  remediorum, 
quibus  lirma  et  integra  adhuc  sanitas  conservari,  fra- 
ctaque  et  vitiata  reparari  posset. 

Cum  illae  medicinae  partes,  quae  victu  et  manu 
medentur,  haud  dubie  sint  antiquissimae:  ab  his  or¬ 
diar,  ostendam  que,  quaenam  in  Pythagora  fuerit  ea¬ 
rum  intelligentia.  Et  illa  vero  medicina,  quae  victu 
curat,  inprimis  videtur  ab  illo  esse  culta.  Plinius 
enim  multa  nobis  exempla  reliquit  literis  consignata, 
quibus  illum  uti  in  vires  herbarum,  ita  in  universam 
earum  naturam  curiosius  inquisivisse  adparet:  e  quibus 
liceat  quaedam  speciminis  loco  quasi  delibare.  Sic 
brassicam  laudavit  9) :  anisum  adversus  scorpiones ,  e 
vino  haustum,  inter  pauca  medicamenta  commenda¬ 
vit  I0) :  idemque  in  manu  habentibus  efficacem  medici¬ 
nam  adversus  comitiale  vitium  praebere  tradidit  ri) : 
sinapi,  quoniam  non  aliud  magis  in  nares  et  cerebrum 
penetret,  principatum  detulit  ex  his,  quorum  sublime 
feratur  vis  I2)  :  atriplex ,  tanquam  faceret  hydropicos, 
morbosque  regios  et  pallorem,  concoquereturque  diffi¬ 
cillime,  ac  ne  in  hortis  quidem  juxta  id  quidquam 


nere  Pythagorae  ad  Persarum  Magos  vkl.  praeter  Ciceron.  et 
Justin.  11.  cc.  Diogen.  Laert.  8.  3.  p.  489.  ed.  flleibom.  alii¬ 
que.  —  ludiae  denique  Brachmanas  ab  eodem  fuisse  conven¬ 
tos,  narrant  Apule  j .  jlorid.  p.  351.  ed.  Elmenh.  et  Clemens 
Alex,  strom.  V.  p.  560.  etc. 

5)  1.  c. 

6)  libr.  VIII.  c.  1.  n.  12.  ovx  ygsbjOi  di-  ovdk  iarQr/Sjq  JlvO-cc - 
yogaq. 

7)  de  vit.  Pythag.  c.  29.  p.  127.  ed.  Commel.  1598. 

8)  de  vit.  Pythag.  33. 

9)  hist.  natur.  XX.  c.  9.  p.  199.  ed.  Harduin. 

10)  ibid.  c.  17.  p.  216. 

11)  ibidem. 

12)  l.  c.  c.  22.  p.  223. 

crescere  ,  nisi  languidum ,  culpavit  ,3).  Sic  rutae  syl- 
vestris ,  quam  oculis  noxiam  esse  existimabat,  genera 
discrevit,  marem  minoribus,  Iierbaceique  coloris,  fe¬ 
minam  laetioribus  foliis  et  colore  14  ).  Sic  asphodeli 
caulem  cubitalem,  et  saepe  duorum  cubitorum,  foliis 
porri  sylvestris,  anthcricon *  *  radicem  vero  i.  e.  bul¬ 
bum  aspJiodelon  vocavere,  principem  Pythagoram  secuti, 
Tiieoplir astus,  et  fere  Graeci  IJ^).  Praeter  Iiaec  vero 
sunt  et  liaud  pauca,  cpiae  magicas  lierbarum  vires  ^), 
a  Pythagora  et  Democrito  primis  Romano  in  orbe  ce¬ 
lebratas,  Magos  consectatis  l6),  illi  curae  cordique 
fuisse  declarent :  scillam,  v.  c.  in  limine  januae  suspen¬ 
sam  malorum  medicamentorum  introitum  pellere  I7)  : 
aquifoliae  flore  **),  uti  et  coracesia  et  callicia,  quarum 
mentionem  apud  alios  non  reperit,  nec  apud  Pythago- 
ram  alia  de  his,  Plinius  1S),  aquam  glaciari:  aproxin 
herbam  esse,  cujus  radix  e  longinquo  concipiat  ignes  I9) 
eademque  florente ,  si  qui  morbi  humano  corpori  acci¬ 
derint,  quamvis  sanatos,  admonitionem  eorum  sentire, 
quoties  eam  florere  contigerit.  Similem  conditionem 
habere  et  frumentum,  et  cicutam,  et  violam  20 ). 

Idem  virtutum,  quae  in  herbis  latent,  scrutinium, 
diaetaeque  culturam  professa  est  illa,  quae  a  Pytha¬ 
gora  nomen  accepit,  philosophorum  familia,  quae, 
commota  haud  dubie  praeceptoris  auctoritate,  praeci¬ 
puam  posuit  diligentiam  in  victus  ratione  ordinanda, 
in  motus  quietisque  finibus  regundis ,  in  animi  com¬ 
motionibus  temperandis ,  aliisque  ejusmodi  consiliis 
dandis,  quibus  sanitati  firmitas  conciliari,  morbisque 


13)  l .  I.  c.  20.  p.  221. 

14)  ibid.  c.  13.  p.  208. 

15)  libv.  XXI .  c.  17.  p.  252. 

*)  libr.  XXIV.  c.  17.  p.  351. 

16)  Couf.  Cael.  Aur.  tard.  pass.  V.  c.  1. 

17)  libr.  XX.  c.  9.  p.  203. 

**)  Ubr-  XXIV.  c.  13.  p.  345. 

18)  l.  I.  c.  17.  p.  351. 

19)  1.  c. 

20)  ibidem. 

quasi  nutrimenta  eripi  possent  ai).  Nec  dissimilibus 
fortasse  rationibus  inductus  Pythagoras  fabas  22),  pis¬ 
ces  23),  idque  genus  alia  victui  discipulorum  eximebat: 
quamquam  sunt,  et  fuerunt  jam  inter  antiquiores  scri¬ 
ptores  nonnulli,  qui  malint,  philosophum,  cum  ista 
quasi  proscriberet,  nescio  quid  religionis,  aut  super¬ 
stitionis  potius  spectasse.  Equidem  vero  etsi  non  sum 
is,  qui,  quicquid  a  magnis,  quos  antiqua  protulit  aetas, 
viris  excogitatum  defensumque  est,  velut  e  tripode 
dictum,  sapientiae  que  plenissimum  admirer:  scio  enim, 
hanc  semper  humanae  naturae  fuisse  et  esse  imbecilli- 


21)  Jamblich.  I.  c.  rijq  largixrjq  pdhofa  (il v  aTtodeyea&a.v  rb  dicu- 
r rjrixov  eiboq ,  y.al  elvat  uxgifieordrov q  iv  rovroj  ,  y.al  rceigao&at, 
TTQMxov  plv  y.arapav&dveiv  orjpeia  ovppergtaq ,  tcovojv  re  y.al  at¬ 
rior  y.al  dvanavoeioq,  ertetra  negl  avrrj q  r ijq  xaraoy.evijq  ro)V 
7tgoO(pegope'ro)V  (ita  leg.)  oyeSov  rcgojrovq  intyetgi]0at  re  y.al  ngay- 
par  eveo&at ,  xal  dtoglt, eiv  sc.  Uv&ayogetovq  cpaoC.  Diogen.  La- 
Srt.  VIII.  9.  p.  m.  494.  nX^o pov^v  ndoav  dnodoyipdt,et ,  Xe- 
yo)v  pij  Ttagafic Uvetv  prjre  riov  JIONILN,  pijre  riov  oiriojv  prober  a 
rijv  ovppergiav.  In  quo  loco  e  Jamblich.  I.  c .  patet,  non  opus 
esse  emendatione  Is.  Casauboni  JJOTSIN  legi  jubentis,  quam¬ 
vis  defensa  et  ab  Aeg.  Menagio,  locoque  simili  confirmata,  (cf. 
aur.  curvi .  v.  32.  ss.) 

ovb*  vyteirjq  rrjq  Ttegl  0(0(1*  dpeXeiav  eyetv  ygij  * 
dXXd  IIOTOT  re  pergor,  y.al  oirov,  xal  yvpvaol(ov  re 
notelo&ui.  ■ — 

22)  Diog.  Laert.  VIII.  34.  p.  ni.  515.  laudat  Aristotelem,  : tegi 

xvctptov ,  qui  hoc  Pythagorae  praeceptum  de  abstinendo  a  faba¬ 
rum  esu  commemoraverit :  quicum  consentit  Cicero  de  divin.  I. 
30.  Lucian.  in  vitar.  auction.  to.  I.  p.  545.  ed.  Reitz.  Pytha- 
goram  vero  fabas  discipulis^  interdixisse,  quod  flatulentiam  effi¬ 
cerent,  hincque  meditationi  obessent,  cum  Cicerone  l.  c.  Diog. 
Laert.  VIII.  24.  p.  502.  et  Jamblich.  de  vit.  Pythu  g ,  c.  24.  p. 
m.  107.  adfirmant.  Cf.  praeter  illos  Balth.  Huidckopcrus  de 
sensu  hujus  Pythagorici  symboli :  xvapoiv  dneyov ,  in  Miscell. 
Belgic.  vol.  VI.  to.  II.  p.  417  —  451.  Hunc  enim  virum  la¬ 

tere  ibi  sub  nota  R.  R.  didici  a  Dorvillio  ad  Chariton.  p.  609. 

23)  Quamquam  nec  ignoro,  fuisse  inter  veteres  scriptores,  qui 
pisces  a  Pythagora  scholae  suae  adseclis  fuisse  concessos  trade¬ 
rent.  Jamblich.  I.  c.  c.  21.  Diogen.  VIII.  34.  etc.  De  usu 
carnium,  a  Pythagora  prohibito,  cf.  quae  Meinersius  ( Gesch . 
d.  TVissensch.  vol.  1.  lib.  3.  p.  418.)  protulit.  Sed  hoc  falsum 
est,  quod  negat,  Pythagoram  in  illa  fuisse  sententia.  Ipse 
enim  teneris  salubrioribusque  animalium  carnibus  utebatur,  quod 
Cocchius  diu  jam  evicit  in  Discorsi  Toscani  P.  II.  disc.  8.  C. 
Sprengel  (krit.  Gesch.  d.  Med.  To.  I.  §.  59.  not.  9.) 

tatem,  ut  et  summa  ingenia  aliquid  ex  aetatis,  qua 
vixerint,  et  hominum,  quibuscum  egerint,  labe  et 
opinionibus  traherent:  tamen,  si  forte  in  sententiam 
incido  obscuram,  aut  plane  ineptam,  quae  cuidam  in¬ 
ter  veteres  sapienti  tribuitur,  malo  vel  ignorantiam 
profiteri  meam,  vel,  si  licet,  ita  explicare,  ut  cum 
temporum  ratione,  hominisque  conveniat  doctrina,  aliis 
iisque  luculentioribus  testimoniis  j>robata,  quam  vel 
sensum  inferre  ingeniosum  magis,  quam  verum,  vel, 
relictis  omnibus,  quas  commoda  licuerat  explicatione 
tollere,  ineptiis,  ignorantiam  ridere  eorum,  qui  quon¬ 
dam  sapientes  audiebant.  Quam  judicii  lenitatem  jure 
postulare  posse  videntur  homines,  quorum  de  sermo¬ 
nibus  librisque  quaedam  tantummodo  fragmenta,  ve- 
luti  exiguae  navigii,  tempestatis  furore  fracti  atque 
discussi,  tabulae,  hinc  inde  dispersa  nobis  restant,  e 
quibus  interdum  vix,  et  ne  vix  quidem  cognosci  pot¬ 
est,  quid  sibi  voluerit  auctor,  et  quomodo  toti  fue¬ 
rint  orationi  adaptata.  Audaciae  igitur ,  ne  quid 
gravius  dicam,  accusandi  videntur,  qui  illa  fragmenta, 
quamvis  manifesta  habeant  corruptae  orationis  signa 
quodammodo  impressa,  sintque  ab  hominibus  servata, 
quorum  fides  debeat  esse  sublesta,  undiquaque  tamen 
collecta,  seu  potius  corrasa  in  unum  pro  sua  fingendi 
libidine  cogunt,  sicque  humano ,  quod  ait  Horatius, 
capiti  cervicem  jungunt  equinam .  Hi  profecto  non  anti¬ 
quissimorum  hominum  sententias  exponunt,  sed  sua 
ipsorum  nobis  offerunt  somnia,  nec  idonei  sedent  judi¬ 
ces,  cum  merita  veterum  in  literas  artesque  liberalio¬ 
res  sunt  dijudicanda.  — 

Quam  igitur  parsimoniam  in  victu,  temperantiam 
in  animi  commotionibus,  corporis  tuendi  causa,  obser¬ 
vandam  discipulis  suo  ipsius  exemplo  praecipiebat  Py¬ 
thagoras,  eandem  continentiam  in  rebus  quoque  Vene¬ 
reis  secundae  valetudini  conservandae  necessariam  esse 
adfirmabat.  Amplexum  enim  omnem,  quamvis  rarum, 
sanitati  tamen  pestiferum,  iliique  tantum  concedendum 

esse  judicabat,  qui  infirmior,  quam  pro  natura  sua, 
esse  velit :  si  tamen  quis  niteretur  in  vetitum,  cuperet- 
que  negata,  irnic  consulebat,  ut  liieme,  non  aestate, 
omnium  optime  autem  vere  atque  auctumno  V eneri 
Amorique  litaret  24). 

Atque  haec  fere  sunt,  quae  in  Pythagora  aliquod 
ejus  medicinae,  quae  victus  rationem  constituit,  stu¬ 
dium,  aliquam  ejus  cognitionem  fuisse  indicant,  illius 
vero,  quae  manu  curat,  cum  non  liabeam  ullum  a 
Pythagora  factae  specimen,  statim  ad  ea  deveniam, 
quae  de  corporis  humani  partibus ,  structura ,  origine, 
et  de  variis  harum  partium  muneribus,  eorumque  per¬ 
agendorum  ratione  commentatus  est.  Incipiam  a  pri¬ 
mo  futuri  hominis  veluti  stamine ,  semine  humano ,  et 
qua  e  nani  Pythagorae  hoc  de  humore ,  et  de  ratione, 
qua  ex  illo  homo  oriatur  certo  quodam  ac  finito  tem¬ 
pore,  sententia  fuerit,  indicabo. 

Putabat  igitur  Pythagoras,  semen  esse  stillam  ce¬ 
rebri ,  quae  contineat  calidum  vaporem,  et  ad  vulvam 
delata  glutinosam  quandam  pituitam,  aquam  et  sangui¬ 
nem  largiatur  2’).  Quam  quidem  opinionem,  obscuram 
illam,  ut  mihi  videtur,  liceat  experiri,  an  possimus 
explicatione  reddere  clariorem.  Ac  prinnim  quidem 
si ,  divisa  sententia ,  inquirimus  in  id ,  quid  voluerit 
philosophus,  cum  semen  esse  cerebri  quasi  stillam  ad- 
sereret,  duplex  sese  nobis  offert  explicandi  ratio.  Pot¬ 
erat  enim  Pythagoras  vel  propter  ea  semen  adpellare 
cerebri  stillam,  quod  illud,  in  cerebro  secretum  et 
praeparatum,  ad  naturam  marium  aeque  ac  femella¬ 
rum  26)  destillare,  opinabatur:  quae  sententia,  non 


24)  Diogen.  Laert.f  2.  c.  9.  p.\  m.  495.  quicum  egregie  convenit 
Diodor.  Si  cui.  ( excerpi .  de  viri .  et  vit.  p.  555.  ed.  JVesse2ing. 
Io.  II.)  et  Stobaeus  serm .  XVII.  p.  m.  156.  ed.  Tigur.  1559. 
HvfruyoQaq  naQfjyyva  /ni)  nvxru  r ov  uv&Qamov  uno  uy&QOJnov' 
[dj  dtiv  ovre/djq  u(pQodiO'iu<C,£iv  ulnrro/avoq. 

25)  Diogen.  Laert.  2.  c.  28. 

2G)  Credebat  enim  Pythagora»,  et  femella»  secernere,  et,  dum 

aliena  a  rudiore  adimo  istis  temporibus  remm  cogni¬ 
tione  ,  etiam  a  discipulo  Alcmaeone  fuit  defensa  37) : 
vel  quod  ad  seminis  praeparationem  optimum  requiri 
sanguinem  2S)  existimabat:  quod  Flutarclms ,  vel 
quisquis  tandem  auctor  illius  libri,  quem  de  iis,  quae 
philosophis  placuere,  conscriptum  in  ejus  operibus  le¬ 
gimus,  disertis  verbis  Pythagorae  tribuit.  Utra  inter¬ 
pretatio  sit  vero  propior,  ego  non  definiam,  qui,  quam 
incerto  et  titubante  pede  in  hisce  antiquissimorum  tem¬ 
porum  monimentis  explicandis  sit  progrediendum,  no¬ 
verim.  Jam  vero  illud  quoque  attingam,  quod  semen 
ad  vulvam  delatum  effundere  quasi  pituitam 
aquam  ( vyQov )  et  sanguinem  ( aTpa )  visum  est  Pytha¬ 
gorae.  Nolo  ex  "hisce  Laertii  verbis  illud  cogere ,  at¬ 
que  philosopho  tribuere,  tria  haec,  ixwqu,  vyQov,  alpa, 
esse  principia  seminis:  nolo  cum  hac  ejus  sententia 
componere  auctorem  libri,  usqI  yovijg ,  qui  ad  Hippo¬ 
cratem  refertur,  cui  semen  ab  optimis  particulis  omnis 
in  corpore  animali  contenti  fluidi  constitui  videbatur  29). 


morigerarentur,  ejaculare  semen.  Cf.  Plutarch.  de  plue,  philos. 
V .  c.  5.  Vide  infra  eandem  sententiam  ab  Alcmaeone,  Em¬ 
pedocle,  et  Democrito  defensam. 

27)  Plutarch.  I.  1.  c.  4.  AXypa Iwv  iyy.sxpuXov  pdooq  sc.  semen  esse 
putabat.  Videtur  ergo  hanc  a  praeceptore  sumsisse  sententiam. 
Nolo  enim  illud  adfirmare,  fuisse  illam  toti  Pythagoricae  scho¬ 
lae  communem:  quamquam  et  Platonem  novi,  quem  sunt,  qui 
Pythagoraeoruni  scripta  compilasse  arguant,  similem  plane  de 
semine  fovisse  sententiam.  Plutarch.  I.  c.  Praeter  hosce  scri¬ 
ptores  etiam  Claudio  Ptolemaeo  ntgl  y.QCTrjolov  y.ul  r\yef.iovvyovy 
a  Menagio  ad  Lacrt.  p.  365.  laudato,  eandem  opinionem  am¬ 
plecti  placuit. 

28)  Plutarch.!  7.  c.  IIv&ayoQaq  dcpgbv  (vel  ob  particularum  semen 
constituentium  subtilitatem,  atque  adeo  levitatem,  vel  ob  albi¬ 
dum  colorem)  tou  yoiynoudvov  auiuxoq  to  oneqpa  'jifQiTTopa 
Tijq  TQocpyq ,  ojOtizq  to  alica  y.al  pveXov.  Quid  vero  sit  ticqItto)— 
pa  Tiyq  TQoyijq  i.  e.  cibi  recrementum ,  et  quomodo  sanguis,  me¬ 
dulla  atque  semen  sic  vocari  queat,  liceat  Galeni  ( de  sunitat. 
tuend.  I.  c.  3.  p.  42.  to.  VI.  ed.  C/iarter.)  verbis  docere:  y.av 
TOVTO)  to  fiij  y.uTiQyaod  cv  dyoipdiq ,  prjd*  iSoiioun  O  lv  oute  Ttjgoq- 
(pVcTU.C  TOJ  GWpUTL,  y.U.l  Oiq  TZlQLTTOV  uluTUb  y.GTG  Tuq  1'vdov  (VQV— 
yunuaq ,  o  O-cv  neg  avro)  y.al  Tovvopu  ngog  tojv  tpngoG&tv  bgO-tbq 
kiArj  FLEPITTSl  MA. 

29)  To.  III.  p.  190.  cd.  Charter.  tj  6s  yovij  tou  dvdgbq  Igytrac 

Id  potius  agendum  mihi  esse  sentio,  ut  ostendam,  quo 
jure  tov  lyotQu  verterim  pituitam .  Quam  quidem  no¬ 
tionem  non  vanam  atque  confictam  esse,  uno  Aetii 
loco  sufficiat  probasse.  Adpellat  vero  is  glutinosam  il¬ 
lam  pituitam,  (recentiores  gela  linum  vocant,)  quae  e 
cochleis,  acu  vulneratis,  profluere  solet,  iywQu  hoc 
quidem  in  loco :  tqI(js  imftulwv  xoyXlwv  ytQGulwv  fi?yu- 
Xwv  tov  JXSIPX.  du  di  tovtovq  doaxevTelv  yQctcplw  £wv- 
rccg ,  xai  to  unoQQeov  [iv'£wdeg  incBaXXecv  tw  cf.uQf.iuxw.  Idem 
igitur  iywQ  et  /LwSwdeg  30). 

Hanc  et  seminis  materiam,  quam  et  feminae  coe¬ 
untes  projiciant  3I),  continere  aliud  quoddam  princi¬ 
pium,  quod  forma  et  corpore  careat,  (ccow/ucctov  Graeci 
vocant,)  et  in  quo  posita  sit  praecipua  seminis  vis  3Z); 
ah  illa  formari  carnes,  membranas,  nervos,  ossa,  ca¬ 
pillos,  totumque  corpus  animale:  ab  hoc  vero  animam 
sensumque  provenire  33).  Delatum  ad  naturam  mulie¬ 
brem  semen  coire  in  massam  quandam,  rudem  adhuc 
et  indigestam,  quae  intra  quadraginta  dierum  spatium 
in  corporis  humani  formam  effingatur,  et  septem,  aut 
novem,  aut  decem  ad  summum  mensibus  secundum 
harmoniae  leges  in  perfectum  atque  omnibus  numeris 


ano  navToq  tov  vygov  tov  tv  tio  od) /liciti  lovToq  ,  to  Io yv g ot aro y 
anoy.Qi&ev.  Fluidas  vero  corporis  nostri  partes  constituit  lias, 
sanguinem,  aquam,  bilem  et  pituitam.  In  una  igitur  bile  dif¬ 
fert  a  Pythagora  incertus,  sub  Hippocratis  nomine  latens, 
auctor. 

30)  tetrcibibl .  libr.  VIII.  p.  150.  ed.  Xldin.  Aristot.  h.  a.  3.  19. 

р.  256.  ed.  Du  Val.  i/wgfq  pro  succo  illo  ex  cibis  digestis  pa¬ 
rato  s.  chymo  adhibere  videtur.  Apud  Platon,  in  Tim.  /'/wp 
vocatur  6  aiparoq  oggoq.  Galen.  comm.  6.  in  Hipp.  epid.  II. 

с.  38.  in  libr.  d.  arde.  I.  30.  Cons.  quae  de  hac  voce  dispu¬ 
tavit  Harless.  1.  c.  p.  174.  not.  14.  et  in  seqq. 

31)  Plutarch.  I.  c.  V.  c.  5. 

32)  Plutarch.  I.  I.  c.  4.  ITvOuyogaq  y  IIX utojv  ,  Agtororfbjq  dodt- 
fiatov  f.idv  nvao  Tt]V  dvvaiuv  tov  ontgiiaroq  oionfg  vovv  tov  y.t- 
vovvtu  •  oo)ftaTiy.i]v  Sk  ttjv  vbjv  ngoyjo/ifvijv.  Diog.  Laert.  I.  c. 
28.  tj)v  oopuTiy.ijv  vXrjv  vocat  r rvayova  lyxeqxiXov  9  et  nijv  dvvu- 
piv  uom/iutov  exprimit  per  &tQ/ibv  dr/iov. 

33)  Diogen.  Laert.  I.  c. 

absolutum  foetum  efformata  excludatur  34).  Habere 
infantem,  recens  in  lucem  editum  ,  omnes  quidem  ad 
vitam  necessarias  facultates,  earumque  connubium  ali 
et  sustentari  liarmoniae  legibus :  easdem  vero  facul¬ 
tates  certis  demum  et  finitis  temporibus  sensim  sensim- 
que  quasi  evolvi  ac  excoli.  Atque  liunc  quidem  sen¬ 
sum,  qui  subobscuris  liisce  Laertii  35)  verbis  inesse 
mihi  videtur,  ayetv  iv  avTco  (sc.  zo  fipeqioi},  quod  pro¬ 
xime  praecedebat,  non  oneQpa,  quod  Mer.  Casaubo- 
nus  3<5)  voluit,)  nccvvag  rovg  rrjg  £(otjg  A oyovg ,  wg  aiQopa- 
vojv  Gvvtyto&at  holtu  zovg  xrjg  aQpoviag  loyovg ,  ixacjtMv  tv 
TtTctyfAtvoig  xcuQoig  inty tyvo p tvcav,  liceat  exemplis  qui¬ 
busdam  magis  illustrare.  Scilicet  cognoverat,  ut  hoc 
utar,  Pythagoras,  hominem,  nisi  quodam  in  sensus 
membraque  sui  corporis  fruatur  imperio,  non  posse 
sibi  victum  facile  comparare  suum:  observaverat,  in¬ 
fantem,  nisi  ad  finitum  aetatis  terminum  pervenisset, 
impotentem  esse  corporis  sui  dominum:  experientia 
edoctus  noverat,  animi  facultates,  velut  ignis  semina 
in  silice,  absconditas  latere,  et,  nisi  diligenti  elician¬ 
tur  nutrianturque  cura,  torpere:  viderat  denique  quas¬ 
dam  corporis  humani  partes  v.  c.  dentes  etc.  ali¬ 
quantulum  temporis  demum  post  partum  propullulare 
_  n 


34)  Cum  his,  quae  e  Diogene  l.  c.  hausta  sunt,  conferenda  sunt, 
quae  Censorin.  de  die  natal.  c.  9.  et  11.  de  hac  Pythagorae 
sententia  scripsit.  Hic  enim  adserit,  Pythagorae  duo  partus 
genera  placuisse,  septem  mensium  alterum,  alterum  decem: 
utrumque  partum  aliis  dierum  numeris  conformari:  illos  nume¬ 
ros,  qui  in  unoquoque  partu  aliquid  mutationis  adf erant,  dum 
aut  semen  in  sanguinem,  aut  sanguis  in  carnem,  aut  caro  in 
hominis  figuram  convertatur,  inter  se  collatos  rationem  habere 
eam,  quam  voces  habeant,  quae  in  musica  ovprpwvot,  vocentur 
etc.  —  Ouae  unde  hauserit  Censorinus,  et  an  vere  sint  e  Py 
thagorae  mente  disputata,  me  nescire  lubens  profiteor. 

35)  l.  c.  sect.  29.  p.  m.  511. 

36)  Cf.  ille  ad  Diogenis  l.  c.  ubi  cum  hisce  Pythagorae  verbis 
Senecam  confert,  ita  de  semine  disputantem:  ut  in  semine  omnis 
futuri  hominis  ratio  est  comprehensa ,  et  legem  barbae  et  annorum 
nondum  natus  infans  habet:  totius  enim  corporis  in  parvo  occtd- 
toque  lineamenta  sunt:  sic  etc. 

quasi,  atque  in  conspectum  prodire,  sine  quibus  manca 
atque  imperfecta  maneret  corporis  nostri  machina.  Haec 
igitur  intellexisse  videtur  per  Xbyovg  £corjg,  quorum  ve- 
luti  principia  et  semina,  in  foetu  etiam  sparsa,  sensim 
sensimque  in  infante  adolescente  progerminarent,  et 
tempore  et  cultu  ad  maturitatem  perducerentur.  Neque 
tamen  sum  aut  tam  pertinax  hujus  de  intelligendo 
Diogenis  loco  factae  conjecturae  propugnator,  qnin  me¬ 
liora  edoctus  hanc  cnm  Augusti  Ajace  in  spongiam 
incidere  jubeam,  aut  tam  cupidus  eorum,  quae  ab  an¬ 
tiquissimis  Graeciae  Latiique  philosophis  'scripta  et 
disputata  sunt,  admirator,  ut  illius,  a  Pythagora  pro¬ 
latae,  opinionis  patrocinium  in  me  suscipere  velim.  Et¬ 
enim  id  solum  mihi  agendum  esse  videtur,  ut,  quae¬ 
nam  fuerit  Pythagorae  mens,  quidve  spectaverit  hac 
vel  illa  sententia,  recte  inteS ligatur. 

Neque  vero  philosophum  fugiebat,  viam  quoque  ac 
rationem,  qua  res  externae  in  sensus  animamque  agant, 
dignam  esse,  quam  indagandi  studio  sapiens  comple¬ 
ctatur  suo.  Itaque  diligentius  sensuum  natura  consi¬ 
derata,  omnium  optime  sibi  videbatur  eam  explicare 
posse  posito  quodam,  calidae  indolis  vapore,  cujus  ope 
vel  visu,  vel  auditu,  vel  olfactu,  vel  gustatu,  vel  tactu 
denique  res  omnes  extra  animam  positae ,  atque  in 
sensus  cadentes  perciperentur.  Inprimis  vero  cerni 
vaporis  illius  vim  in  oculis,  atque  efficere,  ut  corpora, 
visu  cognoscenda,  etiamsi  aere  et  aqua  sint  veiuti  se¬ 
pta,  cerni  possint.  Si  enim  vaporis  illius  indoles  fri¬ 
gida  foret,  nos  visus  sensu  destitutum  iri,  cum,  vapore 
illo  cum  aere  aquaque  ejusdem  naturae,  frigidae  scili¬ 
cet,  permixto,  nihil  sit,  quod  rerum  objectarum  ima¬ 
gines  ad  oculos  deferre  queat  37).  Sed  illo  tamen, 


37)  Diog.  Laert.  VIII.  29.  p.  m.  512.  cujus  loci  ea  tantum  ver¬ 
ba  adducam,  quae  a  Tiedemanno  ( Griechenlands  erste  Philosopho  i 
p.  519.)  impugnata  atque  emendata  sunt:  t i)v  te  aXa&tjotv  x<u- 
rd)g y  y.al  y.aV  >■  Id  o q  t r\v  dguoiv  dxpov  riva  dvai  dyav  Dx  otior, 
nal  du\  xovxo  Xeyexai  dd  afQoq  oqqv ,  nui  di°  vdaxoq.  avTeqd- 

quamvis  multum  adjuvetur,  non  absolvi  omnem  sen¬ 
tiendi  facultatem:  reperiri  enim  praeter  illum  in  uno¬ 
quoque  quoddam  illorum  principiorum,  e  quibus  omnia, 
quae  in  oculos  sensusque  incurrunt,  facta  atque  con¬ 
flata  sint;  ad  visum  quidem  aetherem,  ad  gustum 
aquam,  ad  auditum  aerem,  ad  olfactum  ignem,  ad 
tactum  denique  terram  conferre  quam  plurimum  38). 

Nescio,  an  opportunior  se  offerat  occasio,  de  ani¬ 
ma  e  Pythagorae  sententia  exponendi.  Videtur  ille 
quidem  locus  paulo  alienior  esse  a  nostra  disputatione, 
qua  in  medicam  tantum  Pythagorae  scientiam  inqui¬ 
rere  constituimus.  Dabit  tamen  nobis,  opinor,  hujus 
rei  veniam  lectorum  humanitas,  cum  illi  sententiae, 
seu  opinioni  potius,  quaedam  quasi  adspersa  sint,  quae 


btollat  ydg  ro  Htgpov  uno  rov  'PTXPOT.  inel  rot  d  PT~ 
XP02  7'j v  o  iv  rolq  oppaGiv  drubq ,  didOTijXfi,  dv  ngoq  rov 
OJVEOIOTS  at  na.  'Ultima  verba  ita  a  Viro  clarissimo  vertun¬ 
tur:  ccihdum  a  frigido  reprimitur:  si  igitur  vapor,  in  oculis  con¬ 
tentus,  frigidus  esset,  separaret  se  ab  aere  contrario  h.  e.  calido. 
Legit  enim  dvbpoiov.  Ut  fatear,  quod  sentio,  alia  mihi  de  hoc 
Laertii  loco  mens  est,  quam  lubet  brevibus  explicare,  audire- 
que  virorum  doctiorum  sententias.  Diogen.  I.  c.  27.  28.  etc. 
vocat  aerem  i jiv/Qov :  nec  hoc  cum  Tiedemanno  l.  c.  p.  515. 
propterea  in  vygov  mutandum  est,  quod  Timaeus  ignem  sta¬ 
tuit  siccae  calidaeque,  aerem  calidae  et  humidae,  aquam  humi- 
dae,  et  frigidae  naturae,  terram  denique  frigidae  et  siccae  esse. 
Poterat  enim  haec  discipuli  sententia  esse,  nec  eadem  prae¬ 
ceptori  debebat  tribui.  Deinde,  fac,  scribatur  dvofiotov  e  viri 
clarissimi  sententia :  nec  sic  omnis  sublata  est  loci  difficultas. 
Si  enim  ita  tantum  videre  res  objectas  possumus,  ut  aer  sit  una 
cum  illo  vapore,  cujus  ope  uti  omnis  omnino  sensus,  ita  et  vi¬ 
sus  absolvitur,  calidae  naturae :  qui  per  aquam  videre  poteri¬ 
mus,  quae  ut  antea  e  Timaeo  narratum  est,  frigida  est.  Id 
ipsum  sentiebat  pro  suo  ingenii  acumine  cl.  Tiedemannus  l.  c„ 
p.  518.  atque  elabendi  rimam  quaerebat  in  eo,  ut  concederet 
quidem  frigidam  aquae  indolem,  eam  tamen  radio  ignis  aethe- 
rei  penetrari,  (Diog.  Laert.  VIII.  27.)  sicque  idoneam  reddi 
statueret,  per  quam  res  visu  cognoscendas  videre  possimus. 
Quid  multa  ?  Mihi  videtur  Laertii  locus  ita  legendus :  dvrtgtl- 
d  tollat  —  uno  rov  ipy/gov.  intl  rot  yt  —  drpoq  ov  dutorputt 
uv  —  opoiov  dtga,  i.  e.  oppugnari  enim  calidum  a  frigido: 
uhocjuin ,  si  frigidus  esset  in  oculis  contentus  vapor,  non  discrepa¬ 
ret  ab  aere  simili,  s.  commiseret  se  cum  aere  similis  naturae  h. 
e.  frigidae. 

38)  Stobaeus  eclog.  phys.  I.  p.  156. 

ad  corporis  humani  structuram  pertinent  atque  oecono¬ 
miam.  Anima  igitur  Pythagorae  videbatur  composita 
esse  ,  et  constare  ex  aethere  tam  calido ,  quam  frigido, 
atque  adeo,  cum  per  istum  intelligeret  ignem,  purum 
illum,  aethereumque ,  qifi  omnia  pervadendo  omnibus 
vitam  motumque  tribuat,  verbo  Deum;  per  hunc  au¬ 
tem  aerem;  partim  divinae  esse  naturae,  partim  e  ma¬ 
teria  conflata.  Ulam  animae  partem  esse  immortalem, 
uti  aetherem,  e  quo  sit  desumta,  hanc  vero  perire: 
illam  ratione  praeditam,  corporisque  esse  veluti  regi¬ 
nam,  hanc,  et  cupiditatum  ( qjQevcov]) ,  et  adfectuum 
(dvftov)  *)  matrem,  illius  imperio  subjectam  esse: 
illam  per  se  subsistere,  hanc  indigere  nutrimento,  id- 
que  e  sanguine  sumere :  illam,  utpote  simplicem,  forma 
carere  omni,  hanc,  compositam  et  extensam,  formam 
imitari  corporis,  sicque  ab  hoc  morte  solutam  in  aere 
vagari.  Totam  vero,  tam  illam,  quae  ratione,  quam 
quae  cupiditatibus  adfectibusque  constet,  animam  ita 
in  corpore  dispositam,  ut  adfectus  occupent  cor,  cupi¬ 
ditates  vero  cum  ratione  in  cerebro  quasi  regnent: 
contineri  denique  omnes  illas  tres  partes  venarum,  ar¬ 
teriarum,  nervorumque  vinculo  39). 

Memini  me  supra  e  variorum  scriptorum  locis 
ostendere,  Pytliagoram  Aegyptum  discendi  causa  adi- 
isse ,  ibique  cum  sacerdotibus ,  penes  quos  utilissima¬ 
rum  maximeque  mirabilium  rerum  cognitio  recondita 
esse  existimabatur,  congressum,  et,  ut  arcanam  ipso- 


*)  Harless.  I.  c.  putat,  per  &vpov  intelligi  posse  to  h'00fif»v,  et 
ro  tficpvrov  'Otniiov  Hippocratis,  Platonis  nvtvpa,  et  Aristotelis 
t,o)7]v,  verbo  vini  vitalem  recentiorum. 

39)  Sunt  haec  desumta  e  Diogene  Laert.  I.  c.  30.  31.  coli,  cum 
Plutarch.  de  placii.  philos.  IdT .  ce.  4.  5.  et  Ciceron.  quaest. 
Tuse.  I.  17.  —  Hall.  bibi.  unat.  to.  I.  p.  10.  observat,  anachro- 
nismum  in  hac  voce  reperiri,  quoniam  tempore  Pythagorae  non¬ 
dum  distinctio  invaluerit  inter  venas  et  arterias,  Inde  tamen 
de  huius  loci  vo&nq  non  valet  conclusio.  Nam  poterat  Diog. 
Laert.,  judice  Harlessio,  vocem  cpttpeq,  qua  sola  Pythagoras 
usus  fuerat,  auxisse  voce  agrr]Qlai}  ut  Pythagoram  de  omnibus 
vasis  sanguiferis  dixisse  distinctius  innueret. 

rum  cognosceret  scientiam,  multa  perpessum  fuisse. 
Ibi  cluo  et  viginti  annos  commoratus,  Magos  Persarum 
adiisse  fertur,  indeque  redux  in  Graeciam,  civitate,  in 
qua  fortunarum  sedem  figere  posset,  quaesita,  tandem 
Crotone  consedit,  scholamque  aperuit,  multis  magno¬ 
rum  virorum  nominibus  nobilitatam.  Jam  igitur  ap¬ 
parere  puto,  unde  Pythagoras  sua,  nisi  omnia,  plurima 
tamen,  hauserit,  et  unde  explicandarum  sententiarum, 
quae  hujus  philosophi  scholae  propriae  erant,  subsidia 
sint  petenda.  Quamquam  vero  multa  deprehendimus, 
ab  illo  ex  Aegyptiorum  sacerdotum  disciplina  inter 
suae  scholae  sententias  fuisse  adoptata  5  duplicem  v.  c. 
illam  docendi  lationem,  communem  alteram,  quae  ad 
omnes  ipsius  pertinebat  discipulos ,  alteram  vero  arca¬ 
nam,  cui  paucis  tantum  iisque  probatis  interesse  ami¬ 
corum  contingebat:  religiones  varias,  superstitiosasque 
expiationes :  abstinentiae  a  variis  cibis  praecepta,  id  que 
genus  alia :  tamen  adeo  non  in  verba  praeceptorum 
jurabat,  ut  potius  ea,  quae  aliter  se  habere  repererat; 
libere  corrigeret,  suamque  mentem  discipulis  expone¬ 
ret.  Liceat  mihi,  id  probaturo,  uno  tantum  exemplo 
defungi.  Quemadmodum  communis  erat  omnis  Orien¬ 
tis  populis  opinio,  ut  omnia  omnino  insecta  e  pu¬ 
trescentibus  generarentur  cadaveribus :  ita  Aegyptii 
inprimis  gloriabantur  de  illa,  reparandi  apum  stirpem 
e  vitulo  bienni,  plagis  peremto,  arte  40).  Eandem 
generandi  virtutem  tribuebant  limo,  quem  effusus  per 
agros  reliquerat  Nilus  4I).  Ex  illo  enim,  solis  aestu 


40)  Cons.  Bochart.  hieroz.  libr.  IV.  c.  10.  p.  m.  502.  ss.  Virgil. 
georg.  IV .  281.  ad  q.  1.  cf.  vir  illustris,  Heynius,  qui  laudavit 
de  hac  opinione  communi  interpretes  Varron.  de  re  mst.  II.  5. 
5.  p.  271.  ed.  Gesn.  et  III.  16.  4.  p.  364.  ubi  inprimis  legi 
meretur  erudita  Gesneri  nota. 

41)  Diodor.  Sicul.  bibi.  I.  c.  7.  p.  11.  edit.  JVesseling.  rov  Sh 

MQXyS  Co)oyevflv  Tqv  yrjv ,  d  zal  nagddoqov  tivul  <viOo  qmlvzTeu 
TTjv  avegynav ,  rpaol  y.al  rd  pe/go  vvv  ytvbptva  pagxvgnv 

f  avToiq.  v.u.%u.  *  yc:g  t?jv  Oq  fiat  da  tt)?  AlybuTOV ,  r.abh*  ovq  dv 

xuvgoyq  nXeovccoij  rqv  avafiaoiv  6  MdXoq  —  n Xij&oq  pvu>v  ix 
yijq  dvagi&prpzov  yivvao&iti,  ©te.  <~>ui  locus  cum  non  satis  co- 

siccato  ?  cum  animadverterent  Nilicolae  provenire  in¬ 
gentem  murium  vim;  et  hanc  horum  animalium  gene¬ 
rationem  a  Nili  fecunditate  derivabant.  Pythagoras 
vero  hujus  opinionis  vanitate  adeo  non  decipi  se  pa¬ 
tiebatur,  ut  potius  communi  praeceptorum  suorum 
errori  haud  cederet,  sed  libere  negaret,  istam  genera¬ 
tionem  naturae  legibus  fieri  posse:  animalia  enim  tan¬ 
tum  semine  ab  animalibus,  non  putredine  procreari  4?). 

Dierum  denique  criticorum,  quos  climactericos  vo¬ 
cant,  leges  primum  a  Pythagora  fuisse  observatas 
scriptasque,  sunt,  qui  Galeni  43)  auctoritate  inducti 
contendant.  Yerum  enim  vero,  quamvis  ego  multa 
leoerim,  quae  Pythagoram  multum  studii  posuisse  in 
numerorum  natura,  rimanda,  atque  quibusdam  nume¬ 
ris  tribuisse,  nescio  quam,  praestantiam  et  excellen¬ 
tiam  prae  reliquis  doceant:  tamen  nescio,  an  locupleti 
scriptoris  antiqui  testimonio  probari  queat,  philosophum 
hanc  de  numerorum  natura  doctrinam  ad  morbos  an- 


haereat  cum  antecedentibus,  in  marginem  a  'Wesselingio  pro¬ 
scriptus  est:  juste,  an  injuste,  docebit  Ghr.  Dajv.  Beckius, 
Vir  haud  levi  graecae  linguae  cognitione,  et  criticae  artis  va¬ 
cuitate  imbutus,  cujus  novam  Diodori  editionem  mecum  non 
poterit  non  avide  exspectare  quilibet  graecarum  lit  er  arum  amans. 
Vid.  et  Mela  libr.  I.  c.  9.  Plinius  hist.  nat.  IX.  c.  58.  Ma- 
crob.  satum.  VII.  16.  Deinde  (sc.  postquam  natura  primum 
singula  animalia  perfecta  formavit,)  perpetuam  legem  dedit,  ut 
continuaretur  procreatione  successio:  perfecta  autem  m  exorcio 
fieri  potuisse,  testimonio  sunt  nunc  quoque  non  pauca  animan¬ 
tia,  quae  de  terra  et  imbre  perfecta  nascuntur,  ut  m  Aegypto 
mures,  et  aliis  in  locis  ranae  serpentesque  et  similia. 

42)  Diogen.  Laert.  I.  c.  28.  p •  ni.  510. 

43)  de  facil.  parabil.  nxed.  libr.  III.  to.  X.  p.  663.  ubi  tamen, 
libro  diligenter  perlecto,  ne  vestigium  quidem  invenire  potui  , 
illius  Pythagorae  tributae  opinionis.  Hoc  quidem  constat,  il¬ 
lum  distribuisse  humanam  vitam  in  quatuor  aetates,  et  unicui¬ 
que  viginti  tribuisse  annos.  Diog.  Laert.  I.  c.  10.  p.  49o.  ^isi 
tamen  quis  velit  sola  Galeni  auctoritate  acquiescere,  qui  {de 
dieb.  erit.  libr.  III.  c.  8.  p.  501.  to.  VIII.)  Pythagoram  mira¬ 
tur,  quamvis  sapientem,  tamen  nimium  numeris  tribuisse,  y 

quibus  quidem  verbis  ego  tamen  nescio,  qui  illud  cogi  possit, 
Pythagoram  jam  dierum  quandam  statuisse  differentiam,  aiios- 
que,  tanquam  tunc  de  aegris  judicaretur,  criticos  ( xQtOiaovq ) 
adpellasse.  —  Censorini  enim  (de  die  nat.  c.  14.)  testimonium, 
vereor,  ut  ulla  apud  severiores  judices  sit  auctoritate. 

nosque  vitae  Immanae  transtulisse,  diesque  annosque 
hos  sanitati  vitaeque  inimicos  nostrae,  illos  innocuos 
judicasse. 

Pertractatis  igitur  his,  quae  Pythagoram  non 
oscitantem  fuisse  corporis  humani  spectatorem  osten¬ 
dunt,  liceat  subiungere  ea,  quae  de  morborum  et 
causis  et  remediis  statuerit.  Videtur  tamen  ante  om¬ 
nia  exponenda  esse,  quam  sibi  finxerat  sanitatis  no¬ 
tionem.  Et  eam  quidem  variam  variis  in  locis  finivit. 
Nunc  enim  illam  constantem  formae  florem  (fidovg 
diajuov?]v)  vocitando  44)  ad  id  respiciebat,  quod  pro¬ 
speram  sequi  valetudinem  solet;  nunc  amicum  quen- 
dam  consensum  et  harmoniam  45),  ad  causam  funda¬ 
mentumque  ,  cui  innixa  consistit.  Quae  quidem  har¬ 
monia  in  quonam  praecipue  posita  fuerit,  quamquam 
Pythagorae  verbis  docere  non  possumus :  tamen  id 
illorum,  qui  eius  auctoritatem  amplectabantur ,  scripta 
satis  ostendunt.  Theages  enim  sanitatem  cerni  existi¬ 
mabat  in  apta  quadam  facultatum ,  quae  in  nostro 
corpore  sunt ,  temperie :  et  quemadmodum  in  musica 
arte  omnis  pereat  concinnitas  et  harmonia,  si  quis 
acutos  et  graues  sonos ,  iliorumque  ad  hos  rationem 
tollere  velit :  ita  et  concussam  corruere  sanitatem, 
ratione ,  quae  inter  frigidum  et  calidum ,  inter  humi- 
dum  et  siccum  etc.  e  naturae  legibus  obtinere  debeat, 
sublata  46).  Iam  vero  quod  ad  causas  morborum 
attinet ,  quamquam  eas  poterat  ex  harmoniae  pertur¬ 
batione  deriuare ;  tamen,  silentibus  hac  de  re  omni¬ 
bus  ,  qui  vitae  eius  opinionumque  scriptores  nostram 
tulerunt  aetatem,  illam  sententiam  non  fouisse  vide¬ 
tur,  potiusque  omnium  morborum  causas  huic  uni 
subiecisse:  immensa  illa  aeris  aequora  plena  esse  ani- 


44)  Diogen.  Laert.  I.  c.  35.  p.  m.  518. 

45)  Ibid.  §.  33.  p.  m.  514. 

46)  Apud  Stobaeum  sermon.  I.  p .  m.  9.  lin.  35.  ss.  coli,  cum  pag.  12. 
lin.  17. 

I. 

mis  ,  quae  daemonum  atque  heroum  nomine  insignes 
hominibus  somnia  immittant,  signaque  morborum  tra¬ 
dant  et  sanitatis  47).  In  cuius  quidem  opinionis  pa¬ 
trocinio  suscipiendo  parum,  imo  vero  nihil  dissentie¬ 
bat  a  communi  suae  aetatis ,  et  antiquiorum  adhuc 
temporum  errore,  quo  cum  omnes  morbos,  tum  illos, 
qui  celeriter  et  praeter  opinionem  incidunt,  homines¬ 
que  opprimunt ,  quorumque  signa  insolita  sunt ,  et 
immanitate  terrent  sua,  Deorum  irae  tribuebant.  Hinc 
facile  est  ad  perspiciendum ,  in  quonam  potissimum, 
uti  tota  antiquitas,  ita  et  ille  collocauerit  morborum 
tollendorum  remedia,  prosperaeque  valetudinis  tuen¬ 
dae  subsidia.  Expiationes  scilicet ,  sacrificia ,  lustra¬ 
tiones  ,  aliaque ,  quibus  daemonum  heroumque  illorum 
ira  leniri  possit,  satis  efficacem  praebere  medicinam 
ipsi  videbantur.  Neque  tamen  in  illorum  usu  solo 
omnem  medendi  morbis  scientiam  positam  a  Pytha¬ 
gora  fuisse  putandum  est ;  musices  enim  in  hominum 
animos  vim  ita  cognitam  perspectamque  habuit ,  ut 
ipsam  non  dubitaret  tum  adhibere,  cum  tristitia  ac 
moerore  debilitatos  penitusque  fractos ,  aut  vehemen- 
tioribus  animi  commotionibus  de  statu  mentis  deiectos 
deprehenderet  4S).  Qua  in  re  exemplo  praeiuit  suo 
summis  in  arte  nostra  viris  48b),  cum  quos  antiqua, 
tum  quos  recentior  protulit  aetas.  Galenus  49)  enim, 


47)  Diogen.  Laert.  I.  c.  32.  p.  514. 

48)  Hujus  rei  testimonium  peti  potest  e  Timaeo  apud  Galeum  ( opusc . 
myth.  p.  562.)  coli,  cum  Porphyr.  in  vit.  Pythag.  num .  30. 
p.  36.  et  33.  p.  37.  —  Ouid?  quod  et  ebrios  comessatores  ad 
sanam  revocavit  mentem  musices  vi.  Cs.  Basii.  Magn.  or.  de 
leg.  gent.  libr.  §.  13. 

48b)  Porphyr.  in  vit.  Pythag.  zal  vyiuivovoi /uev  axnoiq  ovvSisTQtfie, 
xuprovTaq  de  tu  OojpuTa  iO-eguneve,  y.ulruq  xpvyuq  rooovnaq  t uq- 
epv&tiTO  Tovq  fiFV  titoidoiq  y.ul  -payeiuiq,  Touq  de  povoiySj.  E  quo 
loco  luculentissime  apparet,  eum  musica  curasse  morbos  corporis, 
et  hilares  reddidisse  animos,  atque  sic  medicinam  praebuisse  morbis 
animi.  Distinguit  enim  Porphyrius  i&egdnevev  et  Tcugepv&ilTo. 

49)  de  sanit.  tncnd .  I.  c.  8.  to.  VI.  p.  53.  quo  in  loco  etiam  hujus 
consilii  auctor  laudatur  Aesculapius  :  ovx  bXiyovq  d3  ryietq  av— 
i &Q(imovq  vooovvraq  boa  er did  to  Tyq  'ipv/ijq  y&oq  vyieivovq  U7te— 

ut  tinum  e  multis  laudem,  hac  ipsa  ratione  multos 
persanatos  fuisse  adfirmat,  quos  effrenis  animi  pertur¬ 
bati  licentia  adfiixerat,  nec  tota  medicamentorum  far¬ 
rago  restituere  sanitati  poterat  suae.  Galeno  illustres 
temporum  recentium  medicos  liceat  comites  adjun¬ 
gere  5  °) ,  quorum  luculento  ac  locupleti  testimonio 
constabit ,  non  vana  esse ,  quae  de  musices  in  animi 
commotionibus  sedandis  vi  tradiderant  antiqui,  sed 
experientia,  firmissimo  salutaris  professionis  funda¬ 
mento  ,  niti.  His ,  quae  Pythagoram  medicinam  fe¬ 
cisse  probare  videntur,  nescio,  an  addere  debeam 
cum  illud,  quod,  solo  Diodoro  51)  teste,  Pherecydem' 
decumbentem  adiit ,  morboque  liberare  sit  omnibus 
viribus  conatus :  tum  quod  magis  externis  remediis, 
quam  internis  in  usum  vocatis  contra  morbos  pu¬ 
gnaverit,  et  illis  ut  plurimum  ad  ulcera  sananda  usus 
sit,  quorum  in  curatione  secare  atque  vrere  noluerit. 
Id  enim  de  schola  tantum,  cui  nomen  famamque  de¬ 
derat  Pythagoras,  Jamblichus  5  2)  ita  narrat,  ut  in- 


bal^uuav  arcuvoq OoxJuuavoi  r ijv  uuaTqiuv  t(Zv  xivrjGaojv,  ou  o.ut- 
y.Qoq  <57  tov  Xbyov  puqTvq  xal  6  nuTQtoq  Aabq  7]fi(Zv ,  AoxXrjTuoq, 
ovy.  oXiyuq  ojduq  re  yqucpao&ua ,  y.ul  pipovq  yaXolov }  y.ul  pali] 
tivu  uoialv  iniTu^uq  etc. 


50)  A  id .  D.  Jo.  ‘Wilh.  Albrecht  de  effectu  mus.  in  corp.  cmim. 
p.  122 —  136.,  ubi  medicorum  omnium  fere,  qui  musices  in  cor¬ 
pus  animale  efficaciam  experti  sunt ,  testimonia  diligenter  col¬ 
lecta  legi  possunt;  et  Kr  n.  Ant.  Nicolai  ( Die  Verbind.  d. 
JSlusik  mit  d.  .Arzneigelahrth.  Ilalle  1735.  8.  ).  A  id.  J.  Ge.  Fr. 
Franz.  de  legib.  metric.  p.  1.  Conf.  et  TVeberi  additam,  ad 
Ternae.  Yers.  Tissoti  de  morb.  nervor. 


51)  In  excerpi,  de  virt.  et  vit.  p.  554.  Ilv&uyboaq  nv&ouavGq  t ov 
d>a  oaxvdqv  —  av  Ai]Xoq  voOalv  ,  y.ul  raXaojq  aoyuTwq  ayaov ,  ajtXav- 
oav  ax.  rijq  J  IzuXiuq  alq  r ijv  AifXov.  Ixai  tov  yqbvov  ty.uvov  tov 
uvSqu  yrjooTQOc/njOuq ,  nuoav  atoaveyx.uco  orcovdijV ,  cjote  tov 
nqaofivTi]v  ax  rijq  vooov  diuodiocu ,  xuTtoyvouvToq  <57  tov  <I>aqa- 
v.vdov  etc. 


52)  De  vita  Pythag.  c.  34.  p.  m.  204.  uipuo&uo  dl  xal  KATA- 
UAANMA TJIN  imnXalov  Tovq  Ilv&uyooalovq  to)V  auytQoo  &av  • 
tu  da  naql  t q q  <I>AP JYJAKE 1A2J  i)ttov  doxinugiv .  uvrwv  <57 
tovtmv  Tin bq  Tuq  aXxojOaiq  pdXiGTU  yqijoO-ui.  tu  <57  naql  t uq  to- 
fictq  y.ul  xuvoaiq  ijxaoTu  tcuvtojv  unobayao&ua.  Jac.  Loganus  in 
misc.  observ.  nov.  to.  I.  p.  10.  emendat  uxpuo&ua  <57  yqtopuTcov 
( seu  xqlOcOiv )  xul  x  ututiX  u  ou  ut  .  nescio,  an  necessaria  conjectura. 

certum  relinquat,  atque  infinitum,  an  ‘praeceptoris  id 
ea  fecerit  auctoritate,  et  exemplo  inducta,  nec  ne  5  2*>). 

Haec  igitur,  quae  salutaris  artis  aliquam  scien¬ 
tiam  in  Pythagora  fuisse  ostendunt,  utrum  e  libro 
aliquo ,  de  medicina  a  Pythagora  scripto  ,  petita ,  an 
solummodo  ex  sermonibus,  ad  familiares  habitis, 
hausta  sint,  iam  nunc  breuiter  disquiramus.  Equi¬ 
dem  illud  opus ,  quod  de  natura  conscripsisse  fer¬ 
tur55),  non  commemorabo,  cum  nullo  constet  aut 
inde  decerpto  fragmento ,  aut  alius  scriptoris  testimo¬ 
nio,  philosophum  in  illo  tractasse  naturam  hominis, 
humani  corporis  partes  et  structuram  considerasse, 
earumque  varia  munera ,  et  munerum  peragendorum 
variam  rationem  explorasse.  Maiori  fortasse  iure  pot¬ 
eram  ad  alium  de  magicis  herbarum  viribus  librum 
prouocare,  quem  Plinius  54)  ad  Pythagoram  refert 
auctorem.  Cuius  quidem  operis  aliqua  videtur  pars 
in  medicis  scillae  virtutibus  explicandis  occupata  fuisse. 
Plinius  certe  cum  vires  scillae  medicas  magicasque 
enarrat,  Pythagoram  laudat  philosophum,  nec  alius, 
quam  quem  ab  hoc  de  magicis  herbarum  viribus 
conscriptum  esse  commemoraui,  libri  iniicit  mentio- 


Magis  placet,  quod  ra  ttbqI  t jjq  cpag/uaxetccq  exponit  de  potioni¬ 
bus  et  medicamentis  internis :  quem  sensum  hisce  verbis  inesse 
debere,  antea  jam  notaveram,  quam  in  hujus  viri  notas  incide¬ 
bam,  quibus  Kusteriana  Jamblichi  editio  augeri  potest.  —  Fer¬ 
rum  ignemque  ad  ulcera  sananda  olim  adhibitum  fuisse  ,  docent 
plura  Celsi  loca  v.  c.  V.  c.  26.  vetus  autem  ulcus  scalpello  conci¬ 
dendum  (ita  leg.  cum  Leon.  Targa  p.  283.)  est,  excidendaeque 
ejus  orae ,  et  quicquid  super  eas  livet,  incidendum.  Ibid.  p.  284. 
post  ustionem  putris  ulceris  etc. 

52b)  Pythagoricos  circa  Siciliam  medicantes  (pguypov  vocare  morbum, 
qui  ileos  vocetur,  Cael.  ytur.  aciit.  III.  17.  auctor  est. 

53)  Diogen.  Laert.  I.  c.  6.  p.  492.  y^ygamcu  xoj  llv&uybgy  ovy- 
ygdppura  rgia  •  ncud&vrixov ,  noXtxc/.ov ,  qnxny.ov, 

54)  histor.  nat.  XXJ^.  p.  m.  360.  ab  eo  (Homero)  primus  Pytha¬ 
goras,  clarus  sapientia,  de  herbarum  effectu  volumen  composuit, 
Apollini,  Aesculapioque ,  et  in  totum  Diis  immortalibus  inven¬ 
tione  et  origine  adsignata.  Cui  loco  add.  et  libr.  XIX.  c.  5. 
p.  169.  ,,unam  de  iis  (scillae  generibus)  volumen  condidit  Py¬ 
thagoras  philosophus,  colligens  medicas  vires,  quas  proximo 
reddemus  libro.  u 

nem.  Plinii  partes  amplectitur  et  auctor  libri  tertii 
de  medicamentis  facile  parabilibus,  et  Samium  philoso¬ 
phum  in  scillae  vires  inquisiuisse  testatur  5  5).  Quae 
omnia ,  quamuis  probabiliter  disputari  possent  .*  tamen 
cum  non  ignorem ,  et  Plinium  sibi  non  constare ,  et 
alio  in  loco ,  quem  nunc  Pythagorae  tribuit  librum, 
eundem  Cleemporo  a  multis  adsignari ,  profiteri  5  6), 
coniecturis  non  diutius  inhaerebo  speciose  exornandis. 
Quamlibet  enim  eligamus  sententiam,  seu  libros  a 
Pythagora  de  medicina  compositos  adfirmemus ,  seu 
cum  aliis  contrarias  amplectamur  partes;  hoc  tamen, 
cuius  causa  haec  omnia  hucusque  sunt  disputata ,  extra 
omnem  dubitationis  aleam  positum  esse  videtur,  fuisse 
in  Pythagora  et  studium  et  intelligentiam  salutaris 
artis,  pro  illorum  temporum  ratione  insignem. 

ALCMAEON. 

In  huius  viri,  quamquam  a  Celso  in  sapientum, 
medicinae  studio  illustrium ,  censum  non  relati ,  me¬ 
rita  iniurius  forem ,  si ,  quem  in  scholis  suis ,  philo¬ 
sophiae  contemplationi  dicatis ,  etiam  ea  discipulos  do¬ 
cuisse  suos  tradunt  scriptores  antiqui  ,  quae  ad  peni¬ 
tiorem  corporis  humani  notitiam  pertinent ,  silentio 
pr  aetermis  erim. 


55)  to.  X.  p.  663.  vyieivov  y.dXXiarov  r 6  rtfQi  oytXXrjq  Hv&ayoQtf, 
ygacphv  —  y.ul  uvxoq  pb>  o  Xdpioq  yeqoiv  (  oux  uyvotlq  yug 
ooov  ygbvov  itQoty.oxptv )  ptpvr\Tut  iv  tw  avyyqdppaxi  etc.  Hinc 
nescio,  an  curn  Menagio  ad  Diog.  Laert.  p.  in.  376.  b.  Mureti 
(vur.  lect.  IX.  c.  20.  in  Gruter.  Lamp.  erit.  to.  II.  p.  1049.) 
emendatio  sit  reiicienda,  in  Diogene  {VIII.  47.  p.  525.)  legen¬ 
tis  tu  TtfQi  oy.iXXrjq  ytyQucpoTU  pro  vulg.  t d  negl  xijXrjq  yeyq . 
Pythagoram  enim  philosophum  etiam  scillam  admiscuisse  cibo, 
famis  arcendae  causa  sumto,  Porphyrius  in  vit.  Pythag.  num.  34. 
p.  38.  ed.  Kuster.  auctor  est. 

56)  Jiist.  nat.  XXIV.  17.  p.  351.  nec  me  fallit,  hoc  volumen  ejus  a 
quibusdam  Cleemporo  medico  adseribi. 

1)  Diogen.  Laert.  VIII.  83.  p.  542.  AXy.putoiv  Kqoxoivtdxyq ,  nui 
ovroq  lIuO-ayoQou  dii) novae ,  y.al  tu  nXtiaxu  ye  laroixu  Xeyei. 


70 


Ac  dissectorum  quidem  animalium  primam  ,  si 
Chalcidio  2)  fides  habenda,  laudem  sibi  vindicauil,  im¬ 
primis  in  oculi  structura  rimanda  occupatus  ,  de  qua 
multa  et  praeclara  in  lucem  protulit.  Quae  qualia  fue¬ 
rint,  aliorum  scriptorum  testimoniis  destitutis  diligen¬ 
tius  exponere  liaud  licet.  Etenim  illa ,  quae  CJialci- 
dius  l .  c.  de  oculi  natura ,  yariis  eius  partibus ,  yaria- 
que  liarum  coniunctione  attulit ,  quamuis  egregia ,  ta¬ 
men  ,  cum  e  pluribus  scriptoribus  sint  collecta ,  in 
medio  quasi  relinquunt,  quid  ab  Alcmaeone  inuentum 
explicitumque  fuerit.  "V  idit  idem  iam  celebris  histo¬ 
riae  medicae  scriptor,  Io.  Henr .  Schulze  3),  cuius  sen¬ 
tentiam  ,  a  rei  yeritate  haud  alienam ,  meam  facere 
haud  dubitaui.  Eandem ,  incisis  cadaueribus  compa¬ 
ratam,  corporis  animalis  cognitionem  comprobant  ea, 
quae  de  ductu  aliquo ,  ex  aure  in  fauces  hiante ,  teste 
Aristotele  4),  statuit  Alcmaeon.  Cum  enim  capras  per 
aures  respirare  adsereret,  videbatur  viam  aliquam 
inuenisse,  quae  ex  aurium  cauitate  ad  fauces  tenderet. 
Istius  tamen  itineris  descriptionem  pro  ea ,  qua  erat 
in  omnes,  qui  ipsius  aetatem  occupauerunt,  viros, 


2)  Comitient,  in  Platon.  Timaeum  p.  340.  ed.  flleurs.  de  oculi  natura 
cum  pleri  que  alii,  tum  Alcmaeus  ( varie  enim  scribitur  hujus 
philosophi  nomen:  nunc  Alcmaeon,  nunc  Alcmaeus,  nunc  VI- 
cman.  )  Crotoniensis,  in  physicis  exercitatus,  quique  primus  ex¬ 
sectionem  adgredi  est  ausus,  et  Callisthenes,  Aristotelis  auditor, 
et  Herophilus  multa  et  praeclara  in  lucem  protulerunt.  Ouae 
j ti aries  1.  c.  p.  180.  nuper  disputavit  de  Clialcidii  aetate  nimis 
recenti ,  quam  ut  ipsi  in  hac  re  fides  haberi  queat ,  ea  mihi  ad 
persuadendum  apta  haud  videntur. 

3)  Vid.  histor.  anatoni,  spec.  I.  diss.  sub  ejus  praesidio  defensa  a 
Jo.  K belle.  Altorf.  1721.  §.  32.  p.  30. 

4)  Cs.  histor.  anim.  libr.  I.  c.  11.  p .  m.  1  /0.  ed,  du  J  ali.  tori  bij 
y.trpalijq  /uoqIov,  r)'i  ov  ay.ovti,  anvovv,  to  ovq.  ylly.aaion'  yu.o  ovx 
uXij&tj  Xiyn,  (j  b.u.tvoq ,  u.vauvtiv  ruq  alyaq  /. avii  va  o)  ia.  In 
quo  loco  qui  e  Varron.  de  re  rust.  11.  3.  p.  m.  260  coli,  cum 
Win.  hist.  nat.  VIII.  50.  Jhr/jlaoq  pro  llb/.pudoyv  legi  malunt, 
(id  quod  fecere  Victor,  var.  lect.  XXXVI.  9.  p.  m.  988.  et 
Mercurial.  var.  lect.  2.  10.)  ii  viderint,  an  cum  rationibus  chro- 
nologicis  conjecturam  componere  possint  suam.  Vixit  enim  Ar¬ 
chelaus  ille  Ptolemaeorum  temporibus  atque  adeo  post  Aristote¬ 
lis  tempora.  Animadversum  est  idem  jam  ad  Arist.  I.  c.  a  com- 
mentatoribus. 

inuentorum  laude  claros  ,  ini quitate  5 ),  reticuit  Ari¬ 
stoteles  ita  ?  ut  haberet,  de  cuius  inuento  posset  glo¬ 
riari.  Nam  paucis  tantum  interiectis,  descripsit  ductum, 
qui  a  Barfliolomaeo  Eustachio  in  inuenti  honorem  no¬ 
men  accepit ,  sic ,  ut  eum  ab  illo  crederes  demum 
fuisse  detectum  6). 

At  audio  quosdam,  qui  Chalcidii  testimonium  eam 
ob  rem  ullius  auctoritatis  esse  negant ,  quod  is  homo, 
cuius  philosophiae  praecepta  carnium  esum ,  oninem- 
que  omnino  cadaueris  contactum  interdicebant ,  vix  et 
ne  vix  quidem  incisis  animalium  cadaueribus  ad  lau¬ 
dis  honorem  adspirare  potuerit  7).  Quorum  quidem 
adversariorum  argumenta  vereor,  ne  fundamento  in¬ 
nitantur  facile  diruendo.  De  carnibus  enim  a  Pytha¬ 
goreorum  victu  exclusis ,  tanta  inter  scriptores  anti¬ 
quos  dissensio  est ,  ut  difficillimum  sit  ad  decernen¬ 
dum  ,  quid  hac  in  re  placuerit  illius  familiae  auctori. 
Sunt ,  qui  Pythagoreos  nulla  praeceptoris  lege  coerci¬ 
tos ,  atque  carnium  victu  interdictos  fuisse  contendant; 
inter  quos  Aristoteles,  Aristoxenus,  Alexis8)  aliique: 
alii,  si  numerum  spectemus,  laudatis  superiores,  sin 
aetatem  fidemque ,  longe  inferiores ,  contrariam  tuen¬ 
tur  sententiam  9) :  alii  denique  inediam  ingrediuntur 


5)  Conf.  Hornius  Mst.  p  hilos.  libr.  3.  c.  15.  p.  197.  Mosteni,  ad 
Cudworth.  syst.  intellect.  p.  111.  not.  2.  Sani.  Parcker  disput.  T. 
de  Deo  §.  5.  p.  16.  ut  ipse  (Aristoteles)  solus  principatum  ob¬ 
tineret,  nihil  in  omni  philosophia  tam  adsidue  conatus  est,  quam 
ut  philosophorum  omnium ,  qui  antecesserunt ,  existimationem 
imminueret. 

6)  l.  c.  rovro  ( sc.  to  ovq )  ilq  phv  ror  lyxeptdov  ovx  l/ti  TtoQov 
elq  de  tov  tov  ozonaioq  ovqavov. 

7)  Aid.  Joli.  Conr.  Barchusen  de  ortu  ei  progressu  'medicinae  p.  m. 
127.  Eodem  loco  alium  errat  errorem  vir  eruditus,  cum  Al¬ 
cmaeonis  aetatem  in  Platonis  tempora  incidisse  adserat.  Ille  enim 
jam  floruit  olymp.  LXV.  atque  adeo  tunc  temporis  XXX,  et 
quod  excurrit,  annos  haud  dubie  natus:  hic  vero  demum  olymp. 
LXXXAffl.  nascebatur,  quo  tempore  Alcmaeon  octogenarius 
senex  esse  debebat. 

8)  Trium  horum  scriptorum  testimonia  Gellius  noct.  ait.  If' .  c.  11. 
commemorat ,  quem  cons. 

9)  V.  c.  Seneca  epist.  108.  Lucian.  vit.  auct.  I.  c.  Plutarch.  de  carn. 
esu,  aliique. 

viam,  atque  aut  quorundam  tantum  animalium  carnes 
in  victum  cessisse  Pythagoreis,  alias  contra  ea  vel  ut 
impuras ,  vel  ut  sanitati  adversas  ,  vel  ut  Diis  sacras 
ab  iis  fuisse  spretas ,  aut  denique  quandam  quasi  disci¬ 
pulorum  classem  ,  quae  esotericorum  vocatur  ,  severio¬ 
res  has  cibi  potusque  leges  obseruasse  credunt  1  °).  Et 
horum  quidem  sententiam,  cum  liceat  et  cum  illorum 
scriptorum  testimonio ,  qui  Pythagoram  suae  philoso¬ 
phiae  adseclis  animalem  victum  concessisse  adfirmant, 
et  cum  illorum  auctoritate  componere ,  qui  id  negant, 
ego  quoque ,  si  quae  partes  amplectendae  sint ,  nec 
adsensionem  liceat  retinere ,  probaverim.  Neque  vero 
mortuorum  corporum  fuga  omni  dubitationi  erepta 
esse  videtur.  Quamquam  enim  Pythagoras  1 J)  disci- 
*  pulis  praecipiebat  suis,  ut  ne  castitatem,  qua  Deos 
colendos  esse  existimabat,  funeribus  curandis  laede¬ 
rent  :  tamen  inde  non  efficitur ,  ut  omne  vitare  debe¬ 
rent  cadauer,  ab  eoque  attingendo  abstinere.  Nam  si 
haec  fuerat  illius  praecepti  vis ,  illud  ipse  Pythago¬ 
ras,  cum  ad  Pherecydem  proficisceretur,  ut  praecepto¬ 
rem,  morbo  foedo  confectum,  sepeliret12),  sui  ex¬ 
empli  auctoritate  erat  labefactaturus.  Itaque  hoc  po¬ 
tius  voluisse  videtur  Pythagoras,  castitatem  illam  laedi 
quidem ,  uti  funerum  curatione ,  ita  V eneris  usu ,  et 
victu  ex  animalibus  impuris ,  et  quae  sunt  reliqua : 
eandem  tamen  expiationibus ,  lauaerisque  denuo  repa¬ 
rari  posse.  Quae  cum  ita  sint ,  non  video  concussam 
corruere  testimonii,  a  Chalcidio  pro  cognitione  par¬ 
tium  quarundam  internarum  corporis  animalis ,  quam 
sibi  Alcmaeon  incisis  cadaueribus  comparauerit,  dicti 
auctoritatem.  Neque  vero  dubito,  illam  ipsam  viro¬ 
rum  eruditorum  adfirmationem ,  Alcmaeonem ,  quod 


10)  Vid.  Scheffer.  de  philos.  ital.  p.  134.  —  Omnem  hanc  litem, 
diu  multumque  inter  eruditos  agitatam ,  nuper  clarissim.  Tiede- 
mann.  I.  c.  p.  310  —  315.  diligenter  exposuit. 

11)  Diogen.  Laert.  VIII.  33.  p.  515. 

12)  Diodor.  Sicul.  in  excerpi,  de  virt.  et  vit.  I.  c. 

Pythagorae  philosophiam  secutus  sit,  non  adgressum 
esse  exsectionem ,  diluere  ita ,  ut  Aristotelem  excitem, 
qui,  si  Pythagoreis ,  ut  cadauer  attingerent  ullum, 
interdictum  fuisset,  optimam  nactus  erat  occasionem, 
in  inuenta  eorum  palam  inuadendi,  sibique  eorum 
tribuendi  honorem.  At  cum  tectius  rem  egerit  istam, 
causae  videtur  diffisus  esse  suae,  atque  metuisse,  ne, 
fraude  detecta ,  in  seculi  reprehensionem  incurreret 
sui.  Doctrina  igitur  Pythagoreorum,  illustribus  pro¬ 
bata  documentis,  plane  non  in  dubitationem  vocata, 
illorum  solum  tacuit  nomina  tunc,  cum  eorum  inuenta 
scriptis  suis  insereret. 

Iam  vindicata,  quantum  in  nostra  facultate  fuit, 
Alcmaeoni  incisorum  animalium  gloria ,  videamus, 
quanam  ratione  iis,  quae  anatome  cognouerat,  usus 
sit  ad  varia  corporis  animalis  munera  explicanda*). 
Atque  in  sensuum  quidem  natura  rimanda  praecepto¬ 
ris  reliquit  sententiam,  aliamque  ingressus  est  viam, 
eos  ,  anatome  facem  praeferente  ,  exponendi.  Etenim 
auditum  pendere  adserebat  non  a  calido  illo ,  qui  Py¬ 
thagorae  placuit,  vapore,  sed  a  loco  vacuo,  in  au¬ 
rium  penetralibus  conspicuo,  qui  ab  aeris  vibrantis 
impulsu  concussus  ederet  sonum  1 3) :  hunc ,  pro  vi 
maiore  minoreue  pulsantis  aeris,  fortiorem  debiliorem- 
ve  miram  efficere  sonorum  varietatem ,  quae  apta 
coniunctione  aures  deliniret  nostras.  Odorata  corpo¬ 
rum  effluuia  attrahi  discernique  ab  illa,  quae  ratione 
praedita  est,  animae  parte,  in  cerebro  collocata,  sic- 
que  odoratum  perfici  1 4).  Gustatus  denique  indolem  in 
humida,  tepidaque  linguae  natura  positam  esse,  qua, 
cum  mollitie  conjuncta  ejusdem,  sapores  a  se  invicem 
distinguerentur  1 5). 

*)  Cf.  de  Alcmaeonis  opinionibus  physiologicis  Brucker  hist. 
phil.  to.  I.  p.  11.  lib.  11.  c.  10.  Curt.  Sprengel  ( krit .  Gcsch.  d. 
Arzneyw.  io.  I.  p.  166.  ss.) 

13)  Plutarch.  hist.  philos.  IV.  16. 

14)  Plutarch.  I.  I.  c .  17. 

15)  Ibidem  c.  18. 

Semen,  quod  ex  utroque  parente  venire  existi¬ 
mabat16),  esse  cerebri  partem17),  supra  jam  ab 
Alcmaeone  fuisse  defensum ,  monui :  ex  hoc  foetum, 
cujus  sexus  ab  illo  parents  pendeat,  a  quo  uberior 
seminis  copia  aduenerit  1S),  formari  ita,  ut  caput, 
praecipua  corporis  animalis  pars ,  animi  quippe  sedes 
ac  domicilium,  effingatur  primum ,  cui  sensim  sensim- 
que  aliae  succederent  partes  1 9).  Perfectum  corpus  et 
absolutum  adsugere  per  totam  ipsius  superficiem,  spon¬ 
giae  instar ,  ex  humoribus ,  foetum  in  utero  cingenti¬ 
bus  ,  particulas  nutrientes ,  easque  per  omnem  distri¬ 
buere  corporis  molem  2  °).  Quam  quidem  sententiam, 
teste  Aristotele21),  de  auiuni  quoque  generatione  fouit, 
quas  e  vitello  ouorurn  natas  albo  ex  iisdem  nutriri 
contendebat.  — Hominis  inguen  tunc  demum  pube  con¬ 
tegi,  cum  semen  ad  generandum  aptum  secernatur; 
uti  plantae  prius  florere  debeant ,  quam  in  semina 
abire  possint  2  ').  —  A  Venere  imminui  adipem  2  3).  — 
Sterilitatis  quoque,  in  mulis  observatae,  causam 
anquisivit,  in  qua  indaganda  et  philosophi  et  medici 
haud  pauci  desudarunt,  eamque  partini  in  tenui  frigi- 
doue  mulorum  semine ,  partim  in  eo  invenisse  sibi 
videbantur,  quod  mularum  matrices  non  hiarent,  nec 
adeo  ad  semen  recipiendum  idoneae  essent  24). 


16)  Censorin.  de  die  nat.  c.  5.  p.  26.  ed.  Lindenbr. 

17)  Plutarch.  I.  I.  V.  c.  3.  Contra  ea  Censorin.  I.  c.  p.  25.  e 
medullis  semen  venire  ab  Alcmaeone  fuisse  creditum,  et  Demo¬ 
crito  ,  et  Anaxagora  ,  narrat. 

18)  Censorin.  I.  c.  c.  16. 

19)  Plutarch.  I.  I.  c.  17.  Idem  illud,  docuit  Aristoteles,  ( hist. 
anim.  III.  c.  7. )  una  cum  spina  dorsi  primum  fingi  in  animali¬ 
bus,  quorum  corporis  moles  ossium  compage  suffulta  sit. 

20)  Ibidem. 

21)  Cf.  de  gener,  anim.  libr.  III.  c.  2.  p.  m.  1099. 

22)  Vid.  Aristot.  histor.  anim.  VII.  c.  1. 

23)  Censorin.  I.  I.  c.  5. 

24)  Plutarch.  I.  I.  c.  14.  tdly.pc/.LOJv  zoh>  f] gtovoiv  z ovq  iikv  aqqsvaq 
ayovovq,  naqu  zrjv  XeTizozqza  zijq  &oqi]q ,  6  ion  Oniqauzoq ,  i} 
-tpvyqozfjza  *  (ita  cum  Ileiskio  leg. )  zaq  Hi  AqXeiaq  nuqa  zo  gt) 
avayaoy.nv  zuq  gizqaq ,  o  ioziv  avuazagovoChcu'  OTTJ1  TAV 

ATIO  AJ  EIPIIKEN.  Oui  locus  vel  eam  ob  causam  notandus 

Neque  vero  minus  exercuit  philosophos  antiquis¬ 
simorum  temporum  somni  mortisque  explicatio  ,  quam 
Alcmaeon  liac  fere  ratione  animo  conceperat  suo. 
Sanguine  ad  majora  sanguifera  vasa  refluo ,  inaxi- 
mamque  ibi  partem  stagnante ,  liominem  incidere  in 
somnum ,  qui  non  nisi  sanguine  denuo  aequaliter  per 
totum  corpus  distributo  discuteretur :  quod  nisi  fleret, 
sanguine  potius  ad  ista  majora  vasa  confluente  omni, 
mortem  accidere  2S). 

Sanitatem  denique  in  aequali  proportione  distribu¬ 
tioneque  calidi  frigidique ,  sicci  atque  burnidi ,  amari 
atque  dulcis ,  similiumque  facultatum  cerni :  qua  ra¬ 
tione  aliquo  modo  turbata ,  calido  que  aut  frigido  ,  aut 
liumido ,  aut  sicco  etc.  praescriptas  a  natura  leges 
migrante,  morbum  incidere26).  In  qua  quidem  sen¬ 
tentia  defendenda  Pythagorae  agnoscimus  discipulum, 
subobscuram  harmoniae  vocem,  qua  ille  sanitatem  com¬ 
prehendebat,  verbis  intellectu  facilioribus  exponentem. 
Similis,  vel  potius  eadem  prosperae  valetudinis  de¬ 
scriptio,  a  Theage  facta,  nisi  jam  fuisset  in  superio¬ 
ribus  occupata,  cum  hac  Alcmaeonis  poterat  com¬ 
parari. 

Quae  hucusque  de  medica  Alcmaeonis  scientia 
sunt  disputata,  ea,  opinor,  satis  clare  innuunt,  illam 
magis  in  contemplatione ,  quam  in  actu  positam  fuisse. 


est ,  quod  ipsa  Alcmaeonis  verba ,  forte  e  libro  physici  argu¬ 
menti  ( cpvor/.oq  Xoyoq.  cf.  Biogen.  Laert.  VIII.  83.  p.  m.  542.) 
petita ,  continere  videtur. 

25)  Plutarch.  Z.  Z.  e.  23.  in  quo  loco  cum  Reiskio  aijuoggovq  yXtfiaq  legi 
malim  pro  vulg.  ofcogovq.  Ita  enim  majores  venas,  [quae  sectae  mul¬ 
tum  sanguinis  fundant,  vocari,  loca  Hippocratis  docent,  a  Foesio  in 
oecon .  Hippocr.v.  uipogoovq  <j,Xt'paq ,  allata.  —  Dein  vi  opposi¬ 
tionis  addidi  illa:  maximam  partem ,  quae  in  graecis  non  legun¬ 
tur.  De  variis  lectionibus  in  loco  Plutarchi  cit.  cf.  II aries  Z.  c. 
p.  209. 

26)  Plutarch.  Z.  Z.  c.  30.  quem  locum  is  cum  Stobaeo  ( sermon . 
XCIX.  p.  m.  512. )  e  communi  fonte  videtur  hausisse.  E  Plu- 
tarcho  tamen  addi  velim  yjvygov ,  quod  haud  dubie  a  vicino  m- 
xQov  male  expulsum  est. 

Jam  vero  liceat  cum  illo  componere  Empedoclem,  virum 
summi  ingenii,  nec  vulgaris  doctrinae,  quem  natura¬ 
lis  philosophiae  studio  floruisse,  Gellius27)  testatur, 
atque  partiin ,  quae  ostendant ,  quo  jure  a  conditoribus 
liistonae  medicae  inter  eos  relatus  sit,  qui  cum  sa¬ 
pientiae  studio  artis  salutaris  professionem  conjunxe¬ 
runt,  partim  ea  colligere,  quibus  sententias  Alcmaeonis 
emendavit ,  auxit  jfirmavitque. 

EMPEDOCLES. 

Cognitionis  medicae ,  quae  in  hoc  fuit ,  specimina 
enarraturus  eidem  ordini ,  quo  in  antecedentibus  usus 
sum,  studebo,  atque,  omnibus  relictis,  ea  quae  anato- 
mes  aliquam  peritiam  probant,  ita  exponam,  ut  cum 
Alcmaeonis  inventis  contendam. 

Quae  igitur  Alcmaeon  de  auditu  ,  a  vacuo  intra 
aures  posito  loco ,  qui  aeris  impulsu  percussus  resona¬ 
ret,  pendente  adseruerat,  ea  ita  emendavit  Empedo¬ 
cles,  ut  hunc  sensum  potius  vi  aeris  perfici  contende¬ 
ret,  qui  pertundens  partem  cochleae  similem,  et  in 
aurium  cavitate  veluti  tintinnabulum  quoddam  suspen¬ 
sam  ,  sonum  ederet ,  ab  animo  percipiendum  discer- 
nendumque *  1).  Quae  verba,  quamvis  videantur  clara, 
et  sine  omni  ambiguitate  dicta :  tamen  fuerunt  inter 
viros  eruditos  recentiorum  temporum,  qui  aegrius  forte 
ferentes ,  quod  Empedocles ,  illa  videlicet  rudi  et  illi- 
terata ,  qua  vixit  aetate ,  jam  ad  interiora  auris  pene¬ 
tralia  investigando  pervenerit,  negarent  Empedoclem 
hisce,  quae  laudavi,  verbis  significasse  cochleam,  in 
osse  petroso  ante  canales ,  semicirculares  dictos ,  sitam, 
sed  potius  innuisse  tortuosos  cartilaginis  anfractus ,  qui 
aurem  externam  constituunt.  Cupidi  tamen  illi  omnis 
antiquitatis  reprehensores  viderint,  qui  ipsorum  adser- 


27)  Vid.  noct.  attic.  XVII.  21.  p.  m.  431. 

1)  Plutarch.  de  plac.  philos.  IV .  c.  16.  Cons.  omnino  Tiedc- 
munn  in  Gotting.  Magaz.  Jahrg.  2.  St.  4.  p.  38.  ff. 

tio  cum  Plutarchi  verbis  stare  possit.  Is  enim  partem 
*oyliwSri ,  quae  ab  aere  percussa  resonet,  et  quam  tor¬ 
tuosam  interpretantur,  non  extra  aurem  positam,  sed 
intus  ab  Empedocle  collocatam  fuisse  narrat.  Quo  qui¬ 
dem  testimonio  omnis  cadit  et  quasi  praeciditur  dispu¬ 
tatio  de  yera  vocis  xoyhaideg  explicatione  orta. 

Alcmaeonem  vidimus  in  sterilitatis ,  quae  mulis 
solemnis  esse  solet ,  causam  inquisivisse ,  in  qua  re- 
periunda  et  Empedocles  studium  operamque  posuit 
suam.  Ille  cum  in  mulos,  tum  in  mulas  infecundita¬ 
tis  culpam  conferebat;  hic  illis  liberatis,  has  tantum 
reas  judicatas  condemnabat.  Etenim  mulas  negabat 
foetum  concipere  posse,  cum  ipsis  natura  uteros  con¬ 
cesserit  graciles ,  exiguos ,  quorumque  obliquus  in  ab¬ 
domine  positus  impediat ,  quominus  semen  via  recta  ad 
illos  perueniat ,  ac  etiamsi  eo  usque  penetraverit,  tam 
arcte  clausos,  ut  ab  illis  recipi  non  possit 2).  Cujus  qui¬ 
dem  opinionis  haud  dubie  observationibus ,  ex  mula¬ 
rum  dissectione  collectis ,  superstructae  defensionem 
suscepit  quoque  Diocles,  celebris  post  Hippocratis  tem¬ 
pora  medicus ,  eamque  pluribus  mularum  uteris  incisis 
veram  invenisse  testatus,  ad  sterilitatis,  quae  multis 
incessit  feminis ,  causam  adhibuit  explicandam3). 

Breviter  igitur  enarratis,  quae  anatomes  intelligen- 
tiam  in  Empedocle  fuisse  ostendunt ,  jam  nunc  ea  col¬ 
ligamus  ,  quae  eundem  nobis  non  oscitantem  naturae 
humanae  spectatorem  exhibent.  Haud  enim  dubito, 
fore ,  quibus  haec  acris  ingenii  contemplationisque  di¬ 
ligentis ,  qua  claruit,  specimina  egregie  placeant,  qui¬ 
que  Plutarcho,  vel  quisquis  tandem  auctor  sit  libri  de 
iis,  quae  philosophis  placuere,  gratias  habeant,  quod 


2)  Ibidem  libr.  V.  c.  14. 

3)  l.  c.  A  Plutarcho  tamen  abit  Aristoteles,  (de  gener,  anim.  II. 
c.  10.)  atque  Empedoclem  tradit  hanc  sterilitatis,  in  mulis  obser¬ 
vatae  ,  causam  in  mixtione  seminis  cum  masculi ,  tum  femi¬ 
nini  spissa,  ex  utroque  femine  molli  pendente,  paulo  obscurius 
posuisse. 

magni  illius  philosophi  sententias  de  visus  ,  olfactus, 
auditusque  modo ,  de  respirationis  officio  ,  de  nutritio- 
nis  ciborumque  adpetitus  ratione ,  de  variorum  ele¬ 
mentorum,  quibus  corpus  humanum  constet,  faculta¬ 
tibus  ,  de  somni  mortisque  causis ,  aliisque ,  a  philo¬ 
sopho  quae  diligenter  disquirantur,  dignis  argumentis 
oblivioni  ereptas  nobis  servavit.  Quae  quidem  omnia  ita 
tractabimus,  ut  hominem  a  primo,  quo  conceptus  est, 
temporis  momento  usque  dum  ejus  corpus ,  morte  ab 
anima  solutum  ac  putredine  resolutum  in  ea,  e  quibus 
fictum  efformatumque  est,  elementa  destruitur,  Empe¬ 
docle  praeeunte ,  consideremus.  Neque  enim  is  in  eo 
acquiescebat,  ut  partes,  quibus  homo  adultus  constat, 
nosceret ,  sed  et  in  viam  ac  rationem  inquirebat ,  qua 
naturae  sapientia  ipsas  illas  partes  sensim  sensimque 
formet ,  formatasque  eo  perficiat ,  ut ,  quin  eas  mire¬ 
tur,  animum  habeat,  ad  pulchri  perfectique  sensus 
percipiendos  hebetem  atque  obtusum. 

Ac  de  semine  quidem  ea  jam  meditatus  est  Em¬ 
pedocles  ,  quae  et  recentioribus  temporibus  patronos 
defensoresque  invenere  suos.  Etenim  tam  maribus, 
quam  feminis  semen  tribuebat,  et  in  utroque  particu¬ 
las  quasdam  futuri  hominis  repositas  latere  adfirmabat. 
Has  divisas  particulas  in  mutuum  niti  connubium, 
eoque  nisu  efficere  coeundi  desiderium  4).  Seminis 
utriusque  inoleculas  majore  minoreve,  quam  ad  for¬ 
mandum  hominem  necessaria  esset ,  copia  ad  feminae 
naturam  delatis,  aut  non  omnibus  eadem  celeritate, 
eodemque  ordine  projectis,  aut  particulis  illis,  quae 
conjungendae  essent,  a  se  discedentibus,  et  in  alienum 


4)  Aristotel.  de  gener,  unim.  I.  c.  18.  et  Galen.  de  femin.  7ibr.  II. 
c.  3.  to.  III.  p.  m.  218.  qui  hanc  Empedoclis  sententiam  multis 
refutat.  Similem  fouit  opinionem  auctor  libri  rctul  yoryq ,  ad 
Hippocratem  relati,  et  inter  recentiores  L.  Ren.  Moreau  (  Venus 
physiqu.  c.  17.  P.  II.  c.  5.),  Anglus  anonymus  ( Essay  on  Fecun- 
dation  p.  24.  ss.  )  aliique  ab  illustri  Hallero  ( clem.  physiol.  corp. 
hum.  to.  VIII.  p.  120.  ss. )  laudati.  Cf.  et  Buffonus  ( ullgem. 
Histor.  der  Natur.  B.  I.  Th.  2.  c.  5.). 

invadentibus  locum;  monstra  lususque  naturae  oriri  5); 
unaquaque  contra  ea  illarum  molecularum  bis  terne 
aequaliter  divisa,  aut  in  universum  genitali  buinore 
nimium  adfiuente  ?  gemellos  aut  tergeminos  nasci 

foetus  6 7). 

A  parentibus  aliis  cum  observasse!  non  nisi  pue¬ 
ros  ,  ab  aliis  vero  non  nisi  puellas  procreari :  hujus 
rei  causam  rimatus ,  illorum  feruidam  ,  harumque 
frigidam  atque  desidem  indolem  in  causa  esse  judica¬ 
bat  ).  Quae  quidem  ratio  nisi  verior,  probabilior 
tamen  ea  est,  qua  similitudinem  explicare  studebat, 
mter  pai  entes  ac  liberos  Jiaucl  raro  intercedentem* 
Patrem  enim  aut  matrem,  quo  plures  aut  ille,  aut 
iiaec  seminis  moleculas  in  foetus  formationem  impen¬ 
derit ,  eo  magis  referre  sobolem  existimabat  8);  libe¬ 
ris  vero  ad  neutrius  parentis  similitudinem  accedenti¬ 
bus ,  calorem,  semini  proprium,  fractum  atque  di¬ 
lapsum  accusabat  9 10).  Nec  tamen  acquiescebat  acre 
Empedoclis  ingenium  in  hac  una  similitudinis  causa, 
parentibus  saepe  cum  liberis  communis,  inventa;  sed 
addebat  etiam,  quae  recentioribus  temporibus  saepius  in 
controversiam  deducta  est,  phantasiam  matris,  quae 
quo  vividior  esset  ,  eo  efficacior  in  foetus  ima¬ 
ginem  ad  matris  similitudinem  effingendam  ipsi  vi¬ 
debatur  1  °). 


5)  Plutarch.  I.  c.  c.  8.  Videtur  igitur  Empedocles  Jo.  Bapt.  Ma- 
zino  ( instit.  med.  mecJian.  Brix.  1735.  4.)  aliisque  praeripuisse 
jam  explicationem  formandi  foetus  a  particulis  cum  masculi,  tum 
feminini  seminis  secundum  leges  specifici  ponderis  sese  ordinan¬ 
tibus  derivatam.  Cs.  ill.  Halleri  diss.  de  form.  monstr.  medum. 
in  opp.  min.  to.  II.  p.  197.  not.  126. 

6)  Plutarch.  I.  I.  c.  10.  Hancce ,  qua  is  originem  gemellorum  ter- 
gemmorumque  loetuuin  explicare  studuit,  opinionem  denuo  in 
scenam  produxit,  ingenipseque  exornavit  Buffon.  I.  c.  p.  349. 
et  556. 

7)  Cs.  Plutarch.  I.  I.  c.  7. 

8)  Ibidem  c.  11. 

9)  Ibidem. 

10)  Ibidem  c.  12. 

Varias  corporis  animalis  partes ,  quarum  forma¬ 
tionem  demum  elapsis  XXX  VI  diebus  incipere,  et 
post  quadragesimum  quarto  absolui  1 statuebat,  varia 
principiorum  ,  quae  sumebat ,  mixtione  componi  :  car¬ 
nes  ex  aequis  aeris ,  aquae ,  ignis ,  terraeque  partibus 
coire :  nervos  praeter  pares  aeris  et  aquae  portiones 
duplam  ignis  terraeque  continere ,  atque  libero  exposi¬ 
tos  aeri ,  igneis  exhalantibus  particulis ,  in  massam 
abire  duram,  et  hominum  ungues,  animaliumque  alio¬ 
rum  ungulas  formare :  ossa  inprimis  ex  aqua ,  terra¬ 
que  compingi:  sudorem  denique  lacrymasque  mixtas 
invicem  quatuor  ignis  terraeque  partibus  cum  una 
aquae  aerisque  constare  1 2).  Quae  quidem  elemento¬ 
rum  particulae  si  in  ulla  corporis  parte  imminutae  ra¬ 
tionem  turbarent,  quae  inter  ipsas  naturae  legibus  con¬ 
stituta  obtineret :  tunc  quodam  quasi  instinctu  omnia 
duci ,  quin  et  cogi  animalia ,  ut  perditas  illas  quocun¬ 
que  modo  moleculas  novis  repararent;  hinc  ciborum 
adpetitum  esse  derivandum  13).  Inde  enim  secerni  par¬ 
ticulas  ,  animalis  corporis  oeconomiae  accommodatas, 
quae  si  subsiderent,  corporique  adponerentur ,  nutriri , 
et  calore  accedente ,  crescere  illud  :  contraque  eam  im¬ 
minui  destruique  omnino ,  et  secretione  particularum 
nutrientium  imminuta  aut  plane  sublata  ,  et  calore 
fracto  omninove  extincto  1  4).  Utrumque  vero  per  sin¬ 
gulas  hominum  aetates  magis  magisque  imminui  haud 
dubie  videbatur  Empedocli,  cum  homines  sui  seculi 
comparatos  cum  illis,  qui  primi  a  natura  facti  formati- 


11)  Plutarch.  I.  c.  V.  c.  22.  Pseudo  -  Gal.  c.  25. 

12)  Idem  F.  c.  22.  Cons.  Pseudo  -  Gal.  hist.  phil.  p.  56.  ubi  de  se¬ 
cretione  sudoris  atque  lacrymarum  haec  habet :  ld() ojtu  y.ui  du- 
y.ovov  ylvcG&ui  % yy.opevov  rov  uipuroq  y.ui  ntQo  r 6  Xtnrvveoxtui, 
dtu/opevov.  Oui  locus  Harlesio  in  Platonis  quoque  l.  c.  valde 
corrupto  adfuisse  videtur  Spreng  el.  Beytr.  z.  Geschichte  d.  Med. 
St.  3.  p.  251.  not.  92.  Ouae  H  ari  es.  de  cognitione  viarum  la- 
crymalium  infert ,  ea  infirmo  nituntur  argumento. 

13)  Ibidem  c.  28. 

14)  Ibidem  c.  27. 

que  sint,  tam  exigua  statura,  tantaque  virium  debili¬ 
tate  esse  adsereret,  ut  non  nisi  infantes  referrent15). 
In  eodem  calore  paululum  restincto  somni  ,  in  extincto 
mortis  causam  invenit16). 

Jam  vero  Empedoclis  de  via  ac  ratione ,  qua  visus 
perficiatur,  sententiam  exposituro,  liceat  aliorum  quo- 
rundam  physicorum  eadem  de  re  opiniones  antea 
transire ,  et  tantummodo  perstringere ,  quae  uti  plures 
erant ,  ita  et  in  diversas  invicem  partes  discedebant. 
Erant  enim ,  qui ,  oculos  nostros  speculis  similes  esse 
rati ,  in  quibus  imagines  rerum  externarum  expressae 
conspicerentur :  rationem  tamen  non  adderent ,  qua 
fieret,  ut  ejusmodi  imagunculae  in  speculi  superficie 
formarentur,  formataeque  rem  objectam  ad  vivum  ex¬ 
primerent.  Alii  melius  sibi  explicare  videbantur  visus 
theoriam  sumtis  radiis,  qui  ex  oculo  in  rem  objectam 
quasi  effunderentur,  ibique  per  omnem  superficiem  ita 
distribuerentur,  ut,  si  servato  illo  ordine  ad  oculum 
reflecterentur ,  formam  efficerent  plane  similem  rei 
conspectae :  alii  aliter.  Empedocles  quidem  cernere 
nos  arbitrabatur  imagine  rei  externae  visu  percipien¬ 
dae  ad  oculos  nostros  translata:  ipsam  vero  imaginem 
a  radiis  formari  ex  omni  re  visu  percipienda  oculos 
ingressis  ,  ibique  a  vi  quadam  ignea,  aerem,  in  quem 
ista  effluvia  ferrentur ,  simul  transferentem ,  collectis 
atque  dispositis17).  Quae,  etiamsi  theoriam  visus 


15)  Plutarcli.  I.  c. 

16)  Ibidem  c.  23.  et  25.  et  Galen.  de  placit.  Ilippocr.  ac  Platon, 
libr.  II. 

17)  Plutarch.  7.  c.  IV.  c.  13.  14.  In  priore  capite  pro  vulg.  xa tu 
nvojv  uy.vivo) v  Vio y. oi a iv  legerim  x.  u.  a.  1'xxoooiv.  (Ita  legit 
Tib.  Hemst.  ad  Th.  Mag.  p.  314.  b.  Galen.  in  hist.  pbil.  l'xyv- 
oiv  habet,  cujus  reliqua  id.  Heinsterh.  in  edit.  Aldina  corrupta; 
in  ed.  Chart.  corruptiora  pronuntiat. )  Oui  enim  in  oculum 
reverti  debebant  radii,  ii  ex  oculo  ut  antea  effluxerint,  necesse 
videtur.  De  visu  et  omni  sensu  agit  Empedocles  duobus  versi¬ 
bus ,  a  Galeno  servatis  (  de  plac.  Hipp.  et  Piat.  VII,  5.  p.  218. 
ed.  Chart.  ed.  Lips.  to.  V.  p.  627.  seq.  631.),  quorum  sensus 
est  hic:  sensorio  quidem  magis  terrestri,  qui  est  tactus,  ter¬ 
restrem  in  visibilibus  naturam,  lucidissimo  visus  lucidam,  quem- 

I.  6 


82 


cum  iis  conjunxerim,  quibus  rationem  explicare  stu¬ 
duit,  qua  rerum  obiectarum  imagines  in  speculis  ad 
naturam  expressae  conspicerentur :  tamen  sive  obscu¬ 
rum  illud,  quo  Empedocles  utebatur,  scribendi  genus, 
sive  summam,  qua  Plutarclius  illa  Empedoclis  placita 
retulit,  brevitatem,  sive  denique  foeda,  quae  adductis 
Plutarcbi  verbis  vel  ab  imperita  librariorum  manu, 
vel  temporis  omnia  consumentis  injuria  inflicta  sunt, 
vulnera  accusem,  adeo  non  ea,  quam  optaverim,  per¬ 
spicuitate  Empedoclis  opinionem  exponunt ,  ut  viri 
eruditiores  acutioresque  in  auxilium  vocandi  sint,  ve¬ 
lint  ingenii  acumine  nobis  philosophi  mentem  reclu¬ 
dere  ,  medicinamque  Plutarchi  vulneribus  feliciori 
manu  adferre. 

Olfactum  cum  Alcmaeone  pendere  a  fragrantibus 
corporum  odororum  particulis  existimabat,  quae  in 
aere  sparsae  tunc  ,  cum  inspiramus  ,  adducerentur, 
inde  apparere  quoque  causam,  cur,  respiratione  ob 
fauces  exasperatas  difficiliori  reddita,  ut  in  destillatio¬ 
nibus  accidit,  nares  quoque  ab  odorum  sensu  simul 
percipiendo  excluderentur  1  s). 

His,  quae  Empedoclis  studium,  naturam  anima¬ 
lium,  inprimisque  hominis,  uti  philosophum  et  phy- 
siologum  decebat,  perscrutandi,  satis  luculentis  pro¬ 
bare  videntur  speciminibus,  addam  denique  ea,  quae 
ille  et  primae  respirationis  causam,  et  omne  omnino 
respirationis  negotium  explicaturus  protulit.  Scilicet 
putabat  foetum,  utero  adhuc  inclusum,  vita  spirituque 
carere,  ac  tunc  primum  aerem  haurire,  cum  humo¬ 
res,  illum  in  utero  cingentes,  qui  os  et  utramque  cum 
ciborum,  tum  aeris  in  illud  patentem  viam  replere 


admodum  et  aerio  auditus  sensorio  propriorum  aeris  adfectuum 
dignotio  absolvitur,  Galeno  interprete.  Conf.  Stola  ei  ecl. 
phys.  to.  I.  p.  363.  ed.  Heer.  quocum  loco  confer.  Piat.  Menon 
Opp.  II.  p.  76. 

18)  Plutarch.  I.  I.  c.  17.  coU.  cum  Celso  de  vied.  IV.  2.  4.  p.  m.  173. 
si  in  fauces  ( humor  destillavit, )  has  exasperat  etc. 

ipsi  videbantur,  defluxerint.  Sic  enim  fieri  vacuum 
locum ,  in  quem  aer  externus  irrueret ,  apertaque  vasa 
repleret.  Hoc  quidem  modo  peragi  primam  inspira¬ 
tionem.  Dum  vero  calor  innatus  suo  ad  exteriora 
impetu  repelleret  aerem  haustum:  hominem  exspirare, 
jam  recipere  se ,  et  quasi  fugere  ad  interiora  corporis 
calorem  innatum ,  sicque  quodammodo  invitare  contra 
nitentem  aerem ,  ut  iterum ,  e  quo  depulsus  aufugerat, 
locum  occuparet,  pulmonibusque  expansis  inspiratio¬ 
nem  perficeret.  Quo  facto  calorem  innatum  denuo  e 
latebris  prorumpere  suis,  aeremque  advenam  propul¬ 
sare.  Atque  ab  hac  alterna  caloris  innati  fuga,  reno- 
vatoque  adversus  aerem  irrumpentem  impetu  derivan¬ 
dam  esse  alternam  inspirationis  exspirationis  que  suc¬ 
cessionem.  Ita  quidem  Plutarchus  1  9)  explicat  Empe¬ 
doclis  de  respirationis  negotio  mentem.  Jam  liceat 
eadem  de  re  proferre ,  quae  Aristoteles  2  °)  adductis 
ipsis  illius  verbis  Empedocli  placuisse  narrat.  Is  au¬ 
tem  reprehenso  prius  Empedocle  propterea ,  quod, 
cum  de  respiratione  egerit ,  neque  addiderit ,  quid 
potissimum  utilitatis  illa  corpori  adferret  animali,  ne¬ 
que  finiverit ,  omnia  animalia  respirarent ,  an  essent, 
quibus  illud  natura  negaverit ,  totum  respirationis  ne¬ 
gotium  ex  illius  philosophi  sententia  ita  adumbrat. 
Esse  scilicet  venas  quasdam,  sanguinem  quidem,  sed 
ita  continentes,  ut  non  totae  repletae  sint2°h):  iis  pa¬ 
tere  in  aerem  externum  vias ,  angustiores  illas ,  quam 
ut  particulae  sanguinis  2 1 )  transire  possint ,  ampliores 


19)  1.  I.  c.  22.  coli,  cum  V .  c.  15. 

20)  de  respirat,  c.  7.  p.  vi.  722.  ss.  ( to .  I.  p.  448.  )  coli.  c.  Pseudo- 
Galeno  p.  50. 

20b)  Harlesius  i.  c.  quaerit,  utrum  haec  vasa  Empedocles  finxe¬ 
rit  ,  atque  in  his  vasis  fictis  argumentum  pro  anatome  neglecta 
repositum  sit ,  an  arterias  venasque  pulmonales ,  aut  denique 
vasa  bronchialia  intelligat. 

21)  Recte  emendavisse  videntur  viri  docti  rwv  filv  tov  AIMAT02 

poQi 'o)v  pro  vulg.  2 SI MA TO 2.  Respicit  enim  Aristoteles  Em¬ 

pedoclis  verba  illa:  oiore  00 NON  plv  xev&uv.  Eandem  emen¬ 
dationem  amplectitur  quoque  H  ari  es.  I.  c. 

6* 

tamen,  quam  ut  aeris  particulis  in  corpus  aditus  sit 
praeclusus :  sanguine ,  qui  sursum  deorsum  moveretur, 
descendente ,  aerem  illabi ,  sicque  inspirationem  fieri, 
adscendente  vero  ,  eiici  eundem ,  sicque  exspirationem 
absolui.  Quae  quidem  et  Plutarclii  et  Aristotelis  verba, 
quibus  Empedoclis  sententiam  exprimere  studuerunt; 
si  quis  cum  illo  fragmento  Empedocleo  contendere 
velit,  ab  Aristotele  nobis  servato:  is  vel  hoc  exemplo 
cognoscet,  quam  lubricum  sit  de  veterum  placitis  de¬ 
cernere  ,  ex  aliorum  scriptorum ,  nec  suis  ipsorum 
libris  hauriendis. 

Jam  vero,  quae  perscrutando  humanam  naturam 
cognoverat  Empedocles ,  ea  ad  causas  cum  prosperae, 
tum  adversae  valetudinis  indagandas,  indagatasque 
tollendas  transtulit.  In  eo  enim  Alcmaeonis ,  contem¬ 
platione  magis ,  quam  actu  artem  salutarem  juvantis, 
reliquit  exemplum,  teste  Satyro22),  Suida 2  3)  aliis¬ 
que.  Neque  tamen  solis  hisce  testimoniis,  aut  forte 
magnificis  illis  promissis  acquiescere  debebimus ,  qui¬ 
bus  Empedocles  remedia  omnibus  pandere  ad  morbo¬ 
rum  impetus  frangendos,  senectutis  molestias  levan¬ 
das  ,  mortuosque  in  vitam  revocandos  efficacia  pollice¬ 
batur  2  4).  Exempla  potius  adferam ,  quibus  medici¬ 
nam  factam  ab  Empedocle  fuisse  constabit.  Quo  qui¬ 
dem  pertinet  celebrata  illa  antiquitus  femina  anvovq , 
quam  mortuae  speciem  per  triginta  dies  prae  se  feren¬ 
tem ,  funeri  eripuit  Empedocles,  atque  in  vitam  re¬ 
duxit.  Dolendum  sane ,  viam  ac  rationem  a  nullo, 
qui  hujus  feminae,  gravissimo  animi  deliquio  sopitae, 
meminerit ,  additam  fuisse ,  qua  Empedocles  usus  eam 
resuscitaverit.  Quae  enim  et  Empedocles  ipse  disci¬ 
pulo  suo,  Pausaniae,  ad  istam  feminam  spectantia, 
dictitaverat,  et  quae  ex  hoc  fortasse  libello  in  suum, 


22)  Libr.  VIII.  58.  55.  p.  m.  530. 

23)  voc.  UaQftevtSqq. 

24)  Dio g.  Laert.  I.  c.  59. 

de  morbis 9  opus  transscripserat  Heraclides,  ea  nobis 
temporis  injuria  interciderunt25).  —  Neque  vero*  mi¬ 
nus  illustri  specimine  comprobabat  Empedocles,  non 
vanam  atque  inutilem  esse ,  quam  sibi  comparaverat 
salutaris  professionis  cognitionem,  tunc,  cum  causam 
pestis ,  cujus  furore  magna  hominum  inter  Selinuntios 
facta  erat  strages,  anquirebat,  inventamque  felicissime 
tollebat.  Nimirum  prope  Selinuntem  flumen  decurre¬ 
bat  ,  quod  foetore  pestifero  omnem  inficiebat  viciniam, 
saporeque  amaro  maximeque  ingrato  inprimis  feminis 
noxium,  partus  reddebat  difficiliores.  Empedocles  igi¬ 
tur  bene  perspiciens,  foetorem  illum  aut  ab  aquarum 
paucitate,  aut  a  fluminis  tarditate  pendere,  utriusque 
causae  medebatur  ita ,  ut  duorum  aliorum  fluviorum 
cursum  suis  impensis  illuc  deduceret ,  sicque  aucta 
aquae  copia  et  celeritate  cum  pestem ,  ab  aeris  impu¬ 
ritate  ortam,  supprimeret,  tum  emendata  saporis  ama¬ 
ritie  partus  efficeret  faciliores 2  6).  Neque  vero  hac 
via,  pestilentiae  auxiliandi,  semper  et  ubique,  qui 
empiricorum  mos  est ,  utebatur ,  sed  mutatae  causae 
remedia  quoque  opponebat  alia.  Plinius  2  )  enim  Em¬ 
pedoclem  et  Hippocratem  narrat ,  ignibus  quoque  vim 
medicam  esse  gnaros ,  ignis  suffitu  pestilentiam  coer¬ 
cuisse  ,  solis  obscuratione  contractam. 

Haec  igitur  omnia,  quae  Empedocli  non  vulga¬ 
rem,  pro  temporum  ratione,  salutaris  professionis  no¬ 
titiam  fuisse  satis  luculenter  probare  videntur,  fortasse 
hausta  sunt  ab  iis ,  quos  laudavimus ,  scriptoribus  e 
libro ,  quem  de  medicina  versibus  sexcentis  con¬ 
scripsisse  Empedoclem  testatur  Diogenes  Laertius  ~  s)» 
Cujus  quidem  carminis  nihil ,  nisi  fragmenta  quaedam 
ad  nostra  tempora  pervenisse  acerbissime  dolebit,  quo- 


25)  Ibidem  sect.  60.  uude  sua  hausit  Suidas  v.  aTtvovq. 

26)  Diog.  Laert.  I.  c.  sect.  70.  y.  636. 

27)  Cs.  Ustor,  natur,  libr.  XXXVI.  c.  27.  y.  759. 

28)  Libr.  VIII.  77.  y.  539.  Suid.  v.  EynedoxXrjq. 

tus  quisque  magni  istius  viri  ingenio  pretium  statuere 
novit  suum.  Haud  enim  scio ,  an  jure  in  Empedo¬ 
clem  transferri  possit,  quod  Tib.  Hemsterhnsius ,  ido¬ 
neus  harum  rerum  arbiter,  de  Polybio  tulit  judicium, 
cujus  tanta  admiratione  captus  erat,  ut ,  si  fieri  posset, 
unum  ejus  librum  deperditum  plaustris  homiliarum 
S.  S.  Patrum  redimere  vellet 2  9). 

Sed  haec  hactenus.  Reliqua,  quae  de  Epichar¬ 
mi,  Democriti  aliorumque  philosophorum  in  artem 
medicam  meritis  scribi  poterant,  alio  promam  tem¬ 
pore,  nisi  sinistra  de  hoc  specimine  a  viris  eruditis, 
iisque  idoneis  judicibus  lata  judicia  irritum  fecerint 
consilium  meum.  Quam  quidem  judiciorum  severita¬ 
tem  uti  nolo  virium  imbecillarum  commemoratione, 
aut  argumenti  difficultate  accusata,  aut  humanitatis 
judicum,  qua  tironem  ferre  soleant,  laudibus  lenire, 
( quae  omnia  quamvis  vere  quidem  commemorari  pos¬ 
sent ,  tamen,  cum  nimis  sint  vulgaria,  consuetudinis 
legi  potius,  quam  veritatis  sensui  data  esse  videren¬ 
tur  : )  ita  omnibus  gratum  profiteor  animum ,  qui  me 
ubi  errantem  invenerint,  in  viam  rectam  benevole 
reducent. 


29)  Yid.  elogium  Tib.  Hemstcrhusii  auctore  Dav.  Ruhnkenio  p.  29. 

IV. 

DE  FORCIPIBVS  OBSTETRICIIS,  RECENS 

INVENTIS. 

CYM  TABYLA  AENEA* 


Disputatio  inaug.  d.  xxix.  Aug.  ciaioccLxxxm.  publice 
defensa. 


PROOEMIYM. 

Quo  diutius  considerationi  eorum,  quibus  nostro  tem» 
pore  ars  obstetricia  aucta,  et  emendata  est,  animum 
advertimus  nostrum,  quoque  diligentius  eadem  exami¬ 
namus,  inque  commoda,  quae  exinde  in  vitam,  sani¬ 
tatemque  cum  matris  ,  tum  infantum  redundarunt ,  in¬ 
quirimus  ;  eo  suavioribus  laetitiae  perfundemur  sensi¬ 
bus  ,  eoque  magis  et  arti  ob  laetiora  incrementa ,  et 
miseris ,  quae  ab  ipsa  auxilium  exspectare  debent, 
feminis  ob  imminuta  partus  pericula  gratulabimur. 
Etenim  a  crassa  empiriae  ignorantia,  qua  antiquissima 
artis  obstetriciae  tempora  premebantur ,  aeque  longe 
recessimus ,  ac  ab  infelici  instrumentorum  excogitan¬ 
dorum  ,  adbibendorumque  amore ,  quem  truculentum 
Arabum  ingenium  excitavit ,  excitatum  vana  persua¬ 
sio  ,  quasi  in  eo  magna  obstetricii  medici  laus  conti¬ 
neretur,  diu  aluit,  et  magna  denique,  qua  et  suo 
aevo,  et  insecutis  temporibus  floruit,  Ambrosii  Ea- 
raei  ,  ob  multorum  instrumentorum  inventionem  sibi 
magnopere  placentis,  auctoritas  recentioribus  temporibus 
confirmavit.  Nunc,  qui  obstetriciam  faciunt,  magis  in 
cognitione  anatomica  partium ,  partui  inservientium, 
in  exploratione  virium ,  quibus  foetus  utero  materno 
inclusus  expellitur,  in  investigatione  denique  impedi- 

mentorum,  partui  objectorum,  nec  non  leniorum  re¬ 
mediorum  ,  istis  feliciter  tollendis  aptorum ,  desudant, 
quam  in  instrumentorum ,  ad  foetum  quocunque  tan¬ 
dem  modo  extraliendum  facientium ,  excogitatione : 
neque  is  hodie  magni  obstetricii  medici  famam  obti¬ 
nebit  ,  qui  magno  instrumentorum ,  quorum  vel  solus 
adspectus  feminas  terrere  solet,  ad  paratu  ad  parturien¬ 
tes  accedit,  et  licet  successu  utatur,  plerumque  fere 
felici,  de  frequentissime  eorum  in  sua  arte  usu  glo¬ 
riatur.  Cujus  quidem  rei  causas  anquisituri  praeci¬ 
puam  in  eo  deprehendemus ,  quod  jam  nunc  viri  in 
hacce  arte  exercenda  occupantur ,  qui  accuratissima 
omnium ,  quae  ad  partum  feliciter  absoluendum  requi¬ 
runtur,  rerum  cognitione  imbuti  majorem  ponunt  lau¬ 
dem  in  prudenti  cunctatione ,  lenissimorumque  reme¬ 
diorum  usu ,  quam  in  improvida  festinatione ,  ac  cru¬ 
deli  instrumentorum  adplicatione.  Hinc  factum  est, 
ut  per  tini  ingens  instrumentorum  multitudo ,  quae 
artem  obstetriciam  non  tam  auxit ,  quam  obruit ,  ad¬ 
modum  circumcideretur ,  iis  solummodo  relictis ,  quae 
partum  juvare ,  et  sine  crudelitate  foetum  educere 
possunt ,  partim  eae  ipsae  operationes ,  quas  ad  femi¬ 
nas ,  Junonis  Lucinae  iram  expertas,  vocati  vitamus 
quidem ,  sed  non  semper  evitare  possumus ,  et  rarius 
instituantur ,  et  institutae  multum  ab  illa ,  cujus  cri¬ 
men  quondam  subibant ,  crudelitate  remittant ,  atque 
adeo  minora  vitae  parturientium  pericula  minitentur. 
Horret  animus ,  et  nescio ,  an  commiseratione  tristis¬ 
simae  feminarum  sortis ,  quarum  puerperium  neque 
naturae  viribus,  neque  obstetricum  opera  solui  pot¬ 
erat,  magis,  quam  detestationis  sensu  acerrimo  concu¬ 
titur  ,  dum  superiorum  secutorum  memoriam  repetit, 
miseramque  artis,  quae  istud  naturae  opus  leuare,  ac 
pericula ,  nisi  penitus  removere ,  minuere  certe  et 
debet ,  et  potest ,  conditionem  explicat.  Chirurgos 
enim ,  ac  medicos ,  in  auxilium  parturientium  accitos, 
plerumque  intempestiuo ,  et  subrustico  feminarum  pu- 

dore  a  partuum  naturalium  consideratione  olmi  ex¬ 
clusos,  sua  ipsorum  experientia  nihil  amplius  docere 
poterat ,  quam  foetus  aut  jamjam  mortui  instrumento¬ 
rum  ope  extractionem ,  aut  yiui  adhuc  caedem ,  cru- 
delissimamque  dilacerationem.  Inde  non  poterat  non 
lien ,  quin  ejusmodi  conamina ,  partus  impedimenta 
superandi,  medico,  chirurgo  ve  ignominiae  labem  ad- 
spergerent ,  praesentium  animos  horrore  perfunderent, 
artem  m  omnium  contemtionem  adducerent ,  aliasque 
feminas  a  similibus  experimentis  redderent  maxime 
alienas.  Nostro  vero  tempore,  quo  viri,  malo  par¬ 
turientium  pudore  proscripto ,  majorem  cum  partus 
negotio ,  ejusque  perficiendi  ratione  familiaritatem  con¬ 
traxerunt  ,  ars  obstetricia  coepit  paulo  magis  humani¬ 
tatem  spirare 5  instrumenta ,  quorum  ingens  numerus 
ad  vitam  foetui  misero  eripiendam ,  ejusque  membra 
crudeliter  dilaceranda  excogitatus  erat ,  quaeque,  quasi 
infantum  retulerit ,  rudme  an  artificiose  facto  instru¬ 
mento  brachia  ipsi  rescinderentur,  pectus  abdomenue 
aperiretur ,  cranium  perforaretur ,  cerebrumque  expri¬ 
meretur  ,  elegantia  et  ingeniose  excogitata  structura 
quodam  modo  invicem  certabant ,  usui  fere  omnia 
exemta ,  et  sacra  t  an  quam  pristinae  crudelitatis  moni- 
menta ,  seponuntur ;  impedimenta  partui  objecta  jam, 
ipsorum  causis  penitius  cognitis ,  facilius  tutiusque  re¬ 
moventur  ,  atque  multorum  et  infantum  et  matrum 
vita  suis ,  reique  publicae  conservatur.  Neque  tamen 
operam  penitus  perdere  mihi  videtur ,  qui ,  cum  ob¬ 
stetriciae  arti  colendae,  exercendaeque  studium,  vitam¬ 
que  dicaverit  suam ,  etiam  illorum  instrumentorum, 
quae ,  quamquam  olirn  in  manibus  obstetricantium 
versabantur ,  nunc  tamen  ob  omni  usu  remota  sunt, 
notitiam  sibi  comparare,  eorumque  utilitatem  noxas¬ 
que  perdiscere  studet.  Etenim  hac  cognitione  imbuto 
numquam  accidet ,  ut  ad  partum  difficilem  absoluen- 
dum  accersitus ,  et  licet  omnibus ,  quae  ratio  et  ex¬ 
perientia  jusserant ,  in  usuir*  vocatis ,  tamen  inielici 

usus  successu  habeat  ,  quod  postea  ,  quam  instrumenti 
obsoleti  cujusdam  notitiam  acquisivit,  yitio  sibi  ver¬ 
tere,  atque  in  causa  puerperii  male  finiti  ponere  queat. 
Quo  accedit  et  hoc,  quod  illi,  qui  omnem  artis  aut 
scientiae  cujusdam  ambitum  emetiri  cupit,  non  hono¬ 
rifica  videtur  ignorantia  eorum,  quibus  ars,  aut  scien¬ 
tia  illa  a  primis  ipsius  initiis  aucta  et  emendata  est. 
Saepius  enim  cum  accidat,  ut  ea,  quae  jam  a  longo 
inde  tempore  tanquam  inutilia,  qum  perniciosa  a  viris 
artis,  quam  profitentur,  peritis  rejecta  sunt,  post  ali¬ 
quod  temporis  intervallum  rursus  cum  maximis  lau¬ 
dum  praeconiis  m  scenam  reducantur  5  is ,  qui  supe¬ 
riorum  temporum  memoriam  negligit,  haud  dubie 
vanis  illius  inventi  laudibus  abreptus  sua  ipse  expe¬ 
rientia  discere  debebit,  quae  jam  aliorum  damno  cau¬ 
tior  redditus  poterat  nosse.  Quamobrem  non  videntur 
operam  suscepisse  vanam ,  qui  in  colligendis  accurate- 
que  describendis  instrumentis  occupati  sunt,  quorum 
aliquis  usus  ab  antiquissimis  inde  temporibus  in  arte 
obstetricia  aut  fuit ,  aut  etiam  nostro  adhuc  est  aevo. 
Huc  praeter  alios  scriptores,  qui,  dum  praecepta ,  par¬ 
tus  cum  faciles ,  et  e  naturae  legibus  contingentes, 
tum  difficiles  et  praeternaturales  absolvendi,  traderent, 
hinc  inde  variorum  instrumentorum  mentionem  inje¬ 
cerunt  ,  ad  foetum  aut  viuum ,  mortuumve ,  aut  soli¬ 
dum  concisumve  extrahendum  idoneorum,  referendi 
sunt  inprimis  Henr.  Nepom.  Cranzivs  ,  et  Joan. 
Steidele  ,  quorum  ille ,  dum  inter  academiae  naturae 
curiosorum  membra  recipiebatur,  de  instrumentorum  in 
cu  te  obstetricia  Jiist omci ,  utilitate ,  recta  et  praepostera 
adplicatione  dissertationem1)  scripsit,  hic  vero  libel- 


1)  Recepta  est  Fasc.  tert.  oper.  min.  vied.  et  dissert.  editore  Franc. 
Xav.  de  Wasserberg  p.  166  —  261.  Argumentum  hoc  ab 
auctore  ita  tractatur ,  ut  primo  inquirat  in  instrumenta,  quibus 
inde  ab  Hippocratis  aevo  ad  sua  tempora  in  arte  obstetricia  usi 
sunt,  eorumque  sola  adierat  nomina,  nulla  data  descriptione, 
unde  discere  possimus ,  "ltaenam  inter  cognomina  instrumenta 

Ium  de  usu  instrumentorum  in  arte  obstetricia  non 
evitando *  2)  edidit.  Nolo  jam  utriusque  scriptoris  cen¬ 
suram  agere,  studioseque  nonnulla  ex  istis  eruere  dis¬ 
sertationibus  ,  quae  accuratius  auctiusque  tractari  me¬ 
rebantur.  Nam  qui  in  historia  artis  obstetriciae  non 
omnino  rudis  hospesque  est,  etiam  me  non  monente, 
facile  perspiciet,  tot  inventis  artem  istam  auctam  re- 
centissimis  fuisse  temporibus ,  ut ,  etiamsi  laudati 
scriptores  argumentum  pertractatum  tunc,  cum  scribe¬ 
rent  ,  penitus  exhauserint,  tamen  larga  iterum  scriptio¬ 
nis  materies  sit  subnata.  Constitui  itaque ,  relicta  oh 
nonnullorum  huc  pertinentium  scriptorum  defectum, 
et  alii  tempori  reservata  operationis,  in  Sigaulti  ho¬ 
norem  ab  ejus  nomine  insignitae ,  historia ,  cujus  ela¬ 
boratam  editionem  huic  ipsi  opportunitati  destinave¬ 
ram  ,  locum ,  a  duumuiris  illis  inchoatum ,  nisi  absol¬ 
vere  ,  id  enim ,  dum  inventionis  studium  viget ,  fieri 
nequit,  certe  profligare,  eaque  addere,  quae  post  edita 
illorum  scripta  ad  rem  instrumentariam  sive  augen¬ 
dam,  sive  magis  perficiendam  a  celeberrimis  medicis 
obstetricantibus  sunt  excogitata.  Ac  primum  quidem 
de  forcipe  agam,  quae  quicquid  contra  dicant  Gvil. 
Hvntervs3),  Alphons.  le  Roi4)  aliique  hujus  prae- 

intersit  differentia ,  et  in  quonam  alterum  alteri  praestet :  dein 
exponat  de  omnibus  hisce  instrumentis  animi  sententiam  sui ,  in- 
primisque  immoretur  forcipis  usui ,  expendatque  tam  ea ,  quae 
ipsum  indicent,  disuadeantque ,  quam  quae  contra  illum  a  variis 
sint  disputata. 

2)  vtbhandlung  von  dem  unvermeidentlichen  Gebrauch  der  Instru- 
mente  in  der  Geburtshulfe .  TVien  1774.  8.  c.  f.  Continet  hic 
libellus  praecepta  magis  de  usu  forcipis  Levretianae ,  de  instru¬ 
mentis  quibusdam  ad  perforationem  cranii ,  pectoris  abdominis¬ 
que,  et  ad  clunes  inclavatos  educendos  ab  auctore  inventis,  de 
effectibus  denique  vectis  a  Roonhuysenio  cognominati  observatio¬ 
nes ,  quam  accuratam  omnium,  quae  in  arte  obstetricia  ali  cujus 
utilitatis  fuerunt,  enumerationem,  descriptionemque.  Itaque  non¬ 
dum  videtur  occupatum  esse  argumentum,  quod  ex  aliqua  parte 
pertractandum  mihi  sumsi,  quin  omnem  enim  dicendi  materiam 
exhauriam,  ob  angustos,  quibus  libelli  tales  academici  circum¬ 
scribuntur,  fines  fieri  nequit. 

3)  Cf.  ejus  Bemerkungen  uber  dic  bey  sctvweren  Geburten  empfohlene 
Zertheilung  d.  Schaambeine  etc.  Leipz .  1779.  p.  6.  alibique. 

4)  Cf.  observations  et  reflexiom  sur  V operution  de  la  Symphyse ,  et 

clari  instrumenti  adversarii ,  reliquis  ,  ad  foetum  ex¬ 
trahendum  inventis,  instrumentis  palmam  praeripit, 
et  quantum  potero  accuratissime  emendationes  descri¬ 
bam ,  quibus  Joan.  Leakivs,  Rob.  Wallace  John- 
sonys  ,  Obmiys  et  Raydeloc^yivs  forcipem  magis 
magisque  perficere,  et  illi,  cui  destinata  est,  negotio 
accommodare  studuerunt 4b), 

§•  1. 

De  forcipe  obstetricia  in  universum . 

Anteaquam  forcipis  usus  in  artem  obstetriciam  in¬ 
troducebatur  ,  tunc  fere  semper  de  vita  infantis  actum 
et  conclamatum  erat,  cum  caput  ipsius ,  viribus  uteri 
sese  vehementer  contrahentis ,  intusque  contentum  foe¬ 
tum  expellere  conantis  in  peluis  aperturam  impulsum, 
et  quodammodo  mclavatum  haeserat.  Etenim  vel  ver- 
sione  instituta  infans  pedibus  in  lucem  protrahendus, 
vel ,  si  illam  suscipere  non  amplius  licebat ,  caput  suo 
loco  reliquendum ,  exspectandumque ,  usque  dum  illud 
naturae  nisibus  ita  comprimeretur,  ut  per  istam,  in 
qua  haerebat,  aperturam  transire  posset,  vel  ad  auxi- 


les  accouchemens  laborieux.  Paris  1780.  p.  12.  et  in  Sommers 
Sammlung  der  auserlesensten  und  neuesten  Abhandl .  fur  f Fund¬ 
ar  zt  e.  St.  5.  p.  118.  —  Praeterea  huc  referendum  e.st  Franc. 
Gabr.  Schoenmetzleri  progr.  in  quo  usus  forciputn  in  arte 
obstetricia  disquiritur .,  Heidelb.  1764.  4. 

4b)  Addam  h.  1.,  quae  ad  historiam  forcipum  obstetriciarum  recentio- 
rem  facientia  notavi.  Jo.  Ca.  Gehler  progr.  de  forcipis  Jolmso- 
nianae  prae  Levretiana  et  Smelliana  praestantia.  C.  tab.  aen. 
iiips.  1790.  4.  In  quo  programmate  b.  G e hic r u s ,  cujus  memo¬ 
riam  gratissimus  sancte  colo,  p.  x.  perhonorificum  de  me  disser¬ 
tatione  tulit  judicium.  Ca.  W  enzelii  comparatio  inter  forcipes 
Levretianam,  Smellianam,  Leakianam  ;et  Johnsonianam.  Mogunt. 
1791.  8.  Jo.  JMulderi  historia  liter,  et  erit,  forcipum  et  vectium 
obstetriciorum.  C.  tab.  aen.  L.  B.  1/94.  4.  cujus  versionem  ver¬ 
naculam,  animadversionibus  nonnullis  auctam,  edidit  Jo.  Gu. 
Schlegely  Lips.  1798.  8.  A.  Jlb.  Hinze ,  Vers.ein.  chronol. 
Uebers.  alter  f.  d.  Geburtshulf e  erfundenen  Instrumente  etc. 
Biegmtz  1794.  8.  IV.  F.  Baur ,  diss.  in  historia  forcipum 
obstetr.  recentis, sima.  Marb.  1808.  8.  c.  tab.  aen.  A.  H.  Horre , 
diss.  sist.  recentissim.  forcipum  obstetr.  histor.  erit.  Marb.  1815. 8. 


i 


93 

i 

lia  denique  confugiendum  erat,  quorum  usum  quilibet 
inter  medicos  obstetricios ,  qui  non  omnem  humanita¬ 
tis  sensum  deposuerat,  jure  meritoque  exhorrescebat. 
Haec  igitur  non  poterant  non  excitare  ingenia  viro¬ 
rum ,  ad  artem  obstetriciam  augendam,  magisque  ex¬ 
colendam  quodammodo  natorum ,  eosque  ad  instru¬ 
menti  inventionem  invitare,  quibus  crudelissima  cranii 
perforatio ,  cerebrique  expressio ,  nec  non  uncorum, 
aliorumque ,  ad  necandum  dilacerandumque  excogita¬ 
torum  instrumentorum  usus  profligari  poterat.  Atque 
illud  quidem  ferramentum  in  forcipe  obstetricatores  re¬ 
pe  ri  isse  sibi  visi  sunt,  quae  ex  quo  tempore  ad  par¬ 
tus  ,  ob  caput  foetus  aut  inclavatum ,  aut  nimis  ma¬ 
gnum  difficiles ,  absolvendos  adhibita  fuit,  ingentem  et 
infantum  et  matrum  multitudinem  morti  praesentissi- 
mae  ereptam  rei  publicae  servavit. 

Forcipis  in  universum  tam  simplex  est  structura, 
tamque  vulgaris  in  re  domestica  aeque  ac  opificiis 
quam  plurimis  usus ,  ut  etiam  ad  partum  absolven¬ 
dum  antiquitus  jam  adhibita  fuisse  videatur.  Neque 
vero  hac  de  re  dubitare  nos  sinunt  veterum ,  quae 
temporis  injuriae  erepta  adhuc  supersunt ,  scriptorum 
monimenta,  in  quibus  variae  occurrunt  forcipes,  ad 
caput  infantile  comprimendum,  atque  ex  utero  materno 
producendum  idoneae5).  Quae  quamvis  nota,  atque 


5)  Praeter  Philvmenvm,  incertae  aetatis  scriptorem  apud  Aetivm 
( teircib .  IV.  Serm.  4.  c.  23.  p.  790.  to,  II.  collect.  H.  StepJi.) 
et  Pavltm  Aeginetam  (de  re  med.  VI.  c.  74.  p.  583.  ed.  cit . ) 
Arabes  quoque,  Avicenna,  et  Albvcasis,  forcipum  utilitatem 
in  arte  obstetricia  intellexerunt,  variasque  cum  ad  conterenda 
nimis  magni  capitis  ossa ,  tum  ad  extrahendum  foetum  facientes, 
indicarunt.  H.  N.  Cranz.  I.  c.  §.  6.  p.  177  5.  occupavit  jam 
ulteriorem  hujus  rei'  comprobationem:  quamobrem  nolo  plura 
forcipis  antiquitus  jam  cognitae  testimonia  addere.  Illud  ta¬ 
men  non  possum  non  monere,  Cranzivm  vehementer  errare, 
dum  Pavjlvm  a  patria  uicginelam  cognominatum  l.  c.  putat  ulti¬ 
mum  Grrfecorum  esse ,  qui  de  re  medica  scripserit.  Exceperunt 
enim  illuni  Palladivs  ,  Theophilvs,  Demetrivs  Pepago- 
menvs  ,  Actvarivs  aliique,  quorum  ultimus ,  imperatore  Mi- 
chaele  Palaeologo ,  adeoque  seculo  XIII.  floruit. 

extra  omnem  dubitationis  aleam  posita  esse  videantur, 
nescio  tamen ,  an  in  reprehensionem  recte  incurram, 
qui  et  hoc  loco  eandem  rem  vel  verbulo  tangere  ne¬ 
cessarium  duxerim.  Etenim  memini ,  me  invenire 
viros,  quorum  summa  in  arte  obstetricia  auctoritas 
facile  potest  incautos  in  erroris  praecipitia  abripere, 
qui  negent,  ante  Jac.  Rveffii  5J>) ,  celebris  inter  Hel- 
vetos  decimo  sexto  seculo  chirurgi ,  aetatem  ullum 
forcipis  vestigium  deprehendi  posse  6). 

Post  hujus  viri  tempora  omnes ,  qui  in  arte  ob¬ 
stetricia  studium  operamque  posuerunt,  certatim  quasi 
desudarunt  in  forcipe  illa  paululum  immutanda,  per- 
fectioremque  reddenda.  Pertinent  huc  SJevogti,  Pitis - 
salti,  Burtoni,  PalJini,  Petiti ,  Gregoirii ,  Soumaini, 
Mes  nardi ,  Bingii ,  Chapmanni ,  Giffardi,  Frekesii,  alio¬ 
rumque  longe  plurium  forcipes.  Inter  illas  vero  re- 
centissimis  temporibus  maximopere  se  viris  peritis, 
illarumque  rerum  idoneis  arbitris  Levreti  et  Smellii 
forcipes  probarunt,  reliquisque  fere  palmam  praeri¬ 
puere,  quamquam  et  hae  ipsae  nondum  ita  perfectae, 
omnibusque  numeris  absolutae  sunt,  ut  omnem  re¬ 
spuerent  emendationem.  Quod  cum  usu  experientia¬ 
que  edocti  intelligerent  Leakiys,  Johnsonvs,  Ormivs, 
Bavdeloc^viys  aliique,  elaborarunt  summo  studio  in 
eo ,  ut  lorcipes  excogitarent,  a  quibus  omnia  abessent, 
quae  usum  Levretianae ,  Smellianaeque  impeditum 
reddere,  quin  interdum  penitus  interdicere  posse  vi¬ 
derentur.  Quae  quidem  immutationes ,  emendandi 
instrumenti  causa  susceptae ,  in  quonam  potissimum 


5b)  Cf.  ejus  librum :  de  conceptu  et  generatione  hominis.  Tigur.  1554. 
4.  quae  quidem  editio  alteri  ab  Israeee  Spachio,  profess. 
Argentoratensi,  iu  collectione  Gynaeciorum  ^ Irgent .  1597.  f.  pro¬ 
curatae  ,  praeferenda  est  propterea ,  quod  posteriori  figurae  mon¬ 
strorum  ,  libro  V.  a  Rueffio  delineatorum ,  desunt. 

fi)  V.  C.  Georg.  Gvie.  Stein  in  libro  :  practische  vinleitung  zur 
Gehurtshidfe ,  §.  561.  p.  144.  et  Batdeiocovivs  Vart  des  ac~ 
couchemens  to.  II.  p.  34.  seu  versionis  germanicae ,  animadver¬ 
sionibus  eruditissimis  a  Philipp.  Fr.  Meckelio  auctae,  p.  31. 

consistant ,  jam  breviter  exponam ,  ita ,  ut  simul  an¬ 
quiram  ,  an  istis  virorum  laudatorum  studiis  forcipi 
vere  major  perfectio  accesserit  ,  nec  ne. 

§•  2. 

De  fore  ip  e  L  e  ak  i  a  n  a . 

Primum  descripta  est  ab  auctore  anno  hujus  se- 
culi  LXX1II 61»).  Scilicet  animaduerterat  Leakivs, 
posse  incidere  tempora ,  quibus  forcipis  adplicatio  non 
solum  nihil  ad  capitis  ,  facie  versus  os  sacrum ,  occi¬ 
pite  versus  os  pubis  collocati,  atque  adeo  diametro 
maxima  in  minimam  peluis  incidentis ,  descensum  ju¬ 
vandum,  verum  etiam  ad  impedimenta  partus,  cum 
hac  >  iniqua  capitis  directione  conjuncta ,  multum  au¬ 
genda  faciat.  Cum  enim  cochlearia  forcipis  ad  aures 
infantis  adposita  comprimant  nonnisi  transversam  s. 
parvam  capitis  diametrum ,  non  potest  non  praeter 
obliquam  h.  e.  eam ,  quae  inde  a  symphysi  menti 
usque  ad  extremam  suturam  sagittalem  ducta  capitis 
molem  in  duas  aequales  dividit  partes ,  etiam  maxima 
diameter  insigne  augmentum  capere,  adeoque  caput 
in  suo  per  peluis  cauitatem  transitu  magis  adhuc  re¬ 
tardari  6c).  Quod  cum  optime  intelligeret  Leakiys, 
bis  ejusmodi  partum ,  neglecta ,  quam  plerique  medici 
obstetricantes  tradunt ,  vulgari  via  ac  ratione ,  facil¬ 
lime  ita  absolvit,  ut,  jussa  parturiente  in  alterutrum 
cubare  latus ,  cochlearia  non  ad  internam  ossium  in¬ 
nominatorum  superficiem ,  sed  alterum  sub  osse  pubis, 


6b)  Cf.  ejus  Lecture  introductory  to  the  theory  and  practice  of  midwi- 
fery.  London  4.  unde  adjecta  est  versioni  germanicae  libri  egregii : 
Practische  Bemerlungen  uber  verschiedene  Krankheiten  der  Kind- 
betterinnen  u.  Schwangern ,  qui  eundem  Jo.  Leakiym,  M.  D. 
Colleg.  ined.  Londin.  socium,  hospitiique  Westmonasteriensis 
parturientibus  destinati  medicum,  auctorem  habet,  et  quinto  jam 
prodiit  an.  1781.  Quae  editio  cum  plurimis  in  locis  insigniter 
aucta  sit,  et  emendata,  optandum  foret,  ut  versio  germanica 
etiam  illi  novissimae  editioni  accommodetur. 

6c)  BAVDELOCflV.  l.c.  to.  II.  p.  117. 

alterum  supra  os  sacrum  introducta  capiti  adplicaret, 
sicque  illum ,  unde  impedimentum  partus  pendebat, 
capitis  dimensorem  comprimeret.  In  quo  quidem  par¬ 
tus  finiendi  remedio  imitatos  fuisse  videtur  artificium, 
quo  Roonhvyseniys  quondam  maximam  sibi  conci¬ 
liaverat  auctoritatem.  Is  enim  ad  illum  praecipue, 
quem  modo  descripsimus ,  capitis  situm  emendandum, 
indeque  ortam  inclavationem  tollendam  maximopere 
commendabat  vectem ,  in  inventi  honorem  ab  ejus 
nomine  cognominatum  7 8).  Cujus  instrumenti  utilita¬ 
tem  quamquam  nec  Jo.  Leakivs  in  dubitationem  vo¬ 
care  poterat,  tamen  metuebat,  nec  sub  ejus  usu  vagina 
uteri ,  collum  vesicae ,  aliaque  in  vicinia  sitae  partes 
nimium  pressae  sphacelo  adficerentur ,  cum  synchon¬ 
drosis  ossium  pubis  instrumento  offerre  deberet  locum, 
quo  fixum  quiesceret s).  Studuit  igitur  cum  forcipe 
Smellii  longa,  incuruaque  ita  conjungere  vectem,  ut 
huj  us  hypomochlium  non  in  ossa  pubis ,  sed  in  con¬ 
junctionem  brachiorum  forcipis  incideret. 


7)  Vid.  Entdeckt.  Roonhuysische  Geheimniss  in  der  Geiurtsh.  Leid. 
1753.  p.  13.  57.  Pet.  Camper  in  Betracht.  ilb.  ein.  Gegen- 
stcinde  a.  d.  Geburtshulfe.  Leipz.  1777.  p.  72.  Baydelocoviys 
V art  des  accouchem.  to.  II.  p.  49.  60.  ss.  Jo.  Steidele  l.  c. 
p.  154.  aliique. 

8)  In  eo  quidem  male  egisse  videntur  ii  medicorum  obstetriciorum, 
qui  Roonhuyseniano  instrumento  ut  vecte  usi  sunt  communi. 
Hinc  orta  sunt  haud  dubie  crimina,  quae  huic  instrumento  a 
Delevrye  {V art  des  uccouchemens )  et  Steidele  (  von  dem  un~ 
vermeidentlichen  Gebrauche  d.  lustrum,  in  der  Gcburtsh.  cap.  9.  ) 
inflicta  sunt.  Et  melius  sane  consulunt  et  capiti  infantis ,  et  par¬ 
tibus  genitalibus  parturientis ,  qui  vecte  occiput  tanquam  unco 
quodam  obtuso  detrahunt.  Id'  quod  iussit  et  Bavdelocovivs 
l.  c.  to.  II.  p.  59.  Evitantur  quoque  haecce  a  pressione  vectis 
orta  incommoda  instrumento  aut  digitis  quibusdam  sinistrae  ma¬ 
nus  ,  dum  dextra  caput  foetus  ad  te  trahis ,  deprimendo  ,  atque  a 
partibus  ,  synchondrosi  pubis  ossium  subjectis  removendo  (  cf. 
Ilo  ederer  in  element.  art.  obstetr.  §.  485.  y.  Jos.  Jac. 
Plenck.  elem.  art.  obstetr.  lien.  1781.  p.  189.  aliique  )  ;  aut 
spongia  puluillisque  inter  ossa  pubis  atque  vectem  interpositis 
(vid.  Boom  in  Entd.  Roonh.  Geheim.  p.  38.);  omnium  optime 
vero  vecte,  ad  Ant.  Jo.  Rechberoeri  mentem  confecto,  quem 
constat  in  media  parte ,  ut  cochlearia  forcipis  Levretianae  ,  esse 
pertusum.  Conf.  ejusd.  diss.  de  vecte  a  se  emendato ,  Ein - 
dobon.  1779. 

Jam  vero,  ut  eo  distinctior  notio  hujus  instru¬ 
menti  animo  formari  possit,  videtur  necessarium  esse, 
ut  partium ,  quibus  compositum  est ,  proportionem  ac¬ 
curate  describam.  Brachia  scilicet  illius  XIII  poli, 
longa ,  adeoque  dimidium  pollicem ,  quam  in  incurua 
Sinellii  forcipe  majora ,  ita  divisa  sunt ,  ut  cochlearia 
inde  a  loco  juncturae  ad  apicem  usque  YII  cum  di¬ 
midio,  reliqua  vero,  quae  manubrium  efformat,  pars  V 
cum  dimidio  aequet  pollices  9).  Praeter  diversam  vero 
longitudinem  a  Smellii  forcipe  differt  Leakiana  etiam 
in  eo,  quod  cochlearia  partim  prope  juncturam  in  illa 
tribus  cum  quarta  pollicis  parte ,  in  hac  tantum  duo¬ 
bus  a  se  invicem  distent  pollicibus ;  partim  in  acutio¬ 
rem  apicem  apud  illum ,  in  paulo  obtusiorem  apud 
hunc ,  ut  eo  firmius  amplecti  queant  infantis  caput, 
desinant.  Hisce  duobus  brachiis  jungitur  vectis ,  qui 
eadem  fere  cum  illis  ratione  est  efformatus ;  nec  aliud 
quid  intercedit  discriminis ,  quam  quod  hic  illis  dimi¬ 
dio  pollice  minor ,  prope  manubrium ,  ut  majori  vi¬ 
rium  impetu  agere  possit ,  magis  incuruatus  promi¬ 
neat.  Ut  vero  hic  cum  forcipe  firmius  jungatur  vectis, 
nec  sub  usu  facile  ab  hypomochlio  secedat  suo ,  conus 
ex  chalybe  confectus ,  et  in  apice  globulo  munitus 
( vid.  tab.  Fig.  1.  d.  )  in  inferiorem  brachiorum  par¬ 
tem  ad  juncturam  infixus  est,  qui  cavitate  ejusdem 
cum  ipso  magnitudinis,  in  vecte  aperta  (vid.  Fig.  2.  a.), 
exceptus  impedit,  ne  vectis,  invito  medico  obstetricio, 
sursum ,  deorsum ,  vel  ad  latera  moveatur.  Intra 
hanc  cavitatem  conspicitur  alia  (a),  cum  priore  per 
fissuram  (b)  intermediam  conjuncta,  eo  consilio,  ut 
pro  diversa  temporum  ratione  vectis  propelli  paulu¬ 
lum,  retrahive  possit. 


9)  Hae  dimensiones  ad  pollicis,  Londini  recepti,  magnitudinem 
sunt  finitae ,  qui  cum  pollice  rhenano  comparatus  in  fiac  est 
ratione ,  1350  :  1391 ;  cum  Parisiensi  vero  ut  1350  :  1440. 

7 


I. 

$.  3. 

Nonnullae  in  forcipem  Leakianam  animadversiones . 

Hujus  igitur  instrumenti  Leakiys  magnam  utilita¬ 
tem  statuit  in  illa,  quam  paulo  ante  descripsi,  iniqua 
capitis  directione.  Cum  enim  ad  peluis  latera  forci¬ 
pis  cochlearibus  introductis,  capitique  adplicatis,  vectis 
eo  ipso  loco ,  quo  fere  totum  partus  impedimentum 
residet ,  intra  os  scilicet  pubis ,  et  occiput  infantis, 
collocari  debeat ;  conjunctis  forcipis  vectisque  viribus 
mutuamque  sibi  utroque  instrumento  opem  ferente  1  °), 
non  solum  transversalem  s.  paritam ,  sed  etiam  simul 
maximam  capitis  comprimi  diametrum  putat.  Neque 
vero  minorem  forcipi  suae  commendationem  accedere 
existimat  inde,  quod  caput  ab  omni  fere  parte  aequali 
virium  impetu  comprimatur,  adeoque  periculum  peri¬ 
naeo  damnum  inferendi  valde  imminuatur.  Habet 
enim  vectis  lioonhuyseniani  adplicatio  hoc  incommodi, 
quod  caput  infantis  ab  ossibus  pubis  illius  ope  remo¬ 
tum  ,  fortissime  versus  os  coccygis  prematur ,  sicque 
vehementer  distensum  perinaeum  facillime  rupturae 
exponatur ,  sed  an  illud  forcipe  Leakii  possit  paulu¬ 
lum  emendari ,  quin  penitus  tolli ,  nescio.  Etenim 
adhibito  solo  vecte  caput  quidem  infantis  eodem  virium 
impulsu  versus  os  coccygis  dirigitur,  quo  ejus  ab  os¬ 
sibus  pubis  remotio  tentatur :  opposita  vero  hic ,  quod 
jubent,  qui  adhibendi  vectis  leges  scripsere11),  extus 
presso  perinaeo  manu  sinistra  ita,  ut  caput  descendens 
hiasce  partes  ulterius  distendere  nequeat ,  non  poterit 
non  cum  dimensor  capitis  minimus ,  tum  obliquus 


10)  Etenim  nectis  cum  forcipe  conjunctio  non  solum  efficiet,  ut  ne, 
quod  alias  saepius  fieri  solet,  cochlearia  a  capite  infantis  avulsa 
spem  obstetricatoris  eludant,  sed  etiam  caput  compressum  a 
margine  pelvis  versus  axin  ejusdem  dirigatur.  Forcipis  contra 
ea  junctura  olfert  vecti  locum,  quo  sine  parturientis  periculo 
hypomochlium  figere  potest.  Vid.  Leak.  7.  c.  p.  268. 

11)  V .  c.  Das  ent dedite  Roonhuysische  deheimniss  p.  30.  Camper 

l.  c.  p.  75. 

tantundem  augeri,  quantum  yectis  pressione  imminui¬ 
tur  transversalis.  Cum  vero  cochlearia  forcipis  Lea- 
kianae  ad  utrumque  latus  caput  constringentia  impe¬ 
diant,  quominus  minima  ejus  diameter  ullum  incre¬ 
mentum  capere  possit,  tota  fere  vectis  vis  ruet  et  in 
diametrum  capitis  obliquam,  et  in  os  coccygis,  actioni 
illius  ex  adverso  collocatum.  Haud  dubie  igitur,  quod 
averti  debebat ,  magis  acceleratur  periculum  con¬ 
juncto  ad  Leakii  mentem  vecte  cum  forcipis  cochlea¬ 
ribus.  Sed  et  alia  sunt ,  quae  fortasse  nos ,  qui  mi¬ 
nus  cupide  de  vero  illius  instrumenti  pretio  statuimus, 
ab  ejus  usu  non  eadein ,  quae  auctor  Leakivs  pro¬ 
misit,  commoda  exspectare  sinant.  Cum  enim  saepe 
caput  repetita  uteri  contractione,  eaque  vehementi  ita 
intra  ossa  pubis,  atque  sacrum  inclavatum  haereat,  ut 
tumentibus  insuper  mollibus  tum  matris,  tum  infantis 
partibus ,  in  quas  pressio  capitis  maximam  exserit 
vim,  vectis  difficulter  admodum,  quin  interdum  plane 
non  inter  os  pubis  et  occiput  infantis  immitti  possit, 
jubent  viri  artis  obstetriciae  peritissimi  ad  latera,  ubi 
aditus  ipsi  nondum  praeclusus  est,  vectem  introducere, 
intro  ductumque  inde  ad  cartilagineam  usque  ossium 
pubis  conjunctionem  sensim  sensimque  transferre.  Quod 
quidem  artificium  ad  faciliorem  vecti  introitum  paran¬ 
dum  adhibere  nequit  Leakivs  ,  cum  hiatum  illum  ad 
latera  peluis  relictum  jam  forcipis  cochlearia  occupa¬ 
verint.  Sed  videtur  compositi  hujus  instrumenti 
auctor  plane  non  respexisse  ad  eam ,  quam  modo  po¬ 
sui  ,  capitis  inclavati  vehementiam :  adserit  enim ,  sine 
magna  virium  impensa  vectem  intra  occiput  infantis 
atque  ossa  pubis  collocari  posse.  In  tanta  vero  ferra¬ 
menti  illius  introducendi  facilitate  caput  non  adeo 
firme  canali  peluis  osseo  impactum  est,  ut  plane  mo¬ 
veri  nequeat.  Quamobrem  tunc  satius  mihi  quidem 
videtur  pravam  capitis  directionem  aut  sola  manuum, 
aut  si  hae  non  sufficiant ,  forcipis  Levretianae  ope, 
emendare ,  atque  efficere ,  ut  maxima  capitis  diameter 

obliquo  peluis  incidat  dimensori,  quam  forcipe  Lea- 
kiana  in  usum  vocata  caput  eadem,  qua  sese  ad  supe¬ 
riorem  peluis  aperturam  obtulerat ,  directione  protra¬ 
here.  Quae  cum  ita  sint ,  profecto  arti  obstetriciae 
parum ,  quin  nihil  omnino  incrementi  accessisse  Lea- 
kianae  forcipis  inventione ,  eo  lubentius  statuo ,  quo 
certius  scio,  me  non  libidine  quadam,  omnia  recens 
inventa,  quamvis  utilia,  ingenioseque  excogitata,  te¬ 
naci  antiquitatis  amore,  gentisve  praejudicio  rejiciendi, 
sed  solo  veritatis  studio  in  dijudicando  Leakii  ferra¬ 
mento  ductum  esse.  Si  qui  tamen  fuerint  novitatis 
magis ,  quam  veri  amantes ,  qui  illius  defendendi  pro¬ 
vincia  suscepta  hoc  meum  qualecunque  judicium  tan- 
quam  tironis  explodant ,  ii  meminerint ,  etiam  virum 
in  arte  obstetricia  versatissimum ,  adeoque  maxime 
idoneum  in  hac  re  arbitrum,  Ge.  Gvil.  Steinivm,  in 
eadem  mecum  sententia  versari ,  ferramentique  Lea- 
kiani  tertium,  quod  vectem  constituit,  cochleare  non 
solum  inutile ,  sed  etiam  maxime  noxium  statuere  1 2). 

5. *. 

De  fore  i  p  e  Johnsonian  a. 

Alia  forcipis  Smellianae  emendatio  aliquot  annis 
ante  priorem  facta  et  publice  proposita  est  a  Robert. 
w  ALLACE  Jo  hnsono,  Med.  Doct.  1 3)  quae  qualis  fuerit, 
qua  de  causa  suscepta ,  et  quantum  ad  perfectionem 
forcipis  contulerit ,  jam  nunc  pro  instituti  natura  bre¬ 
viter  perpendamus.  Scilicet  aliquoties  Johnsonvs, 
Smelliana  usus  forcipe ,  expertus  erat ,  quod ,  dum 
alterum  ejus  brachium  capiti  infantis  adplicare  cona¬ 
retur,  illud,  quod  prius  introductum  erat,  loco  motum 
suo  in  concavam  ossis  sacri  partem  delabebatur ,  unde 


12)  Conf.  Ejusd.  practische  -Anicii,  zur  Geburtshulfe.  Cassel  1777. 
p.  159. 

13)  A  new  System  of  midwifery  in  four  part.s ;  founded  on 
practical  observations.  London  1769.  4.  p.  178.  et  269.  Tab.  11. 

vi  quamvis  magna  adhibita ,  in  pristinum  locum  re¬ 
poni  non  poterat.  Quod  cum  Johnsono  saepius  acci¬ 
deret  ,  non  poterat  non  ipsum  taedium  forcipis  capere, 
atque  ad  ejus  usum  negligendum  quodammodo  invi¬ 
tare.  Cum  vero  multa  inciderent  tempora ,  quibus 
sine  forcipe  partus  aut  plane  non ,  aut  difficulter  ab¬ 
solvi  poterat,  bine  factum  est,  ut  de  ferramenti  hujus 
emendatione  studiose  cogitaret.  Ac  prima  quidem 
immutatio  in  eo  comprehendebatur,  quod  in  altero, 
quod  primo  loco  genitalibus  matris  immittendum  erat, 
brachio  fissuram  transversalem  ibi  aperiendam  cura¬ 
bat  ,  ubi  manubrium  cochleari  jungitur ,  per  quam 
alterum  brachium  ,  quod  marem  appellare  liceat ,  sen¬ 
sim  sensimque  directione  contraria  matrici  inferre, 
caputque  infantis  complecti  studebat.  Verum  enim 
vero  facile  est  ad  perspiciendum ,  hac  emendatione  uti 
effectum  erat ,  ut  prius  introductum  brachium ,  usque 
dum  alterum,  quod  illius  fissura  continebatur,  <  tiam 
suo  loco  collocatum  esset ,  immotum  quiesceret :  ita 
introductionem  alterius  brachii  multo  difficiliorem  red¬ 
ditam  fuisse ,  quam  antea ,  cum  cochlearia  amplius 
spatium ,  quo  liberrime  moveri  in  omnes  fere  partes 
poterant ,  obtinerent.  In  qua  quidem  sententia  neuti- 
quam  metuo  ,  ne  sint ,  qui  rationem  optime  callentes, 
qua  secure  et  facile  introduci  forceps  queat,  in  con¬ 
trarias  abeant  partes.  Etenim  perpendamus  modo, 
quoties  cochlearia  forcipis  vel  in  caput  infantis ,  vel 
in  ossa  peluis  incurrant,  et  nisi  paululum  ab  ingressa 
via  manubrium  nunc  magis  illi  ossi  femoris  ,  in  cu  jus 
vicinia  forcipis  brachium  matrici  immittitur,  appri¬ 
mendo  ,  nunc  in  oppositum  latus  movendo ,  nunc  ver¬ 
sus  ossa  pubis  elevando ,  nunc  denique  versus  os  coc¬ 
cygis  deprimendo  deflexeris,  et  matri  et  infanti  damna 
inferant  gravissima ;  cogitemus  praeterea  hancce  fer¬ 
ramenti  Johnsoniani  fabricam,  qua  alterum  ejusdem 
brachium  per  fissuram  transversalem ,  in  superiori 
manubrii  extremitate  apertam ,  atque  adeo  in  spatio 

admodum  arctis  limitibus  circumscripto  sursum  moveri 
debet :  et  facilis  erit  conjectura ,  hanc  emendationem 
multo  pluribus  obrutam  incommodis,  quam  commodis 
probabilem,  nec  ipsi  ejusdem  auctori  diu  placere  po¬ 
tuisse.  Nam  ut  taceam,  magnum  manubrii  volumen, 
in  quod,  nisi  velimus  cochlearia  ipsa  minus  lata  cras- 
saque  reddere ,  ob  illam  fissuram  extendi  necessario 
in  superiori  parte  debet ,  semper  quoque  priori  loco 
immittendum  erat  in  genitalia  femineum  brachium:  id 
quod  uti  in  Levretiana  forcipe ,  ita  et  in  hac  non 
omni  tempore  fieri  posse ,  inter  viros  artis  obstetriciae 
peritos  satis  constat 1 4).  Cum  igitur  diutius  Johnso- 
nvs  cum  tot  ab  concava  peluis ,  intra  quam  forceps 
promoveri  debebat,  formatione  incommodis  colluctari 
nollet ,  forcipi  rectae  Smellii ,  qua  antea  paululum ,  ut 
vidimus ,  immutata  usus  erat ,  incuruam  praetulit, 
quippe  qua  melius  illas ,  quas  partim  a  concava  pelvis 
formatione ,  partim  a  capite  infantis  derivabat ,  intro¬ 
ducendi  instrumenti  difficultates  superare  posse  existi¬ 
mabat.  Sed  tunc  fissura  illa  transversalis,  quae  maxi¬ 
me  Johnsono  probabatur ,  non  amplius  locum  habere 
poterat ,  quippe  cum  alterum  brachium  per  hanc  aper¬ 
turam  non  ita  transmitti  posset,  ut  et  femina  ab  omni 
laesione  tuta  esset ,  et  brachium  forcipis  ob  varias 
flexiones ,  introductionis  causa  necessario  suscipiendas, 
non  infanti  aeque  ac  matri  noxium  evaderet.  Quam- 
obrem  neglecta  hac  conjungendorum  invicem  brachio¬ 
rum  ratione  recepit  iterum  Smellianam,  ita  tamen,  ut 


14)  Cf.  Bavdeiocove’s  inleitxmg  xur  GeburtsJiulfe  to.  II.  p.  61. 
Cum  enim  ut  plurimum  masculum  brachium  forcipis  Levretianae 
primo  inferri ,  capitique  adplicari  soleat ,  femineum  tamen  prae¬ 
ferimus  v.  c.  tunc ,  cum  caput  foetus  supra  stiperiorem  peluis 
aperturam  ita  collocatum  adliuc  restat ,  ut  occiput  versus  sini¬ 
strum,  frons  vero  versus  dextrum  matris  latus  spectet.  Nam 
occiput,  utprimum  caput  superiorem  peluis  aperturam  penetra¬ 
verit  ,  sub  arcum  ossium  peluis  collocandum  est,  id  quod,  quan¬ 
do  curvatura  dicta  versus  aliam  capitis  regionem,  quam  versus 
occiput,  posita  est,  fieri  nequit. 

eam  profundiorem  redderet,  exteriorique  juncturae 
margini  majorem  tribueret  crassitiem ,  roburque. 

Priusquam  vero  longius  progrediar,  eaque  enar¬ 
rem,  quae  emendatione  forcipis  sua  Johnsonvs  specta¬ 
vit  ,  videtur  necessarium  esse ,  ut  instrumenti  formam 
accuratius  definiam ,  rationesque  singularum ,  quibus 
compositum  est,  partium  adferam.  Forceps  igitur 
Johnsoniana,  e  chalybe,  aut  quod  praeferendum  auctori 
videtur ,  cum  ignis  vi  effingi ,  formarique  debeat ,  e 
ferro  ,  ad  chalybis  duritiem  perducto ,  facta  aeque  ac 
reliquae  forcipes  in  tres  dividitur  partes ,  manubrium 
nempe ,  juncturam ,  et  cochlearia.  Quarum  quidem 
partium  rationes  ita  finiit  Johnsonvs,  ut  manubrio  A. 
C.  quatuor  pollices,  juncturae  C.  D.  quadrantem,  seu 
potius  parum  ultra  tres  octantes  pollicis  partes  ,  coch¬ 
leari  denique  D.  P.  sex  cum  septem  octantibus  pol¬ 
lices  concederet.  Tota  igitur  longitudo  inde  ab  A. 
usque  ad  alteram ,  quae  ipsi  opposita  est ,  extremita¬ 
tem  G.  efficiet  undecim  cum  tribus  fere  octantibus 
pollices.  Et  in  eo  quidem  primo  differt  Johnsoni  for¬ 
ceps  a  Smelliana,  quippe  quae  duodecim  cum  dimidio 
pollices  longa  est,  manubriumque  sesqui  pollice  majus 
habet.  Neque  vero  haec  manubrii  longitudo,  in  Smel¬ 
liana  forcipe  observata ,  videtur  vitio  vertenda  esse 
instrumento ,  imo ,  quantum  quidem  ego  sentio ,  ad 
ejus  commendationem  haud  parum  facere.  Cum  enim 
in  Smelliana  forcipe  manubrium  aequet  fere  dimidiam 
totius  ferramenti  longitudinem ,  illud ,  quo  vires  com¬ 
primentes  adplicantur,  punctum  longius  ab  hypomoch- 
lio  removetur ,  atque  adeo  caput  infantis  magis  com¬ 
primi,  compressumque  fortius  retineri  potest,  quam 
cum  forcipe  Johnsoniana ,  cujus  manubrium  tertia  tan¬ 
tum  totius  brachii  parte  paululum  majus  est.  Quod 
quidem  incommodum  in  illa  forcipe  Johnsoniana , 
cujus  copiam  mihi  Experientissiinus  Fohlivs  huma¬ 
nissime  fecit ,  cui  et  ob  innumera ,  ex  Illius  institu¬ 
tione  in  me  profecta  commoda ,  et  ob  alia  benevolen- 

tiae  favorisque  erga  me  specimina  non  possum  non 
publice  agere  gratias ,  ita  emendatum  fuisse  animad¬ 
verti,  ut  manubrium,  toto  bracliio  in  XIV  partes 
aequales  diviso ,  V  1  cochleare  vero  VIII  partes  ae¬ 
quaret.  Praeter  commemoratas  vero  dimensiones  lon¬ 
gitudinales  in  medium  quoque  adducendae  sunt  illae, 
quibus  latitudinem  instrumenti,  diversis  in  partibus 
diversam,  finivit  Johnsonvs,  quarumque  utilitatem 
usus  et  experientia  ipsi  maxime  comprobavit.  Scilicet 
ad  A  uno  pollice  cum  octante,  ad  f>  quatuor  octan¬ 
tibus  cum  dimidio ,  ad  C  et  D  quinque ,  ad  E  duo¬ 
bus  fere ,  ad  F  quatuor ,  ad  G  quinque ,  ad  H  sex, 
ad  I  septem  octantibus ,  ad  K  pollice  uno,  ad  L 
pollice  uno  cum  octante,  ad  M  pollice  I  cimi  duobus 
octantibus,  ad  N  pollice  I  cum  tribus  octantibus,  et 
ad  O  denique  quinque  fere  quadrantibus  latam  forci¬ 
pem  curabat  formandam.  Haecce  igitur  cochlearia, 
uti  omnes  anglicae  forcipes  esse  solent,  margine  pau¬ 
lulum  prominentiore  orbata ,  media  sui  parte  ita  per¬ 
forata  sunt ,  ut  hujus  aperturae  margo  cum  curvatura 
cochlearis  exteriore  eadem  sit  directione,  et  quod 
mathematici  ajunt,  parallelus.  Ipsa  cochlearia,  versus 
interiorem,  qui  aperturam  finit,  marginem,  magis, 
quam  in  media  ipsorum  parte ,  tenuia ,  efficiunt ,  ut 
apertura  illa  cavitatem  quasi  formet,  quae  caput  in¬ 
fantis  arctius  comprehendat ,  forcipemque ,  quominus 
caput  male  relinquat ,  impediat.  Jam  igitur  ad  intel- 
ligendam  omnem  forcipis  Johnsonianae  naturam  nihil 
videtur  deesse  amplius,  quam  ut  et  istam  cochlearium 
curvaturam  definiam,  qua  brachiis  sibi  invicem  junctis, 
sensim  sensimque  a  se  recedant,  iterumque  se  contra¬ 
hant.  Cum  vero ,  si  omnes  omnino  hujus  distantiae 
dimensiones  numeris  complecti  vellem,  haud  temere 
metuendum  esset ,  ne  nimium  lectoribus  taedium  ad- 
ferreni ,  Johnsoni  exemplum  secutus,  solummodo  in. 
universum  finiendum  putavi ,  quantum  hac  curvatura 
forcipis  decedat  longitudini.  Quod  quidem  forcipis 

decrementum  non  ultra  tres  octantes  excurrit,  ita,  ut 
jam  instrumentum  integrum  undecim  aequet  pollices. 

f.  5. 

De  commodis ,  quae  Johnsonus  emendata  a  se  forcipe 

consequi  studuit . 

Ac  primum  quidem  studuit  forcipis  curvaturam, 
qua  cochlearia  a  se  invicem  distant ,  ita  efformare 
Johnsonvs  ,  ut  optime  conveniat  concavae  peluis  figu¬ 
rae.  In  quo  tam  feliciter  versatus  est,  ut  vix  putem 
aliam  inveniri  forcipem ,  quae  in  liac  ipsa  re  superet 
Jolmsonianam.  Neque  igitur,  quod  pace  viri  in  arte 
obstetricia  celeberrimi  dixerim,  audiendus  Steinivs  1 5) 
esse  videtur,  qui  ob  ipsam  illam  curvaturam,  quam, 
si  cum  cocMearium  brevitate  comparaveris ,  nimis 
magnam  pronuntiat ,  forcipi  Johnsonianae  tunc  tantum 
aliquam  tribuit  utilitatem ,  cum  caput  infantis  jam 
totum  vagina  uteri  continetur,  atque  exitum  ex  infe¬ 
riori  pelvis  apertura  molitur.  Etenim  non  video,  qui 
ista  curvatura  impediat,  quo  minus  forceps  Joiinsoni 
tam  alte ,  quam  ipsius  longitudo  concedit ,  in  pelvis 
cavitatem  penetrare  possit ,  nec  memini  ullum  inter 
viros ,  arti  obstetriciae  vitam  studiumque  dicantes , 
praeter  Steinivm  lioc  forcipi  Johnsonianae  vitio  ver¬ 
tere,  atque  inde  praetextum  captare,  Levretianam  illi 
praeferendi.  Plerisque  potius  hoc  displicet,  quod  illius 
in  genitalia  parturientis  immissio  ob  majorem,  quae 
cum  in  margine ,  tum  in  ipsa  cochlearis  latitudine 
conspicitur ,  curvaturam  sit  difficilior  quam  Levretia- 
nae ,  incuruaeque  Smellianae,  quarum  inflexio  mollior 
deprehendatur16).  Verum  enim  vero  videtur  prius, 


15)  Cf.  praei.  .Anleitung  zur  Geburtshulfe  §.  579.  p.  159. 

16)  Idem  quoque  Toluis.se  yidetur  Batdecocov.  7.  c.  to.  II.  p.  31. 
seq.  dum  ait:  nonnullos  medicos  obstetricios  forcipem  aliquot  pol¬ 
licibus  longiorem  fieri  j ussisse :  alios  marginem  in  interiore 
cochlearium  parte  prominentem  ,  aequalem  fecisse  ,•  alios  denique 
curvaturam  marginis  majorem  reddidisse ,  quorum  ut  illi  utilita- 

quam  hoc  de  crimine ,  Johnsonianae  forcipi  inflicto 
sententiam  feramus  nostram ,  inquirendum  esse ,  num 
ista  introducendi  difficultas  magis  ab  obstetricatoris 
partibus,  quam  ab  ipsius  ferramenti  natura  pendeat. 
Nam  ut  quisque  est  Eevretianae  forcipi  magis  adsue- 
tus ,  ita  plura ,  majoraque  impedimenta  cum  Jolmso- 
nianae  usu  inveniet  conjuncta.  —  Quid  ?  quod  et  Ex- 
per.  Meckelivs  1 7)  tum  egregie  monuit ,  Jiasce  diffi¬ 
cultates  usu ,  atque  exercitatione  facillime  superari : 
tum  commode  Roedererym  ,  Argenti nenseni  magni 
nominis  medicum,  testatur  de  forcipis  Johnsonianae 
utilitate,  atque  praestantia  ita  esse  usu  et  experientia 
convictum,  ut  ipsam  ceteris  praetulerit  omnibus  :  atque 
ter  tempora,  dum  ipse  Argentorati  versaretur,  inci¬ 
disse  ,  quibus ,  Levretiana  relicta ,  ad  Johnsonianam 
confugere  sit  coactus.  Quibus  quidem  accedit  etiam 
Gehleri,  Viri  Exper.  sententia,  quae  non  potest  non 
apud  illos  multum  valere ,  qui  exquisitam  Ipsius  no¬ 
runt  doctrinam ,  longo  usu  magis  magisque  excultam 
firmatamque.  Is  vero  milii,  quae  ejus  erga  me  fuit 
Immanitas,  cujus,  et  aliis  documentis  cognitae ,  me¬ 
moria  numquam  animo  excidet  meo ,  saepius  adfirma- 
vit,  sibi  nullis  omnino,  vel  certe  admodum  exiguis 
difficultatibus  obnoxiam  videri  forcipis  Jobnsonianae 
in  genitalia  parturientis  immissionem.  Etenim  quam¬ 
quam  inflexio  liujus  instrumenti  satis  magna  est,  inul- 


tem  forcipis  auxissent ,  ita  hi  usum  instrumenti  difficiliorem,  quin 
interdum  minus  tutum  effecisse.  Nescio,  an  illa  verba  minus 
tutum  magis  ad  omissum  marginem  alias  eminenti  orem,  qualis 
in  Levretiana  forcipe  esse  solet ,  quam  ad  auctam  curvaturam 
marginis  referenda  sint.  Ouamquam  prior  mihi  sese  magis  pro¬ 
bavit  sententia.  Putavit  enim  Levretts  margine  paululum 
elatiore,  quem  forcipes  Anglicanae  omnes  abesse  iusserunt,  ma¬ 
gis  firmam  reddi  adhaesionem  et  adplicationem  forcipis ;  cum 
contra  ea  facilius  sine  ejusmodi  margine  prominente  caput  in¬ 
fantis  relinquat.  Sed  jam  dudum  ostenderunt  viri ,  in  arte  ob¬ 
stetricia  peritissimi,  Levretvm  in  hac  re  cupide  magis,  quam 
vere  judicasse. 

17)  In  notis  ad  BAVDELOC9V.  7.  c. 

tumque  superat  curvaturam  Levretianae  forcipis;  ta¬ 
men  ea  ,  nisi  abdomen  aut  ob  obliquum ,  et  in  ante¬ 
riorem  quidem  partem  directum  uteri  situm ,  aut 
ob  gemellos  tergeminosque  foetus  matrici  inclusos ,  aut 
aliam  ob  causam  praeternaturalem ,  atque  adeo  rarius, 
quam  res  forcipis  usum  efflagitare  solitae ,  contingen¬ 
tem  ,  nimis  prominulum  sit ,  non  impediet ,  quominus 
illud  ferramentum  in  universum  eadem ,  qua  Levre- 
tianum ,  cum  facilitate  introduci ,  capitique  foetus  ad- 
plicari  possit.  Nam  ex  paucis  singularibusque  factis 
profecto  de  instrumenti  alicujus  aut  praestantia ,  aut 
inutilitate  in  universum  judicare  non  licet.  Quid  ? 
quod  et  inter  enumerata  impedimenta  sunt,  quae  nisi 
prius  removeantur ,  ne  dicam  instrumentorum  adplica- 
tionem,  sed  ipsum  partum  difficilem,  quin  penitus  non 
absolvendum  reddant.  Huc  refero ,  et  jure  quidem, 
obliquum  uteri  situm ,  quippe  quo  efficitur ,  ut  axis 
uteri  longitudinalis  a  pelvis  axi  recedat  vel  ad  latera, 
vel  versus  anteriora  abdominis,  vel  in  contrariam 
partem  plus  minusve  labatur.  In  quamcunque  vero 
regionem  viscus  illud  inclinatum  vergat,  ipsius  orifi¬ 
cium  ,  quod  sub  partus  tempore  amplum ,  perfecteque 
rotundum  hiatum  formare ,  atque  foetus ,  ovi  tunicis 
contenti ,  pressu  aequali  magis  magisque  dilatatum  in 
media  peluis  parte  situm  occupare  suum  debebat ,  non 
ubivis  aequo  gradu  distenditur ,  nec  adeo  circulo  cir¬ 
cumscribitur  integro ,  et  denique  aut  plane  non ,  aut 
ex  aliqua  tantum  sui  parte,  et  quidem  extra  mediam 
pelvini  tactu  percipi  potest.  Hinc  non  mirum,  quod 
interdum  nullum  omnino  instrumentum ,  et  saepe  ne 
digitus  quidem  sine  orificii  uterini  laesione  immitti 
queat.  Cogitemus  enim,  qui  huc  proprie  pertinet,  ob¬ 
liquum  ,  et  in  anteriora  propendentem  uterum ,  habe¬ 
bimus  altius  retractum  atque  ita  inflexum  uteri  orifi¬ 
cium  ,  ut  partus ,  ista  matricis  directione  superstite, 
naturae  viribus ,  quin  et  arte  accedente  «absolvi  felici¬ 
ter  non  possit,  cum  neque  caput,  aliave  infantis  pars 

orificium  omisi  ex  parte  aequaliter  distendere ,  neque 
manus  obstetricis  ob  obliquam  colli  uterini  directio- 
nem  immitti,  immissaque  versio  perfici  queat.  Emen¬ 
danda  igitur  prius  ista  prava  uteri  positio  est ,  quam 
ullum  adplicare  possumus  ferramentum ;  utero  vero, 
ad  eum,  qui  ipsi  naturalis  esse  solet,  situm  revocato, 
abdomen  paululum  detumescet,  nec  Jobnsonianae  for¬ 
cipi  introducendae  ullum  amplius  objiciet  impedimen¬ 
tum.  Quod  si  vero  os  uteri ,  boc  secundum  naturam 
sito ,  neutiquam  in  causa  difficulter  aut  plane  non  in 
genitalia  immittendae  forcipis  est.,  sed  baec  solum¬ 
modo  a  nimia  protuberantia  abdominis ,  foetuum  vel 
magnitudine  vel  multitudine,  aut  hydrope  nimis  distensi, 
pendet,  videndum  erit,  annon  parturiente  ita  collo¬ 
cata,  uti  praecipiunt,  qui  corrigere  uteri  versus  ante¬ 
riora  directi  situm  cupiunt18),  istam  abdominis  pro¬ 
minentiam  imminuere  possis. 

Alterum  vero,  quod  Johxsonvs  spectavit,  cum 
Smellianam  forcipem  emendare  apud  animum  consti¬ 
tueret  suum,  cernitur  in  eo,  quod  Smellii  aeque  ac 
Levreti  forceps  ob  curvaturam,  ab  hoc  inventam, 
nec  ibi ,  ubi  junctura  brachiorum  conspicitur ,  paulu¬ 
lum  versus  superiora  inflexam  perinaeum  soleat  foras 
pellere,  rupturamque  ipsius  promovere.  Incommodum 
igitur  illud  ita  sustulit,  ut  cochlearia  inde  ab  extrema 
parte  perforata  I  usque  ad  F  introrsum  flexa,  et  ab 


18)  Cf.  Saxtorphii  animadvers ,  de  correctione  uteri ,  et  foetus  in 
partu,  quae  continentur  in  collect.  societatis  medicae  Hafniensis 
vol.  II.  Hafniae  1775.  p.  127.  ss.  Suadent  scilicet  plerique  me¬ 
dicorum  obstetriciorum,  ut  femina  pelui  admodum  elata,  pectore 
vero  declivi,  dorso  incumbat,  obstetrix  vero,  sive  adstantium 
quidam  manibus  leniter  uterum  versus  superiora ,  et  posteriora 
trudat.  Sed  rejicit  Saxtorphivs  istam  agendi  rationem,  tan- 
quam  inutilem  noxiamque,  probatque  versionem  infantis,  forci¬ 
pisque  usum.  Vix  tamen  ,  si  perfecta  uteri  versus  anteriora  ob¬ 
liquitas  adest,  mihi  probabilis  videtur  consilii  hujus  utilitas; 
quippe  cum  tunc  orificium  uteri  ita  versus  posteriora  directum 
esse  soleat ,  ut  manus  ad  versionem  necessaria  aegre ,  for¬ 
ceps  vero  non  sine  maximo  laedendarum  genitalium  partium 
periculo  introduci  queat. 

F  usque  ad  juncturam  C  leniter  iterum  reflexa  no¬ 
vam  quasi  curvaturam  efficere  juberet.  Qua  quidem 
re  factum  est,  ut  caput  foetus  magis  ab  osse  coccygis 
atque  adeo  a  perinaeo  versus  arcum ,  ab  ossibus  pubis 
effio rmatum ,  duceretur.  At  audio  defensores  forcipis 
Levretianae,  cum  dicunt,  idem  etiam  Jioc  instrumento 
effici  posse ,  modo  istud  paululum  versus  ossa  pubis 
flectatur ,  sicque  caput  infantis  a  perinaeo  retrahatur. 
Sed  vereor,  ne,  dum  hoc  modo  malum  tollimus,  al¬ 
teri  nec  leviori  viam  aditumque  pandamus.  Etenim 
fieri  nequit ,  quin  inferior  ossium  pubis  pars ,  nisi 
huic  rei  eadem,  qua  Johnsonvs,  ratione  medelam  ad- 
feras ,  nimio  forcipis  pressu  laedatur.  Ille  scilicet 
duplici  flexui,  qui  in  Levretiana ,  incurvaque  Smellii 
forcipe  est,  addebat  tertium,  cujus  utilitatem  ac  prae¬ 
stantiam  ,  ut  'quisque  maxime  est  ad  rectum  ejusmodi 
rebus  pretium  statuendum  idoneus ,  nec  antecaptarum 
opinionum  vinculis  constrictus  detinetur ,  ita  non  pot¬ 
est  non  facillime  intelligere.  Praeter  illa  enim  com¬ 
moda  ,  quae  modo  enumeravi ,  e  nova  hac  curvatura 
certissime  oriunda ,  quaeque  in  praecavenda  laesione 
cum  perinaei ,  tum  ossium  pubis  cernebantur ,  huc 
etiam  non  immerito  retuleris ,  quod  caput  infantis 
melius  sic  educi  potest ,  cum  vires  foetum  protrahen¬ 
tes  ita  manubrio  hujus  forcipis  adplicari  possint ,  ut 
eaedem ,  quamvis  magna  sit  ejus  inflexio ,  tamen, 
linea  recta  per  medium  manubrium  ,  angulumque 
rectum,  quem  junctura  cum  procurrente  brachio  efficit, 
ad  extremitatem  cochlearis  o  ducta ,  in  eundem  in¬ 
cidant  locum ,  cui  forceps  haeret  admota.  Contra  ea 
si  eandem  lineam  eadem  ratione  in  Levretiana ,  in¬ 
curva  que  Smellii  forcipe  ducimus ,  ductamve  animo 
fingimus,  pertinget  ipsa  non  ad  illum  capitis  locum, 
cui  circumposita  est  latior  cochlearium  extremitas,  sed 
ad  alium ,  ab  hoc  paulo  remotiorem.  Quamobrem 
non  poterimus  hisce  forcipibus  usi  descensum  capitis 
tanta  cum  certitudine  dirigere,  quanta  Johnsoni  ferra- 

mento  adhibito.  Dum  vero  de  tertia  curvatura  agi¬ 
mus ,  qua  Johnsonys  forcipem  auxit,  videtur  monen¬ 
dum  aliquid  esse  de  apice  illo  F ,  quem  minime  con¬ 
venire  ejusmodi  instrumento  crediderim.  Quantopere 
enim  in  eo  elaborare  soleant  viri ,  quorum  studiis  ,  et 
sagacitati  variorum  instrumentorum  in  arte  obstetricia 

o 

adhibendorum  inventionem  debemus ,  ut  omnis  absit 
aspritudo ,  marginesque  sint  obtusi ,  leniterque  inflexi, 
vel  in  vulgus  notum  est.  Quamobrem  mirabar  ma¬ 
gnopere,  quod  Johnsoni  forceps  tuberculum  quoddam 
offerret  satis  acutum  F  ,  quo  genitalia  parturientis  fa¬ 
cile  laedi  poterant.  Quod  ipsum  etiam  intellexit  jam 
Friedivs  ,  qui  hanc  forcipis  Johnsonianae  emendatio¬ 
nem  auditoribus  commendabat  suis  :  cujus  rei  notitiam 
Exper.  Pohlivs  mihi  humanissime  suppeditavit. 

Denique  et  in  eo  haud  levis  commendatio  John¬ 
sonianae  forcipis  mihi  re  perisse  videor ,  quod  suprema 
cochlearium  pars  latior  est,  quam  in  Smellii  Leyre- 
Tique  instrumentis.  Ut  enim  brevitatis  studio  mittam 
majorem  firmitatem ,  qua  cochlearia  capiti  infantili 
adhaerent ,  auctis  contactus  punctis  effectam ,  in  eo 
tantum  paululum  commorabor,  quod  hac  emendatione 
capiti  foetus  etiam  multum  prospicitur ,  quando  id, 
trunco  jam  extra  genitalia ,  in  pelvi  quodammodo  in- 
clavatum  forcipe  est  detrahendum.  Nam  quo  angu¬ 
stiore  superficie  caput  comprimitur  infantis ,  eo  magis 
metuendum  est ,  ne  cerebrum ,  uno  tantum  in  loco 
vehementer  pressum ,  laedatur ,  aut  ossa  cranii ,  qui¬ 
bus  forceps  adponitor ,  tenera  adhuc  atque  flexilia  ita 
versus  interiora  adigantur,  ut  inde  fovea  quasi  oriatur, 
quae  si  magna  fuerit,  gravia  inde  dimanare  solent 
symptomata  1 9)  ,  non  prius  compescenda  ,  quam  calva 


19)  Huc  pertinent  febris ,  interdum  satis  vehemens ,  continua  fere  in 
somnum  proclivitas,  vomitus,  et  interdum  accedit  post  longum 
temporis  intervallum  etiam  memoriae  jactura.  Conf.  Camper- 
donvs,  et  Mavrelvs  in  Journ.  de  medecine  to  L.  mens.  Aug. 
Fabricivs  Hildanys  Cent.  II.  Observ.  5.  p.  87.  Koi^in.  etc. 

aperta  est,  et  modiolo  aliisve  artibus  locus  depressus 
elevatus.  Quae  quidem  incommoda  Johnsonvs  optime 
praecavit  sic ,  ut  superius  cochlearia  in  latum  apicem 
terminaret,  quippe  quo  non  una  eaque  exigua  calvae 
pars ,  sed  tota  fere  ejus  lateris ,  cui  adplicatur ,  super¬ 
ficies  aequo  comprimatur  nisu. 

Neque  vero  displicet,  quod  Johnsonvs  cochlearia 
inde  ab  eorum  junctura  sensim  sensimque  a  se  invi¬ 
cem  discedere ,  nec  statim  magno  hiatu  sese  expan¬ 
dere  jussit.  Etenim  hac  ipsa  re  efficitur,  ut  orificium 
vasinae  uteri  lenius  diducatur ,  nec  nimis  subita  dila- 
tatione  laedatur.  In  qua  quidem  re  peccasse  mihi  vi¬ 
detur  Ormivs  ,  qui  cochlearia  forcipis  sub  angulo 
valde  obtuso  sibi  invicem  junxit.  Nam  expansio  ori¬ 
ficii  vaginalis  eo  facilius ,  et  tutius  continget ,  quo 
magis  corpus  illud ,  a  quo  dilatatio  pendet ,  ad  cunei 
recti  formam  accedit.  Ormii  autem  forceps  refert  cu¬ 
neum  inversum ,  cujus  basis  primo ,  apex  vero  ultimo 
loco  ,  atque  adeo  longe  difficilius,  e  genitalibus  prodit. 
De  qua  quidem  re  curatius  paulo  post  agam,  cum  for¬ 
cipem  ab  Orjviio  inventam  descripsero.  Uti  vero 
Johnsonianum  ferramentum  ratione  anguli  istius ,  qui 
a  cochlearium  conjunctione  efficitor,  ab  Ormiano,  ita 
etiain  a  Levretiano,  atque  Smelliano  recedit,  in  quibus 
ille  nimis  acutus  esse  solet ,  quam  ut  caput  infantis 
recte ,  et  quantum  opus  fuerit,  inde  comprimi  possit 2  °). 
Quam  ob  rem  etiam  in  eo  reliquis  longe  praeferenda 
mihi  videtur  Johnsoni  forceps  ,  quod  cum  ea  pressio¬ 
nem  capitis  melius ,  et  pro  nostro  arbitrio  dirigere 
valemus. 

Quamquam  vero  haec,  quae  attuli,  omnia  faciunt 
ad  commendandam,  quae  a  Johnsono  suscepta  est, 

20)  Si  quatuor  has  forcipes,  Levretianam ,  Smellianain ,  Johnsonia- 
naxn ,  et  Ormianam  in vicem  comparamus,  distantiamque  cochlea¬ 
rium  a  se  invicem  finimus,  invenimus  eam  in  Levreti  forcipe 
dimidium,  in  Johnsoni  unum  cum  tribus  quadrantibus,  in 
Smeeeii  recta  duo ,  in  Ormii  denique  duo  pollices  cum  ae¬ 
quare. 

forcipis  emendationem ;  tamen  sum  ejus  praestantia 
non  ita  captus  ,  ut  niliil  omnino  inveniam ,  quod  in 
illa  merito  reprehendi  queat.  Huc  ,  ut  Iioc  utar  ,  re¬ 
ferendum  puto  involucrum  e  corio  rupicaprae  con¬ 
fectum,  quod  Smellii  exemplum  imitatus  male  reti¬ 
nuit.  Etenim  crassitiem  cochlearium  ,  quae  jam  satis 
magna  est ,  multum  auget ,  atque  adeo  impedit ,  quo¬ 
minus  forceps  eadem  facilitate ,  qua  debet ,  in  genita¬ 
lia  introduci,  capitique  infantis  adplicari  possit.  Deinde 
vero  etiam  istud  pellitum  quasi  velamentum  plane 
supervacuum  est,  cum  illa  commoda  aut  plane  non 
praestet,  quae  ab  ipso  Smellivs  expectavit,  aut  alia, 
eaque  meliore  ratione  consequi  liceat.  Nolo  liaec 
fusius  explicare,  cum  nota  sint,  diuque  jam  a  viris 
peritissimis  observata  2  l).  Addi  tamen  potest  incom¬ 
modis  inde  dimanantibus  etiam  hoc ,  quod  forceps 
pelle  inducta,  quae  oleo,  aut  unguinoso,  qui  ex  utero 
tunc  profluit,  humore  admodum  lubrica  redditur,  fa¬ 
cilius  a  capite  foetus  secedit ,  laboremque  obstetrica- 
toris  eludit,  quam  si  nuda  in  uterum  immittitur.  Hinc 
Boekelmannvs  cum  Ti  tsingo22),  ut  istam  nimiam 
lubricitatem  effugerent,  corio,  quo  munitus  esse  quon¬ 
dam  solebat  vectis  Iloonhuysenianus ,  pannum  e  lana 
succida  factum  substituebant.  Quae  cum  ita  sint, 
recte  omnino ,  et  cum  ratione  egisse  videntur ,  qui 
inutile  istud  involucrum  proscripsere ,  cochlearibusque 
bene  politis  illis  quidem,  sed  nudis  usi  sunt. 

§•  6. 

De  forcipe  O  r  m  i  i . 

Inter  emendationes  forcipis  Smellianae  restat  una 
haec ,  ab  Okmio  ,  chirurgo  nosocomii  Londinensis, 


21)  Ex  plurimis  scriptoribus  uno  defungar  Letreto  ;  cf.  ejus  suite 
des  observations  sur  les  causes ,  et  les  accid.  des  plus,  accou- 
cliein.  labor,  p.  233. 

22)  Vid.  cntdeclit  Roonhuys.  Geheimn.  p.  44.  Campers  Bclrachtun- 
gen  uber  einige  Gegenst.  a.  d.  GeburtsJiulfe  p.  84. 

Guy's  Hospital  dicti,  et  Experientissimo  Lowtheho, 
medico  obstetricio  ejusdem  nosocomii ,  nuper  facta. 
Annum  vero ,  quo  instrumentum  illud  inventum ,  in- 
que  publicum  productum  est,  ut  ingenue  fatear,  aeque 
ignoro ,  ac  causam ,  ob  quam  soli  Ormio  inventionis 
honor  tributus  est,  quamquam  et  Lowthervm  in  ejus 
societatem  venisse  certo  scio.  Qui  mihi  ista  ad  histo¬ 
riam  instrumenti  Ormiani  perficiendam  necessaria  sup¬ 
peditaverint  Viri  eruditi,  gratissimum  mihi  facient, 
ineque  hoc  humanitatis  specimine  ipsis  maximopere 
obstringent. 

Forma  vero  forcipis  hujus  accedit  multum  ad  for¬ 
mam  forcipis  Smellii  rectae.  Nam  et  fere  eadem  est 
utriusque  longitudo,  eadem  conjungendi  ratio,  eademque 
manubriorum  figura.  Prius  autem,  quam  quae  inter 
utramque  tamen  intercedat  differentia,  curatius  ex¬ 
ponam  ,  non  ingratum  fore  lectoribus  existimo ,  uno 
quasi  intuitu,  et  veluti  in  tabula  dimensiones  utriusque 
instrumenti  finitas  hic  conspicere. 

Smellii  recta  Ormii  forceps 

longitudo  totius  instrumenti  —  A  1  (vid.  tab. 

11.  TV«  poli.  rhen.  Fig.  3.)  11.  A 

cochlearium  —  7.  —  H  A  6.  § 

manubrii  4.  —  H  I  —  44 

inde  a  junctura  loco  H  signato  (vid. 
tabula  aenea  citata  Fig.  3. )  usque 
ad  perforationis  cochlearium  initium, 
a  Gallis  la  fenetre  dictae ,  — •  2.  4  —  H  B  1.  i 

Spatium,  quod  inter  utrumque  coch¬ 
leare  intermedium  est,  ducta  linea  a 
perforationis  cochlearis  in  inferiori  par¬ 
te  initio  usque  ad  eundem  alterius 
cochlearis  locum  2  poli.  — *  — 

I. 


—  B  G  B  2.  i 
8 

Smellii  recta  Ormii  forceps 

Spatium ,  quo  maxiinopere  a  se  invi-  (quod  in  liac  for- 
cem  distant  cochlearia  —  2.  £  cipe  a  B  versus 

superiora  abest 
i  44  poli.)  3 

latitudo  cochlearium  ad  inferius  per-  —  1  -|4  et  paulo 
forationis  initium  —  —  £  superius,  inde  a 

B y-J?  aequat pa¬ 
rum  ultra  1.  I 

—  —  —  ad  superiorem  perfo¬ 
rationis  extremitatem  —  -J-  —  —  1.  -f- 

Spatium ,  quo  utrumque  cochleare  in 
superiori  extremitate  a  se  invicem  re¬ 
motum  est,  o  —  —  —  —  —  1.  — 

Jam  facillimum  esse  puto  ad  intelligendum ,  Or¬ 
ni  sanam  forcipem  a  Smellii  recta  differre  partim  in 
cochlearium  figura,  quae  quippe  in  Smellii  ferra¬ 
mento  ab  angusta  inferius  basi  in  latum  desinit  apicem, 
in  Ormiano  contra  ea  latam  basin  in  apicem  paulo 
angustiorem  coeuntem  repraesentat,  partim  in  anguli, 
sub  quo  sibi  cochlearia  junguntur ,  magnitudine ,  qua 
Ormiano  Smellii  instrumentum  primas  concedit,  par¬ 
tim  denique  in  hiatus  amplitudine ,  quo  cochlearium 
superiores  extremitates  a  se  invicem  distant.  Quae 
quidem  immutationes  an  vere  ad  emendationem  forci¬ 
pis  fecerint,  jam  nunc  inquirendum  esse  videtur  antea, 
quam  de  pretio ,  quod  Ormiano  ferramento  recte  sta¬ 
tuendum  sit ,  judicare  licet.  Ac  primum  sunt ,  qui 
magnam  Ormianae  forcipis  commendationem  quaerant 
in  eo  ,  quod  sinus  ejusdem  sit  inter  omnes ,  quae  qui¬ 
dem  nunc  in  manibus  obstetricantium  versari  solent, 
forcipes  maximus23),  Qua  quidem  re  effectum  esse 


23)  Honori*  causa  nomino  Exper.  Meckelivm,  qui  aliquoties  in 
eruditissimis  ad  Bavdelocqyii  artem  obstetriciam  to.  IT.  noti* 

putant,  ut  caput  infantis  lenius,  et  cum  minore  damni 
periculo  comprimi  possit.  Etenim  cum  infans  plerum¬ 
que  in  magnum  vitae  discrimen  adducatur ,  quando 
per  pelvim  deprimendus  est,  cujus  diameter  minima 
tres  tantum  aequat  pollices ,  idem  illud  discrimen  ma¬ 
ximo  per  e  augeri  debere  concludunt  forcipibus ,  qua¬ 
rum  cochlearia  nunquam  ultra  duorum  pollicum  cum 
dimidio  distantiam  a  se  invicem  remota  sunt.  Sed 
equidem  nescio ,  an  metus  aut  plane  inanis ,  aut  certe 
nimius  fregerit  animos  eorum,  qui  in  istam  abierunt 
sententiam.  Nam  consideranti  cuilibet,  quam  difficiles 
saepius  ob  nimiam  pelvis  angustiam  contingant  par¬ 
tus  ,  nullo  in  infantem  inde  redundante  incommodo, 
non  licebit  de  forcipis  applicatione,  indeque  orta  capi¬ 
tis  compressione  nimis  inique  statuere.  Non  ignoro 
quidem ,  adversarios  regerere ,  pressionem  capitis  sola 
uteri  contractione  effectam  multum  differre  ab  ea, 
quae  a  forcipe  pendeat ,  nec  ab  illa ,  quamvis  vehe¬ 
menti ,  ulla  interdum  incommoda  in  vitam  sanitatem¬ 
que  dimanare  infantis ;  illam  enim  sensim  sensimque 
contingere,  et  in  totam  capitis  superficiem  simul  agere: 
hanc,  etiam  si  maxima  cautio  adhibeatur,  subitaneam 
esse ,  atque  illum  tantum  minuere  capitis  dimenso- 
rem ,  cui  apposita  sint  forcipis  cochlearia  24).  Verum 
enim  vero  omnis  haec  disputatio  non  speculatione,  sed 
usu ,  et  experientia  sola  dirimenda  mihi  esse  videtur. 
Atqui  nondum  certa  experimenta  instituta  sunt,  unde 
intelligi  possit,  quantum  caput  infantis  sine  periculo 
forcipe  comprimi  queat.  Nam  quod  viri  artis  periti 


v.  c.  pag.  36.  not.  10.  p.  39.  not.  9.  hujus  forcipis  commen¬ 
dationem  suscepit.  Optandum  foret,  ut  ipse  experimenta,  quae 
cum  isto  instituit  instrumento  ,  publici  juris  faciat.  Magnitudo 
sinus  illius  superat  parum  tantummodo  sinum ,  qui  in  Smelliana 
forcipe  conspicitur,  quique  Levreto  (Suite  des  observat.  to.II. 
p.  229. )  ita  probatur  ,  ut  Smellianum  instrumentum  eam  ob  rem 
omnibus  forcipibus ,  ne  sua  quidem  excepta ,  praeferendum  exi¬ 
stimaret.  cf.  eundem  1.  c.  p.  232. 

24)  Bavdeloc^v.  1.  c.  p.  37. 

affirmant  capitis  dimensionem  sex  lineis  et  ultra  abs¬ 
que  omni  incommodo  imminui  posse  ,  id  ex  tam  pau¬ 
cis  observationibus  deductum  est ,  ut  in  regulae  for¬ 
mulam  redigi  nequeat25).  Nupera  Gallorum  inventio, 
qua  forcipi  additum  est  instrumentum ,  ad  angulum, 
sub  quo  manubria  invicem  coeunt ,  metiendum  per¬ 
quam  idoneum  ,  a  medicis  obstetriciis  in  usus  vocata, 
illi  disquisitioni  sensim  sensimque  lucem  affundet  ma¬ 
jorem.  Quorsum  vero  liaec  omnia  ?  Nempe  eo  ,  ut 
ostendam ,  quamquam  Ormiana  forcipe  caput  vere 
lenius  comprimatur,  reliquas  tamen  forcipes  ilii  non 
multum  cedere,  cum,  etiamsi  ipsarum  comprimendi 
vis  major  sit,  tamen  nondum  certis  experimentis  fini¬ 
tum  esse  videatur ,  quinam  constrictionis  gradus  vitae 
infantis  sit  periculosus. 

Verum  enim  vero  sumamus,  forcipem  Ormianam 
ob  majorem ,  qua  cochlearia  versus  juncturae  regio¬ 
nem  a  se  invicem  distant ,  curvaturam  capiti  infantis 
protrahendo  plus  incolumitatis  praestare ,  indene  eam 
reliquis  omnibus ,  quibus  hucusque  usi  sumus ,  praefe¬ 
remus  ?  Minime  vero.  Etenim  quotiescunque  istud 
quidem  instrumentum  accurate ,  et  ab  omnibus  ante¬ 
captarum  opinionum  vinculis  liber  considero ,  non 
possum  non  illud  omnium  fere  eorum  reum  agere, 
quae  rectae  Smellii  forcipi  a  viris  artis  obstetriciae 
peritissimis  vitio  sunt  jure  meritoque  versa.  Quo  per¬ 
tinet  ,  ut  his  utar ,  quod  junctura  cochlearium ,  ple¬ 
rumque  ad  perinaeum  sita,  huic  parti  facillime  cum 
pressione  sua ,  tum  quando  cochlearia  caput  male  re¬ 
linquunt,  damnum  inferre  potest;  quod  capite  ossibus 
pubis  innixo ,  uteroque  versus  anteriora  inflexo  plane 
inutilis  est ,  et  quae  sunt  similia.  Quae  cum  ita  sint, 
videtur  Celeberrimi  Steinii  judicium ,  quod  supra  de 
Johnsoniana  laudabam ,  majori  cum  jure  in  hanc  esse 
transferendum.  Nam  tunc  tantum  eam  alicujus  utili- 


25)  Ibid.  p.  38. 

tatis  esse  putem  ,  quando  caput  jam  per  superiorem 
peluis  aperturam  descendit ,  et  intra  ossa  ischia ,  seu 
in  inferiore  peluis  apertura  haerent ,  ita ,  ut  promo¬ 
veri  nequeat.  Ad  ejusmodi  partum  celerius  absolven¬ 
dum,  cum  reliquae  forcipes,  si  Smellii  rectam,  Or- 
Miique  exceperis ,  ob  longitudinem  aegre  possint  ap¬ 
plicari  ,  rectoque  situ  contineri ,  has  omnino  in  usus 
vocandas  esse  censeo ,  nisi  velimus  exspectare  naturae 
efficaciam ,  caputque  doloribus  partus  deprimendum 
relinquere.  Quodsi  vero  etiam  tunc  temporis  mihi 
optio  concedatur  inter  Smellii  rectam,  ORMiique  for¬ 
cipem,  semper  illam  huic  praetulerim.  Etenim  hujus 
cochlearia  nimio  a  se  invicem  distant  hiatu,  quam  ut 
inde  nullum  in  vaginae  uterinae  orificium  redundet 
incommodum.  Nolo  hic  ea  iterum  repetere,  quae  jam 
supra ,  cum  de  Johnsonianae  forcipis  commodis  age¬ 
rem,  tetigi. 

Praeterea  vero  aliud  adhuc,  quod,  quantum  equi¬ 
dem  video ,  jure  in  forcipe  Ormiana  reprehendendum 
est ,  cernitur  in  eo ,  quod  cochlearia  partim  justo  te¬ 
nuiora  cedunt  vi  extractrici ,  nec  caput  prehensum 
tam  firmiter  retinent,  ut  illud  effugere  plane  nequeat, 
partim  abeunt  versus  superiora  in  apicem  angustio¬ 
rem  ,  quam  forceps  Smellii  recta  exhibet :  quo  fit, 
ut  puncta  contactus ,  adhaesionis  que  vires  imminuan¬ 
tur.  Quod  quidem  incommodum  augetur  etiam  hiatu 
admodum ,  qui  in  superiori  cochlearium  parte  relin¬ 
quitur.  Si  enim  cochlearia  sese  invicem  ibi  mutuo 
contingerent ,  major  vis  necessaria  foret  ad  ea  ita  di¬ 
ducenda,  ut  caput  infantis  quamvis  exiguum  elabi  pa¬ 
tiantur.  Hinc  Smellii  recta  forceps,  cujus  cochlearia 
extrema  sese  mutuo  contingunt ,  magis  apta  est  ad 
caput  firmiter  in  inferiore  peluis  apertura  impactum 
atque  immobile  extrahendum.  Denique  brachiorum 
conjungendorum  ratio ,  quamvis  cum  Smelliana  primo 
quidem  intuitu  convenire  videretur ,  tamen  etiam, 
nisi  brevitati  studendum  esset ,  largam  reprehensionis 

materiam  praebitura  erat.  Nam  cum  admodum  infir¬ 
ma  sit,  forcipis  usum  etiam  non  satis  efficit  tutum, 
quoniam  brachium  vel  hoc ,  vel  illud  nunc  versus  su¬ 
periora,  nunc  inferiora  versus  facillime  movetur,  ca¬ 
putque  inaequali  modo  comprimitur.  Quanta  inde  ex¬ 
tractioni  infantis  suboriatur  difficultas,  quanta  in  sani¬ 
tatem  infantis  dimanent  incommoda,  nemo  non  luben- 
tissime  concedet ,  qui  ab  usu ,  experientiaque  non  om¬ 
nino  remotus  est.  Nolo  jam  ex  his ,  quae  breviter  de 
O  rmianae  forcipis  incommodis  disserui,  colligere  quasi 
animi  mei  hac  de  forcipis  Smellianae  immutatione 
sententiam.  Etenim  lucide  apparere  puto ,  me  non 
tantopere  captum  esse  novitatis  amore ,  ut  vere  emen¬ 
datam  ,  et  ad  majorem  perfectionis  gradum  evectam 
Ojrmii  studiis  forcipem  fuisse  censeam. 

Sed  haec  hactenus.  Reliqua ,  quae  de  novissimis 
correctionibus  forcipis  Levretianae ,  quas  luxurians 
Franco gallorum  ingenium  tentavit,  in  promptu  erant, 
in  aliud  tempus,  ne  lectorum  eruditissimorum  patientia 
abutar ,  differre  constitui ,  nunc  nihil  amplius  additu¬ 
rus  ,  nisi  preces  observantissimas ,  velint  hoc  quale- 
eunque  specimen  humaniter  excipere ,  mihique ,  quae 
minus  recte  forte  dicta  exciderint ,  benevole  con¬ 
donare  ! 

Y. 

MOMENTA  QVAEDAM, 

^YAE  AD  YITAM  HOMTNYM  SYBMERSORVM  REST1TYENDAM 

MYLTYM  FACERE  YIDENTYR. 


Memoriae  Kregelio  -  Sternbachianae  pie  colendae  causa, 
Jo.  Ca.  Gehleri  ,  t.  t.  med.  ord.  Decani,  nomine  scri¬ 
ptum,  et  d.  xx.  Jul.  ciaiaccxcm.  editum  programma. 


Instituenti  mihi  animum  ad  cogitandum,  de  qua  re 
potissimum  per  hanc  scribendi  opportunitatem,  quam 
mihi  memoria  Generosissimi  Car.  Frid.  K.regel  de 
Sternbach  celebranda  suppeditat,  paucis  agerem,  haud 
quaesita  se  obtulit,  quin  ingrata  obtrusit  tristis  eorum 
recordatio ,  qui  nuper  admodum  hic  Lipsiae  aqua 
suffocati  artibus  medicorum  studiose  adhibitis  in  vitam 
revocari  haud  potuerunt,  insuper  memineram  intra 
decennium  proxime  elapsum  ex  centum  pluribusve, 
eodem  mortis  genere  defunctis ,  quamvis  nihil ,  quo 
suppressa  eorum  anima  posset  reduci,  intentatum  esset 
relictum ,  tamen  vix  unum ,  vel  forsan  alterum  esse 
vitae  redditos.  Neque  vero  nobis  solis  id  accidit,  ut  ars 
nostra  hoc  in  genere  votis  nostris  minus  respondeat,  sed 
alios  quoque  alibi  per  totam  Germaniam,  Hannoverae, 
Argentorati ,  Berolini ,  Stralsundae  etc.  eadem  haec 
conqueri,  Illustris  Sam.  Yogelivs  *)  testatur. 

Quodsi  hos  infelices  conatus  conferimus  cum  fre- 
quentissimis ,  quibus  utuntur  Londinenses,  Parisienses, 


1)  Cous.  Diutribe  med.  polit,  de  causis,  quare  tot  submersi  itt 
vitam  non  revocentur.  Hamb.  790.  8.  p.  16  —  18. 

Amstelodamenses  chirurgi  medicique  successibus ,  me¬ 
rito  obstupescimus ,  miramurque ,  quid  sit ,  quod  nobis 
negatum  sit,  eadem  efficere,  quae  illi  saepissime  prae¬ 
stiterunt  magno  cum  civium  suorum  emolumento. 
Etenim  ope  societatis  illius  Londinensis ,  quae  ab  hu¬ 
manitate  ,  cujus  indies  plurima  exhibet  documenta, 
haud  immerito  humana  nominatur,  intra  decem  annos 
mille  quadringenti  quinquaginta  octo  submersi  resu- 
scitati  sunt 2).  Amstelodami  vero  intra  novennium  bis 
centum  octoginta  homines  reperti  sunt ,  qui ,  undis 
extracti,  ex  mortis,  jamjam  ipsos  tenentis,  potestate 
liberarentur.  Lutetiae  denique  Parisiorum  tribus  an¬ 
nis  ducentos  viginti  quatuor  homines ,  qui  sine  prae¬ 
senti  auxilio  certissimam  in  aqua  inventuri  erant  mor¬ 
tem  ,  servatos  esse  ,  Cei.  Pia  narrat 3). 

Quodsi  igitur  has  narrationes ,  publica  auctoritate 
munitas  atque  adeo  omni  fide  dignissimas ,  compara¬ 
mus  cum  iis ,  quae  de  Germanorum  conatibus ,  aqua 
suffocatis  vitam  restituendi ,  cognita  habemus ,  non 
potest  non  hujus  insignis  diversitatis  ratio  animum 
solicitare  nostrum  et  ad  ejus  causas  curiose  inquiren¬ 
das  excitare.  In  quibus  explicandis  quamquam  jam 
alii,  paucis  abhinc  annis,  haud  inepte  versati  sunt, 
inter  quos  Experient.  Yogelivm4)  et  Fr.  Gottl.  En- 
gelmannvm  5)  nominasse  sufficiat:  tamen  nonnulla  ad¬ 
huc  superesse  video ,  quae ,  cum  haud  exigui  sint 
momenti,  haud  alienum  erit  hic  paucis  indicare.  Haec 
vero  cernuntur  potissimum  in  iis ,  quae  ut  promtius 
praesentiusque  auxilium  miseris  illis  feratur,  publice 


2)  Videsis  Reports  of  the  Immane  societ  ij  for  the  recovery  of  per  sons 
apparently  drowned. 

3)  Cons.  Detail  des  sacces  de  V ctablissement  ,  que  la  ville  de  Paris 
a  fait  en  favear  de  personnes  noyees.  To.  VII.  Par.  1782.  12. 
p.'  53  — 150. 

4)  Libro  citato. 

5)  Quaest.  phys.  med.  cur  rarum  sit ,  suffocatos ,  submersos  et  laqueo 
suspensos  vitae  reddi.  Lips.  1787.  4. 

instituenda  videntur  atque  ab  exteris  jam  olim  sunt 
instituta. 

Scilicet  duo  praecipue  animadverti,  in  quibus  Lon- 
dinenses,  Amstelodamenses  atque  ipsi  Franco  -  Galli, 
liac  certe  in  re  exemplo  plane  egregio  atque  laudabili, 
nobis  praeiverunt;  quorum  primum  pertinet  ad  prae¬ 
miorum  distributionem,  alterum  ad  instrumenta,  hisce 
experimentis  perficiendis  inservientia ,  publicis  sumti- 
bits  redimenda  opportunisque  in  locis  reponenda.  Et¬ 
enim  cum  aliquis  in  aquam  delapsus  extrahendus ,  aut 
rigidus  ex  aqua  extractus  et  mortui  imaginem  prae  se 
ferens ,  iterum  vitae  suisque  reddendus  est ,  tum  mul¬ 
torum  opera  haud  levi ,  ministerioque  ad  omnia  me¬ 
dici  praesentis  jussa  promte  parateque  exsequenda  opus 
est.  Detergendum  ante  omnia  madidum  corpus :  om¬ 
nes  ejus  partes  molliter  fricandae:  spiritus  ori  inflan¬ 
dus  :  frigore  horrido  et  in  lectum  calefactum  reposito 
corpori  nudo  duo  homines  itidem  nudi  applicandi ,  ut 
horum  calor  naturalis  cum  illius  corpore  sensim  sen- 
simque  communicetur :  enemata  coquenda  et  quae  sunt 
ejus  generis  alia. 

Praeterea  necesse  est ,  ut ,  qui  proximi  habitent, 
non  modo  male  affectum  corpus  sine  mora  ac  tergi¬ 
versatione  in  domum  recipiant ,  quod  ipsum  immise¬ 
ricorditer  negatum  esse  ipse  vidi ,  sed  etiam  variam 
supellectilem,  lectum  aliaque  suppeditent.  Quae  om¬ 
nia  officia  ,  par  tini  aeque  ingrata  ac  molesta,  cum  sint 
ex  eorum  genere ,  quae  imperfecta  vocari  solent,  ideo- 
que  legibus  poenisque  a  nemine  extorqueri  possint : 
eos ,  qui  sunt  animo  adeo  illiberali ,  ut  ad  ea  sponte 
praestanda  humanitatis  sensu  adduci  haud  possint, 
praemiis  allici  oportet ,  quae  saltim  in  animos  homi¬ 
num  in  tenuiore  sorte  constitutorum  eam  vim  exserere 
solent,  ut  ad  labores  omnis  generis  pro  aliis  subeun¬ 
dos  ,  quin  ad  vitam  ipsam  in  discrimen  committen¬ 
dam  sese  praebeant  paratos.  Id  vero  per  se  i  lite  Ii  igi¬ 
tur  ,  illa  praemia  non  modo  ita  comparata  esse  debe- 

re,  ut  animos  lucri  cupidos  graviter  commoveant,  sed 
etiam ,  quod  multo  efficacius ,  religiose  distribui  opor¬ 
tere,  ut  jam  Clar.  Michaelis  in  praefatione  ad  Kitei 
ab  liumana  societate  Londinensi  praemio  ornatum 
libellum  B)  pag.  VII»  vidit.  Dum  liaec  negliguntur, 
haud  unquam  sperare  nobis  licebit,  homines  ad  varia 
illa  officia  praestanda  paratiores  inventum  iri ,  nosque 
feliciore  conatuum  nostrorum  hoc  in  genere  successu 
esse  usuros.  At  quis  hosce  sumtus  feret  ?  Respublica, 
quam,  cum  de  vita  civium  conservanda  agitur,  haud- 
quaquam  parcam  decet  esse  atque  tenacem. 

Alterum ,  quod  ab  exteris  illis  societatibus  imita¬ 
tione  petendum  est ,  instrumentorum  ad  submersorum 
sulfocatorumque  vitam  resuscitandam  necessariorum 
publicis  sumtibus  comparationem  spectat.  Hoc  cum 
hucusque  in  Germania  nostra  plerumque  neglectum 
sit ,  videtur  omnino  hic  causa  aliqua  sublatere  infau¬ 
storum  successuum ,  quibus  in  revocanda  submersorum 
vita  utimur.  Nam  cum  chirurgus  ad  opem  ferendam 
advocatur ,  non  statim  eo ,  quo  ejus  praesentia  niaxi- 
mopere  necessaria  est,  advolare  potest,  sed  temporis 
jacturam  facit  collectio  instrumentorum ,  quae  forte 
hic  illic  disjecta ,  aut  alieno  plane  loco  reposita  sunt, 
adeoque  difficulter  inveniri  possunt.  Prae  nimia  etiam 
festinandi  cupiditate  interdum  illud ,  cujus  usus  maxi¬ 
me  requiritur ,  oblivioni  penitus  datur ,  atque ,  dum 
apportandum  curatur ,  temporis  momenta ,  auro  quovis 
pretiosiora ,  perduntur.  Praeterea  non  omnibus  chi¬ 
rurgis  talis  fortunae  conditio  esse  solet ,  ut  expensas 
facile  ferre  queant,  cum  comparatione  ejusmodi  appa¬ 
ratus  conjunctas.  Haec  siiniliaque  incommoda  omnium 
optime  evitantur,  si  publico  sumtu  totus  hic  instru¬ 
mentorum  apparatus  redimitur  redemptusque  in  com¬ 
munem  usum  loco ,  omnibus  bene  noto ,  deponitur. 


6)  An  essa 7  on  the  recovery  of  the  apparently  dead.  LonA.  1788. 
8.  versio  germanica  prodiit  Lips .  1790.  8. 

Laudabili  exemplo  hac  in  re  rex  Borussorum 
praeiuit,  qui  omnes  terrarum  suarum  magistratus  jus¬ 
sit  publico  aere  cistulas  redimere ,  continentes  instru¬ 
menta  ad  venaesectionem  apparatumque  ad  vulnera 
deliganda  necessarium ;  siphonem  ad  clysteres  injicien¬ 
dos  et  consuetum  ,  et  talem  ,  quo  fumus  tabaci  in  in¬ 
testina  traducitur ;  scopulam  e  brevibus  iisque  durio¬ 
ribus  setis  compositam  ad  plantas  pedum  fricandas ; 
phialas  oleo  amygdalarum  dulcium  aut  recenti  oleo 
olivarum ,  spiritu  denique  salis  ammoniaci  repletas7). 
Neque  silentio  praetereunda  est  memoria  viri  anonymi 
quidem,  sed  liberalis  et  de  re  publica  bene  merentis, 
qui  Monachii  vivit ,  atque  quatuor  ejusmodi  cistas 
instrumentarias  suis*  sumtibus  perficiendas  interque  ur¬ 
bis  chirurgos  cum  regulis,  quibus  cujuslibet  instru¬ 
menti  usus  circumscribitur,  distribuendas  curavit8). 

Quae  his  cistulis  continentur,  ad  revocandam  sub¬ 
mersorum  animam  adhiberi  solita ,  eorum  numerus 
variare  potest  pro  pretii  magnitudine ,  quod  tali  appa¬ 
ratui  redimendo  magistratus  destinaverit.  Eae  enim, 
quae  a  Carolo  Kiteo  9)  describuntur,  largiorem  in¬ 
strumentorum  suppellectilem  continent ,  quam  quae  in 
terris  Borussicis  in  usu  esse  solent.  Eorumque  instru¬ 
mentorum  pleraque  dupla  adesse  jubet  Vogelivs  1 .  c . 
p.  45.  ut  alterutro  inter  usum  forte  laeso ,  alterum 
cito  arripi  queat.  In  quo  tamen  alia  mihi  mens  est, 
quoniam  pretium  ejusmodi  cistae,  uti  et  ejusdem  pon¬ 
dus  sic  nimium  auctum  iri  facile  praevideo.  Utrum¬ 
que  usui  ejus  valde  obest.  Alias  cistas  commenda¬ 
runt  Pia,  Gardane,  Cogan  et  Lammersdorf  ,  qua- 


7)  Viti.  Konigl.  Preussischer  Unterricfit  wegcn  schlcumger  Rettung 
verungluckter  Personen  v.  Jakr  1788.  in  Celeb.  Sciierfii  Bey- 
triigen  z.  ytrchiv  d.  mediz.  Polizey  u.  T  olksarzneyk.  B.  1. 
Samnii.  2.  S.  142  IT. 

8)  Consul.  Cl.  Pylii  Magazin  d.  gerichtl.  Arzneykundc  B.  2. 
S.  815. 

9)  Loc.  cit.  p.  208.  ss. 

rum  mentionem  injicit  Vogeliys  1.  c.  p.  42.  Quare 
ab  enumeratione  rerum,  quae  hisce  arculis  inclusae 
servantur,  abstineo,  cum  bac  de  re  nunc  tantum  in 
universum  disputare  constituerim. 

Haec  igitur,  universe  dicta,  liceat  ad  banc  ipsam 
transferre  urbem ,  atque  consiliis  quibusdam  peculiari” 
bus  in  medium  prolatis  publici  muneris  mei  aliquam 
explere  partem."  Amplissimi  Magistratus  civici,  cujus 
de  servandae  civium  vitae  insignis  cura  edicto  de  bal¬ 
neorum  fluviatilium  securitate,  paucis  abhinc  annis 
sapientissime  lato  1  °_) ,  luculentissime  probata  est,  mu¬ 
nificentia  optarem,  ut  comparentur  arculae,  selecto 
instrumentorum  ad  vitam  submersorum  restituendam 
necessariorum  apparatu  repletae,  atque  partim  in  iis 
suburbiorum  nostrorum  portis,  quae  fluminibus  ad¬ 
jacent  y  in  communem  usum  reponantur,  partim  chi¬ 
rurgo  urbis  publico  servandae  tradantur.  Cuilibet 
cistulae  adjiciatur  regularum  perspicue  scriptarum  in¬ 
dex,  quibus  usus  cujuslibet  instrumenti  et  ordo,  quo 
adhiberi  debet,  doceatur,  ut,  chirurgo  medicove  non 
protinus  praesente ,  ii ,  qui  aquis  mersum  inde  ex¬ 
traxerunt  ,  statim  operi  manus  admovere  atque  sic 
resuscitationem  hominis  apparenter  mortui,  quae  quo 
citius  molitur ,  eo  melius  procedere  solet ,  reddere  fa¬ 
ciliorem  possint. 

Quam  primum  igitur  is ,  qui  ejusmodi  arculam 
custodiendam  accepit ,  de  submerso  ex  aqua  educto 
certior  factus  est,  statim  e  suis  quemquam  mittat  cum 
cista ,  ne  forte  ea  ab  homine  fraudulento  subripiatur, 
aut  instrumenta  rudi  manu  tractata  laedantur.  Chi¬ 
rurgus  cum  advenit ,  is  sibi  eligat  ex  adstantium  et 
plerumque  curiositate  quadam  allectorum  hominum 
turba  paucos,  qui  labores  ipsis  commissos  lubenter  in 
se  suscepturos,  recteque  peracturos  esse  spondent;  re¬ 
liquis  procul  esse  jussis ,  ne  nimia  hominum  multitudo 
operationes  turbet  impediatque. 


10)  Vid.  Scherfii  libr.  modo  citat.  Summi,  i.  1789.  S.  59. 

Opere  aut  feliciter,  aut  minus  prospere  absoluto, 
chirurgus  e  schedulis ,  typis  exscriptis ,  quae  simul 
cum  re  instrumentana  cuilibet  arculae  inesse  debent, 
unicuique ,  cujus  aut  opera ,  aut  domicilio ,  aut  supel¬ 
lectili  usus  est ,  exhibeat  unam ,  qua  nomen  ejus ,  et 
quid  praestiterit,  aut  quam  diu  in  labore  perduraverit, 
religiose  sit  consignatum.  Talem  schedulam  magi¬ 
stratui  qui  obtulerit ,  illi ,  sine  mora ,  praemium  accu¬ 
rate  jam  antea  definitum  persolvatur.  Antea  vero, 
quam  cista  instrumentaria  iterum  eo ,  quo  custodiri 
solet ,  deportatur ,  notare  debet  chirurgus  et  ea ,  quae 
e  salibus,  oleis,  tabaco  aliisque  rebus  consumta,  et  ex 
instrumentis  sub  vitae  restituendae  periculo  forte  laesa 
sunt ,  ut  illa  e  pharmacopolio  urbis  publico  iterum 
suppleri,  haec  a  viro  harum  rerum  perito  in  integrum 
restitui  queant. 

Regulae  illae ,  quibus  usus  cujuslibet  instrumenti 
ordoque,  quo  singula  singulis  succedere  debent  (etenim 
promiscue  illis  uti  neutiquam  decet11),  praemiaque 
eos  manentia ,  qui  suam  operam  conferunt  ad  vitam 
hominis  submergendo  suffocati  refocillandam ,  quotan¬ 
nis  aliquoties  edicto  promulganda ,  aut  iis  schedis  po¬ 
liticis  ,  quae  ab  hominum  vulgo  omnium  maxime 
lectitari  solent,  inserenda  sunt.  Aeque  vero  a  re  alie¬ 
num  fuerit ,  in  libros ,  quos  tenerior  aetas  in  scholis 
assidua  versat  manu ,  recipere  illa  et  praecepta  et  in¬ 
citamenta,  quibus  quivis  honestus  ac  liberalis  homo  ad 
haec  submersis  praestanda  officia  allici  et  permoveri 
potest.  Quo  maturius  enim  juventus  hisce  de  rebus, 
ad  hominum  vitam  vnletudinemque  prosperam  aut  con¬ 
servandam  aut  restituendam  spectantibus  eruditur,  eo 
altiores  ut  haec  institutio  agat  radices  ac  tenacissime 
haereat,  certissima  spes  est.  Itaque  valde  mihi  arri- 


11)  Docuerunt  hoc  nuper  luculentissime  et  Sum.  Vogcl  7.  c.  et  Ed. 
Colevian  ( Ahbundl.  uber  das  durch  Ertrinken ,  Erdrosseln  und 
Ersticken  gehemmte  videmholcn  ,  nebst  Vorscfdcigen  z.  einer  neuen 
Behandlungsart  dieser  Krankheit  u.  s.  w.  Leipz.  1792.  8. 

debat  id ,  quod  in  Lippiacis  terris  nuper  admodum 
institutum  legimus ,  ut  elementa  sanitatis  tuendae ,  ab 
Exper.  B.  Ch.  Favstio  conscripta  et  variis  aucta  sub¬ 
sidiis  ,  quibus  praesentissima  vitae  pericula  arceri  pos¬ 
sent,  praeter  consuetos  libros,  e  quibus  prima  religio¬ 
nis  christianae  elementa  hauriri  solent ,  scliolarum 
magistri  explicare  juberentur.  Poterat  etiam  Rvd. 
Zach.  Beckeki  notissimus  liber  ( Noth  -  u.  Hirifsbuch- 
lein  Goth.  1791.  8. ) ,  sermone  admodum  perspicuo 
captuique  vulgi  admodum  accommodato  compositus,  in 
hunc  finem  adhiberi. 

Ouodsi  haec  omnia ,  quae  hucusque  monuimus, 
diligentius  studicaiusque  in  posterum  serventur,  non 
video ,  quid  sit ,  quin  laetissimam  animo  concipiam 
spem ,  conatus  nostros  submersos  vitae  suisque  red¬ 
dendi  felici  successu  haud  destitutum  iri.  Neque  enim, 
quod  nonnulli  jactitant,  in  peculiari  aquarum  nostra¬ 
rum  indole  atque  natura ,  neque  in  corporum  nostro¬ 
rum  singulari  conditione  et  constitutione  situm  esse 
putemus,  quod  tam  parum  hac  in  re  profecimus.  Nam 
lutosa  fluviorum ,  hanc  urbem  praeterfluentium ,  indo¬ 
les  ,  quam  inprimis  ut  irrevocabilis  aqua  submersorum 
fati  causam  accusant,  profecto  non  tanta  est,  quanta 
Sequanae,  quae  Lutetiam  Parisiorum  alluit,  et  tamen 
multos  eorum  intra  triennium  esse  servatos  supra  nar¬ 
ravi  12),  qui  ex  illo  flumine  mortuis  similes  sunt  ex¬ 
tracti.  Praeter  hanc  vero  lutosam  partem,  quam 
nostrae  aquae  fluviatiles  vehunt ,  chemica  analysis 
nuper  instituta  1 3)  nihil  detegere  potuit,  cui  praecipue 
lethiferam  vim  jure  meritoque  impertire  possimus* 

Quae  cum  ita  sint,  nihil  magis  optandum  esse 
videtur ,  quam  ut  ii ,  penes  quos  est  horum  consilio¬ 
rum  exsequendorum  facultas,  ea  ad  usum  salutemque 


12)  Vid  supra  p.  120. 

13)  Vid.  Exper.  J.  G.  Daehne  diss.  I.  II.  de  aquis  Lipsiensibus. 
Lips.  1783.  4. 

civium  velint  transferre.  Si  felix  successus  liaec  in¬ 
stituta  coronet,  quanta  quaeso  voluptate  perfundentur 
animi  eorum ,  qui  plurimis ,  quos  Mc  quotannis  aqua 
perire  videmus ,  salutis  vitaeque  recuperatae  auctores 
fuerint :  sin  praeter  omnem  spem  opinionemque  suc¬ 
cessu  destituantur,  in  conscientia  acquiescere  poterunt, 
niliil  a  se  praetermissum  esse,  quo  iis,  qui  levitate 
animi  temeritateque  sua  sibi  vitaeque  suae  saepe  pessi¬ 
me  consulunt ,  consuleretur  optime. 

Praemittenda  liaec  pauca  duximus  nunc  indicen¬ 
dae  panegyri,  memoriae  beati  KREGELII  de  STERN¬ 
IS  ACH,  Viri  ob  insignem  literarum  amorem  aeque, 
ac  ob  summa  in  academiam  nostram  munificentiam  ac 
liberalitatem  nobis  post  mortem  desideratissimi,  dicatae. 
Recolet  eam  pie ,  et  gratissimo  animi  sensu  juvenis 
ornatissimus  Kregeliano  stipendio  per  tres  annos  ex¬ 
hilaratus ,  Fridericvs  Lvdovicvs  Kreyssig,  llebur- 
gensis ,  Medicinae  Candidatus ,  Ordini  Medicorum,  uti 
per  varia  specimina ,  sic  per  comprobatam  suam  in 
nupero  examine ,  pro  Licentia  dicto ,  in  arte  salutari 
laudabilem  ac  egregiam  doctrinam  maxime  probatus. 
Faciet  id  proximo  die  Sabbathi ,  qui  est  hujus  mensis 
XX. ,  habita  brevi  orationef,  qua  Aristotelis  doctrinam 
physicam  ah  iniquis  judiciis  vindicare  conabitur. 

v  4 

YI. 

DE  MORBO  VACCINO  -  VARIOLOSO  COL¬ 
LECTANEA  QVAEDAM. 


Disputatio  pro  loco  in  facultate  medica  capessendo  d.  xxxi. 
Jul.  cioidccci.  adsumto  socio  Ghr.  Sal.  Weiss,  nunc 
professore  Berolinensi ,  publice  defensa. 


INTRODVCTIO. 

Ex  quo  variolarum  morbus  propter  insignem  hominum 
stragem1),  quam  quovis  anno  edit,  medicorum,  nec 
medicorum  solum ,  sed  et  principum  magistratuumque 
attentionem  excitavit,  variae  viae  ac  rationes  proposi¬ 
tae  sunt ,  quibus  perniciosissima  hujus  morbi  pestis 
coerceri ,  atque  penitus  e  politioribus  terris  excludi 
queat.  Quarum  quidem  nisi  omnes ,  plurimas  tamen 
hoc  loco  indicare ,  et  an  ad  propositum  finem  ducant, 
nec  ne,  disquirere  neque  vacat,  neque  lubet,  inprimis 
cum  eae  a  Fu.  Geo.  Avg.  Bovchholtzio  2)  inde  a  se- 


1)  Cei.  Movrgves  ( Essai  de  Siatistique )  e  tabulis  publicis,  in 
quas  omnis  mortuorum  numerus  refertur,  Montispessulani  annis 
1774,  1778  et  1785  e  1113  hominibus,  fato  functis,  421  vario¬ 
larum  contagio  fuisse  enecatos  probat.  Unde  patet,  e  371  ho¬ 
minibus  ,  qui  quotannis  ibidem  moriebantur ,  I40y  a  variolis 
esse  interfectos.  Bottinvs  ( annuaire  du  Bas -  Rhin )  ostendit, 
anno  VIII.  reipublicae  Gallicae  e  pago  Rheni  inferioris  2170 
homines  e  vita  decessisse ,  inter  quos  158  variolosi  fuerunt. 
Gallia,  qua  nunc  patent  ejus  fines,  quolibet  anno,  quem  medium 
arithmetici  appellant ,  90  millia  civium  morte  amittit ,  cujus 
jacturae  insignis  potentissima  causa  in  variolis  deprehenditur, 
quae  64,  285^-  homines  neci  dederunt.  —  Germaniae  quotannis 
70,000 ,  totique  Europae  400,000  homines  variolis  eripiuntur. 
Conf.  Jo.  Ch.  VE.  Jvncker’s  Arclriv  der  Aerzie  etc.  widcr  die 
Pockennoth.  St.  1.  p.  57. 

2)  Analecta  de  variolis.  Spec.  I.  Gotting.  1790.  8.  p.  81  — 112. 


129 


culi  XVTL  initio ,  quo  Clayd.  Chanyel  primum  de 
exstirpandis  variolis  consilium  evulgavit,  usque  ad  IU. 
Hyfelandii  tempora  diligentissime  sunt  enumeratae. 
Novissimis  temporibus  innotuit,  Jenneri  inprimis  stu¬ 
diis  ,  alia  adhuc  ratio ,  variolas  exstirpandi ,  facilior 
illa  ipsa  harum  inoculatione ,  adeoque  a  medicis  om¬ 
nium  fere  nationum  maximo  cum  plausu  excepta. 
Variolas  puta  vaccinas.  Cujus  quidem  morbi  primam 
in  Anglia  apparitionem  aeque  ignoramus  ac  veram  ejus 
originem  3).  Etenim  maximo  senio  confecti  homines 
declararunt,  teste  Jennero  ,  se  morbi  hujus  notitiam 
jam  habuisse  admodum  juvenes,  nec  audivisse  unquam, 
quod  illo  tempore  de  hujus  morbi  invasione  tanquam 
de  re  nova  sermones  fuerint  facti  4).  Neque  vero  mi¬ 
nus  bene  hanc  variolarum  vaccinarum  naturam ,  qua 
variolarum  contagio  resistunt,  cognoverant  illi  senes 
depontani;  sed  hac  ipsa  experientia  fruebantur  sine 
laudum  strepitu,  uti  aliis  naturae  liberalitate  ipsis  tri- 


3)  Antiquitates  hujus  morbi  ad  secutum  usque  sextum  a  Ch.  N. 
persecutus  est  Vir  doctus,  nomen  suum  litera  M.  abscondens, 
in  Neuen  teutschen  Merkur  1801.  p.  320..  St.  IV.  Laudavit  is  ex 
Marii,  episcopi  primi  L  osann  ensis ,  annalibus  A.  570  hunc 
locum  :  Hoc  anno  morbus  validus  cum  profluvio  et  variola  Ita¬ 
liam  Gulliamque  valde  adflixit.  Et  animalia  bubula  maxime  per 
ea  loca  interierunt.  Sed  dubito,  quin  locus  hic  omni  dubio  ei’ipi 
possit.  In  allgem.  TJnterhalt.  v.  J.  1769.  m.  K.  Gotting.  1769. 
St.  39.  §.  3.  non  solum  vaccinarum  variolarum  mentio  facta  est, 
sed  etiam  earum  virtutis  ac  facultatis,  contra  variolas  humanas  tuendi 
eos,  qui  illis  laboravere.  Vid.  Steinbecks  deutscher  Patriot 
1802.  S.  43  —  46.  Terrae  igitur  Hannoveranae  honorem  hunc 
sibi  vindicant ,  ut  ante  Jennerum  variolas  vaccinas  cognitas  ha¬ 
berent,  atque  publice  describerent.  Nuper  Exper.  IA.  F.  H. 
Marx  (  Gottingen  in  medicin. ,  physischer  und  histor.  Hinsicht 
gesc/iildert.  Gott.  1824.  8.)  ostendit,  Jobst  Boese,  juri  di- 
cundo  praefectum ,  hanc  variolarum  vaccinarum  virtutem  pri¬ 
mum  observasse,  nemine  illius  verbis  fidem  habente.  —  Vir 
Generosiss.  Ai.  de  Hvmbojldt  ,  itinere  suo  in  Americani  me¬ 
ridionalem  suscepto ,  aliisque  scriptis  eruditissimis  jure  merito¬ 
que  celebratissimus ,  in  regno  Mexicano  et  montibus ,  Andes 
dictis ,  longe  ante  Jennerum  cognitas  fuisse  variolas  vaccinas, 
narrat.  (~ Voyage .  Livrais.  II.) 

4)  Disquis.  de  caus.  et  effectibus  variolarum  vaccinarum.  Ex.  Angi; 
in  lat.  conversa  ab  Aloys.  Careno.  C.  fig.  coi.  Vindob. 
1799.  4.  p.  20. 

I. 

butis  bonis.  E  qua  quidem  umbra ,  tam  utilem  hu¬ 
mano  generi  vim  variolarum  vaccinarum  occultante, 
in  lucem  meridianam  eas  protraxit  Edvard.  Jennervs, 
qui  anno  superioris  seculi  nonagesimo  octavo  publici 
juris  fecit  libellum,  quo  sua  hac  de  re  diligentissime 
instituta  experimenta  collectasque  observationes  divul¬ 
gavit.  Vix  dici  potest ,  quantam  animorum  intentio¬ 
nem  haec  res  excitaverit  ,  et  quantopere  invicem  cer¬ 
taverint  omnium  regionum  medici,  ut  aut  experimenta 
Jenneriana  repeterent ,  et  de  illorum  certitudine  sese 
redderent  certiores,  aut  quid  alii  experiundo  didice¬ 
rint,  colligendo  ordinandoque  scriptis  vernaculis  enun- 
ciarent ,  magisque  in  publicam  verterent  utilitatem. 

Quorum  quidem  libellorum  largum  proventum  si 
ego ,  ex  quo  me  ad  scribendum  hoc  de  argumento 
accingebam ,  prospexissem ,  profecto  non  auxissem 
meo.  Tot  enim  cum  in  Anglia ,  tum  in  Gallia  et 
cum  maxime  in  Germania  nostra  evolarunt ,  ut  ab 
eorum  multitudine  paene  obruerer.  Aolui  tamen  id 
tempus ,  quod  legendo  excerpendoque  consumseram, 
plane  perdere.  Quam  ob  rem  rogo  Lectores  benevo¬ 
los,  velint  et  hoc  benevolentiae  documentum  mihi  ex¬ 
hibere  ,  ut  mihi  hanc  argumenti  toties  jam  pertractati 
retractationem  condonent. 

Liceat  autem  ea,  quae  hic  illic  de  variolis  vacci¬ 
nis  dispersa  legi ,  ita  ordinare ,  ut  primo  varias  de 
origine  morbi  opiniones  enarrem ,  deinde  morbi  ex¬ 
hibeam  cum  veri,  tum  spurii  descriptionem;  cui  sym¬ 
ptomata  subjungam  peculiaria  quaedam,  praecipuam 
animi  attentionem  merentia ,  atque  differentias  inter 
morbum  vaccino  -  variolosum  et  variolas  intercedentes. 
Quibus  expositis  commoda  commemorabo  cum  inocu¬ 
latione  morbi  vaccino  -  variolosi  conjuncta,  inter  quae 
hoc  primarium  est ,  ut  ejus  beneficio  a  variolis  de¬ 
fendi  possimus.  Cum  autem  et  adversarii  extiterint, 
qui  variis  armis  contra  variolas  vaccinas  depugnave¬ 
rint,  haec  arma  accuratius  considerare  constitui.  In- 

quisivi  igitur  in  argumenta ,  quibus  efficaciam  morbi 
vaccino  -  variolosi  contra  variolas  aut  in  dubium  vo¬ 
care  ,  aut  penitus  negare  studuerunt  medici ,  et  quid 
contra  moneri  possit,  attuli.  Tum  et  subjeci  praeci¬ 
pua  curationis  momenta ,  quae  morbo  vaccino  -  vario- 
loso  adhiberi  et  potest  et  debet.  Denique  et  catalo¬ 
gum  adjeci  omnium,  quae  in  meam  venerunt  notitiam, 
de  variolis  vaccinis  dissertationum,  sive  singulares 
libros  efficiebant,  sive  aliis  libris,  inprimis  diariis 
scriptisque  periodicis ,  continebantur,  et  regionum, 
quarum  medici  morbo  vaccino  -  varioloso  tanquam  effi- 
cacissimo  adversus  variolas  remedio  usi  sunt  et  adhuc 
utuntur. 


§.  1. 

D  e  morbi  vaccino -  variolosi  orig in  e . 

Inter  morbos  pecudum  nuper  is  magna  animorum 
attentione  dignus  judicatus  est ,  qui  vaccarum  lac  prae¬ 
bentium  ubera ,  inprimisque  papillas  obsidet ,  et  ob 
similitudinem  cum  variolis  variolarum  anglicarum ,  va- 
riolarum  vaccinarum,  variolarum  lactearum ,  variolarum 
defendentium  s)  morbi  vaccino  -  variolosi,  nomine  in¬ 
signitae  sunt5  6).  Pustulae ,  quarum  color  e  coeruleo 


5)  Vid.  Sommerring  u.  Eehr  Prufung  d.  Schutz-  oderKuliblattern. 
Frcft.  a .  M.  1801.  8.  p.  3.,  ubi  argumenta  sex  pro  hac  deno¬ 
minatione  adfert ,  simulque  ostendere  conatur quam  absurdum 
sit  variolarum  vaccinarum  nomen. 

6)  Angli  morbum  vocarunt  Cow  -  pox  aut  Cow  -  pocli ,  aut  Vaccine- 
pocli  aut  the  Vaccine  a  ;  ( conf.  Pearson  JJntersuchungen  p.  123. 
sequ.  et  Phijs.  medie.  Journ.  1800.  p.  659. )  Galli  La  vaccine, 
aut,  sic  jubente  J.  S.  Vavme  (  Reflexions  sur  la  nouv.  meth. 
d; inoculer  la  petite  verole  avec  le  virus  des  vaches.  ^ar'  an 
VIII.  8.  p.  1.),  la  vachine.  Vide  et  de  synonymia  morbi  Exper. 
OsiAjNDEr  {Abh.  uber  die  Kuhpocken.  p.  22.  sequ.).  De  Carro 
( 1 .  c.  p.  1  —  3.),  allatis  variis  denominationibus,  quarum  vani¬ 
tatem  ostendit,  invitat  omnes  medicos  philologos,  ut  novum  con¬ 
dant  nomen,  quod  omnem  variolae  notionem  excludat. 

albidus ,  aut  coeruleus,  aut  e  coeruleo  in  rubrum  ver¬ 
gens  seu  lividus  y  aut  plerumque  sordide  flavo  -  coeru¬ 
leus  seu  plumbeus  esse  solet,  areola  seu  circulo  lato, 
ex  inflammatione  erysipelacea  rubicundo,  circumdatae 
sunt ,  materiemque  glaucam ,  aut  fuscam  continent, 
quam,  cum  brevi  disrumpantur ,  effundunt;  quo  facto 
exsiccatae  crustam  formant,  aliquot  diebus  post  sponte 
sua  excidentem.  Haec  exanthemata  efflorescunt  so- 
lemnemque  decursum  servant,  febriculam  excitant, 
lactisque  secretionem  imminuunt;  cumque  mere  localia 
sint ,  nec  ultra  uberum  superficiem  diffundantur ,  et 
hac  ipsa  re,  et  mitiori  omnium  symptomatum  natura, 
et  denique  contagio  neque  vitulos ,  neque  boves ,  ne¬ 
que  vaccas  ipsas,  quae  nondum  conceperunt7),  attin¬ 
gente  maximopere  differunt  a  peste  sic  dicta  bovina. 

in  Angliae  partibus  occidentalibus,  inprimisque 
in  ducatu  Glocestriensi  primum  innotuere  variolae 
vaccinae ,  pratis  laetissime  virentibus ,  atque  ingenti-  - 
ous  pecorum  gregibus  divite.  Inde  de  hoc  morbo  ad 
terram  continentem  rumores  percrebuerunt,  medicique 
ad  ejus  investigationem  invitati  sunt.  Quo  factum  est, 
ut  m  variis  Germaniae 8)  Galliaeque  regionibus  non 
solum  morbi  hujus ,  qui  antea  Angliae  endemius  cre¬ 
debatur  ,  praesentia  detegeretur ,  sed  etiam  hoc  extra 
omnem  dubitationem  poneretur ,  homines ,  qui  rus 
colunt  hisce  in  terris ,  optime  cognitam  habere  virtu¬ 
tem  variolarum  vaccinarum ,  qua  varioloso  contagio 
resistant  9). 

7)  Woodvillio  teste.  Cujus  quidem  phaenomeni  causam  vir 
doctus,  qui  W  oon  vielii  librum  in  Medical  Kevieiv  and  Maga  - 
ztne  indicavit,  reperisse  sibi  visus  est  aut  in  praedispositione 
quadam  vaccarum  mulgenlium,  aut  in  communicandi  cum  vitulis, 
bobus  etc.  mulgentium  ope  veneni  defectu. 

8)  Ballhoriv  et  Stromeyer  Traite  de  1’inoculation  etc.  p.  34. 
not.  Sybelivs  uber  KuhpocJien ,  p.  37.  ss.  Hellwagivs 
Nordtsc/i.  vlrchiv  I.  3.  Nissenvs  Schleswig  -  Holstein.  JBluett. 

u-  Cult.  1799.  St.  6.  Osiander  l.  c.  p.  31. ss.  KAvscHin 
Silesia  observavit ;  Jordens  in  pago  quodam  Kirch  -  Gattendorf, 
prope  Curiam  Variscorum  Allgem.  med.  Zeit.  1801.  Jul.  p.  110. 

9  Catalogum  regionum  locorumque,  ubi  variolae  vaccinae  obser- 

De  morbi  autem  hujus  origine  variae  sunt  medi¬ 
corum  sive  opiniones  ,  sive  sententiae ,  in  quibus  ea, 
quam  Jennervs  fovit10),  si  non  omnium  prima,  ta¬ 
men  in  primis  ponenda  est.  Atque  hic  quidem,  modo 
ad  ipsum  tanquam  ad  primum  auctorem  haec  opinio 
referenda  sit11),  morbi  originem  derivandam  existi¬ 
mavit  a  materia  redundante  illa  ex  malignis  equina¬ 
rum  ungularum  ulceribus ,  ob  tenacem ,  unguinosam 
et  quasi  pinguedinosam  materiam,  in  eorum  superficie 
secretam,  ab  Angiis  the  Grease  nominatis12),  eam- 
que  opinionem  variis  argumentis  probabilem  reddere 
studuit  1 3) ,  in  quibus  haec  praecipua.  Primum  ob~ 
servarat ,  morbum  illum  vaccino  -  variolosum  iis  in 
praediis  erumpere,  ubi  equi  istis  ulceribus  laborabant, 
et  qui  eos  curabant ,  simul  operi  lactario  mulgendis- 
que  vaccis  adhibebantur  1 4).  Tum  audierat ,  fabros 


vatae  fuerunt ,  vide  apud  Suchse  ( Beoib .  u.  BemerJi.  ub.  d.  Kuhpock. 
Bcrl.  1802.  8.  p.  18.).  In  America  detectas  fuisse  testatur  V.  D. 
cs.  Journ .  d.  aus/.  med.  Litter.  1802.  Oct.  denique  in  Turcia  de 
Carro  p.  93. 

10)  De  hac  Jenneri  sententia  vid.  de  Carro  (/.  c.  p.  32.  not.  a.) 
et  Ej.  Geschichte  d.  Kuhpockeniinpf.  in  d.  Turkey  ,  in  Griechenl. 
etc.  ii I.  viel.  neu.  .Aci ens t.  u.  Zus.  d.  Verf.  bereichert.  Ai.  d. 
Fr.  v.  D.  Fr.  Gh.  Fries  e.  Bresl.  1804.  8.  ubi  etiam  aliorum 
observationes  leguntur.  —  Sed  distinguendae  sunt  tres  hujus 
morbi  equini  formae,  glandulosa  ( ecrouelleux )  ,  phleginonosa 
et  pustulosa  ,  quarum  tertia  sola  efficaciam  habet  adversus  va- 
riolas  defendendi  homines.  Sacco  libellum  edidit  hac  de  re  singu¬ 
larem.  Chirurgus  IYIediolan.  Birago  ,  confirmavit  Jenneri  sen¬ 
tentiam  de  origine  morbi  nostri,  cs.  Jen.  allgem.  Litter.  Zeit. 
No.  71.  Intellig.  Bl.  1803. 

11)  Videtur  enim  ipse  Jennervs  (  Untersuchung.  uber  die  Ursachen 
und  JF irlmngen  der  Kuhpocben.  Hannover  1799.  8.  p.  135. ) 
eam  chirurgo  Dollando  tribuere.  Certi  tamen  quid  hac  de  re 
nolo  definire  ,  cum  hoc  ipso  loco  insigniter  a  se  invicem  rece¬ 
dant  Jenneriani  libelli  versiones  latina  et  germani ca. 

12)  Nos  morbum  hunc  vocamus  die  Mauke ,*  de  quo  nuper  diligenter 
expositum  est  in  F.  N.  Rohlwes  Magazin  fur  dic  Thierarzney- 
kunst.  1801.  Ouart.  1. 

13)  Disquis.  de  caus.  et  effect.  variol.  vaccinar.  Vindob.  1799.  4. 
pag.  51. 

14)  Cujus  quidem  argumenti  levitatem  ostendit  'Woodvirlivs  (Be- 
sehreibung  einer  Reihe  von  Kuhpocben -  Impf.  p.  7.  seq. ). 

ferrarios ,  qui  ruri  equorum  quoque  morbos  curant 
adeoque  etiam  illa  ,  quae  diximus ,  ulcera  tractant, 
aut  contagio  varioloso  omnino  non  tentari,  aut  si  ten- 
tentur,  morbum  benignissimum  experiri.  Cujus  phae¬ 
nomeni  causam  adscribendam  putabat  illius  materiae 
ulcerosae,  sive  per  resorptionem  cutaneam,  sive  per 
vulnus  corpori  humano  illatae ,  virtuti  cuidam  singu¬ 
lari,  per  quam  variolarum  venenum  vi  privaretur  sua. 
Neque  tamen  ea  in  re  sibi  adsentientem  habuit  Exp. 
Odierivm  ,  quippe  qui  in  ferreis  particulis  ab  illorum 
hominum  cute  absorptis  omnem  securitatis  a  varioloso 
contagio  causam  quaerendam  esse  conjicit15).  Deni¬ 
que  suae  opinionis  praesidium  Jennerys  invenisse  sibi 
videtur  in  eo ,  quod  pustula  in  brachio  pueri ,  cui 
materies  ista  equina  per  inoculationem  inserta  erat, 
enata ,  eodem  erat  habitu  externo ,  et  eundem ,  quem 
variolae  vaccinae ,  decursum  tenebat ,  ita ,  ut  etiam 
universalis  morbi  symptomata  consequerentur. 

Quod  vero  reliqua  argumenta  a  Jennero  hanc  in 
rem  allata  attinet,  ea  etiam  minoris  esse  ponderis 
minorisque  ad  persuadendum  efficaciae  mihi  quidem 
videntur.  Nam  quod  inde  desumsit ,  quod  morbus 
vaccino  -  variolosus  iis  in  regionibus  incognitus  sit,  in 
quibus  non  iidem  homines ,  quibus  equorum  curan¬ 
dorum  officium  demandatum  est ,  etiam  vaccis  mul- 
gendis  inserviunt,  ut  in  Hibernia  et  Scotia16),  id 
refutatur  observatione  regionum ,  equis  alendis  divi- 
tum,  in  quibus  quamquam  utraque  provincia  a  se  in¬ 
vicem  sejuncta,  illa  maribus  solis,  haec  non  nisi  femi¬ 
nis  demandata  est ,  tamen  morbus  vaccino  -  variolosus 
endemius  occurrit,  Holsatiam17)  intelligo  et  ducatum 
Megalopolitanum.  Neque  vero  plus  ponderis  attribuam 


15)  Yid.  Jenneriani  libelli  ver, sion  lat.  p.  29. 

16)  L.  c.  p.  47.  vers.  lat. 

17)  Cs.  Exper.  Chph.  Fr.  Hellwag  ,  medicus  Eutinensis,  in  Nor- 
disch,  Archiv  I.  3.  p.  384. 

partim  testimoniis ,  ad  quae  Jennerys  provocat  l8), 
hominum  aut  veterinariam  medicinam  vulgo  facien¬ 
tium  :  horum  enim  observandi  facultas  arctis  admo¬ 
dum  limitibus  circumscripta  esse  solet ;  partim  obser¬ 
vationi  ,  qua  detectum  fuisse  dicitur ,  quosdam  homi¬ 
nes  ab  ulcerosis  equorum  ungulis  ita  infectos ,  ut 
pustulae  inde  in  ulcus  abeuntes  in  eorum  manibus 
progignerentur  ,  a  contagio  varioloso  aeque  liberos 
persistere ,  ac  eos  ,  qui  morbo  varioloso  laborarunt. 
Sed  hujus  observationis  vanitatem  ipse  Jennerys  ( 7 .  c. 
p.  53.  vers.  lat.)  agnoscere  videtur  ,  contendens  ,  male 
a  quibusdam  utrumque  morbum ,  cum  eum  ,  quo  ex 
equinarum  ungularum  ulcere ,  tum  illum  ,  quo  ex  va- 
riolis  vaccinis  homines  corripiantur  ,  eodem  vaccino- 
variolosi  nomine  insigniri,  nec  priorem  omnino  secu¬ 
ros  reddere  eos  ab  infectione  variolosa  1  9).  Denique 
nec  temporis  convenientia ,  quo  uterque  morbus  et 
equorum  et  vaccarum  sese  manifestare  solet ,  ( vere 
enim  ac  tempestate  humida  uterque  frequentius  occur¬ 
rere  dicitur)  firmum  pro  illa  sententia  seu  potius  opi¬ 
nione  argumentum  praebet,  qua  uterque  morbus  ejus¬ 
dem  naturae  ac  indolis  esse  dicitur  2  °). 

Quae  quidem  de  origine  morbi  vaccino  -  variolosi 
sententia  Jenneri  multos  in  Anglia,  tum  et  extra  eam 
adversarios  invenit.  Inter  quos  primum  locum  mihi 
occupare  videtur  Pearsonvs  2  *) ,  his  argumentis  usus, 


18)  Vid.  Medie,  phys.  Journ.  nach  Bradley  und  Willick.  1800« 
p.  26.  28.  83.  ss.  ac  D.  Regge  in  Lond.  medie.  Review  1800. 
Nov.  p.  36.  a  me  germanice  versa  in  scriptiuncula  :  Die  Kuh - 
pocken ,  ein  Mittel gegen  die  natiirlichen  Blattern.  Leipzig  1801.  8. 

19)  Vid.  hist.  15.  a  Jennero  descripta. 

20)  Conf.  Jennerys  l.  c.  p.  12.  et  16. 

21)  Vid.  Ej.  TJntersuch.  iib.  die  Geschichte  d.  Kuhpochen  etc.  uber- 
sezt  v.  J.  Fr.  Kuttlinger.  Nurnb.  1800.  8.  p.  92  —  94.  Prae¬ 
terea  inter  adversarios  hujus  opinionis  Jennerianae  referendus 
est  W.  Simmons  in  Reflexions  on  the  properiy  of  per forming  the 
Cuesarean  operation:  to  which  are  added  observatiens  on  cancer 
and  experiments  on  the  supposed  origin  of  the  Kow  -  pox .  Lond. 
1799.  8.  W.  W oodvtlle  Reschreib.  ein.  Reihe  v.  Kuhpocien- 

quod  1)  morbus  in  multis  villis  subito  inter  vaccas 
erumpat,  licet  neque  aliunde  vaccae  advenissent  ullae, 
quae  morbi  fomitem  secum  aclferre  potuissent,  neque 
ab  iis  mulierentur ,  qui  equorum  curam  simul  gere¬ 
rent  ,  neque  in  universum  equi ,  ulceribus  ungularum 
laborantes ,  in  illis  villis  alerentur ;  2)  morbus  vacci¬ 
no  -  variolosus  saepe ,  quamvis  in  magno  ejus  genera¬ 
tioni  faventium  rerum  concursu,  tamen  non  exoriatur. 
Regiones  enim  esse,  quae  praeter  copiosissimas  vacca¬ 
rum  greges  etiam  multos  equos  nutriant ,  longo  in 
cruribus  crine  horridos,  malignisque  ungularum  ulce¬ 
ribus  obnoxios ,  quae  etsi  ab  iisdem  hominibus  mun¬ 
dentur  deligenturque ,  qui  et  vaccas  mulgeant ,  tamen 
in  harum  uberibus  nunquam  producant  ulcera ,  inter 
quae  et  morbum  vaccino  -  variolosum  vel  levissima 
intercedat  similitudo. 

His  argumentis  tertium  adjungi  poterat ,  longe 
gravissimum ,  repetitum  illud  ab  experimentis.  Nam 
si  verum  est,  quod  Jennerts,  Woodmann22),  Regge 
aliique  conjecerunt ,  morbum  vaccino  -  variolosum  a 
materia  ichorosa,  quam  maligna  equorum  ulcera  sup¬ 
peditant  ,  derivandum  esse ,  inoculatio  illius  materiei, 
in  vaccarum  uberibus  instituta ,  semper  morbum  vac¬ 
cino  -  variolosum  producat ,  necesse  est.  Exspectatio¬ 
nem  tamen  hanc  destituerunt  experimenta23),  cum  in 


Impfungen ,  iibers.  v.  F.  G.  Friese.  Bresl.  1800.  8.  p.  6.  ss. 
Lawrens  in  Diario  phys.  med.  (  Phys .  med.  Journ.  nuch  Brad- 
ley  etc.  1800.  p.  83.  ss.)  —  Nord.  ^ irch .  d.  Natur  -  u.  ylrzney- 
Tmnde  v.  Pf 'aff,  Scheel  u.  Rudolphi.  Bd.  III.  St.  1.  p.  241.  ss. 
Medicis  Schleswicensibus  et  Holsteinensibus  non  videtur  morbi 
vaccino  -  variolosi  origo  a  morbo  equorum  ,  Mauke  ,  derivanda 
esseJ* 

22)  Pearson  l.  c.  p.  96. 

23)  Haud  scio  ,  an  irritus  experimentorum  horum  exitus  recte  tribui 
possit  temporis,  ad  ea  instituenda  adhibiti,  incommoditati.  Jein- 
nervs  enim  l.  c.  p.  37.  vers.  germ.  nondum  definire  audet, 
utrum  vaccae  ab  hoc  veneno  equino  quovis  anni  tempore  infici 
queant,  an  solo  vere  et  aestatis  initio,  quippe  quibus  tempesta¬ 
tibus  vaccae  inprimis  exanthematibus  obnoxiae  esse  soleant. 
Tannervs,  e  collegio  veterinario  Londinensi ,  infectionem  vac- 

Anglia  a  Colemanxo  ,  medicinae  veterinariae  Londini 
professore,  et  inter  nos  satis  claro24),  tum  Genevae 
a  Sylyestro,  medico  veterinario  percelebri,  et  Haf- 
niae  ab  Excell.  E.  Viborgio  capta.  Hic  quidem  attri¬ 
vit  foedidissimum  pus  ex  ulceribus  ungularum  scroto 
equorum  sanorum,  cui  prius  crines  abrasi  erant,  nullo 
contagii  effectu.  Neque  is  sese  exserebat ,  cum  idem 
pus  aut  vulneri  inflicto  inferretur ,  aut  cannabi  illitum 
scroto  alligaretur.  Unde  videtur  haud  temere  colligi 
posse,  materiam  morbosam,  quae  in  corporibus  ani¬ 
malium  ejusdem  speciei  ne  minimum  quidem  mali  pro¬ 
ferre  possit,  longe  minus  id  effecturam  esse  in  anima¬ 
lium  alius  generis  corporibus. 

Praeterea  aliud  experimentorum  genus  erat  insti¬ 
tuendum.  Etenim  ichor  ex  ungularum  equinarum 
ulceribus  derivatus  debebat  humano  corpori  inseri ,  ut 
intelligeretur  ejus  in  hoc  effectus.  Id  perfecere  et 
w.  s  immons  ,  chirurgus  Anglus ,  et  Exp.  Jensenvs, 
Danus ,  quorum  ille  tribus  infantibus  sanis  ichorem 
flavescentem  inoculavit ,  quem  ex  inflammata  equi 
ungula  hauserat.  Loca  insitionis  brevissimo  tempore, 
h.  e.  intra  septem  octove  horarum  spatium ,  inflam¬ 
mabantur  ,  inflammata  suppurabant ;  febris  aderat ,  in¬ 
tra  biduum  denuo  cum  reliquis  symptomatibus  penitus 
evanescens.  Hi  infantes ,  quibus  postea  variolae  in¬ 
serebantur,  ab  earum  contagio  neutiquam  immunes 
mansere25).  Alter,  Jensenys ,  eandem  materiam 
maxime  foetentem  infanti  repetitis  vicibus  per  leve 
vulnusculum ,  in  cute  apertum,  inseruit.  Ex  qua  cum 
nullum  in  sanitatem  infantis  redundaret  incommodum, 


carum  a  materia  ichorosa ,  ex  equinarum  ungularum  malignis 
ulceribus  desumta,  perfecisse  ita  adserit,  ut  hanc  materiam  ma¬ 
jori  uberum  superficiei  adplicaret ,  quam  vulgo  fieri  solet.  Lond. 
medie .  Revictu  and  J\Iagaz.  1800.  Jul. 

24)  Vid.  VV" o od ville  libr.  laud.  p.  6.  Lavater  Abhandl.  v.  d. 
Milchpockcn.  p.  31. 

25)  Lavater  l.  c.  p.  32. 

emplastro  vesicatorio  cuticulam  amovit,  huicque  loco 
pus  ex  ulceratis  equorum  ungulis  attrivit.  Neque  ul¬ 
cus  mali  moris  inde  ortum,  neque  aliud  sanitati  dam¬ 
num  illatum.  E  quibus  experimentis  idem  efficit,  ab 
hac  ichorosa  materia ,  in  vaccarum  ubera  insita, 
nunquam  posse  morbum  vaccino  -  variolosum  proge¬ 
nerari  2  6)« 

Sed  alia  de  morbi  vaccino  -  variolosi  origine  sen¬ 
tentia  in  medium  proferenda  et  dijudicanda  superest. 
Sunt  enim ,  qui ,  cum  videant ,  ulcera  in  vaccarum 
uberibus  tunc  sese  manifestare ,  cum  lactis  copiosior 
secretio  producta  est ,  statuant ,  ab  hujus  humoris, 
quamvis  mitis ,  stimulo  ubera  irritari ,  irritata  corripi 
inflammatione ,  inflammata  in  suppurationem  abire  et 
ulcera  eflormari,  quae  variolarum  vaccinarum  nomine 
soleant  insigniri.  Quamquam  autem  observationis, 
cum  a  Pearsono  2  7) ,  tum  a  Lavatero  n)  allatae, 
veritatem  in  dubium  vocare  nolo ,  qua  ille  Londini, 
hic  autem  in  ]3raefectura  Knonaviensi  ad  provinciam 
seu  pagum  Turicensem  pertinente  morbum  vaccino- 
variolosum  inprimis  tunc  frequentiorem  esse  accepit, 
cum  vaccae  victum  hybernum  aut  tenuem  cum  herbis 
recentibus  aut  pabulo  magis  nutriente  commutaverint, 
tamen  haec  ulcera  non  verum  ac  genuinum  morbum 
vaccino  -  variolosum  constituere  atque  efficere  puto, 
cujus  plane  singularis  ac  praecipua  virtus  in  eo  po¬ 
sita  est,  ut  nos  a  variolarum  contagio  reddat  securos. 
Idem  satuendum  esse  videtur  et  de  iis  ulceribus,  quae 
in  vaccarum  uberibus  gigni  solent,  aut  ex  aliis  regio¬ 
nibus  ,  ubi  alia  fortasse  pabuli  conditio  obtinebat, 
recens  advenarum  29),  aut  venum  expositarum,  quae 


26)  Vid.  Nordisches  ^/tvchiv  /*.  Natur  -  unet  ^irzneyuriss.  He7’ausg'cg\ 
v.  Prof.  Pfaff  und  D.  Scheel.  Kopenk.  1800,  Th.I.  p.569seq. 

27)  L.  c.  p.  16. 

28)  Libr.  laud.  p.  18. 

29)  Pearsonvs  l.  c.  p.  33. 

ut  ubera  magis  turgeant  pluresque  emtores  alliciant, 
per  unum  aut  aliquot  dies  non  mulgentur  30) ,  aut 
denique  partu  recens  enixarum,  quibus  vel  natura  sic 
jubente,  vel  quoniam  victus  ipsis  lautior  magisque 
nutriens  tunc  porrigi  solet,  copiosior  lactis  secretio 
contingit 3  *). 

Tvrnervs  autem  cum  adsereret,  se  in  ea  versari 
opinione  ,  ut  credat ,  morbum  vaccino  -  variolosum  a 
variolis  humanis  ortum  traxisse  suum32),  a  Cole- 
manno  et  Woodvillio  experimentis  ad  persuadendum 
aptissimis  refutatus  est,  teste  Exper.  Curtio  Spren- 
gelio33).  W.  Simmonsivs  eadem  experimenta  sine 
successu  repetiit  (1.  c. ) ,  unde  recte,  Osiandro  ju¬ 
dice34),  deduxit,  a  varioloso  miasmate  nunquam 
posse  in  vaccis  morbum  oriri  vaccino  -  variolosum. 

Silentio  praetereo  aliam  de  morbi  vaccino  -  vario- 
losi  origine  opinionem ,  qua  ille  a  morsibus  insecto-  s 
mm ,  quorum  neque  nomina ,  neque  descriptiones  ad- 
feruntur35),  derivatur.  Nam  quamquam  haud  nego, 
ab  hac  causa  ulcera  quaedam  in  vaccarum  uberibus 
omnino  provenire  posse ,  tamen  id  nego  ac  pernego, 


30)  Jenner.  Z.  c.  p.  46.  Lavater  Z.  c.  p.  18. 

31)  Jo.  Ch.  Sybei/s  Erfahrungen  uber  die  Kuhpocken.  Berl.  1801. 
8.  p.  37.  ss.  C.  R.  Aikin’s  kurze  Darstell.  cl.  wichtigst.  die 
Kuhpocken  betrcff.  Thatsachen.  ^4.  d.  E.  ubers.  v.  F.  G.  Friese. 
Bresl.  1801.  8.  p.  7. 

32)  Viti.  Monthly  Magazine  1799.  Jul.  425.  Vid.  de  Carro  l.  c. 
p.  32.  qui  hanc  de  origine  morbi  y.  v.  opinionem  plane  non 
tolerandam  adserit  duobus  nixus  argumentis,  quorum  posterius  de- 
sumturn  ab  experimentis,  quibus  evictum  sit,  morbum  variolosum 
cum  nullo  plane  praeter  hominem  animale  posse  communicari, 
refutatum  est  nuperis  experimentis  Hufelandi  etc.  qui  simiis  in¬ 
seruerunt  optimo  cum  successu  variolas,  et  observatione,  qua 
vari  olas  ovillas  ab  humanis  oriri  compertum  est.  ( Bufel.  Journ. 

xn.  i. ) 

33)  Kritische  Uebersicht  d.  Zustandes  d.  u 4rzneyk .  in  d.  Texi.  Jahr- 
zehend.  Halle  1801.  8.  p.  476. 

34)  Vid.  Ej.  jLusfuhrl .  yibhandl.  ub.  d.  Kuhpocken.  Gott.  1801. 
p.  43. 

35)  Vid.  Theorie  ei  pratique  de  V inoculationi  de  Ia  vaccine.  Par  H. 
RAN9VE.  dPar.  an  IX.  8.  p.  71.  —  Aikin  Z.  c.  p.  6. 

haec  ulcera  signis  characteristicis  convenire  cum  illis, 
quae  yerirni  morbum  vaccino  -  yariolosum  efficiunt. 

Dum  haec  typis  exscribuntur,  lego  aliam  adhuc 
morbi  vaccino  -  variolosi  causam,  ab  Exper.  Hell- 
wagio  e  mulierculae  testimonio  commemoratam.  Haec 
enim ,  quae  prope  Eutinum  villico  nupserat ,  adseve- 
rabat ,  vaccam  suam  aliquando  variolis  vaccinis  cor¬ 
reptam  fuisse ,  cum  eodem  loco ,  quo  paulo  ante  lepus 
variolis  leporinis  laborans  jacuerat,  sterneretur.  Pro¬ 
vocat  Hellwagiys  medicos  ad  experimenta  cum  hisce 
variolis  leporinis ,  vaccarum  uberibus  inserendis ,  ca« 
pienda,  ut  intelligatur ,  an  verum  morbum  vaccino- 
variolosum  producere  queant,  nec  ne36). 


Descriptio  morbi  vaccino*  variolosi. 


Multum  interest ,  ejus  morbi  naturam  et  decur¬ 
sum  accuratissime  nosse ,  a  quo  auxilium  contra  di¬ 
rissimi  morbi  variolosi  furorem  nunc  liaud  temere 
exspectari  posse  videtur.  Quam  ob  rem  multi,  qui 
de  variolis  vaccinis  scripserunt,  et  hac  in  re  elabora¬ 
runt,  ut  imaginem  morbi  vaccino  -  variolosi  adumbra¬ 
rent.  Neque  tamen  vereor ,  ne  rem  actam  egisse  vi¬ 
dear  ,  cum  eandem  descriptionem  nunc  constituerim 
denuo  exhibere.  Etenim  nec  satis  accurate  sejuncta 
esse  videntur  phaenomena ,  quae  morbum  vaccino- 
variolosum  comitantur  insitione  productum ,  ab  iis, 
quae  morbo  eidem  propria  sunt  sponte  sua  orto,  nec 
variae  species  seu  formae  diligenter  notatae ,  quas 
variolae  vaccinae  constituunt.  Quae  quidem  posterior 
disquisitionis  pars  haud  levis  momenti  res  est*  Nam 
nisi  summa  cum  cura  ac  diligentia  hae  ipsae  a  se  in¬ 
vicem  diversae  formae  morbi  vaccino  -  variolosi  de¬ 
scriptae  ,  nec  signa  solum ,  quibus  earum  quamlibet 


36)  Nordisch.  Archiv.  B.  II.  p.  188. 

dignoscere  poteris ,  studiose  eruta,  sed  etiam  effectus, 
quos  in  corpore  humano  exserunt ,  religiose  observati 
fuerint,  non  possumus  unquam  certi  esse  vel  de  ob¬ 
servationum  ab  aliis  publicatarum  certitudine ,  vel  de 
nostrorum  experimentorum  eventu. 

Ac  recte  quidem  morbus  vaccino  -  variolosus  ,  qui. 
non  nisi  in  vaccis  lac  praebentibus  occurrit  ,  videtur 
dividi  in  verum  et  spurium . 

Spurius  3  7)  m  o  r  b  u  s 
a )  sua  sponte  in  vaccis  o  r i  e n  s . 

Spurius  morbus  in  vaccis  oritur  sua  sponte ,  nullo 
contagio ,  vere  inprimis ,  quando  aut  victum  hyber- 
mim  cum  pabulo  gramineo  recenti  commutant ,  aut 
vitulos  lactant.  Leniorem  illimi  esse  judicat  Jenne- 
rv s  38)  vero  morbo  vaccino  -  varioloso.  In  qua  tamen 
re  hunc  medicum  sagacissimum  non  omnino  adsecu- 
tum  esse  verum,  ea  probabunt,  quae  ab  Exper.  Hell- 
wagio  observata  paulo  post  sum  prolaturus.  Spuriae 
praeterea  variolae  vaccinae  nulla  inflammatione  stipa¬ 
tae  sunt  erysipelacea ,  neque  ulcera  relinquunt  coloris 
lividi  et  phagedaenicae  naturae.  Corneas  partes  nun¬ 
quam  penetrant ,  sed  cutis  tantum  superficiem  adfi- 
ciunt39).  Vaccae  his  ulceribus,  quae  celeriter  crusta 
obteguntur ,  vexatae  neque  sensibili  modo  aegrotant, 
neque  lactis  minorem,  quam  sanae  solent,  copiam  se¬ 
cernunt.  A  vaccis  ad  ancillas  mulgentes  transit  qui¬ 
dem  hic  morbus ,  minus  tamen  facile ,  quam  verus. 


37)  Contra  hanc  morbi  vaccino  -  variolosi  distinctionem  multa  disputat 
de  Carro  ( Obs.  et  exper.  sur  Finoculat.  de  la  vaccine.  Vienn. 
1801.  8.  )  p.  135.  sequ.  contendens,  unum  esse  morbum  vaccino- 
variolosum ,  eumque  genuinum  ,  nec  ullum  scriptorem  Anglum 
sumsisse ,  morbum  esse  vel  genuinum,  vel  spurium,  Jennerum 
potius  asseverasse ,  vaccinas  variolas  non  solum  esse  morbum 
eruptivum ,  quo  ubera  vaccarum  affici  possint  aut  soleant. 

38)  Libr.  cit.  p.  6.  vers.  germ. 

39)  Jenner.  I.  c.  p.  46.  vers.  lat. 

Quae  quidem  spuriarum  variolarum  vaccinarum  imago, 
a  Jennero  expressa,  mihi  minus  accurata  esse  vide¬ 
tur  ,  cum  variae  praeterea  deprehendantur  vaccino- 
variolosi  morbi  formae ,  multum  ab  his  recedentes, 
quarum  ille  neque  naturam  rimatus  est,  neque  signa 
characteristica  investigavit.  Qua  in  re  superatus  est 
ab  Exp.  Nisseno  ,  medico  physico  Segebergensi.  Is 
enim  duas  hujus  morbi  spurii  species  observavit,  utras¬ 
que  mulgendo  contagiosas ,  et  in  corpore  humano  va¬ 
rio  1  as  ejusdem  coloris  et  conditionis  efficientes ,  neu¬ 
tras  ita  benignas ,  ut  inserere  corpori  humano  illas 
fuerit  ausus.  Prior  harum  variolarum  species  colore 
nigro  erat ,  numo  Holsatico ,  quem  Schilling  vocant, 
latior  et  in  apice  depressa :  pure  spisso  replebantur 
pustulae.  Ancillae ,  earum  contagio  tactae,  levi  febre, 
cum  ardore ,  languore ,  cephalalgia  et  doloribus  in 
glandulis  axillaribus  corripiebantur ;  variolae  ipsae 
ulcera  efficiebant  dolorifica,  rodentia  et  ad  sanandum 
difficilia  40).  Altera  species  pustulas  succinei  coloris 
exhibebat  minus  latas  ,  quam  modo  descriptae ,  reple¬ 
tas  ichore  subflavo  ,  foetente.  Vaccae  gravius  ab  his, 
quam  a  nigris  illis  variolis ,  aegrotabant ;  lactis  se¬ 
cretione  imminuta.  Foetor,  cum  mulgerentur,  tole¬ 
rari  haud  poterat,  nisi  ita  venti  adllatui  exponerentur, 
ut  ista  effluvia  ab  ancillis  mulgentibus  amoverentur. 
Materiae  hujus  ichorosae  ea  erat  acrimonia ,  ut  parum 
abesset ,  quin  ancilla ,  quae  optima  uteretur  sanitate, 
ab  his  variolis  infecta ,  digiti  phalange ,  quam  ulcus 
occupaverat,  orbaretur41).  His  speciebus  tertiam  ad¬ 
dit  Exper.  Hellwagivs  (/.  c. ),  quam  variolas  vac¬ 
cinas  flavas  appellat.  Discrepant  hae  a  duabus  prae¬ 
cedentibus  et  coloris  diversitate  4  2) ,  et  humoris  con- 


40)  Easdem  observavit  111.  Chph.  Fr.  Hellwag,  medicus  Eutinen- 
sis ,  vid.  Nord.  JLrch.  f.  Nat.  n.  ^irzneyw.  I.  3.  p.  390. 

41)  Cf.  Schleswig  -  Holsteinische  Blatter  f.  Policey  u.  Cultur  1799. 
St.  6. 

42)  Videtur  Celeb.  Osiander  l.  c.  p.  37.  coloris  diversitati  parum 

tenti  aquosa  natura,  et  denique  omnis  contagii  absen¬ 
tia43).  Quibus  omnibus  si  superius  ex  Jennero  alla¬ 
tas  addiderimus,  multis  signis  ab  Ms  tribus  discer¬ 
nendas,  v.  c.  inflammationis  erysipelaceae  defectu, 
lactis  non  imminuta  secretione ,  celeri  crustae  effor- 
matione  cet. ,  quatuor  omnino  habebimus  morbi  vac¬ 
cino  -  variolosi  spurii  ejusdemque  sponte  sua  nati 
formas. 

h )  insitione  in  humana  corpora  transi  alus. 

Sed  morbus  quoque ,  insitione  in  humana  corpora 
translatus ,  naturam  suam  ita  interdum  immutat ,  ut 
verarum  variolarum  vaccinarum  nomine  insigniri  am¬ 
plius  haud  possit.  Qua  quidem  in  re  eo  acrior  ani¬ 
morum  adversio  necessaria  est ,  quo  periculosior  in 
discernenda  harum  variolarum  natura  commissus  error 
evadere  potest.  Nam  hae  variolarum  vaccinarum  spe¬ 
cies  minime  ab  infectione  variolosa  securos  reddunt, 
quos  ab  hac  defendere  studemus.  Harum  autem  va¬ 
riolarum  spuriarum  duas  formas ,  et  habitu  suo  ex¬ 
terno  ,  et  decursu  a  se  invicem  diversas ,  enumerat 
accuratiusque  describit  Exp.  H.  M.  Hvssonvs,  medi¬ 
cus  Parisiensis  4  4) ;  alteram  insitione  miasmatis  vacci¬ 
no  -  variolosi  in  hominibus  instituta ,  qui  olim  jam 
variolis  laboraverant ,  alteram  irritatione  produci  ad- 
ferens  in  hominibus,  quibuscum  varioloso  contagio 
nondum  infectis ,  morbi  vaccino  -  variolosi  miasma, 
corruptum  illud  aut  minus  efficax,  insitione  communi- 


tribuere  in  definiendis  variis  variolarum  vaccinarum  speciebus, 
quippe  cum  ipse  in  vaccis ,  quibuscum  Gottingae  casu  morbus 
vaccino  -  variolosus  communicatus  erat ,  pustulas  deprehenderet 
cum  coeruleas,  tum  albidas,  atque  etiam  subflavas.  Sed  Nisse- 
nvs  non  ad  solum  colorem,  sed  et  ad  alia  respexit  momenta, 
quibus  istas  species  a  se  invicem  recedere  intellexit. 

43)  Has  cum  coeruleis  s.  veris  solas  cognitas  sibi  esse  testatus  est 
Gunzelivs.  Vid.  Nord.  jtrchiv  I.  c.  p.  400. 

44)  Cons.  Ej.  Hecherches  hist.  et  med.  sur  tu  vaccine.  a  Par.  an  IX. 
8.  p.  30  —  40. 

catum  est.  Exper.  de  Carro,  qui  artem  Vindobonae 
exercet,  experimenti  causa  homini,  yariolis  jam  olim 
adfecto  ,  miasma  vaccino  -  variolosum  inseruit,  unde 
inflammatio  excitabatur  die  secundo ,  et  pustula  irre¬ 
gularis  figurae  efflorescebat,  areola  cincta  ejusdem  et 
latitudinis  et  rubedinis,  qua  vera  variola  vaccina  in 
conspectum  prodit;  hoc  tantum  discrimine  inter  utram¬ 
que  intercedente,  ut  illa  citius  elevaretur,  nec  in  apice 
foveolam  haberet  crateriformem ,  quae  nunquam  a  va¬ 
riola  vaccina  vera  abest.  Materia,  qnam  pustula  talis 
continet ,  per  brevissimum  temporis  spatium  lim¬ 
pida ,  subito  in  humorem  puri  similem  mutatur,  qui, 
si  aliis  hominibus  inseritur ,  eundem  semper  morbum 
producit,  adeoque  miasma  sui  generis  continere  vi¬ 
detur45)»  — 

Altera  morbi  vaccino  -  variolosi ,  spurii  ejusdem- 
que  arte  producti,  species  efficitur,  si  inoculatio  sicco 
et  in  vitri  modum  duro  miasmate  vaccino  -  varioloso 
instituta  est.  Tunc  enim  illud  ab  initio  quidem,  uti 
corpora  peregrina  solent,  in  vulneris  facti  parietes 
agit;  postea  tamen,  quam  ab  humoribus  adfluentibus 
emollitum  ac  solutum  est,  eosdem  fere,  quos  recens 
miasma  vaccino  -  variolosum  exserit  effectus.  Eodem 
igitur  aut  altero  post  inoculationem  die  ea  epidermidis 
pars ,  quae  induratam  materiae  vaccino  -  variolosae 
portiunculam  obtegit ,  elevatur ,  et  e  vulnere ,  cujus 
ambitus  colore  vivide  rubro  tingitur,  humor  purifor- 
mis  profluit.  Die  proximo  rubor  valde  imminutus ; 
epidermidis  illa  portio  magis ,  quam  die  antecedente, 
elevata;  in  tela  cellulosa,  vulnusculum  ambiente,  levis 
inflammatio  ;  pustula  generata  rumpitur ,  funditque  pus 
opacum  flavumque;  crusta,  ab  hoc  pure  exsiccato  orta, 
quinto  aut  sexto  die  decidit  relinquitque  interdum  ulcus 
profundum  et  ad  sanandum  difficile.  Hoc  morbi  stadio 


45)  Vid.  A.  Aybert  Rapport  sur  la  vaccine,  a  Paris  an  VIII. 
p.  51. 

rubor  satis  intensus  in  ipso  inoculationis  loco ,  duri¬ 
ties  quaedam  telae  cellulosae  proxime  circumjacentis, 
intumescentia  levior  cutis ,  incrementum  areolae  peri¬ 
phericae  etc.  perdurant46).  Quae  quidem  morbi  vac¬ 
cino  -  variolosi  spurii  species  an  insitione  propagari 
queat,  nec  ne,  quaerit  Hvssonvs47),  propria,  qua  in 
alterutram  partem  certi  quid  definiri  queat,  experientia 
destitutus. 

His  duabus  spuriarum  variolarum  vaccinarum, 
arte  productarum,  formis,  ab  Hvssono  constitutis, 
addi  potest  et  debet  tertia,  si  causam  efficientem  re¬ 
spexeris  ,  ab  illis  diversa.  Oritur  enim  morbus  spu¬ 
rius  ab  adbibito  ad  inoculationem  miasmate,  fluido 
illo  quidem,  sed  sive  nondum  maturuerit,  sive  ob 
nimis  protractam  in  pustula  moram,  aut  ob  aeris  etiam 
liberum  accessum  corruptum  fuerit ,  inefficaci.  Pustu¬ 
lae  in  loco  insitionis  nimis  cito  prorumpunt,  et,  ru¬ 
bore  erysipelaceo ,  variolae  basin  cingente ,  destitutae, 
mox  crusta  teguntur.  Nolo  occupare,  ulterius  huic 
rei  inhaerendo ,  ea ,  quae  infra ,  ubi  et  de  variolarum 
vaccinarum  spuriarum  fontibus  et  de  inoculatione  ser¬ 
mo  erit ,  de  materie  vaccino  -  variolosae  selectu  oc¬ 
current. 

Sed  haud  sufficere  videtur  in  varias  hujus ,  de 
quo  sermo  est ,  morbi  spurii  formas  accurate  inquisi- 
visse ,  sed  etiam  fontes  investigandi  sunt ,  unde  ejus 
origo  repetenda  est.  His  enim  detectis  poterimus  feli¬ 
ciori  cum  successu  opportunitates;  quae  spem  de  pro¬ 
spero  inoculationis  variolarum  vaccinarum  effectu  con¬ 
ceptam  eludere  possunt,  evitare.  Quod  cum  praeclare 
intelSigeret  Jennervs,  quatuor  enumeravit  fontes,  unde 
spuriae  variolae  vaccinae  soleant  oriri  4  8/).  Et  prunam 


46)  Conf.  Odier  in  Bibi.  Britann.  Vol.  XIV.  p.  285.  inprimis 
autem  Hvssonvs  l.  c.  p.  35. 

47)  Libr.  cit.  p.  38. 

48)  Libr.  laud.  p.  42.  ss.  vers.  lat. 

1. 

quidem  deprehendisse  sibi  visus  est  in  pustulis,  quae 
ubera  vaccarum  interdum  obsident,  nullo  tamen  spe¬ 
cifico  veneno  imbutis.  Tale  exemplum  refert  ipse 
Jennervs  ( l.  c .  p.  45.  vers.  lat. )  ancillae,  e  pustulis 
albis ,  quae  in  uberibus  trium  vaccarum  copiose  efflo¬ 
ruerant  ,  tria  aut  quatuor  in  quolibet  utriusque  manus 
digito  ulcuscula  contrahentis ,  manibus  brachiisque  in¬ 
flammatis  ,  nulla  alia  corporis  aegritudine  praesente. 
Paulo  post  variolis  correpta  vix  evasit  mortem.  Deinde 
et  morbi  vaccino  -  variolosi  spurii  causam  esse  statue¬ 
bat  materiem ,  quae  quidem  etsi  ab  initio  venenum 
specificum  continebat,  tamen  postea  aut  putredine,  aut 
alia ,  sensus  nostros  fugiente ,  ratione  dissoluta  est  et 
decomposita  4  9).  Huc  exemplum  villici  pertinet ,  ab 
Ingenhovssio  5  °)  publicatum,  qui  quamquam  morbo 
jam  vaccino  -  varioloso  laboravisse  sibi  videbatur,  ta- 
inen  variolis  corripiebatur,  unde  adversarii  novae  va- 
ri o! arum  pestem  coercendi  viae  ac  rationis  argumen¬ 
tum  contra  hujus  remedii  inefficaciam  nimia  cum  ani¬ 
morum  fiducia  repetebant.  ]\  am  cum  aegrotus  fatere¬ 
tur  ,  se  morbum  vaccino  -  variolosum  olim  ab  uberum 
contrectatione,  odorem  admodum  foetidum  exhalan¬ 
tium,  contraxisse,  facile  inde  colligi  et  potest  et  debet, 
aut  variolas  vaccinas  illas  ad  spuriarum  genus  refe¬ 
rendas  fuisse ,  aut  putredinis  effectu  venenum  vaccino- 
variolosum  ita  immutatum,  ut  vim  amitteret,  morbum 


49)  Hujus  rei  veritatem  usu  suo  comprobavit  Jf  inkJerus  Altenbur- 
gensis  7.  c.  p.  103.  seq.  cum  fila  pustulae  genuinae  vaccinae, 
scabendo  apertae ,  imposita ,  et  a  materia ,  quae  sive  ab  aeris 
aditu,  sive  a  filorum  irritamento,  puriformem  adsumserat  habi¬ 
tum  ,  colore  flavo  tincta  ,  vulnusculo  recenti  immissa  videret 
jam  die  secundo  producere  vulnusculi  inflammationem,  tertio, 
quarto  ,  quinto  pustulam  flavam ,  signis  charae  teris  ti  cis  verae 
vaccinae  destitutum.  Denuo  insitus  morbus  materia  recenti  pro¬ 
ducebat  genuinam  variolam  vaccinam.  In  alius  infantis  brachio 
altero  insitio  morbi  filis  illis ,  altero  materia  recenti  institueba¬ 
tur.  Fila  pustulam  provocabant  flavam,  spuriam,  materia  recens 
coeruleam,  genuinam. 

50)  Vid.  Jenneri  l.  c.  p.  49. 

vaccino  -  variolosum  verum  producendi.  Tertium  fon- 

« 

tem  ponit  Jennervs  in  materia  ex  nlcere  antiquo  de- 
sumta ,  quamquam  lioc  ulcus  a  veris  variolis  vaccinis 
originem  traxit.  Recte  igitur  Cei.  Odier  suasit,  u 
ne  inoculatio  cum  pure  opaco  et  spissiore ,  quod  sub 
crusta  jam  formata  latet ,  institueretur :  ipsum  enim 
experientia  edoctum  fuisse ,  ab  ejusmodi  pure  sympto¬ 
mata  originem  trahere ,  quae  praecocis  irritationis  lo¬ 
calis  indicia  sint ,  atque  pustularum  efflorescentium 
comitentur,  variolis  vaccinis  spuriis  simillimarum51). 
Idem  Exper.  Billhorniys  et  Stromeyervs  ,  chirur¬ 
gus  Hannoveranus ,  experti  sunt52).  Quae  quidem 
efficaciae  destructio  ,  diuturna  suppuratione  effecta, 
veneno  vaccino  -  varioloso  communis  est  cum  mi  asm  at  e 
varioloso ,  quod  eadem  ita  immutari  constat ,  ut  inde 
variolae  spuriae  oriantur53).  Denique  et  causam, 
unde  frequentius  spuriae  variolae  vaccinae  proveni¬ 
rent,  re  perisse  putabat  Jennervs  in  materia,  quae 
post  inflammationem  a  contactu  ichoris  purulenti  foeti- 
dique ,  quem  maligna  equinarum  ungularum  ulcera 
fundere  solent,  in  cute  humana  generatur ;  quae  ma¬ 
teria,  ubi  eo  consilio  aliis  corporibus  inseritur,  ut  va¬ 
riolae  vaccinae  inde  oriantur ,  spuriis  originem  prae¬ 
beat.  Nolo  hujus  causae  insufficientiam  multis  osten¬ 
dere  ,  i np rimis  cum  luculentissime  pateat ,  effecta  ab 
illa  materia  mere  localia  esse ,  quae  a  sola  irritatione 
humoris  acris  ac  purulenti  pendeant.  Potiori  jure  de¬ 
bebat  Jennervs  ad  perversam  medicorum  nonnullorum 
consuetudinem  respicere ,  —  certiorem  morbi  vaccino- 
variolosi  spurii  causam ,  —  qua  e  pustulis ,  magna 


51)  Vid.  Recueil  de  mernoir.  d’ observat.  et  experiences  sur  T inocula- 
tion  de  la  Vaccine,  d  Par.  an  IX.  8.  p.  22.  et  Die  Kuhpocfcen, 
ein  JMittel  gegen  die  naturlichen  Blattern.  p.  83. 

52)  Traite  d’  inocula  tion  vaccine,  d  Leips.  1801.  8.  p.  63. 

53)  Conf.  Earle  ap.  Jennerym  l.c.  p.  47.  Keate  in  act.  societ, 
med.  Londin.  Tom.  IV.  p.  114.  et  eos  ,  quos  Exper.  interpres 
Cyjllenii  commemoravit  jlnf angsgr .  d.  pract.  Arzneyli.  Dritte 
Ausg.  Leipz.  1800.  Yol.  II.  p.  70. 

10* 

interdum  copia  totam  corporis  aegrotorum  superficiem 
obtegentibus ,  inoculationis  materiem  desumunt ,  per¬ 
suasi,  boc  modo  leniorem  posse  produci  morbum.  In 
qua  quidem  re  haud  decipiuntur ;  nam  lenior  est  mor¬ 
bus  ,  hac  via  generatus ,  idem  vero  in  contagio  vario- 
loso  supprimendo  etiam  plane  inefficax.  Praeter  has 
a  Jennero  allatas  causas  spuriarum  variolarum ,  insi¬ 
tione  progenitarum ,  alias  adhuc  commemoravit  Exp. 
IVreysigiys  ,  qui  diligenter  in  hanc  rem  inquisivit 5  4) 
et  Winkler  5  5).  Accusandos  enim  hac  de  re  ille 
putat  nunc  homines  ipsos ,  quibus  miasma  vaccino- 
variolosum  inoculatum  est,  nunc  lymphae  nimis  aquo¬ 
sam  naturam ,  nunc  pustulam  vaccino  -  variolosam, 
nimium  a  corpore  illo ,  quo  miasma  excipitur ,  irrita¬ 
tam ,  nunc  denique  viam  ac  rationem,  qua  insitio 
perfecta  est.  Nam  si  cutis  nimium  sensibilis  a  mias- 
mate  vehementius  adficitur ,  aut  plures  ad  vulnus  in¬ 
flictum  humores  lymphatici  adfluunt ,  quibus  miasma 
ita  diluitur ,  ut  genuinam  variolam  vaccinam  produ¬ 
cere  nequeat ,  aut  reactio  cutis  vulneratae  nimia  im¬ 
mutat  miasmatis  naturam.  Utraque  haec  conditio  ra¬ 
tionem  continet  causae  secundae  et  tertiae ,  a  quibus 
IVreysigivs  varioiarum  vaccinarum  spuriarum  origi¬ 
nem  derivabat.  Etenim  nimium  aquosa  indoles  lym¬ 
phae  ,  ex  insitionis  pustula  haustae ,  impedit ,  quomi¬ 
nus  miasma ,  cujus  tam  lenis  natura  est ,  effectus  ex¬ 
serat  suos.  Idem  quoque  efficitur,  si  et  irritatio  nimia 
praeter  modum  auxit  vulneratae  partis  reactionem, 
qua  indoles  miasmatis  vaccino  -  variolosi  corrumpitur, 

54)  Neues  JViUenb.  Wochenbl.  1801.  No.  21.  p.  166. 

55)  Winkier  7 c.  p.  104.  varioiarum  vaccinarum  spuriarum  cau¬ 
sam  inde  derivat,  quod  inoculatio  instituta  sit  in  hominibus,  va¬ 
no  as  expertis.  Ipse ,  qui  puer  olim  variolis  laboravit ,  bis  sibi 
inoculavit  miasma  vaccino-  variolosum ,  unde  pustula  oriebatur, 
verae  vaccinae  admodum  similis  ,  at  ab  initio  magis  in  flavum 
co  orem  vergens  ,  post  diem  decimum  neque  rubore  peripherico 
cincta  ,  neque  motibus  febrilibus  juncta. 

et  inoculatio  ope  vesicatorii  instituta  est.  Quam  ob 
rem  neutri  materiae  fidendum  est  multum. 

31  orbus  vaccino  -variolosus  verus 

a)  i/t  vaccis  sua  sponte  et  in  hominibus  con¬ 
tagio  fortuito  natus . 

Jam  exhibita  morbi  vaccino  -variolosi  spurii,  cum 
sponte  sua  nati,  tum  insitione  producti,  descriptione, 
liceat  et  addere  imaginem  ejusdem  morbi  veri  ac  ge¬ 
nuini.  Atque  in  vaccarum  quidem  uberibus,  uti  supra 
jam  breviter  monui,  solet  is  apparere  sub  forma  pustu¬ 
larum  irregularis  figurae ,  coloris  ab  initio  coerulei, 
paulo  post  lividi ,  inflammatione  erysipelacea  cincta¬ 
rum  ,  et  in  apicibus  foveolam  exhibentium ,  ita  de¬ 
pressam ,  ut  pustulae  infundibuli  referant  figuram. 
Hae  pustulae  ,  majores  semper  iis ,  quae  insitione  pro¬ 
liciuntur  ,  nisi  mature  aptis  medicamentis  tractentur, 
v.  c.  vitriolo  cupri  aut  zinci  aqua  soluto56),  degene¬ 
rant  in  ulcera  mali  moris,  late  saepe  serpentia :  vaccae 
magis  aegrotant ,  alacritate  pristina  privantur  atque 
minorem  lactis  copiam  secernunt.  Contagio  transit 
hic  morbus  ad  eos  ,  qui  has  aegrotas  vaccas  mulgent, 
quorum  in  manibus  ,  maximam  partem  ad  articulos  et 
in  apicibus  digitorum ,  maculae  ab  initio  inflammatae 
prodeunt ,  in  pustulas  sese  sensim  attollentes ,  brevi¬ 
que  in  suppurationem  abeuntes.  Pustularum  et  color 
et  habitus  plane  convenit  cum  iis ,  quas  in  vaccis  ob¬ 
vias  commemoravi.  Glandulae  subaxillares  cum  do¬ 
lore  intumescunt :  febris  universalis  incenditur ,  sym¬ 
ptomatibus  maxime  communibus  stipata,  v.  c.  horri- 


56)  In  Holsatia  applicatur  remedium  constans  e  partibus  aequalibus 
VI  essentiae  myrrhae  et  aloes ,  e  parte  una  extracti  saturni, 
et  camphorae  in  pulverem  redactae  partibus  tribus.  Ab  alio 
medico  veterinario  ibidem  commendabatur  usus  internus  decocta¬ 
rum  cum  cerivisia  radicum  Pimpinellae,  Sassaparillae  et  Nardi 
indicae,  si  recte  intelliguntur  nomina  indigena  et  vulgaria.  Vid. 
Nord.  Archiv.  Vol.  I.  3.  p.  395. 

pilationibus ,  aestu ,  languore  ,  doloribus  artuum  ,  vo¬ 
mit  urit  Ion  e  ,  cephalalgia  adeoque  interdum  deliriis. 
Quae  quidem  aegroti  corporis  phaenomena  pro  varia 
ejusdem  et  aetate  et  constitutione  nunc  intensiora  sunt, 
nunc  remissiora.  Plerumque  tamen  aegroti  ita  valent, 
ut  solitis  negotiis  vacare  queant.  A  manibus  saepe  ad 
alias  corporis  partes  contactu  venenum  vaccino  -  vario- 
losum  transfertur ,  ita ,  ut  in  labiis ,  naso  ,  fronte  etc. 
tales  conspiciantur  pustulae57). 

b )  in  hominibus  insitione  pro  ductus. 

Qui  ab  hisce  variolis  vaccinis  genuinis  producitur 
insitione  morbus ,  solet  multo  lenior  esse ,  adeo ,  ut 
et  Exper.  Odiervs  58)  contendat,  vehementiam  morbi 
vaccino  -  vari olosi  ,  praesertim  in  infantibus  tenellis, 
ratione  esse  eadem  ad  vehementiam  variolarum  insi¬ 
tarum  ,  qua  hae  sunt  ad  variolas  naturales ,  et  Lava- 
tervs  5  9)  in  novissima  variolarum  epidemia ,  quae 
Turici  et  per  omnem  omnino  Helvetiam  grassabatur, 
et  tertium  quemque  infantem  morti  tradebat,  cum  va¬ 
riolas  tum  fortuito  homines  invadentes ,  tum  arte  in 
iis  prolicitas  ,  tum  denique  morbum  vaccino  -  variolo- 
sum  ,  simul  tractaret ,  observavit ,  infantes  gravissime 
a  morbo  vaccino  -  varioloso  adfectos  nondum  ita  ae- 
grotasse ,  ut  illi ,  qui  levissime  e  variolis  insitis  de¬ 
cumbebant.  —  Hujus  igitur  morbi  vaccino  -  variolosi 
arte  producti  decursum  sic  semper  constantem,  ut,  qui 
semel  eum  observaverit,  centies  eum  observasse  judi¬ 
cetur  ab  Exper.  de  Carro60),  cum  accuratissime  de- 


57)  Cf.  Lavater’s  udbhundl.  v.  d.  JSIilchblattem .  p.  19.  20. 

58)  Die  Kuhpocken  ,  ein  Mittel  etc.  p.  74. 

59)  L.  I.  p.  28. 

60)  In  epist.  ad  Exper.  BalLhornivm  scripta.  Vid.  huius  Traite 
de  Vinoculation  vaccine,  p.  130.  Interitu  phaenomena,  variolae 
vaccinae  eruptionem  comitantia ,  pro  diversa  eas  inserendi  me¬ 
thodo  diflerre  statuit  Sachs  e  Beob.  n.  Bemerk.  Berl.  1802.  8. 
qui  Sybelivm  ,  Osiandrvm  ,  et  Helwa&ivm  secutus  accurate 

scripserint  Exper.  Ballhoknits  et  Strometekvs  chi¬ 
rurgus  ,  liceat  eorum  vestigia  hac  in  re  sequi ,  ad- 
spersis  iis ,  quae  ab  aliis  aliter  sunt  observata.  Et 
secundo  ab  inoculatione  instituta  die  prodire  ajunt  in 
insitionis  loco  puncta  rubra ,  similia  illis  ,  quae  a 
morsu  pulicum  remanere  solent,  intra  quae  incisiones 
factae  distingui  possunt.  Exper.  de  Carro  p  x)  autem 
hoc  solum  tempus  differre  adserit ,  quo  rubor  punctu¬ 
rarum  seu  incisionum  primum  se  manifestet.  Qua 
quidem  in  re  et  alios  secum  consentientes  habet  me¬ 
dicos  ,  e  quibus  unum  excito  Mvssonvm  ,  qui  ad  ter¬ 
tium  usque  aut  quartum  diem  plane  nihil  in  cute  ob¬ 
servari  posse  adserit  ,  quod  introducti  veneni  effica¬ 
ciam  ullo  modo  prodat  6  2).  Lipsiae  animadversum  est, 
maculas  has  rubras  tertio ,  quartove  die ,  cum  jam  de 
inoculationis  efficacia  desperaretur  ,  subito  in  conspe¬ 
ctum  venisse.  Cujus  quidem  nunc  promptioris ,  nunc 
tardioris  macularum  efflorescendae  causa  videtur  re¬ 
petenda  esse  a  cutis  nunc  tenerioris  ,  nunc  densioris 
conditione.  Tertio  die  eundem  esse  vulnerati  propter 
insitionem  loci  adspectum ,  hac  solummodo  differentia, 
ut  interdum  in  ipso  vulnerum  loco  nodulus  in  con¬ 
spectum  prodeat ,  qui  forte  ab  irritato  per  miasma 
vaccino  -  variolosum  vase  lymphatico  originem  ducat 
suam.  Quarto  die  in  cutis  contextu ,  quae  marginem 
parvae  cicatriculae  effonnet ,  levem  duritiem  tactu  de¬ 
tegi  posse,  quae  in  tumorem  coloris  pallide  rubri 
exiguum  exsurgat,  et  quinio  die  mole  sua  ita  augea¬ 
tur,  ut  apex  foveolam  repraesentet  infundibuliformem, 
infectionis  successurae  certissimum  signum.  Hoc  ipso 
morbi  tempore  plures  aegroti  male  se  habent  6  J); 


haec  exposuit,  additis  simul  phaenomenis  variolarum  insitarum 
e  Vogelio  et  Frankto. 

61)  L.  c. 

62)  Libr.  iuud.  p.  25. 

63)  Cujus  quidem  aegritudinis  initium  ad  sextum  diem  retulit  Jkn- 
nervs  l.  c.  observ.  21.  —  Hoc  ipso  die  Winklerts  l.  c.  in- 

manuum  volae  calent;  somnus  inquietus;  transpiratio 
aucta  ,  cujus  odor  plane  convenit  eum  odore ,  quem 
spirant  variolae,  ( vid.  Nolde  Beohcichl .  H/k  d  KuJi- 
pocken.  Erford.  1802.  8.);  facies  pallida.  Quae  qui¬ 
dem  turbatae  sanitatis  signa  pro  varia  irritabilitatis  in 
aegroto  corpore  conspicuae  ratione ,  et  materiae ,  qua- 
cum  inoculatio  instituta  est,  efficacia  solent  et  vehe¬ 
mentia  et  apparitionis  tempore  variare64).  Etenim 
in  nonnullis  aegrotis  hoc  ipso  tempore  plane  nihil 
observare  licet ,  quod  imminutam  indicet  sanitatem ; 
in  aliis  symptomata  modo  enumerata  sexto  demum 
aut  septimo  oriuntur  die. 

Semlo  die  tumor  ille  exiguus,  in  pustulae  speciem 
jam  nunc  abiens,  paulo  magis  auctus,  foveolam  apicis 
profundiorem  ostendit,  aegrotique ,  teste  Jennero  6  5), 
de  doloribus  in  glandulis  sub  axillaribus  et  de  vomitu 
conqueruntur. 

Septimo  die  pustula ,  jamjam  lymphae  exiguam 
continens  quantitatem,  coloris  est  languide  rubri,  fere 
pellucidi.  Quod  pustulae  incrementum  per  dies  qua- 
luor  sequentes  procedit.  Foveola  evanescit:  tota  pu¬ 
stula  ,  lymphae  limpidae  plena ,  peripherico  rubore, 
admodum  vivido,  cingitur66),  per  duos  aut  tres  pol¬ 
lices  excurrente ,  quando  duo  aut  tria  brachio  inflicta 
sunt  vulnera.  Hanc  inflammationem  periphericam, 
cum  febricula  incipientem ,  die  nono  oriri  adseruit 
Exper.  de  Carro67).  Winklervs  ut  plurimum  eam 
die  10  —  12  prodire  adserit,  atque  hujus  phaenomeni 


sui  tum  febrilem  leviorem  observavit,  qui  naturae  catarrhalis 
esse  videbatur.  Definire  tamen  non  sustinet,  eum  ab  inocula¬ 
tione,  pendere,  p.  101. 

64)  Cons.  primam  apud  Lavatervm  l.  c.  p.  22.  ss.  morbi  historiam. 

65)  Libr.  citat,  p.  13.  Ilie  tamen  dolor  in  alio  aegroto  sese  die 
demum  septimo  exserebat ,  eodem  Jennero  referente  l.  c. 

p.  12. 

66)  Lavater.  Abhandl.  ub.  d.  Milchblatt.  p.  22. 

67)  In  epistola  laudata  ad  Ballhornivm.  Vid.  Ei.  Traite  etc. 
p.  130. 

diversitatem  quaerendam  esse  in  velocitate  aut  tardi¬ 
tate,  qua  infectio  locum  habeat.  Ruborem  vidit  idem 
veluti  radiis  diffusum  per  brachia ,  tuncque  tumorem 
admodum  intendi.  L .  c .  p.  102.  Sensum,  quem 
aegroti  in  vulneratis  locis  percipiunt ,  magis  titillan¬ 
tem  ( zuckend ),  quam  dolorificum  esse,  idem  statuit  7.  c. 
Pars  inflammata  durescit  atque  intumescit.  Glandulae 
suhaxilhtres  cum  dolore  (quamquam  non  sernper)  pau¬ 
lulum  intumescunt;  qui  tumor,  haud  dubie  medici 
culpa,  ad  vestimentorum  brachium  tegentium  rationem 
non  satis  respicientis ,  interdum  adeo  omni  resolutioni 
resistit,  ut  suppuratio  consequatur68).  Nec  hae  so¬ 
lum  ,  sed  etiam  glandulae  in  genu ,  ac  inguinibus  col¬ 
locatae  ;  unde  apparet ,  totum  systema  lymphaticum 
esse  adfectum.  Winkler.  7.  c.  Febris  incenditur  vac¬ 
cino  -  variolosa ,  quae  se  calore  saepius  non  nisi  ma¬ 
nuum,  interdum  autem  universi  corporis,  atque  somno, 
per  duas  tresve  noctes  inquieto,  prodit69).  Rarissime 
febris  vehementia  major  7  °)  esse  solet :  nec  tamen  est, 
quod  et  a  veliementiore  timeas  febre.  Nam  solet  mul¬ 
tum  imminui  et  intra  solitos  coerceri  fines  exhibita 
salium  purgantium  dosi  7  *).  Transspiratio  aucta;  facies 
nisi  jam  antea  pallida  fuerit ,  nunc  hoc  colore  tincta ; 
infantibus  tenellis  alacritas  corporis  deficit ,  ita ,  ut 


68)  Vid.  Ilius tr.  Hellwa&itm  ,  tale  exemplum  narrantem  iu  Nord. 
jirchiv.  I.  p.  435. 

69)  R.  Redfearn  in  Phys.  med.  Journ.  1800.  p.  347. 

70)  Ouamvis  levis  febris  esset ,  tamen  nunquam  penitus  deerat :  et 
interdum  eo  usque  vehementiae  processit ,  ut  deliria  ,  lenesque 
convulsiones  aegrotum  male  haberent.  Oui  vehementior  febris 
gradus  ultra  diem  non  durabat.  Winkler  l.  c.  p.  102.  — 
Jordejns  ( ullg med.  Ann.  1801.  Jul.  p.  110.)  febrem  hanc 
non  sernper  ea  esse  lenitate  testatur ,  quam  plerique  medici 
jactitent. 

71)  Usus  est  hac  via  Rob.  Holt  ,  verbi  divini  apud  Finmerenses 
in  comitatu  Buckinghamensi  minister.  Vid.  Phys.  med.  Journ. 
1800.  p.  844.  ss.  Et  Winklervs  1.  c.  p.  102.  vomitu  aut  diar¬ 
rhoea  sponte  sua  ortis  febrem  hanc  valde  imminui  observavit ; 
nec  dubia  atque  obscura  erat  observatio  ,  qua  ruborem  periphe¬ 
ricum  pustulae  a  diarrhoea  imminui  constitit. 

gestari  semper  velint.  Interdum  tussicula  et  levis 
diarrhoea  accedit,  cujus  causa  fortasse  a  refrigerio 
diaetaeque  erroribus  repetenda  est.  Zieglervs  in 
epistola  ad  Ballhornivm  72)  observatam  fuisse  adserit, 
cum  XXX  fere  infantes  inoculasset,  altero  die  a  febris 
vaccino  -  variolosae  cessatione  diarrhoeam  validam, 
foetentem,  pituitosam  et  interdum  adeo  sanguineam, 
nec  ullmn  aegrotum,  hac  diarrhoea  vexatum,  eruptioni 
illi  subsequenti  obnoxium  fuisse,  quae  rubeolis  sit  si¬ 
milis.  (  Phaenomena  diei  noni  et  decimi  solent  nunc 
citius ,  nunc  serius  contingere. ) 

Duodecimo  die  peripherica  pustulae  inflammatio 
plerumque  imminui  solet.  Qua  quidem  in  re  peculiare 
quid  videtur  locum  habere.  Nam  erysipelatis  rubo¬ 
rem  constat  a  peripheria  ad  centrum  sensim  sensim* 
que  decrescere;  contra  ea  rubedinis  erysipelaceae ,  qua 
pustula  vaccino  -  variolosa  circumdata  est ,  margo  vi¬ 
detur  et  tunc  demum  conspicuus  manere ,  cum  remo¬ 
tiores  partes  ad  naturalem  cutis  colorem  jam  redie¬ 
runt.  —  Pustularum  color  albidus  in  flavum  vergit; 
variolarum  habitum  exuunt  atque  corneam  quasi  con¬ 
ditionem  sibi  vindicant ,  in  majorem  altitudinem  ex¬ 
perrectae  et  exsiccatae  conspiciuntur  pruritumque  effi¬ 
ciunt;  in  earum  fastigiis  crustula  rotunda,  tenuis,  nec 
asperitate  aliqua  inaequalis73)  formatur,  interdum 
jl a m  die  antecedenti ,  interdum  decimo  tertio  demum 
in  conspectum  veniens ,  quae  quo  magis  expandatur, 
eo  magis  inflammationem  periphericam  decrescere  auctor 
est  Exper.  de  Carro  7  4). 

Die  decimo  tertio  et  quarto  pustulae  penitus  ob¬ 
tectae  sunt  crusta  flava ,  in  fuscum  aut  brunneum  co¬ 
lorem  abeunte.  Febris  nulla  amplius  vestigia.  Ru- 


72)  Iraiic  de  linoc,  vacc.  p.  135.  Eandem  diarrhoeam  cum  aucta 
minae  secretione  observavit  Boerivervs  chirurgus  die  duode¬ 
cimo  in  Stoofla ,  cpiae  postea  variolis  malignis  extincta  est. 

73)  Lavater  7.  c.  p.  25. 

74)  Cons.  Ballhorn  et  Stromeyer  Traite  etc.  p.  130, 

foedo  peripherica,  pustulam  cingens,  fere  tota  eva¬ 
nescit. 

Diebus  proxime  insequentibus ,  inprimis  decimo 
sexto,  crustae,  quae  indies  sicciores  et  duriores  nigri¬ 
orem  induunt  colorem ,  excidere  incipiunt ,  nonnisi 
tamen  praevia  suppuratione.  Liberata  ab  iis  loca  ru¬ 
bent  ,  nec  foveam  formant ,  qualem  variolae  solent 
relinquere.  Ultimae  crustarum  reliquiae  interdum  die 
tandem  tricesimo  separantur75). 

Intra  diem  decimum  tertium  et  octavum ,  raro 
prius ,  interdum  in  trunco ,  facie  et  prae  ceteris  in 
antibrachio  efflorescentia  illa  prodit,  de  qua  paragra- 
pho  proxima  plura  dicenda  erunt.  Quam  quidem 
eruptionem  quamquam  plerumque  aegritudo,  cum  diar¬ 
rhoea  levi  vomituque  bilioso  conjuncta,  praecedit,  unde 
Ballhornivs  (/.  c.  p.  57.)  bilis  secretionem  tunc 
temporis  auctam  esse  et  miasma  vaccino  -  variolosum 
inprimis  ventriculum  atque  tubum  intestinalem  petere 
conjecit ,  tamen  ea  Lipsiae  sine  omni  horum  sympto¬ 
matum  comitatu  prodire  observata  est. 

Atque  hic  quidem  morbi  vaccino  -  variolosi  insi¬ 
tione  producti  decursus,  qualem  plerumque  obtinentem 
modo  descripsi ,  facile  offert  stadia  quaedam ,  in  quae 
quasi  dispesci  ac  dirimUcommode  potest.  Quae  stadia, 
quamquam  in  variolis  recte  finita  sunt ,  tamen ,  si 
Hvssonvm76)  et  Osiandrvm  exceperis ,  a  reliquis  om¬ 
nibus,  qui  de  variolis  vaccinis  scripsere,  in  harum  de¬ 
scriptione  prorsus  neglecta  fuerunt.  Is  autem  tribus 
periodis  distinxit  morbum  vaccino  -  variolosum,  qua¬ 
rum  primam  inertiae ,  secundam  inflammationis,  tertiam 
denique  exsiccationis  nomine  insignivit.  Prima,  quae 
tribus  aut  quatuor  concluditur  diebus ,  distinguitur  a 
reliquis  omni  signorum  absentia ,  unde  ad  efficaciae 
veneni  vaccino  -  variolosi  in  vulnere  exsertionem  con- 


75)  Lavarer  l.  c.  p.  26. 

76)  Libr.  laud.  p.  25  —  30. 

cludi  possit.  Secunda  morbi  periodus  a  die  tertio  aut 
quarto  usque  ad  undecimum  extenditur,  motibus  febri¬ 
libus,  et  manifestis  inflammationis  erysipelatosae  signis 
distincta.  Tertia  a  duodecimo  die  usque  ad  plena¬ 
riam  crustae  efformatae  exsiccationem  atque  casum 
pertinet.  Quamquam  autem  positi  fines  cuilibet  harum 
periodorum  ut  plurimum  conveniunt,  tamen,  quod  ex 
antecedentibus  colligi  jam  poterat,  haud  sunt  adeo 
certi  ac  constantes,  ut  nunquam  varient.  Nam  medici 
Rhemenses ,  qui  inoculandis  variolis  vaccinis  omnem 
operam  dant,  observarunt,  inertiae  stadium,  uti  ad 
diem  vicesimum  secundum  usque  prolongabatur ,  ita 
jam  die  secundo  ad  finem  vergente  in  inflammationis 
transiisse  stadium  7  7) ,  quod  interdum  etiam,  licet 
quarto  demum  die  initium  ceperit  suum,  tamen  jamjam 
octavo  die  penitus  erat  absolutum.  De  Cauro  L  c. 
p.  169.  observavit,  demum  die  duodecimo  prodire 
vaccinam  in  Henr.  Smithio,  puero  quadrienni.  Exper. 
Winklervs,  med.  Altenburgensis ,  infectionis  mani¬ 
festae  signa  die  secundo ,  quarto  quintoque  observa¬ 
vit ,  hujusque  rei  diversitatem  a  corporis  constitutione 
aut  vividiore,  aut  tardiore  repetiit  (Allg\  med .  Amu 
1801.  Jul .  p.  101.).  —  Celeb.  O  siandrvm  quatuor 
stadia ,  infectionis ,  eruptionjsy^  suppurationis  atque 
exsiccationis,  assumere,  verbo  monuisse  sufficiat78). 


5-  3- 


De  symptomatibus  nonnullis ,  morbum  vaccino  -  variolosum 

interdum  concomitantibus . 


Cum  paulo  ante  decursum  morbi  vaccino  -  vario- 
losi  adumbrarem ,  atque  symptomata  enumerarem, 


77)  Hyssonys  I.  c.  p.  29.  Ballhoriviys  et  Stromeyervs  libr. 
cit.  p.  151.  decem  ad  minimum  diebus  elapsis  demum  certi  quid 
de  infectionis  vaccino  -  variolosae  inefficacia  statui  posse,  et 
Exp.  Odiervs  die  XVII.  atque  S.  G.  Yogei.  ( Nord .  ^drchiv . 
II,  1.  p.  187. )  die  XXII.  inoculationem  efficaciae  signa  exhi¬ 
buisse  testantur. 

78)  L.  c.  p.  101. 

quae  ipsi  maxime  familiaria  esse  solent  ,  trium  inpri- 
mis  symptomatum  mentionem  aut  nullam  aut  nimis 
brevem  injeci,  quae  cum  diligentiorem  considerationem 
mereri  videantur ,  nunc  accuratius  expendere  apud 
animum  constitui  meum. 

Ac  primum  symptoma  inflammationem  offert  erysi- 
pelaceam,  quae  in  loco  inoculationis  orta  latius  subito 
diffunditur,  atque  per  omnem  omnino  brachiorum, 
quin  totius  corporis  superficiem  excurrit  9).  Illam 
quidem ,  quae  Lipsiae  observata  non  est ,  in  homini¬ 
bus  magis  obtinere,  ruri  degentibus,  quam  in  iis,  qui 
Londini  vivant,  Jennervs  statuit,  qui  primus  hoc 
morbi  vaccino  -  variolosi  symptoma  observavit,  idque 
a  maiori  miasmatis  vaccini  efficacia  derivavit 8  °).  Vi¬ 
detur  tamen  alia  adhuc  causa  eaque  verisimilior ,  huic 
inflammationi  subesse.  Scabendo  enim  insitionis  vul¬ 
nus ,  non  solum  hoc,  sed  totum  brachium  ita  inflam¬ 
matione  correptum  animadvertit  Exper.  Helltva- 
givs81),  ut  metus  esset,  ne  res  male  verteret.  La- 
yatervs  autem ,  qui  inter  LXXIIi  infantes  quatuor 
tantum  deprehendit,  ab  hoc  ipso  symptomate  male  habi¬ 
tos  ,  quorum  unius  brachium  sinistrum,  occupabat  to¬ 
tum  ,  decemque  diebus  post  iterum ,  motibus  febrili¬ 
bus  haud  omnino  levibus  stipatum ,  prodibat ,  crusta 
in  insitionis  loco  nata ,  quae  jamjam  penitus  sicca 
erat,  denuo  suppurante  atque  obscure  rubra  peri- 
pheria  cincta ,  illud  aliunde ,  quam  ab  inoculatione 
morbi  vaccino  -  variolosi,  originem  traxisse  suam 
putat :  nam  praeter  infantes  multos,  quibus  idem  mor¬ 
bus  insertus  non  erat ,  etiam  adulti  eodem  tempore 
hac  inflammatione  erysipelacea  laborabant82).  Celeb. 
Odiervs  ,  qui  inter  centum  aegrotos  non  nisi  duos 


79)  Balihorn  et  Strojvieyer  Traile.  p.  82. 

80)  Libr.  cit.  p.  14.  -vers.  lat.  ohserv.  XXI. 

81)  Nord.  Arctiiv  I.  p.  422. 

82)  Libr.  cit.  p.  63. 

aut  tres  occurrere  putat,  isti  symptomati  obnoxios, 
suspicatur ,  illius  causam ,  nisi  semper ,  tamen  inter¬ 
dum  ab  instrumenti  impuritate  derivandam  esse ,  quo- 
cimi  inoculatio  instituta  est83).  1,  Evans  denique 

banc  inflammationem  derivavit  ab  aquilone,  qui,  cum 
morbus  vaccino  -  variolosus  insertus  esset ,  frigus  ve- 
liemens  efficiebat  8  4).  In  universum  symptomata  lo¬ 
calia  nunc  vehementiora ,  nunc  leniora  aut  a  duriore 
aut  molliore  vulnus  infligendi  ratione  derivanda  esse 
autumat  W  iNRLKiiv  s  l.  c .  p.  101.  Quo  levius  enim 
vulnusculum  insitionis ,  eo  minor  pustula  ,  eo  leviora 
symptomata  pustulae  eruptionem  sequebantur.  —  Idem 
L  c .  p.  103.  ruborem  scarlatinae  similem  ( aberant 
tamen  faucium  mala ,  et  desquamati o  cuticulae )  die 
14  — 16  ab  insitione  observavit ,  nec  ultra  duos  dies 
durantem ,  nec  periculum  minantem. 

Quamquam  autem  de  causa  hujus  symptomatis 
magna  adhuc  inter  medicos  obtinet  dissensio ,  tamen 
hoc  extra  omnem  dubitationis  aleam  positum  est,  illam 
inflammationem  plane  non  esse  periculosam,  saepius- 
que  nullis  omnino  egere  auxiliis85).  Id  medici  Ge- 
nevenses  experti  sunt,  qui  inflammationem  illam  soli 
naturae  commiserunt,  optimo  cum  successu.  Jenneuvs 
autem ,  qui  hanc  innocuam  symptomatis  illius  natu¬ 
ram  nondum  usu  atque  experientia  noverat  sua ,  in¬ 
unxit  locum  inflammatum  unguento  me  re  uria  Ii ,  quod 
ad  inflammationem  vulneris,  propter  insitionem  vario- 
larum  facti ,  imminuendam ,  quin  penitus  coercendam 
efficacissimum  repererat.  Nec  spes  eum  destituit  de 
hoc  medicamento  concepta :  nam  paulo  post  cessit 
omnino  brachii  inflammatio86).  Pearsonvs 8 7)  et 


83)  Die  Kuhpocken  ,  ein  Mittel  etc.  p.  86. 

84)  Cous.  Phxjs.  med.  Journ.  1800.  p.  759. 

85)  Hvsson  1.  c.  p.  42.  Odier  7.  c.  p.  86. 

86)  L.  c.  p.  68. 

87)  V  i<l.  Ej.  Unlcrmchungcn  etc.  p.  41.  ss. 

W  oodyillivs  s  s)  ,  Jenneri  exemplum  secuti,  infiani- 
mationem  ,  quae  undecimo  aut  duodecimo  die  appare¬ 
bat,  symptomatibus  febrilibus,  nec  non  tumore  sub- 
axillarium  glandularum  stipatam ,  statim  coercuerunt, 
impositis  loco  adfecto  linteis ,  aqua  lithargyrii  acetati 
madefactis.  Exper.  Hellwagiys  8  9)  lotionem  com¬ 
mendabat  ex  aquae  calcis  vivae  cum  aqua  nasturtii 
mixtura,  et  cum  pustulae  serum  large  fundentes  et  in 
omni  brachii  inflammati  superficie  erumpentes  inde  ad 
siccitatem  perduci  haud  possent,  decoctum  calcis  anti- 
monii  sulphurati  Hofmanni  cum  fructu  adhibuit90). 
In  leviori  inflammationis  gradu  et  spiritum  vini,  aqua 
commixtum ,  utilem  fore  speravit  Odiervs  ( l ♦  c*. 

p.  85. ). 

Neque  vero  solum  mederi  huic  symptomati  volue¬ 
runt  medici,  sed  et  eidem  occurrere  ejusque  originem 
praecavere.  Et  Jennervs  quidem  id  caustico,  e  sapo¬ 
nis  et  calcis  vivae  partibus  aequalibus  composito  ad- 
secutus  est,  quo  locum  insitionis  per  breve  tempus 
texerat ,  conjecitque  ( L  c.  observ.  22.  )  ,  levissimum 
eumque  repetitum  vulneris  contactum  lapide  infernali 
idem  fortasse  praestiturum  esse.  In  qua  quidem  re 
Jenneri  praecepta  non  sequerer.  Etenim  cum  constet, 
miasmatum ,  alloqui n  valde  efficacium  v.  c.  venerei, 
canis  rabidi  etc.  vim  a  causticorum  medicamentorum 
usu  imminui  peni  tusque  destrui ,  haud  temere  veren¬ 
dum  esse  videtur,  ne  miasma  vaccino  -  variolosum, 
cujus,  insitione  inprimis  in  corpus  humanum  translati, 
lenior  natura  est  ac  indoles  ^  adjuncto  ipsi  caustici  re¬ 
medii  potentioris  stimulo,  plane  nullam  aut  admodum 
parvam  exserat  virtutem  ad  eo  que  insitionem  inutilem 


88)  Bcschrcil).  ein.  ReiTic  v.  Kuhpocken  -  ImpJ.  p.  134. 

89)  Nord.  .Archiv  I.  p.  422. 

90)  Vid.  et  Exper.  Sybelivs  (Erfahrungen  ub.  Kuhpocken ,  p.  52.), 
qui  adhibita  solutione  tenui  salis  alcalini  caustici  et  inunctione 
unguenti  inercurialis  felici  cum  successu  usus  est. 

reddat.  Sed  cuni  sciam,  quam  caute  rationes  ab  ana** 
logia  ductae  in  re  medica  sint  adbibendae,  experi¬ 
mentorum  bac  de  re  accurate  instituendorum  eventum 
exspectandum  esse  puto. 

Secundum  symptoma ,  quod  maxima  medicorum 
attentione  dignum  est ,  cum  inde  inoculationis  vario- 
larum  vaccinarum  adversarii  argumentum  contra  ejus¬ 
dem  inefficaciam  depromere  soleant,  eruptionem  pustu¬ 
larum,  variolis  spuriis,  aut,  Exper.  Kappio  teste, 
papulis  scabiei  siccae,  aut,  ex  Exp.  \V inkleri  obser¬ 
vatione,  eruptioni  urticatae,  (7.  c.  p.  103.  papulae  enim 
liabebant  adspectum  vivide  rubrum,  inque  apice  pustu¬ 
lam  lympba  limpida  plenam)  simillimarum  spectat,  de 
quarum  vera  indole  nondum  inter  medicos  constat. 
Etenim  si  ad  ipsam  morbi  vaccino  -  variolosi  naturam 
baec  eruptio  perlineret ,  nunquam  ab  eo  morbo  abesse 
debebat ,  cujus  tamen  rei  exempla  longe  frequentissi- 
ma  sunt.  Nam  Fosbrooke,  qui  Horsleii  in  comitatu 
Glocestriensi  artem  facit ,  inter  mille  homines ,  quibus 
variolae  vaccinae  inoculabantur,  nullum  invenit,  bac 
eruptione  pustulosa  correptum91).  De  Carbo  in  cen¬ 
tum  aegrotis  ne  unum  quidem  92).  Lavatervs  inter 
LXXIII  infantes,  morbo  vaccino  -  varioloso  imbutos, 
neminem  invenit,  qui  quatuor,  quin  sex  pustulis  piu- 
res  in  brachio  ostenderet93).  Lutetiae  Parisiorum, 
ubi  quatuor  fere  millia  hominum  inoculationi  vario- 
larum  vaccinarum  exposita  sunt ,  nondum  observata 
fuit  illa  eruptio  pustulosa,  teste  Hvssono  94).  Silentio 
praetermitto  et  alias  plures  urbes  ,  in  quibus  quamvis 
morbi  vaccino  -  variolosi  inoculatio  multum  vigeat, 
tamen  nondum  occurrit  illud  symptoma  ,  quod  contra 
ea  Londini  in  nosocomio,  variolis  inserendis  destinato, 


91)  London  medie.  Review  and  JSIagaz.  Jan.  1800.  p.  480. 

92)  fn  litteris  ad  Ballhortv.  I.  c.  p.  132. 

93)  Libro  cit.  p.  63. 

94)  Libro  cit.  p.  45. 

cui  Woodviluvs  praeest ,  longe  frequentissimum 
erat  9  5 )  ,  et  Hannoverae  tam  commune  esse  narratur, 
ut  e  decem  aegrotis  octo,  quin  novem  adeo  illi  sint 
obnoxii.  Pearsonvs  autem  nonnisi  quatuor  inter  om¬ 
nes  illos ,  quibus  morbum  vaccino  -  variolosum  inocu¬ 
lavit,  deprehendit,  ista  eruptione  pustulosa  vexatos9*1). 
Genevae  quoque  ter  inter  centum  aegrotos  occurrit97), 
idemque  Hellwagio  9s)  ;  et  inter  quadraginta  aegros 
semel  a  medicis  Bernburgensibus  9  9)  ,  pluries  a  Pil- 
gero  10°)  atque  ter  quaterque  a  Sybelio101),  et  a 
Kreysigio  inter  quatuor  et  centum  infantes  tricies 
fere  1 0  2) ,  a  Lipsiensibus  medicis  aliquoties  observa¬ 
tum  fuit,  uti  et  a  Winklero  inter  XXX  quater  aut 
quinquies  (L.  c.  p.  102. )  antea,  quam  morbilli  epide- 
mie  grassari  Altenburgi  coeperant.  Postea  diversa 
exanthemata  variolis  vaccinis  accedebant ,  quorum 
causam  aut  morbilli,  aut  nimius  anni  tempestatis  calor 
(mense  Maio)  fortasse  suppeditabant.  —  Jordens  inter 
V  Si  I  vaccinatos  tres  observavit  non  a  febre  solum 
male  habitos,  sed  et  eruptioni  huic  subsequenti  ob¬ 
noxios  fuisse,  die  12  aut  13  ad  finem  vergentibus 
macularum  rubrarum ,  a  pulicum  morsu  relictarum, 
in  que  centro  mmc  majori ,  nunc  minori  tuberculo  in¬ 
signium,  forma  sese  exhibenti. 

Liceat  hujus  eruptionis  vaccinae  subsequentis  (hoc 
enim  solent  nomine  illam  pustularum  efflorescentiam 
insignire)  descriptionem,  ex  Cei.  Ballhornii  et  Stro- 


95)  Observavit  idem  symptoma  in  aegrotis  sexaginta  octo  tricies 
novies  J.  Evans  (Med.  p7iys.  Jouvn .  1800.  Oct.  p.  757.  )• 

96)  Cons.  Medie,  physisch.  Journ.  1801.  p.  339 ,  ubi  de  hoc  ipso 
symptomate  multa  disputavit. 

97)  Die  Kuhpocken ,  ein  Mittel  etc.  p.  87. 

98)  Nord.  ArcTviv  I.  p.  427.  429. 

99)  Vid.  JBernburg .  wochentl.  Anzeigen  1801.  No.  3. 

100)  Sammlung  v.  Nuchricht .,  Beobuc7it.  u.  Erfahr.  id),  d.  Kuhpocken- 
Impf.  Gnessen  1801.  8.  p.  99. 

101)  Libr.  cit.  p.  106.  133. 

102)  Neue  Wittenb.  Anz.  1801.  21. 

meyeri  commentatione  petitam103),  hoc  loco  exhibere. 
Intra  diem  scilicet  13  et  18  ab  ipsa  insitione  in  trunco, 
facie,  inprimisque  in  antibrachio,  praevia  corporis  in¬ 
quietudine  ,  alvi  solutione  et  vomitu  prodeunt  parvae 
pustulae ,  a  se  invicem  distinctae ,  quas  intra  XX1Y 
primas  ab  earum  ortu  horas  pro  eruptione  variolosa 
facile  habueris.  Hae  pustulae  in  apicem  acutum,  saepe 
pellucidum  ,  desinunt ,  parum  elevatum  ,  coloris  rubri 
sunt  et  circulo  itidem  vivide  rubro  cinguntur*  Qui 
color  elapsis  XXI Y  Loris  evanescit.  Tubercula,  quae 
remanent ,  parum  elevata ,  colore  sunt  languide  rubro, 
referuntque  ea ,  quae  a  morsu  culicum  relinquuntur, 
nec  nisi  post  quatuor  ex  sex  adeo  hebdomadum  spa¬ 
tium  evanescunt.  Quae  apicibus  tuberculorum  conti¬ 
netur  aquula,  ea  post  aliquot  dies  evaporata  crustulam 
relinquit,  magnitudine  caput  acus  vix  attingentem. 
Interdum  solent  et  hae  pustulae  in  suppurationem 
abire ,  adeoque  majorem  adhuc  cum  variolis  similitu¬ 
dinem  affectare.  Neque  difficile  tamen  est,  utrasque 
pustulas  a  se  invicem  distinguere,  modo  accurati  ob¬ 
servatoris  personam  tueamur.  Si  enim  pustulae  illae, 
quae  morbi  vaccino  -  vanolosi  insitionem  interdum 
sequi  solent ,  dubiae  sunt  originis ,  tunc  respiciendum 
est  ad  variolam ,  insitionis  loco  enatam ,  quae  ubi 
cincta  fuit,  aut  adhuc  cingitur  rubore  illo  peripherico, 
de  quo  antecedenti  paragrapho  dictum  est ,  medicus 
potest  de  natura  pustularum  non  variolosa  certus 
esse  1  °4).  Praeter  hoc  signum  primarium  inter  pustu¬ 
las  eruptionis  vaccinae  subsequentis  et  illas ,  quas  va¬ 
riolae  offerunt  verae,  hoc  quoque  discrimen  obtinet, 
quod  in  harum  apicibus  observare  liceat  vesiculam  ro¬ 
tundam ,  cum  illarum  summitates  foveolam  infundibu- 
liformem  efformant  1 0  5).  Neque  vero  parum  ad  dis- 


103)  Traite  de  Vinoc.  vacc.  p»  33  ss. 

104)  Baleiioriv  et  Stromeyer  7.  c.  pref,  p.  VIII. 

105)  Idem.  /.  c.  p.  IX. 

cernendam  utramqne  pustularum  speciem  videntur  va¬ 
lere  symptomata,  earum  eruptionem  antecedentia.  Cum 
enim  Woodvilliys  adserit106),  eas  symptomatibus 
admodum  vehementibus  stipatas  prodire ,  Ballhornivs 
autem  cum  Stromeiero  hanc  symptomatum  vehemen¬ 
tiam  in  nullo  unquam  aegroto  observasse  conten¬ 
dunt  l07),  videntur  uterque,  et  Woodvilliys  et  Ball- 
horniys,  de  diversae  naturae  pustulis  sermonem  fecisse, 
ille  de  variolis  veris,  hic  de  eruptione  vaccina  subse- 
quente.  Praeterea,  Ballhornio  et  Stromeyero  testi¬ 
bus108),  pustulae  eruptionis  vaccino  -  variolosae  sub- 
sequentis  a  variolis  differunt  ita ,  ut  sint  illae  sem- 
per  his  minus  largae;  ut  materia,  apicibus  pustula¬ 
rum  priorum  inclusa,  naturae  sit  magis  lymphaticae, 
quam  purulentae ;  ut  numerus  pustularum,  quae  eruptio¬ 
nem  vaccinam  subsequentem  efformant ,  plerumque 
minor  sit,  quam  numerus  variolosarum ;  ut  crustae, 
quae  aliquantisper  post  exsiccationem  priorum  pustu¬ 
larum  remanent,  minores,  tenuiores  colorisque  flave¬ 
scentis  sint ,  cum  variolosarum  pustularum  crustae 
brunneo  colore  tinctae  conspiciantur ;  ut  plures  post 
dies  ab  exsiccatione  priorum  pustularum,  sexto  aut 
septimo  die  contingente ,  noduli  duri  in  conspectum 
prodeant ,  qui  sensim  evanescunt ,  nec  ullum  cicatricis 
vestigium  relinquunt ;  ut  denique  maculae  brunneae 
post  nodulorum  horum  plenariam  resolutionem  super¬ 
stites  sese  oculis  sensim  sensimque  subtrahant.  Jam 
igitur  licet  certo  statuere,  quid  partim  de  rumoribus 
judicandum  sit,  qui  de  eruptione  variolarum,  paulo 
post  insitionem  variolae  vaccinae  contingente ,  per- 
crebuerunt  1 0  9)  ,  partim  de  Woodyillii  observationi- 


106)  Libr.  cit.  p.  128. 

107)  L.  L  pref.  p.  XIV. 

108)  Lib.  pluries  jam  laud.  p.  57.  sequ. 

109)  Exp.  Lodemannvs  et  Muhryts  observarunt,  infantem,  cujus  fra¬ 
ter  variolis  decubuerat ,  sanum  adhuc,  morbo  vaccino  -  vario  oso 
infectum,  eoque  feliciter  superato  die  fere  decimo  quarto  varioli» 

bus,  quae  pustulosam  eruptionem,  ab  ipso  post  insi¬ 
tum  morbum  vaccino  -  yariolosum  conspectam,  huic 
ipsi  morbo  tanquam  symptoma  tribuerunt ,  quamquam 
variolarum  potius  erat  effectus *  1 1  °). 

In  causam  hujus  eruptionis  pustulosae,  pus  verum 
gignentis,  inquirentibus  hae  potissimum  sese  offerunt* 
Exper.  Aikinvs  quidem  rationem  morbi  vaccino  -  va- 
riolosi  inoculandi  rudem,  minusque  convenientem  eru¬ 
ptionis  illius  subsequentis  causam  accusat ;  nam  si 
vulnus ,  quo  miasma  vaccino  -  variolosum  corpori  hu¬ 
mano  infertur ,  tam  profundum  infligatur ,  ut  miasma 
cutem  ipsam  attingat ,  tunc  plures  in  diversis  brachii 
partibus  pustulas  efflorescere  morbumque  localem,  quod 
et  in  variolarum  insitione ,  similiter  administrata,  fieri 
soleat ,  vehementiorem  evadere.  Cujus  quidem  obser¬ 
vationis  testem  villicum  adducit,  qui  subulae  in  cutem 
infixae  ope  morbum  vaccino  -  variolosum  inserebat, 
frequenter  cum  pustulosa  eruptione  conjunctum ,  cum 
illi ,  quibuscum  ab  his  ipsis  aegrotis  idem  morbus, 
cultri  ancipitis  chirurgici  ope ,  more  solemni  commu¬ 
nicatus  erat ,  praeter  variolam  vaccinam ,  insitionis 
loco  enatam,  nullas  alias  pustulas  ostenderent111). 

Alteram  eamque  satis  probabilem  causam  Celeb. 

WoODVILLIVS  1  1  2)  ,  OdIERVS  1  1  3)  ,  AlKINVS  1  1  4)  ,  Aa^- 
bertvs  1  1  1 )  aliique  invenerunt  in  aere,  effluviis  vario- 
tosis  impraegnato,  quem  hauserant  ii,  quibus  morbus 
vaccino  -  variolosus  erat  insertus.  AV oodviluvs  enim, 
cum  in  hospitio ,  variolis  inserendis  destinato ,  mor- 


admodum  benignis  correptum  fuisse.  Vid.  IU.  AIteelandi 
J°urn.  d.  pract.  ylrzneywiss.  Vol.  X.  pa.  2.  p.  186. 

110)  Libr.  cit.  p.  25.  29.  30.  44.  48.  71.  s.  histor.  insitionis  8, 

11  —  14.  30.  37.  45. 

111)  Aikin.  I.  1.  p.  53. 

112)  Die  Kuhpocken ,  ein  Mittcl  gegen  d.  nat,  Blati,  p,  11. 

113)  Ibidem,  p.  87. 

114)  Libro  citato ,  p.  54. 

*115)  Rapport  tur  la  vaccine ,  p.  31. 

bum  vaccino  -  variolosum  inocularet,  eruptionem  pustu¬ 
larum  suppurantium ,  variolis  simillimarum ,  eo  fre- 
quentiorem  deprehendebat ,  quo  plures  aegroti  simul 
aderant,  variolis  insitis  decumbentes  1 1  6).  Idem  Han- 
noverae,  Genevae  etc.  observatum  est,  probantque  ea, 
quae  Evans  ,  chirurgus  IVetleyensis ,  publicavit.  Is 
enim,  cum  uno  eodemque  tempore  variolas  morbumque 
vaccino  -  variolosum  hominibus  insereret ,  qui  saepe 
eodem  contubernio  utebantur,  reperiebat,  dimidio  plu- 
res  aegrotos  eruptioni  vaccino  -  variolosae  obnoxios 
factos  fuisse117).  Materiam  ipsam,  quae  inoculationi 
variolarum  vaccinarum  inservit,  et  a  Jennero  hujus 
symptomatis  causa  accusata  est118),  ab  hac  suspicione 
liberandam  esse ,  probare  videntur  cum  quae  in  hanc 
rem  protulit  AYoodvillivs  1 1 9) ,  qui  eadem  materia, 
quae  in  hospitio  pustulosam  produxerat  eruptionem, 
extra  illud  alios  inoculavit ,  in  quorum  corporibus 
praeter  variolam  vaccinam  nullae  aliae  pustulae  orie¬ 
bantur  ,  tum  ea ,  quae  in  Evansii  inoculationibus  ob¬ 
servare  licuit,  cui  Jennervs  ipse  miasma  vaccino- 
variolosum  transmiserat.  Quae  hucusque  attuli ,  ea 
magis  adhuc  confirmantur  aliis  Woodvillii  experi¬ 
mentis  ,  quibus  constitit ,  neque  a  miscela  partium  ae¬ 
qualium  miasmatis  variolosi  et  vaccino  -  variolosi  vul¬ 
neri  facto  insita,  neque  tunc,  cum  duobus  vulneribus, 
pollicem  a  se  invicem  distantibus ,  alteri  miasma  va¬ 
riolosum,  alteri  miasma  vaccino  -  variolosum  uno  eo¬ 
demque  tempore  inoculatum  est ,  immutationem  morbi 
vaccino  -  variolosi  productam  fuisse. 


116)  Die  KuhpocJccn ,  ein  Mitte 7  etc.  p.  12.  et  13. 

117)  Phijsisch  -medicin.  Journ.  1800.  p.  759. 

118)  Continuation  of  facts  and  observat,  relating •  to  the  Variolae  vac¬ 
cinae  ,  p.  7.  ubi  contendit,  miasma  vaccino  -  variolosum ,  quod 
ejusmodi  eruptionem  produxit,  varioloso  miasmate  fuisse  mixtum 
et  „quasi  inquinatum. 

119)  Die  Kuhpocken,  ein  Mittel  etc.  p.  3  —  13. 

Ab  hisce  duabus  de  origine  eruptionis  vaccino- 
variolosae  subsequentis  opinionibus  recedit  illa ,  quam 
Pearsonvs  protulit120).  Etenim  is  putabat,  verum 
miasma  vaccino  -  variolosum  interdum  aut  ob  peculia* 
res  dispositiones  oeconomiae  corporis  humani ,  aut  ob 
effectus  rerum  quarundam  externarum,  quarum  vis  et 
potestas  in  hujus  ipsius  miasmatis  naturam  nobis  in¬ 
cognita  adhuc  est ,  ita  immutari  posse ,  ut  morbum 
producat,  symptomate  uno  vel  altero  a  communi  ejus¬ 
dem  decursu  abludentem.  Addit  his  observationem 
de  infante  bienni ,  cui  cum  morbus  vaccino  -  variolo- 
sus  cum  materia  e  vaccae  ubere  desumta  insertus  esset, 
maculae  illae  rubrae  in  cute  effloruerant,  de  quibus 
paulo  post  dicturus  sum.  E  quo  infante  morbus  idem 
cum  ad  multos  alios  insitione  translatus  esset,  horum 
plurimi ,  plane  nullis  rubris  maculis  in  conspectum 
prodeuntibus,  eruptione  pustulosa,  variolas  referente, 
corripiebantur.  Haud  scio,  an  ad  hanc  Pearsoni  sen¬ 
tentiam  firmandam  faciat  Exper.  Rapui  observatio, 
qua  ab  omnibus  aegris ,  quorum  pustulae  vaccino- 
variolosae  vivide  rubro  circulo  erysipelaceo  cinctae 
erant,  hanc  eruptionem  subsequentem  abesse  vidit. 

Tertium  denique  symptoma,  quod  ad  ipsam  morbi 
vaccino  -  variolosi  naturam  haud  pertinere  videtur, 
adeoque  raro  occurrit ,  offerunt  maculae  rubrae ,  mor¬ 
billis  fere  similes.  Id  observatum  bis  a  Jennero  121) 
accuratius  ab  illo  descriptum  non  est.  Pearsonvs 
autem ,  qui  in  viginti  aut  triginta  aegrotis  unum  de¬ 
prehendit  ,  his  maculis  notatum ,  testatur  has  maculas 
esse  magnas ,  rubras ,  tactuque  duriores ,  ac  paucam 
aut  plane  nullam  lympham ,  et  nunquam  pus  fundere ; 
exanthema  ipsum ,  sive  durationis  brevitatem ,  sive 
effectuum  lenitatem  spectaverimus ,  praecipua  medico¬ 
rum  attentione  haud  egere.  Easdem  maculas  et  non- 


120)  Cs.  Phys.  medie.  Journ.  1801.  p.  340. 

121)  Libr.  cit.  p.  58.  et  p.  67. 

nunquam  Lipsiae  observatas  fuisse  novi ,  duasque, 
duorum  fere  pollicum  magnitudine ,  in  brachio  infan¬ 
tis,  variolis  vaccinis  correpti,  conspexit  Sybeuvs  i22). 


$.  4. 

Differentiae  inter  morbum  vaccino  -  variolosum  et  variolas 

intercedentes. 


V aria  sunt ,  quibus  uterque  morbus  ,  insitione  in- 
primis  communicatus ,  multum  a  se  invicem  recedit. 
Nam  sive  febris  rationem,  sive  pustularum  formam, 
sive  puris  contenti  conditionem ,  sive  contagii  subtili¬ 
tatem,  sive  denique  cicatrices  respexerimus,  habebimus 
sane  maxime  notatu  dignas  utriusque  morbi  differen¬ 
tias.  Ac  febris  quidem  variolosa ,  nunc  vehementior, 
nunc  lenior ,  semper  tamen ,  si  cum  febre  vaccino- 
variolosa  comparaveris,  multum  intensior,  praecedit 
eruptionem  macularum  rubrarum ,  sensim  in  pustulas 
abeuntium ;  contra  ea  nulli  motus  febriles  notabiles  in 
hominibus,  morbo  vaccino  -  varioloso  infectis,  ante 
diem  quintum  observantur,  quo  jam  morbi  praesentis 
certissima  vestigia  in  loco  insitionis  conspiciuntur. 
Febris  variolosa  plerumque  horis  meridianis  invadit 
aegrotos  ;  febris  vaccino  -  variolosa  finitum  accessionis 
tempus  non  habet ,  nunc  primo  mane ,  nunc  versus 
vesperam,  nunc  media  nocte,  plerumque  tamen  vesper¬ 
tinis  horis  accensa.  Febris  variolosae  vehementiam 
aut  ab  anni  tempestate ,  aut  a  morborum  cum  variolis 
grassandum ,  inprimis  febris  stationariae ,  quae  vel 
catarrhalis ,  vel  inflammatoria,  vel  nervosa  esse  solet, 
natura  maximopere  variari  constat ;  horum  autem  om¬ 
nium  nihil,  quantum  quidem  hucusque  observare  licuit, 


122)  Libr.  'laud.  p.  57.  Vid.  et  Pilgervs  ,  qui  has  ipsas  maculas 
observavit ,  in  Satnml.  v.  Nachricht. ,  Beobucfit.  u.  Erfahr.  uber 
d.  Kuhpockenimpf.  Gicss.  1801.  p.  98. 


168 


valet  ad  febris  vaccino  -  variolosae  vim  vel  leniendam 
vel  intendendam. 

Pustulae  variolosae ,  minores  pustulis  vaccino  -  va- 
riolosis ,  e  macula  rubra  ,  vix  ultra  cutis  superficiem, 
elata  ,  adsurgunt ;  pustulae  vaccino  -  variolosae  e  no¬ 
dulo  tanquam  e  basi  efflorescunt.  Illae ,  ubi  frequen- 
tissimae  erumpunt,  solent  confluere  invicem  ;  hae  sem- 
per  discretae  reperiuntur  1 2  3).  Illae,  ubi  a  se  invi¬ 
cem  distinctae  fuerunt ,  et  crustulis  obducuntur  di¬ 
stinctis  ,  harum ,  quamvis  discretarum ,  crustae  invi¬ 
cem  quasi  confluunt.  Illae  rubore,  qui  quo  propius 
ad  apicem  accedit,  eo* magis  languescit,  tanquam  vallo 
quodam  circumseptae  conspiciuntur ;  harum  rubedo 
cum  coeruleo  aut  livido  colore  intermixta  est.  Iliae 
per  omnem  omnino  corporis  superficiem  dispersae,  hae 
in  loco  insitionis  tantum  conspiciuntur.  Illae  exi¬ 
guam  foveolam  in  apicibus  conspicuam  ostendunt  ad 
octavum  usque  diem ,  quo  ab  intus  contenta  materia 
apex  extrorsum  trusus  convexam  superficiem  effor- 
mare  solet;  hae  majori,  eaque  infundibuliformi  fovea 
instructae  sunt ,  nec  unquam ,  fovea  licet  evanescente, 
convexam,  sed  potius  planisculam,  inaequalem  super¬ 
ficiem,  visui  offerunt.  Quae  cum  sint  communi  om¬ 
nium  observatorum  consensu  firmata ,  haud  video, 
quid  sibi  velint  Excell.  Hessertvs  atque  Pilgervs,  cum 
hanc  differentiam  inter  morbum  vaccino  -  variolosum 
et  variolas  intercedere  affirmant ,  ut  pustulae  vaccino- 
variolosae  apex  plane  non  depressus  sit,  quales  esse 
soleant  apices  variolarum  prius,  quam  in  suppurationem 
abierint  1 2  4).  Pustula  autem  vaccino  -  variolosa  ,  in 
loco  insitionis  enata ,  quamquam  tunc ,  cum  inoculatio 
punctura  efficitur ,  magnam  similitudinem  alit  cum 
variolis  sic  dictis  verrucosis  aut  etiam  umbilicatis, 


123)  Cs.  Hessertvs  et  Pilgervs  ub.  die  KukpocKen  u.  deren  Impfung. 
Giessen  1801.  8.  p.  32. 

124)  Loco  citato. 

tamen,  si  ope  vesicatorii  morbus  inseritur,  varia  offert 
discrimina ,  quae  omnium  diligentissime  observavit, 
observataque  accurate  descripsit  Cei.  Osiander.  Pri¬ 
mum  enim  principium  ulceris  insitionis  offerre  in  \  a- 
riolis  tuberculum  rubicundum ,  in  vaccino  -  variolis 
autem  maculam  albam,  omni  convexitate  destitutam, 
aplitliae  parvae  aliquo  modo  similem.  In  pustula  va- 
riolosa  primo  tuberculum  rubicundum ,  postea  autem 
in  tuberculi  apice  foveolam  efformari  ;  in  pustula  vero 
vaccino  -  vanolosa  albam  illam  maculam  sensim  sen- 
simque  cingi  a  margine  elatiore,  qui  diebus  proximis 
fossa  quasi  circumvalletur.  Pustulam  variolosam  inte¬ 
gram  repleri  pure,  contra  ea  in  medio  ulcere  vaccino- 
varioloso  cutem ,  uti  in  carbunculo ,  emori ,  cujus  rei 
luculentissimum  signum  in  maculae  albae,  sensim  la¬ 
tescentis  ,  paulo  post  coeruleae ,  a  cute  sana  separa¬ 
tione  repositum  sit125). 

Pus  in  variolis  e  fluido  maxime  pellucido ,  aut 
etiam  sero  lactis  simili ,  sensim  in  opacum ,  albidum, 
quin  et  flavum,  spissiorem  denique  liquorem  trans- 
eunte ,  efformatur ;  lympha  autem ,  quae  pustulas 
vaccino  -  variolosas  replet,  usque  ad  prima  circuli 
rubri,  basin  earum  cingentis,  vestigia  semper  pellu¬ 
cida,  nunquam  fere,  donec  omni  inflammatione  peri¬ 
pherica  sublata,  et  toti  pustulae  superficiei  crustula 
inducta  fuerit ,  ad  veri  puris  naturam  accedere ,  sed 
pellucidam  semper  manere  atque  aquae  aut  seri  flui- 
ditatem  conservare  solet1 2 6).  —  Pus  variolosum  diu¬ 
tius  corruptioni  resistit,  quippe  quod  post  septem,  quin 
octo  annorum  spatium  efficaciam  retinet  suam ;  mate¬ 
ria ,  contagium  vaccino  -  variolosum  continente,  intra 
paucos  dies  vim  ac  potestatem  amittente  omnem  1  ~ 7). 
Pus  variolosum  odorem  spargit  similem  ei,  qui  e  pin- 


125)  Osiander,  l.  c.  p.  122 — 124. 

126)  Macdonald,  jibhandl,  ub.  d.  jezt  fast  ullgein.  eingcf.  Inoe,  a 
Kuhpoclen.  Harnb.  1800.  8.  p.  19. 

127)  Vid.  Osiander,  l.  c.  p.  81. 

guedine  corrupta  exhalat,  aut  e  pure  spinae  ventosae, 
atque  in  libero  etiam  aere  atmosphaerico  sensibilem. 
Lympha  vaccino  -  variolosa  in  aere  libero  omnis  odo¬ 
ris  expers  est,  sed  intra  vitreas  laminas  conclusa,  edit, 
dum  efficaciam  conservat  suam ,  odorem  hydrogeneo- 
sulphureum  128). 

Contagii  subtilitas  longe  maxima  est  in  variolis, 
minima  m  vaxiolis  vaccinis.  Etenim  illud  non  semper 
contactu  opus  habet  ad  morbum  propagandum ,  sed 
effluviorum  vi  quoque  disseminatur  1 2  ^  •  hoc  non 
solum  contactu  eget ,  sed  praeterea  etiam  necesse  est, 
ut  locus  corporis ,  quem  miasma  vaccino  -  vanolosum 
contingit,  laesam  habeat  cuticulam.  Certe  haec  est 
plurium  medicorum ,  qui  de  variolis  vaccinis  scripse¬ 
runt,  sententia130).  Observatum  enim  est,  aegrotos, 
quibus  morbus  vaccino  -  variolosus  felicissimo  cum 
successu  inoculatus  erat,  quamquam  aut  cum  aliis, 
neque  illo  morbo  neque  variolis  unquam  correptis, 
eodem  cubuerant  lecto  1 3 1) ,  aut  alio  modo  in  veneni 
illius  viciniam  venerant ,  tamen  ab  infectione  omni 
prorsus  liberos  mansisse.  Id  inprimis  tum  maxime 
mirandum,  cum  aliquando,  teste  Grato,  morbus  vac¬ 
cino  -  variolosus ,  ab  ipsis  vaccis  contractus ,  tanta  ve¬ 
hementia  esset,  ut  per  tres  et  quod  excurrit,  septima- 


128)  Ibidem,  p.  124  sequ. 

129)  "V id.  Celeb.  Osiandri  librum  cit.  p.  73  —  79,  ubi  multa  ex¬ 
empla  adferuntur ,  quae  hanc  contagii  variolosi  late  sese  diffun¬ 
dentis  subtilitatem ,  luculentissime  probare  videntur. 

130)  Jenxervs,  libr.  cit.  p.  48.  vers.  germ.  Pearso.v  Untersuchun- 

gcn  etc.  p.  56  ss.  Ballhorivits  et  Stromeyer  traite  etc. 
p.  63.  alii. 

131)  Woodvillivs  narrat  exemplum  infantis,  neque  variolis,  neque 
morbo  vaccino  -  varioloso  adhuc  obnoxii ,  cum  parentibus  et 
fratre ,  quibuscum  variolae  vaccinae  inoculatione  communicatae 
erant ,  uno  eodemque  lecto  noctes  transigentis ,  nec  inde  infecti. 
Yrid.  Die  Kuhpocken ,  ein  Mittel  etc.  p.  18.  Widemasnvs, 
IIimly  et  Roose,  ub.  das  Impfen  der  Knhblattern.  Bremen  1801. 
8.  p.  18  ss. 

nas  medici  auxilio  opus  esset  ad  morbi  vim  coercen¬ 
dam  ,  effluvia  que  foetidissima  totam  replerent  do¬ 
mum132).  Qua  quidem  contagii  tarditate  efficitur,  ut 
inoculatio  morbi  vaccino  -  variolosi  quovis  tempore  in¬ 
stitui  queat ,  nec  metuendum  sit ,  ne  ,  quod  in  variolis 
locum  liabet,  epidemiae  vaccino  -  variolosae  inde  oriun¬ 
dae  ansa  suppeditetur  1 3  3).  - —  Miasmatum  porro  et 
variolosi  et  vaccino  -  variolosi  differentia,  si  subtilita¬ 
tem  respexeris ,  cernitur  in  eo ,  quod  illud  uni  corpo¬ 
ris  loco  applicatum,  per  omnem  externam,  quin  et 
internam  corporis  superficiem  diffundi  atque  exanthe¬ 
ma  protrudere  pustulosum;  hujus  contra  ea  vis  arctis 
loci  insitionis  limitibus  conclusa  contineri  ibique  tan¬ 
tum  pustulam  unam  vel  paucas  generare  solet. 

Cicatrices  denique  gravem  adhuc  differentiam  inter 
utrumque  morbum  constituunt.  Nam  variolas  constat 
cicatrices  relinquere ,  quae  saepe  omnem  pulchritudi¬ 
nis  decorem  deturpant.  V ariolae  autem  vaccinae  nul¬ 
las  omnino  gignunt  cicatrices,  nisi  perversa  pustulae 
vaccino  -  variolosae  tractatione  ulcera  fuerint  orta  pha¬ 
gedaenica  et  adversus  omnem  rebellia  curationem® 
Hae  autem  cicatrices  in  insitionis  loco  tantum  for¬ 
mantur  adeoque ,  cum  hic  ita  eligi  possit ,  ut  illae 
adspectui  subtrahantur ,  pulchritudinem  minime  in¬ 
festant.  Quam  ob  rem  praeferenda  esse  omnino  vi¬ 
detur  inoculatio  morbi  vaccino  -  variolosi  insitioni  va- 
riolarum  tantopere  hucusque  celebratae.  Sed  magis 
adhuc  nobis  commendabitur  morbi  vaccino  -  variolosi 
inoculatio,  si  et  aliorum  adhuc  commodorum  ratio¬ 
nem  habuerimus ,  quae  illa  adferre  dicitur.  Sed  de 
his  paragrapho  proxima. 


132)  Vid.  IMcdiciu.  Physisch.  Journal.  1800.  p.  846. 

133)  Lavater  l.  c.  p.  30. 

S-  5. 

Commoda  ,  cum  inoculatione  morbi  vaccino  -  variolosi 


conjuncta . 

Cum  soleant  patroni  cujuscunque  rei  in  hoc  sem- 
per  elaborare  ,  ut  omnia  omni  studio  conquirant,  quae 
ad  rei  istius  utilitatem  demonstrandam  aliquo  modo 
facere  possint ,  haud  mirandum  est ,  et  morbum  vae- 
cino  -  variolosum  eandem  subiisse  sortem.  Nisi  igitur 
iniqui  judices  esse  velimus ,  repetitis  experimentis  cu¬ 
riose  ea  omnia  subiiciamus ,  quae  in  commendationem 
et  laudem  morbi  vaccino  -  variolosi  ab  ejus  patronis 
dicta  sunt.  Vereor,  ne  plura  deprehendamus,  quae 
aut  experientiae  repugnent  diligentiori,  aut  quae  morbo 
illi  plane  non  peculiaria  et  propria,  sed  cum  variolis 
potius  communia  sint 1 3  4). 

Et  Ballhornivs  quidem  Strome  YERvsque  com¬ 
mendationem  haud  levem  variolis  vaccinis  insitione 
productis  ex  eo  conciliari  putabant ,  quod  ad  inocula¬ 
tionis  successum  juvandum  nullus  corporum  inseren¬ 
dorum  delectus  haberi  debeat.  Inoculatione  enim 
morbum  illum  communicabant  cum  hominibus  debili¬ 
bus  robustisve ,  infantibus  aeque  ac  adultis ,  omnium 
vitae  conditionum ,  omni  tempestate  aerisque  temperie, 
nullo  diaetae  regimine  observato,  quin  et  sub  ipsa 
variolarum  malignarum  aut  morbillorum  (Winkler. 
L  c.  p.  103.)  epidemia ,  nec  unquam  observata  sunt 
symptomata  metum  incutienda  1 3  5)  ,  ne  febris  quidem 


134)  Comparationem  variolarum  et  morbi  vaccino  -  variolosi  plures 
instituerunt,  e  quibus  et  Thop.ntonvm  (Vid.  Moniteur  an  Vili, 
no.  32o. )  et  Henr.  Jennervm  (  JJebev  die  Kuhpoch  cu ,  ein 
Dfattel  etc.  p.  27.)  laudare  sufficiat ,  qui  praecipua  momenta,  in 
variolis  observanda ,  indicarunt ,  et  quid  in  quolibet  momento 
illis  morbus  vaccino  -  variolosus  praestet ,  ex  adversa  pagina 
enumerarunt. 

135)  Trcnte  de  Vinocul.  vaccine,  p.  38  ss. 


173 


intensioris  insultus136).  Qua  in  re  adseniientes  ha¬ 
buerunt  et  lllustr.  Zieglervm  ,  qui  infantibus  ,  per 
longum  temjjus  tussi  ferina  excruciatis ,  optimo  cum 
successu  morbum  vaccino  -  variolosum  inseruit,  nec 
incommoda  inde  ulla  remanere  observavit  1 3  7) ,  et 
Exper.  Lavatervm  1 3  8) ,  qui  infantes  dentientes  debi¬ 
lesque  a  die  vitae  decimo  quinto  usque  ad  annum 
aetatis  septimum  inoculavit  optimo  cum  eventu.  Nec 
ego  harum  observationum  veritatem  negaverim,  aut 
lios  lenes  morbi  insiti  effectus  parvi  existimaverim, 
sed  id  tantum  monendum  esse  puto,  enumerata  com¬ 
moda  non  solis  variolis  vaccinis  competere.  Nam  et 
interdum  variolae,  infantibus  dentientibus  insitae,  ne¬ 
que  febrim ,  quae  dentium  eruptionem  comitari  solet, 
intendunt,  neque  aliud  producunt  symptoma  grave, 
testibus  multis ,  e  quibus  Girtannerym  liceat  lau¬ 
dare139).  Quae  quamquam  verissima  sunt,  tamen 
Yariolarum  insitionem,  quae  interdum,  vel  optimis  sub 
auspiciis  instituta ,  infelicem  exitum  habere  solet ,  iis 
infantibus  dentientibus  adhibere  vix  tutum  puto  ,  qui¬ 
bus  dentes  cum  difficultate  et  convulsionibus  vehemen¬ 
tibus  prorumpunt.  Quid  ?  quod ,  si  optio  mihi  dare¬ 
tur  inter  infantem  dentientem ,  ac  illum ,  qui  ab  onmi 
dentium  prorumpendorum  molimine  liber  est,  variolas 
quoque  vaccinas  posteriori  inserere  consultius  habe¬ 
rem.  Quamobrem  C.  'Voisin  ( mcm .  sur  la  vaccine 
etc.  an  IX.  8. )  imprudentiae  reum  facit  illum ,  qui 
infantibus  dentientibus  miasma  vaccino  -  variolosum 
inseruerit.  Sed  si  variolosi  contagii  periculum  instat, 


136)  Ibid.  p.  58  sequ. 

137)  Ibid.  p.  136.  Exemplum  infaRtis ,  cui,  tussi  ferina  correpto, 
ob  metum ,  ne  variolis  obnoxius  fieret ,  variolosum  miasma  in¬ 
serebatur  optimo  cum  successu ,  retulit  Macdonaldvs  /.  c. 
p.  54. 

138)  Loc.  cit .  p.  27.  63.  Winklervs  l.  c.  idem  observavit. 

139)  Abhandl.  v.  d.  Kraiikh.  d.  Kinder,  p.  208. 

aut  alia  urgent  tempora ,  tunc  hisce  dubitationibus  lo¬ 
cum  nullum  relinquendum  esse ,  facile  intelligitur. 

\  Dein  contendunt,  yariolas  insitione  productas  ma¬ 

jore  cum  periculo  conjunctas  esse  tunc ,  cum  aliis 
morbis ,  aut  certis  humanae  constitutionis  ad  morbos 
dispositionibus  accedunt  1 4  °)  ;  yariolas  contra  ea  vac¬ 
cinas  ab  omni  periculo  liberas  esse.  C.  Voisin  l.  c . 
contendit ,  extra  omnem  dubitationem  positum  esse, 
quod  miasma  vaccino  -  varioiosuin  sese  cum  nullo  alio 
conjqngat  miasmate  morboso.  Inter  hos  morbos  in- 
primis  urgent  scrophulas  1  4  A).  Sed  contrariam  sen¬ 
tentiam  Cvlleniys  1 4  2)  aliique  magnae  auctoritatis 
medici ,  sua  ipsorum  experientia  confisi ,  defendunt. 
Cum  igitur  utrinque  argumentis  pugnatur  ab  expe¬ 
rientia  desumtis ,  media  incedendum  esse  puto  via, 
statuendumque  variolarum  insitionem  periculosam  non 
esse ,  cum  dispositio  tantum  scrophulosa  adest ,  aut 
morbus  ipse  levem  vehementiae  gradum  attigit,  contra 
ea  gravissima  pericula,  quin  mortem  minitari,  quando 
scrophulae  jam  diu  durarunt  adeoque  omnem  omnino 
humorum  massam  maximopere  depravarunt.  In  qua 
quidem  sententia  et  Bos^villonvm  ,  et  vernaculum  in¬ 
terpretem  Cyllenii  experientissimum  esse ,  plurimum 
laetor.  —  Variolae  spuriae143),  morbilli144)  aliique 


140)  Ballhornits  et  Stromeyer  l.  I.  p.  59. 

141)  Jennervs  l.  c.  p.  49.  vs.  germ.  et  p.  61.  vers.  lat.  Bosovil- 
lonvs  ad  Cyllenii  librum  mox  laudandum  plure»  observavit 
infantes  ,  qui  cum  scrophulis  jam  diu  laborassent ,  e  variolarum 
insitione  moriebantur.  Lavatervs  l.  c.  p.  30  etc.  Tristissi¬ 
mum  ejusdem  rei  exemplum  in  memoriam  revocavit  Macdo- 
naldvs  l.  c.  p.  60  ss.  a  Monroo  olim  observatum. 

142)  Anfangsgrunde  d.  prakt.  ArzneyJc.  Drittc  Ausg.  Leipz .  1800, 
Vol.  II.  p.  32.  Girtanner  l.  c.  p.  209.  Hvssonvs  cum  Pi- 
nelio  in  hospitio  de  Ici  Salpetriere  dicto  vidit  scrophulosos  ae¬ 
grotos  sanari  febre  moderata,  quae  inoculationem  variolarum 
sequebatur ,  l.  c.  p.  50.  not.  1.  Ego  ipse  plures  infantes  novi, 
quibus  haec  sortis  felicitas  obtigit. 

143)  Ballhorn.  et  Stromeyer.  I.  c.  p.  59. 

144)  Lavater  l.  c.  p.  63.  Macdonald  ( l.  c.  p.  31.)  Jenneri 
observationem  laudat  hac  de  re  institutam. 

morbi  accessere  yariolis  vaccinis ,  nec  harum  alius, 
quam  felicissimus  fuit  exitus.  —  Infantes  nimia  capi¬ 
tum  magnitudine ,  ab  hydrocephalo  interno  forte  pro¬ 
genita  ,  deformes ,  inserendis  variolis  ineptos  judicavit 
Dimsdalivs  ,  talemque  infantem  ,  cui  insitae  erant 
variolae ,  vebementissimis  convulsionibus  correptum 
vix  morti  eripuit  Interpres  Cvllenii  germanicus  l .  c» 
p.  33.  —  Iis  autem  infantibus  sine  ullo  incommodo 
variolas  vaccinas  inoculatas  fuisse  novi.  —  Usu  atque 
experientia  comprobatum  esse  adserit  Jennekvs  1 4  5), 
variolas  in  quibusdam  familiis  ob  peculiarem  corpo¬ 
rum  constitutionem  gravissima  producere  symptomata, 
quin  mortis  nullis  artis  nostrae  remediis  arcendae  cau¬ 
sam  evadere.  Talium  familiarum  membris  Jennekvs 
optimo  cum  successu  morbum  vaccino  -  variolosum  in¬ 
seruit.  Quid  ?  quod  sunt ,  qui  observasse  sibi  videan¬ 
tur  ,  miasma  vaccino  -  variolosum  corpori  tunc  immis¬ 
sum  ,  cum  jam  infectio  variolosa  locum  habuit,  vario¬ 
lis  erumpentibus  benigniorem  conciliare  indolem146). 
Quam  quidem  observationem  videntur  firmare  et 
Woodvillii  1 4  7)  et  Ballhornii  STKOMEYERique  ex¬ 
perimenta  ,  quorum  duo  tamen  posteriores  hac  de  re 
certi  quid  definire  haud  sustinent,  quoniam  de  ma¬ 
lignis  variolis  haud  poterat  triumphare  miasma  vac¬ 
cino  -  variolosum  1 4  8).  Pertinet  hoc  ad  infantem  mi¬ 
litis  cujusdam  Hannoverani,  qui  miasmate  infectus 
vaccino  -  varioloso  ,  decimo  die  post  e  variolis  aegro¬ 
tare  incipiebat,  quae  et  ipsi  die  XVIII  ab  inoculatione 
vitam  eripiebant.  In  hoc  tamen  infante  deerant  varia 


145)  Libr.  cif.  p.  48.  ed.  germ.  Pearson  Untersuch.  etc.  p.  83. 
J.  C.  W.  Jvnker  gemeinn .  Vorschlcige  und  Nachrichten  etc. 
Halle  1793.  8.  p.  128. 

146)  Exp.  de  Carro  et  Ziegler  in  epist.  ad  Ballhornivm  1.  c. 
p.  131.  134  ss. 

147)  Beschreib.  ein,  Reihe  v.  Kuhpocken  -  Impfung.  p.  20  seq.  Vid. 
et  IIessertvs  cum  Piegero  l.  c.  p.  39. 

148)  Libr.  cit.  p.  85. 

indicia ,  nnde  efficaciam  insitionis  augurari  possumus, 
inpnmis  rubor  ille,  quo  basis  pustulae  vaccino -vario- 
losae  cingi  solet149).  Idem  locum  habebat  in  duobus 
Tobleri  ,  viri  plurimum  reverendi ,  liberis ,  quibus 
Illustr.  Rahnivs  morbum  vaccino  -  variolosum  inse¬ 
ruerat  ,  quique  a  variolis  correpti  perierunt  1 5  °). 

Longe  alia  tamen  in  promptu  sunt  inoculationis 
morbi  vaccino  -  variolosi  commoda  ,  aut  minus  dubia, 
aut  morbo  huic  cum  variolis  minime  communia,  inter 
quae  primo  loco  commemorare  liceat ,  quod  variolas 
presso  pede  alia  saepe  mala  sequantur,  haud  levia, 
interdumque  sanitatem,  variolis  jam  labefactatam,  pe¬ 
nitus  fere  subvertentia.  Huc  pertinent  inflammationes 
oculorum  vehementissimae ,  maculae  corneam  obfu- 
scantes  visumque  impedientes ,  puris  in  interioribus 
oculi  partibus  depositio ;  anchyloses ,  ossium  caries ; 
apostemata  aliaque.  Quae  quidem  mala  solent  a  morbo 
vaccino  -  varioloso  abesse.  Nam  quod  narrat  Hre- 
wiys  Ophthalmiae  exemplum,  a  variolis  vaccinis  ortae, 
et  ad  tantam  vehementiam  exacerbatae,  ut  aegrota 
oculum  suppuratione  perderet ,  id  non  morbo  vaccino- 
varioloso,  sed  potius  incuriae  atque  immunditiei  ae¬ 
grotae  adscribendum  est ,  qua  factum  erat ,  ut  miasma 
vaccino  -  variolosum  ipsi  oculi  bulbo  adfricaretur  1 5  J). 
Furunculos  quidem  ter  superatum  morbum  vaccino- 
variolosum  secutos  esse  observarunt  Hessertvs  et  Pil- 
gervs  1 5  2);  sed  eorum  natura  tam  mitis  erat,  ut  brevi 
remediis  adhibitis  cederent. 

Gravidis  feminis  variolas  inserere  rem  periculi 
plenam  judicant  Dimsdalivs,  quem  Girtannerys  1  °  °) 
hac  in  materia  ita  secutus  est ,  ut  eum  fere  exscnbe- 


149)  L.  c.  p.  136  ss. 

150)  Lavaterts  l.  c.  p.  69. 

151)  Hannover.  Magaz.  1800.  p.  1391. 

152)  L.  c.  p.  40. 

153)  Libr.  laud.  p.  209. 

ret,  Jennerys  aliique,  y.  c.  Interpres  Cyllenii 
germanicus  1 5  4).  Etenim  etsi  gravidae  matres  vario- 
las  feliciter  superarunt,  tamen  tot  foetuum,  qui  post 
insitionem  matris  mortui,  atque  pustulis  variolosis  ob¬ 
siti  excludebantur ,  extant  exempla  ,  ut  metus  de  va- 
riolarum  insitione ,  gravidis  pericula  minitante  ,  haud 
temere  conceptus  esse  videatur.  Morbum  contra  ea 
vaccino  -  variolosum  his  ipsis  feminis  inserere  nemo 
debebit  sibi  religioni  ducere ,  cum  ille  mitissimus  sit, 
adeoque  nec  tenerrimo  foetui  detrimenti  quid  adferre 
queat. 

Cum  miasma  vaccino  -  variolosum  soleat  motus 
febriles  excitare  eosque  neutiquam  vitae  periculosos, 
Je  nnervs155)  putat,  ex  hac  ipsa  causa  insitionem 
ejusdem  in  variis  morbis  chronicis  utilissimam  fore. 
Quam  quidem  conjecturam  usu  confirmarunt  medici 
haud  pauci.  Dynningiys  156),  societatis  medicae,  quae 
Plymuthi  floret ,  membrum ,  puellae ,  quae  corporis 
habitu  erat  admodum  delicato ,  crebriori  vomitu  spi- 
rantique  continua  difficultate  laborabat ,  cui  denique 
faciei  color  valde  pallidus  et  fere  cadaverosus ,  hinc 
inde  lividis  maculis  distinctus  erat ,  morbum  inocula¬ 
vit  vaccino  -  variolosum.  Mater  ,  cui  phthisis  pulmo¬ 
nalis  modo  maritum  et  fratrem  eripuerat,  praetereaque 
recens  unius  liberorum  suorum  mors  vulnus  inflixerat 
maxime  dolorificum ,  quovis  pretio  cupiebat  puellae 
illius  vitam  minitanti  periculo  (variolae  enim  ma¬ 
lignae  in  vicinia  grassabantur)  subtrahere.  In  hac 
rerum  conditione  insitae  variolae  vaccinae  non  solum 
mitissimae  fuerunt ,  sed  etiam  sanitatem  puellae  ita 
emendarunt ,  ut  sensim  sensimque  optima  evaderet. 
Hunc  tam  praeclarum  successum  inoculationis  vano- 


154)  L.  c.  p.  76.  Vol.  II. 

155)  L.  I.  p.  49.  Quam  sententiam  etiam  amplexus  est  Exp.  de 
Carro. 

156)  Some  Observations  on  Vaccination  etc.  Lond.  1800.  8. 

larum  vaccinarum  observavit  idem  in  alio  quoque  in¬ 
fante  bienni ,  qui  ,  corporis  habitu  tenerrimo  ,  ex  in¬ 
flammatione  pectoris  convalescens,  de  debilitate,  faciei 
pallore  et  respiratione  difficili  conquerebatur ,  quae 
symptomata  omnia  post  feliciter  superatum  morbum 
vaccino  -  variolosum  evanescebant*  Similia  optimorum 
effectuum  exempla  collegit  Exper.  Hvssonvs  i57),  quae 
ob  rei  dignitatem  commemorare  lubet.  Et  Mavnoi- 
rivm  quidem,  chirurgum  Genevensem,  laudat,  qui 
infantem ,  ab  aliquot  inde  mensibus  Ophthalmia  ad¬ 
modum  rebelli  correptum ,  aliumque ,  cujus  brachia 
maculis  lichenosis  parvis  obsita  erant,  sola  inocula¬ 
tione  variolarum  vaccinarum  bene  succedente  sanavit. 
Maculae  lichenosae  inflammabantur;  pustulae  vaccino- 
variolosae  inflammationi  succedebant,  quibus  suo  tem¬ 
pore  exsiccatis  maculae  penitus  evanuere.  Eundem 
morbi  vaccino  -  variolosi  effectum  in  lichenibus  obser¬ 
vavit  chirurgus  Rotomagensis ,  Rlanche  ,  sub  axillis 
et  in  curvatura  cubiti  conspicuis.  Hvssonvs  ipse  in¬ 
seruit  variolas  vaccinas  puero  septenni ,  qui  praeter 
dolores  capitis  vix  tolerandos,  quolibet  triduo  aut  qua¬ 
driduo  recurrentes,  nulloque  remedio  leniendos  tollen- 
dosve ,  satis  bona  fruebatur  valetudine.  Variolae  vac¬ 
cinae  eruptionem  comitabatur  erysipelas  admodum  pro¬ 
fundum  ,  per  humeri  pectorisque  superficiem  diffusum : 
vomitus ,  dolores  capitis  acerbi ,  febrisque  per  biduum 
non  sine  vehementia  perdurans,  simul  aderant.  Quae 
quidem  mala  cum  vaccino  -  varioloso  morbo  evanue¬ 
runt  ,  nec  dolores  capitis  periodici  proximis  quinque 
mensibus,  qui  post  insitionem  variolarum  vaccinarum 
praeterlapsi  sunt ,  rediere.  —  Idem  medicus ,  accersi- 
tus  ad  infantem  quinque  annorum ,  a  partu  inde  vale¬ 
tudinarium,  nunc  autem  a  morbo  longae  durationis 
convalescentem ,  deprehendebat  pulmonum  obstructio¬ 
nem  et  ex  ea  pendentem  respirationem  anhelosam, 


157)  Libr.  cit.  p.  53 

minus  liberam  et  cum  sibilo  conjunctam ;  insignem 
glandularum  colli  et  mesenterii  tumorem ;  colorem 
cutis  pallidum  et  cadaverosum;  faciem  scrophulosam, 
tantamque  virium  exhaustionem ,  ut  boni  parum  de 
curationis  eventu  sperari  posset.  Morbi  vaccino  -  va- 
riolosi  miasma  huic  aegroto  inserebatur,  quod  quam¬ 
quam  tardius ,  quam  fieri  alias  solet ,  vim  exserebat 
suam ,  tamen  pustulas  producebat  latas ,  ultra  cutis 
superficiem  sesquilineam  elatas ,  materiaque  turgidas. 
Inflammatio  peripherica ,  eorum  bases  cingens ,  usque 
ad  antibra chium  et  axillam  extendebatur.  Totum 
brachium  tumidum ,  tensaque  ejus  cutis  ob  calorem 
phlegmonicum  rubicundior  et  tactu  durior  erat.  Aegro¬ 
tus  haud  poterat  ob  insignem  brachii  tensionem  et 
glandularum  subaxillarium  tumorem  capiti  manum 
imponere.  Febris  quamquam  nulla  observari  poterat, 
tamen,  ut  primum  tumor,  pustulae  eruptionem  ante¬ 
cedens  ,  apparere  coepit ,  et  variola  vaccina  penitus 
eflormata  fuit,  tussis  minus  frequens,  cutis  color  me¬ 
lior,  glandulae  colli  sensim  volumine  imminutae.  Quo 
longius  processit  morbus  vaccino  -  variolosus,  eo  magis 
valetudinis  ratio  emendari  videbatur,  et  quo  tempore 
haec  morbi  historia  publicabatur ,  infans  non  amplius 
tussiebat ,  respiratio  libera  reddita  erat ,  vis  vitalis 
aucta,  sanitas  denique  in  integrum  restituta.  E  literis 
Exper.  Clari  ,  qui  nunc  in  itinere ,  augendae  doctri¬ 
nae  medicae  causa  suscepto ,  N  indobonae  commoratur, 
didici ,  pemphigum  chronicum  ibidem  morbi  vaccino- 
variolosi  inoculatione  sublatum  esse ;  addit  tamen  de 
hujus  effectus  salutaris  constantia  dubitationem.  Nam 
cum  jam  alias  huic  aegroto  aliquoties  contigerit ,  ut 
morbus  ille  per  sex  aut  plures  septimanas  sileret,  qui¬ 
bus  elapsis  denuo  recrudescebat ,  exspectandum  esse, 
utrum  hic  ipse  eventus  rediturus  sit ,  an  inoculatione 
variolae  vaccinae  morbus  ille  penitus  fuerit  suppressus. 
Neque  utilitatem  solum  in  variis  morbis  chronicis 
praestat  variolarum  vaccinarum  inoculatio ,  sed  hoc 

quoque  commodum  affert,  quod  acutis  et  acutissimis 
morbis,  ut  scarlatina  et  peste,  epidemice  grassantibus, 
tutas  ab  his  morbus  reddat.  Qua  de  re  conf.  de  Carko 
Gesch.  (L  Kuhpocken  -  Impjung  in  d.  Tiirkey  u.  s .  w. 
^ 4 .  d.  Fr.  v .  F.  G.  Fhiese.  Breslau  1804.  8. 

Alia  morbi  vaccino  -  variolosi  inferendi  commen¬ 
datio  e  comparatione  eventuum  desumitur ,  quos  cum 
illa,  tum  variolae  insitione  productae  habere  solent. 
Quamquam  enim  variolae  insitae  plerumque  sine  peri¬ 
culo  sanantur,  exempla  tamen  infantum  adultorumque 
occurrunt,  qui  facta  insitione  confluentibus  variolis 
correpti  occubuere.  Ejusmodi  mors ,  cujus  exemplum 
Exper.  Odieuvs  1 5  8)  ipse  vidit,  magis  acerbum  amis¬ 
sae  prolis  desiderium  relinquere,  majoremque  timorem 
incutere  solet ,  quam  si  plures  aegri  morbo  eodem 
sponte  sua  orto  obiissent.  Hinc  cum  sinister  factae 
variolarum  inoculationis  exitus  neque  unquam  tam 
certo  prospici ,  neque  ut  nunquam  fallamur,  tanta  cum 
securitate  caveri  queat,  factum  est,  ut  variolarum  ino¬ 
culatio  ,  quamquam  ea  dirissimi  morbi  furorem  coer¬ 
cere  tantamque  stragem  avertere  poterat  ,  tamen  nul¬ 
libi  in  communem  omnium  usum  cederet.  Memoriam 
tam  infelicis  successus  ,  quo  variolarum  inoculatio  in¬ 
terdum  stipata  esse  solet,  recoluit  Girtannekys  i59) 
exemplaque  similia  duo  enarravit  Exper.  Macdonal- 
dvs  16°).  Nuper  duo  unius  familiae  infantes,  a  me¬ 
dico  insiti  hac  nostra  in  urbe ,  a  qua  variolarum  ma¬ 
lignarum  epidemia ,  quae  varias  Germaniae  et  Helve¬ 
tiae  regiones  devastavit,  et  hoc  ipso  tempore  Vite- 
bergae  grassatur ,  adhuc  abest ,  hoc  iuso  morbo  vitae 
sunt  erepti  (secundum  tertiumque  talis  infortunii  exem¬ 
plum  ,  ex  quo  apud  nos  variolae  sunt  insitae ,  h.  e. 


158)  Biblioth.  britann.  ,  cujus  particulam  huc  pertinentem  adjunxit 
versioni  latinae  libri  Jenneriani  saepius  laudati,  p.  26,  Exp. 
Carbno. 

159)  Libro  saepius  laudato,  p.  192.  198. 

160)  L.  I.  p.  41. 

intra  XL  fere  annos).  Quod  quidem  mortis  pericu- 
lum  prorsus  abest  ab  insitione  morbi  vaccino  -  vario- 
losi.  Nam  quae  ab  adversariis  novae  hujus  inocula¬ 
tionis  narrantur  exempla  infantum ,  variolis  vaccinis 

r  7  Jfe 

mortuorum  ,  ea  aliunde  explicanda  esse  videntur. 
Woo  d vilui  infans,  qui  aeque  ac  alius,  a  Ballhornio 
et  Stkometero  161)  commemoratus,  jam  antea,  quam 
vaccino  -  varioloso  miasmate  inficiebatur,  varioloso 
contagio  correptus ,  hujus ,  minime  autem  illius  vi 
fato  fungebatur  suo.  Lentinvs  junior,  cum  infanti 
bienni  Hannoverae  morbum  vaccino  -  variolosum  in¬ 
seruisset  ,  non  poterat  impedire ,  quominus  ille  duode¬ 
cimo  post  inoculationem  die  moreretur.  Sed  neuti- 
quam  in  causa  hujus  mortis  non  opinae  erat  inocu¬ 
latio  vaccino  -  variolosa ,  sed  potius  asthma  acutum 
Miliarii,  quo  infans  fuerat  correptus162).  Quos  a 
IIahnio  ,  viro  illustri,  inoculatos  duos  Tobleri  filios 
supra  narravi  mortuos  esse,  aut  quem  retulit  infantem 
Exper.  Stbelivs163)  post  inoculationem  variolarum 
vaccinarum  diem  supremum  obiisse ,  eos  jam  ante 
hanc  insitionem  contagio  variolarum  fuisse  infectos  ita, 
ut  infectioni  vaccino  -  variolosae  plane  nullus  concede¬ 
retur  locus ,  certum  est  atque  indubitatum.  Neque 
vero  aliter  sese  habere  reperta  est  historia  de  infante 
praetoris  Ileburgensis  ,  Kranoldi ,  cujus  mors  insitioni 
variolarum  vaccinarum  tributa  multos  a  remedio  hoc 
contra  variolas  in  usum  vocando  absterruit.  Sed  Exper. 
Kreysigivs  1 6  4) ,  cum  Ileburgi  commorans  in  rumo¬ 
ris  hujus  undiquaque  diffusi  veritatem  inquireret,  com- 
perit ,  infanti  quidem  morbum  vaccino  -  variolosum  ab 
Exper.  Frankio,  artem  ibi  laciente,  inoculatum  fuisse, 
miasma  tamen,  utpote  quod  siccum  nimisque  fortasse 


161)  L.  c.  p.  136. 

162)  Traite  de  Vinoc.  vacc.  p.  Balihorn  et  Stromeyer.  p.  140. 

163)  L.  c.  p.  104. 

164)  Neues  Wittenb .  JFochcnb.  1801.  St.  20.  p.  157. 

diu  conservatum  fuerat,  plane  nullos  produxisse  effe¬ 
ctus,  cum  a  variolis  correptus  infans  hujus  morbi  vi 
fato  fungeretur.  Denique  commemorandum  est  ex¬ 
emplum  infantis,  qui  Vitebergae  ab  ipsis  variolis  vac¬ 
cinis  e  necatus  fuisse  ferebatur.  Res  tamen  ita  se  ha¬ 
buit.  Puellula  duorum  annorum  cum  dimidio,  vegeta, 
bene  nutrita ,  abdomine  satis  tumido ,  et  per  hyemem 
tineae  obnoxia ,  una  cum  sorore  juniore  inoculationi 
variolae  vaccinae  subjiciebatur  die  tertio  ante  Calend. 
Februar.  hujus  anni;  frustra  tamen,  quamquam  in 
sorore  miasma  vaccino  -  variolosum  efficacissimum  sese 
praebuerat.  Denuo  igitur  inserebatur  d.  XXI.  Aprilis 
feliciori  cum  successu ;  nam  tres  pustulae  in  dextro, 
una  in  sinistro  brachio  comparuerunt  die  tertio.  Die 
sexto  exanthema  in  tota  corporis  superficie  effloruit, 
quod  variolas  spurias  esse  insequentibus  proxime  die¬ 
bus  constitit.  Qui  quidem  morbus  variolis  vaccinis 
accedens  neque  hujus  decursum  retardavit,  neque  ab 
his  simul  praesentibus  auctus  est.  Ad  tertium  usque 
Maii  bene  omnia  cesserunt ,  quo  horis  pomeridianis 
subito  aliquoties  animo  linquitur  infans ,  vermemque 
cum  multa  pituita  viridis  coloris  per  aluum  excrevit. 
Quae  animi  deliquia  cum  a  vermibus  et  pituitae  nimia 
in  intestinis  accumulatione  derivarentur ,  imperabatur 
pulvis  e  calomelanis ,  saccharo  excepti ,  granis  octo, 
cujus  quarta  pars  omni  bihorio ,  usque  dum  dejectio¬ 
nes  nonnullae  effectae  fuerant,  assumebatur.  Alvus  a 
dimidia  pulveris  hujus  quantitate  per  noctem  aliquo¬ 
ties  soluta  cum  verme  exclusit  pituitam  ‘viridem. 
Aegrota  quamquam  noctem  inquietam  transegerat,  ta¬ 
men  nondum  morti  propinqua  videbatur,  quin  potius 
pomum  non  sine  cupiditate  quadam  comedebat.  Pro¬ 
pinata  duo  reliqua  calomelanis  grana  sexies  alvum 
solvebant  pomeridie.  Nunc  infans ,  debilior  redditus, 
convellebatur.  Ad  vesperam  deprehendebatur  aegrota 
anhelans ,  pulsus  celer  et  parvus ,  convulsionibusque 
subinde  correpta  ,  quae  intra  horae  spatium  vitam 

prorsus  extinguebant.  V ariolae  vaccinae *  non  nisi 
paucis  ante  mortem  horis  flaccescentes,  continebant 
lympham  tenuem.  Causam  hujus  mortis  Exper.  Krey- 
sigivs  haud  temere  in  scarlatinae  imminente  efflo¬ 
rescentia  reperisse  sibi  visus  est :  nam  aegrotae  soror 
adultior  duobus  ab  illius  morte  diebus  ab  eodem  morbo, 
tunc  Vitebergae  communi ,  et  cum  viridibus  alvi  de¬ 
jectionibus  incipiente ,  afficiebatur ,  quo  etiam  frater¬ 
culus  paulo  post  correptus  obiit165).  Quae  cum  ita 
fuerint,  nisi  alia  eaque  certiora  proferantur  exempla 
hominum ,  ab  insitis  variolis  vaccinis  mortuorum, 
manebit  his  ea  laus  atque  commendatio,  ut  longe  plu- 
res  homines  earum  inoculatione  conserventur,  quam 
insitione  variolarum  felicissima. 

Ultimum  commodum,  quod  omnium  primo  loco 
ponendum  erat ,  in  eo  quaerendum  est ,  quod  illi  ho¬ 
mines  ,  qui  morbo  vaccino  -  varioloso  genuino  labora¬ 
verunt  ,  per  omnem  reliquam  vitam  a  contagio  vario¬ 
loso  tuti  redduntur  atque  securi.  Cujus  quidem  com¬ 
modi  dignitas  tanta  est,  ut  paulo  diductius  de  illo 
disserere  apud  animum  constituerim  meum. 

§.  6. 

Morbus  vaccino  -  variolosus  genuinus  infectionem  variolo- 

sam  penitus  delet. 

Cum  omnis  Jenneriani  inventi  dignitas  pendeat  a 
veritate  problematis  ,  quo  ii ,  qui  febre  specifica  et  ex - 
anthemate ,  quo  morbus  vaccino  -  variolosus  sese  prodit , 
laborarunt  aut  post  fortuitam  infectionem ,  aut  post  ino¬ 
culationem  factam ,  a  variolis  quod  metuant,  nihil  habere 
asseruntur,  facile  est  ad  intelligendum ,  patronos  hujus 
methodi  variolas  praecavendi  omni  virium  intentione 
in  eo  elaborasse,  ut  illud  problema  experimentis  fir¬ 
marent  et  ab  adversariorum  objectionibus  vindicarent. 


165)  Ibid.  St.  21.  p.  163  *equ. 

Quam  ob  rem  aut  iis  hominibus ,  qui  morbum  vac¬ 
cino  -  variolosum  superaverant,  variolas  inseruerunt, 
aut  eos  variolosorum  aegrotorum  commercio  uti  jusse- 
runt ,  ut  viderent ,  utrum  eo  hujus  tam  efficacis  mias- 
matis  vis  in  corpus  humanum  deleta  sit,  an  qui  morbo 
vaccino  -  varioloso  obnoxii  fuerint,  infectioni  variolo- 
sae  resistere  non  possent.  E  quindecim  hominum  mil¬ 
libus  et  quod  excurrit ,  quibuscum  in  Anglia  usque 
ad  mensem  Augustum  anni  superioris  (1800)  variolae 
vaccinae  inoculatione  communicatae  erant,  tertiam  fere 
partem  frustra  miasmate  varioloso  insito  tentatam 
fuisse ,  ad  lllustr.  Blvmenbachivm  scripsit  Exper. 
Ash  1 6  6).  Eadem  experimenta  eodem  eventu  Ball- 
hornias  cum  Stromeyero  1 6  7)  ,  Exper.  Matthaei, 
medicus  Hamelensis  1 6  8)  ,  Ziegleras ,  medicus  Qued- 
linburgensis  1  6  9)  ,  Careno,  Yindobonensis  1 7  °),  Obie¬ 
ras,  Genevensis  1 7 1),  Sybelias,  Brandenburgensis  1 7  2), 
Medici  Parisienses,  Rhemenses  1 7  3),  Petropolitani  alii¬ 
que  quam  plurimi  repetierunt.  Exper.  Kreysigivs 
narrat  1 7  A) ,  nullum  e  centum  et  quatuor  infantibus, 
quibus  ipse  morbum  vaccino  -  variolosum  inoculaverat, 
in  ea,  quae  nunc  (1801)  Yitebergae  grassatur,  epidemia 
variolis  correptum  fuisse ,  quamquam  infectionis  op¬ 
portunitatem  evitare  non  poterant. 

Quod  quidem  argumentum  ab  experientia  petitum 
haud  potest  vi  privari  sua  sic ,  ut  dicamus ,  variolo¬ 
sum  miasma  nimis  cito  per  inoculationem  corporibus 
illatum  fuisse,  quam  ut,  persistente  adhuc  vi  mias- 


166)  Vid.  Baulhorn  et  Stromeyer  Traite.  p.  118. 

167)  L.  c.  p.  40.  60. 

168)  L .  c.  p.  41. 

169)  Ibidem,  p.  136. 

170)  Conf.  Jenneri  disquisitio,  p.  38. 

171)  Dic  Ktihpocken ,  ein  Mittel  etc.  p,  90. 

172)  Libr.  laud.  p.  141. 

173)  Hvssojv,  l.  c.  p.  64  ss. 

174)  Nenes  JVittenb.  Jf^ochenbl.  1801.  St.  21. 

matis  vaccino  -  variolosi ,  efficaciam  suam  exserere 
posset.  Nam  Jennerys  inoculavit  variolas  hominibus, 
qui  ante  XXX  usque  ad  XL  annos  morbo  vaccino- 
varioloso  correpti  fuerant ,  nec  unquam  efficacem  sese 
praebuit  talis  inoculatio  17S).  Idem  experti  sunt  Pear- 
sonys  1 7  6)  ,  Hellwagiys  1 7  7)  ,  Layaterys  178),  Sy- 
belivs  1 7  9)  ;  et  Exper.  Munch,  aulae  Hannoveranae 
medicus  ,  publici  juris  faciet  historiam  feminae ,  quae 
ante  XXX  annos  e  variola  vaccina  aegrotavit,  cujus 
vestigia  in  manuum  cicatricibus  ostendit.  Haec,  plu¬ 
rium  liberorum  mater,  quos  variolis  decumbentes  cura¬ 
vit,  ab  hujus  morbi  contagio  nunquam  infecta  fuit  1 8  °). 
Ad  Pearsonum  (p.  116.)  scripsit  Fewsterus,  chi¬ 
rurgus  Thornburyensis ,  se  anno  1768 ,  ubi  cum  Sut- 
tono ,  percelebri  variolarum  inoculatore ,  hoc  ipsum 
negotium  conjunctim  tractaret,  multos  invenisse  ho¬ 
mines  ,  quibus  variolosum  miasma  efficaci  modo  inseri 
nullo  modo  poterat.  Hi  homines  narrabant,  se  vac¬ 
cino  morbo  laborasse,  nec  propterea  posse  variolis 
infici.  De  qua  observatione  quamquam  Fewsterus  ad 
societatem  medicam,  cujus  socius  erat,  retulerat,  tamen 
res  ante  Jennerum  a  nullo  medico  digna  habita  est, 
ad  quam  animus  attenderetur.  De  Carro  (  Z.  c .  p.  8. 
not.  a. ). 

Ulterius  adhuc  progressi  sunt,  qui  morbi  vaccino- 
variolosi  patrocinium  susceperunt.  Etenim  contende¬ 
runt  ,  illius  vi  non  solum  praecaveri  variolosam  in¬ 
fectionem  ,  sed  etiam  effici ,  ut  nunquam  morbus  vac¬ 
cino  -  variolosus  vel  redeat  semel  superatus ,  vel  oria¬ 
tur  post  toleratas  variolas.  Quae  quidem  opinio  quam- 


175)  Disquisitio  etc.  p.  4.  5  sequ. 

176)  TJntersuchungen  etc.  p.  11.  37  etc. 

177)  Nord.  Archiv.  I.  p.  395  ss. 

178)  Libr.  cit.  p.  64. 

179)  i.  c.  p.  39.  40. 

180)  Ballhorn  et  Stromeyer  /.  c.  praef.  p.  XXIII. 

quam  exemplis  multis  in  contrariam  partem  allatis  in¬ 
firmata  est181),  tamen  et  habet,  quo  sese  tueri  possit. 
jNam  primo  laudat  ipse  Peaksonys  variorum  hominum 
testimonia ,  quibus  probetur ,  eos ,  qui  olim  variolis 
aegrotaverint ,  morbo  vaccino  -  varioloso  non  obnoxios 
fuisse182).  Deinde  distinguendum  esse  ajunt  inter 
infectionem  localem  et  eam,  quae  totam  corporis  con¬ 
stitutionem  afficiat.  Hoc  inprimis  urgent  Ballhornivs 
et  Stromeiervs  ,  qui  uti  lubentissime  concedunt,  spe¬ 
ciem  pustulae ,  suppurantis  adeo ,  in  loco  insitionis 
oriri  posse ,  ita  negant  notas  characteristicas  adesse, 
quae  genuinam  variolam  vaccinam  distinguant183). 
Sententiae  hujus  fundamentum  quaerunt  in  historia 
hac.  Scilicet  chirurgo  tironi,  variolis  olim  vexato, 
duabus  puncturis  miasma  vaccino  -  variolosum  insitum 
fuit.  Vasorum  inde  lymphaticorum  in  loco  insitionis, 
glandularumque  subaxillarium  tumor  et  dolor,  febris, 
capitis  dolor ,  tonsillarum  et  faucium  inflammatio  ori¬ 
ginem  trahebant  suam.  Pustula  vaccino  -  variolosa, 
quae  in  quolibet  vulnere  prodierat,  citius  stadia  ab¬ 
solvebat  sua,  quam  alias  solet.  Tandem  febris  scar¬ 
latina  erumpebat.  Has  autem  pustulas  vaccino  -  vario- 
losas  pro  imperfectis  habent,  quae  non  possint  ever¬ 
tere  defensae  sententiae  veritatem.  Quod  etiamsi  con¬ 
cedamus  ,  tamen  nisi  sumamus ,  variolas  superatas 
fuisse  spurias ,  non  videmus ,  qua  ratione  possit  histo¬ 
ria  explicari,  ab  iisdem  duumviris  allata  1 8  4).  Chir- 


181)  E  multis  laudare  juYat  Pearsonvm  (  Vntersuch.  etc.  p.  48  ss. 
54  ss.  ) ,  Sybeliym  (7.  c.  p.  38.)  alios.  Vid.  et  Osiandri 
7.  7.  p.  56. 

182)  Vid.  et  Phys.  medie.  Journ.  1800.  p.  650  ss.  Eadem  experti 
sunt  Exper.  viri  Kreysigyvs  et  Geaeser-vs  aliique.  Vid. 
Neues  JVittenb.  Wochenbl .  1801.  No.  21.  p.  162. 

183)  Libr.  cit.  p.  64.  Consentit  ea  in  re  cum  hisce  medicis  D. 
Tierny  apud  Jenner.  7.  c.  p.  65.  Macdonaldvs  in  epist. 
ad  Heeewag.  (  Nord .  Archiv  I.  p.  391.).  VTinki/er  loco 
citato. 

184)  Traite  de  Vinoc.  vace.  p.  123. 


187 


urgus  militaris ,  quamquam ,  uti  a  parentibus  acce¬ 
perat,  a  variolis  correptus  infans  fuerat,  tamen  suam 
ipse  manum  scalpro  chirurgico  vulneravit ,  quo  ante 
dies  duos  ad  inoculationem  vaccino  -  variolosam  usus 
erat.  Oriebatur  pustula,  cujus  uti  apex  foveam  in¬ 
fundi  buliformem ,  ita  basis  inflammationem  peripheri¬ 
cam  ostendebat ,  quae  signa  pro  maxime  characteristi- 
cis  habentur  variolae  vaccinae.  Idem  statuendum  est 
de  experientia  Steinhaevseri  ,  studiosi  medicinae  "Vi— 
tebergensis ,  qui  cum  sibi  ipse  miasma  vaccino  -  vario- 
losum  inseruisset,  perfectam  pustulam,  inflammatione 
erysipelacea  stipatam,  in  cute  efflorescere  conspexit; 
qua  de  causa  dubitat,  quominus  paucae  istae  pustulae, 
variolis  similes ,  quae  puero  acciderunt ,  nec  cicatrices 
reliquerunt,  verae  fuerint  variolae185).  Denique  nec 
satis  accurate  semper  ad  variolarum  vaccinarum  ratio¬ 
nem  ,  genuinae  ne  fuerint ,  an  spuriae ,  respexisse  vi¬ 
dentur,  qui  talia  exempla  hominum  protulerunt,  morbo 
hoc  bis  aut  pluries  correptorum. 

Eadem  fere  argumenta  valent  quoque  ad  proban¬ 
dum,  homines,  qui  morbum  vaccino  -  variolosum  ve¬ 
rum  superaverunt,  ab  eodem  iterum  non  affici.  Ejus¬ 
modi  exempla  plura  ab  adversariis  variolae  naccinae 
inoculandae ,  ut  hujus  remedii  prophylactici  vanitatem 
evincant ,  publici  juris  facta  sunt ,  inter  quae  comme¬ 
morare  lubet  cum  illud,  quod  ad  Altonam  1,s6)j  tum 
ea,  quae  ad  Vitebergam  1 8  7)  accidisse  feruntur.  In- 
primis  latissime  percrebuit  fama  de  Stoofia ,  octo  an¬ 
norum  puella ,  cui  mense  INovembri  anni  superioris 
morbus  vaccino  -  variolosus  optimo ,  uti  contendebatur, 
cum  successu  inoculatus  erat ,  variolis  paulo  post  spu¬ 
riis  correpta  et ,  anno  proxime  insecuto ,  veris  iisque 
malignissimis  mortua.  De  qua  puella  orta  est  inter 


185)  Neues  Witteiib.  Wochenbl .  1801.  No.  21.  p.  162. 

186)  Altonuer.  Mere.  1801.  Maerz  14.  Allgem.  Zeit.  1801.  p.  314. 

187)  Neues  VTittenb.  JVochenbl.  I.  c. 

medicos  controversia  1 8  8) ,  Macdonaldo  Hamburgensi 
omnem  in  chirurgum  Boernerum,  qui  cum  Stoofiam 
cum  duobus  consanguineis  inoculasset ,  spurias  vario- 
las  pro  veris  habuerit,  culpam  transferente,  Mvmseno 
autem  Altonaviensi  hunc  ab  ea  liberante,  et  productas 
insitione  variolas  vaccinas  in  Stoofia  veras  fuisse  ad- 
serente.  Quam  sententiam  his  argumentis  firmat.  Con¬ 
sanguineos  Stoofiae ,  eadem  materia ,  qua  soror  inocu¬ 
lata  erat,  infectos,  variolarum  malignarum  contagio, 
qua  soror  ipsorum  enecabatur,  licet  contubernio  ejus 
perpetuo  uterentur,  fortiter  tamen  restitisse,  materiam¬ 
que  ad  horum  trium  infanlum  inoculationem  adhibi¬ 
tam  ex  eadem  pustula  haustam  fuisse,  e  qua  jam  antea 
Macdonaldvs  lympham  desumserat,  oh  praeclaram 
ejus  indolem  multis  laudibus  celebratam.  Horum  ar¬ 
gumentorum  prius  poterat  fortasse  ab  adversariis  eludi 
sic,  ut  diceretur,  cum  constet,  non  semper  infectio¬ 
nem  variolosam  locum  habere ,  etiamsi  opportunitates 
ejus  adfuerint,  non  posse  ab  infectionis  variolosae  ab¬ 
sentia  ad  vaccino  -  variolosae  inoculationis  efficaciam 
recte  concludi:  posterius  autem  nisi  penitus  evertunt, 
tamen  impugnant  ea,  quae  Exper.  Kreysigivs  protulit 
de  variolarum  vaccinarum  spuriarum  causis,  inter 
quas  tertio  loco  retulit  materiam ,  quae  postea ,  quam 
lympha  jam  ex  insitionis  pustula  desumta  est,  excipi¬ 
tur  gossypio ,  aut  filis  telae  gossypinae.  Quae  cum 
ita  sint ,  videtur  unicum  argumentum ,  quo  Mvmseni 
sententia  omnium  optime  firmari  potest,  in  variolarum 
insitione  positum  esse ,  quae  si  in  Stoofiae  consangui¬ 
neis  inefficax  deprehensa  fuerit,  indicabit,  variolas 
vaccinas  genuinas  non  potuisse  sororem  morti ,  vario¬ 
larum  malignarum  contagio  effectae ,  eripere.  Cum 
hac  historia  convenit  multum  illa,  quam  publici  juris 
fecit  Exper.  Mooper  ( thc  London  med .  Ixeview  Aoi.  I. 
1799.  p.  505  508.)  de  duobus  iratribus,  qui  morbum 


188)  Vid.  Bldtter  /.  Policey  u.  Cultur.  1801.  Si.  6.  p.  9  —  32. 

vaccino  -  variolosum  ex  ipsis  vaccarum  uberibus  con¬ 
traxerant  ita ,  ut  e  pustulis ,  in  variis  corporum  locis 
ortis ,  vehementer  aegrotarent.  Alter  horum  fratrum 
post  quinquennium  variolis  malignis  correptus  morie¬ 
batur;  alter  bis  postea  variolis  inoculatus  horum  con¬ 
tagio  adfectus  non  fuit.  Has  autem  variolas  vaccinas 
fuisse  veras,  nondum  extra  omnem  dubitationem  posi¬ 
tum  est :  nam  Hooper  vaccas,  unde  hi  fratres  morbum 
nacti  sunt,  contendit  morbo  quodam  pustuloso  (a  pustu- 
lar  disease)  laboravisse.  In  pago  Vitebergae  vicino, 
Kropstadio  ,  e  jus  que  vicinia  multi  infantes ,  quibus  et 
Exper.  Langgvthivs  ,  et  chirurgus  quidam  variolas 
vaccinas  inoculaverant,  variolis  decubuisse  ferebantur. 
Sed  cum  Exper.  Langgvthivs  accuratius  in  rumoris 
certitudinem  inquireret,  tota  res  eo  redibat,  ut  unus 
infans  ,  in  quo  miasmatis  vaccino  -  variolosi  inoculatio 
non  successerat,  variolis  correptus  esset,  chirurgusque, 
a  quo  plure s  infantes  prope  Kropstadium  inoculati 
erant  variolis  vaccinis,  tam  mancam  atque  imper¬ 
fectam  hujus  morbi  cognitionem  haberet ,  ut  ejus  ex¬ 
perimentis  nulla  plane  fides  haberi  posset. 


190 


VII. 

ANATOMES  CHIRVRGICAE  SPECIMEN. 

VESICA  TRINARIA. 

CVM  TASVLA  AENEA. 


Progr.,  quo  d.  xvn.  Sept.  cididcccii.  ad  audiendam  oratio¬ 
nem  solemnem ,  qua  prof.  anat.  et  chirurg.  ord.  munus 
adeundum  erat,  invitabatur. 


Rem  actam  profecto  aget ,  quotusqnisque ,  cum  saepis¬ 
sime  jam  sit  probatum  atque  evictum,  accurata  anato- 
mes  cognitione  non  posse  carere  chirurgum  >  ultra 
barbitonsores  sapere  cupientem,  ejusdem  illius  argu¬ 
menti  tractationem  denuo  adgredi  voluerit.  Mirari 
tamen  satis  non  possum,  inter  tot  scriptores,  qui  ana- 
tomen  exposuerunt ,  paucissimos  fuisse ,  qui ,  relicto 
tramite  maxime  trito  et  vulgari,  aut  operationes  chir¬ 
urgicas  easque  praecipuas  ita  pertractarent,  ut  simul 
edocerent ,  quaenam  partes  corporis  animalis  in  iis 
vulnerari  sive  debeant,  sive  ex  anatomes  inscitia  pos¬ 
sint  ,  aut  partes  solidas ,  cum  eas ,  quae  in  oculos  in¬ 
cidunt  ,  tum  eas ,  quae  intus  reclusae  adspectui  sese 
subtrahunt ,  eo  tantum  consilio  enarrarent ,  ut  eodem 
tempore  operationes  chirurgicae ,  in  illarum  qualibet 
locum  invenientes,  ratioque,  qua  omnium  optime  perfici 
possint,  cognoscerentur.  Quae  quidem  anatomen  do¬ 
cendi  methodus  *)  ( chirurgicam  anatomen  appellare 


1)  Laetabar  jam  olim ,  me  in  hoc  argumentum,  uno  fere  eodemque 
tempore  cum  Viro  Illustri ,  Byrc.  Gv.  Seieero,  qui  tunc  tem¬ 
poris  prosector  in  theatro  anatomico  Vitebergensi  constitutus 

liceat)  videtur  majori  utilitate  cumulatura  esse  cum 
chirurgum  tironem ,  tum  etiam  veteranum ,  quam  ea, 
quae  maxima  cum  diligentia  omnia  ossa ,  ligamenta, 
musculos ,  vasa ,  nervos ,  glandulas  et  viscera  deinceps 
enumerat ,  et  vel  minimorum  foraminulorum ,  excisu¬ 
rarum  ,  protuberandarum ,  cavitatumque  ossis  cujus- 
cunque  nomina,  omnium  vel  minutissimorum,  in  quos 
vasa  nervique  abeunt,  ramulorum  e  majoribus  origi¬ 
nem,  denique  formam,  situm  partesque  viscerum 
singulorum ,  seorsim  sumta ,  studiosissime  memoriae 
mandat. 

Seculo  demum  proxime  elapso  banc ,  quae  ab 
anatomes  chirurgiaeque  doctoribus  relicta  fuit,  lacu¬ 
nam  implere  coeperunt.  Libri  enim  nonnulli ,  qui 
omnem  chirurgiae  ambitum  complectebantur ,  non  so¬ 
lum  morbos  externos ,  artificiaque ,  quorum  usum  ad 
illorum  curationem  ars  praescribit ,  exponebant ,  sed 
etiam  operationibus  difficili  oribus  anatomicam  partium 
illarum  corporis  humani  descriptionem  praemittebant, 
quarum  ratio  chirurgo  habenda  est ,  illam  curationem 
externam  feliciter  perfecturo.  Intelligebatur  scilicet, 
chirurgum,  anatomica  illarum  partium  corporis  hu¬ 
mani  ,  quibus  manu  mederi  cupit ,  cognitione  haud 
probe  imbutum,  haud  sapere  ultra  mechanicam  facul¬ 
tatem  ,  quae  frequenti  repetitione  unius  ejusdemque 


erat ,  incidisse.  Scribebat  enim  eodem  anno  1802  primas  lineas 
anatomiae  chirurgicae  docendae  ,  quibus  suum  munus  auspicaba¬ 
tur.  Descriptus  est  accurate  ordo  ,  quo  talis  anatome  chirurgica 
componi  commode  possit  et  debeat ;  copiose  allati  sunt  scripto¬ 
res  ,  qui  fabricam  earum  corporis  humani  partium ,  in  quibus 
operatio  quaedam  chirurgica  locum  habere  potest ,  ad  naturam 
descripserunt ,  et  consilia ,  ex  accurata  partis  anatome  hausta, 
suppeditarunt,  quae  si  chirurgus  fuerit  secutus,  felicem  opera¬ 
tionis  chirurgicae  successum  muniant.  Quo  quidem  opere ,  quod 
Vir  Amicissimus  diu  meditatus  est ,  et  assiduo  labore  profligare 
et  ad  finem  perducere  studet ,  omnes,  qui  chirurgiae  exercendae 
operam  dant ,  maximopere  sibi  devinciet ,  et  reliquis  meritis 
suis  magnum  addet  cumulum.  Figurarum  adumbrationes,  quibus 
hoc  opus  exornatum  erit,  elegantissimae  sunt,  et  ad  illustran¬ 
das  operationes  chirurgicas  aptissima». 

operationis  hanc,  nisi  partes  vulnerandae  a  naturali 
et  forma  et  situ  recedunt,  optimo  cum  successu  ab¬ 
solvit. 

Ipse  adeo  Lavr.  Heistervs  noster,  cujus  intro¬ 
ductio  in  chirurgiam  maximo  cum  plausu  ab  intel- 
ligentissimis  harum  rerum  arbitris  excepta ,  atque  ab 
omnibus  fere  Europae  nationibus  vernaculo  sermone 
expressa  fuit2),  adeo  non  ausus  est  viam,  quam,  qui 
ante  ipsum  de  chirurgia  scripserant ,  ingressi  fuerant, 
relinquere ,  ut  potius  in  paucissimis  tantum  morbis, 
v.  c.  in  hydrocele  et  in  ossibus  quibusdam  luxatis 
anatomen  partium  adfectarum  eamque  nimis  brevem 
curationi,  quae  manu  fit,  praemitteret.  Neque  vero 
hac  in  re  Henr.  Callisenivs  atque  Ayg.  Theoph. 
Richterys  ,  qui  Heisterum  nominum  celebritate  supe¬ 
ravere  ,  hujus  vestigia  deseruerunt.  Limites  enim, 
quibus  anatome  olim  a  chirurgia  separabatur,  nimis 
religiose  coluerunt,  nec  transmigrare  conati  sunt, 
quamquam  Chr.  Gottl.  Lydwigiys  3)  atque  Pet. 
Campervs  4)  praeclaris  exemplis  ostenderant,  quo 
modo  hae  duae  medicae  artis  doctrinae  ita  invicem 
conjungi  et  possint  et  debeant,  ut  in  difficilioribus 
operationibus  habeat  chirurgus,  quo  duce  ferrum  fiden- 


2)  Cum  enim  primo  1718  Norimbergae  sermone  vernaculo  pro- 
diisset ,  in  latinum  sermonem  transferebatur  Amstel.  1739 ,  quae 
versio  ibidem  repetita  est  1750,  Venetiis  1740,  et  Neapoli  1759, 
in  hispanicum  Madriti  1747 ,  in  anglicum  Londini  1748 ,  in 
franco  -  gallicum  Paris.  1771. 

3)  Vid.  Ejusd.  disp.  de  variantib.  arteriae  brachialis  ramis  in 
aneurysmatis  operution.  attendendis.  Lips.  4. 

4)  Vid.  immortale  ejus  opus  :  Demonstrationum  anatomico  -  patho¬ 
logicarum  hbr.  1.  cont.  brachii  humani  fabricam  et  morbos. 
uimst.  1760.  f.  Lib.  II.  cont.  pelvis  humanae  fabricam  et  mor¬ 
bos.  Ibid.  1762.  Continuavit  hos  conatus ,  anatomen  ad  me¬ 
dicinae  inprimisque  chirurgiae ,  usum  transferendi ,  idem  vir 
summus  Diss.  de  fractura  patellae  atque  olecrani.  4.  unde  notatu 
maxime  digna  excerpsit  Exp.  Hebexstreitivs  in  praeclaris, 
quibus  Bellii  chirurgiam  auxit ,  additamentis  Vol.  V.  2. 
p.  274  ss.  Pertinent  huc  quoque  Ejusdem  icones  herniarum  in¬ 
guinalium  ,  editae  a  S.  Th.  Sommerringio  ,  c.  tab.  aen.  XIV. 
f.  Francof.  ad  Moen.  1801. 

ter  et  secure  dirigat.  Benj.  Belli vs ,  quantum  equi¬ 
dem  novi,  inter  primos  fuit,  qui  in  suo  de  chirurgia 
opere  (  LeJirbegriff  der  JVundarznexjkunst .  Zwcyte  AujL 
8.  1791  —  1798.  Yol.  5.)  cujuslibet  morbi  externi 

medelam ,  quae  in  instrumentis  et  manu  posita  esse 
solet,  notationem  partium  anatomicam  antecedere  jussit, 
cum  earum ,  in  quibus  morbi  sedes  est ,  tum  earum, 
quae  ,  ut  ad  hanc  pertingere  possimus ,  aut  vulneran¬ 
dae  aut  removendae  sunt.  \  itio  tamen  verti  Bellio 
potest,  quod  ea,  quae  ex  anatome  des  imita  chirurgicis 
praeceptis  immiscuit ,  nimis  brevia  interdum  sunt, 
quam  ut  chirurgum ,  nisi  jam  instructus  sit  illius 
doctrinae  accurata  cognitione,  in  quacunque  curatione, 
quae  ferramentorum  ope  suscipienda  est ,  ab  omni 
errore  tutum  reddere  possint.  Quam  ob  rem  laudan¬ 
dus  et  commendandus  potius  est  Car..  Bellivs  ,  qui 
in  suo  dissectionum  systemate  ( System  of  disseciions, 
ejcplainmg  the  anatomy  of  the  Junium  hody  the  man¬ 
na*  of  displaying  the  paris  and  tJieir  varieties  in  disease . 
Edinb.  and  JLond .  1798  ss. )  ab  illo  vitio  non  solum 
sibi  diligenter  cavit,  sed  etiam,  ex  judicis  aequi  atque 
intelligentis  sententia5),  omnino  hoc  ipso  opere  lacu¬ 
nam  explevit ,  quam  antiquiores  et  recentiores  institu¬ 
tiones  anatomicae  vacuam  reliquerant ,  quippe  quae 
larga  tantummodo  partium  nominumque  copia  memo¬ 
riam  onerabant,  nec  nisi  rarissime  curabant,  quae¬ 
nam  inde  utilitas  in  medicum  atque  chirurgum  posset 
redundare. 

Praeter  hos  duumviros  et  nostra  Germania  pro¬ 
tulit  viros  eruditos,  qui  ad  hanc  anatomen  chirurgi¬ 
cam  symbolas  conferrent  magni  pretii.  Inter  quos 
commemorare  juvat  Jo.  Bartii.  Sieboldym,  Jo.  Gottl. 
Eckoldtvm  et  Conr.  Jo.  Mart.  Langenbeckiym.  Et 
Sieboldym  quidem  constat  in  praeclara,  quam  Jenae 
ciOioccxcyii  scripsit ,  historia  systematis  salivalis ,  phy- 


5)  Vid.  Jen.  allgem.  Litteraturzeit.  1800.  No.  88.  p.  097. 

i.  13 

siolog.  et  patJiolog.  considerati,  cum  e! e  exstirpatione 
glandulae  parotidis  scirrho  induratae  agit,  ante  omnia 
par«es  describere ,,  quae  in  hac  curatione  cultro  discin¬ 
dendae  sint ,  tum  et  illas  tangere,  quae  praeter  neces¬ 
sitatem  vulnerari  queant.  Quae  hac  de  re  paulo  di- 
ductius  pro  argumenti  gravitate  disputavit  Exper.  Sie- 
boldys,  ea  icone  capitis,  in  qua  omnes  partes  maxima 
cum  diligentia  praeparatae  luculenter  repraesentantur, 
illustravit ,  ut ,  qui  nunc  in  hac  operatione  perficienda 
errores  adhuc  graves  committit,  a  chirurgiae  masculae 
usu  debeat  abstinere. 

Exper.  Eckoldtvs  autem  suo  ipse  exemplo  osten- 
iiit,  quantam  utilitatem  chirurgus  ex  intimiore  partium 
corporis  liumani  cognitione  capere  possit.  Cum  enim 
tempus  incideret,  quo  oesophagi,  in  quem  acus  inci¬ 
disse  credebatur,  canalem  aperire  debebat,  locum  in¬ 
venit  ,  per  quem  ad  interiores  partes  ipsumque  oeso¬ 
phagum  minori  cum  periculo  penetrari  potest.  Olim 
scilicet ,  divisis  sectione  recta  colli  integumentis  com- 
mimibus ,  inde  a  suprema  fistulae  aereae  parte  usque 
ad  sternum,  cultrum  intra  musculum  sternohyoideum 
sinistri  lateris  atque  asperam  arteriam  usque  ad  oeso¬ 
phagum  demitti ,  huneque ,  destructa  omni  tela  cellu¬ 
losa,  in  hoc  ipso  itinere  obvia,  aperiri  jusserunt  chir¬ 
urgiae  magistri.  Quam  incertus  autem  hujus  operatio¬ 
nis  successus  esse  debeat ,  non  fugiet  eum ,  qui  nervo¬ 
rum  vasorumque  in  hac  colli  regione  decurrentium 
notionem  accuratam  animo  informatam  habet.  Itaque 
Exper.  Eckoldtvs  eo  ipso  loco,  quo  crura  musculi 
sterno  -  mastoidei  a  se  invicem  recedunt ,  atque  secun¬ 
dum  hujus  divisionis  directionem  integumentis  colli 
communibus  discissis,  triangulare  spatium  ante  oculos 
habet,  cujus  latera  a  cruribus  musculi  modo  nominati, 
basis  a  musculo  sterno  -  hyoideo  formantur.  Quod 
quidem  spatium  nisi  amplitudine  sua  ita  comparatum 
sit ,  ut ,  separata  aut  digiti  ipsius ,  aut  manubrii  cultri 
ope  tela  omni  cellulosa,  perspicue  conspici  queat  oeso- 

phagus  nervusqne  octavi  paris  recurrens ,  aci  anterio¬ 
rem  illius  parietem  repens ,  angulum ,  quem  sterno- 
mastoidei  musculi  ‘crura  efficiunt,  incisione  ab  exte¬ 
rioribus  partibus  ad  interiores,  minime  autem,  ne, 
qui  subtus  jacet ,  musculus  sterno  -  hyoideus  laedatur, 
ab  inferiore  parte  ad  superiorem  usque  ducta ,  ulterius 
diffindit.  Vulneris  hujus  labia,  nunc  obtusis  uncis 
caute  in  contrarias  partes  diducta ,  offerunt  satis  ma¬ 
gnum  spatium,  per  quod  oesophagus  sine  omni  me¬ 
tu  ,  ne  aut  nervus  recurrens  laedatur ,  aut  transver¬ 
sum  iter  arteriae  thyroideae  interrumpatur 6 7) ,  incidi 
potest. 

Exper.  Langenbeckivs  denique  novissime  edito 
libello  de  simplici  e  a  que  tuta  calculum  secancli  ratione  ) 
comprobavit  maximam  utilitatem  vinculi  arctissimi 
inter  anatomen  corporis  humani  et  chirurgiae  usum 
intercedentis ,  cum  novum  locum  demonstraret ,  quo 
sectio  calculi  lateralis  commode  institui  possit.  Nolo 
hoc  loco  ea  occupare ,  quae  in  sequentibus  rectius  lo¬ 
cum  invenient  suum ,  cum  de  urinaria  Vesica,  calculo¬ 
rum  frequenti  domicilio ,  sermonem  instituero. 

Neque  vero  silentio  possum  praetermittere  egre¬ 
gium  laborem  Clar.  Andr.  Bonnii  ,  quo  luxati  ossis 
humeri  repositio  ex  accurata  partium  adfectarum  de¬ 
scriptione  mirum  in  modum  adjuta  est  8).  Nam  non 
solum  summa  cum  diligentia  descriptae  sunt  variae 
viae ,  quibus  elabi  potest  e  cavitate  sua  caput  ossis 
humeri,  sed  etiam  musculi  atque  ligamenta,  quae  par¬ 
tem  illam  firmant  moventque,  ad  naturam  sunt  de¬ 
picta  ,  ut ,  si  omnia  haec  animo  probe  infixa  servat 


6)  Tleber  das  ^iusziehen  fremder  Korper  aus  dem  Speisekanule  und 
der  Luftrohre.  M.  5  Kupfert.  Kiel  u.  Leipz.  1799.  4. 

7)  TJeber  eine  einfache  und  sichre  Methode  des  Steinschnitts.  Blit 

6  Kupfert.  iVurzb.  1802.  4. 

8)  Vid.  Ejus.  diss.  de  humero  luxato  ,  quae  et  in  vernaculum  ser¬ 
monem  translata  fuit  in  Neue  Samml.  f.  TKunddrzte ,  St.  III. 
p.  1  —  78. 

chirurgus  ,  prospero  cum  successu  repositurus  sit  os 
humeri  luxatum.  Quodsi  contrarium  evenerit,  aliae 
causae  hujus  sinistri  eventus  accusandae  erunt.  Tale 
exemplum  anno  superiore  viro ,  artis  chirurgicae 
peritissimo ,  Ehrlichio  ,  occurrebat.  Rusticus  admo¬ 
dum  torosus ,  vegetaque  aetate ,  opem  illius  implora¬ 
bat  de  humero ,  qui  ante  plure s  annos  exciderat. 
Multa  jam  pericula ,  os  reducendi ,  facta  dolores  exci¬ 
taverant  acerbissimos ,  libero  articuli  motu  non  resti¬ 
tuto.  Admovebatur  machina ,  a  Savignyo  ,  celebri 
artifice ,  ad  artus  reponendos  publici  juris  facta ,  cujus 
quanta  vis  sit  ad  extensionem  luxatorum  efficiendam, 
intelliget  is ,  qui  mechanicam  ejus  novit  constructio¬ 
nem  Sed  tantae  hae  vires  nihil  promoverunt. 

Consului  equidem,  ut  ea  via  incederetur,  qua  omnes 
luxationes ,  vel  maxime  inveteratae ,  curari  posse  a 
Joseph.  F lai axio  adseverantur  1  °).  Lotiones  et  fotus 
calidi  diu  adhibebantur ,  ut  partes  adfectae  relaxatae, 
ad  extensionem  sustinendam  aptiores  redderentur.  San¬ 
guis  dein  detrahebatur  ea  copia ,  quae  animi  deli¬ 
quium  inducebat ,  et  dum  hoc  patiebatur  aegrotus, 
repositionem  moliebatur  Ehrlichivs.  Frustra:  nam 
immotus  restitit  humerus.  Idem  et  Exper.  Eckoldto 
accidit. 

Quae  quidem  anatomes  chirurgicae  specimina , 
passim  extantia,  et  pluribus  adhuc  facile  augenda,  nisi 
verendum ,  ne  nimium  longus  sim ,  si  in  unum  quasi 
systema  cogerentur ,  haberet  profecto ,  aut  egregie 
fallor ,  chirurgus  magnum  artis  suae  adjumentum. 
Facili  negotio  poterat  e  tali  libro  intelligi ,  quaenam 
chirurgiae  partes  anatomes  face  adhuc  sint  illustran¬ 
dae.  Equidem  in  hac  scribendi  opportimitate  conabor 


9)  \  id.  Ejus  Collection  of  engravings  represenfing  the  most  modern 
und  approved  Instruments  used  in  the  practice  of  surgery .  L.ond, 
1798.  fol.  tab.  XXXII. 

10)  A  id.  Ejus  medicin.  chirurg,  Beohachf.  Th.  I.  p.  204  ff. 


vesicam  urinariam ,  variis  morbis  operationibusque 
chirurgicis  obnoxiam  ,  ita  pertractare,  ut  pateat,  quam 
necessaria  sit  ad  illos  morbos  recte  tractandos  anato¬ 
mica  partis  hujus  et  adjacentium  cognitio. 

J  e  s  i  c  a  u  r  i  n  a  r  i  a. 

Cum  vesica  urinaria ,  cujus  posteriorem  inprimis 
faciem  praeclare,  uti  solebat  omnia,  Bern.  Siegfr. 
Albinys  (  annotat .  academ .  libr.  IV .  tab.  3.  )  ,  mus¬ 
cularium  autem  fibrarum  strata  Xo.  Dom.  Santorinys 
( tabidae  XJ  J /.  anatoni .  posthumae  edit .  a  Mich.  Gi- 
rardo.  Parin .  1775.  f.  tab.  XV.  )  optime  repraesen¬ 
tavit  ,  pro  aetatis  et  repletionis  diversitate  situm  et 
figuram  immutare  soleat ,  variaeque  partes  in  visceris 
illius  vicinia  repositae  sint,  quarum  vulneratio  maxi¬ 
ma  incommoda  parit ,  non  potest  non  summa  utilitas 
in  chirurgum ,  hujus  visceris  morbos  manu  curantem, 
ex  anatomica  vesicae  urinariae  partiumque  adjacen¬ 
tium  cognitione  redundare.  Quamobrem  ii,  qui  cal¬ 
culorum  vesicae  recte  secandorum  viam  ac  rationem 
monstrare  conati  sunt,  e  quibus  Henr.  Frc.  le  Dran 
( Parallele  des  differentes  manicres  de  tirer  la  pierre 
hors  de  la  vessie,  a  Par .  1730.  8.)  et  Jo.  Conr.  Mart. 

Langenbeckiym  libr.  laud .  nominare  lubet ,  hujus  vi- 

'  *-  t 

sceris  et,  quae  illud  cingunt,  partium  situm  iconibus 
repraesentare ,  necessarium  duxerunt. 

Haud  scio,  an  alienum  sit  a  meo  proposito,  omnia 
omnino ,  quae  ad  anatomicam  vesicae  urinariae  adja- 
centiumque  partium  descriptionem  pertinent ,  hoc  loco 
exponere,  quippe  cum  haec  hujus  argumenti  tractatio 
anatomico  potius ,  quam  chirurgo  relinquenda  esse 
videatur ,  cui  haud  dubie  haec  scire  sufficient.  Sita 
est  vesica  urinaria  pone  ossa  pubis  extra  fines  perito¬ 
naei ,  quod  ipsam  a  superiore  et  posteriore  tantum  ob¬ 
tegit  parte.  In  maribus  posterior  vesicae  paries  in¬ 
cumbit  intestino  recto  ,  in  feminis  vaginae  ,  atque  tum 
hisce  partibus  mollibus ,  tum  ossibus  illis ,  quae  a 

pube  cognominantur,  adhaeret  tela  cellulari  paululum 
laxa.  Qui  quidem  hujus  visceris  situs  in  universum 
obtinens  paululum  immutatur,  cum  aut  urinam  conti¬ 
net  ,  aut  ab  ea  exonerata  est.  Illa  enim  si  obtinet 
conditio,  surgit  vesica  et  verticem  attollit  ultra  ossa 
pubis,  in  quorum  contactum  arctiorem  anteriori  facie 
quodammodo  ruit.  Sed  ubi  evacuata  est,  tunc  subsi- 
det  iterum  et  veluti  lassa  in  intestino  recto  recumbit. 

Neque  vero  situs  vesicae  solus ,  sed  etiam  figura 
et  magnitudo  pro  aetatis  et  constitutionis  diversa  ra¬ 
tione  variat.  Nam  primis  aetatis  annis  cylindri  potius 
forma  gaudet ,  et  supra  ossium  pubis  marginem  ver¬ 
tice  suo  non  multum  attollitur.  Qui  igitur  tunc  figu¬ 
ram  refert,  cujus  amplior  atque  obtusior  apex  ab  an¬ 
teriore  et  posteriore  j^arte  paululum  compressus ,  a 
lateribus  autem ,  praesertim  in  iis ,  qui  diu  urinam 
retinere  solent,  magis  extensus  sit.  Ab  urina  maxi¬ 
mam  partem  aut  penitus  evacuata  collabitur ,  et  quae 
a  Campero  ,  Bellio  atque  Sandifortio  repraesentata 
est,  formam  sumit  triangularem ,  quae  collo  vesicae 
obversam  basin  paulo  excavatam  habet.  In  hominibus 
calculo  laborantibus  haec  vesicae  urinariae  figura  im¬ 
mutari  solet :  ubi  enim  calculus  haeret ,  ibi  ob  perpe¬ 
tuum  stimulum  et  fibrae  musculares  contrahuntur ,  et 
totius  “‘'parietis  crassities  augetur.  Talibus  quoque  ho¬ 
minibus  in  universum  solet  vesica  admodum  exigua 
esse. 

A  posteriore  atque  inferiore  vesicae  parte  supra 
ejusdem  collum,  quod  infundibuli  formam  refert,  hiant 
duo  ureterum  ostia,  pollicem  dimidium  a  se  invicem 
distantia ,  quorum  canalium  adminiculo  urina  e  reni¬ 
bus  in  vesicae  cavum  stillat,  inde  per  urethram,  e 
colli  apice  ortam ,  contrahentibus  sese  vesicae  muscu¬ 
lis,  effluens.  Vrethrae,  in  feminis  brevioris  atque 
rectioris,  in  sexu  potiore  contra  ea  longioris  angulum- 
que  cum  vesicae  axi  formantis,  initium  una  cum  collo 
vesicae ,  unde  originem  traxit ,  circumdata  et  quasi 

munita  est  glandula  prostata ,  cujus  crassissima  pars 
intestino  recto  incumbit.  Liberata  a  prostatae  am¬ 
plexibus  urethra  libere  nec  alii  parti  nupta  per  polli¬ 
cis  fere  longitudinem  ad  bulbum  usque  et  corporum 
cavernosorum  initium  extenditur. 

Partem  posticam  vesicae  et  superiorem  prostatae 
occupant  in  maribus  vesiculae  seminales  ,  quae  sensim 
sensimque  extenuantur,  tandemque  cum  vasis  deferen¬ 
tibus  ,  per  posteriorem  vesicae  parietem  transverso  et 
serpentino  itinere  decurrentibus ,  sub  angulo  admodum 
acuto  junguntur.  Haud  levis  momenti  res  videtur 
esse ,  quod  sinistrum  vas  deferens  altius ,  quam  dex¬ 
trum ,  transversam  viam  ingreditur,  eamque  ultra  si¬ 
nistri  vesicae  lateris  fines  extendit.  Angusta  admodum 
orificia  ductuum  excretoriorum  seminis  hiant  ad  latera 
prominentiae  illius  oblongae ,  in  quam ,  caput  gallina- 
ginis  nuncupatam ,  desinunt  striae  duae  elatiores ,  per 
ureterum  orificia  transeuntes. 

Quorum  quidem  omnium  cognitio  summopere  ne¬ 
cessaria  est  chirurgo.  Saepe  enim  incidunt  tempora, 
quibus  ejus  auxilium  contra  morbos  in  hisce  partibus 
sedem  figentes  eosque  haud  raro  atrocissimos  efflagi¬ 
tatur.  Urinae ,  ut  hoc  utar  exemplo ,  profluvium  va¬ 
riae  causae  1  *)  imminuere  ita,  ut  illud  non  nisi  gut- 
tatim  et  cum  vehementibus  doloribus  eveniat,  penitus- 
que  supprimere  possunt.  Quam  ob  rem  aut  illud  im¬ 
pedimentum  ,  nisi  a  continuo  urinae  adfluxu  praeter 
modum  extensa  vesica  inflammatione  corripi ,  in  gan¬ 
graenam  abire  mortemque  inferre  debeat,  removen¬ 
dum  ,  aut  nisi  fieri  illud  intra  brevissimum  tempus 
possit ,  urina  educenda  est.  Id  solet  commodissime 
cathetere  perfici ,  cujus  applicatio  in  feminis  quidem 


11)  A  paralysi  -vesicae  ortam  aliquoties  hanc  urinae  suppressionem 
indeque  pendentem  ingentem  hujus  visceris  extensionem  obser¬ 
vavit  T.  Pvrton.  Vid.  Med.  and  phy  sic.  Journ.  1801.  JuL 
et  Hvfeiand’s  ,  Schreger’»  etc.  Journ.  d.  ausldnd .  Litter, 
1802.  Febr.  p.  178. 

ob  commemoratam  urethrae  et  brevitatem  et  rectum 
iter  haud  multa  difficultate  laborare,  in  maribus  au¬ 
tem  ,  quorum  longior  urethra  cum  collo  vesicae  angu¬ 
lum  efficit  magis  minusque  obtusum ,  quique  eo  magis 
ad  rectum  accedit ,  quo  plenior  esse  solet  vesica ,  ob 
hanc  ipsam  causam  difficilior  esse  solet.  Alienum  est 
ab  hoc  loco ,  omnes  enumerare  res ,  quae  hisce  diffi¬ 
cultatibus  a  natura  ipsa  provenientibus  accedere,  atque 
catheteris  applicationem  penitus  impedire ,  aut ,  ubi 
tandem  summa  cum  virium  intentione  efficitur ,  peri¬ 
culosam  ,  quin  perniciosam  reddere  possunt.  Tumo¬ 
res  ,  ex  inflammatione  aut  ulceratione  vesicae  1 2)  aut 
urethrae  orti  ,  varices  venarum  haemorrhoid alium  1 3), 
humor  acris ,  qui  vesicae  collum  occupavit ,  idque 
spastice  contrahit 1  4),  glandula  prostata  praeter  modum 
aucta  atque  indurata15),  catheteri  possunt  impedi¬ 
menta  obiicere  nulla  arte  superanda. 


12)  Vid.  Chr.  Gottl.  Lv d  wig  progr.  de  ischuria  ex  tumoribus 
vesicae.  Lips.  1767.  4.  ubi  et  icone  elegante  tumores  illi  ex¬ 
pressi  conspiciuntur.  Similis  tumor  aderat  in  vesica  Spallanza- 
nii  ,  qui  in  sinistro  pariete  haerebat ,  aperturamque  urethrae  ita 
comprimebat ,  ut  non  nisi  foramen  exiguum  relinqueretur ,  per 
quod  urina  stillare  poterat.  Vid.  villgem.  med.  Annal.  1803. 
Apr.  p.  287. 

13)  Tale  exemplum  legi  nuper:  nam  cum  urinae  profluvium  aliquam¬ 
diu  cessasset ,  chirurgusque ,  de  vesicae  ruptura  liaud  temere, 
metuens,  catheterem  frustra  adplicasset,  tandem,  instrumento 
paulo  rudius  intruso  magnaque  sanguinis  vi  per  urethram  eva¬ 
cuata  ,  urinae  libera  excretio  restituebatur.  Unde  recte  con¬ 
clusit  chirurgus  ,  tumorem  haemorrhoidalem  impediti  urinae  pro¬ 
fluvii  causam  fuisse ,  quam  catheteris  immissio  prius  tollere  haud 
poterat ,  quam  cum  instrumentum  varicis  parietes  lacerasset. 
Vid.  simile  exemplum ,  quo  post  sanguinis  e  vulnere  facto  pro¬ 
fluvium  urinae  suppressio  tollebatur,  in  Loderi  Journ.  f.  d. 
Chir.  Geburtsh.  u.  ger.  Ileilli.  III.  4. 

14)  Ejusmodi  exemplum  observavit  Verberckmoes  in  Act.  societ. 
Bruxellens.  To.  I.  p.  177  —  187.  a  materia  scabiei  ad  vesicae 
orificium  delata ,  idque  ita  constringente ,  ut  catheter  introduci 
plane  non  posset.  Versionem  hujus  observationis  vernaculam 
dedi  in  Samml.  auserl.  Abhandl.  f.  prakt.  Aerzte.  B.  XX. 
p.  270  ss. 

Sam.  Gei.  Vogel  Versuch.  ein.  med.  practisch.  Beobacht. 
Gotting .  1777.  8.  p.  75  ss. 

Cum  iter,  quod  urethra  in  maribus  intra  origi¬ 
nem  corporum  cavernosorum  atque  vesicae  collum 
perficit ,  nec  omni  aetate ,  nec  in  omnibus  omnino  ho¬ 
minibus  idem  sit  ,  sed  quo  arcus  ossium  pubis  nunc 
major ,  nunc  minor  ,  atque  vesica  urinaria  intestinum¬ 
que  rectum  faecibus  magis  minusque  repletum  atque 
distensum  est ,  eo  magis  incurvatum  ,  facile  est  ad 
mtelligendum ,  catheteris  immissionem ,  nisi  ipsius 
rostri  curvaturam  adaptaveris  curvaturae  urethrae,  fa¬ 
cile  procedere  haud  posse.  Quam  ob  rem  chirurgi 
magni  nominis,  qui  calculi  secandi  rationem  ad  majo¬ 
rem  perfectionis  gradum  perducere  studuerunt,  etiam 
optimae  catheterum  formae  excogitandae  animum  ad¬ 
verterunt  1 6).  Pet.  Campervs  quidem  commoda  et 
incommoda  catheterum ,  a  Ravio  ,  Ciieseldeno  et 
Shakpio  inventorum,  icone  repraesentavit,  hanc  rem 
apprime  illustrante17).  Perspici  inde  potest,  in  ho¬ 
minibus  adultis  rostri  curvaturam  haud  adeo  magnam, 
rostrumque  ipsimi  longitudinis  modicae  esse  debere, 
nisi  instrumentum,  dum  introducitur,  magnos  pro¬ 
creare  dolores ,  atque  dum  in  vesica  relinquitur,  hujus 
evacuatae  atque  collapsae  parietes  pressione  sua  lae¬ 
dere  debeat.  Cum  homines ,  qui  calculo  laborant,  aut 
quibus  ren  alteruter  ulcere  consumtus  est ,  vesicam 
urinariam  admodum  parvam  habeant ,  hi  haud  dubie 
ab  applicatione  catheteris ,  longo  rostro  instructi ,  in- 
primis  cum  vi  quadam  in  vesicam  impulsi,  laeduntur. 
Neque  vero  utile  est  tale  instrumentum  ad  investigan¬ 
dum  calculum ,  quippe  qui  sese  tactui  ejus  saepissime 
subtrahit ,  incertumque  relinquit  chirurgum ,  utrum 
symptomata,  de  quibus  aegrotus  conqueritur,  a  cal¬ 
culi  praesentia ,  an  ab  alia  causa  sint  derivanda.  Si 
denique  aut  ulcus  vesicam  male  habet,  aut  suprema 


16)  Vid.  VVolf  Fr.  W.  Klose  diss.  de  catheterum  variis  speciebas 
et  eorum  usu.  Hui.  1796.  8. 

17)  Vid.  Annot.  anatoui.  path.  libr.  IT.  tab.  2.  p.  12  ss. 

hujus  visceris  pars  inflammatione  correpta  est,  dolores 
atrocissimi  ex  catheteris  nimium  longo  rostro  origi¬ 
nem  trahent  suam.  * 

Neque  vero  forma  solum  catheteris  ad  anatomi¬ 
cam  partium  harum ,  quae  urinam  et  continent ,  et 
educunt,  cognitionem  comparanda  est,  sed  hac  ipsa 
opus  quoque  est  ad  instrumentum  per  omnem  urethrae 
decursum  in  vesicam  ipsam  feliciter  et  facile  introdu¬ 
cendam.  Monitum  enim  jam  est,  quo  magis  repleta 
sit  vesica  ab  humore  intus  contento ,  ac  quo  magis 
intestinum  rectum  turgeat  a  faecibus ,  eo  propius  an¬ 
gulum  illum,  quo  urethra  cum  vesicae  collo  coit,  ad 
recti  anguli  rationem  accedere ,  eoque  difficiliorem 
esse  catheteris  immissionem.  Itaque  omnibus  relictis 
clystere  alvus  educenda ,  aegerque  in  dorso  reponen¬ 
dus  est ,  quo  vesica  onere  suo  ab  ossibus  pubis  rece¬ 
dens  inque  intestinum  evacuatum  reclinans  obtusiorem 
efformet  cum  urethra  angulum.  Duplex  autem  via 
est ,  qua  catheter  in  maribus  applicari  potest ,  quarum 
altera ,  magistro  artis  dignior  habita ,  instrumentum 
ita  in  urethram  demittit ,  ut  convexitas  rostri  pubi 
obversa  sit.  Quodsi  rostri  apex  usque  ad  vesicae  col¬ 
lum  pervenit ,  coles  adducitur ,  ut  ne  interna  urethrae 
superficies  plicam  efficiat,  ad  quam  catheter  allidens 
vel  dilacerationem  producat,  vel  ab  ulteriori  progressu 
impediatur.  Quo  facto  catheteris  manubrium ,  quod 
nunc  perinaeo  adversum  est,  motu  quasi  rotatorio  ita 
invertitur ,  ut  illud  umbilico ,  simulque  instrumenti 
apex ,  qui  antea  deorsum  spectaverat ,  arcui  ossium 
pubis  obvertatur.  Usu  atque  exercitatione  praeter 
anatomicam  partium  harum  cognitionem  opus  est,  nisi 
hac  encheiresi  nocere  magis ,  quam  prodesse  voluerit 
chirurgus.  Quam  ob  rem  equidem  alteram  praetule¬ 
rim  catheteris  in  vesicam  immittendi  rationem,  qua 
concava  rostri  pars  versus  pubem,  gibbosa  versus 
perinaeum  spectat,  manubriumque  prius  abdomini  op¬ 
ponitur,  a  quo  sensim  sensimque  remotum,  leniterque 

per  urethram  propulsum,  tandem  superato  arcu  ossium 
pubis  *in  vesicam  demittitur.  Nullo  tamen  modo  hac 
via  incedi  potest ,  cum  abdomen  nimis  prominet  aut  a 
nimia  pinguedine,  aut  a  vesica  urinaria  nimium  in 
modum  extensa. 

Sed  possunt  incidere  tempora ,  quibus  catheter, 
quamcunque  instrumenti  formam  ,  quemcunque  corporis 
situm  vel  exercitatissimus  elegerit  chirurgus ,  in  vesi¬ 
cam  demitti  haud  potest18).  Itaque  si  metus  urget, 
ne  vesica  ultra  modum  extensa  vel  rumpatur ,  vel 
gangraena  adliciatur,  alio  opus  erit  auxilio  chirurgico, 
cu  jus  ope  vesica  ab  onere ,  quo  opprimitur  ,  possit 
liberari.  Punctionem  inteiligo.  Cui  perficiendae  tria 
loca  adsignata  sunt:  sive  enim  per  perinaeum,  sive 
per  hypogastricam  abdominis  regionem ,  sive  per  in¬ 
testinum  rectum  intrusa  in  vesicam  acus  triquetra 
urinae  exitum  parat.  Si  perinaeum  eligitur  a  chir¬ 
urgo  ,  paracentesin  vesicae  urinariae  instituturo ,  acus, 
nisi  prostata  nimium  indurata,  arteriave  perinaei  laesa 
fuerit,  sine  ullo  incommodo  intra  vesicae  collum  lo¬ 
cumque  ,  quo  in  eam  ureteres  inseruntur ,  vesicam 
aperit,  ab  initio  directionem,  axi  corporis  responden¬ 
tem  ,  sequens ,  paulo  post  ab  hac  via  paululum  ex- 
trorsum  flexa ,  ut  prostatae  vulnus  evitetur ,  tandem- 
que  iterum  ad  vesicam  vergens.  Quae  quidem  instru¬ 
menti  directio  nisi  diligenter  observetur,  aut  in  vesi¬ 
cam  plane  non  penetrat  acus ,  aut ,  dum  hoc  fit ,  par¬ 
tes  laeduntur,  quarum  integritatem  chirurgus  studio¬ 
sissime  debet  servare.  Cum  enim  instrumenti  apex 
nimium  versus  exteriora  propellitur ,  aut  vesicam  in¬ 
tactam  relinquit,  aut  uretere  discisso  urinae  in  telam 
cellulosam ,  quae  inter  partem  urethrae  membrana¬ 
ceam  ,  atque  intestinum  rectum  reperitur ,  effluxum, 
inflammationem  partium  in  perinaeo  sitarum,  atque 


18)  J.  B.  Palletta  ,  ub.  d.  Blasenstich'  in  W eigels  ital.  med. 
chir.  Biblioth,  II.  2.  p.  1  »g. 

abscessum,  qui  ab  urina  contenta  cognominatur,  efficit. 
Acus  autem  triquetra  ab  initio  statim  magis  versus 
interiora  propulsa,  glandulam  prostatam,  versus  poste¬ 
riora  ,  aut  vesiculas  seminales  aut  intestinum  rectum 
vulnerabit ,  versus  anteriora  denique  nimis  obliquo 
ductu  propulsa ,  spatium  intra  urinae  vesicam  atque 
pubis  ossa  relictum  intrabit ,  aut  partem  urethrae 
membranaceam  findet,  quale  exemplum  Caii.  Bellivs 
(1.  1.  Vol.  I.  p.  249.)  observavit. 

Ut  vesica  eo  certius  ab  instrumenti  mucrone  at¬ 
tingatur,  integumenta  communia  inde  a  membranacea 
urethrae  parte  versus  anum  sectione,  pollicem  unum 
cum  dimidio  longa,  ita  dividi  volunt,  ut  vulnus,  di¬ 
midium  a  rhaphe  pollicem  distans ,  cum  hac  semper 
parallelo  cursu  progrediatur.  Per  diducta  hujus  vul¬ 
neris  labia  facile  detegi  poterit  vesica  urinaria ,  nec 
metus  est,  inprimis  si  digito  per  anum  immisso  in¬ 
strumenti  apex  regitur ,  ne  ureteres  aut  vasa  deferen¬ 
tia  laedantur,  sed  vesica  semper  ad  latus  sinistrum 
glandulae  prostatae  et  paulo  supra  eam  aperitur. 

Verum  enim  vero  haec  urinae  per  punctionem 
detrahendae  methodus  cum  neque  in  feminis ,  neque 
in  maribus ,  quorum  prostata  indurata  magnopere  in¬ 
tumuit  ,  aut  vesicae  collum  inflammatum ,  aut  pingue¬ 
dinis  nimia  copia  in  partibus  vulnerandis  accumulata  1  9) 
est ,  adhiberi  commode  possit ,  coeptum  est ,  ex  quo 
ratio,  a  Petro  Frankio  jam  commendata,  calculum  e 
vesica  per  vulnus  regioni  hypogastricae  inflictum  exi¬ 
mendi  ,  oblivioni  seculo  proxime  elapso  erepta  denuo 
fuit,  eodem  loco  puncturam  vesicae  instituere.  Acus 
triquetra  brevior  nunc  esse  et  potest  et  debet ,  quam 
ad  puncturam  per  perinaeum.  3\am  vesica  distenta 
ultra  ossa  pubis  sese  extollit,  musculisque  abdomina¬ 
libus  ita  sese  applicat,  ut  acus  apex,  divisis  muscu- 


19)  Talem  aegrotum  descripsit  Lvd/wigivs  in  programmate  supra  lau¬ 
dato. 

iis,  statim  exteriorem  vesicae  superficiem  attingat, 
quippe  qnae  hoc  loco  a  peritonaeo  nuda  relinquitur. 
In  obesis  hominibus20)  omnibusque  iis,  in  quibus 
vesica  urinaria  supra  ossibus  pubis  detegi  manifesto 
haud  potest ,  dividuntur  scalpello  integumenta  commu¬ 
nia  ,  separatisque  a  se  invicem  musculis  pyramidali¬ 
bus  immittitur  acus  triquetra  vesicae ,  tunc  in  con¬ 
spectum  venienti.  Cum  autem  vesica  ab  ossibus  pubis 
retrahatur  quasi,  quando  ab  urina  evacuata  est,  visa 
fuit  cannula,  qua  acus. triquetra  recondi  solet,  paulo 
brevior  hoc  incommodo  laborare ,  ut  vesica  eam  re¬ 
linquens  effluxui  urinae  in  abdominis  cavitatem  prae¬ 
beat  opportunitatem.  Quod  quidem  ne  accidat ,  nec 
posterior  vesicae  paries  aut  perforetur ,  aut  pressione 
forti  et  diuturna  cannulae  ad  inflammationem  dispo¬ 
natur  ,  artis  chirurgicae  magistri  praecipiunt ,  ut  can¬ 
nula  cum  acu  longior  illa  quidem ,  sed  paululum  in¬ 
curvata  adhibeatur. 


Alia  autem  res  est ,  quae  huic  paracenteseos  vesi¬ 
cae  instituendae  rationi  jure  potest  vitio  verti.  Facile 
enim  est  ad  intelligendum,  eam  tantum  urinae  copiam 
per  factum  vulnus  effluere ,  quae  in  superiori  vesicae 
distentae  parte  accumulata  est ,  restare  autem  illam, 
quae  infra  puncturae  locum  vesicam  implet.  Cui  qui¬ 
dem  incommodo  quamquam  bene  scio  Illustr.  Ayg. 
Gottl.  Riciitervm  ( Handbuch  d.  Chirurg .  to.  VI. 
p.  324. )  sic  mederi ,  ut  aegrotum  eo  corporis  situ, 
qui  perforatam  vesicae  partem  infimo  loco  esse  sinit, 
cubare  jubeat,  tamen  cum  molestus  sit  hic  corporis 
situs ,  non  omnem  hoc  modo  incommoditatem  tolli 
posse  puto.  Sed  si  cannulae  incurvatae ,  rostroque 
suo  usque  ad  vesicae  cervicem  pertingenti ,  adaptave¬ 
ris  syphonem,  tunc  hujus  ope  omnem  urinam  poteris 
extrahere. 


20)  Vid.  Lydtvigii  progr.  laud. 

Licet  autem  concedamus  ,  his  incommodis  illam 
puncturae  methodum  vere  laborare  ,  tamen  si  compa¬ 
raverimus  cum  illis  tot  alias  res  ,  quae  ipsam  prae 
reliquis  maximopere  commendant,  haud  diu  ancipites 
haerebimus  de  primis  partibus  ipsi  adsignandis.  Re¬ 
liquarum  enim  nulla,  ut  alia  taceam  commoda,  potest 
in  usum  vocari ,  cum  suppressio  urinae ,  aut  ab  in¬ 
flammatione  cervicis  vesicae,  aut  ab  induratione  et 
tumore  magno  prostatae  orta,  hujus  visceris  paracen- 
tesin  requirit,  nec  metuendum  est ,  ne,  adhibita  per 
hypogastrium  vesicae  punctione ,  vulneris  labia  aeque 
facile,  ac  in  caeteris  hujus  operationis  methodis,  oc¬ 
callescant,  fistulamque  urinariam  elficiant. 

Tertia  superest  ratio,  qua  urina  potest  per  vulnus 
vesicae  inflictum  detrahi.  Ea  a  Flyranto  excogitata 
vesicam  in  feminis  per  vaginam ,  in  altero  sexu  per 
intestinum  rectum  acu  triquetra  aperit.  Quam  quidem 
paracenteseos  rationem  etsi  Illustr.  Richtervs  adeo 
facilem  atque  periculo  omni  carentem  pronuntiat ,  ut 
vel  ab  inexercitatissimo  chirurgo  perfici  possit,  tamen 
alii ,  inter  quos  Benj.  Bellius  ( Lehrbegr .  d .  Wund « 
arzneyk .  B.  II*  p.  205.  )  referendus  est ,  eandem  nul¬ 
lius  pretii  aestimant ,  quippe  quae  partim  nullo  se 
commendet  commodo ,  quod  ab  ea  methodo ,  qua  per 
perinaeum  vesica  aperitur,  majori  cum  probabilitate 
exspectari  nequeat ,  partim  tot  incommodis  stipata  sit, 
ut  fidenter  contendi  possit,  eam  nunquam  esse  adhi¬ 
bendam. 

Et  hujus  quidem  puncturae  ratio  haec  est.  Acum 
triquetram  incurvatam  una  cum  cannula  chirurgus  in 
digiti  indicis  ,  antea  aut  in  vaginam ,  aut  si  vir  ope¬ 
rationi  subiiciendus  est ,  in  intestinum  rectum  intro¬ 
ducti  ,  superficie ,  abscondito  intra  cannulae  cavitatem 
instrumenti  mucrone ,  illi  admovet  loco ,  quem  antea 
jam  ad  perforationem  omnium  commodissimum  tactu 
invenerat.  Quo  facto  eodem  temporis  momento  alte¬ 
rius  manus  auxilio  acus  mucronem  in  vesicam  adigit, 

quo  a  ministro  infima  abdominis  regio  una  cum  vesica 
urinaria,  ibidem  reposita,  leni  manus  pressione  versus 
intestinum  rectum  adeoque  versus  laedentis  instrumenti 
aciem  repellitur*  Supra  monitum  est ,  vesicam  uri¬ 
nariam  contingere  intestinum  rectum ,  nulla  alia  in¬ 
terposita  parte.  Etiamsi  igitur  cannula  e  vesicae  vuL 
nere  exciderit,  quod  inprimis  sub  alvi  exoneratione 
facillime  accidere  solet,  tamen  nihil  ab  urinae  infil- 
tratione ,  incommodisque  inde  originem  trahentibus 
suam ,  erit  metuendum.  Utrumque  enim  et  vesicae  et 
intestini  recti  vulnus  inflammatione  oborta  adeo  subito 
partibus  proxime  sese  invicem  contingentibus  ad  glu¬ 
tinari  solet ,  ut ,  si  nondum  viginti  quatuor  ab  opera¬ 
tione  horis  elapsis  elapsa  vulnere  fuerit  cannula, 
urina  per  intestinum  rectum  sine  ulla  incommoditate 
effluat. 

Sed  sunt  omnino  quaedam,  quae  recte  contra  hanc 
paracenteseos  vesicae  methodum  moneri  possint.  Nam 
si  aut  chirurgo  breviores  sunt  digiti ,  aut  si  aegrotus 
nimium  obesus  est,  tunc  digitus  index,  intestino  recto 
immissus ,  haud  ultra  vesiculas  seminales  adscendet, 
nec  temere  metuendum  erit,  ne  hae  ipsae  partes  simul 
vulnerentur.  Quamquam  autem  hujus  incommodi  sco¬ 
puli  feliciter  a  chirurgo  evitantur ,  vas  tamen  sini¬ 
strum  deferens ,  cujus  iter  transversum ,  ut  paullo 
antea  indicatum  est ,  in  dextro  vesicae  latere  aliquan¬ 
tulum  finitur,  ab  acu  transacta  potest  discindi,  unde 
quae  mala ,  praeter  nervorum  convulsionem ,  oriantur, 
facile  est  ad  perspiciendum. 

Scirrhus  cum  eximio  tumore  glandulae  prostatae, 
varicosi  tumores  venarum  haemorrhoidalium,  scirrhosa 
denique  constitutio  intestini  recti  impedimento  esse 
possunt  huic  vesicae  paracentesin  instituendi  rationi. 
Quod  ultimo  commemoravi  loco ,  hujus  vitii  superiori 
anno  memorabile  mihi  innotuit  exemplum,  cujus  hi¬ 
storiam  curationemque  alio  tradam  loco. 

Post  paracentesin ,  secundum  Fluranti  praecepta 
frustra  factam  supra  ossibus  pubis ,  frustra  quoque  in¬ 
stituta  est  punctio  vesicae  a  Kleinio  jun.  med.  aul. 
Stuttgard.  Cs.  Loder  Journ .  y.  d.  Chir .  etc.  III.  4. 
p.  668  ss.  Factum  est  interdum,  ut  tertia  atque  prima 
paracenteseos  vesicae  ratione  frustra  tentata ,  ad  secun¬ 
dam  confugere  deberet  chirurgus.  Tale  exemplum  de¬ 
scripsit  Adolph.  Mvrray  ( diss.  de  paraccntesi  cystid, 
urinar .  Upsal.  1771.  4.).  Causa,  ob  quam  vesicae 
punctio  tribus  in  locis  tentabatur ,  in  tumore  reposita 
erat ,  a  materia  arthritica  ad  vesicam  deposita  orto, 
qui  partem  vesicae  ,  pelvis  minoris  cavum  occupantem, 
replebat21).  Quae  quidem  causa  aut  glandulam  pro¬ 
statam  indurare  frequenter  solet ,  atque  in  magnam 
molem  extendere ,  aut  tumores  in  vesica  urinaria  pro¬ 
creare  ,  cum  urinae  liberum  exitum ,  tum  catheteris 
immissionem  impedientes  adeoque  punctionem  vesicae 
necessariam  reddentes.  Icone  expressa  est  tabula  ad¬ 
jecta  glandula  prostata  viri  septuagenarii ,  qui  post  re¬ 
petitos  insultus  podagricos  a  pluribus  inde  annis  de 
ischuria  conquestus  erat ,  conjuncta  cum  continua  fere 
mingendi  cupiditate.  Nunc  omnis  urinae  effluxus  pe¬ 
nitus  suppressus  erat,  nunc  praeter  voluntatem  accide¬ 
bat.  Plerumque  post  urinam  redditam  effluebat  magna 
vis  muci,  sanguine  commixti,  unde  pruritus  in  ure¬ 
thra  vix  tolerai  dus  multum  augebatur.  Quae  quidem 
mala  intendebantur  alvi  obstructione ,  nec  catheteris 
applicatione,  nisi  difficulter  peragenda,  poterant  levari. 
Anatome  cadaveris  haec  monstravit.  Calculus  magni¬ 
tudine  nucis  castaneae  laxe  adhaerebat  loco  ulcerato 


21)  Hac  liceat  uti  opportunitate  monendi ,  dissertatione  hac  Mvr- 
rayi  neutiquam  contineri  descriptionem  diversarum,  quibus 
paracentesis  vesicae  instituitur ,  methodorum  ( cf.  Bell  Lehr - 
begr .  d.  Tf^undarzn.  Th.  II.  p.  214.),  sed  auctorem  potius  ver¬ 
sari  in  commemoratione  et  aegroti ,  ad  cujus  curationem  tres 
paracenteseos  vesicae  viae  adhibitae  deinceps  erant,  et  causa¬ 
rum,  unde  urinae  suppressio  pendet,  inprimis  earum,  quarum 
sedes  in  ipso  vesicae  cavo  quaerenda  est. 

cervicis  vesicae  (b),  haud  dubie  reconditus  olim 
sacculo  ,  ad  orificium  ureteris  sinistri  formato  ( g) , 
et  cum  magnitudine,  tum  forma  exacte  responden¬ 
te  illius  et  formae  et  magnitudini :  praeter  hunc 
alius  isque  minor  sacculus  in  ejusdem  orificii  vici¬ 
nia  ( h )  conspiciebatur ,  quo  lapillus  adhuc  con¬ 
tinebatur:  prostata  (a)  in  eximiam  molem  extensa: 
in  extrema  urethrae  parte  foraminulum  reperieba- 
tur,  valvula  occlusum,  per  quod  catheter  atque  ce¬ 
reoli  ,  explorandae  vesicae  causa  adhibiti ,  penetra¬ 
verant* 

Jam  pertractatis ,  quae  ad  vesicae  punctionem  ca¬ 
theterisque  immissionem  pertinere  videntur ,  progre¬ 
diendum  erat  ad  calculi  sectionem  et  vesicae  hernias 
ex  anatome  illustrandas.  Sed  sufficiant  haec ,  quae 
hucusque  protuli ,  speciminis  loco ,  reliquis  alii  scri¬ 
bendi  opportunitati  relictis.  Etenim  dicendum  est, 
cujus  causa  haec  a  me  scripta  sunt.  Scilicet  quum 
per  induigentissimam  Friberici  Avgvsti  ,  Serenissimi 
Principis  Electoris  Saxoniae ,  Patris  Patriae  Optimi, 
munificentiam,  Amicorum  que  Ejus,  quibus  nostrae  aca- 
derniae  cura  commissa  est,  singularem  gratiam  mihi 
contigerit  esse  tam  felici ,  ut ,  qui  superiori  anno  pro¬ 
fessoris  anatomiae  et  chirurgiae  extra  ordinem  consti¬ 
tuti  titulo  ac  honore  ornatus  fueram,  nunc  h.  Jo. 
Gottl.  H  vasto  ,  quem  uti  primis  academici  mei  cur¬ 
riculi  annis  et  praeceptorem  et  fautorem  pius  colui, 
ita  extremo  vitae  Ipsius  tempore  ut  amicum  atque 
collegam  amantissimum  dilexi ,  succedere ,  atque  pro¬ 
fessionem  anatomes  atque  chirurgiae  ordinariam  ad¬ 
ministrare  jussus  sim ,  hoc  munus  oratione  de  ancti o- 
mes  deliciis  ac  utilitate  auspicari  atque  ostendere  co¬ 
nabor  ,  quo  me  grati  animi  sensu  replerit ,  quaeque 
pietatis  studia  in  me  accenderit  tanti  in  me  collati 
beneficii  cogitatio.  Quam  quidem  orationem  ut 
Rector  Academiae  Magnificus ,  Comites  Illustrissi- 

I.  M 

mi ,  Utriusque  reipublicae  Proceres  Gravissimi ,  Com¬ 
militones  Generosissimi  atque  Humanissimi  praesentia 
condecorare  hujusque  diei  solemnitatem  solemniorem 
frequentia  sua  reddere  velint ,  omni,  qua  par  est ,  pie¬ 
tate  ac  observantia  rogo.  P.  P.  Dom.  XIII.  post 
fest.  Trinitat»  A*  R*  S.  ciaiacccu. 

VIII. 

COLLECTANEORVM  DE  MORBO  VACCINO- 

VARIOLOSO 

CONTINVATIO  I. 


Programma  d.  xxyi.  Sept.  ciaiocccix.  promulgatam,  cum 
Fu.  Adph.  Schade,  Stolpena  -  Misn.,  Medicinae  et  Chir- 
urg\  Licentiatus  renuntiandus  esset. 


Ante  octo ,  et  quod  excurrit ,  annos  edidi  libellum, 
quo  historiam ,  naturam  et  symptomata  hujus  morbi, 
ejus  a  morbo  varioloso  differentiam ,  varias  vias  ac 
rationes,  quibus  inseri  hominibus  sanis  possit,  alia¬ 
que  exposui ,  ad  hunc  morbum  spectantia.  Ab  eo 
inde  tempore  multa  accuratius  inquisita  sunt ,  non¬ 
nulla  ,  quae  tunc  attentionem  medicorum  mirum  in 
modum  movebant ,  vulgatiora  reperta ,  dubia ,  quae 
contra  utilitatem  insitionis  variolarum  vaccinarum  pro¬ 
ferebantur  ,  prolataque  cum  magna  animorum  conten¬ 
tione  urgebantur ,  remota.  Haud  inutile  igitur  esse 
videtur ,  hoc  ipsum  argumentum ,  olim  inchoatum, 
nunc ,  hac  scribendi  opportunitate  oblata,  ulterius  per¬ 
sequi  ;  idque  eo  magis  necessarium  duco ,  quo  magis 
frigere  jam  nunc  maxima  hominum  pars ,  tunc ,  cum 
variolarum  vaccinarum  insitio  novitate  placeret,  maxi¬ 
mis  laudibus  eam  extollentium ,  intelligitur. 

Variolarum  vaccinarum  adversarii,  quorum  pluri¬ 
mos  eosque  acerrimos  inprimis  Gallia  protulit1),  nul- 


1)  Crimina ,  quae  recentioribus  temporibus  variolis  vaccinis  inpri¬ 
mis  in  Franco  -  Gallia  obiecta  fuere,  argumentis  gravissimis  di¬ 
luere  studuit  B.  Saepi on  ( Kxamcn  comparatif  de  la  petite 

Ium  argumentum  contra  insitionem  hujus  morbi  di¬ 
vulgandam  gravius  reperiri  posse  putarunt  hoc  ,  quod 
a  varioiis  veris  repetebant ,  quae  insitas  variolas  vac¬ 
cinas  interdum  sequi  solent»  Quam  ob  rem  medici, 
qui  a  contrariis  stabant  partibus,  in  eo  inprimis  desu¬ 
darunt  ,  ut  ostenderent  idque  testimoniis  virorum  fide 
dignissimorum  confirmarent ,  aut  variolas  vaccinas^ 
quibus  eruptio  variolarum  verarum  succedebat,  notis 
peculiaribus  ac  propriis  destitutas  fuisse ,  quibus  in¬ 
signitae  esse  debent  eae ,  quae  infectionem  variolosam 
penitus  delent ,  aut  eruptionem  in  cute ,  quae  pro  va¬ 
ri  olis  liabit  a  est ,  praeter  formam  externam  nihil  cum 
liis  commune  habuisse.  Cujus  quidem  rei  protuli 
multa  exempla  in  libello  paullo  ante  citato  ,  quae ,  si 
rei  gravitas  id  efflagitaret ,  facillimo  negotio  longe 
pluribus  poterant  augeri. 

Quicunque  omnia  scripta ,  quae  de  morbo  vacci¬ 
no  -  varioloso  evulgata  sunt ,  et  indies  evulgantur, 
attento  pervolvit  animo ,  is  facile  inveniet ,  in  Ger¬ 
mania  omnium  frequenti  ssima  occurrisse  hominum 
exempla,  qui  post  superatas  variolas  vaccinas  varjolis 
corriperentur  correptique  morbi  atrocitati  succumbe¬ 
rent.  Quamquam  enim  ab  initio  Franco  -  Gallia  hac 
in  re  de  Germania  nostra  triumphare  videbatur,  cum 
Fatmivs  et  qui  ejus  partes  amplectebantur,  magno 
strepitu  aegrotos  variolosos  publice  indicarent,  qui 
morbo,  quem  insitione  variolarum  vaccinarum  effugere 
cuperent,  crudeliter  adfecti  fuerint;  qui  quidem  trium¬ 
phus  aequo  animo  ferri  poterat:  tamen  recentioribus 
temporibus  nulla  fere  regio  est ,  cujus  medici  de  effi¬ 
caci  per  variolas  vaccinas  extinctione  miasmatis  va¬ 
ri  olo  si  aeque  firmiter,  ac  Galli,  sunt  persuasi.  Etenim 


verole  et  de  la  vaccine .  Mem.  en  repon.se  des  questions  propo¬ 
les  p.  ia  Societe  acad.  du  Depart.  de  la  Loire  inferieure  pour 
sujet  d’un  prix  a  decerner  dans  la  seance  publique  de  1821. 
&  Par.  1823.  8.  Ratier  Archiv.  gen.  de  med.  to,  HI.  Sept. 
p.  158. 

quae  novissima  prodiit,  ab  Hvzardo  ,  Cortisarto, 
Thovreto,  Pinelio  aliisque  celebribus  Lutetiae  Pari» 
siorum  medicis  consignata ,  relatio  de  progressibus  in¬ 
sitionis  variolarum  vaccinarum  in  Franco  -  Gallia  ne 
unius  quidem  exempli  mentionem  injicit,  quo  metus, 
ne ,  qui  variolis  vaccinis  recte  infecti  sunt ,  a  morbo 
varioloso  tuti  vitam  transigere  possint,  confirmetur. 
Inde  videtur  omnis  culpa ,  ob  quam  copiosiora  ejus¬ 
modi  exempla  in  Germania  reperiantur ,  haud  temere 
reiicienda  esse  in  eos ,  qui  quamquam  haud  idonea 
doctrina  de  variolis  vaccinis  instructi  sunt,  aut  insi¬ 
tionis  negotium  negligentius  perficiunt ,  tamen  hoc  in 
se  suscipiunt.  Recentissimis  autem  temporibus  illa 
exempla  variolarum,  post  feliciter  superatas  variolas 
vaccinas  ortarum ,  rarius  obveniunt ,  quoniam  rerum 
publicarum  gubernatores  hoc  diligentius  curant ,  ut 
non  cuilibet  barbae  tonsori  aut  vetulae  mulieri  inse¬ 
rendi  hujus  morbi  licentia  concedatur.  Hi  enim  e 
productis  pustulis ,  quae  signis  peculiaribus  destitutae 
erant,  unde  spuriae  variolae  vaccinae  a  veris  distingui 
et  possunt ,  et  debent ,  lympham  petebant  quam  pro¬ 
pagando  per  insitionem  morbo  vaccino  impendebant. 
Unde  variolarum  formae  oriebantur,  quae  minime  id 
efficiebant ,  quod  earum  auctores  multis  iisque  saepius 
sesquipedalibus  verbis  pollicebantur.  Etenim  a  vario¬ 
larum  morbo  neutiquam  eos  defendebant,  quibus  ex 
illarum  variolarum  spuriarum  pustulis  morbus  erat 
illatus.  Cujus  quidem  rei  illustrissimum  exemplnm 
praebuit  vaccinatio  infantum  quadraginta  quatuor, 
Oebisfeldae  anno  1801  instituta ,  cujus  historia  Hvfe- 
landi  diario  continetur.  Hi  enim  omnes  variolis  cor¬ 
repti  sunt. 

Olim  in  ea  equidem  fui  sententia ,  ut  putarem, 
nunquam  hominem ,  qui  variolis  vaccinis  vere  labo- 
rasset ,  a  variolis  corripi  posse.  Sed  cum  dies  diem 
doceat,  nunc  experientia  ccactus  repetita,  illam  adfir- 
mationem ,  nimis  universam ,  ita  circumscribam ,  ut 

concedam,  fieri  omnino  posse,  ut,  qui  morbum  vac¬ 
cino  -  yariolosum  superaverit,  etiam  a  variolis  adficia- 
tur.  Ejusmodi  exempla  in  Anglia  inprimis  copiosius 
sunt  observata  ,  nec  ea  supprimunt ,  aut  variis  effugiis 
eludunt  variolarum  vaccinarum  patroni.  Rob.  Willa- 
nts  quidem,  cujus  liber  de  vaccinatione  ( on  Vaccine - 
Inoculatum .  Lond.  1807.  4. )  magnopere  lectorum  ani¬ 
mos  commovit ,  multa  protulit  exempla ,  quae  partim 
ipse  observavit ,  partim  ab  aliis  medicis  fide  dignissi¬ 
mis  cum  ipso  communicata  accepit.  Inter  quae  quan- 
quam  deprehendere  milii  visus  sum  nonnulla,  quorum 
probandi  vis  admodum  debilis,  ne  dicam  penitus  nulla 
est,  tamen  et  plura  agnosco,  quae  extra  omnem  du¬ 
bitandi  aleam  ponunt ,  posse  hominem ,  qui  morbo 
vaccino  -  varioloso  infectus  decubuit,  etiam  postea  va- 
nolis  adfici.  Ad  priora  jure  meritoque  referenda  sunt 
duo  illa,  quae  de  infantibus  desumta  sunt,  quorum  alter 
sex,  alter  decem  diebus  post  inoculatas  cum  successu 
variolas  vaccinas  variolis  correptus  est  ( l .  c.  p.  39.  ). 
Etsi  enim  in  utroque  aegroto  vehemens  adfuerat  febris, 
tamen  pustulae  jam  sexto  post  eruptionem  die  ex¬ 
aruerunt  ,  atque  adeo  breviora  eruptionis ,  suppuratio¬ 
nis ,  atque  exsiccationis  stadia  fuerant,  quam  quae 
solent  esse  variolis  veris.  Idem  judicium  de  aliis 
morbi  ejusdem  historiis  faciendum  est,  a  Willano 
memoriae  traditis.  Sed  idem  ego  reperi  quoque  ex¬ 
empla  ab  illo  prolata,  quae  certissime  demonstrant, 
homines  omnino  posse  corripi  primo  contagio  vario¬ 
larum  vaccinarum ,  et  dein  morbi  variolosi  ipsius. 
Huc  inprimis  refero  historiam  infantum ,  quibus  IVeg- 
worthi  a  Stephensono,  medico  inoculatore,  virus  va- 
riolosum  sex  mensibus  post  feliciter  superatas  variolas 
vaccinas  insertum  fuit  hoc  eventu ,  ut  in  puero  ,  natu 
majore ,  octavo  die  febris  incenderetur ,  et  nono  ac 
decimo  die  quam  plurimae  pustulae ,  rubello  circulo 
cinctae ,  atque  pure  penitus  repletae ,  brachia  occupa¬ 
rent,  in  juniore  autem  febris  vehementia  minor  esset, 

unde  pustulae  cito  exsiccatae  brevi  brunneum  colorem 
induebant.  Neminem  fore  equidem  puto,  qui  prioris 
aegroti  morbum  variolas  veras  fuisse ,  negare  susti¬ 
neat.  Itaque  Exp.  Jo.  de  Carro  ( observat,  et  exper • 
sur  la  vaccinat .  J  ienn,  1802.  8.  pag.  177.)  a  veritate 
recedit ,  cum  adserit ,  nullum  exemplum  variolarum, 
post  variolam  vaccinam  ortarum ,  cognitum  esse ,  de 
cujus  veritate  recte  dubia  moveri  haud  possint. 

Neque  tamen  possum  silentio  hoc  loco  praeterire, 
exanthema,  quod  post  variolas  vaccinas  observatum 
atque  pro  variolis  veris  ab  Anglis  habitum  est,  pustu¬ 
las  obtulisse  parvas  easque  duras ,  quarum  basis  aut 
linea  quasi  purpurea,  aut  nullo  penitus  circello  rubro 
circumsepta  esset,  quae  denique,  si,  quod  rarius  lo¬ 
cum  habebat,  in  suppurationem  transirent,  puris  exi¬ 
guam  tantum  quantitatem  in  summo  vertice  contine¬ 
rent,  reliqua  pustulae  seu  potius  tuberculi  parte,  longe 
majore ,  indurata  et  quodammodo  cornea  per  plures 
dies  remanente.  Quae  quidem  omnia  indicare  viden¬ 
tur ,  pustulas  istas,  post  admissum  contagium  vario- 
losum  in  variis  corporis  partibus  cum  febre  interdum 
satis  vehemente  prorumpentes ,  haud  veras  luisse  va¬ 
riolas.  Haec  tamen  suspicio  evanescit,  cum  animo 
reputamus  nostro ,  e  pure  isto  ,  cujus  minima  tantum 
copia  in  pustulis  talibus  continetur,  in  corpus  huma¬ 
num  per  insitionem  translato,  veras  variolas  progigni. 
Qua  de  re  multa  experimenta  in  nosocomio  Londi- 
nensi ,  quod  variolarum  insitioni  unice  destinatum  est, 
cum  felicissimo  successu  instituta  sunt. 

Poterat  fortasse  haec  variolarum  eruptio ,  citius 
tardius  post  variolarum  vaccinarum  insitionem  oriun¬ 
da  ,  inde  explicari ,  quod  hae  non  nisi  brevi  duratu¬ 
ram  vim  atque  efficientiam ,  variolosam  infectionem 
impediendi ,  possideant.  Id  quidem  saepius  ab  adver¬ 
sariis  variolarum  vaccinarum  dictum  fuit  atque  ad- 
sertum.  Sed  experientia  satis  ampla  luculentissime 
probavit ,  quam  vana  sit  illa  contra  variolae  vaccinae 

utilitatem  objectio.  Taceo,  quae  in  banc  rem  ipse 
attuli  in  libello  superius  citato,  pag.  46.  Juvat  nunc 
alia  exempla  proferre ,  quae  superiora  confirmabunt 
ita ,  ut  eorum  veritas  convelli  aut  everti  nullo  modo 
possit.  Et  Fewstervs  quidem,  chirurgus  Thornbur- 
gensis ,  in  epistola  quadam  ad  Rolphium  Peckhamen- 
sem ,  a  Pearsono ~)  publici  juris  facta,  testatur,  se 
anno  cioiocclxviii  ,  ubi  cum  Suttono ,  percelebri  va¬ 
rio  larum  inoculatore ,  hoc  ipsum  negotium  conjunctim 
tractaret,  multos  invenisse  homines,  quibus  variolo* 
sum  miasma  efficaci  modo  inseri  nullo  modo  posset. 
Hi  homines  narrabant ,  se  variola  vaccina  quondam 
laborasse ,  indeque  causam  insitionis  frustratae  deriva¬ 
bant.  De  qua  observatione  gravissima  quamquam 
tunc  temporis  statim  Fewstervs  ad  societatem  medi¬ 
cam  Londinensem ,  cujus  socius  erat,  retulerat,  tamen 
res  ante  Jennervm  a  nullo  medico  digna  habita  est, 
ad  quam  animus  attenderetur.  Similia  observavit 
Rolphivs  /.  c.  p.  110.  Quae  cum  ita  sint,  lubentis- 
sime  accedo  Willani  sententiae,  qui,  cum  adseritur, 
variolam  vaccinam  in  diversis  hominibus  pro  diversa 
constitutionis  corporum  ratione  post  exactos  unum  aut 
aliquot  menses  virtute  sua,  adversus  variolarum  con¬ 
tagium  homines  tuendi ,  privari ,  dum  alios  per  sex- 
aginta  aut  septuaginta  annorum  spatium  ab  hoc  ipso 
morbo  defendat ,  hanc  adfirmationem  nimis  vagam 
pronuntiat,  quam  cui  aliquid  tribuatur  (pag.  49.). 

Quodsi  igitur  in  dubium  vocari  nequit,  laborare 
posse  homines  variolis  veris,  qui  non  modo  infecti 
fuerint  variola  vaccina ,  sed  etiam  inde  ortum  mor¬ 
bum  maxime  usitato  modo  superarint,  haud  inutilem 
suscepturus  esse  laborem  videtur ,  in  causas ,  unde 
iste  pendeat  effectus ,  inquisiturus.  Atque  primo  re¬ 
spexerunt  medici  ad  febris  vim ,  quae  si  nimis  exigua 
esset,  quam  ut  totum  corpus  justo  modo  concutere 


2)  Untersuch,  uber  die  Geschichte  der  KuhpocTieti  pag.  116. 

posset ?  statuerunt,  ejusmodi  homines  vaecinatos  resi¬ 
stere  quidem  yariolis ,  quas  aeque  exigua  febris  comi¬ 
tetur  ,  incidere  autem  in  variolas  ,  quando  febris  hujus 
impetus  major  sit,  quam  fuerat  vis  febris  vaccino -va- 
riolosae.  Sed  contra  hanc  exoriundarum  post  rite  in¬ 
stitutam  vaccinationem  variolarum  explicationem  recte 
moneri  posse  mihi  videtur ,  hoc  modo  variam  febrium 
gravitatem  non  ita  definiri ,  ut  vaccinis  variolis  infectus 
homo  exploratum  habeat ,  quid  sibi  sperandum  timen- 
dumve  sit.  Dein  experientia  satis  frequens  compro¬ 
bavit  ,  aegrotos  ,  qui  e  morbo  vaccino  -  varioloso  ita 
decubuere ,  ut  de  eorum  vita  medicus  haud  temere 
sollicitus  esset,  tamen  etiam  variolis  admodum  be¬ 
nignis  nec  adeo  cum  febre  vehementi  junctis  correptos 
esse.  Alia  igitur  causa  superius  commemorati  effectus 
quaerenda  est.  Atque  illam  reperisse  sibi  visi  sunt 
Angli  in  mutatione  toni  cutanei ,  a  morbis  exanthe¬ 
maticis  pendente,  qui  post  variolam  vaccinam  infantes 
adoriuntur.  Morbillis  enim  ,  scarlatina ,  variolis  spu¬ 
riis  et  febre  urticata ,  quibus  morbis  tussis  ferina  et 
dysenteria  addi  possunt,  systema  cutaneum  ita  debili¬ 
tari  ajunt ,  ut  impetui  miasmatis  variolosi  resistere 
haud  possit.  Quam  quidem  Goldsoni  sententiam  "W  IL¬ 
LA  N  V  S  experientia  confirmavit  sua ,  qui  ultra  dimidiam 
partem  eorum  ,  qui  morbo  varioloso  post  feliciter  su¬ 
peratam  variolam  vaccinam  infecti  fuerint ,  post  hanc 
incidisse  in  morbil/ios ,  scarlatinam ,  variolas  spurias 
atque  tussim  ferinam,  observavit. 

Neque  mihi  plane  improbabilis  ab  initio  videba¬ 
tur  haec  sententia,  apud  animum  meum  reputanti  vim 
atque  efficaciam  variolae  vaccinae  in  febrem  scarlati¬ 
nam  atque  morbillos ,  in  quorum  epidemi  is  ab  iisdem 
morbis  liberi  evasisse  dicti  sunt,  qui  paullo  ante  va¬ 
riolam  vaccinam  erant  experti;  porro  in  anginam 
equorum,  quae  a  Gallis  JLes  etraguillons ,  ab  Italis 
Slrangolioni  cognominatur,  et,  teste  illustri  de  Sacco, 
praecavetur  insitione  morbi  vaccino  -  variolosi ;  dein  in 

similem  canum  morbum ,  contra  quem  ipse  Jennervs 
yariolas  vaccinas  tanquam  remedium  prophylacticum 
commendavit ;  denique  in  pestem,  cujus  furorem  coer¬ 
ceri  a  variolis  ita,  ut,  qui  hoc  morbo  laborarit,  illius 
contagium  difficilius  suscipiat ,  adseruerunt  Eyseb. 
Vallivs  et  Avbanvs.  Sed  diligentius  rem  conside¬ 
ranti  in  mentem  veniebant  exempla  hominum ,  qui, 
priusquam  morbus  vaccino  -  variolosus  omnia  stadia 
emensus  esset ,  in  scarlatinam  inciderent.  Inter  quae 
maxime  memoratu  digna  duo  illa  judico ,  quae  me¬ 
moriae  tradita  sunt  a  Jennero  ( Contin.  disquisit .  p.  18.). 
Puella  scilicet  quinquennis,  octavo  post  insitam  vario¬ 
lam  vaccinam  die  febre  corripiebatur  admodum  vehe¬ 
menti  ,  quae  die  proximo  scarlatinosum  exanthema 
protulit.  Uterque  morbus  ita  processit,  ut  alter  alte¬ 
rum  non  turbaret.  Unum  erat,  in  quo  morbus  vac¬ 
cino  -  variolosus  a  consueta  ratione  recederet.  Etenim 
pustula ,  ad  maturitatem  accedens ,  areola  rubri  colo¬ 
ris  admodum  vividi  destituta  erat ,  quam  diu  scarlati¬ 
nae  vis  vigeret ;  hac  autem  cessante ,  areola  quoque 
in  conspectum  prodibat,  solitoque  modo  decurrebat. 
In  sorore  hujus  puellae ,  quae  eodem  tempore  morbum 
vaccino  -  variolosum  contraxerat ,  scarlatina  quoque 
comparuit  in  facie  et  collo:  vehementia,  quae  eruptio¬ 
nem  praecessere  ,  symptomata  neutiquam  rediere ,  cum 
exanthemata  duabus  aut  tribus  horis  post  subito  eva¬ 
nescerent.  Quam  quidem  rem  cum  Jennervs  mirare¬ 
tur,  atque  in  ejus  causam  diligentius  inquireret,  hanc 
inveniebat  in  eruptione  areolae ,  pustulam  vaccinam 
cingentis  et  quasi  circumvallantis.  Die  quarto ,  cum 
haec  penitus  se  oculis  subduxisset,  scarlatina  iterum 
aegrotum  adoriebatur,  absolvebatque  decursum,  qui  a 
pustula  vaccina ,  ad  perfectionem  suam  tendente ,  in¬ 
terruptus  erat.  Ex  his  luculentissime,  opinor,  appa¬ 
ret  ,  variolam  vaccinam  nihil  valere  ad  muniendos 
homines  contra  scarlatinae  contagium.  Nam  si  hanc 
vim  exserere  haud  potuit,  exanthemate  adhuc  persi- 

stente  et  cutaneum  systema  adficiente ,  longe  minorem 
efficientiam  prodet  tunc ,  cum  per  aliquod  tempus  jam 
superatus  morbus  vaccino  -  variolosus  ,  ejusque  stimu¬ 
lus  diu  jam  penitus  sublatus  est.  Idem  judicandum 
erit  de  morbillis  et  de  peste  inprimis.  Quamquam 
autem  liic  morbus  recentissimis  temporibus  inter  eos 
relatus  est ,  qui  certissimam  medicinam  prophylacti- 
cam  in  variolis  vaccinis  reperisse  dicti  sunt  tanta  cum 
adseveratione ,  ut  hac  de  re  vix  dubitari  queat,  tamen 
Exper.  de  Carro  (1.  1.  pag.  84  —  131.)  cum  lectori¬ 
bus  suis  varia  communicavit ,  quae  experimentorum, 
ab  Avbano  atque  Vallto  institutorum,  fidem  multum 
imminuere  videntur.  Quo  referenda  erit  agendi  ratio, 
quam  Vallivs  praecipue  secutus  est ,  quaeque  circum¬ 
foraneum  magis ,  quam  medicum  decet.  Etenim  si 
hujus  personam  sustinere  cupiebat  Vallivs  ,  sese  non 
solum ,  ut  probaret ,  variolam  vaccinam  pestis  quasi 
antidotum  esse  ,  cum  aegrotis ,  peste  correptis  ,  aedili¬ 
cio  includendum,  talibus  hominibus  recipiendis  desti¬ 
nato  ,  sed  etiam  materiam  ichorosam ,  e  bubone  de- 
sumtam ,  sibi  inserendam  curare  debebat  ita ,  ut  illud, 
testium  fide  dignorum  auctoritate  inunitum  atque  con¬ 
firmatum,  nullam  dubitandi  materiem  suggerere  posset. 
Qui  concedunt  insitionem  pestis  cum  materia ,  e  bu¬ 
bone  Marfini  petita,  ii  adfirmant,  illam  non  nisi  e 
mortuo  jam  hujus  corpore  haustam  fuisse.  Plurimum 
autem  interest ,  utrum  e  vivo ,  an  e  mortuo  corpore 
materies  purulenta  fuerit  sumta ,  quae  pestem  insitione 
propagare  debet.  Nam  constat  materiem  vel  maxime 
pestiferam  morte  fieri  inertem :  nec  adeo  periculosa  et 
quasi  capitalis  res  erat ,  inserere  sibi  materiam ,  unde 
plane  nihil  periculi  poterat  metui.  Admiratione  dignior 
fuit  D  esgenettivs  ,  qui ,  ut  milites,  in  Aegypto  peste 
correptos ,  de  periculo  imminente  tranquillos ,  mor¬ 
bumque  ,  ex  hac  ipsa  animorum  cura  ac  demissione 
longe  graviorem ,  leviorem  redderet ,  e  bubone  homi¬ 
nis  vivi ,  in  quo  malum  ad  maximum  malignitatis 

gradum  adscenderat,  pus  haustum  suo  per  insitionem 
intulit  corpori.  Neque  vero  nota  sunt  remedia ,  qui¬ 
bus  Vallivs  fortasse  usus  est  ad  vim  veneni  infrin¬ 
gendam  ,  si ,  quod  ipse  omnino  adfirmavit ,  e  vivo 
illud  corpore  petitum  fuerat.  Avbanys  enim  (I.  c. 
pag.  88.)  contendit,  Vallivm  cum  materia  pestilenti 
miscuisse  pus  vaccino  -  variolosum ,  eamque  mixtio¬ 
nem ,  cujus  ratio  silentio  pressa  est,  vulneri,  brachio 
sinistro  inflicto ,  immisisse.  Denique  maxima  obscu¬ 
ritate  morbus  ipse,  quem  Vallivs  toleravit,  involu¬ 
tus  est.  Nullus  enim  medicus  ipsum ,  morbo  decum¬ 
bentem  ,  conspexit :  hoc  unum  scimus ,  Aybanvm  et 
Pingo nvm  omnia  ,  quae  poterant ,  frustra  tentasse  ,  ut 
ipsum ,  qui  sese  die  quinto  post  insitionem ,  ubi  satis 
bene  adhuc  valeret,  omnium  conspectui  diligentissime 
subtraxerat,  convenirent.  Ex  his  omnibus  facile  est 
ad  intelligendum,  A  allium  hoc  in  negotio  non  omnino 
medici,  veritatem  unice  sequentis,  sed  hominis ,  qui 
admirationem  vulgi  movere  omniumque  oculos  in  se, 
quo  cunque  id  tandem  fieri  possit  modo,  defigere  stu¬ 
deret  ,  personam  egisse ,  nec  ejus  adeo  exemplo  posse 
probari  vim  variolarum  vaccinarum ,  contagium  pestis 
praecavendi  aut  ejus  furorem  infringendi ,  quoniam 
neque  certum  est,  Vallivm  sibi  et  vari  olas  vaccinas 
et  pestem  simul  inoculasse ,  neque  de  effectibus  hujus 
insitionis  certissime  constat.  Longe  aptius  ad  persua¬ 
dendum  videtur  illud  esse ,  quod  Avbany  s  narrat  de 
incolis  pagorum  Kiaghat  Gliane  et  Ayas  -  Aya ,  qui 
neque  peste,  neque  variolis  unquam  laborarunt,  quam¬ 
quam  contagium  utriusque  morbi  partim  ab  aegrotis, 
alterutro  morbo  jam  adfectis ,  partim  vestibus  aliaque 
supellectile  saepius  illuc  erat  translatum.  Cujus  qui¬ 
dem  eventus  felicissimi  nulla  alia  causa  detegi  potest, 
quam  variolarum  vaccinarum  in  istis  pagis  inter  vac¬ 
cas  et  ulcerum  ad  equorum  ungulas  malignorum  ( the 
Grease )  praesentia  fere  perpetua. 

Sed  tluo  sunt,  quae  milii  suspicionem  movent, 
non  veram  esse  illam  Avbani  aliorumque  sententiam  de 
virtute  variolarum  vaccinarum  contra  pestem*  Etenim, 
inter  medicos  Hungariae,  qui  in  vicinia  finium  imperii 
Turcici  vivunt,  quique  a  Sciiravdio  ,  quondam  Hun¬ 
gariae  archiatro ,  publica  auctoritate  excitati  erant  aci 
experimenta  hac  de  re  instituenda ,  ne  unus  quidem 
intra  quinquennium  sua  experientia  illam  Aubani  sen¬ 
tentiam  confirmavit.  Dein  vix  videtur  explicari  posse, 
quomodo  alius  morbus,  qui  hominem  semel  tantum 
per  totam  vitam  adoriri  solet,  alium,  qui  saepius 
unum  eundemque  aegrotum  ita  adficit,  ut,  quem  octies 
vivum  dimiserit ,  nona ,  aut  decima ,  aut  duodecima 
adeo  vice  enecet ,  extinguere  ejusque  contagium  sup¬ 
primere  queat. 

Quorsum  autem  haec  omnia  hucusque  disputavi? 
Scilicet  eo  ,  ut  demonstrem  ,  morbum  vaccino  -  vario- 
losum ,  quamquam  neque  contra  scarlatinam  et  mor¬ 
billos  ,  neque  contra  pestem  tanquam  remedium  pro- 
phylacticum  jure  potest  commendari,  et  quamquam 
exempla  hominum  negari  nequeunt,  post  rite  institu¬ 
tam  vaccinationem  variolis  correptorum  ,  tamen  maxi- 
m  ope  re  mereri ,  qui  insitione  in  omnibus  omnino  in¬ 
fantibus  ,  variolarum  contagio  nondum  infectis ,  pro¬ 
pagetur.  Nam  illa  exempla  haud  ita  copiosa  occur¬ 
runt,  ut  inde  efficiatur,  vanam  esse  nostram  spem, 
fore  ,  ut  variolarum  furiae  morbo  vaccinoso  intra  an¬ 
gustissimos  fines  coerceantur,  quin  penitus  earum  furor 
extinguatnr.  Dein  etiam  idem  vitium  variolarum  in¬ 
sitioni  potest  obiici ,  quae  cum  optime  instituta  felicis¬ 
sime  successisset,  a  variolis  veris  aliquot  annis  post 
sponte  erumpentibus  excipiebatur.  Utrum  que  autem 
argumentum  paullo  subtilius ,  quam  angusti  hujus 
scriptionis  fines  id  permittunt,  tractandum  est. 

IX. 

COLLECTANEORVM  DE  MORBO  VACCINO- 

-  VARIOLOSO 

CONTINVATIO  II. 


Programma  d.  x.  Sepi.  ciaiocccxxiv  editum,  cum  Fu.  Gy. 
Hubner  ,  Chemuit. ,  med.  et  chirurg.  Licentiatus  esset 
reimiitiandus. 


Cum  jam  in  eo  sim,  ut  plurimorum  votis  satisfactu¬ 
rus,  opusculorum  meorum  academicorum  collectionem 
instituam  eamque  ob  rem,  quae  muneris  causa  scripsi, 
attente  relego ,  ut ,  si  qua  addi  aut  emendari  debeant 
(quae  haud  pauca  esse,  probe  sentio),  adiiciantur 
emendenturque ,  video ,  me  nomen ,  ante  viginti  et 
tres  annos  contractum,  nondum  solvisse.  Nam  cum 
anno  hujus  seculi  primo  disputationem :  De  morbo 
vaccino  -  varioloso  collectanea  quaedam ,  pro  loco  in  fa¬ 
cultate  medica  obtinendo  conscripsissem  ,  non  omnem, 
quam  collegeram ,  argumenti  pertractati  materiam ,  ob 
temporis  brevitatem,  cum  lectoribus  communicare  potui. 
Nihil  prorsus  enim  de  variis  rationibus ,  morbum  vac¬ 
cino  -  variolosum  inserendi,  dictum  est.  Praeterea  quo¬ 
que  omnium,  quotquot  de  hoc  morbo  prodiere,  sive 
commentationum,  sive  librorum  indicem  adiicere  ani¬ 
mus  erat.  Denique,  si  promissis  stare  vellem,  com¬ 
memorandae  erant  regiones,  in  quibus  variolarum  hu¬ 
manarum  pestis  variolarum  vaccinarum  auxilio  profli¬ 
gata,  quin  penitus  coercita  est.  De  quibus  rebus  om¬ 
nibus  eadem  nunc,  quae  olim  necessaria  fuisset,  dili¬ 
gentia  exponere  propterea  necessarium  esse  non  vide- 

tur  •  quod  yarii  scriptores  jam  satis  copiose  de  iis 
tractaverunt.  Sic  Chr.  L.  Schweickhakdys  l)  omnes, 
qui  de  variolis  vaccinis  earumque  insitione  inde  ab 
anno  1795  usque  ad  1807  scripserunt,  diligenter  enu¬ 
merare  studuit,  et  Chr.  Fr.  Lydwigivs  seriem  pro¬ 
grammatum  sedecim  deinceps  edidit,  quibus  bistoriam 
insitionis  variolarum  humanarum  et  vaccinarum  ex¬ 
posuit,  utram  que  invicem  comparavit,  et  regiones, 
quae  magno  illo,  quo  Jenxervs  totum  humanum  ge¬ 
nus  sibi  devinxit,  beneficio  usae  sunt,  notavit.  Quam- 
obrem  haec  missa  faciam ,  nunc  ea  tantum  prolaturus, 
quae  de  varia  variolas  vaccinas  inserendi  ratione  quon¬ 
dam  collegeram. 

Cum  inter  omnes  fere  et  medicos  et  chirurgos, 
qui  inoculationem  morbi  vaccino  -  variolosi  institue¬ 
runt  ,  de  incerto  ejus  successu  querelae  moveri  so¬ 
leant2),  tempora  omnino  sunt  diligentissime  expen¬ 
denda,  quibus  hic  ipse  ingratus  eventus  jure  merito¬ 
que  adscribi  et  possit,  et  debeat.  Nam  verendum 
haud  temere  est,  ne  ii,  apud  quos  insitio  hujus  morbi, 
semel  tantum  administrata ,  omni  caruit  efficacia ,  si, 
neglecta  ejusdem  repetitione  a  variolarum  contagio 
aliquando  fuerint  correpti ,  labem  adspergant  morbo 


1)  Beytrcige  zur  Liter  at.  uber  die  KuhpocJc.  u.  iTire  Tmpfung  v. 
1795  —  1807.  Carlsr.  1807.  8.  Praeter  hunc  Pjlovcqvetvs 
( Literaturu  med.  digesta  tovi.  IV.  pag.  279  —  286.  et  in 
Supplevi.  I.  p.  210 — 212.)  ultra  quadringentos  commemoravit 
de  hoc  argumento  scriptores. 

2)  Jfnner.  disquis.  de  caus.  et  ejfect.  var.  vaccin .  p.  59.  Lata- 
ter.  Abh.  v.  d.  Milchbl.  p.  62.  inter  LXXIII  infantes,  qui» 
buscum  morbum  istum  communicare  conatus  est ,  undeviginti 
erant,  in  quibus  inoculatio  iteranda  esset.  Nec  repetita  opera¬ 
tio  successit  in  omnibus,  sed  quatuordecim  tertia  vice  eidem 
subiici  debebant.  Decem  denique  neque  a  contagio  vaccino- 
varioloso ,  neque  a  variolarum ,  postea  insitarum ,  veneno  affi¬ 
ciebantur.  Idem  experti  et  alii  medici,  qui  Lavatervm  de 
suis  conatibus ,  inoculationem  vaccino  -  variolosam  promovendi, 
per  literas  certiorem  fecerunt,  et  de  Carro  in  epist.  ad  Ball- 
hornivm  in  hujus  Traite  de  Vinoc *  etc.  p.  132.  et  Sybelivs 
l.  c.  p.  57.  62.  aliisque  locis. 

vaccino  -  varioloso ,  eumque  in  suspicionem  nullius 
adversus  variolas  praecavendas  efficientiae  adducant. 
Quam  ob  rem  Exper.  Ballhornivs  et  Stromeyervs 
inprimis  laudandi  sunt,  quod  accuratius,  quam  reliqui 
de  variolis  vaccinis  scriptores,  fontes  rimati  sint,  e 
quibus  tot  frustratae  insitionis  morbi  vaccino  -  vario- 
losi  linant  exempla.  Et  tres  quidem  commemorarunt, 
quorum  primum  in  siccitate  materiae ,  qua  insitio  ple¬ 
rumque  perfici  solet  3) ,  alterum  in  defectu  perseve¬ 
rantiae  insitionis  tentamina  repetendi ,  ubi  unum  alte- 
rumque  exspectata  effecta  non  produxerit  4) ,  tertium 
denique  in  morbis  cutaneis  praecipue  ponunt ,  impe¬ 
dientibus  ,  quominus  miasma  vaccino  -  variolosum  effi¬ 
caciam  exserat  suam  5).  Praeter  bos  autem  fontes  et 
alii  sint  necesse  est,  unde  inoculationis  vaccino  -  va- 
^riolosae  incerti  eventus  debeant  derivari.  Etenim  et 
tunc  ejusdem  efficacia  saepe  destituimur ,  cum  materia 
maxime  recenti ,  h.  e.  tali ,  quae  ipso  insitionis  tem¬ 
pore  e  variola  vaccina  desumitur,  ad  inserendum  mor¬ 
bum  utimur.  Videntur  quoque  multum  valere  ad 
hujus  miasmatis  vim  imminuendam  aeris  liberior  ad 
illud  accessio ,  paulo  diuturnior  materiae  in  variola 
vaccina  commoratio ,  aeris  atmosphaerici  quaedam, 
nondum  satis  extricata  constitutio  et  alia ,  quae  cum 


3)  Trciite  de  Vinocul.  preface  p.  xxt.  Hinc  octo  homines  ,  quibus 
Pearsonvs  (  Untcrsuch.  etc.  p.  31.  )  siccum  ejusmodi  miasma 
inseruit ,  a  morbo  vaccino  -  varioloso  immunes  manebant. 

4)  Truite  de  Vxnoc.  vacc.  p.  40.  Incidere  enim  tempora ,  quibus 
corpus  humanum  miasmati  qualicunque  in  ipsum  illato  fortissime 
resistat ,  inter  omnes  medicos  constat ;  nec  haec  impotentia  ve¬ 
neno  vaccino  -  varioloso  ita  propria  quasi  et  peculiaris  censenda 
est ,  ut  illud  hac  in  re  cedat  miasmati  varioloso.  De  hoc  enim 
idem  observarunt  Ballhornivs  in  praef.  ad  Jenneri  librum: 
Untersuch.  iib.  d.  Ursach.  u.  JVirkung.  d.  KnhpocJc.  p.  2.  not. 
Odier  in  vers.  lat.  Jenneriani  libri  pag.  28.  aliique  quam 
plurimi. 

5)  Libr.  cit.  p.  41.  Scabiei  inprimis  mentionem  faciunt.  Praeter 
hanc  et  alii  morbi ,  v.  c.  tussis  ferina ,  inoculationis  successum 
impedire  creduntur.  Id  certe  in  duobus  infantibus  observasse 
sibi  visus  est  Exper.  Zieglerys  apud  Ballhornivm  libr.  cit . 
pag.  134. 

nondum  experimentis  confirmata  sint,  sed  solis  con¬ 
jecturis  nitantur,  hac  commentatione  enumerare  nolui, 
utiliorem  operam  perficere  ratus  ,  si  eam ,  quam  sus¬ 
cepi  ,  historici  scriptoris  personam  tueri  atque  dili¬ 
genter  colligere  conatus  fuero ,  quae ,  ad  certum  et 
constantem  inoculationis  morbi  vaccino  -  variolosi  even¬ 
tum  facientia ,  hic  illic  dispersa  reperiri  potuerint. 

Quae  quidem  haud  incommode  ad  haec  tria  capita 
referri  posse  videntur,  ut  jmimo  ad  materiem,  qua 
morbus  vaccino -variolosus  inseritur,  dein  ad  viam  ac 
rationem,  qua  inoculatio  institui  solet,  denique  ad 
locum  respiciam ,  quo  commodissime  miasma  illud 
corpori  humano  adplicatur. 

I.  Materies >  a  d  in  o  c  ul  a  t  i  ow  e  m  adhib  i  t «. 

Miasma  illud  vaccino  -  variolosum  efficacissimum 
habetur ,  quod  e  pustulis  desumtum  est ,  nondum  pus, 
sed  lympham  prorsus  pellucidam  continentibus ,  sive 
iis,  in  quibus  foveola  infundibuliformis,  in  earum  api¬ 
cibus  conspicua,  nondum  penitus  evanuit.  Quos  cun¬ 
que  enim  Ballhornivs  et  Stromeyeiivs  6)  purulenta 
materia  vaccino  -  variolosa  inficere  studuerunt ,  ii  in¬ 
fecti  vere  non  sunt ,  sed  ostenderunt  potius  sympto¬ 
mata  quaedam  dubia  ,  a  quibus  signa  infectionis  vac¬ 
cino  -  variolosae  characteristica  aberant  ).  E  pluri¬ 
mis  experimentis  hac  de  re  institutis  iidem  didicere, 
inde  a  septimo  ad  decimum,  interdum  ad  duodeci¬ 
mum  usque  diem  quam  maxime  idoneam  esse  mate¬ 
riam  ad  morbi  vaccino  -  variolosi  inoculationem  perfi¬ 
ciendam  8 ).  Sed  cum  supra  monerem,  hunc  ipsum 


6)  Libr.  luud.  p.  64. 

7)  Vide  Medie,  and  phys.  Journ.  1800.  l)ec.  p.  489.  ubi  observa¬ 
tio  medici  celebris  Londinensis  adfertur ,  qui  cum  pure  uteretur, 
sub  crusta  variolosa  hausto ,  morbum  inflammatorium ,  etimque 
gravem  produxerat. 

8)  Idem  statuit  et  Pearsonvs  apud  Ballhornivm  l.  c.  pag.  97. 
quamquam  arctioribus  adhuc  limitibus  tempus  intra  octavum  ad 

F.  15 

morbum  ob  aegroti  corporis  constitutionem,  materiae» 
que  insitae  majorem  minoremVe  efficaciam  etc.  nunc 
intra  angustiores,  nunc  intra  latiores  terminos  conclu¬ 
di,  apparet  aptitudinem  miasmatis  vaccino  -  variolosi 
ad  infectionis  producendae  effectum  muniendum  non  e 
dierum  numero,  quibus  morbus  perduravit,  sed  e  pustu¬ 
lae  habitu  et  forma  esse  dijudicandam.  Hinc  Macdo- 
naldys  9)  ad  rubedinis  erysipelaceae  efflorescendam 
potius,  quam  ad  morbi  durationem  respexit,  statuitque, 
materiem  ad  felicem  inoculationem  minus  aptam  esse, 
rubore  illo  erysipelaceo  ,  pustulae  basin  cingente  ,  jam 
orto.  Quam  quidem  temporis,  ad  colligendum  miasma 
vaccino  -  variolosum  idonei  ,  definitionem  experimentis 
aliorum  medicorum  non  confirmari  scio.  Nostri  enim 
medici  optimo  cum  successu  utuntur  lympha,  e  pustu¬ 
lis  desumta ,  in  quarum  basibus  erysipelaceus  circulus 
jam  apparere  coepit.  Illustris  IVreysigivs  autem,  a 
septimo  usque  ad  decimum  diem  miasma  colligens,  cum 
suadere  videatur ,  ut  mature  illud ,  li.  e.  septimo  die, 
filis  telae  gossypinae  excipiatur,  fortasse  minus  bene 
maturatam ,  sed  crudam  adhuc  eamque  ob  causam 
acriorem  materiam  habebit.  Exper.  enim  K  APPIVS, 
quem  honoris  et  observantiae  causa  nomino,  obser¬ 
vasse  sibi  visus  est ,  a  tali  lympha  vulneris  facti  in¬ 
flammationem  effici  majorem.  —  Pustula  porro,  si 
fortasse  rupta  fuerit ,  lymphamque  aeris  accessui  ex¬ 
posuerit,  parum  laudabilem  materiem  suppeditabit, 
quippe  quae  per  hoc  ipsum  cum  aere  atmosphaerico  connu- 
bium  destrui  et  vi  atque  efficientia  sua  privari  videtur  1  °)« 


undecimum  usque  diem  concludit.  Neque  ab  hoc  praecepto  re¬ 
cedunt  apud  nos  medici  ,  qui  variolis  vaccinis  inserendis  operam 
dant,  quibusque  certissimus  inoculationis  successus  a  materia, 
octavo  aut  nono  die  e  pustulis  vaccino  -  variolosis  desumta ,  ob¬ 
servari  solet.  Vid.  et  Lond.  med.  and  phus.  Journ.  JDec.  1800. 
pag.  489. 

9)  Vid.  Bldtter  f.  Polizey  u.  Cultur.  1801.  St.  6.  p.  14. 

10)  Hvsson  recherches  hist.  et  med.  sur  la  vaccine,  A  Par.  an  IX. 
pag.  83. 

Nescio  ,  an  ad  hoc  phaenomenon  explicandum  aliquid 
facere  possint  cum  experimenta  Girtanneri  1  *) ,  qui¬ 
bus  constitit ,  virus  variolosum ,  maxime  efficax ,  ubi 
per  aliquod  tempus  aeri  oxygenetico  expositum  fuerat, 
omni  vi  privatum  esse  sua ,  tum  observationes ,  e  qui¬ 
bus  patuit,  materiam  vaccino  -  variolosam,  cuspidi  cul¬ 
telli  chirurgici  illatam,  ubi  haec  intra  brevissimum 
tempus  robigine  obducta  fuerat,  omnem  inficiendi  vir¬ 
tutem  amittere,  nec  aquae  vaporibus  sive  saliva  emol¬ 
litam  morbo  vaccino  -  varioloso  producendo  amplius 
sufficere  12). 


11)  Cous,  J.  H.  Voigt’s  JSIagaz.  fur  d.  Neueste  a.  d.  Physik  u» 
Nuturgeschichie.  Vol.  X.  P.  I.  p.  183.  ad  quae  experimenta 
provocat  Girtannervs  ,  Abhcmdl.  iib.  d.  Krankheit  d.  Kind . 
pag.  203. 

12)  Ballhorn  et  Stromeyer  ,  libr.  cit.  pag.  79.  Hessert  et 
Pilger  ,  uber  die  Kuhpocken  und  der  en  Itnpfung .  Zweite  Aufl» 
1801.  p.  23.  24. 

X. 

COLLECTANEORVM  DE  MORBO  VACCINO- 


CONTIN  VATIO  III. 


Programma  d.  xix.  Octobr.  cioidcccxxiv  scriptum  editum¬ 
que,  cum  Fr.  Jvl,  Siebenhaar  ,  Gersdoriio  -  Lusatus, 
medicinae  et  chirurgiae  Licentiatus  crearetur. 


Quamquam  nuper  probare  conatus  sum ,  inoculatio¬ 
nem,  moibi  vaccino  -  variolosi  propterea  saepissime 
optato  caiere  successu,  quoniam  materia  inficiens  longe 
tardius,  quam  a  me  indicatum  est,  e  pustulis  vaccinis 
deprompta  fuit1),  tamen  non  is  sum,  qui  omnino 
negare  sustineat,  nunquam  plane  a  tali  materie  mor¬ 
bum  vaccino  -  variolosum  produci.  Novi  enim  medi¬ 
cum  Hannoveranum ,  qui  ad  hunc  morbum  feliciter 
inserendum  pure  usus  est,  quod  e  pustulis  suppuran¬ 
tibus  hauserat,  eruptionis  vaccinae  sub  sequentis  no¬ 
mine  insignitis:  infectio  vere  locum  habuit,  sympto¬ 
matibus  non  nisi  paulo  vehementioribus ,  quam  esse 
solent,  cum  variola  vaccina  sine  eruptione  pustulosa 
subsequente  evanescit.  Et  alius  pueri  notitiam  habeo, 
qui  inter  pueros  vivens ,  e  variolis  vaccinis  inoculatis 
eruptione  adhuc  subsequente  laborantes,  exanthemate 
quodam  correptus,  quod  fortasse  ejusdem  cum  eru¬ 
ptione  illa  naturae  fuit,  anno  post  variolarum  insitioni, 
quae  in  ipso  duobusque  consanguineis  instituebatur, 
aeque  ac  contagio  restitit ,  cui ,  dum  hi  aegrota- 

D  Vid.  Itu.  de  Sacco,  tieuc  Evtdect.  ub.  d.  Kuhpoch.  p,  85. 

bant  ,  perpetuo  expositus  erat.  Hellwagivs  autem 
ipsi  crustae ,  qua  variola  vaccina  tandem  obtegitur, 
vim ,  in  sano  liomine  morbum  vaccino  -  variolosum 
producendi  inesse  animadvertit  2).  Quod  quidem  ex¬ 
emplum  si  omni  dubitatione  superius  fuerit,  crusta 
illa  pustulam  certissime  texerat ,  non  ruptam ,  sed 
cujus  limpida  contagiumque  vaccino  -  variolosum  con¬ 
tinens  materies ,  aquosis  particulis  absorptis ,  sensim 
sensimque  spissior  reddita ,  partem  crustae  effecerat. 
IVarn  alii  crustas  pustularum  vaccino  -  variolosarum,  ad 
quarum  interiora  ob  superficiei  rupturam  aeri  atrno- 
sphaerico  liber  aditus  patuerat,  prorsus  inefficaces  ad 
insitionem  morbi  procurandam  deprehenderunt. 

Quae  hucusque  attuli ,  ea  spectant  materiam  re¬ 
centem  ,  e  brachio  aegroti  hominis  in  brachium  sani 
insitione  transferendam.  Sed  non  omnibus  medicis 
omnique  tempore  contingit  esse  tam  felicibus,  ut  re¬ 
centi  materia  ad  inoculationem  morbi  vaccino  -  vario- 
losi  uti  possit.  Quamobrem,  cum  in  antecedentibus 
jam  monitum  sit,  inoculationem  hujus  morbi  uti  in 
universum ,  ita  inprimis  tunc ,  cum  ad  eam  sicca  ma¬ 
teries  adhibita  est ,  nostram  spem ,  de  ejus  successu 
conceptam ,  saepius  fallere ,  maxima  animi  attentione 
opus  est ,  ut  eam  sic  conservemus ,  ne  nostra  culpa 
ejus  efficacia  brevissimo  tempore  evanescat  3).  Tres 
potissimum  eo  consilio  vias  ingressi  sunt  Angli ,  cum 
venenum  vaccino -variolosum  in  exteras,  easque  inter¬ 
dum  maxime  dissitas  transmitterent  regiones.  Etenim 
materiem  ,  e  pustula  vaccino  -  variolosa  aut  filis  telae 
gossypinae  subtilioris  excipiebant,  quae  sive  charta 


2)  Nord.  Archiv  I.  p.  413.  De  qua  crustae  efficacia  in  sequenti¬ 
bus  plura  adhuc  commemorabuntur. 

3)  In  causas  breviter  durantis  efficaciae  ,  in  veneno  vaccino  -  va- 
rioloso  observatae,  inquisiverunt  Baljlhornivs  et  Stromeye- 
rvs  ,  l.  c.  p.  71.  quas,  cum  sint  fere  omnes  in  conjecturis  re¬ 
positae  ,  b,  1.  enumerare  nolui. 

duplicata  4)  ,  sive  vitreis  vasculis  includebantur ,  aere 
sic  dicto  hydrogenetico  plenis  5),  aut  cultellorum  chir¬ 
urgicorum  acuumque  latarum  cuspides,  veneno  vac¬ 
cino  -  varioloso  infectas  iterumque  siccatas ,  vel  char¬ 
tula  involvebant,  vel  obturaculo  suberino  includebant, 
ita,  ut,  hoc  vasi  vitreo  angustiori6)  adeoque  aeris 
paucam  quantitatem  continenti  tanquam  epistomium 
applicato ,  non  nisi  cuspis  in  vasis  cavitatem  promi¬ 
neret.  Aeris  atmosphaerici  accessus  ad  vasis  interiora 
impediebatur  inducta  obturaculo  suberino  solutione 
spirituosa  cerae  signatoriae.  Habet  tamen  haec  virus 
illud  conservandi  et  transmittendi  via  ac  ratio  sua  in¬ 
commoda.  Nam  aut  parva  inclusi  aeris  copia ,  aut 
ipsius  veneni  vi  cuspides  instrumentorum  ferreorum 
robigine  obducuntur,  qua  indoles  veneni  ita  immutari 
solet,  ut  aut  plane  nullam  efficaciam  exserat,  aut 
morbum  producat  spurium,  nec  a  variolarum  contagio 
munientem.  Cui  quidem  incommodo  obviam  ire  stu¬ 
debant  Ballhornivs  et  Stromeyervs  7)  aut  adhibitis 
acubus  argenteis ,  aut  inducta  cuspidi  ante  infectionem 
tenui  vernicis  crusta ,  cujus  fragmenta  autem ,  for¬ 
tasse  sub  instrumentorum  usu  ab  eorum  superficie  maxi¬ 
me  laevxgata  decedentia ,  cum  simul  vulneri  inflicto 
inferantur,  stimulum  producent,  veneni  vaccino -va- 
riolosi  efficaciae  adversum.  Argenteas  igitur  acus 
praetulerim.  Sed  cum  nondum  experimentis  constet, 
quid  aer  atmosphaericus  valeat  ad  veneni  illius  natu¬ 
ram  immutandam ,  videtur  quoque  omnis  omnino  aeris 
contactus  diligentissime  arcendus  esse  a  cuspidibus 


4)  Exp.  Hellwagiys  subtiliores  stanni  laminas  adhibuit,  sicque 
involuta  fila  vitreo  vasculo  probe  obturato  immisit.  Nord.  Arch.  I. 
p.  429.  Vid.  et  Osiander,  7.  c.  p.  160.  qui  omnino  de  lioc 
argumento  consulendus  est. 

5)  Phys.  med.  Journ.  1800.  p.  660. 

6)  Ballhornivs  cum  Strqmeyero  vitrum  satis  amplum  adhiberi 
volunt:  non  recte,  opinor.  Libr.  cit.  p.  79. 

7)  L.  c.  p.  79. 


veneno  illo  imbutis.  Quo  quidem  consilio  vitrea  vas¬ 
cula  elegerim  admodum  angusta,  nec  profundiora, 
quam  ut  cuspidem  prominentem  capere  possint,  eorum- 
que  probe  calefactorum  aperturam  obturaculo  sube¬ 
rino  ,  ut  aer  externus  eo  certius  a  vasculi  ingressu 
praecludatur,  densa  vernicis  brevi  siccescentis  crusta 
obducto ,  subito  occluserim.  Hoc  aere ,  per  calorem 
multum  rarefacto ,  retentum  venenum  diutius  fortasse 
virtute  gaudebit  sua.  Conjecturae  autem  buic  parum 
tribuo ,  cum  experimentis  solis  accurate  institutis,  sae- 
piusque  repetitis  liac  in  re  sit  fidendum  s). 

Tertia  adhuc  commemoranda  est  via ,  qua  mate¬ 
riei  ,  ad  inoculandum  morbum  vaccino  -  variolosum 
aptae,  vis  et  efficacia  per  longum  temporis  spatium 
potest  conservari.  Tabulas  nempe  vitreas  duas,  maxi¬ 
me  aequali  et  laevigatissiina  superficie  instructas,  ejus¬ 
dem  magnitudinis  ,  pustulae  vaccino  -  variolosae  ,  tur¬ 
gidae  eique  apertae  affricare  solent,  ut  alterutra  earum 
superficies  inde  inficiatur :  quo  facto  hae  superficies  post 
siccatam ,  quod  brevissimo  tempore  contingere  solet, 
lympham  sibi  invicem  impositae  filo  lineo  aut  sericeo 
firmantur ,  marginesque  tabularum  vitrearum  cera  lb- 
quefacta  diligenter  obducuntur  aliove  modo  muniun¬ 
tur 8  9 0 ).  Quae  quidem  materia  vaccino  -  variolosa  si  in 
usum  vocanda  est,  remotis  a  se  invicem  tabulis  vitreis, 
guttula  aquae  1  °)  humectatur ,  atque  ad  eam  fluiditatis 

8)  Aci  similia  experimenta  capienda  medicos  invitant  Ballhor- 
nits  et  Stromeyervs,  ut  certiores  reddamur,  quamdiu  filo¬ 
rum,  veneno  illo  bene  imbutorum,  et  tubis  barometri  arctissime 
clausis  asservatorum ,  vis  sit  duratura.  L.  c.  p.  79. 

9)  Kravsivs  ,  loco  paulo  post  citando  vesicae  madidae  lacinia 
vitra  colligata  involvit. 

i 0)  Frigidam  sunt ,  qui  praeferant.  Levissimum  enim  caloris  gra¬ 
dum  vim  veneni  huius  infringere  monuit  Jennervs.  Vid. 
Odier  (Die  KuhpocJieii ,  cin  Mittel  etc.  p.  82.)  Verebar  tamen, 
ne  hac  in  re  a  vero  aberraverit  Jennervs,  cum  Sybeeiym  l.  c. 
p.  42.  tepida  usum  eodem  consilio  ,  spe  sua  non  excidisse  ,  sed 
morbum  feliciter  produxisse  vaccino  -  variolosum  legerem.  In- 
terim  Lvd.  Sacco  (  Neue  Kntdecli.  iib.  die  Kuhpockeii  etc. 
Leipz.  1812.  8.  p.  85. )  ,  multis  experimentis  institutis  invenisse 
videtur,  Jennervm  recte  observasse. 

gradum  perducta  ,  qui  oleis  proprius  esse  solet ,  cus¬ 
pide  cultelli  chirurgici  in  cutis  vulnusculum  inseritur. 
Hoc  modo  Parisiis  Holmiam ,  Genuam  et  ad  plurimas 
Galliarum  urbes  translatum  venenum  vaccino  -  vario- 
losum  effecta  edidit  exoptatissima  1  *).  Sed  cum  sem- 
per  praestet  fluido  adhuc  veneno  uti,  non  illo  siccato 
iterumque  soluto ,  quod  si  omnino  efficax  sit ,  effica¬ 
ciam  suam  longe  tardius  recenti  prodit  1 2) ,  praefe¬ 
renda  est  illa,  a  Ballhoknio  et  Stcomeyero  descripta 
methodus ,  qua  fluida  veneni  natura  diu  conservari 
potest  1  3).  Principem  hujus  apparatus  partem  duae 
itidem  constituunt  tabulae  vitreae ,  quarum  superficies 
contiguae  poliendo  ita  laevigatae  sunt ,  ut  sese  invi¬ 
cem  accuratissime  contingant.  Hae  superficies  ita  ob¬ 
ducuntur  tenui  crusta  cerati  citrini ,  ut  ea  a  cavitate, 
alterutri  vitro  insculpta ,  tribus  aut  quatitor  lineis 
distet.  Jam  profluens  ex  apertis  pustulis  lympha  ex¬ 
cipitur  gossypio  aut  linteo  carpto ,  quod  probe  madi¬ 
dum  isti  cavitati  immittitur ,  tegiturque  altera  tabula 
vitrea ,  cum  vi  quadam  alteri  appressa.  Ambarum 
accuratior  contactus  munitur  circumductis  filis  lineis 
aut  sericeis ;  margines  eodem  cerato  liquefacto  ,  totus- 
que  apparatus  solutione  spirituosa  cerae  signatoriae 
obducuntur.  Hoc  quidem  modo  per  tres  septimanas 
conservata  est  efficacia  veneni,  quae  nec  desiit,  cum 
idem  gossypium,  unde  semel  jam  inoculationis  mate¬ 
ries  deprompta  fuerat ,  intra  cavitatem  vitri  denuo 
conclusum ,  post  quindeciin  dies  ad  novam  insitionem 
variolarum  perficiendam  adhiberetur. 

Praeter  has  tres  vias  ac  rationes,  miasma  vacci¬ 
no  -  variolosum  ita  conservandi,  ut  aut  post  longius 
tempus  conservari ,  aut  ad  remotiores  regiones  sine 


11)  Hvsson.  I.  c.  p.  83  seq.  Hanc  methodum,  ut  optimam,  com¬ 
mendavit  Ge.  F.  Kravs  (Die  Schutzpocken  -  Impfung  p.  249.). 

12)  Hvssono  teste  pag.  cit. 

13)  Traite  de  V inoculat,  vaccine,  p.  72. 

efficaciae  suae  jactura  transmitti  possit,  duae  adime 
commemorandae  sunt.  Quarum  quidem  alteram,  quae 
in  carbone  satis  efficacem  materiam  invenit,  qua  illius 
miasmatis  corruptela  diu  praecaveri  queat ,  non  nisi 
e  libri  franco  -  gallici  indice  cognitam  habeo ,  infra 
allato  1  4)  :  altera  autem  ,  quae  crustis  vaccinis  ,  bene 
siccatis ,  ad  morbi  propagationem  utitur ,  quamquam 
a  multis  reprehensa  est ,  tamen  multa  habet ,  quibus 
se  haud  temere  commendet.  Equidem  sine  ullo  par¬ 
tium  studio  commoda  expendam,  cum  hac  vaccinarum 
variofarum,  per  crustas  bene  siccatas  inserendarum, 
ratione  conjuncta. 


14)  Decouverte  nouvelle  d’un  procede  simple  et  facile ,  pour  conserver 
pendant  plusieurs  annees  le  fluide  vaccin  intact  ,  Vavoir  toujours 
disponible  a  V  exporter  dans  les  paijs  les  plus  eloignes ,  sous  la 
ligne ,  aux  tropiques  et  aux  poles ,  sans  que  Tespace  ,  le  tems  et 
les  diverses  temperatures  puissent  ni  le  detruire ,  ni  V alterer ,  pre- 
cedee  d’ un  probleme  ,  dont  la  solution  a  donne  heu  a  ces  heureux 
resuit ats ,  et  suivie  d'  une  dissertation  sur  le  succes  de  la  vaccine 
dans  le  cas  de  la  fievre  quart ;  par  Charl.  Edovard  Ayber, 
Doct.  en  iaed.  etc.  d  Par.  an  XIII.  8. 

XT. 

COLLECTANEORUM  DE  MORBO  VACCINO- 

VARIOLOSO 

♦ 

CONTINVATIO  IV. 


Pi  ogi anima  d.  xxix.  Octohr.  cidiocccxxiy  evulgatum ,  cum 
Gy.  Lyd.  Bernhard  ,  Klein  jeuae  natus,  Licentiati  me¬ 
dicinae  et  chirurgiae  honoribus  esset  ornandus. 


In  crustis  ,  quae  pustulas  vaccino  -  variolosas  tegunt, 
diu  conservari  posse  vim,  morbum  liunc  producendi, 

nuper  monui ,  promisique ,  hac  de  re  accuratius  ex¬ 
ponere. 

Qui  piimi  post  Jennevuvi  variolarum  vaccinarum 
beneficium  latissime  divulgando  de  genere  liumano 
bene  nieieii  studuerunt,  ii  fere  omnes  in  ea  versaban¬ 
tur  opinione ,  ut  putarent  ^  nisi  materies  ad  insitionem 
adbibita  e  pustulis  bene  formatis  die  septimo  vel  octavo 
bausta  fuerit,  veras  non  produci  variolas  vaccinas, 
sed  potius  exanthema  oriri,  quod  vi  careat,  variolo- 
sam  infectionem  per  omnem  vitam  impediendi.  Quo 
magis  autem  numerus  eorum  augebatur,  qui  in  re¬ 
motissimis  regionibus  liberos  suos  vaccinationis  auxilio 
a  pestifero  illo  variolarum  morbo  defendere  cupiebant, 
et  quo  saepius  tempora  incidebant,  quibus,  quamvis 
recens  materies  vaccino  -  variolosa  deesset ,  tamen  in¬ 
sitio  differri  plane  non  poterat ,  eo  certius  cognita  est 
illius  opinionis  falsitas.  Etenim  tunc  ad  crustas  quo¬ 
que  vaccinarum  pustularum  confugere ,  earumque  vim 
inficientem  experiri  coacti  fuerunt.  Primus ,  qui  bac 
via  usus  est,  teste  Exper.  de  Carro,  Yindobonensi, 

Jac.  Brycevs  ,  chirurgus  Edinensis ,  fuit  1 ) ,  quem 
qui  sequebantur ,  diligenter  enumerati  sunt  a  Lyd. 
de  Sacco  Z.  c.  p.  100.  Ab  eo  inde  tempore  haud 
dubitarunt  medicorum  plurimi,  quominus  virus  vac¬ 
cino  -  variolosum ,  crustarum  auxilio  diu  conservatum 
tuto  et  cum  certa  successus  spe  ad  variolas  vaccinas 
inserendas  adhiberi  possit.  Sed  alii  viri ,  iique  maxi¬ 
mae  auctoritatis,  in  contraria  versati  sunt,  et  adime 
versantur  sententia.  Inter  hos  jure  referendus  est 
Lvdoy.  de  Sacco,  qui  cum  quinquies  centena  millia 
infantum  sua  inoculaverit  manu,  maximam  fidem  me¬ 
reri  videtur.  Duodecim  infantibus,  experimenti  causa, 
variolas  vaccinas  inseruit  ita ,  ut  eorum  duobus  non 
nisi  rasam  et  saliva  emollitam  crustam  in  utroque 
brachio ,  reliquis  decem  autem  in  altero  brachio  simi¬ 
lem  materiam ,  in  altero  autem  recentem  lympham 
applicaret.  Cum  autem  duo  primi  infantes  morbo  tu¬ 
torio  plane  non  adficerentur,  reliquorum  decem  autem 
non  nisi  tres  pustulam  in  eo  brachio ,  cujus  cuticulae 
vulneratae  crusta  rasa  eaque  soluta  illata  fuerat,  osten¬ 
derent  ,  cum  omnia ,  in  altero  brachio  lacta ,  et  con¬ 
tagio  vaccino  -  varioloso  recenti  infecta  vulnuscula 
optimas  pustulas  produxissent,  statim  inde  crustas  vac¬ 
cino  -  variolosas  minus  idoneas  esse  ad  contagii  hujus 
efficaciam  diu  conservandam  statuebat.  Sed  quam 
ingressus  est  viam  Exper.  de  Sacco  ,  ea  a  fallaciae 
periculo  libera  esse  haud  videtur.  Nam  illud  primo 
haud  temere  viro  eruditissimo  obiici  potest,  quod  non 
sine  partium  studio  disquisitionem  illam  susceperit, 
quippe  qui  Z.  c .  p.  100.  disertis  verbis  testetur,  se  jam 
ante  instituta  experimenta  de  eorum  prospero  eventu 
dubitasse.  Dein  hoc  quoque  contra  moneri  recte  potest, 
quod  simul  cum  miasmate ,  cujus  vis  atque  efficientia 


1)  Viri,  eius  Practische  Beobacht ,  ub.  d.  Impf.  d.  Kuhpoclen  «. 
s.  w.  A,  d.  E.  m.  AnmerU .  r.  jFr.  Ghf.  Fries  e.  Bresl. 

1803.  8.  p.  101. 


tardius  se  exserit,  h.  e.  crusta  vaccino  -  varioiosa  con¬ 
tento,  aliud  corpori  inferret,  efficacius  illud,  quod 
lymphae  recenti,  quam  pustula  vulnerata  die  septimo 
aut  octavo  post  insitionem  effundit,  inesse  solet.  Hujus 
-enim  stimulus  fortior  debiliorem  obtundere  debet. 
Denique  <  t  in  ipsa  ratione ,  crustam ,  quacum  insitio 
instituenda  est,  tractandi  infelicis  experimentorum  suc¬ 
cessus  causa  latere  videtur.  I\ am  de  Sacco  rasam  crustam 
aqua  solvit,  adeoque  ejus  vim  multum  debilitavit :  dein 
totam  crustam  prius,  quam  ipsam  aqua  solverat,  vario 
modo  digitis  contrectavit,  quo  omnino  fieri  poterat,  ut 
contagium  abstergeretur.  Id  ipsum  quoque  celeberri¬ 
mum  virum  commovit ,  ut  nova  experimenta  insti¬ 
tueret.  Sed  nec  liaec  probari  possunt.  Nam  in  his 
quoque  vario  modo  crustae,  dum  radebantur,  digitis 
contrectatae,  et  aqua  solutae  sunt;  solutio  autem,  cui 
olei  consistentia  erat,  in  vitreis  vasculis  ad  futuros 
usus  servata,  et  tandem  in  usum  vocata,  aeque  ac  in 
pristinis  experimentis ,  non  sola,  sed  recenti  lymphae 
semper  juncta  ad  insitionem  adhibebatur.  Hinc  non 
omnia  vulnuscula,  cum  crustis  aqua  solutis  infecta, 
pustulas  generabant.  Cum  autem  Saccovs  his  expe¬ 
rimentis  simul  hoc  eruere  cuperet,  utrum  inter  crustas 
curiosior  delectus  haberi  debeat,  an  omnes  omnino, 
cum  illae ,  quae  a  pustulis  regularibus ,  neque  apertis 
aut  suppuratione  vitiatis  proveniunt ,  tum  illae ,  quae 
secus  se  habent ,  ad  inoculationem  possint  adhiberi, 
invenit ,  omnes  infantes ,  in  quibus  cum  hujus  generis 
pustulis  insitio  instituta  erat ,  inde  aut  nullum  omnino 
effectum  percepisse ,  aut  exanthemate  spurio ,  variola- 
rum  humanarum  contagium  nequaquam  supprimente, 
adfectos  esse.  Quam  ob  rem  Saccovs  7.  c .  p.  102. 
licet  crustas ,  ad  diu  conservandam  contagii  vaccino- 
variolosi  efficaciam  prorsus  ineptas  esse  declaret,  ta¬ 
men  in  earum  delectu  summam  curam  adhibendam 
esse  putat. 

Sed  aequum  jus  tum  que  est,  non  sola  hujus  viri 
auctoritate  acquiescere ,  qui ,  quamvis  magna  nominis 
celebritate,  et  largae  experientiae  usu  reliquos  medi¬ 
cos  facile  vicerit,  tamen  suspectae  fidei  testis  propterea 
esse  videtur ,  quoniam  et  sua  experimenta  minus  apte 
instituit ,  et  eorum  successum ,  praeconcepta  ductus 
opinione  ,  male  diiudicavit.  Praeter  Brycevm  ,  antea 
commemoratum ,  legi  hanc  contagium  vaccino  -  vario- 
iosum  diu  conservandi  rationem  commendatam  fuisse 
a  medicis  Holsatiensibus  in  Hvfelandi  bibliotheca  med. 
Yol.  IV.  p.  90.  seq.  et  cum  optimo  successu  adhibi¬ 
tam  ab  Exper.  Rnavsio  in  quinque  infantibus,  quo¬ 
rum  cuticulae  vulneratae  crustarum,  per  septem  men¬ 
ses  servatarum,  pulverem  saliva  madefactum  intule¬ 
rat  2).  Porro  medicos  Danos  hanc  per  crustas  inse¬ 
rendi  methodum  repetitis  experimentis  suis  confisos, 
commendasse  e  Novellis  II amb  urgens  ibus  anni  1807.  et 
Exper.  \  indobonensem  medicum  de  Carro  anno  hujus 
secuti  decimo  eodem  modo  veras  variolas  vaccinas 
produxisse ,  didici  e  Clesii  lib.  laud.  p.  26.  Et  nar¬ 
ravit  mihi,  cum  nuperrime  sermones  hac  de  re  con¬ 
sereremus,  fliustr.  Ci.arvs,  se  saepius  crustis  ad  pro¬ 
ducendas  variolas  vaccinas  optimo  cum  successu  usum 
fuisse ,  et  si  plurimorum  experimentorum  notitia  e  re 
mea  foret ,  me  ad  Exper.  urbis  nostrae  medicum, 
Ch  rist.  Fr.  Ri  chtertm ,  amandavit,  qui  inter  nos 
inserendis  variolis  vaccinis  plurimam  eamque  maxime 
laudabilem  impendit  operam.  Is  autem  ratione  bene¬ 
vole  mecum  communicata ,  qua  crustas  variolarum 
vaccinarum  ad  futuros  usus  diu  conservare  soleat,  ad- 
firmavit,  se,  quotiescunque  crustis  ad  producendum 
exanthema  illud  usus  fuerit,  nunquam  spe  delusum 
esse.  Praeter  hosce  viros  legi  quoque  in  Hvfelandi 
Diario  med .  pract.  Vol.  XXXV*  Pa.  V.  p.  5.  lllustr. 
Bremerym  ,  medicum  Berolinensem ,  quinqne  infanti- 


2)  Vid.  Salxburg.  med.  chir.  Zeit.  1802. 

feus  variolas  vaccinas ,  crustarum  Ope  ,  feliciter  inse¬ 
ruisse.  Omnium  autem  studiosissime  feanc  contagii 
vaccino  -  variolosi  conservandi  rationem  commendavit 
Ch  esivs  ,  medicus  Confluentinus  3) ,  et  maxime  me¬ 
morabile  retulit  exemplum  per  quinque  annos  cum 
dimidio  servatae  in  crusta  contagii  efficaciae.  Si  vera 
sunt,  quae  Vir  Experientissimus  /.  c.  p.  22.  not.  b . 
adseruit ,  liaec  ipsa  ,  per  crustas  inserendi  ratio  ,  si 
diuturnitatem  contagii  sic  adservati  spectemus,  reliquis 
omnibus  praestat.  In  qua  quidem  re  variolae  vaccinae 
egregie  cum  Immanis  conveniunt,  quas  quoque  crusta¬ 
rum  ope  sanis  infantibus  inseri  posse  multorum  scri¬ 
ptorum  testimoniis  constat.  E  multis  unum  Sarco- 
nevm  laudo,  qui  in  egregio  suo  de  variolis  libro,  a 
Lent  i  no  in  nostram  ex  italica  lingua  translato ,  de 
liac  crustarum  virtute  contagiosa  egit ,  probavitque, 
eas  tantum  crustas  liac  vi  pollere ,  quarum  cuticula 
illaesa  ab  intus  contento  pure  aeris  accessum  remo¬ 
verit.  Principium  enim  oxygeneticum ,  quod  aeri  at- 
mosphaerico  inest,  contagiosam  puris  variolosi  naturam 
delere,  diu  jam  Girtanneri  innotuit  experimentis, 
qui,  ubi  saepius  ejusmodi  pus  adservaverat  vasculis, 
aere  oxygenetico  refertis ,  id  suam  contagiosam  natu¬ 
ram  amisisse  deprehendebat.  Omnia  enim  conamina, 
morbum  variolosum  tali  pure  producendi,  irrita  fue-< 
runt.  Quare  non  potest  Clesii  opinio  ferri,  qui  pel- 
luciditatem  crustarum  a  principii  oxygenetici  copia 
derivavit  Z.  c .  p.  21.  Nam,  illo  principio  in  crusta 
praesente  ,  ab  ea  abesse  debebat  inficiendi  sanos  infan¬ 
tes  vis  ac  potestas,  quam  crustae  alias  exserunt.  Dein 
mihi  quidem  incognita  sunt  exempla  corporum ,  quae 
propter  accumulationem  illius  principii  pellucida  fuerint 
reddita.  Vitrum  enim  antimonii  seu  oxyduin  anti- 


3)  Epist.  an  d.  Zentral  -  Soc.  d.  SchuizpocJcen  -  Impf.  z.  Par.  vb . 
d.  V ortheile  d.  ScJiutzpocJc.  ,  ivenn  man  dieselb.  in  3.  Krusie 
einimpft.  Hadam.  1812.  8. 

monii  vitrificatum  Ime  referri  ab  eo  tantum  poterit, 
qui  in  defendenda  opinione  omnia  corradit,  quae  vel 
levissimam  verisimilitudinis  speciem  prae  se  ferunt. 
Si  enim  illi  exemplo  probandae  rei ,  cujus  causa  ad¬ 
ducitur,  aliqua  vis  inesset,  longe  majori  veritatis  spe¬ 
cie  pelluciditatis  fons  in  principio  carbonio  quaeri 
poterat,  quippe  quod  adamantem,  hac  inp rimis  virtute 
maxime  nobilitatum ,  totum  constituit. 

Ne  autem  partium  studio  aliquid  celasse  videar, 
addam ,  contra  hanc  methodum ,  variolas  vaccinas 
crustarum  ope  inserendi ,  Francofurtensem  medicum, 
Frankivm,  Boruss.  regi  a  consiliis  regiminis,  acriter 
pugnasse  in  Kavschii  memorabilium  to.  III.  p.  243  s. 
et  ex  illa  derivasse  ortum  variolarum ,  in  omnibus, 
in  quibus  vaccinatio  eodem  modo  fuerat  perfecta ,  ob¬ 
servatarum. 

XII. 

COLLECTANEORVM  DE  MORBO  VACCINO- 

VARIOILOSO 

CONTINVATIO  V. 


Prolusio  d.  xviii.  meus.  Mart.  A.  cioiocccxxv  scripta  et 
edita,  cum  in  Jo.  Fn.  Wilhelm  ,  Megalo  -  Hayneusem, 
Licentiati  ulriusque  medicinae  titulus  et  honor  esset 
conferendus. 


Ad  alteram  nunc  argumenti  propositi  partem  progre¬ 
dior  ,  quae  in 

11.  via  ac  ratione  ,  qua  insitio  vacciolae  institui  solet, 
exponenda  occupabitur. 

Antiquissima  autem  metliodus  plane  cum  ea  con¬ 
veniebat  ,  quae  in  variolis  inserendis  fuit  adhibita. 
Scilicet  cutis ,  plerumque  brachii ,  eo  loco ,  quo  inser¬ 
tio  musculi  deltoidis  locum  habet1),  semel  aut  bis 
terve  incidebatur ,  vulneribusque  miasma  vaccinicum 
vario  modo  inserebatur.  Nam  cum  ab  initio  rarissime 
cum  lympha  vaccinica  recenti  insitio  perfici  posset, 
sed  miasma  aut  filis  gossypinis  sive  lineis  exceptum, 
aut  duobus  vitris  planis  illinitum ,  e  valde  dissitis  lo¬ 
cis  petendum  esset ,  vulneri  cuilibet  tale  filum ,  cujus 
lympha  antea  aut  aquae  bullientis  vaporibus ,  aut  ani¬ 
ma  oris  emollita  erat,  immissum  emplastro  firmaba- 


1)  Hunc  locum  propterea  quoque  eligebant  medici,  quoniam  quo 
altius  in  brachio  tuIiius  fuerat  inflictum,  eo  magis  impediri  posse 
credebant ,  ne  infantes  scabendo  pustulas  vaccinicas  laederent, 
atque  sic  insitionis  successum  turbarent.  Vid.  Sacco  l.  c. 
I»ag.  123. 

tur;  aut  si  fluida  lympha,  intra  duo  vitra  plana,  in 
quorum  altero  foveola  erat  excavata ,  conclusa  ad  nos 
allata  fuerat,  haec  vulneribus  adfricabatur.  Neque 
tamen  inter  omnes ,  qui  vaccinationis  negotio  vaca¬ 
bant  ,  de  vulnerum  horum  ratione  constabat.  Alii 
enim  profunde  incidebant  cutim,  et  copiosius  sangui¬ 
nis  profluvium  adeo  non  timebant ,  ut  potius  inde 
meliorem  insitionis  successum  sperarent.  Sed  cum 
hoc  modo  saepe  vaccinatio  plane  non  succederet,  mias- 
mate  aut  una  cum  sanguine  statim  e  vulnere  rursus 
ejecto,  aut  ejus  natura  inflammationis  vi  atque  effica¬ 
cia  sic  immutata ,  ut  contra  variolarum  contagium 

o 

nullam  suppeditaret  securitatem,  hanc  inserendi  me¬ 
thodum  plurimi  medicorum  reiiciendam  putarunt.  Quo 
accedebat,  quod  profluentis  sanguinis  adspectus  non 
solum  infantes  maximopere  terret ,  et  ad  maximos 
ejulatus  movendos  impellit,  sed  etiam  matres  mollio¬ 
res  et  delicatulas  ab  hac  operatione ,  in  infantibus 
suis  instituenda,  reddit  alienas.  Denique  profundio¬ 
res  cutis  incisiones  ulcera  difficulter  sananda  relin¬ 
quere  solebant,  et  si  tandem  cicatrix  induceretur,  haec 
admodum  informis  erat ,  et  brachii  pulchritudini  in 
sexu  sequiore  valde  inimica.  Quae  quidem  incommo¬ 
da  ,  quamquam  experientia  saepissime  repetita  fuerunt 
confirmata ,  tamen  nondum  omnes  omnino  medicos 
permovere  potuerunt ,  ut  ab  illa  inserendi  methodo 
prorsus  abstinerent.  Sic  noverat  Ge.  Fk.  IVravs  2) 
adhuc  medicum  quendam,  qui  ab  illa,  profunda  et 
multum  sanguinem  fundentia  vulnera  infligendi  con¬ 
suetudine  recedere  nolebat. 

Alii  contra  ea  medici  adeo  suspensa  manu  cutim 
scalpello  vulnerabant ,  ut  sanguis  vel  nullus ,  vel  pau¬ 
cissimus  proflueret.  Qui  hanc  sententiam  amplecte¬ 
bantur,  in  duas  partes  discedebant.  Alii  enim  in  eo 


2)  Die  Seh utzpock enimpfung  in  ihrer  endlichen  Entscheidung  u.  s.  w. 
Nurnb.  1820.  8.  p.  254. 

solo  acquiescebant,  ut  cuticulam  cultri  apice  levissime 
finderent,  huicque  incruento  vulneri  materiam  vacci¬ 
nam  bacilli  ope  adfricarent.  Ubi  vivida  adest  vaso¬ 
rum  lymphaticorum  actio ,  a  solo  lymphae  vaccinae 
ad  cutim  aut  de  industria  facto ,  aut  fortuito  attritu 
observata  est  verae  vacciolae  eruptio.  Sic  qui  vacca¬ 
rum  ubera,  in  quibus  vacciolae  deprehendebantur, 
emulgebant ,  etiamsi  ne  minima  quidem  cutis  laesio 
locum  haberet ,  tamen ,  nisi  antea  variolis  jam  labo¬ 
raverant ,  a  vacciolis  corripiebantur.  Et  Pantzervm 
narrat  Kravsivs  /.  c.  p.  255.  cum  infanti  vacciolain 
inserere  cuperet,  tantam  resistentiam  expertum  esse, 
ut  a  proposito  abstinere  satius  duceret.  Nihilominus 
quarto  die  post  in  brachio  pustula  efflorescebat ,  quae 
signa  vacciolae  characteristica  offerebat.  Idem  in 
alio  infante  ab  eodem  viro  observabatur.  Sufficit  igi¬ 
tur  omnino ,  ut  vaccinatio  bene  succedat ,  dummodo 
cuticula  leviter  findatur ,  atque  lympha  inficiens  usque 
ad  rete  mucosum  Malpighii  penetret,  e  quo  uti  vasa 
absorbentia  originem  sumunt,  ita  quoque  in  eo  pu¬ 
stula  vaccina  sedem  suam  figit.  Alii  certiorem  fore 
tunc  demum  insitionem  opinabantur ,  cum  locum ,  in 
quo  vaccinationem  perficere  cupiebant ,  leniter  scal¬ 
pelli  ope  radendo  epidermide  prius  privassent ,  quam 
cutim  inciderent.  Quam  inserendi  vacciolas  rationem 
quamquam  Reilivs  3)  reliquis  omnibus  praetulit,  ta¬ 
men  hujus  viri  auctoritate  haud  moveor,  ut  ejus  sen¬ 
tentiae  accedam.  Nam  operationis  longior  duratio, 
quae  in  infantibus ,  saepe  nimium  inquietis ,  maxime 
fugienda  est,  dolor  temere  inde  excitatus,  inflammatio 
sic  producta  major,  atque  vis  vasorum  absorbentium  per 
eam  imminuta  justas  mihi  suppeditare  videntur  cau¬ 
sas,  ob  quas  a  Reilio  dissentiam.  Et  haud  dubie 
hae  similesque  causae  permoverunt  summum  magistra- 


3)  Ueber  Erlcnnlniss  und  Kur  der  Fieber.  Mulle  1815.  B.  V. 
pag.  352. 

tum,  qui  in  circulo  Retzatensi  regni  Bavariae  sanita¬ 
tis  publicae  curam  gerit,  ut  illius  metliodi  vaccinandi 
usum  medicis  interdiceret  4).  Huic  autem  superficiei, 
cuticula  denudatae,  sunt,  qui  tres  adhuc  parallelas  in¬ 
cisiones  imprimant  5). 

Yulneranda  autem  cutis  brachii  cujuslibet  bis 
terve  sic  est,  ut  incisiones  parallelae  justis  intervallis  a 
se  invicem  remotae  sint.  Plerumque  istud  intervallum 
pollicem  unum  aut  sesquipollicem  finiunt.  Cum  autem 
tria  vulnuscula ,  sic  juxta  se  posita ,  majus ,  quam  par 
est,  spatium  occupatura  sint,  suadet  Kravsivs,  ut  ea 
trianguli  in  formam  cuti  incidantur.  Directio  horum 
vulnerum  horizontalis  fere  omnibus  placuit  et  adhuc 
placet  medicis ,  qui  vaccinationi  divulgandae  operam 
dant ;  pauci  tantum  longitudinalem  praeferunt.  Mihi, 
si  insitionis  successum  respexerim,  inter  utramque 
rationem  nulla  differentia  intercedere  videtur.  Nam 
si  quis  longitudinales  incisiones  horizontalibus  propter- 
ea  praetulerit ,  quoniam  sic  manus  chirurgi  melius 
firmiusque  fulciri  possit ,  et  labia  vulneris ,  secundum 
directionem  fibrarum  muscularium  facti,  facilius  coeant, 
cicatrice  fere  nulla  relicta,  vereor,  ut  haec  argumenta 
sint  ad  persuadendum  apta.  Nam  vulnera  parti  infli¬ 
guntur  ,  in  qua  parum  interest ,  quonam  potissimum 
loco  cuticula  laedatur.  Quam  ob  rem  etiamsi  vulne¬ 
ris  directio  per  tremulam  chirurgi  manum  a  linea 
recta  deflecteret ,  id  neque  parti  laesae ,  neque  opera¬ 
tionis  successui  damnum  adferret.  Dein  cum  leviter 
tantum  cuticula  findatur,  vulneris  nullum  vestigium 
relinquetur,  sive  illud  horizontali,  sive  longitudinali 
modo  fuerit  directum.  Uti  autem  de  vulneris  dire¬ 
ctione  inter  medicos  non  constat ,  ita  etiam  ratione 
magnitudinis  ejusdem  a  se  invicem  discedunt.  Etenim 
alii  in  poll*icis  longitudinem  et  ultra  extendebant  vul- 


4)  Kravs  l.  c.  p.  254, 

5)  Ibid.  p,  260. 


16* 


244 


nera;  alii  ea  intra  angustius  spatium  concludebant, 
nec  una  linea  aut  sesquilinea  longiora  faciebant.  Prius 
videtur  tunc  temporis  necessarium  fuisse ,  cum  mate¬ 
ries  sicca  ad  insitionem  vacciolae  adhiberetur.  Nam 
tunc  ,  quo  brevius  vulnus  factum  erat ,  eo  majus  ob¬ 
tinebat  periculum ,  fore ,  ut  insitio  frustra  sit  suscepta. 
Nunc  vero ,  cum  recens  e  pustula  vaccina  hausta 
lympha  statim  ad  vaccinationem  adhiberi  solet,  bre¬ 
vioribus  plagis  unius  aut  sesquilineae  sine  nostrae  ex¬ 
spectationis  frustrandae  metu  contenti  esse  poterimus. 
Olim  scalpellus,  materia  vaccina  infectus,  aliquam¬ 
diu  in  vulnere  relinquebatur,  et  repetitis  vicibus  supra 
illud  detergebatur ,  ut  eo  facilius  lympha  inficiens  a 
vasis  lymphaticis  resorberi  posset.  Sed  utrumque, 
cum  vulnus  magis  irritet  atque  sic  inflammationem 
intendat ,*  vitandum  esse  videtur,  inprimis  cum,  quo 
celerius  aeri  aditus  ad  vulnus ,  eique  adhaerentem 
lympham  vaccinam  praecludatur ,  eo  certius  sperare 
possimus ,  ut  insitio  vacciolae  successu  optato  haud 
careat.  Videtur  enim  per  principii  oxy genetici  con- 
nubiiim  cum  lympha  inficiente  hujus  vis  et  efficacia, 
quemadmodum  alias  jam  monui  6)  ,  multum  imminui. 
Quam  ob  rem  audiendi  non  sunt ,  qui  profluentem  ex 
aperta  pustula  lympham  aeri  expositam  relinquunt, 
donec  sensim  spissior  et  simul  tenacior  reddita  fuerit. 
Nam  praeter  illam  lymphae  mutationem ,  quae  ab  ac¬ 
cedente  principio  oxygenetico  efficitur ,  spissior  lym¬ 
pha  hoc  etiam  incommodi  habet ,  ut  difficulter  lan¬ 
ceolae  apicem  relinquat.  Alii  totum  vaccinationis  ne¬ 
gotium  statim  post  vulnera  incisa  absolvebant:  alii 
exspectabant,  donec  sanguis  prodiens  coagulo  formato 
m  crustam  firmiorem  abierat,  quam  post  aliquot  dies 
auferebant ,  huicque  loco ,  cuticula  nondum  tecto, 
miasma  vaccinicum  inserebant 7).  Qua  re  nihil  aliud 


6}  Opuscul.  acad.  arguni.  med.  et  philol.  Vol.  I.  No.  10. 
?  Ballhorn  et  Sthomeyer  1.  c,  p.  66. 

efficitur ,  quam  ut  operatio ,  quae  intra  pauca  tempo¬ 
ris  momenta  perfici  potest ,  longius  protrahatur. 

Alia  inserendi  vacciolas  methodus  sic  perficitur, 
ut  contagium  per  vulnuscula  tria  vel  quatuor  in  utrius- 
que  brachii  eo  loco ,  qui  paulo  ante  indicatus  est, 
punctim  facta  corpori  infantili  inferatur.  Hanc  prae¬ 
ter  alios ,  ipso  priores ,  celeberrimus  Sacco  maximo- 
pere  commendatam  reliquis  omnibus  propterea  prae¬ 
fert,  quoniam  facillima  sit,  intra  brevissimum  tempus 
perfici  queat,  mediocrem  dolorem  procreet,  atque  cer¬ 
tissimum  successum  promittat.  Quibus  haec  methodus 
placet ,  ii  aut  siccam ,  aut  recentem  fluidamque  mate¬ 
riem  vaccinicam  in  usum  trahunt,  quemadmodum 
alterutram  rationem  etiam  ii  sequebantur,  qui  antea 
expositam  vaccinandi  methodum  praeferebant.  Vac¬ 
cinatio  autem  via  sicca  perficitur  cum  lanceolis  ebur¬ 
neis  ,  aut  cum  spinis ,  aut  cum  filis  lineis,  quibus  om¬ 
nibus  lympha  inficiens  inducta  fuit.  In  tensam  cutim 
lanceola  aut  spina ,  cujus  lympha  antea  aut  halitu 
oris,  aut  saliva,  aut  aquae  tepidae  guttula  emolliri 
debet,  ad  lineae  profunditatem  infigitur;  alterum  vul¬ 
nus  instrumento  altius  infixo  efficitur ,  ut  ea  pars  in¬ 
strumenti  laedentis,  cui  materiei  inficientis  aliquid 
adhaeret ,  vulneris  labia  contingat.  Si  tribus  vulne¬ 
ribus  insitionem  peragere  medico  placuerit ,  lympham, 
in  duorum  priorum  marginibus  haerentem  colligere 
eaque  tertium  vulnus  inficere  debet.  Eburneam  lan¬ 
ceolam  Sacco  8)  chalybeis  anteponit,  quoniam  hae  a 
lympha  vaccina  facile  robiginem  contrahant ,  qua 
naturam  lymphae  immutari ,  atque  ad  insitionem  mi¬ 
nus  efficacem  reddi  constet.  Insitio,  quae  per  fila 
infecta  atque  siccata  perficitur ,  longior  est  magisque 
dolens.  Brachii  enim  cutis  tensa  leviter  inciditur, 
vulnerique  punctim  facto ,  sesquiiineam  longo ,  filum 


8)  J>»  c,  p.  121. 

ejusdem  longitudinis,  lympha  vaccina  prohe  imbutum 
immittitur  ita ,  ut  in  vulnere  velut  in  vagina  lateat. 
Emolliri  autem  non  debet,  quoniam  rigiditate  amissa 
minus  commode  in  vulnus  inferri  potest ,  et  rubella 
lympha ,  quae  e  vulnusculo  stillat ,  ad  solvendam  ma¬ 
teriem  contagiosam  sufficit  9). 


9)  Sacco  1.  c.  p.  122. 

XIII. 

COLLECTANEORVM  DE  MORBO  VACCINO- 

VARIOLOSO 

CONTINVATIO  VI. 


Prolusio  d.  xxii.  mens.  Mart.  A.  R.  S.  cioiacccxxv  edita, 
cum  Ca.  Chph.  Fkiedrich  medicinae  et  chirurgiae  Li- 
centiatus  esset  renuntiandus. 


Si  fluida  et  recens  e  pustula  vaccina  hausta  lympha 
ad  insitionem  adhibetur,  ratio,  a  Celeberrimo  Sacco 
commendata  ,  omnium  simplicissima  est ,  eaque  pro¬ 
pter  ea  reliquis  praeferri  meretur.  Sine  omni  enim  in¬ 
strumentorum  adparatu ,  qui  meticulosiores  infantes, 
quemadmodum  jam  in  antecedentibus  monui ,  adeo 
terret,  ut  saepe  convellantur,  perfici  potest;  dein  quod 
haud  levem  commendationis  partem  efficit ,  pustula, 
unde  contagium  desumitur ,  tam  parum  inde  laeditur, 
ut  ea  ad  longe  majorem  infantum  copiam  vaccinan- 
dam  sufficiat ,  quam  si  quis  acubus  aliis ,  ad  insitio¬ 
nem  efficiendam  inventis  utatur.  Acum  scilicet  vul¬ 
garem  suendo  destinatam ,  adhibet ,  quacum  pustu¬ 
lam  vaccinam  aperit,  lymphamque  inficientem,  e 
vulnusculo  stillantem ,  acuique  adhaerentem  infert  in 
cuticulam ,  eodem  instrumento  perforatam.  Pustulae 
autem  vaccinae  interiorem  structuram  a  variolosa  m 
eo  recedere  constat ,  quod  haec  non  nisi  unum  cavum 
formet,  illa  autem  septulis  in  plures  cavernulas  divi¬ 
datur,  quarum  una  aperta  minime  reliquae  omnes  li¬ 
quorem  contentum,  sicuti  illud  in  pustula  variolosa 
locum  habet,  effundunt,  sed  pluries  pertundi  possunt 

ad  novam  inde  lympham  aeque  efficacem  hauriendam, 
et  cum  vulnusculi  tam  exigui  margines  extracta  acu 
statim  coeant ,  ah  aeris  in  apertam  cavernulam  in¬ 
gressu  nihil  quoque  incommodi  metuendum  erit.  Sed 
cum  haec  vacciolas  inserendi  methodus  Clarissimo 
Sacco  nimium  simplex  esse  videretur,  acum  certe 
vaccinatoriam  paulisper  immutavit.  Nam  per  totam 
ejus  longitudinem  canaliculum  curavit  insculpendum, 
ut  eo  major  lymphae  quantitas  adhaerere  ,  et  pluribus 
vulneribus  inficiendis  sufficere  posset.  Ejusmodi  acu 
marginem  vacciolae  obliqua  transfigit  directione,  inde- 
que  stillantem  lympham  canaliculo  excipit.  Quo  facto 
ctitim  insitionis  loco  digitis  sinistrae  manus  tensam, 
acu  oblique  directa  ad  unius  aut  sesquilineae  profun¬ 
ditatem  pertundit ,  eamque  dum  extrahit ,  leviter  in 
vulnere  huc  illuc  motitat.  Lymphae  nonnihil  sub 
hac  operatione  in  vulnusculi  margine  remanet ,  quod 
extractae  acus  cuspide  collectum  ad  secundum  vulnus, 
a  priore  unum  vel  duo  pollices  remotum ,  contagio 
vaccino  inficiendum  adhibet.  Nunc  novam  lymphae 
copiam  simili  modo,  qui  paulo  ante  commemoratus 
est ,  e  pustula  depromit ,  eaque  duo  vulnuscula ,  pun- 
ctim  in  altero  brachio  facta ,  inficit.  Quae  quidem 
operatio  intra  brevissimum  temporis  spatium  perfici¬ 
tur,  et  cum  vulnuscula  adeo  exigua  sint,  ut  inflam¬ 
mationem  non  producant ,  haud  opus  esse  peculiari 
eorum  curatione,  recte  Sacco  x)  statuit. 

Qui  lanceola  operationem  perfici  malunt,  vario 
modo  instrumenti  formam  immutarunt.  Nam  planae 
cuspidis  superficiei  insculpendum  curarunt  foveolam, 
ut  in  ea  major  materiei  vaccinae  copia  condi  possit. 
Talis  instrumenti  forma  Ritteko 1  2)  haud  placet,  cum 
ob  cuspidis  tenuitatem  sulci  seu  foveolae  profunditas 
admodum  exigua  esse  possit,  atque  jam  ea  lymphae 


1)  Libr.  dt.  p.  119. 

2)  Htfeland.  Journal.  B.  XXI.  St.  3.  S.  36. 

copia  ,  cjuae  cuspidi  non  excavatae  adhaerere  soleat, 
ad  insitionem  feliciter  peragendam  sufficiat.  In  quo 
"V  iro  Exper.  lubens  adsentior.  Sed  propositam  ab 
eodem  apicis  lanceolae  immutationem  probare  non 
possum.  Hanc  enim  non  recta  procedentem,  uti  ple¬ 
rumque  solet ,  effingi  jubet ,  sed  ita  ,  ut  ejus  apex  ab 
uno  latere  paululum  elevatus  sit.  Id  autem  propterea 
necessarium  esse  putat  quoniam  cuspis  recta  proce¬ 
dens  cutim,  quae  cum  maxima  diligentia  vitanda  sit, 
facile  laedere  possit.  Sed  liunc  metum  multum  cogi¬ 
tatio  imminuit,  lianc  imprudenter  factam  vulneratio¬ 
nem  cutis  ab  hominibus  artis  peritis ,  quibus  solis 
vaccinationis  negotium  in  republica  bene  ordinata  com¬ 
mittendum  est,  verendam  non  esse,  et  si  acciderit, 
periculo  fere  o  nni  carere.  Dein  videtur  mibi  instru¬ 
menti  ,  hoc  modo  efformati ,  usus  hoc  incommodum 
adferre ,  ut  operatio  difficilius  cum  illo  perficiatur, 
quam  cum  vulgari  lanceola ,  adeoque  longius  tempus 
requirat.  —  Alii  una  acu  haud  contenti ,  duas  invi¬ 
cem  junxerunt  ita,  ut  uno  ictu  duae  plagae  efficerentur. 
'Tale  instrumentum  peculiari  libello  Jac.  Sckmidt  de¬ 
scripsit  atque  icone  addita  illustravit  3).  Aloys.  Carl, 
qui  nunc  medici  secundarii  in  nosocomio  ophthalmia- 
trico  Vindobonensi  munere  fungitur ,  totum  adeo  in¬ 
strumentorum  ad  vaccinationem  ab  ipso  commendato¬ 
rum  apparatum ,  sub  ejus  auspiciis  fabricatum ,  ven¬ 
didit  4).  Consistebat  ille  ex  spathula ,  acubus  aliquot 
argenteis ,  quae  in  cuspidis  plana  superficie  paululum 
excavatae  erant ,  e  siphonibus ,  ad  sugendam  e  vac- 
ciolae  pustula  lympham ,  iterumque  in  vulnera  facta 
expellendam  aptis ,  vitroque  plano ,  quo  excepta  atque 
siccata  lympha  per  aliquod  tempus  servari  potest. 


3)  Acus  vaccinaioria.  Passov.  1810.  8.  Cum  fig. 

4)  Cons.  ei.  Ari  zu  Impfen  u.  PocTcenstoff  in  fliissiger  Gestalt  uuf- 
zubewahren.  JSebst  ein.  Beob.  u.  Erfuhr.  uber  die  KuhpocJien- 
lehre,  JP ien  1807.  8.  C.  tabb.  II.  aen. 

Tales  apparatus,  publicis  interdum  sumtibus  compa¬ 
rati,  inter  medicos,  vaccinationi  operam  dantes,  di¬ 
stribuebantur. 

Similis  cum  hac ,  de  qua  modo  exposui ,  ratio  ea 
est,  quam  commendavit  Legnervs  5) ,  medicus  Sile- 
siacus.  Per  cucurbitas  scilicet  cruentas  cuti  levia  in¬ 
flixit  vulnuscula ,  iisque  materiam  vaccinam  attrivit 
recentem.  Scalpelli  autem  duo  aut  tres  tantum  in 
machina  relicti  ita  disponuntur,  ut  elatere  soluti  cutim 
leviter  concidant.  Si  profundius  facta  vulnera  san¬ 
guinem  stillaverint ,  haud  prius  contagium  vulneribus 
admovendum  est,  quam  donec  is  profluere  cessaverit. 
Videtur  haec  methodus  iis  inprimis  convenire,  qui 
balneatoriam  exercent ,  atque  cucurbitularum  usui 
multum  adsueti  sunt.  Hi  feliciores  haud  dubie  erunt, 
si  insitionem  vacciolarum  hac  via  ac  ratione  tenta- 
verint. 

Denique  fuerunt  multi ,  qui  vesicatoriorum  ope 
contagium  vacciolosum  corpori  omnium  optime  inferri 
posse  opinarentur.  Inter  hos  J.  F.  Baltzivm  6)  ,  Jo. 
Fis .  Osiandrvm  7 *)  ,  Layatkrvm  s  )  ,  Geo.  Wedekin- 
dvm  9)  aliosque  commemorare  liceat.  Et  Osiander 
quidem  vaccinationis  negotium  hoc  modo  conficiebat. 
V  espertino  tempore  medii  brachii  sinistri  eo  loco,  quo 
aut  musculus  deltoides  et  biceps  conveniunt ,  aut  po¬ 
sterior  maxime  prominet,  imponebat  vesicatorium, 
unguis  magnitudine ,  illudque  aliquot  emplastri  ad¬ 
haesivi  striis  firmabat.  Altero  mane  in  promptu  esse 
debebat  cuticula ,  quam  auri  bracteatores  necessariam 
habent ,  particula  ejusdem  cum  emplastro  vesicante 


5)  Ueber  Pockcn  u.  Pocken  -  Impfung.  Hirschb.  1815.  p.  37. 

6)  Diss.  de  praestantiore  variolas  vesicatorii  ope  inserendi  methodo. 

Stuttg.  1792.  4. 

h)  ytusfuhrl.  vfbhandl.  ub.  d.  Kuhpocken.  Gotting.  1801.  8. 

-Abhundl.  ub.  dxe  JMilchbluttern  od.  die  sogenunnt.  Kuhpocken. 
Ziirich  1801.  8. 

9)  Theor.  prakt.  uibhandl.  von  den  Kuhpocken.  Busel  1802.  8. 

magnitudinis  ,  cujus  mediae  parti  lymphae ,  e  vaccio- 
lae  pustula  haustae,  guttulam  penicilli  mollioris,  quo 
pictores  utuntur ,  ope  imponebat.  Quo  facto  elevatam 
per  vesicatorium  cuticulam  plagis  duabus,  crucem  for¬ 
mantibus,  discindebat,  vulnerisque  laciniis  forcipe 
orbem  cuticulae  bracteatoriae  una  cum  materia  infi¬ 
ciente  imponebat,  eumque  reductis  in  suum  locum, 
quas  antea  reclinaverat,  discissae  cuticulae  laciniis  ob¬ 
tegebat.  Neque  hoc  munimento  solo  contentus,  de¬ 
super  collocatam  particulam  cuticulae  bracteatoriae, 
sesquipollicem  longam ,  et  pollicem  latam ,  duabusque 
striis  emplastri  adhaesivi  anglicani  firmatam,  tegebat 
duplicato  linteo ,  cui  unguentum  rosatum  inductum 
est,  omnia  denique  fascia  circulari  continebat.  Quatuor 
et  viginti  horis  transactis  totum  apparatum,  fascia  so¬ 
luta,  removet,  locumque  insitionis  quotidie  bis  deligat, 
h.  e.  antea  lacte  tepido  ablutum  linteo  tegit,  unguento 
rosato  illinito.  Quae  quidem  curatio  ad  perfectam 
usque  vulneris  sanationem  continuatur.  Hanc  autem 
vaccinandi  methodum ,  quae  inutili  sua  operositate 
displicet ,  Osiander  propterea  reliquis  omnibus  prae¬ 
fert  ,  quoniam  ea  in  usum  vocata  certissimus  esse 
possis  partim  de  lymphae  inficientis  justa  quantitate  in 
corpus  illata ,  partim  de  contagio  cuti  ipsi  per  satis 
longum  temporis  spatium  applicato.  Quam  levia  au¬ 
tem  haec  argumenta  sint,  recte  ostendit  Celeb.  Geo. 
Sachse  1  °) ,  qui  ita  quoque  de  vaccinatione  optime 
meruit,  ut  phaenomena,  quae  ab  ipsius  insitionis  ini¬ 
tio  usque  ad  diem  decimum  octavum  in  aegris  obser¬ 
vabantur,  dum  insitio  sive  per  vulnera  punctim  lacta, 
sive  per  fila,  sub  incisam  cutim  introducta,  sive  deni¬ 
que  per  vesicatorium  perfecta  fuerat,  diligenter  nota¬ 
ret,  atque  sic  de  pretio,  quod  cuilibet  harum  metho¬ 
dorum  vere  statuendum  sit,  judicandi  facilitatem  pro¬ 
moveret. 


10)  Beobacht.  u.  Bemerk.  iib.  Kuhpocken.  Berl.  1812.  8. 

Hanc  autem  inserendarum  vacciolarum  rationem 
jure  meritoque  Viri  maximae  auctoritatis  rejiciendam 
esse  putarunt  ,  tum  quod  inter  omnes  sit  incertissima, 
tum  quoniam,  id  quod  Sacco  frequentissime  observa¬ 
vit,  facillime  vaccinellarum  s.  vacciolarum  spuriarum 
originem  promoveat.  Cujus  quidem  duplicis  eventus 
causam  Exper.  Rittervs  1  *)  inde  inprimis  derivavit, 
quod  partim  ostiola  vasorum  lymphaticorum  vesicato- 
rii  stimulo  occludantur ,  partim  miasma  vaccinum  a 
lympha,  ex  irritata  superficie  copiose  profluente  aut 
nimium  diluatur,  atque  sic  efficacia  sua  privetur,  aut 
penitus  expellatur. 

Quae  mihi  ex  his ,  de  quibus  hucusque  exposui, 
vaccinandi  methodis  maximopere  commendanda  videa¬ 
tur,  haud  difficile  erit  intellectu,  si  quis  ea  perpen¬ 
derit,  quae  in  limine  hujus  scriptionis  de  Saccoi  me¬ 
thodo  disputavi.  Sed  haud  inutiliter  dispici  posse  vi¬ 
detur  ,  utrum  una  eademque  methodus  in  omnibus 
omnino,  quibus  vacciolae  inserendae  sunt,  adhibenda, 
an  ea  secundum  variam  corporis  constitutionem,  quin 
pro  morum  adeo  diversitate  varianda ,  et  nunc  haec, 
nunc  alia  methodus  eligenda  sit.  Hanc  saltim  senten¬ 
tiam  Vir  Experientissimus ,  et  Collegii  med.  supremi 
Petropolitani  membrum  (nomen  enim  suum  celavit) 
fovit ,  quippe  qui  variam  corporis  facultatem ,  contra 
admotos  stimulos  reagendi  ( excitabilitatem  vulgo  vo¬ 
cant)  diligenter  ponderandam  esse  censuit.  Experien¬ 
tia  enim  edoctus  multos  invenit  infantes ,  in  quibus 
cum  leves  cuticulae  laesiones ,  quae  a  plurimis  com¬ 
mendantur  ,  quamvis  saepe  repetitae ,  nihil  efficerent, 
profunda  cutis  vulnera,  in  quae  fila,  lympha  vaccina 
probe  imbuta ,  reponebantur ,  optato  successu  nun¬ 
quam  destituebantur12). 


11)  L.  e.  p.  38. 

12)  Hvfel.  Journ.  Vol.  XXI.  Pa.  3.  p.  38. 

XIV. 

COLLECTANEORVM  DE  MORBO  VACCINO- 

VARIOLOSO 

CONTINVATIO  YII. 


Programma  d.  x.  mens.  Apr.  cioidcccxxvi  publice  pro¬ 
pe*  itum,  cum  Otto  Ernest.  Boesewetter,  Wiesenen- 
sis  Saxo,  medicinae  ac  chirurgiae  Licentiatus  esset  cre¬ 
andus. 


Cum  anno  cicioccci.  loci  in  facultate  medica  obtinendi 
causa  scribenda  et  publice  defendenda  esset  disputatio, 
ejus  argumentum  repetii  a  vario! is  vaccinis ,  quae 
tunc  medicorum  omnium  omnino  regionum  animos  in 
iioc  maximum,  quo  Ed.  Jennervs  genus  humanum 
beavit,  beneficium  intenderant  x).  Eo  autesn  tempore 
cum  omnibus  fere  medicis  in  ea  versatus  sum  senten¬ 
tia  ,  ut  eos ,  qui  morbum  vaccino  -  variolosum  rite 
superaverint,  per  reliquam  vitam  ab  omni  contagio 
varioloso  tutos  esse  pronuntiarem.  Cujus  quidem  per¬ 
suasionis  certitudo  post  octo  annorum  intervallum  mul¬ 
tum  jam  erat  imminuta ,  cum  frequentia  hominum 
exempla ,  qui  varioloso  contagio  post  variolas  vacci¬ 
nas  recte  insitas  et  superatas  resistere  haud  poterant, 
ab  iis  adeo  medicis  literis  consignata  legissem ,  qui 
inter  praecipuos  -vaccinationis  patronos  communi  om¬ 
nium  consensu  referebantur.  Operae  igitur  pretium 
facturus  esse  mihi  videbar  anno  hujus  seculi  nono, 


1)  Opusculor.  acad.  med.  et  philolog.  argum.  Vol.  I.  no.  V.  Colle¬ 
ctanea  quaedam  de  morbo  vaccino  -  varioloso. 

si  liujns  facti ,  cujus  veritas  in  dubium  vocari  non 
poterat ,  explicationem  tentarem  ,  causasque  rimarer, 
quae  illam  universalem  persuasionem  de  vi  variola- 
rum  vaccinarum  tutrice  contra  novam  variolarum  in¬ 
fectionem  subverterent 2).  Inter  lias  causas  perversa 
et  maxime  negligens  vaccinationem  instituendi  ratio 
primo  loco  ponenda  esse  mihi  videbatur.  Si  enim 
legimus ,  gravissimae  illius ,  si  effecta  respicimus, 
operationis  exercitium  in  multis  terris ,  <?erte  ab  ini¬ 
tio  ,  non  iis  tantum ,  qui  ejus  cognitione  idonea  erant 
imbuti ,  sed  omnibus ,  qui  quamvis  rudes ,  omnique 
scientia  medica  destituti,  illud  tamen  ob  lucelli  inde 
captandi  spem  suscipere  sustinebant,  permissum  fuisse, 
profecto  tali  vaccinas  variolas  inserendi  rationi  haud 
multum  fidere  poterimus.  Ex  hac  quidem  causa  m ul- 
titudinem  hominum,  a  variolis  post  vaccinationem 
rite  peractam  correptorum ,  quae  in  Anglia  observata 
est ,  derivo.  Cum  enim  ibi  medicinae  exercitium 
nullis  fere  legibus  regatur,  sed  cuique,  modo  inve¬ 
niat,  qui  suam  ipsorum  sanitatem  vitamque  illi  con¬ 
credere  haud  dubitent,  medicum  facere,  et  medica¬ 
menta,  quocunque  tandem  modo  praeparata,  vendere 
liceat,  haud  mirum  videri  potest,  tales  medicos  cir¬ 
cumforaneos  tunc,  cum  Jenneri  inventum  recentissi- 
mum  esset ,  totam  Angliam  pervagatos ,  innumerae 
infantum  multitudini  morbum,  sic  dictum  tutorium, 
inseruisse ,  qui  cum  contagio  varioloso  exponerentur, 
ab  hoc  inficiebantur.  Neque  vanus  omnino  est  metus, 
fore ,  ut  inter  nos  quoque ,  qui  de  meliore  medicinae 
publicae  conditione  jure  meritoque  laetamur ,  similia 
exempla  quam  plurima  observentur,  simulae  aliquando 
variolae  epidemie  grassabuntur. 

Praeter  hanc  causam  aliae  adhuc  inveniuntur, 
quae  aeque  multum  contribuunt  ad  vim  variolarum 


2)  L.  c.  no.  VII.  Collectan.  de  morbo  vur.  vaccin.  Contin.  I. 


255 


vaccinarum  adversus  morbi  variolosi  contagium  aut 
imminuendam  ,  aut  penitus  tollendam.  Quarum  cau¬ 
sarum  accurata  cognitio  cum  maxime  necessaria  sit, 
quoniam  sine  hac  illas  evitare  haud  possumus ,  utilis¬ 
simum  laborem  Adph.  Fr.  Ludersivs  suscepit,  cum 
de  iis  diligenter  exponeret3).  Versatur  autem  Vir 
Exper.  in  ea  sententia ,  ut  variolarum  vaccinarum  in¬ 
sitionem  inprimis  propterea  contra  variolas  saepe  in¬ 
efficacem  esse  statuat ,  quoniam  vaccinatio  fuerit  im¬ 
perfecta.  Certissime  enim  sibi  habet  persuasum ,  ne¬ 
minem  unquam,  in  quo  insitio  variolarum  perfecta 
locum  habuerit ,  variolis  veris  obnoxium  fore ,  adeo- 
que  Virum  Illustrem,  Stieglitzivm  ,  reprehendendum 
censet,  quod  is  variolarum  mitigatarum  originem  non 
in  imperfecta  vaccinatione ,  sed  potius  in  peculiari 
quadam  corporis  constitutione ,  quam  idiosyncrasiam 
vocant,  quaerat.  Si  vero  multa  exstant  hominum 
exempla 4) ,  qui  bis  variolis  veris  laboraverint ,  in 
quibus  igitur  ob  singularem  corporis  constitutionem 
dispositio  quaedam  ad  iteratam  infectionem  neutiquam 
morbo  prius  superato  extincta  erat ,  equidem  haud 
video ,  cur  non  idem  in  variolis  vaccinis  locum  ha¬ 
bere  ita  possit,  ut,  qui  vaccinatione  rite  peracta  sese 


3)  Versuch.  ein.  Tirit.  GeschicTite  der  hei  Vaccinirt.  beobacht.  31en- 
schenblaltern.  ylltona  1824.  p.  138  —  143. 

4)  Talia  retulit  nuper  Chapmannvs  (  Philad .  Journ.  Vol.  VII. 

p.  431  ff .  )  ,  Jo.  Beejlivs  ,  medicus  nosocomii,  recipiendis  ae¬ 
grotis  variolosis  Philadelphiae  destinati,  Jo.  Thomsonvs  (  Hi- 
stov .  sKetch  on  the  entertuvn.  opiti.  bij  vied .  itieii  respect.  Ilie  se- 
cond  occurr.  of  sviull  pox.  iLduib .  1822.  )  aliique.  Ipse  ego 

anno  hujus  seculi  duodecimo  duo  edidi  programmata,  qu.bus 
non  omnino  infrequentem  esse  variolarum  reditum  post  eundem 
morbum  bis  terve  adeo  feliciter  superatum.  Vid.  Opusculor. 
meor .  Vol.  I.  no.  XX.  et  XXI.  Hisce  exemplis  variolarum 
bis  redeuntium  unum  addo,  quod  a  Ph.  Gabr.  Henslero  ob¬ 
servatum  fuisse  legi.  Is  scilicet  tres  unius  familiae  filios,  vario¬ 
lis  decumbentes  quondam  curaverat ,  e  quibus  quadriennio  post 
unus  febre  ,  capitis  atque  epigastrii  dolore ,  vomituque  corripie¬ 
batur  :  quarto  morbi  die  variolae  erumpebant  copiosae ,  hic 
cohaerentes,  illic  confluentes.  Multo  gravius  et  periculosius 
secunda  vice  decubuit  aegrotus. 

contra  contagii  variolosi  vim  munivisse  putaverit,  vo¬ 
tis  et  spe  excidat  sua.  Imperfectam  autem  vaccina¬ 
tionem  vocat  eam ,  quae  minime  regularem  et  imper¬ 
turbatum  vacciolae  (hoc  enim  verbo  variolas  vaccinas 
insignit )  decursum  inde  a  prima  contagii  in  corpus 
receptione  usque  ad  crustae  lapsum  produxit,  neque 
eo,  quod  motus  febriles  magis  minusve  luculentos  ex¬ 
citavit ,  pustulamque  nulla  areola  cinxit,  corpus  ae¬ 
grotum  universum  tunc ,  cum  morbi  vis  atque  impe¬ 
tus  fastigium  attigit ,  affectum  fuisse  ostendit. 

Ab  hac  imperfecta  vaccinatione  originem  suam 
repetere  vacciolas  spurias ,  idem  Ludersivs  contendit 
p.  143. ,  inter  quas  ,  apto  vaccinellarum  nomine  ab  illo 
insignitas ,  atque  vacciolas  veras  eadem  ratio  locum 
habeat,  quae  inter  variolas  atque  variceilas  jam  diu 
sit  observata.  E  quo  tempore  medici  vaccinationem 
exercuerunt,  multoties  experti  sunt,  insitionem  spe¬ 
rato  caruisse  successu.  Videbant  enim  inde  eruptio¬ 
nem  cutaneam  oriri ,  quae ,  sive  ad  ejus  formam,  sive 
ad  celeritatem,  qua  morbus  finiebatur,  sive  denique  ad 
effecta  salutaria ,  quibus  exanthema  illud  prorsus  de¬ 
stituebatur,  respicerent,  a  vera  vacciola  luculentissime 
differebat.  Cujus  quidem  phaenomeni  causae  dignae 
sunt ,  quae  diligentissime  investigentur.  Nam  cum 
imperfecta  vaccinatio  vacciolam  veram  non  producat, 
adeoque  corpus  nostrum  contra  variolarum  contagium 
non  muniat,  res  omnino  maximi  momenti  est,  ea 
bene  cognita  habere ,  quae  exspectationem  nostram  de 
insitionis  successu  frustrari  possint. 

Ludersivs,  Vir  Exper.  et  Doctiss. ,  in  eas  causas 
diligenter  inquisivit ,  quae  vaccinationem  irritam  red¬ 
dere  possunt.  Inter  quas  primo  loco  materiam  po¬ 
suit ,  e  vaccarum  uberibus  desumtam ,  quae  non  vac¬ 
ciola  vera ,  sed  vaccinellis  tantum  laborabant.  Jenne- 
rus  ipse  maxime  dignam  esse  utriusque  morbi  distin¬ 
ctionem,  ne  qui  e  vaccinellarum  pustulis  sibi  lym¬ 
pham  inseruerit ,  se  hoc  modo  tutum  a  variolarum 

contagio  credat.  Vid.  Ed.  Jenner’s  TJniers .  ub .  d. 
JJrsach .  ?/.  Tf  irlx,  d .  KnJtpock .  Hannov .  1799.8.  pag.  6. 
Quemadmodum  enim  in  hominibus  interdum  exanthe¬ 
mata  efflorescunt,  quae  quidem,  si  obiter  tantum  mor¬ 
bum  consideraverimus ,  non  nulla  cum  variolis  com¬ 
munia  habent,  sin  accuratius  rem  perpenderimus, 
multa  offerunt ,  quibus  longe  ab  illo  morbo  recedunt, 
unde  quoque  non  variolarum ,  sed  varicellarum  potius 
nomen  merentur,  ita  idem  quoque  in  vacciolis  obser¬ 
vare  licet,  quae  varias  formas  constituunt,  accuratis¬ 
sime  a  se  invicem  distinguendas ,  cum  una  tantum 
eaque  vera  lympham  praebeat ,  quae  in  corpus  huma¬ 
num  insita  hoc  contra  variolarum  contagium  tuetur, 
reliquae  autem ,  vaccinellae  a  Ludersio  dictae ,  lym¬ 
pha  tam  benefica  penitus  carent.  Diligenter  igitur 
signa  sunt  anquirenda ,  quibus  vaccinellae  a  vacciolis 
sine  errandi  pediculo  distingui  possunt.  Quam  qui¬ 
dem  operam  in  se  suscepit  Ludersivs  ,  qui  de  vace so¬ 
la  e  immutationibus  accurate  exponere ,  easque  iconi¬ 
bus  ad  naturam  factis  propediem  illustrare  voluit  5)« 
Sed  tertius  jam  agitur  annus ,  ac  promissis  nondum 
stetit  Vir  Eruditiss. ,  quod  maximopere  dolendum  est. 
Nam  cum  in  Holsatia  vivat,  in  qua  vacciolarum  plura, 
quam  in  aliis  regionibus ,  occurrunt  exempla ,  opti¬ 
mam  habebat  opportunitatem,  illum  vaccarum  mor¬ 
bum  saepissime  videndi ,  atque  non  solum  sympto¬ 
mata ,  quae  illi  semper  adhaerere  solent,  totumque 
morbi  decursum ,  sed  etiam ,  si  qua  diversitas  inter 
vacciolam  atque  vaccinellas  intercederet ,  eam  cognos¬ 
cendi.  Donec  igitur  promissus  et  diu  exspectatus 
Ludersii  liber  prodierit,  Geo.  H.  Masio,  quod  eidem 
argumento  aliquam  lucem  accendere  studuerit ,  ob¬ 
stricti  esse  debemus.  Is  autem  tres  formas  vaccinel- 
larum  descripsit,  nigras,  albas  et  vesiculosas  e  flavo 


5)  Spem  nobis  fecit  l.  c .  p.  150.  et  repetita  vice  p.  190. 

I.  17 

fuscas.  Qui  hoc  inter  yacciolam  veram  et  vaccinel- 
las  discrimen  intercedere  putant ,  ut  febriles  motus, 
lactisque  secretio  suppressa ,  unde  totam  corporis  con¬ 
stitutionem  in  adfectionis  societatem  tractam  fuisse 
appareat ,  non  nisi  vacciolae  competant ,  a  vaccinel- 
lis  autem  absint,  ii,  quam  fallax  illud  discrimen  sit, 
e  Masio  discere  poterunt,  qui  in  prima  secundaque 
vaccinellarum  ab  ipso  observatarum  lorma  vehemen¬ 
tem  febrim,  interruptamque  lactis  secretionem  anim¬ 
advertit. 

Cum  igitur  lympha ,  e  vaccinellis  desumta ,  vi 
destituta  sit ,  variolarum  contagio  resistendi ,  maxima 
medici  cura  opus  est,  ut  ne  illam  ad  insitionem  adhi¬ 
beat.  Nam  praeterquam  quod  optato  excidit  suc¬ 
cessu  ,  etiam  in  praesentissimum  periculum  conjiciet 
vitam  ejus  ,  cui  talis  materies  inseritur.  Etenim  cum 
lympha  ex  ipsis  vaccae  uberibus ,  vacciola  vera  obsi¬ 
tis  ,  hausta  gravius  corpus  humanum  adficere  constet, 
quam  quae  e  vacciola  humana  depromta  est,  haud 
temere  metuendum  erit,  ne  vehementia  symptomatum, 
a  vaccinellarum  viru  productorum ,  ita  adaugeatur ,  ut 
vita  conservari  nequeat. 

Huic  autem  causae ,  a  qua  irritus  vaccinationis 
successus  interdum  derivandus  sit ,  haud  magnum 
momentum  tribuere  videtur  Ludersivs  ,  quoniam 
nostris  temporibus  rarissime  vacciolarum  contagium 
ex  ipsis  vaccarum  uberibus  ob  morbi  inter  vaccas 
obvii  raritatem  depromatur.  Sed  pace  Yiri  Eruditis¬ 
simi  dixerim,  hoc  argumentum  mihi  leviusculum  esse 
videtur.  Nam  cum  in  ea ,  quae  nunc  viget ,  variola- 
rum  epidemia  multi  infantes ,  quibus  vacciolae  rite 
insertae  fuerunt ,  a  variolis  adficerentur ,  hujus  rei 
causam  multi  in  virus  vacciolosi  vi  sensim  decres¬ 
cente  quaesiverunt,  summamque  inde  necessitatem, 
virus  illud  e  primo  fonte ,  vaccarum  uberibus ,  denuo 
hauriendi ,  atque  sic  pristinam  ipsi  efficientiam  resti- 

tuendi,  derivarunt.  Si  igitur  quis,  in  hac  ipsa  sen¬ 
tentia  versatus ,  audiverit ,  in  grege  quadam  depre¬ 
hendi  vaccas ,  quarum  ubera  pustulas  offerre  narran¬ 
tur  ,  pro  vacciolis  habitas ,  ex  hisce  pustulis  sine  ido¬ 
nea  signorum  characteristicorum  cognitione ,  quibus 
vacciolae  verae  a  spuriis  dignoscantur ,  virus  desum- 
serit,  hoc  ipso  errore  multorum  hominum  vitam  ma¬ 
nifestissimo  periculo  exponere  poterit. 


\ 

XY. 

FEBRIFVGA  REMEDIA,  QVAE  CORTICI  PERV- 
VI ANO  VICARIA  SVCCEDVNT,  CONSI- 

DERANTVR. 


Programma  d.  yiii.  Idus  Apr.  cidiocccx  scriptum,  cum  Jo. 
Ehn.  Stapf  ,  Numburgeusis ,  medicinae  et  chirurgiae 
Liceiitiatus  esset  renuntiandus. 


Si  ullo  unquam  tempore ,  certe  nostro ,  curiosius  et 
fere  anxie  anquirenda  sunt  remedia,  quae  in  locum 
extraneorum  substitui  possint.  Etenim  cum  liberior 
mercatura  indies  angustioribus  circumscribatur  limiti¬ 
bus,  inprimisque  maria  nobis  mediterraneis  arctius 
claudantur,  metuendum  est,  ne  iis  remediis,  quae 
noyus  nobis  orbis  transmisit ,  aut  penitus  privemur, 
aut  propter  pretium  nimis  magnum  uti  non  possimus. 
Quorum  quidem  remediorum  nullum  fere  tam  larga, 
aut  potius  plena  manu  hucusque  adhibitum  fuit,  quam 
cortex,  a  patria  peruvianus  dictus.  Nam  teste  Gene¬ 
rosissimo  Alexandro  de  Hvmboldt  ,  viro  fide  dignis¬ 
simo  ,  ante  annum  ciOidcclxxix  quotannis  e  nemori¬ 
bus  regionum  Cajanumae  et  Uritusingae  viginti  quin¬ 
que  millia  arborum,  quae  optimum  nobis  largiuntur 
corticem ,  Cinchonae  condamineae ,  exscindebantur. 
Cui  nemorum  vastationi ,  quae  huic  arbori  utilissimae 
bellum  quasi  internecinum  indixerat,  obicem  opponere 
conati  sunt,  apud  quos  summa  rerum  publicarum  in 
istis  regionibus  cura  est,  edicto,  quo  caverent,  ne 
ultra  nongentas  quotannis  sternerentur  Cinchonae  arbo¬ 
res.  Sed  ne  sic  quidem  justus  timor  animis  medico- 

rum  eximi  poterat,  ne  aliquando  ex  apparatu  medica¬ 
mentorum  potentissimum  remedium  penitus  evanescat. 
Quamobrem  et  societates  eruditae1),  et  summi  varia¬ 
rum  terrarum  magistratus ,  praemiis  adeo  propositis, 
medicorum  studia  eo  dirigere  studuerunt,  ut,  quem¬ 
admodum  omnium  omnino  remediorum,  e  peregrinis 
regionibus  petendorum  ,  ita  inprimis  corticis  peruviani 
usum  aliis  remediis  indigenis ,  adeoque  facilius  com¬ 
parandis  compensarent. 

Quae  quidem  studia  eo  laetiorem  pollicebantur 
successum ,  quo  diligentius  culta  nostris  temporibus 
chemia  amplissima  cepit  incrementa.  Viae  enim, 
quibus  oliin  vis  medicamentorum  indagabatur ,  nunc 
melius  munitae  et  omnino  novae  apertae  sunt :  non 
soli  sapori ,  non  incertae  de  similibus  viribus  con¬ 
jecturae  ,  a  simili  plantae  habitu  ductae ,  non  experi¬ 
mentis  paucis  iisque  imperfectis ,  quae  olim  chemica 
disquisitio  suppeditabat ,  nunc  fidem  habemus ,  sed 
praeceptis  ac  praeclaris  exemplis  utentes,  a  Fovkcroyo, 
Vay^yelino  ,  Segvino  ,  Thomsono  ,  Hermstaedtio, 
pluribusque  aliis  exhibitis ,  curatius  nunc  in  partes 
remediorum  necessarias  inquirimus,  earumque  non 
solum  naturam ,  sed  etiam  mutuam  ad  alias ,  eodem 
remedio  contentas ,  partes  rationem  attendimus.  His 
diligentibus  disquisitionibus  effectum  est ,  ut  partes 
elementares  plantarum  cognosceremus ,  de  quibus  ma¬ 
jores  nostri  ne  cogitarunt  quidem.  Huc  referendum 
est ,  ut  his  tantum  utar ,  principium ,  quod  coriis  sub¬ 
igendis  inservit  (  scytodephicum  )  ,  extractivum ,  sapo- 
naceum ,  albuminosum ,  resinae  elasticae  (  caotchuc  ) 
proprium,  denique  quod  Thomsoni  et  Segyini  labori- 


1)  Laudare  liceat  Academiam  scient,  literarum  elegantior.  et  ar¬ 
tium  Lugdunensem ,  quae  de  plantis  indigenis  felici  cum  suc¬ 
cessu  exoticis  substituendis  quaestionem  publice  proposuit ,  cujus 
praemium  reportaverunt  Exper.  Coste  et  'Willemetvs  :  prae¬ 
terea  et  Tolosanam  societatem  medicam  ,  quae  anno  1807  prae¬ 
mio  invitavit  medicos  ad  indicandas  plantas ,  quae  cum  fructu 
corticis  peruviani  loco  contra  morbos  possint  adhiberi. 

bus  in  Cinchona  detectum,  indeque  nominatum  est, 

cinchoninum. 

Magna  igitur  miratio  subiit  animum  meum ,  cum 
legerem  virum ,  chemiae  gnarissimum ,  in  ea  versari 
sententia,  ut  contendat,  plane  nullum  remedium  suc¬ 
cedere  posse  corticis  peruviani  loco ,  quique  ejusmodi 
quid  defendere  sustineat,  eum  prorsus  ignorare  corti¬ 
cis  hujus  vim  atque  naturam  2).  Quod  quidem  judi¬ 
cium  ,  magna  cum  fidentia ,  ne  dicam  nimia ,  prola¬ 
tum  ,  quibus  argumentis  munitum  sit ,  nunc  paucis 
videamus. 

Ac  negat  primo  vir  subtilis  admodum  ingenii, 
remedia  illa,  quae  aromaticas,  amaris  atque  adstrin- 
gentibus  junctas,  partes  contineant,  aequiparari  posse 
cortici  peruviano,  quippe  cum  aroma  illorum  partes¬ 
que  amarae  et  adstringentes  longe  alius  naturae  sint, 
quam  eadem  illa  principia  in  cortice ,  risumque  mo¬ 
vere  conatus  medicorum,  qui  radicem  calami  aroma¬ 
tici  ac  gentianae  et  gallas  invicem  miscentes  corticem 
peruvianum  produxisse  opinentur.  Quamquam  autem 
lubentissime  concedimus ,  medicos ,  qui  tam  absurdam 
opinionem  defendere  audeant ,  omnium  risui  esse  pro¬ 
pinandos  ,  tamen  non  possumus  non  contendere ,  eos 
neque  existere ,  neque  unquam  exstitisse.  Si  enim 
laudabant  calamum  aromaticum ,  aut  caryophyllatam, 
aut  quassiam,  aut  angusturam ,  aut  reliqua  tanquam 
febrifuga  remedia ,  non  eo  usque  stultitiae  progredie¬ 
bantur  ,  ut  putarent ,  ea  vel  sola ,  vel  apte  invicem 
mixta  aut  verum  esse  corticem  peruvianum ,  aut  ubi¬ 
vis  ejus  vires  supplere.  Hoc  tantum  assequi  studebant, 
ut  praejudicatam  opinionem,  quasi  nulla  in  febribus 
intermittentibus  salus  sine  cortice  peruviano  invenia¬ 
tur  ,  impugnarent ,  impugnatamque  everterent.  Non 
usum  remedii,  cujus  efficaciam  bene  norant ,  sed 


2)  Vid.  C.  W.  Hufelandi  Menes  Journ.  der  praet.  Arxneyk. 
und  undarzneyk .  Batid  XVI.  St.  4.  p.  27  —  47. 

abusum  tollere ,  et  experientia  duce  probare  cupiebant, 
multas  febres  esse ,  quae  facillimo  negotio ,  et  sine 
incommodis ,  aliorum  quoque  remediorum  ope  et  effi¬ 
cientia  fugari  possint :  ideoque  neutiquam  semper  et 
ubivis  ad  corticem  tauquam  ad  sacram  ancoram  con¬ 
fugiendum  esse,  ubi  febris  intermittentis  medela  sit 
perficienda. 

Dein  varias  adserit  esse  febrium  intermittentium 
formas  ,  quarum  quaelibet  sua  remedia ,  hoc  est ,  nulli 
alii  formae  convenientia,  requirat.  Esse  enim  pecu¬ 
liarem  febris  intermittentis  formam ,  quae ,  licet  in¬ 
terno  acidi  salis  usui  minime  cedat ,  tamen  ab  impe¬ 
ratoria  fugetur;  aliam,  contra  quam  belladonna  inuti¬ 
liter  adhibeatur,  minime  resistere  gentianae;  ab  his 
diversam  esse,  quae  a  nuce  vomica  frustra  oppugnata 
capsico  facile  tollatur;  aliam  opio  opprimi,  quae  neque 
sale  ammoniaco ,  neque  fabis  Sti.  lgnatii ,  neque  ar¬ 
senico  ,  neque  suboxydo  antimonii ,  neque  aliis  reme¬ 
diis  sanetur.  Ex  his  igitur  tanquam  axioma  firmissi¬ 
mum  fluere  putat ,  duas  febres  intermittentes ,  qua¬ 
rum  altera  intra  breve  temporis  spatium  et  sine 
ulla  subsequente  molestia ,  corticis  peruviani ,  altera 
opii  usu  removeatur,  natura  sua  esse  diversas,  atque 
adeo  varias  constituere  morbi  hujus  formas.  Quae 
quidem  argumentandi  ratio  admodum  debilis  mihi  vi¬ 
detur.  Nam  inter  omnes  constat,  nullum  fere  mor¬ 
bum  ita  sibi  constare ,  ut  semper  in  omnium  sympto¬ 
matum  ,  quibus  stipatus  esse  solet ,  et  vigore  et  de¬ 
cursu  idem  penitus  sit ,  sed  semper  alieni  quid ,  quod 
e  varia  corporis  aegroti  constitutione  ,  vitae  genere  et 
similibus  causis  dependeat,  admixtum  habere.  Atque 
haec  aliena  quamquam  non  omnem  morbi  naturam 
ita  mutant,  ut  plane  alius  sit,  tamen  efficiunt,  ut  alia 
remedia  in  usum  vocari  debeant,  quae  hisce  alienis 
magis  accommodata  sint ,  et  sanationem  morbi  facilio¬ 
rem,  citiorem  tutioremque  reddant.  Morbum  vene- 
reum  exempli  loco  adferam,  quem  mercurio  tanquam 

specifico  sanari,  lippis  atque  tonsoribus  notissimum 
est.  Hunc  morbum  aggredi  ponamus  hominem,  scor¬ 
butico  corporis  habitu  laborantem ,  qui  quamquam 
morbi  venerei  naturam  atque  indolem  non  sic  immutat, 
ut  haud  amplius  venereus  sit,  tamen  aliam  medendi 
rationem  requirit,  quam  quae  opponi  solet  morbo  Ve¬ 
nereo  puro.  Ex  hac  autem  diversorum  medicamento¬ 
rum  administratione  minime  morbi  venerei  duae  eae- 
que  natura  sua  a  se  invicem  diversae  formae  consti¬ 
tui  possunt.  Aut  ut  alio  exemplo  utar,  vulgatissi¬ 
mum  est,  non  omnem  morbum  Venereum  eodem  mer¬ 
curii  praeparato  posse  facillime  ad  sanationem  perduci, 
sed  alium  cedere  citissime  unguento  mercuriali,  alium, 
qui  sub  hac  medicatione  in  longius  trahebatur,  subito 
evanescere  mercurio  cinereo  adhibito ,  alium  neque 
hoc ,  neque  illo  vinci  posse ,  sed  mercurio  solubili 
Hahnemanni  egere ,  alium  denique  non  nisi  mercurio 
sublimato  corrosivo  superandum  esse.  Ium  igitur  tot 
morbi  venerei  formae  statuendae  sunt,  quot  remedia, 
ipsis  facile  ac  tuto  tollendis  apta?  Quod  qui  adfirma- 
verit ,  is  potius  medici ,  reliquos  omnes  ingenii  acu¬ 
mine  atque  subtilitate  longe  superantis  famam  aucu¬ 
pari,  quam  veritatis  studio  et  amore  teneri  mihi  vide¬ 
tur.  Agat  vero  Vir  ille,  magna  et  inaudita  sonans, 
hoc ,  ut  nobis  symptomata ,  morbo  venereo  ,  qui  non 
nisi  mercurio  cinereo  etc.  etc.  feliciter  tolli  potest, 
propria  et  a  quovis  medico  facile  cognoscenda  pate¬ 
faciat.  Idem  medicos  omnes  maximo  beneficio  adfi- 
ciet ,  si  signa  nec  obscura,  nec  fallacia  in  medium 
protulerit ,  unde  statim  cognoscere  possimus ,  hanc 
febrem  intermittentem  non  nisi  opio ,  illam  solo  salis 
acido ,  hanc  arsenico ,  illam  alia  medicina  febrifuga 
esse  curandam.  Hoc  opus,  hic  labor  esto. 

Sed  hanc  exspectationem  hucusque  destitutam  esse 
valde  dolemus.  Illius  tantum  febris  intermittentis  ima¬ 
ginem  exhibuit  V ir  Doctus ,  contra  quam,  nisi  in  uno 
cortice  peruviano,  nulla  salus  inveniatur.  Quas  qui- 

dem  febres,  inprimis  auctumni  tempore  frequentissi- 
mas ,  a  miasmate  paludoso  oriundas ,  bis  symptomati¬ 
bus  stipatas  esse  adserit :  pura  lingua ,  amaris  post 
cibos  sumtos  ructibus ,  ciborum  appetitu  nullo ,  sapore 
integro ,  capitis  dolore  in  sumina  corporis  quiete  fere 
nullo ,  at  sub  levissimo  vel  corporis  totius ,  vel  capi¬ 
tis  tantum,  vel  oculorum  adeo  motu  subito  increscente, 
frigoris  tempore  oscitatione,  pandiculatione,  lividis 
cum  orbitam  ambientibus  circellis ,  tum  unguibus, 
voce  rauca ,  dolorifico  et  periostei  et  cutis  externae 
sensu ,  levi  membrorum  et  sub  modica  eorum  flexione 
torpore ,  siti ,  aestus  autem  tempore  venis  manuum 
turgidis ,  facie  laetissime  rubente ,  somno  cum  sterto- 
rosa  inspiratione  et  brevi  exspiratione,  tandem  sudore, 
haud  per  omnem  corporis  superficiem  aequali  modo, 
sed  in  cervice  ac  dorso  inprimis  largius  erumpente  et, 
finito  paroxysmo,  urina  profundioris  coloris ,  sedimen¬ 
tum  laete  lateritium  deiiciente. 

Has  autem  febres  nondum  accurate  cognitas  esse, 
adserit  Vir  Experientissimus,  quamvis  centum  et  quin¬ 
quaginta  ,  et  quod  excurrit ,  annorum  experientia  cor¬ 
ticis  peruviani  usum  iis  solis  convenire  probaverit: 
reliquas  febrium  intermittentium  formas ,  quae  aliis 
remediis  febrifugis  cedant,  obscuriores  adhuc  esse,  nec 
facile  posse  distingui  a  prioribus.  Quae  quidem  dia- 
gnoseos  ambiguitas  aut  potius  defectus  medicos  in  hunc 
errorem  abduxisse  praetenditur,  ut  sibi  persuaderent, 
varia  esse  remedia,  qnae  Cinchonae  ofiicinalis  vim 
antipyreticam  possideant ,  adeoque  ipsius  loco  aegrotis 
propinari  possint.  Hoc  autem  si  vere  probari  debeat, 
in  eo  inprimis  elaborandum  esse  medicis ,  ut  contra 
illam  ipsam  febris  intermittentis  formam ,  quae ,  uti 
paulo  ante  dictum  est,  nullum  praeter  corticem  peru- 
vianum  agnoscit  remedium,  eodem  cum  successu  felici 
nunc  cortice ,  nunc  medicamento  succedaneo  utantur. 
Quod  cum  nondum  a  medicis  factum  esse ,  audacter 
adfirmet  Vir1  Experientissimus,  mihi  quidem  a  veritate 

paululum  deflectere  videtur.  Etenim  Exper.  J.  C.  Re- 
nardts  disertis  verbis  testatur ,  se  ipsum,  cum  prope 
fossam  profundam,  quae,  munimenti  causa  Moguntiam 
cingens ,  aquam  paludosam  continet,  habitaret,  et  quo¬ 
tidie  per  duas  tresve  horas  in  nosodochio  commorare¬ 
tur  militari,  istis  paludosis  exhalationibus  multo  magis 
exposito,  annis  1798,  1799  et  1800  aliquoties  correptum 
esse  febre  intermittente  ea ,  cui  praeter  corticem  cin- 
chonae  officinalis  nihil  mederi  posse  dicitur.  Cui  qui¬ 
dem  morbo  nunc  corticem ,  nunc  opium  et  vinum, 
nunc  fortius  radicis  caryophyllatae  decoctum  felicissi¬ 
mo  cum  eventu  opposuit  3).  Eandem  febrem,  in  See- 
landia  maxime  endemicam ,  sanatam  esse  infusione 
vinosa  plantarum  amararum  et  opio,  testes  sunt  et 
Wedekindys  4 5)  et  Michon  -  de  la  Fondee  s)  ,  et  Ame- 
lyngivs  ,  medicus  militum  Hassiacorum ,  Arnicae  et 
Valerianae  usu6). 

Quae  cum  ita  sint,  concidit  primarium  fere  ar¬ 
gumentum,  quo  senteutiam  seu  opinionem  suam  firmare 
annisus  est  Vir  Exper.  Etenim  duce  experientia,  fe¬ 
bres,  e  paludosis  exhalationibus  originem  accipientes, 
partim  cortice ,  partim  aliis  medicamentis  aeque  facile 
sanari  posse  probatum  est.  Nisi  autem  has  ipsas  febres 
pro  novo  morbo  habere  velimus,  id  quod  a  veritate 
alienissimum  est ,  jam  ante  cognitum  corticem  peru- 
vianum  earundem  medelam  perfecerunt  medici.  At, 
audio ,  qui  regerant ,  sanabantur  quidem  ejusmodi  fe¬ 
bres ,  sed  minori  cum  facilitate  atque  insequentibtis 


3)  Vid.  Ejus  librum :  Die  inldndischen  Surrogate  der  Chinarinde, 
in  besonderer  Hinsicht  auf  das  Continent  von  Europa.  JMainz 

1809.  8. 

4)  Conf.  Ejus  Heilverf  uhren  im  Kriegslazarethe  zu  JVCainz.  Berl. 

5)  Vid.  Considerations  sur  les  fievres  intermittentes  de  la  Zelande, 
d  Strdsb.  1806.  4. 

6)  Vid.  R  enardts  l.  c.  Contra  ea  Pideritvs  ( uber  inlcindische 
Surrogate  fur  die  China  -  oder  peruv.  Rinde.  Gotting.  1809.  8. 
p.  27.  )  coutendit,  ejusmodi  aegrotos,  febre  Seelandica  correptos, 
sine  cortice  sanitati  restitutos  vix  ac  ne  vix  quidem  fuisse. 

multis  incommodis  ,  quae  ab  adbibito  cortice  prorsus 
aberant.  Quamquam  autem  lubentissime  id  largior, 
tamen  longissime  absum,  ut  putem,  liaec  incommoda 
tribuenda  esse  medicamentis  illis  febrifugis ,  ut  potius 
contendam ,  ea  originem  debere  suam  minus  aptae, 
quae  olim  obtinuit ,  febrium  curandarum  rationi ,  po¬ 
sitae  in  nimio  usu ,  seu  abusu  remediorum  resolven¬ 
tium  ,  sudoriferorum ,  emeticorum ,  et  purgantium, 
quibus  vires  corporis  ita  frangebantur ,  ut  post  febrem 
suppressam  sanitas  diu  adhuc  adflicta  maneret,  mor¬ 
busque,  qui  superatus  esse  credebatur,  levior  in  gra¬ 
viorem ,  hydropem,  cachexiam,  viscerum  intumescen- 
tiam  etc.  mutaretur.  Quo  accedebat  et  alia  adhuc 
causa  ,  quae  quominus  adhibita  olim  antipyretica  me¬ 
dicamenta  febrem  aeque  cito,  ac  cortex  peruvianus 
sanarent,  elfecit.  Nam  amara,  quorum  magna  vis 
est  ad  morbum  hunc  tollendum ,  tam  exigua  copia 
propinabantur  aegrotis,  ut  aut  nihil  omnino  virium, 
aut  post  longum  demum  temporis  spatium  exsererent. 
Hoc  autem  vitium  minime  medicamentorum  adhibito¬ 
rum  indoli  atque  naturae,  sed  perversae  medicorum 
medelae  tribuendum  esse,  ita  patet,  ut  ulterius  in  hujus 
luculentae  rei  probatione  nolim  commorari. 

Denique  concludit  Vir  Doctissimus,  nullam  plan¬ 
tam  posse  vices  corticis  peruviani  supplere ,  quoniam 
quaelibet  planta  praeter  communes  cum  aliis  partes, 
quo  referenda  sunt  acidum  vegetabile ,  kali,  terra  cal- 
carea  etc. ,  propriis  viribus  medicatricibus  a  summo 
rerum  omnium  creatore  dotata  sit,  quas  nulla  ars 
imitari  queat.  Quae  quidem  vires  medicae  si  a  com¬ 
plexu  omnium  partium,  plantam  constituentium,  ea- 
rumque  certa  ac  finita  erga  se  invicem  ratione  pen- 
deant,  ego  pronunciatum  illud  non  omnino  in  dubita¬ 
tionem  vocare  ausim.  Verum  enim  vero  vim  cincho- 
nae  febrifugam  non  in  omnibus  partibus ,  quae  corti¬ 
cem  hunc  componunt,  simul  sumtis  quaerendam  esse, 
$ed  illi  principio ,  quod  cinchoninum  appellatum  est, 

inhabitare  puto ,  ita  ,  ut ,  si  illud  chemica  arte  a  reli¬ 
quis  omnibus  partibus  sejungatur,  sejunctumque  febri¬ 
citantibus  exhibeatur,  sanatio  aeque  facile  ac  tuto  suc¬ 
cedat  ,  ac  si  integro  cortice  fuerimus  usi.  De  quo 
principio ,  ejus  a  reliquis  partibus  sejungendi  ratione, 
viribusque  cum  chemicis ,  tum  medicis  alia  agam  op¬ 
portunitate. 

Lubentissime  autem  immoraturus  eram  argumen¬ 
tis  ,  quae  at  probaret ,  nulla  omnino  vicaria  remedii 
cujuscunque ,  et  corticis  peruviani  inprimis,  medica¬ 
menta  dari,  ne  cogitari  quidem  posse,  Vir  Eruditus 
in  G  oe  t  tinge  usibus  de  novis  libris  relationibus  anno  supe¬ 
riori  (p.  1107  —  1109.)  protulit. 

XYI. 

HOSPITIORVM,  JXFANTIBVS  EXPOSITIS  Dl- 
CATORVM,  COMMODA  EXEPJMDVNTVR. 


Programma  a.  d.  iy.  Cal.  Oct.  cioiacccx  editum,  cum  Jo. 
Trayg.  Schnieber,  Tzschocha  -  Lusatus ,  med.  et  chir. 
Licentiatus  esset  creandus. 


Quotiescunque  tabulae,  quae  quotannis  ipsis  Calendis 
Januariis  publice  ecli  solent ,  et  in  quibus  cum  nato* 
rum ,  tum  mortuorum  numerus  ,  sexus  aliaque  similia 
notantur,  occasionem  et  mihi  et  aliis  obtulerunt  de 
nimium  magno  apud  nos  infantum ,  extra  matrimo¬ 
nium  natorum,  et  aut  sub  partu,  aut  brevi  post  mor¬ 
tuorum  numero  conquerendi,  toties  memini  me  audire, 
qui  tenellorum  horum  sortem  miseram  deplorantes 
melius  omnia  eventura  esse ,  eorumque  nisi  omnium, 
certe  plurimorum  vitam  servatum  iri  putarent,  si  ae¬ 
dificium  exstruatur,  in  quod  infantes  spurii  statim  post 
partum  recipi  publicisque  sumtibus  ali  et  educari  pos¬ 
sint.  Provocant  ad  exempla  Lutetiae  Parisiorum,  alia- 
rumque  Galliae  urbium,  Londim,  Edim,  Dublini,  Medio¬ 
lani,  Florentiae,  Romae,  Venetiarum,  Hoimiae,  Haf- 
niae,  Vindobonae,  Pragae,  Moseuae  aliarumque  urbium, 
quarum  civium  aut  mores  dissoluti ,  aut  durissima 
paupertas  infantum  recens  natorum  vitae  haud  par- 
sura  erat ,  nisi  ejusmodi  aedificia  aperta  essent ,  quae 
proli  parentibus  molestae  refugium  et  quasi  asylum 
offerrent. 

Jam  non  lubet  in  causas  inquirere ,  quae  efficiant, 
ut  nostra  urbs ,  si  civium  numerum  cum  numero  m- 

fantum  spuriorum ,  hic  quotannis  natorum ,  compara¬ 
verimus,  illas  fere  superet  urbes,  quae  mala  morum 
maxime  dissolutorum  fama  celebritatem  scilicet  quan- 
dam  nactae  sunt.  Etenim  Hamburgi  inter  duodecim 
infantes,  Dresdae  inter  novem,  Monachii  atque  Lipsiae 
inter  sex  unus  reperitur  spurius;  Lutetiae  autem  Pari¬ 
siorum,  Vindobonae  atque  Berolini  quartus  quisque 
infans  extra  matrimonium  nascitur.  Sed  investigare 
animus  est ,  an  aedificia ,  infantibus  expositis  recipien¬ 
dis  publicoque  sumtu  alendis  dicata,  eam  praestent 
utilitatem,  quam,  qui  illa  exstruxerunt,  inde  in  rem- 
publicam  redundaturam  esse  speraverant. 

Jam  qui  hoc  argumentum  pertractarunt,  eorum 
nonnulli  talium  institutorum  poblicorum  commenda¬ 
tionem  inde  repeti  posse  putabant,  si  veteres  Graecos 
atque  Romanos  jam  prospexisse  expositis  infantibus 
demonstrarent.  Jo.  Stephanvs  quidem  (  de  jurisdict. 
vett.  Graecor,  c.  6. )  id  probaturus  laudat  Svidae 
lexicon  v.  Kvvoo uQysg ,  hocque  gymnasium ,  non 
procul  a  porta  urbis  exstructum,  ait  pQeqjozQoqeiov 
fuisse  ,  in  quod  infantes  a  matribus  expositi,  pudicitiae 
prostratae  celandae  causa  reciperentur ,  et  liberalibus 
studiis  informarentur .  Id  autem  quomodo  ex  illo  Svi¬ 
dae  loco ,  cujus  verba  haec  sunt :  ineidri  ovv  6  'TjTpa- 
xfojg  doKH  vo&og  eivai ,  dta  zovzo  tuet  ol  vottoc  iyvpva- 
Covzo ,  ol  prjze  npog  prjzQog  prjze  nQog  7iuz()dg  nolizca, 
extricari  potuerit,  equidem  haud  video.  Etenim  de 
liberorum  expositione  celandae  pudicitiae  prostratae 
causa  ne  verbum  quidem  occurrit,  nec  de  institutione 
eorum  in  liberalibus  studiis  in  universum,  sed  de  una 
tantum  exercitatione  gymnastica  agitur.  Neque  hoc 
ipsum  extra  omnem  dubitationem  positum  esse,  Me- 
nagivs  ad  Diogenem  Laert.  VI.  13.  p.  231.  ostendit, 
cum  pro  iyvpva£ovzo  legendum  esse  ixQivovzo ,  jam  diu 
a  viris  doctis  monitum  fuisse  testaretur  adderetque, 
posse  etiam  legi  ityzagovzo.  In  quo  tamen  equidem 
Menagio  accedere  haud  possum,  duobus  aliis  locis, 

quae  in  eadem  re  idem  yerbum  ixQivovzo  habent  ,  in 
hanc  sententiam  inductus.  Svidas  enim  Eq  Kvvouuq- 
yeg.  —  iv  at  vctog  iy.Tio\h]  aul  ol  vo&oi  iviuvdu 
vovto  ,  ei  zovde  bvzatg  yeyovev  viog.  Et  Nonnvs  ad  Gre¬ 
gor.  Vazianz.  contra  Julian.  KwooctQyeg.  zonog  rjv  iv 
\4xh']vcug ,  iv  q>  ol  vo&oi  iuQ  iv ovz  o ,  ei  zovde  bvzatg  ye¬ 
yovev  vlog.  Multo  minus  columna  lactaria ,  quae  in 
foro  olitorio  Romae  conspiciebatur ,  et  inde  nomen 
traxisse  suum  dicitur,  quod  infantes  lacte  alendi  huc 
deferebantur  (B  arth.  Marliani  urbis  Rom.  topograph • 
libr.  III.  c.  12.  in  Gro  notii  thesaur .  antiquit .  graec . 
Tom.  III.  p.  117.) ,  huc  trahi  potest.  Is  enim  locus, 
quem  Onyphr.  Panyinivs  dcscript .  urbis  Romae  re¬ 
gioni  urbis  undecimae  tribuit ,  et  Alex.  D  onatvs  de 
urbe  Roma  libri  II.  c.  26.  e  Festo  commemorat,  unde 
sua  hauserunt  Ge.  Chr.  Adlerys  ( Reschreibung  von 
Rom  p.  332.)  et  Payl.  Fr.  Achat.  Aitschiys  ( Be- 
schreibung  des  hduslichen  Zustandes  der  Rbmer  Th.  I. 
p.  183. )  expositione  infantum  infamis  erat  ita ,  ut 
semper  homines  adessent,  qui  questus  faciendi  causa 
expositos  infantes  lustrarent ,  et  si  puerum  viribus 
valentem ,  aut  puellam  pulchritudine  formae  conspi¬ 
cuam  deprehendissent ,  tollerent ,  sublatosque  educa¬ 
rent.  Adultiores  facti  vel  ad  servitutem,  vel  ad  lu¬ 
panar  addicebantur,  teste  Lactantio  divin .  institut . 
libr.  VI.  c.  26. 

Quae  cum  ita  sint ,  luce  clarius  est ,  neque  Grae¬ 
cos,  neque  Romanos  humanitatis  sensu  permotos,  vitae 
recens  natorum ,  qui  a  parentibus  deserti  atque  expo¬ 
siti  essent,  publico  instituto  prospexisse,  et  quamvis 
in  publicis  aedificiis  exstruendis  nullo  sumtu  parcerent, 
tamen  caruisse  aedibus ,  expositorum  infantum  curae 
atque  educationi  dicatis. 

Liceat  hoc  loco  subjungere  quaestionem  de  vero 
originis  horum  aedificiorum  tempore ,  quippe  de  quo 
vario  modo  statuerunt  viri  eruditi.  Scilicet  Ca.  Fr. 
Meissnerys  ( Zwo  Abhandlungen  uber  die  Frage :  Sind 

die  Findelhduser  vortheilhaft  oder  schadlich ?  Gbtting. 
1797.  8.  p.  9. )  hospitium  Parisinum  ,  a  Galliarum 
cancellario,  Stephano  Alignano,  conditum  brevi  ante 
ejus  mortem ,  quae  anno  cididclxxvii  accidit,  omnium 
primum  habet ,  quod  expositis  infantibus  recipiendis 
alendisque  sit  destinatum.  Situm  illud  erat  e  regione 
nosocomii,  a  Deo  cognominati,  ejusque  rationem  de¬ 
scripsit  breviter  Jo.  Gvil.  Schlegelivs  in  Spec.  i. 
fr aginent or .  e  geographia  nosocomiorum  etc.  p.  15.  Jo. 
Avg.  Bockivs  ( Reschreihung  der  Pariser  Entbindungs- 
jLnstalten .  Beri in  1804.  8.  p.  4.  )  ,  Joseph.  Frankivs 
(  Reise  nach  Paris ,  London  9  und  ein .  gross .  Theile 
Engl .  und  Schottl,  Wien  1804.  8.  Th.  i. )  et  Car. 
Max.  And  re  e  ( neuesier  Zustand  der  vorzuglichsten 
Spitdler  etc.  Th.  1.  p.  292  ss.  ).  Sed  a  veritate  aber¬ 
rat  Meissneri  opinio,  modo  commemorata.  Etenim 
ipse  p.  11.  Mevselii  commentationem  laudat,  qua  ex 
Act.  Sanctor.  To.  II.  p.  335.  probatum  sit,  Clerum 
Trevirensem  jam  ante  seculum  septimum  aedificio  pe¬ 
culiari  recepisse  infantes ,  quorum  parentes ,  legitimo 
matrimonio  juncti ,  tanta  paupertate  premerentur ,  ut 
exponere  infantes  cogerentur.  Convenit  igitur  hoc 
institutum  cum  eo  ,  quod  Parisiis  adhuc  florere  paulo 
ante  diximus.  Porro  Imm.  Gottl.  ICnebelivs  ,  quem 
praematura  morte  literis  fuisse  ereptum  doleo  in 
Tentamine  chronologico  conspect .  hist.  medicinae .  V ratisl . 
1799.  8.  p.  140.  ad  annum  cioccx  notat,  Innocen¬ 
tium  II.  Pontificem  Maximum ,  approbasse  dicatum  ab 
hospitii ,  a  Spiritu  Sancto  cognominati ,  incolis  aedifi¬ 
cium  infantum  expositorum,  atque  p.  370.  illud  om¬ 
nium  primum  fuisse  adserit.  Anonymus  autem  in 
The  Edinburgh  med.  and  surgical  Journ.  1805.  Yol.  I. 
p.  321.  contendit,  antiquissimum  hujus  generis  hospi¬ 
tium  conditum  fuisse  in  monte  Pessulano  a.  p.  Ch.  n. 
ciacLxxxi ,  ubi  pars  hospitii ,  cui  et  ibidem  Spiritus 
Sanctus  cognomen  dedit ,  recipiendis  infantibus  expo¬ 
sitis  destinata  sit ;  Lugduni  simile  institutum  anno 

ciaiaxxxi  locum  habuisse,  et  cum  seculo  decimo  sep¬ 
timo  numerus  expositorum  infantum  insigniter  augere¬ 
tur,  viduam  divitiis  abundantem  adeo  a  miseranda  ip¬ 
sorum  sorte  tactam  fuisse ,  ut  ipsos  sibi  apportandos 
curaret.  Quod  quamvis  ab  initio  optimo  cum  successu 
factum  esset,  plurimis  infantibus  certissimae  inorti  erep¬ 
tis,  tamen  paulo  post,  ipsius  ministrarum,  quae  infan¬ 
tes  mendicantibus  et  agyrtis  certo  pretio  vendebant,  in¬ 
humanitate  ac  avaritia,  institutum  hoc  florere  desiit. 
Cum  autem  exponendorum  infantum  furor  haud  defer¬ 
vesceret,  Ludovicus  XIII.  anno  cioiacxc  aperuit  his 
tenellis  hospitium,  illudque  regia  liberalitate  sustenta¬ 
vit.  Quae  quidem  omnia  clarissime  docent,  ante  illud 
hospitium,  quod  Stephano  Alignano  originem  debet 
suam ,  aliud  jam  Lutetiae  Parisiorum  publice  exstru¬ 
ctum  fuisse. 

Jam  utrinque  aequa  lance  pensitemus  commoda 
atque  incommoda,  quae  hospitiis  infantum  expositorum 
et  tributa  sunt,  et  jure  meritoque  tribui  possunt.  Et 
quidem  ampla  laudis  materies  inde  desumitur,  quod 
infanticidii  crimen  rarius  ibi  occurrit,  ubi  talia  hospi¬ 
tia  aperta  sunt.  Poterat  autem  fortasse  haud  temere 
contra  moneri,  plurimos  infantes  haud  propterea  necari, 
quod  matres  nesciant,  unde  prolem  sustentare  possint, 
sed  ut  celent  perditae  pudicitiae  dedecus.  Id  vero  mi¬ 
nime  effugiunt,  certe  pauperiores,  quae  glebae  quodam¬ 
modo  adscriptae  ibi  commorari  debent,  ubi  foetum  extra 
matrimonium  conceperunt,  nec  iter  ad  fontein  saluta¬ 
rem,  ad  cognatos,  in  exteris  terris  commorantes,  vi¬ 
sendos  etc.  praetexere  possunt,  ut  curiosorum  oculis 
subtrahant  abdominis  intumescendam ,  inclies  magis 
magisque  auctam.  Illae ,  clanculum  enixae  partum, 
tamen  magistratui  innotescent,  qui  dum  criminis  com¬ 
missi  poenas  ab  iis  exiget,  illud,  cui  profundissimas 
tenebras  obducere  puella  cupiebat,  in  lucem  clarissimam 
omniumque  notitiam  protrahet.  Quae  quamquam  ita 
sunt,  tamen  experientiae,  quae  hac  in  re  subtilissimis  ra- 

tiociniis  praeferenda  est,  fidendum  quoque  erit.  Lu¬ 
tetiae  autem  Parisiorum  infanticidium  inter  rarissima 
crimina  referri  ex  eo  inde  tempore,  quo  hospitium  in- 
fantum  expositorum  conditum  sit ,  testantur  auctores 
lexici  encyclopaedici  v.  lirposition  (VEnfant ,  et  scri¬ 
ptor  anonymus  ( Elat  de  la  medecine ,  chirurg .  et  phar - 
mac.  en  Europe  pour  Vannee  1777.  p.  216.).  Idem 
quoque  observatum  est  Holmiae ,  ubi  ante  conditum 
ejusmodi  hospitium,  quod  nescio  quid  metuentes  verbi 
divini  ministri,  quominus  institueretur,  impedire  omni 
modo  studebant,  infanticidium  frequentissime  commit¬ 
tebatur.  Yid.  Lud,  de  Hess  freimuthige  Gedanken 
'uber  Staatssachen .  Francf.  1778.  8. 

Alterum,  quo  commendare  student  hospitiorum 
talium  utilitatem,  petitur  inde,  quod  pauperibus  parenti¬ 
bus  educandorum  infantum  molestia  multum  leniatur, 
atque  sic  civium  frequentia  magnopere  augeatur,  quippe 
cum  pauperiorum  hominum  matrimonia  videantur  esse 
fecundiora.  Quanquam  autem  bene  scio ,  civium  fre¬ 
quentiam  plurimum  quaeri  a  plerisque  librorum  poli¬ 
ticorum  auctoribus,  adeoque  illam  rem  publicam  haberi 
potentissimam,  quae  maximam  numeret  civium  multi¬ 
tudinem  ,  tamen  equidem  hocce  axioma ,  nimium  uni¬ 
verse  enunciatum,  ut  verum  sit,  angustioribus  limiti¬ 
bus  circumscribendum  puto.  Ubi  enim  civium  nume¬ 
rus  ita  increverit ,  ut  ipsis  minime  suppetant  vitae 
commoditates  ejusque  sustentandae  subsidia,  respublica 
non  poterit  non  maximopere  laborare  ingenti  civium 
suorum  frequentia.  Id,  quod  Sinensium  regnum  lucu¬ 
lentissime  poterit  probare,  in  quo  hanc  ipsam  ob  cau¬ 
sam  adeo  frequens  est  liberorum  expositio,  ut  ii  quo¬ 
vis  diluculo  Peckini  plaustro  convecti  extra  urbis  moe¬ 
nia  canibus  avibusque  rapacibus  dilacerandi  projician¬ 
tur.  Neque  in  Europae  finibus  amorem  parentum  pau¬ 
perum  erga  infantes  eum  esse,  qui  omnia  potius  tole¬ 
rare,  quam  iis  orbari  malit,  ostendunt  illustria  exempla, 
quae  hospitia  infantum  desertorum  Londinense  atque  Pa- 

risinum  nobis  praebent.  Illud  enim  anno  cidiocclvii, 
quo  senatus  regni  ambo  hospitium  maxime  obaera¬ 
tum,  ut  aere  alieno  exire  posset,  annuo  dono  decem  mil¬ 
lium  librarum  anglicarum  sublevare  decreverant  ita,  ut 
infantes  quoslibet,  spurios  aeque  ac  legitimos,  cum  re¬ 
cens  natos,  tum  primum  aetatis  annum  nondum  egres¬ 
sos  ,  reciperet ,  infantum  quinque  millia  et  ultra  quin¬ 
gentos  accipiebat,  cum  antea  mille  tantum  in  illud 
quotannis  essent  illati.  Lutetiae  autem  Parisiorum 
anno  cioidcclxxii  ex  duo  de  viginti  millibus  septin¬ 
gentis  et  tredecim  infantibus  septem  millia  sexcenti 
septuaginta  sex  hospitio  infantum  expositorum  trade¬ 
bantur.  Qui  quidem  ingens  numerus  nostrum  animum 
in  hac  re  consideranda  maxiinopere  defigat,  necesse 
est.  Utrumque  vero  exemplum  certissime  probat, 
Sonnenfelsium,  acris  ingenii  virum ,  a  vero 
aberrasse  ,  cum  ( Grundsatze  der  Pohcey ,  Finanz -  und 
Ilan d hmgs wissctisch aft  §.  99.)  contenderet,  liberorum 
expositionem  haud  adeo  frequentem  fore  eorum,  qui 
e  legitimo  matrimonio  sint  prognati.  Etenim  plane 
cogitari  nequit,  infantes  omnes,  qui  anno  cioiocclxxii 
hospitio,  talibus  infantibus  destinato,  Parisiis  recipiendi 
erant,  nothos  fuisse,  quippe  cum  duae  e  quinque  par¬ 
tibus  omnium  natorum,  et  quod  excurrit,  hospitio 
alendi  committerentur*  Praecesserant  autem  duo  anni, 
qui  ob  insignem  annonae  caritatem  pauperiorum  ho¬ 
minum  res  maximopere  adflixisse,  eosque  eo  despera¬ 
tionis  adduxisse  videntur,  ut  infantes,  quamvis  caros, 
desererent.  Nam  cum  ipsis  non  nisi  haec  optio  dare¬ 
tur,  utrum  infantes  fame  perire,  an  hospitio  liberorum 
expositorum  tradi  mallent,  hoc  eligebant.  Quamquam 
autem  bene  sentio,  hoc  exemplum  aliquo  modo  tem¬ 
porum  durorum  ratione  posse  excusari,  tamen  certis¬ 
sime  mihi  persuasum  est,  parentes  multos ,  animorum 
levitate  abreptos,  et  ut  liberius  genio  indulgere  pos¬ 
sint  suo ,  hospitiis  talibus  abuti ,  iisque  infantes  suos, 
quos  commode  ipsi  alere  atque  educare  possent,  susten- 

tandos  committere.  Hac  autem  facilitate,  liberos  pro¬ 
prios  alienae  curae  alendos  atque  educandos  mandandi, 
minime  augeri  civium  frequentiam,  ea  comprobabunt, 
quae  alia  occasione,  propediem  obvia,  de  magna  in- 
fantum  expositorum  mortalitate  proponam. 

Denique  et  infantum  tristissima  sors,  qui  extra 
matrimonium  nati,  et  parentum  cura  atque  institutione 
orbati,  sibi  ipsis  relinquuntur,  consideranda  est,  quippe 
quae  hospitiis  liberorum  expositorum  bene  ordinatis 
multum  emendatur.  Etenim  quam  plurimi  infantes 
spurii  nascuntur  a  matribus  pauperioribus,  quae  vix 
habent,  unde  suam  ipsarum  vitam  possint  sustentare. 
Eae  igitur  infantes  hominibus  tradent  aeque  pauperi¬ 
bus,  qui,  minimo  praemio  contenti,  educandi  infantis 
molestiam  in  se  recipiunt.  Hi  vero  id  tantummodo 
curae  cordique  habebunt ,  ut  ex  hisce  infantibus  ali¬ 
quem  capiant  fructum.  Quamobrem  tenellis  utuntur, 
ut  mendicando  misericordiam  hominum  commoveant, 
adultiores  autem  factos  mendicorum  artibus  imbuunt, 
eosque  vel  severissimis  poenis  eo  adigunt,  ut  quotidie 
certam  pecuniae  summam  adferant  domum,  quae  utrum 
mendicando  collecta,  an  subfurando  parta  sit,  id  parum 
curant.  Vitae  desidiosae,  quam  a  teneris  amplexi  sunt 
adamantque,  ita  sunt  adsueti,  ut  vix  ac  ne  vix  qui¬ 
dem  ad  aliam  magis  laboriosam  possint  traduci.  Quo 
accedit  pessimorum  exemplorum,  ipsorum  oculis  sem- 
per  obversandum,  vis,  quae  nisi  ipsos  pessimos  et  ve¬ 
ram  reipublicae  sentinam  effecerit,  nescio,  qiud  mira¬ 
culi  subesse  debeat  hujus  rei  causa. 

Longe  autem  alia  ratio  est  infantum  hospitiis  ex¬ 
ceptorum  ,  quae  ejusmodi  desertis  infantibus  sunt  de¬ 
stinata.  Ut  primum  enim  vires  sumserunt,  quae  mi¬ 
grationem  rus  permittunt,  ruricolis  committuntur,  qui 
magistratibus  de  apta  horum  infantum  educatione  ra¬ 
tionem  reddere  debent.  Adultiorum  animi  religionis 
praeceptis  et  primis  certe  literarum  elementis  imbuun¬ 
tur.  Laboribus,  ipsorum  viribus  accommodatis,  ma- 

ture  adsuefiunt,  et  nisi  rus  colere  malint ,  opificibus 
traduntur  publico  sumtu,  ut  ab  his  instituti  aliquando, 
unde  honeste  vivere  possint,  habeant.  Nolo  plura  ad¬ 
dere,  quae  magnam  differentiam  inter  infantes  spurios, 
qui  a  matribus,  inprimis  pauperibus  educati,  sine  omni 
cura  ac  institutione  adolescunt,  et  eos,  qui  hospitiis 
excepti  atque  ruricolis  probis  honestisque  alendi  tra¬ 
duntur,  clarissime  doceant.  Inprimis  et  valetudinis 
rationem  poteram  adferre,  quae  apud  utriusque  classis 
infantes  diversissima  esse  solet. 


h; 


XVII. 


HOSPITIORVM,  INFANTIBVS  EXPOSITIS  DI- 
CATORVM,  INCOMMODA  EXPENDVNTVR. 


Programma  d.  ii.  Oct.  clalacccx  editum,  cum  Ch.  Fk. 
Buchheimio  ,  Waldheimeiisi ,  titulus  et  jura  Licentiati 
med.  et  chirurgiae  conferrentur. 


Nuper  admodum  de  commodis  hospitiorum  exposui, 
in  quibus  expositi  infantes  recipi ,  recepti  que  ali  atque 
educari  solent.  Quae  quidem  commoda  non  possunt 
non  talia  aedificia  magnopere  commendare  rerum  pu¬ 
blicarum  gubernatoribus.  Sed  sollicite  cavendum  est, 
ne  nimiis  laudibus  eorum  animos  obcoecare  et  a  vero, 
quod  in  medio  positum  est,  in  errorum  praecipitia  ab¬ 
ducere  videamur.  Quam  ob  rem  etiam  sine  partium 
studio  incommoda  in  considerationem  vocanda  sunt, 
et  aequa  lance  ponderanda. 

Atque  inter  haec  incommoda  omnium  primum  est, 
quod  finem  propositum  minime  adsequantur  talia  in¬ 
stituta.  Finis  autem,  quem  petunt,  qui  ejusmodi  aedi¬ 
ficia  aperiri  volunt,  est  auctior  civium  numerus.  Nolo 
equidem,  ut  probem,  hunc  finem  neutiquam  attingi, 
provocare  ad  viros  summos,  qui  in  contraria  fuerunt 
sententia,  Hvmivm  atque  Sussmilchiym  ,  quorum  loca, 
huc  spectantia,  protulit  Meissnervs  *).  Utrique  pot¬ 
eram  addere  Schloetzerym 1  2)  ,  I.  Pt.  Frankivm  3), 


1)  Vid.  Ej.  zwei  Abhandlungen  etc. 

2)  Ejus  Commercium  Ut  er  urium,  H.  XLVII.  p.  324. 

3)  System  d.  med.  Policey.  Th.  II.  p.  450.  ff. 

Zach.  Gli.  Hvsstyym  4)  5  Ern.  Bjm.  Gli.  Heben- 
streitivm  5)  aliosque,  quorum  citandorum  copiam 
mihi  fecit  Krunitzivs  6).  Experientiae  potius  soli 
fidendum  esse  puto,  quae  omnino  talibus  hospitiis  mi¬ 
nus  favere  videtur.  Etenim  Moheav  7)  e  tabulis  pu¬ 
blicis,  in  quas  refertur  quotannis  omnium  et  natorum 
et  mortuorum  in  Franco-Gallia  numerus  infantum  ex¬ 
positorum  et  hospitiis  ejusmodi  illatorum,  ibique  mor¬ 
tuorum  multitudinem  in  vulgus  indicavit,  quae  tanta 
est,  ut  omnium,  qui  humani  nihil  a  se  alienum  pu¬ 
tant,  animos  opprimat  terrore,  veramque  esse  epigra- 
phen  evincat,  quam  satyrarum  inter  Anglos  scriptor 
haud  ignobilis  ad  portam  talis  hospitii  aliquando  ad- 

fixit:  HEIC  INFANTES  PVBL1CIS  SVMTJBYS 
INTERFIC1VNTVR.  Rotomagi  enim  intra  decennii 
spatium  infantum  septingentorum  quadringenti  et  duo¬ 
decim  ,  Claramontii  e  mille  centum  atque  decem  in¬ 
fantibus  sexcenti  quadraginta ,  Turonis  e  mille  sex¬ 
centis  sex  et  octoginta  moriebantur  mille  centum  sex- 
aginta  septem.  E  viginti  septem  infantibus  Rotomagi 
unus  tantum  pubertatis  annos  attigit,  isque  tam  fracta 
valetudine ,  ut  e  centum  atque  octo  infantibus  non 
nisi  duo  civium  copiae  augendae  inservirent.  Gra¬ 
tianopoli  autem  e  centum  infantibus  primi  anni  de¬ 
cursu  viginti  quinque,  Lugduni  triginta  sex,  Rupellae 
quinquaginta,  Montispessulani  denique  sexaginta  obire 
constat.  Liancvrtivs  in  sua  ad  convocatos  nationis 
Franco-GalJicae  proceres  narratione  de  hospitiis  infan¬ 
tum  expositorum  adfirmabat,  ex  infantum  receptorum 
tribus  partibus  intra  primum  mensem  duas,  e  super- 
stitum  autem  quinque  partibus  tres  obire ,  antequam 
nutricum  curae  ruri  committantur 5  infantum  denique, 


4)  DisTiurs  uber  die  med.  Policey.  Th.  II.  p.  132. 

5)  Lehrsatze  der  medicin.  Policeywissenschaft.  §.  261.  p.  138. 

6)  Oeconom.  Encyclopcidie.  Th.  XIII.  p.  383  ff. 

7)  XJntersuch.  u.  Betrachtung.  uber  die  Bevolkerung.  Gbtt.  1780.  8 

qui  inde  ab  anno  ci3iocclxxiv  usque  ad  annum  cmioccxc 
bospitio  Parisino  excepti  erant  ,  et  quorum  numerus 
decies  centena  millia  excedebat,  non  nisi  quindecim 
millia  anno  cmiaccxc  in  vivis  adhuc  fuisse.  Sex  igi¬ 
tur  partes  quotannis  fato  fungebantur  suo.  Neque  haec 
ingens  et  fere  stupenda  multitudo  mortuorum  infan- 
tum  expositorum  Galliae  hospitiis  quodammodo  pro¬ 
pria  censenda  est,  sed  eadem  etiam  in  Anglia  fuit  ob¬ 
servata.  Nam  anno  ciamccxc  referebatur  ad  inferio¬ 
rem  regni  Hiberniae  curiam ,  ex  undeviginti  millibus 
quadringentis  atque  viginti  infantibus,  qui  Dublini 
hospitio  infantum  expositorum  decem  annorum  spatio 
recepti  fuissent,  septendecim  millia  quadringentos  et 
quadraginta  aut  mortuos,  aut  in  vitae  periculum  ad¬ 
ductos  fuisse:  qui  autem  anno  cmiaccxc  in  istud  ho¬ 
spitium  deportati  fuissent,  horum  duorum  millium  cen¬ 
tum  et  octoginta  anno  sequenti  non  nisi  centum  octo¬ 
ginta  septeni  superstites  fuisse.  Nec  Londinense  ho¬ 
spitium  infantum  expositorum ,  cujus  annui  reditus 
quatuor  millibus  librarum  anglicarum  aequantur,  feli¬ 
ciori  successu  usum  est.  Nam  initio  quartus  quisque 
infans  ,  antequam  primum  aetatis  expleverat  an¬ 
num,  postea  sextus  quisque,  et  recentissimis  tem¬ 
poribus  pauciores  adhuc  e  vivis  excedebant  8).  His 
exemplis  liceat  praeterea  addere ,  quae  Germania  no¬ 
bis  suppeditat.  Monachii  quidem  ex  infantibus  cen¬ 
tum  expositis  moriuntur  quinquaginta  septem;  Cas- 
sellis  non  nisi  decem  e  septingentis  quadraginta  at¬ 
tingebant  quartum  et  decimum  aetatis  annum ;  Vin¬ 
dobonae  e  novendecim  infantibus  vix  unus  servari 
potest,  quamquam  in  maxima  redituum  ubertate,  quibus 
istud  hospitium  fruitur,  nihil  omnino  ibi  parcunt, 
quod  ad  vitam  infantum  conservandam  ullo  modo  fa¬ 
cere  potest,  nec  infantes  soli,  qui  extra  matrimonium 
concepti  sunt,  in  illud  recipiuntur,  sed  etiam  ii,  quo- 


8)  Vid.  Jos.  Frank’*  Reise  nack  Paris  und  London.  Th.  I.  p.  217. 

rum  matres  in  hospitio,  parturientibus  ibidem  aperto, 
partum  enixae  sunt 9).  Berolini  denique  in  nosocomio, 
quod  a  caritate  nomen  habet,  vix  quarta  omnium  in- 
fantum  ibi  natorum  pars  primum  aetatis  mensem  su¬ 
perat,  licet  matribus  concessum  sit,  ut  per  sex  heb¬ 
domades,  publicis  sumptibus  sustentatae,  infantibus 
mammas  praebere  possint.  Quid  ?  quod  in  Russia 
quoque,  ubi  talia  hospitia  maximis  impensis  fundata 
sunt  Petropoli  atque  Moscuae,  idem  sinister  effectus 
in  populationem  observatus  est.  Nam  in  Petropolitano 
e  tribus  millibus  sexcentis  atque  quinquaginta  infanti¬ 
bus  ,  qui  quotannis  in  illud  inferuntur,  mille  et  du¬ 
centi  obeunt,  in  Moscuensi  autem  e  triginta  septem 
millibus,  sexcentis  septem  infantibus,  qui  per  viginti 
annos  recepti  sunt,  non  nisi  mille  et  viginti,  h.  e  tri¬ 
cesima  fere  septima  pars,  dimitti  potuerunt. 

Nec  mirum  hoc.  Nunquam  enim  poterit  matris 
atque  patris,  vel  maxime  pauperum,  erga  infantes  amor, 
qui  ipsorum  necessitatibus  maxima  cum  sollicitudine 
providet,  compensari  mercenariorum  hominum  cura. 
Mater  uni  tantum  prospicit  infanti :  ministrae  autem, 
quae  ad  minimum  quatuor  infantes  curandos  accipi¬ 
unt  1  °) ,  animi  attentione  vel  maxima,  quae  in  feminis 
mercede  conductis  haud  solet  magna  esse,  opus  habent, 
ut  omnibus  horum  infantum  necessitatibus  satisfiat. 

Iam  ponamus,  primo  aetatis  anno  mori  fataliter 
atque  e  naturae  legibus  e  mille  natis  ducentos  et  sexa- 
ginta,  qui  quidem  numerus  e  tabulis  a  Wargentino  1 *) 
atque  Sussmilchio  12)  editis,  ductus  est,  infantum  au- 


9)  Cous.  Joh.  Dion.  John’s  Lexicon  der  Ii.  £.  Medicinalgesetze. 
Th.  II.  p.  19. 

10)  Vid.  Exper.  Andree  l.  c.  p.  297. 

11)  Schived.  Ahhandlung .  der  lion,  yikad.  d.  JT^issenschuftcn.  Th. 
XXVIII.  p.  3  ff. 

12)  Ejus  Gottliche  Ordnung.  Th.  I.  p.  166.  Th.  II.  p.  294.  303. 
et  tab.  24. 

tem  expositorum  atque  hospitiis  exceptorum  dimidiam 
partem,  quin  interdum  adeo  e  decem  partibus  sex, 
magna  utique  differentia  est  ducentorum  quadraginta, 
aut  quadringentorum  adeo,  quorum  mors  magnis  a  re- 
publica  sumptibus  redimitur.  Sed  non  solum  hac  ra¬ 
tione,  verum  etiam  nutricum,  quae  hisce  infantibus 
dari  solent,  culpa  putant  multum  imminui  civium  nu¬ 
merum:  eas  enim  esse  plerumque  agricolarum  uxores, 
quae  nunc  impediantur  ,  quominus  per  longius  tempo¬ 
ris  spatium,  quam  alias  factum  fuisset,  iterum  conci¬ 
piant  1 3).  In  qua  quidem  re  aliam  mihi  mentem  esse 
haud  diffiteor.  Nam  ruricolis  solet  nimia  fecunditas 
minime  vitio  verti :  rara  quippe  sunt  eorum  exempla, 
qui  quatuor  aut  plures  infantes  progenuerunt.  Nec 
maritus  coitum  magis  declinabit,  cujus  uxor  praeter 
proprium  exposito  infanti  mammam  praebet,  quam 
alias  facere  solet.  Neque  hanc  legem  imponunt  femi¬ 
nis  talibus ,  qui  ipsis  infantes  expositos  tradunt  alen¬ 
dos,  ut  a  coitu  abstineant  per  certum  ac  finitum  la¬ 
ctationis  tempus.  Modo  enim  expositus  infans  valetu¬ 
dine  fruatur  integra  atque  indies  vires  sumat  majores, 
id  utrum  lacte  materno,  an  alio  modo  effectum  sit, 
non  curant,  qui  hospitio  infantum  expositorum  prae¬ 
sunt.  Denique  hic  ipse  sinister  eventus  maxime  latet 
adversarios,  quos  et  inter  Francogallos  hospitia  infan¬ 
tum  a  parentibus  desertorum  habent.  Nec  ibi  difficile 
erat  hujus  rei  observandae  negotium,  cum  e  Picardia 
sola  quotannis  fere  tria  millia  nutricum,  Lutetiam  Pa¬ 
risiorum  accersitarum,  infantes  in  hospitio  acceptos 
domum  ducant  1 4).  Omnium  igitur  facillime  intra 
decennii  fines  ibidem,  si  quis  sinister  hujus  instituti 
in  populationem  effectus  esset,  d^ebat  extra  omnem 
dubitationem  poni. 


13)  Meisinerys  ,  l.  c.  p.  40. 

14)  Vid.  Exper.  Anbree  ,  l.  c.  p.  309. 

A  morbis  etiam  epidemicis  et  contagiosis  mul¬ 
tum  periculi  metuitur  in  talibus  hospitiis  1 J) ,  et  inpri- 
mis  ad  variolas,  scabiem  atque  tineam  provocant,  quo¬ 
rum  morborum  prior  ingentem  stragem  editurus  sit  in 
tanta  infantum  debilium  atque  sibi  proxime  adjacentium 


multitudine,  posteriores  autem  difficulter  ob  contagii  fa¬ 
cilem  propagationem  e  talibus  hospitiis  plane  proscribi 
queant ,  atque  infantum  sanitatem ,  quae  jam  propter 
aerem  impuriorem,  exercitationis  defectum  et  alimenta 
inutilia  admodum  adflicta  esse  solet,  magis  adhuc 
corrumpant,  mortalitatemque  promoveant,  necesse  sit. 
Sed  vanum  esse  hunc  metum,  facile  quisque  intelliget, 
cum  perpenderit,  variolarum  furorem  maximopere  coer¬ 
ceri  posse  vaccinarum  variolarum  insitione,  adeoque  inde, 
quod  haec  in  talibus  infantum  expositorum  hospitiis 
magis  communis  reddi  atque  divulgari  poterit,  com¬ 
mendatio  talium  institutorum  potest  desumi.  Posterius 
autem  nominati  morbi  iis  tantum  hospitiis  quasi  pro¬ 
prii  sunt  existimandi,  in  quibus  infantes  eorum,  qui 
ipsis  praesunt,  negligentia  immunditie  horrent,  alimen¬ 
tis  minus  idoneis  nutriuntur,  aeremque  hauriunt  maxime 
impurum.  Sed  haec  vitia  hospitiis  illis  haud  ita  fir¬ 
miter  adhaerent,  ut  ab  iis  separari  nequeant.  Id  om¬ 
nium  certissime ,  ut  uno  utar  exemplo,  hospitium  in¬ 
fantum  expositorum  Parisinum  probat.  Cum  enim 
Jos.  Frankiys  anno  cioioccciii  illud  inviseret,  tenel¬ 
lorum  sortem  deploravit  non  propter  munditiei  negle¬ 
ctum  (hanc  enim  haud  desiderabat),  sed  propterea,  quod 
maximam  ipsorum  frequentiam  oeci  pauci  iique  an¬ 
gusti  haud  commode  capiebant ,  infantesque  rebus 
maxime  necessariis  egebant16).  Experient.  Andree 
autem,  qui  quatuor  annis  post  idem  hospitium  saepius 
intraverat,  nihil  eorum,  de  quibus  Frankiys  haud 


15)  Cous.  Schloetzeri  Commere.  liter.  I.  c. 

16)  L.  c.  T.  I.  p.  71. 

temere  conquerebatur,  inveniebat17).  Unde  apparet, 
haec  talium  hospitiorum  vitia  facillime  posse  provida 
cura  atque  diligentia  praecaveri. 

Poteram  plures  adhuc  causas  commemorare,  unde 
tam  frequens  in  talibus  hospitiis  infantum  mortalitas 
derivari  et  potest  et  debet.  Sed  hancce  materiem, 
quae  solet  gravissima  esse ,  in  aliam  differam  scri¬ 
bendi  opportunitatem.  Non  enim  paucis  verbis  com¬ 
prehendenda  est,  quippe  cum,  ubi  has  causas  accu¬ 
rate  indagaverimus ,  nec  remedia  forte  defutura  sint, 
quibus  illas,  nisi  omnes,  plurimas  tamen,  removere, 
atque  hac  ratione  hospitia  infantum  expositorum  mi¬ 
nus  noxia  reddere  possimus. 


17)  L.  c.  p.  226. 

XYIII. 

HOSPITIORYM,  INFANTIBVS  EXPOSITIS  DI- 
CATORVM,  INCOMMODA  FVSIVS  EX- 

PENDVNTVR. 


Progainmate  hoc  indicata  est  d.  xxi.  Jun.  cidiocccxi.  pro¬ 
motio  Gotthilf  Gyil.  Schwartzii,  Leucopetrensis,  in 
Licentiatum  med.  et  chir. 


Cum  anno  superiore  in  hoc  argumentum  inquirerem, 
commemoravi  aliquot  causas  ,  unde  ingens  infantum 
expositorum  ,  quae  fato  praematuro  cedit,  multitudo 
pendeat,  pluribus,  quae  in  medium  proferri  poterant, 
alii  scribendi  opportunitati  reservatis.  Ulterius  igitur 
nunc  illam  disputationem  profligaturus  ostendere  cona¬ 
bor  ,  aerem  impurum ,  quem  talia  hospitia  infantum 
expositorum  ut  plurimum  continent,  multum  conferre 
ad  mortalitatem,  quae  jam  in  infantibus  recens  natis 
per  se  magna  esse  solet,  adaugendam.  Triplex  autem 
fons,  unde  impurum  adeoque  ad  respirationem  minus 
aptum  aerem  in  talibus  hospitiis  manare  putaverim, 
considerandus  esse  videtur.  Etenim  aut  magnus  in¬ 
fantum  numerus,  qui  uno  eodemque  conclavi  continen¬ 
tur,  corrumpit  aeris  bonitatem,  aut  situs  et  structura 
hospitiorum,  infantum  desertorum  receptioni  et  susten¬ 
tationi  destinatorum,  talis  est,  quae  minime  emendare 
possit  vitium  illud  aeris,  a  nimia  infantum  frequentia 
contractum,  sed  potius  augere  debeat;  denique  et  im¬ 
mundities  infantum,  quae  aut  linteorum  necessariorum 
penuriae ,  aut  ministrarum  negligentiae  adscribenda 

est,  plurimum  facit  ad  aeris  impuritatem,  quam  duplex, 
quae  modo  commemorata  est,  genuit  causa,  fovendam. 

Ac  de  primo  quidem  fonte  aeris  in  hospitiis  in- 
fantum  expositorum  impuri  cum  brevissime  egerint  et 
Io.  Pet.  Fiiankivs1),  lectores  ad  illam  libri  sui  par¬ 
tem  ablegans,  quae  de  nosocomiis  expositura  est,  non¬ 
dum  editam,  et  Zach.  Gli.  Hvssty2),  qui  hac  de  re 
exponens  Frankium  nimis  presso  pede  legit,  liceat  ea 
cum  lectoribus  communicare ,  quae  recentissimi  scri¬ 
ptores  nobis  de  nonnullis  iisque  celeberrimis  hospitiis 
narravere. 

Lutetiae  Parisiorum  quatuor  oeci,  qui  infantes 
expositos  recipiunt,  continent  tot  lectulos ,  quot  ad  pa¬ 
rietes  commode  stare  possunt,  praeterea  duo  adhuc  or¬ 
dines  lectulorum  medium  oecum  occupant.  Quae  in- 
fantum  copia,  nisi  munditiei  inprimis  ratio  habita  fue¬ 
rit,  necessario  aerem  perspiratione  haud  sensibili,  exha¬ 
lationibus  excrementorum  cum  alvi,  tum  urinae,  alimen¬ 
torum  etc.  vitiabit  ita,  ut  color  cutis  naturalis  et  laete  ru¬ 
bens  brevi  transeat  in  ingrate  album  aut  flavum,  et  leuoo- 
phlegmaticus  corporum  habitus  luculentum  commora¬ 
tionis  insalubris  testimonium  exhibeat.  Qui  quidem 
fons  aeris  corrupti  largissimus  augebitur  multum,  ut 
praetereamus  adultorum ,  qui  horum  infantum  mini¬ 
sterio  inserviunt ,  exhalationes ,  lampadum  et  ellych¬ 
niorum  vaporibus ,  ad  illustrandum  tam  spatiosum  oe¬ 
cum  adhibitorum.  Hinc  non  mirum  videbitur,  olim, 
cum  illi  lectuli  omnem  infantum,  in  hoc  hospitium  il¬ 
latorum,  numerum  haud  caperent,  sed  plurimi  in  men¬ 
sis,  sellis  ipsisque  adeo  fenestris  jacerent,  urinosum 
odorem  male  habuisse  eos ,  qui  hos  oecos  inviserent. 
Nunc  autem,  cum  infantes  plurimi  statim  rus  mittan- 


1)  System  d.  med.  Polic.  Th.  II.  p.  469. 

2)  Discurs  iib.  d.  med.  Polic.  Th.  II.  p.  135. 


287 


tur,  atque  sic  receptorum  numerus  indies  magnopere 
imminuatur,  odor  iste  ingratus  fere  omnis  evanuit. 

Petropoli  sexcenti  infantes  simul  adsunt  aut  certe 
adesse  possunt  in  hospitio,  ab  Imperatrice  Catharina  II. 
infantibus  expositis  aperto*  Sed  eorum  distributio  per 
plures  oecos  impedit,  quominus  aer  hac  infantum  mul¬ 
titudine  corrumpi  queat*  Duobus  enim  amplis  aedifi¬ 
ciis,  quorum  unum  a  comite  Rasumovskio ,  alterum  a 
comite  Bobrinskio  multo  aere  redimebatur,  recipiun¬ 
tur  et  aluntur  infantes  ita,  ut  illo  soli  pueri,  hoc  so¬ 
lae  puellae  contineantur.  Quamobrem  peculiares  cau¬ 
sae  subesse  debent,  unde  illa  morientium  infantum  fre¬ 
quentia,  quam  nupera  commentatione  tetigi3),  expli¬ 
cari  possit.  Eas  autem  perspexi,  cum  legerem  in  Henr. 
de  Reimers  descriptione  metropoleos  imperii  Rossici  4), 
deferri  in  illud  hospitium  saepe  aut  jam  penitus  mor¬ 
tuos  aut  morti  proximos  infantes ,  quorum  parentes 
pauperie  pressi  sumtus  sepulturae  evitare  cupiant.  Dein 
olim  infantes,  nulla  virium  aut  tempestatis  habita  ra¬ 
tione,  tertio  die,  ex  quo  in  aedilicium  delati  erant, 
rus  mittebantur.  Itaque  inprimis  byeme,  cum  frigoris 
vis  intensa  esset,  multi  infantes,  ipsi  expositi,  gelu 
moriebantur.  Si  bos  de  numero  detrahimus  reliquo¬ 
rum,  multum  imminuitur  mortuorum  copia,  praecipue 
ex  quo  Imperatoris  mater  ntriusque,  et  Moscuae  et 
Petropoli  expositis  infantibus  aperti,  aedificii  curam  et 
inspectionem  in  se  recepit.  Haec  enim ,  cum  juberet 
infantes  non  nisi  viribus  bene  valentes ,  tertia  aut 
quarta  demum  hebdomade  ex  hospitio  rus  cum  nutri¬ 
cibus  mitti,  eosque,  qui  in  hospitio  commorarentur,  aere 
liberiore  in  hortis  adjacentibus  frequentissime  frui,  ef¬ 
fecit  felicissime,  ut  e  centum  infantibus  quotannis  non 
nisi  quindecim  fato  fungerentur  suo,  cum  antea  quin¬ 
que  et  quadraginta  morerentur. 


3)  Pag.  281. 

4)  St.  Petersftvrg  ani  Endc  seines  ersten  Jahrhundcrts .  Th.  II.  p.  180. 

Amstelodami  magnum  quidem  aedificium  exposi¬ 
tis  infantibus  dicatum  est,  sed  idem  illud  minime  con¬ 
venire  infantum  receptorum  multitudini,  periti  harum 
rerum  arbitri  judicavere  s).  Cum  enim  illo  non  in¬ 
fantes  solum  omnes,  a  parentibus  deserti,  sed  etiam 
qui  patre  et  matre  orbi  decimum  quintum  aetatis  an¬ 
num  nondum  attigerunt,  aut  patrem  liabent,  ob  crimi¬ 
num  commissorum  atrocitatem  capite  caesum,  recipian¬ 
tur,  horumque  omnium  numerus  ad  tria  usque  millia 
adscendat ,  quo  nondum  comprehensi  sunt,  qui,  nutri¬ 
cum  aut  in  urbe  aut  ruri  viventium  curae  sunt  con¬ 
crediti,  quinque  amplius  mille  ducenti  aut  quadringenti 
adeo  numerantur,  aer  non  potest  non  tanta  hominum 
multitudine  multum  vitiari.  Praeter  aerem  impurum 
alimenta  quoque  in  hoc  ipso  orphanotropheo  minus 
salubria  sunt.  Quamobrem  scabies  fere  omnes  infan¬ 
tes  inficere  solet  rhachitisque  cum  scrophulis  inter 
morbos  et  frequentissimos  et  refractarios,  qui  ibi  re¬ 
gnant,  numeratur. 

Neque  tamen  sola  infantum  multitudo  nimia  aerem 
hospitiorum  talium  corrumpit,  sed  idem  quoque  efficit 
eorundem  aedificiorum  situs  ineptus  et  maximopere  in¬ 
salubris.  Fundus  enim  aut  emtione  a  magistratibus 
acquiritur,  aut  piae,  quam  dicunt,  causae  testamento 
legatur.  Illud  ubi  locum  habet,  necessitas  aperiendi 
talis  hospitii  saepissime  adeo  urget ,  ut  de  loco  eli¬ 
gendo ,  quo  illud  commode  erigi  possit,  haud  longa 
deliberatio  concedatur,  sed  is,  qui  primum  sese  offert, 
sumendus  sit.  Ouare  videmus,  talia  hospitia  inter¬ 
dum  latere  quasi  abscondita  in  angiportis  maxime  an¬ 
gustis  atque  impuris ,  undique  cincta  esse  aedificiis 
longe  altioribus ,  ad  undas  stagnantes  aut  in  vi¬ 
cinia  opificum  exstructa,  qui  aerem  opificiis  suis 
maxime  vitiant,  quo  laniones,  glutinis  coctores,  sa- 
ponarii ,  qui  ex  intestinis  fides  conficiunt,  aut  fru- 


5)  Exper.  Andrf.e  libr.  cit.  Th.  II.  p.  114  — 118. 

menti  spiritum  destillant  rei.  rei.  pertinent.  Exempli 
loco  e  pluribus  adducam  orphanotropheum,  quo  Lute¬ 
tiae  Parisiorum  prope  hortum  plantarum  in  platea  ,  a 
St.  Yictore  nomen  habente,  exstructo  sexcenti  pueri 
aluntur  educanturque.  Illud  enim,  si  Jadeloto  6)  me¬ 
dico  fides  habenda,  (erit  autem  ipsi  maxima,  cum  per 
septeni  annos  medici  munere  in  illo  orphanotropheo 
functus  sit,)  minus  commode  situm,  liberiori  aeris  per¬ 
flatui  haud  patet,  rivulusque,  purgamentis  omnis  gene¬ 
ris  squalens  et  vix  tolerabilem  foetorem  aestatis  prae¬ 
cipue  tempore  exhalans  (  Hi  vier  e  des  Gobelins) ,  aerem 
stagnantem  magis  adhuc  corrumpit.  Quod  quidem 
loci  incommodum  eo  minus  evitabitur,  cum  aedificium 
infantibus  expositis  recipiendis  ab  homine  liberali  ac 
publicae  utilitatis  amante  oblatum  dono  fuerit.  Tunc 
enim  illud,  sive  salubris  ejus  situs  sit,  sive  non,  fini, 
cui  destinatum  est,  adaptandum  erit.  At  poterit,  nisi 
idoneum  ac  valetudini  conducibile  repertum  fuerit  tale 
aedificium,  vendi  aliusque  isque  melior  fundus  e  pe¬ 
cunia  inde  accepta  emi.  Audio,  sed  sunt  saepe  ita 
difficiles  ac  morosi,  qui  ampla  munera  utilitati  publi¬ 
cae  offerunt,  ut,  quaecunque  tandem  persuadendi  ar¬ 
gumenta  adhibeantur,  tamen  nolint  de  fundi  donati 
permutatione  aliquid  audire,  sed  nominis  ac  beneficii 
sui  memoriam  putent  tam  firmiter  fundo  adhaerere, 
ut,  si  hujus  nomen  mutatum  sit,  et  beneficii  memoria 
ne  pereat,  metuant. 

Si  igitur  locus,  quem  infantum  expositorum  hos¬ 
pitia  interdum  occupant,  non  omnino  aptus  est  ad 
aeris  puritatem  servandam,  haec  magis  adhuc  ipsa 
talium  aedificiorum  structura  et  interna  partium  de¬ 
scriptione  laedi  solet.  Sive  enim  emta ,  sive  donata 
fuerint  haec  aedificia,  suminum  parcendorum  causa, 
quae  olim  obtinuit  constructio  et  conclavium  distri¬ 
butio  ,  quamquam  nunc  plane  immutata  est  aedificii 


6)  Vid.  Journ.  de  Mcdecine,  Chirurgie  etc.  p.  Cortis  art.  an.  1808. 

destinatio,  tamen  retinetur.  Itaque  invenimus  oecos 
angustos,  minusque  altos,  et  aeri  facile  renovando  mi¬ 
nime  accommodatos.  Etsi  autem  angustiam  conclavium 
commode  tolli  posse  parietibus  intermediis  destruetis 
concedimus ,  tamen  cum  altitudo  eorundem  aequa  ra¬ 
tione  augeri  haud  possit,  aeris  impuritas,  ab  infantum 
ibi  viventium  multitudine  genita,  ista  oecorum  ampli¬ 
ficatione  adeo  non  praecavetur,  ut  potius  adjuvetur  et 
ad  eum  vitiositatis  gradum  evehatur,  qui  sanitati  in- 
fantum  sit  perniciosus. 

Paucis  denique  tertium  fontem,  unde  impurus,  qui 
in  ejusmodi  hospitiis  infantinn  expositorum  hauritur, 
aer  manare  solet,  liceat  aperiri.  Is  autem  in  immun¬ 
ditie  reconditus  est,  quam  aut  linteorum  et  pulvina¬ 
rium  necessariorum  inopia,  aut  ministrarum  negligen- 
tia  et,  qui  ipsis  praesunt,  socordia  efficit.  Illa  enim 
excrementis  madida,  aut  alimentorum  per  vomitum  re¬ 
jectorum  vestigiis  notata,  aut  alio  modo  conspurcata, 
nisi  cum  mundis  saepius  permutari  possint,  odorem 
spargunt  subacidum  eumque  ingratissimum ,  qui  atmo- 
sphaeram,  quae  infantem  proxime  circumfluit,  respira¬ 
tioni  minus  idoneam  atque  salubrem  reddit.  Quae  qui¬ 
dem  linteorum,  pulvinarium  etc.  penuria  si  a  pauperie 
hospitii  pendet,  excusationem  aliquam,  quamvis  levem, 
habet,  sed  si  hujus  rei  causa  accusanda  est  ignavia 
eorum,  qui  hospitiorum  talium  curam  habent,  hujus 
turpitudinis  nulla  omnino  deprecatio  habetur.  Hinc  fa¬ 
cile  est  ad  intelligendum,  hospitiorum  talium  descriptio¬ 
nem  minime  accuratam  et  plenam  esse ,  nisi  linteorum 
reliquaeque  vestimentorum  supellectilis  rationem  habue¬ 
rimus.  Multum  igitur  laudanda  est  diligentia  Experien- 
tissimi  Andree,  qui  in  opere,  aliquoties  adducto,  cujus- 
que  hospitii  aut  nosocomii  descriptioni  recte  addidit  et 
notitiam  de  linteorum  copia  et  qualitate,  quibus,  qui  istis 
hospitiis  aluntur  et  sustentantur,  uti  possunt. 

XIX. 

DE  VERISIMILI  COMBVSTIONIS  CORPORVS1 
HVMANORVM  SPONTANEAE  CAVSA 

P  A  R  T  I  C.  I. 


Programma  scriptum  d.  xix.  Jul.  ciaiacccxi^  cumm  Clem» 
Wencesl.  Himmervm,  Confluentiae  atl  Rhenum  natum, 
jura  ac  i>rivilegia  Licentiati  med.  ac  chir.  conferrentur. 


Res  mira  et  olim  quodammodo  portentosa  habita,  cor¬ 
pus  humanum  interdum  igne  comburi  interno ;  cujus 
causa  quamvis  diligenter  a  medicis  et  naturae  scruta¬ 
toribus  indagata  fuerit,  tamen  nondum  ita  eruta  ac 
definita  est,  ut  dubitationi  nullus  superesset  locus. 
Inquisivere  nuper  in  hanc  rem  mirabilem  Lairivs  *), 
Rittervs 1  2)  ,  Roesterys  3)  atque  K.oppivs  4)  ,  exem¬ 
plaque  hominum ,  hac  morte  vivis  ereptorum ,  multa 
cum  diligentia  collegerunt.  Quorum  virorum  labori¬ 
bus  nolo  ita  uti,  ut,  quae  ab  ipsis  in  medium  pro¬ 
lata  sunt,  recoquam,  multisque  probem,  mortem 
obiri  posse  et  vere  obiri  combustione  interna  eaque 


1)  Essai  sui*  les  combustions  humaines  produites  par  un  long  abus 
des  liqueurs  spiritueuses.  a  Par.  an  VIII.  8.  m  nostram  lin¬ 
guam  translatum  opusculum  a  Chr.  Gvil.  Rittero.  Ham  . 
1801.  8. 

2)  Veler  Selbstenizicndungen  in  organischen  und  lellosen  Korpern. 
Humi.  1804.  8. 

3)  Diss.  d.  combustione  corporis  hum.  spontanea.  Jen.  1804.  4. 

4)  Et  Bissert.  inaug.  d.  causis  combustionis  spontaneae  in  corpore 

hum.  factae.  Jen.  1800.  4.  et  libello  recens  edito  :  Ausfuhrl. 
Darstell.  u.  Vntcrsuch.  der  Selbstverlrennungen  des  menschl. 
Korpers.  Fvuukfuvt  u.  HI.  1811.  8. 

spontanea ,  h.  e.  sine  igne  extrinsecus  admoto  pro¬ 
ducta.  Sumam  id  potius  tanquam  rem,  plurimis  exem¬ 
plis  comprobatam  a  deoque  verissimam. 

Prius  autem,  quam  causas  hujus  ipsius  phaeno¬ 
meni  investigaturus  sum,  videntur  necessario  praemit¬ 
tenda  esse ,  quae  nisi  omnibus  omnino ,  plurimis  ta¬ 
men  spontaneis  corporum  humanorum  incendiis  com¬ 
munia  fuerunt.  Haec  enim  rei  obscurae  lucem  ali¬ 
quam  adfundere  poterunt. 

Inter  septendecim  historias  ,  a  Jo.  Henr.  Koppio 
commemoratas ,  una  tantum  de  viro  agit ,  hoc  mortis 
genere  peremto :  reliquae  omnes  feminas  narrant  bi¬ 
baces  ,  vetulas ,  Semeles ,  quae  Bacchum  utero  tulit, 
illustre  exemplum  imitatas ,  spontaneo  conflagrasse 
igne.  Dein  flammae  vim  omnem  intra  corporis  in¬ 
censi  limites  ita  coercitam  et  conclusam  esse  depre¬ 
hendimus  ,  ut  aliae  res ,  maxime  inflammabiles ,  in 
vicinia  corporis  flagrantis  positae ,  lintea  puto ,  ligna 
maxime  sicca,  et  quae  sunt  hujus  generis,  aut  pror¬ 
sus  intactae ,  aut  parum  tantum  adustae  reperiren- 
tur  5).  Neque  vero  hoc  leve  judicandum  est  rei  mo¬ 
mentum,  quod,  quamquam  ignis  in  propinquo  arde- 
bat ,  tamen  inde  combusti  corporis  humani  causa 
difficulter  poterat  derivari.  Denique  celeritas,  qua 
omne  corpus,  paucis  tantum  partibus  exceptis,  in  car¬ 
bonem  cineresque  foetentes  redigitur 6) ,  et  ea  ratio, 
ex  qua  valde  difficile  est  seu  potius  omnino  nequit 
fieri,  ut,  flamma  aqua  largissime  adfusa  extinguatur, 
quae  interdum  observata  est ,  omnem  animi  attentio¬ 
nem  meretur.  Anni  tempestatem  frigidam ,  qua  ejus¬ 
modi  incendia  frequentius  incidere  contendit  Koppiys 


5)  Koppiys  l.  c.  p.  23.  IV.  V.  p.  27.  VII.  p.  29.  XII.  p.  35. 
XV. 

6)  Intra  duarum  ,  quin  unius  adeo  horae  spatium  observata  est  ta¬ 
lis  combustio  Kopp.  /.  c.  pag.  28.  XIII.  pog.  31.  X.  —  XIII. 
pag.  32. 

l.  c,  p.  55,  de  industria  silentio  praetermitto,  cum  et 
mense  Junio  aliquoties  idem  acciderit  casus. 

Jam  rimantibus  hujus  singularis  phaenomeni  cau¬ 
sas  duplex  sese  offert ,  quarum  altera ,  ab  omnibus 
fere ,  qui  combustorum  sponte  sua  corporum  anima¬ 
lium  exempla  literis  mandaverunt ,  commemorata  ,  in 
spiritu  vini  quaeritur ,  omnis  corporis  partes  pene¬ 
trante  ac  imbuente  principio  maxime  inflammabili, 
quod  non  nisi  levissima  scintillula,  extrinsecus  adve¬ 
niente  ,  opus  habeat  ad  ignem  vehementissimum  ex¬ 
citandum.  Matthias  quidem  Jacobaevs  apud  Thom. 
Bartholinvm  7 8)  testatur,  feminae  Parisiensis ,  quae 
se  per  triennium  spiritu  vini  ita  ingurgitaverat ,  ut 
nullo  alio  nutrimento  uteretur,  corpus  tantum  ardo¬ 
rem  concepisse ,  ut ,  dum  femina  versus  vesperam  in 
sella  straminea  consedisset  dormitura,  inflammaretur. 
Ejusdem  sententiae  fuit  le  Cat  s)  et  recentissimis  tem¬ 
poribus  Lairiys.  Is  enim  vasa  lymphatica  a  spiri- 
tuoso  principio  ita  coarctari  putat,  ut  illud,  omni 
exitu  per  has  vias  ipsi  praecluso ,  a  partibus ,  quae  a 
tali  potu  inebriante  irrigantur,  veluti  a  spongia  ab¬ 
sorbeatur.  Solas  igitur  partes  aquosas  per  renes  ex¬ 
cerni,  urinamque  harum  bibularum  propterea  similem 
esse  ei ,  quam  spasmis  adfecti  homines  soleant  emit¬ 
tere.  Omnia  autem  corporis  animalis  organa  a  spiri- 
tuosis  partibus  penetrari ,  docent  exempla  hominum 
bibacium ,  a  fide  dignissimis  medicis  dissectorum.  E 

9  9 

multis  haec  duo  commemorasse  sufficiat.  Et  Noelivs 
quidem ,  hominem  cultro  anatomico  subjiciens ,  qui  e 
nimio  potu  spirituoso  mortem  invenerat ,  non  solum 
deprehendit,  cum  aperto  cranio  cerebrum,  subtus 
latens ,  dissecaret ,  odorem  spiritus  vini  vehementem, 
sed  etiam  vidit  viscus  illud  ab  admota  flamma  in» 


7)  Acta  mcd.  Hafniens.  Vol.  I.  p.  211.  obs.  118. 

8)  DTemoirc  sur  les  tncendics  spontanei  citatas  a  Liinuo  l.  c.  |*.  15. 
vers.  genii. 

cendi  9 10).  Cui  quidem  viro  testes  gravissimi  accedunt 
Cvtierivs  et  Dvmeril.  Etenim  Iii  hominis  mercena¬ 
rii,  qui  cum  pignore  certasset  de  duabus  cum  dimidia 
lagenis ,  vino  plenis ,  intra  sextam  horae  partem  ebi¬ 
bendis  ,  et  hujus  certaminis  victor  abiisset,  de  hoc 
praeclaro  scilicet  facinore  superbiens,  aliquot  praeterea 
spiritus  vini  vitris  epotis,  apoplexia  concidit,  cadaver 
aperiebant,  de  vinoso  odore,  quem  omnes  illius  par¬ 
tes  per  viginti  quatuor  horas  exhalabant,  mirabundi. 
Quod  quidem  experimentum  in  facinorosis  hominibus 
aliquoties  repetitum  facti  veritatem  evicit ,  quorum 
musculi  et  pinguedo  adeo  imbuta  erat  odore  spirituosi 
potus  ,  quo  ,  dum  viverent ,  abusi  erant 1  °). 

Contra  haec  argumenta ,  ab  experientia  partim 
ducta,  atque  adeo  gravissima,  Koppiys  ,  novae  de 
spontaneis  corporis  humani  incendiis  theoriae  auctor, 
nonnulla  monuit ,  quae  utrum  pondere  suo  inconcussa 
stent,  an  commode  submoveri  queant,  nunc  videndum 
erit.  Atque  primum  urget  Vir  Experientissimus ,  spi¬ 
ritum  vini  ingurgitatum  amittere  suam  flammae  con¬ 
cipiendae  facultatem ,  cum  omnia  ingesta  a  vi  vitali 
corporis  animalis  mutentur,  et,  quae  illorum  compo¬ 
sitionem  ingrediebantur,  partes  nunc  a  se  invicem 
removeantur ,  nunc  cum  aliis  peregrinis  misceantur 
ita ,  ut  penitus  nova  producantur  corpora :  spiritum 
vini  igitur,  ut  talem,  non  sanguinis  massae  admisceri, 
sed  alias  prorsus  sumere  virtutes.  Sed  id,  quod  pro¬ 
bandum  erat,  spiritum  vini  haustum  a  vi  vitali  de- 
componi ,  male  in  hac  disputatione  adhiberi  videtur 
ad  refutandam  contrariam  sententiam ,  qua  hocce  flui¬ 
dum  ,  quod  cum  moderatione  et  raro  haustum  stimu¬ 
lat  ,  nimia  autem  copia  et  fere  continuo  potum  vim 
vitalem  maximopere  deprimit ,  propter  hunc  ipsum 


9)  Observatione  sur  la  phys.  sur  fhistoire  naturelle  et  sur  les  avts 
p.  l'Abbe  Rozier.  Vol.  IX.  p.  88. 

10)  Lairivs  7.  c.  .  24. 


295 


principii  vitalis  defectum  a  solidis  corporis  animalis 
partibus,  veluti  a  spongia,  sugi  contenditur.  Quae 
quidem  sententia  cum  experientia  magnorum  anato¬ 
micorum  confirmetur,  qui  cum  dissecarent  cadavera 
hominum  bibacium  ,  omnes  eorundem  partes  spiri- 
tuoso  fluido  imbutas  deprehenderunt,  hoc  argumentum 
Koppiys  1 1)  ita  subvertere  conatur,  ut  cadaverum 
prorsus  aliam  esse  rationem ,  quam  corporum  vivo¬ 
rum  ,  contendat :  in  illis  enim  spiritum  vini ,  brevi 
ante  mortem  maxima  in  copia  potum ,  sine  ulla  de- 
compositione  omnes  corporis  animalis  partes  penetrare 
posse ,  quod  in  corpore  vivo  fieri  nunquam  queat. 
Dein  quoque  experientiam  experientiae  opponit.  Nam 
Metzgervm  1 2)  laudat  testantem,  homines,  qui  ine¬ 
briante  potu  fere  semper  obruti  consenuerint,  nullam 
rei  peculiaris  animadversionem  in  ipsorum  cadaveribus 
obtulisse  praeter  ventriculi  inflammationem. 

Cujus  quidem  duplicis  argumenti  firmitas  haud 
tanta  mihi  esse  videtur,  ut  victas  dare  manus  coga¬ 
mur.  Etenim  quod  prunum  allatum  est,  firmat  potius, 
quam  subruere  debet,  sententiam.  Scilicet  si  spiritus 
vini  aut  quodvis  aliud  fluidum  spirituosum  corpus 
animale  mortuum  sine  ulla  naturae  suae  mutatione 
penetrare  potest,  idem  etiam  contingat  necesse  est  in 
ipso  mortis  apoplecticae  instantis  momento,  quo  omnis 
sentiendi  facultas  penitus  deleta ,  et  motus  muscularis 
adeo  debilitatus  est,  ut  cordis  palpitationes  vix  digito 
possint  discerni,  nec  contractiones  musculorum  vel  a 
fortioribus  stimulis ,  qualis  galvanicus  est ,  efficiantur, 
nisi  lentiores  ac  levissimae.  Hanc  igitur  corporis  hu¬ 
mani  conditionem ,  qua  morti  apoplecticae  proximum 
est,  necessariam  esse  putamus  ad  ejusdem  et  incendium 
spontaneum  efficiendum  et  combustionem  plenam  perfi¬ 
ciendam.  Inde  possumus  facillime  explicare,  cur  multi 


11)  L.  c.  p.  51. 

12)  Ejus  med.  gericTitliche  Abhundl.  I.  p.  38. 

homines,  maxime  inebriati  et  flammam  pessime  foe¬ 
tentem  et  coeruleam ,  qualis  incensi  spiritus  vini  esse 
solet,  eructantes,  inde  quidem  suffocentur,  neutiquam 
vero  comburantur.  Et  Gmelinym  quidem  legi  de 
Eossis  Polonisque  narrare,  qui  in  potando  spiritu  vini 
finem  vix  prius  inveniant,  quam  omnem  sentiendi 
movendorumque  artuum  licentiam  amiserint,  eos  ex 
hypocaustis  in  aerem  liberum  eumque  nimis  frigidum 
translatos  a  flammis  ex  ipsorum  ore  prorumpentibus 
perire.  Neque  vero  meliore  sorte  usus  est  pecudum 
pastor  Lahowizensis  in  Bohemia ,  qui  cum  sponsione 
certasset  cum  alio,  uter  majorem  vini  adusti  copiam 
posset  ita  in  se  ingurgitare ,  ut  mentis  compos  adhuc 
maneret,  praeter  novem  farcimina,  magnamque  cere- 
visiae  quantitatem,  quatitor  spiritus  vini  mensuras  ad- 
sumsit  hoc  effectu,  ut  progressus  in  aerem  liberum 
flammam  conciperet,  quae  neque  a  copiose  ingesto 
liquore  stercoreo,  neque  ab  injecto  humido,  quo  totum 
corpus  obtegebatur,  stercore  extingui  posset,  sed  post 
maximos  aliquot  horarum  cruciatus  miserrimi  hominis 
vitam  finiret  1 3). 

Metzgeri  autem  auctoritate,  qua  se  suamque  sen¬ 
tentiam  tueri  Koppiys  cupit,  minime  perturbor.  Huic 
enim  viro  novi  de  suarum  opinionum  veritate  ita  saepe 
persuasum  fuisse,  ut  et  facta  negaret,  locupletissimo¬ 
rum  testium  adfirmatione  repetita  comprobata.  Huc, 
ut  his  utar  exemplis ,  pertinent ,  quae  monuit  contra 
partus  serotinos,  quos,  cum  plerumque  locum  haberent 
in  feminis,  quae,  viduae,  foetum  excludebant,  patri 
ante  decem  et  quod  excurrit,  menses  mortuo  tributum, 
nolebat  legitimos  agnoscere,  hoc  inprimis  nixus  argu¬ 
mento,  quod  nullum  observatum  sit  foetus  exemplum, 
vivo  adhuc  patre  tam  sero  exclusi.  Jam  cum  et 
Byrggrayiys  1 4)  et  J  odere  l5),  hic  in  sua  ipsius 

13)  Nationalzeitung  d.  Deuischen.  1802.  mens.  April. 

14)  Epistol.  ud  Mulierum.  Tom.  I.  p.  20. 

15)  Lesloix  eclaireespur  les  Science*  physiq.  A  Par.  an.  VII.  8.  Vol.  II. 

uxore  bis  ,  hanc  a  naturali  ordine  aberrationem  obser¬ 
vatam  testarentur ,  illum  forte  a  muliercula  deceptum 
esse  autumat,  hunc  autem  valde  propensum  esse  sta¬ 
tuit  ad  res  videndas,  quae  aliis  medicis  haud  ita  facile 
obveniant.  Eadem  adversarios  refutandi  ratione  utitur, 
cum  aut  de  pulmonum  natantium  vi  et  efficientia  agit 
ad  vitam  foetus  exclusi  demonstrandam ,  aut  vagire 
posse  foetum  intra  matris  genitalia  adhuc  conclusum 
contra  Osianderym  et  Finckivm  negat. 

Quae  cum  ita  sint,  mihi  quidem  prior  sententiai 
de  probabili  combustionis  corporis  animalis  spontaneae 
causa  ,  a  spiritu  vini  omnes  corporis  partes  penetrante 
derivata,  nondum  ita  labefactata  et  subruta  esse  vide¬ 
tur,  ut  penitus  sit  deserenda.  Modo  enim  illud  bene 
teneamus ,  homines  tales  morti  apoplecticae  proximos 
esse  debere.  Hoc  corporis  statu,  qui  per  aliquot  horas 
durare  potest,  spiritus  vini,  copiose  paulo  ante  ad- 
sumtus,  per  poros  inorganicos,  jam  nunc  inagis  rela¬ 
xatos  et  patulos,  omnia  organa  permeat,  corporique 
ignis  subito  concipiendi  facultatem  tribuit,  ita,  ut, 
causa  nunc  levissima  ignem  proliciente  accedente,  illud 
exardescat,  nec  prius,  quam  in  carbonem  cineresque 
transmutatum  sit,  uri  desinat.  In  hac  ipsa  corporis 
conditione  sola  videtur  latere  differentia,  quae  interce¬ 
dit  inter  hominem ,  maxima  vini  aut  spiritus  vini 
quantitate  obrutum ,  cujus  tamen  vis  vitalis  adhuc  vi¬ 
get  ,  et  inter  hominem ,  eadem  potus  spirituosi  copia 
inebriatum,  animam  autem  agentem.  In  illo  enim, 
inflammato  intus  spiritu  vini,  vis  vitalis  combustioni 
diu  reluctabitur,  flammaque  nihil  aliud  efficiet,  quam 
hoc,  ut  partes,  quas  veluti  lambit,  adurat:  in  hoc 
autem  ignis  omnem  efficientiam  exseret  suam,  cum 
nihil  adsit ,  quod  eam  moderetur ,  vi  vitali  ita  de¬ 
pressa  ,  ut  refocillari  vix  ac  ne  vix  quidem  possit. 

XX. 

DE  VERISIMILI  COMBVSTIONIS  CORPORVM 
HVMANORVM  SPONTANEAE  CAVSA 

P  A  R  T  I  C.  II. 


Programma,  d.  xx,  Sept.  anni  cididcccxi  editum,  cum 
Avg.  Fr.  Lvd.  Fitzav ,  Cothena  -  Anhaltinus ,  medici¬ 
nae  et  chirurgiae  Licentiatus  crearetur. 


Nuper,  cum  in  causas  inquirerem,  uncle  combustio 
spontanea  corporis  humani  maxime  penderet ,  duas 
potissimum  commemorabam,  quarum  alteram,  in  spi¬ 
ritu  vini  omnes  corporis  humani  partes  penetrante 
positam,  priore  de  hoc  argumento  commentatione  per¬ 
tractavi.  Nunc  altera  in  medium  producenda  et  quae 
argumentorum,  quibus  sustentata  est,  ad  persuaden¬ 
dum  vis  atque  efficientia  sit,  dispiciendum  erit.  Et 
Koppivs  quidem,  ejusdem  sententiae  nisi  auctor,  ta¬ 
men  recentissimus  defensor,  rite  perpensis  omnibus, 
quae  combustionem  comitantur,  sponte  sua  evenien¬ 
tem  ,  phaenomenis ,  non  nisi  in  chemica  illius  expli¬ 
candae  ratione  subsistendum  esse  putat.  Derivandam 
autem  ejusmodi  combustionem  censet  e  progenito  fluido 
aeriformi  inflammabili,  cujus  causa  ex  abnormi  cor¬ 
poris  animalis  constitutione  pendeat.  Hac  enim  effici 
putat ,  ut  ex  assimilis  potulentis ,  inprimis  spirituo- 
sis ,  extricetur  aeris  forma ,  facillime  flammam  con¬ 
cipiens. 

Quam  quidem  sententiam  ut  probabilem  reddat, 
refert  inter  alia  historiam  viri ,  qui ,  quod  omnino 

rarioribus  exemplis  adnumerari  debet ,  spontaneo  in¬ 
cendio  periit.  Ejusdem  viri  meminit  quoque  Georg. 
Prochaska1),  ubi  causas  rimatur  pbospborescentiae 
et  incendiorum  corporis  humani  spontaneorum.  G. 
Maria  Bertholiys  scilicet,  qui  sacerdotis  officio  fun¬ 
gebatur,  cum  per  integrum  diem,  negotiorum  causa, 
huc  illuc  eundo  consumsisset ,  vesperi  devertebatur  ad 
sororis  maritum,  quem  ubi  salutaverat,  rogabat,  ut 
ipsum  statim  in  conclave  duceret,  quo  per  noctem 
commorari  posset.  Id  cum  factum  esset ,  sudarium 
sibi  sub  indusium  poni  jubebat,  atque  dimissos  omnes, 
qui  aderant,  post  breve  temporis  intervallum  clamori¬ 
bus  revocabat  suis.  Vident  humi  prostratum  Bertho- 
lium  et  flammula  circumdatum,  quae  ignis  fatui  ad 
modum  eo  magis  recedebat,  quo  propius  quis  ad  eam 
appropinquare  cupiebat.  Tandem  penitus  in  auras 
evanescebat.  Miserum  Bertholium  de  terra  tollunt, 
videntque  integumenta  humeri  et  antibrachii  dextri  a 
subjacentibus  musculis  soluta  atque  dilacerata:  eandem 
integumentorum  dilacerationem  deprehendunt  intra  sca¬ 
pulas  et  ad  lumbos.  Chirurgum  advocant,  qui  ubi 
cutis  lacinias  resecuerat ,  de  gangraena  timens  par¬ 
tium  adfectarum,  eas  profunde  incidit,  et  quae  hujus 
mali  progressum  coercere  valent,  remedia  adhibet  in¬ 
cassum.  Nam  tertio  jam  die  vulneratae  partes  spha- 
celo  correptae  erant.  Aegrotus,  vehementissimis  con¬ 
vulsionibus  agitatus ,  de  inexplebili  siti  conquereba¬ 
tur ;  alvi  dejectiones  bilioso -putridae,  perpetuus  vomi¬ 
tus,  intensa  febris  deliriaque  aderant.  Tandem  quarto 
die  in  somnum  incidebat  profundissimum ,  quem  ca¬ 
rum  pathologi  vocant,  per  duas  horas  durantem,  pu¬ 
tredine  corporis  ad  summum  vehementiae  gradum  per¬ 
ducta  ,  unguibus  sponte  decidentibus ,  vermibusque  e 
corpore  prodeuntibus  animam  deponebat. 


1)  Lehrsatze  aus  der  Phijsiologie  der  Menschen.  Th.  II.  58?. 
Neu  e  Avfi. 

Interrogatus  aegrotus  de  hujus  eventus  causa, 
nihil  sibi  de  ea  constare  adfirmabat :  hoc  unum  se 
scire,  se  in  dextro  brachio  vehementis  percussionis  sensu 
admonitum  flammulam  in  indusio  brachii  percussi 
conspexisse ,  quae  eam  lintei  partem ,  qua  comparuerit 
subito  in  cineres  converterit.  Sudarium,  quod  in  vi¬ 
cinia  loci  vulnerati  cuti  impositum  erat,  aeque  ac  fe¬ 
minalia  interiora,  minime  adusta  erant,  capitis  contra 
integumento  penitus  concremato,  capillis,  qui  eo  tege¬ 
bantur  ,  a  flamma  intactis.  Quod  quidem  luculentissi¬ 
me  probare  videtur  aut  ignis  materiam ,  quae  ut  ar- 
cleat,  longe  minorem  caloris  gradum  requirit,  quam 
is  est ,  quo  capilli  solent  comburi ,  aut  summam  effi¬ 
cientiae  celeritatem ,  qua  corpus  inflammatum  prius  in 
emeres  redigitur,  quam  aliae  res ,  facile  ardescentes, 
iliique  contiguae,  ita  excandescant,  ut  flammam  con¬ 
cipiant.  Prius  horum  locum  habet  in  gase  et  hydro- 
genio  aut  puro ,  aut  sulphurato ,  et  phosphorico ,  po¬ 
sterius  pertinet  ad  electricum  principium ,  quod  tanta 
cum  velocitate  ac  vi  in  corpora  agit,  ut  metalla  v.  c. 
difficulter  liquefacienda,  ferrum  puta,  fundantur,  fusa¬ 
que  oxy dentur ,  nec  charta,  cui  aut  filum  aut  lamina 
ferrea  ad  tale  experimentum  imposita  erat  vel  levissi¬ 
me  inde  adusta  deprehendatur. 

Utramque  autem  causam  simul  adfuisse  concludo, 
quoniam  flammula  observata  est  in  corpore  Bertholii 
levis  et  ab  appropinquantibus  hominibus  facile  rece¬ 
dens  ,  id  quod  bene  competit  fluido  aeriformi ,  a  quo 
incenso  ignes  fatui  originem  ducunt,  h.  e.  hydrogenio. 
Quod  quidem  gas  potest  e  succis  Bertholii ,  motu  per 
integrum  diem  continuato ,  progenitum  et  per  scintil¬ 
lam  electricam ,  sponte  sua  ortam ,  inflammatum  esse. 
Id  autem  si  sub  cute  conclusum  continebatur ,  subita¬ 
nea  inflammatione  magnopere  expansum,  non  solum 
integumenta ,  ut  e  carceribus  prorumpere  posset ,  clila- 
cerare,  sed  etiam  partibus  subjacentibus  compressione 
nimia  'vitam  adimere  debebat  omnem.  Inde  laciniae 


301 


cutis  ,  quas  resecabat  chirurgus  ,  explicandae  ,  nec  non 
gangraenae  ac  sphaceli ,  nulla  arte  arcendi ,  origo  de¬ 
rivanda  esse  videtur.  Perspiratione  insensibili  autem 
liydrogeneticum  principium  sub  forma  gasiformi  exha¬ 
lari,  inter  omnes  constat  recentiores  physiologos,  e 
quibus  Avtenriethivm  2)  ,  Prochaskam  3)  et  Bvrda- 
chivm  4)  sufficiat  nominasse.  Ab  admixti  perspira- 
tioni  hydrogenii  varia  quantitate  odorem  pendere  asse¬ 
runt,  cuilibet  fere  homini  peculiarem,  cujus  distin¬ 
guendi  eximiam  facultatem  a  natura  canibus  conces¬ 
sam  esse  notissimum  est.  Id  autem  principium  hy- 
drogeneticum  interdum  sulphure  mixtum  est  adeo,  ut  et 
metalla  nobiliora  splendore  priventur  suo  atque  nigro 
tingantur  in  superficie  colore ,  odor  autem  sit  ovorum 
putridorum  simillimus.  Id  quod  mihi  licuit  observare 
in  verbi  divini  ministro ,  qui  morbo  nigro  aliquoties 
laboraverat ,  cujus  accessus  ubi  timendus  erat ,  anim¬ 
advertebatur  tam  acris  foetor,  qualem  hepar  sulphu¬ 
ris  spargere  solet ,  in  perspirabili  materia ,  ut  vix 
viri  praesentia  in  conclavi  vei  amplissimo  tolerari  pos¬ 
set.  Quemadmodum  vero  res  valde  odoriferae ,  atque 
adeo  multum  gasis  hydrogenetici  exhalantes ,  tamen 
rarius  atmosphaera  cingi  solent,  quae  ab  admoto  igne 
incendatur,  ita  et  exhalatio  cutis  continere  potest 
idem  gas  hydrogeneticum,  nec  tamen  exardescere  in  vi¬ 
cinia  flammae.  Qui  quidem  effectus  ut  producatur, 
alia  adhuc  accedere  debent,  quae  nos  latent.  Interim 
observata  sunt  hujus  ipsius  phaenomeni ,  lucentis 
nempe  perspirationis  insensibilis ,  exempla.  Mercv- 
rivs  Helmontivs,  referente  Hallero5),  primus  fuit, 
qui  perspirationem  insensibilem  lucentem  animadver¬ 
teret.  Memini  et  ego,  cum  olim  materiem  electricam 


2)  H andbuch  d.  empirisch.  menschl,  Physiol.  Th.  II.  §.  788. 

3)  L .  c.  §.  580. 

4)  Die  Ph ysiologie.  §.  363. 

5)  Elementa  physiolog .  corp.  hum.  To.  V.  p.  m.  54. 

frequentissime  ad  varios  morbos  et  leniendos  et  peni¬ 
tus  tollendos  adbiberem ,  bibliopolam ,  qui  impoten¬ 
tiae  accusatus  erat ,  macbinae  electricae  admotum, 
subito  exclamare  de  flammula ,  quam  in  corporis  su¬ 
perficie  electrica  scintilla  provocaverat,  citius  autem, 
quam  a  me ,  foetorem  crinium  combustorum  solum 
sentiente,  conspiceretur,  evanescente. 

Yidetur  vehemens  corporis  motus  indeque  pendens 
citatior  humorum  circuitus  et  calor  multum  facere  ad 
copiosam  gasis  hydrogenetici  formationem,  et  sese  in¬ 
flammandi  facilitatem  efficiendam.  Bibliopola  enim, 
cujus  memini ,  quamvis  saepe  vim  electricam  exper¬ 
tus  esset,  tamen  nunquam,  nisi  cum  aliquando  e  cor¬ 
pore  aestuante  scintillae  elicerentur ,  ostendit  exhala¬ 
tionis  insensibilis  halitum  infiammabilem.  Calorem 
auctum  humores  igni  concipiendo  inprimis  aptos  red¬ 
dere  ,  probant  varia  experimenta  cum  sulphure ,  pice, 
adipe,  cera  liquefactis ,  cum  spiritu  vini  ebulliente  e. 
s.  p.  instituta.  Naphtham  quoque  sulphurici  acidi,  in 
vapores  intra  vas  bene  clausum  resolutam,  a  scintilla 
electrica  eo  facilius  inflammari  constat,  quo  majore 
caloris  vi  vas  illud  aestuat. 

Haec  quamquam  aliquam  veri  similitudinem  con¬ 
ciliare  videntur  sententiae,  quae  spontaneam  corporum 
humanorum  combustionem  a  gase  derivat  inflamma- 
hili,  sive  sit  illud  hydrogeneticum  purum,  sive  sulphure 
mixtum,  sive  phosphoricum ,  sive  denique  e  pluribus 
horum  compositum,  tamen  negari  neqoit,  variis  premi 
eandem  sententiam  difficultatibus.  Cion  enim  Kop- 
pivs  6)  materiam  infiammabilem  asserit  duplici  prae¬ 
ditam  esse  debere  virtute,  quarum  altera  ipsi  facilem 
ad  omnes  corporis  humani  cellulas  aditum  paret ,  al¬ 
tera  ejus  propensionem  ad  inflammationem  minime 
aquae  praesentia  minuat ,  nescio ,  an  non  omnia  plana 


6)  L.  c.  P.  57. 

sint  in  Iiac  explicandi  combustiones  corporis  Immani 
spontaneas  ratione.  Scilicet  si  ,  quemadmodum  in 
ascite  serum ,  ita  in  hac  corporis  constitutione ,  quae 
incendia  sponte  orta  adjuvat,  gas  inflammabile  in  cor¬ 
poris  humani  cellulis  accumulari  debet ,  emphysemati- 
cus  totius  corporis  tumor  illud  mortis  genus  praecedat, 
necesse  est.  Quod  vero  vitium  in  talibus  hominibus 
minime  observatum  legimus.  Nam  magnum  corporis 
ambitum ,  qui  proprius  fuit  nonnullis ,  spontaneo  igne 
concrematis  7) ,  ab  emphysemate  derivare  velle ,  ni¬ 
mium  prodere  videtur  sententiae  semel  probatae  or¬ 
nandae  et  tuendae  studium,  nec  ullo  argumento  pro¬ 
babili  confirmari  potest.  Expressis  potius  verbis  ac¬ 
cusant  scriptores  hujus  magni  ambitus  causam  nimiam 
pinguedinem,  quam  in  iis  potissimum  hominibus,  qui 
spiritu  vini  abutuntur,  solemnem  esse  novimus.  Ita¬ 
que  non  opus  est,  ut  fingamus  causam,  defensae  hy- 
pothesi  faventem.  Quae  cum  Koppivs  8)  perpenderet, 
videtur  coactus  quodammodo  fuisse ,  ut  contenderet, 
non  omnem  aeris  inflammabilis  quantitatem ,  ad  com¬ 
bustionem  corporis  humani  necessariam,  in  tela  cel¬ 
lulosa  reconditam  esse  debere ,  sed  sufficere ,  ut  ea 
tantum  copia  adsit,  quae  sponte  ortam  flammam  per 
breve  temporis  spatium  nutrire  possit.  Hac  enim 
flamma  ,  quo  diutius  ardeat ,  eo  majorem  aeris  iuli  ani¬ 
mabilis  quantitatem  e  combustis  partibus  formari. 
Quod  quamquam  minime  in  dubitationem  vocare  au¬ 
deo,  tamen  cum  gase  hydrogenetico  simul  extricatur  e 
partibus  animalibus  ardentibus  magna  gasis  earbonici 
et  nitrogenetici  copia,  qua  ignis  vires  ita  frangi  constat, 
ut  et  flamma ,  vel  maxime  vivida ,  subito  extinguatur. 
Contrarium  autem  obtinet,  si  materia,  quae  ignem 
concepit,  circumdata  est  gase  oxygenetico ,  quo  flam- 


7)  Ibidem  histor.  VII.  p.  26.  IX.  p.  30.  XV.  p.  34. 

8)  L.  c .  p.  58. 

mae  efficientia  ita  augeri  potest,  ut  et  corpora,  com¬ 
bustioni  vehementissime  renitentia ,  brevissimo  tem¬ 
poris  momento  in  cineres  convertantur.  Probandum 
igitur  erat,  in  talibus  corporibus,  quae  spontaneo  igne 
concremata  leguntur ,  adfuisse  magnam  oxy  genii  co¬ 
piam ,  qua  ignis  vis  adeo  intenderetur,  ut  ossa,  par¬ 
tesque  molles  admodum  humidae  flammam  concipe¬ 
rent.  In  qua  quidem  sententia  videtur  fuisse  Beddoe- 
sivs,  ad  quem  provocat  W.  B.  Johnson  in  sua  histo¬ 
rici  chemiae  animalis  9 10) ,  cum  principiorum ,  e  quibus 
corpora  animalia ,  spontaneo  igne  combusta ,  compo¬ 
sita  erant,  summae  ad  oxygenium  propensioni  tan- 
quam  causae ,  illius  phaenomeni  originem  adscriberet. 
Gas  autem  oxygeneticum  ubicunque  flammam  alit,  ejus 
quoque  magnitudinem  et  splendorem  adauget.  Sed 
quotquot  historiae  hominum,  sponte  sua  combustorum, 
literis  mandatae  sunt ,  nulla  hujus  phaenomeni  men¬ 
tionem  injicit ,  potius  commemorant  omnes  flammae 
exiguae  languorem.  Calorem ,  a  gase  hydrogenetico 
inflammato  productum,  valde  intensum  esse,  contendit 
quidem  Exper.  Kopfivs  Z.  c.  ,  experimento  Chavssie- 
hii  usus ,  quo  confirmatum  sit ,  stanni  fusionem  velo¬ 
cius  eflici  ab  aere  inflammabili,  cui  nitrogenetici  aut 
carbonici  principii  non  nihil  admixtum  sit,  quam 
id  contingat  a  flamma ,  tubo  ferruminatorio  excitata. 
Equidem  vero  etsi  bene  novi,  gasi  inflammabili  seu 
hydrogenetico  majorem  tribui  caloris  specifici  quantita¬ 
tem,  cum,  posita  aquae  =1000  0,  eadem  in  gase  oxyge- 
netico  =  4,7490 ,  in  hydrogenetico  autem  =  21,4000 
sit  computata  1  °)  ,  tamen  repetito  illo  experimento  de 
ejusdem  veritate  decernere  nequeo.  Hoc  unum  autem 
saepius  vidi ,  vitra ,  quae  aere,  e  paludosa  aqua  emer¬ 
gente,  h.  e.  gase  hydrogenetico  impuro,  repleta  erant, 


9)  Part.  III.  p.  107. 

10)  Vid.  et  Attenrieth.  I.  c.  Th.  1.  p.  358. 

ab  eodem  inflammato  adeo  parum  calefieri ,  ut  sine 
ullo  ingrato  sensu  manibus  teneri  possent.  Id  quod 
Chavssierii  experimento  e  contrario  oppositum  est. 
Quam  ob  rem  vereor  multum ,  ne  in  illo  accesserit 
aliud  quid ,  quod  flammae  vim  atque  efficientiam 
auxerit. 

Ex  quo  tempore  haec  scripta  erant ,  bis  Illustr. 
Koppivs  hujus  materiae  mentionem  injecit  in  Jahrb . 
d,  Staatsarzneylc.  to.  VI.  pag.  398  —  409.  to.  VII.  pag. 

405  —  409.  Priori  enim  loco  enarravit  exemplum 
feminae  combustae,  de  quo  Filleav  in  Jonrn .  gener, 
de  med .  1813.  mense  Martio ;  posteriore  autem  argu¬ 
mentum  dissertationis  inaugur. :  De  combustione  cor - 
por.  tam  organic .  quam  anorgan .  spontanea ,  a  J.  C. 
Pfeifero  pro  acquir.  summ.  in  med.  et  chir.  honor. 
Gbtt,  1809.  defensae.  Putat  scilicet  auctor  dissertationis, 
qui  Koppivs  ipse  est  ( vid.  Ergantz .  Bl.  z.  Hali .  L. 

Z.  1813.  No.  108.  p.  863.),  combustionem  sponta¬ 
neam,  ad  quam  potus  spirituosi  abusus  disponat, 
quippe  qui  cum  humores ,  tum  partes  solidas  nostri 
corporis  majore  principii  hydrogenetici  copia  repleat: 
electricae  materiae  vi  effici.  —  Post  hujus  viri  cele¬ 
berrimi  commentationem  de  eadem  materia  Nassivs 
exposuit  ( v.  Horn5s  ^4rch .  f,  med .  Erfahr ,  1819.  p. 

107  —  160. ) ,  qui  meam  sententiam  de  phaenomeno 
hoc,  omni  attentione  digno,  hinc  inde  reprehenden¬ 
dam  esse  putavit.  Quamquam  autem  meam  causam 
post  hujus  viri  objectiones  minime  tantopere  despera¬ 
tam  esse  existimo ,  ut  ejus  defensionem  abjicere  de¬ 
beam  ,  tamen  nunc  illam  suscipere  nolo ,  cum  illi  ipsi 
negotio  peculiarem  libellum  dicare  apud  animum 
meum  constituerim.  Nunc  potius  duarum  feminarum 
spontanea  combustione  peremptarum  exempla  addam, 
quae  nonnulla  singularia  offerunt ,  in  similibus  exem¬ 
plis  non  observata.  Scilicet  matrona  nonaginta  an¬ 
norum  ,  cum  ministra ,  aetate  aeque  fere  gravi  ( nam 
XXX  numerabat  annos)  nocte,  quae  d.  xn.  Jan. 

I.  20 

? 

n 


1820.  sequebatur,  concremata  inveniebatur.  Utraque 
debili  erant  corporis  constitutione  et  eo  usque  macilen¬ 
tae,  ut  aridae  dici  possent.  Tempestas  illa  nocte  tran¬ 
quilla  ,  aer  siccus  et  adeo  frigidus  erat ,  ut  thermo- 
metrum  scala  centesimali  instructum ,  10°  infra  0 

monstraret.  Totum  cubiculum  humiditate  et  foetore, 
qualem  partes  animales  combustae ,  et  lana  inprimis 
spargere  solent ,  repletum  erat.  Sponda ,  stragulum, 
culcitae  plumeae ,  earumque  superindumenta  linea  ita 
concremata  reperiebantur ,  ut  figuram  quidem  pristi¬ 
nam  retinerent,  a  levissima  autem  concussione  in  ci¬ 
neres  dilaberentur.  Eadem  ratio  in  horologio ,  quod 
lecto  concremato  proximum  muro  adfixum  erat,  obser¬ 
vabatur.  Trabes,  et  reliqua  lignea  materies,  parietes 
calce  arenata  nondum  obductos  efficiens ,  denigrata, 
etiamsi  adusta  non  esset ,  tamen  calorem  urentem  di¬ 
spergebat.  Omnis  cubiculi  supellex  humiditate  ma¬ 
debat  ,  inprimis  in  lecti  vicinia.  Eo  loco ,  quem 
lectus  antea  occupaverat ,  inventum  est  dextrum  crus 
cum  pede,  tibiali  et  calceo  indutum,  quae  partes  solae 
de  toto  ancillae  corpore  supererant,  reliquis  omnibus 
igne  consumtis.  Calvaria  herae ,  cujus  integumenta 
cum  capillis  penitus  conflagrata  erant,  eo  lecti  loco 
reperiebatur ,  quo  caput ,  cum  femina  cubitum  ivisset, 
repositum  erat.  Praeter  calvariam  particula  cutis  colli, 
lacinia  collaris  rubri  obtecta ,  supererat.  In  camino 
ne  vestigium  quidem  ligni  ardentis  aut  carbonum  can¬ 
dentium  deprehendebatur :  in  ejus  cymatio  candela¬ 
brum  sine  candela ,  aliudque  humi ,  in  medio  cubi¬ 
culo  ,  conspiciebatur,  cujus  candela  flamma  sua  sensim 
consumta  esse  videbatur. 

Ltraque  femina  victu  utebatur  admodum  tenui  at¬ 
que  vili.  Hera  sub  ultimum  vitae  tempus  aquam 
Coloniensem  spirituosam  abundanter  ingesserat.  A  qua 
tamen  consuetudine,  ex  biennio  non  nihil  remiserat, 
a  medico  admonita :  nam  quominus  penitus  ab  ejus 
usu  abstineret ,  impediebat  hujus  stimuli  ad  vitam 

conservandam  necessitas.  Ejus  ancilla  autem ,  quae 
quoque  parum  cibi  adsumebat,  raro  admodum  spiri¬ 
tum  vini  potabat.  Nutriebatur  autem  vino  vetusto 
eoque  optimo,  quod  calefactum,  saccharoque  multo 
conditum  saepius  tanta  copia  ingerere  solebat,  ut 
inde  inebriaretur.  Yid.  Geasoni  atque  Jvlii  Ma- 
gazin  ciet'  ausldndischen  Liter atur  1821.  mens.  Jul. 
pag.  177. 

XXI. 

DE  PHYSJCES  ATQYE  CHEMIAE  RECENTIO- 
RIS  MERITIS  IN  ARTEM  MEDICAM. 


Programmate  hoc  inauguratio  Ca.  Chr.  Rvd.Herzogii,  Mer» 
seburgensis ,  d.  xii.  Noy.  A.  cidiocccxi  habita ,  indi¬ 
cata  est. 


Inter  varias  artis  medicae  doctrinas.,  quae  ab  accurato 
physices  atque  chemiae  studio  nostra  aetate  maxime 
illustratae  sunt ,  physiologia ,  materia  medica  ,  diaete¬ 
tice  atque  politia  medica  primarium  sibi  vindicant 
locum.  Quantopere  enim ,  ut  aliquot  exemplis  id, 
quod  posui,  declarem,  illa  physiologiae  pars,  quae  in 
respirationis  utilitate  probanda  occupatur ,  inventis 
Priestleyi,  Lavoisierii,  Rlackii  ,  Blagdeni  alio¬ 
rumque  immutata  est !  Cum  enim  Hallervs  *)  in 
causam  inquirit ,  unde  aer ,  in  pulmones  admissus, 
post  aliquam  moram  elasticitate  privetur  sua,  aliam 
adferre  nequit,  quam  putredinem,  quae  copiosum  va¬ 
porem  aquatilem  inficiat,  cum  aere  ad  pulmones  pene¬ 
trantem,  eosque  extendentem.  Ab  eadem  putredine 
derivat  aeris ,  quem  magna  hominum  multitudo  in 
conclavi  bene  clauso  per  aliquot  horas  respiravit,  iner¬ 
tiam  ad  vitam  sustentandam.  Recentiora  autem  ex¬ 
perimenta  ostenderunt ,  neque  illud ,  neque  hoc  phae¬ 
nomenon  ullo  modo  pendere  a  temere  sumta  putredine. 
Haec  enim  si  vere  adesset,  facilis  foret  ammoniae, 


1)  Primae  lineae  physiologiae.  $.  267. 

quae  putredinis  solet  productum  esse,  declaratio.  Dum 
scilicet  aerem ,  respiratione  penitus  corruptum ,  adeo- 
que  secundum  Hallertm  ammonia  divitem,  aliquo¬ 
ties  per  aquam  transfuderimus,  acido  quodam,  inpri- 
mis  muriatico  ,  leviter  imbutam ,  ammonia  cum  acido 
connubium  initura  salesque  medios  efformatura  erat, 
quos ,  aquosis ,  quibus  soluti  erant ,  particulis  leni 
calore  abactis  ,  in  vase  vitreo ,  ad  experimentum  tale 
adhibito,  facile  in  conspectum  producere  poteramus. 
At  vero  nihil  ammoniae  detegere  in  aere  exspirato 
licet.  Quanto  melius  nos,  recentiore  physice  atque 
chemia  duce  ,  eadem  phaenomena  explicamus  •  In  aere 
inspirato  enim  praeter  vapores  aquatiles  gas  contineri 
duplex  scimus ,  oxygeneiicum  atque  nitrogeneticum, 
quorum  illud,  compositum  e  principio  oxygenetico  atque 
calore ,  in  sua  elementa  resolvitur ,  simulae  cum  prin¬ 
cipio  nitrogenetico  seu  azotico,  quocum  illi  maxima  in¬ 
tercedit  adfmitas,  commixtum  est.  Aer  autem  inspi¬ 
ratus  vario  modo  in  pulmonibus  immutari  solet..  Cum 
enim  non  solum  gas,  quod  ipsi  inest,  oxy geneticum  a 
sanguine  venoso  ,  qui  ob  principii  nitrogenetici  abun¬ 
dantiam  colore  profundius  fusco,  magis  fluidus  et  ad 
coagulum  tardior  est ,  avide  adsugatur ,  sed  etiam ,  e 
Davyi  experimentis ,  decem  pollicis  partium  partes 
duae  gasis  nitrogenetici  qualibet  inspiratione  absorbean¬ 
tur,  volumen  aeris,  inspiratione  hausti,  duplici  ra¬ 
tione  imminui,  in  aperto  est,  neque  sufficere  amplius 
ad  pulmones  justo  modo  extendendos.  Collabuntur 
igitur  vel  propterea  pulmones,  nec  opus  est,  ut  ad 
putredinem  vaporis ,  pulmonibus  contenti  ,  quae  nulla 
omnino  est,  confugiamus.  Sed  non  in  hac  voluminis 
imminutione  omnis  continetur  aeris  inspirati  mutatio, 
sed  oxygenium ,  cum  carhone  sanguinis  conjunctum, 
gas  carbonicum  efformat ,  cujus  major  copia  in  aere 
exspirato  deprehenditur.  Denique  vaporum  aquoso¬ 
rum  in  aere ,  e  pulmonibus  expulso ,  abundantiam 
sunt,  qui  ab  ejusdem  oxygenii  cum  hydrogenio  con- 

junctione  potius ,  quam  ab  exhalatione  ex  ultimis  ar¬ 
teriae  pulmonalis  ramulis  derivare  velint.  Duo  autem 
illa,  quae  aeri  atmosphaerico  insunt,  principia  oxyge- 
nii  et  azoti  si  invicem  intime  combinantur ,  libera¬ 
tur  statim  calor  vinculis  suis ,  quibus  antea  in  gase 
oxygenetico  ita  coercebatur ,  ut  neque  sensus ,  neque 
thermometrum  adficere  posset.  Cujus  quidem  caloris, 
in  libertatem  vindicati ,  cum  magna  copia  insit  gasi 
oxygenetico,  facile  est  ad  intelligendum,  calorem  san¬ 
guinis  omninoque  corporis  animalis  hac  via  ac  ra¬ 
tione,  quamquam  non  sola,  melius  explicari,  quam 
si  illam  e  frictione  sanguinis  ad  vasorum  parietes,  e 
fermentatione  similibusque  causis  repetimus. 

Aliud,  quo  recentioris  physiologiae  praestantiam 
probare  licet,  exemplum  a  sanguine  desumere  lubet, 
de  cujus  rubedinis  causa  explicanda  multae  sunt  ex¬ 
cogitatae  opiniones.  Et  Hallervs  2)  quidem  nunc 
negat ,  ab  aeris  ad  sanguinem  accessu ,  qui  fieri  plane 
nequeat ,  rubrum  sanguinis  colorem  derivari  posse, 
nunc  contrariam  admittit  sententiam,  fortasse  subtilius 
aeris  elementum  ad  sanguinem  penetrare  conjiciens. 
In  hac  igitur  dubitatione  de  vera  rubri  coloris ,  in 
sanguine  conspicui ,  causa  in  eam  delabitur  senten¬ 
tiam,  ut  putet,  hanc  causam  in  acido  nitri  halitu, 
qui  per  universum  aerem  atmosphaericum  dispersus 
sit ,  reconditam  esse.  Alii  a  ferro  in  sanguine  con¬ 
tento  ,  cui  oxygeneticum  nubat  principium ,  ejusdem 
rubedinem  derivant ,  suaeque  opinionis  fundamentum 
quaerunt  in  mercurii  atque  plumbi  metallis,  quae  pro 
varia  oxygenii ,  cum  iisdem  conjuncti ,  copia  a  flavo 
colore  sensim  sensimque  in  laete  rubrum  solent  trans¬ 
ire.  Cum  igitur  paulo  ante  probatum  sit,  oxygeneticum 
gas ,  quod  cum  gase  nitrogenetico ,  lortasse  et  earbo- 
nico ,  aerem  atmosphaericum  constituit,  in  pulmonibus 
resolvi  in  sua  elementa ,  quorum  illud ,  a  quo  gas 


2)  Libr.  cit.  283.  Elementa  physiologiae.  T.  III.  p.  335. 


oxygeneticum  nomen  habet,  sanguini  admisceatur,  potest 
omnino  ferri  particulas,  a  quibus  attrahitur,  rubro  tinge¬ 
re  colore.  Conjecturae  huic  firmitatem  conciliant  expe¬ 
rimenta  Grindelii,  quae  quod  sanguinis  formationi 
intelligendae  maximopere  inserviunt,  dignissima  sunt, 
quae  hoc  loco  commemorentur,  inprimis  cum  mde 
luculentissime  pateat,  physiologiam  e  studio  physices 
atque  chemiae,  recenti  oribus  temporibus  insigniter  per¬ 
fecto  ,  maximam  cepisse  utilitatem. 

Eam  enim  viam,  quam  Foyrcroy  et  Vat$yeli- 
nvs  intelligentissime  monstrarunt  quidem,  sed  ulte¬ 
rius  haud  persecuti  sunt,  profligavit  feliciter  Grinde- 
livs  ,  Dorpatensis  professor  3).  Cum  enim  duumviri 
illi,  qui  inter  chemicos  recentiores  facile  principatum 
tenent,  demonstrassent,  in  sanguine  ferrum  phospho- 
ratum  adesse,  idque  maxime  oxydatum ;  hanc  magnam 
oxydi  abundantiam  pendere  a  natro  phosphorico ,  in 
sanguinis  sero  reperiundo ,  et  hujus  originem  adscri- 
bendam  fortasse  esse  imperfectae  resolutioni  (decompo- 
sitionem  dicunt  chemici)  ferri  phosphorati  ope  natri ; 
imperfectum  denique  ferri  oxydum  ,  cum  acido  phos- 
phori  junctum,  albam,  perfectum  contra,  si  eidem 
acido  junctum  fuerit,  rubram  efficere  mixtionem,  pa¬ 
rum  profecto  abfuit,  quin  ad  sanguinis  rubri  e  chylo 
albido  ortum  declarandum  pervenirent.  Scilicet  osten¬ 
dendum  erat,  unde  oriatur  natrum.  Hildebrandtivs  4) 
id  e  principiis  suis,  hydrogenio  et  nitrogemo,  m  cor¬ 
pore  demum  animali  componi  conjicit.  Quamquam 
vero  nihil  est,  quod  huic  conjecturae  repugnet,  ta¬ 
men  magis  probabilis  est  natri  origo  e  sale  culmari, 
cujus  magna  copia  in  corpore  animali  deprehenditur. 
Natura  autem  nostro  corpori  ingenuit  vim  quandam, 
cujus  efficientia  maxima  est  ad  varias  functiones  ma- 


3)  Vid.  Hvfeland’s  Journ.  1811.  Jau.  el  Aug. 

4)  Lehrbuch  der  Physiologie.  Vierie  Auflage.  Erhmgen  1809.  8 
§.  52 

chinae  nostrae  rite  perficiendas ,  quin  ad  vitae  ipsius 
rationem  melius  intelligendam.  Galvanismum  puto, 
qui  nostra  aetate  detectus  multas  res,  quae  antea  densa 
caligine  tegebantur ,  clarissima  luce  illustravit.  Is 
quoque  magno  usui  nobis  est  in  salis  culinaris  in  na- 
trum  transmutatione.  Etenim  si  cylindro  vitreo  in¬ 
clusam  solutionem  salis  culinaris  seu  muriatis  sodae 
actioni  galvanici  fluidi  exposueris,  hujus  solutionis, 
quae  antea ,  corporibus  reagentibus  diligenter  tractata, 
ne  vestigium  quidem  sodae  liberae  ostendebat,  nunc 
alcalinam  indolem  in  dubium  vocare  haud  poteris, 
quippe  quae  se  luculenter  partim  in  charta,  curcumae 
radicis  decocto  flavo  tincta  colore,  qui  ab  illa  solu¬ 
tione  in  brunneum  mutatur,  partim  in  tinctura  Croto¬ 
nis  tinctorii  prodit,  quae  a  guttula  acidi  cujusdam 
rubrum  colorem  sumserat,  nunc  autem  ab  adfusa  illa 
solutione  iterum  caerulescit.  E  quibus  experimentis 
optime  efficitur,  galvanicum  fluidum  aliquam  acidi 
miuiatici  particulam  e  connubio  cum  natro  dejicere, 
hocque  in  libertatem  ita  restituere,  ut,  quemadmo¬ 
dum  alcalia  solent ,  in  reagentibus  corporibus  vim 
exserere  possit. 

Quod  ubi  semel  detectum  atque  extra  omnem  du¬ 
bitationem  positum  erat ,  sub  examen  vocare  studuit 
Grindelivs  rationem,  quae  inter  ferrum  phosphora- 
tum,  diversimode  oxydatum  et  sal  culinare  sub  iis¬ 
dem  conditionibus  intercedit.  Nolo  experimenta,  hoc 
consilio  instituta ,  repetere ,  potius  ea  proferam ,  quae 
ita  sunt  facta ,  ut  pateret ,  hanc  natri  e  sale  culinari 
formationem  etiam ,  si  materia  quaedam  animalis  ex¬ 
perimento  simul  fuerit  subjecta ,  locum  habere ,  nec 
ferri  phosphorati  aut  decompositionem  aut  majorem 
oxydationem  incidere.  Columna  galvanica,  ad  expe¬ 
rimentum  adhibita ,  e  decem  discorum  cupreorum  et 
zmceorum  paribus  constabat,  quorum  dimensores  qua- 
tuor  pollices  aequabant.  Hujus  columnae  vis  deriva¬ 
batur  per  fila  aurea  in  vas  vitreum ,  quo  continebatur 

aquae  destillatae ,  cum  drachma  dimidia  albuminis 
ovorum  diuturna  quassatione  conjunctae  ,  uncia  dimi¬ 
dia  ,  ferri  phosphorati  albi5)  grana  decem,  et  muria- 
tis  sodae  grana  quinque.  Efficiebatur  ab  hac  galvanis- 
mi  applicatione  hoc ,  ut  albumen  ovorum  in  extremi¬ 
tate  utriusque  fili  aurei  coiret ,  atque  in  ejus  fili,  quod 
a  polo  columnae  galvanicae  argenteo  ( negativum  vo¬ 
cant)  provenit,  vicinia  oxydum  ferri  sulphureo  colore 
conspiceretur.  Fluidum,  quod  in  experimenti  hujus 
initio  signa  acidi  liberi  obtulerat,  in  ejusdem  fine  ob 
natrum  generatum  alcalinam  indolem  luculentissime 
prodebat.  Cum  autem  major  galvanismi  vis  necessaria 
esse  videretur  ad  rubrum  colorem  in  miscela  modo 
commemorata  producendum ,  columna  adhibebatur ,  e 
centum  sexaginta  usque  ad  octoginta  orbium  cupreo¬ 
rum  atque  zinceorum  paribus  constructa.  Quinque 
unciis  aquae  destillatae  solvebantur  una  drachma  cum 
dimidia  albuminis  ovorum,  duae  drachmae  ferri  phos¬ 
phorati  albi,  quinque  grana  carbonatis  ammoniacalis 
et  decem  grana  muriatis  sodae.  Cujus  quidem  solu¬ 
tionis  partes  aequales  sub  continua  , agitatione  in  duo 
vasa  cylindracea  vitrea  dividebantur,  humida  taenia 
papyri  mollioris  invicem  conjuncta.  Ut  primum  gal- 
vanismus  in  hoc  fluidum  vim  exserebat  suam ,  fila 
aurea  albumine  ovorum  coagulato  statim  obduceban¬ 
tur  ,  paulo  post  materia  animalis  in  varios  quasi  acer- 
vulos  iterum  divisa  est,  et  post  duodecim  horarum 
spatium  illa  albuminis  pars,  quae  medio  fluido  inna¬ 
tans  ab  omni  aeris  contactu  penitus  seclusa  erat,  mi- 


5)  Praeparabatur  autem  hoc  ferrum  phosphoratum  album  hac  ra¬ 
tione.  Acidi  phosphorici ,  e  phosphoro  praeparati ,  ejusque 
solidi ,  dimidia  uncia  solvebatur  sex  unciis  aquae  destillatae. 
Qua  quidem  solutione  digerebatur  oxydum  ferri  nigrum ,  quod 
efficitur  aqua  per  superficiem  candentis  ferri  effusa ,  per  ali¬ 
quot  horas  eo  caloris  gradu ,  quo  ebullire  solet  aqua.  Filtrata 
solutio  ubi  referbuerat,  lacteo  colore  erat  et  ferrum  phosphora¬ 
tum  album  praebebat. 

rum  obtulit  spectaculum.  Illa  enim  in  vase ,  quod 
filum  aureum  continebat,  a  polo  zinceo  seu  positivo 
dependens,  pulchre  rubro  colore  tingebatur,  qui  san¬ 
guinem  dilutum  referebat.  Quae  huic  rubro  strato 
innatabat  albuminis  pars ,  aeque  ac  illa ,  quae  inferius 
vasis  spatium  replebat ,  subfiavo  colore  splendebat. 
Fluidum  ipsum  manifesta  acoris  signa  exhibebat. 
Vas  hoc  ubi  paululum  concussum  evacuabatur,  varia 
fluidi  eo  contenti  strata ,  invicem  commixta ,  unifor¬ 
mem  exhibebant  humorem,  qui  in  pateram  parum  pro¬ 
fundam  effusus  post  aliquam  moram,  quemadmodum 
sanguis ,  secedebat  in  rubram  massam ,  quae  tan- 
quam  insula  pellucido  humore  circumfusa  erat.  Illa 
firmior  atque  rubra  massa  referebat  cruorem ,  haec 
fluida  atque  pellucida  serum  sanguinis.  Quanquam 
autem  inter  se  conveniunt  hic  humor  arte  productus 
atque  sanguis  non  solum  hac  in  re ,  sed  etiam  in 
aliis,  quae  ab  eodem  viro6)  enumeratae  sunt,  tamen 
etiam  a  se  invicem  differunt.  Etenim  neque  acidum 
sulphuris  concentratum  ,  humori  limpido  adfusum, 
qui  sero  sanguinis  similis  est,  neque  calor  ad  ebulli¬ 
tionis  gradum  auctus  hunc  liquorem  totum  coagula¬ 
bat,  uti  in  vero  sanguinis  sero  fieri  solet.  Sed  faci¬ 
lis  est  hujus  differentiae  explicatio.  Nam  aqua  de¬ 
stillata  neutiquam  potest  tantam  albuminis  copiam  so¬ 
lutam  in  se  recipere ,  quantam  continet  sanguinis  se¬ 
rum.  Longe  alia  fuit  miscelae  ratio ,  in  quam  alte¬ 
rum  filum  aureum ,  cum  negativo  seu  argenteo  polo 
copulatum ,  demergebatur.  Fluidum  enim ,  quod  ab 
initio  minus  pellucebat ,  sed  albido  colore  erat ,  nunc 
omnis  coloris  expers  atque  pellucidum,  alcalinam 
prodebat  naturam.  Albuminis  porro  ovorum  exigua 
tantum  copia  in  aqua  hujus  vasis  detegi  poterat ,  quae 
in  fluidi  superficie  sub  spumae  forma  comparebat. 


6)  Htfelanb’s  Journ.  1811.  St.  1.  p.  43  sq. 

Quod  phaenomenon  cnm  omnino  animi  attentione  di- 
gnum  esset  5  Grindeliys  in  ejus  causam  inquirens, 
putabat  albumen,  partim  in  elementa  sua  resolutum, 
partim  in  ammoniam  mutatum  esse.  Concludit  igi¬ 
tur  ex  hoc  insigni  experimento  Excel!.  Grindeliys, 
in  chylo  muriatem  sodae  partim  in  natrum  mutari, 
hoc  natrum  autem  in  ferrum  agere  phosphoratum, 
quod  sensim  in  hydratum  transeat  rubrum. 

XXII. 

1NSVNT  TRES  DE  ECLAMPSIA  PARTVRIEN- 
T1YM  OBSERVATIONES. 


Editum  est  hoc  progamma,  cum  d.  xxvni,  Apr.  A.  cioidcccxii 
Fkanc.  Ant.  Caspari,  Waldeubiirgensis,  Licentiati  me- 
dicinae  et  chirurgiae  honoribus  condecoraretur. 


Nuper  ad  Ordinem  nostrum  quaestio  deferebatur  de 
puella  octodecim  annos  nata ,  quae  extra  matrimo¬ 
nium  gravida  facta  ,  post  admissum  matutinis  horis 
refrigerium ,  vehementissimis  doloribus  ,  quos  pro  co¬ 
licis  habebat,  versus  vesperam  corripiebatur.  Inscia 
peperit  noctu.  Altero  die ,  hora  matutina  quinta ,  re- 
periebatur  puerpera  in  stramento  spondae  resupina, 
corpore  denudato ,  mentis  suae  minime  compos ,  stra¬ 
gulis  ,  pulvinis  atque  vestimentis  per  cellam  dormito¬ 
riam  disjectis.  Totum  corpus  rigebat  cadaveri  simile. 
Musculi  faciei  magnopere  convellebantur ,  et  paullo 
post  reliqui  corporis  musculi  in  horum  motuum  con- 
vulsivorum  societatem  tanta  cum  vehementia  rapie¬ 
bantur  ,  ut  vix  lecto  contineri  posset.  Mater  advo¬ 
cata  et  filiae  in  aures  magna  voce  clamitans,  quid 
tandem  ipsi  accidisset  ?  neque  responsionem  accipit, 
neque  agnoscitur. 

Ante  spondam  multo  sanguine  pavimentum  erat 
conspurcatum ,  in  quo  secundae  quoque  conspicieban¬ 
tur.  Haec  aliaque  signa,  quae  cruentata  atque  flaccida 
genitalia  puellae  offerebant ,  cum  luculentissime  pro¬ 
barent  ,  ab  illa  foetum  exclusum  esse ,  paullo  curio- 


317 


siore  investigatione  instituta ,  rigidus  infans  sub  cer¬ 
vicali  ,  pauco  stramento  obtectus ,  deprehendebatur. 
Quem  quidem  mater  lateri  suo  admotum,  et  in  am¬ 
plexus  datum,  non  magis  sentiebat  quam  obstetricis 
in  partes  puerperae  naturales  explorandi  causa  intro¬ 
ductam  manum. 

Medicus ,  in  auxilium  vocatus ,  ubi  aegrotae  cu¬ 
biculum  intraverat,  haec,  facie  admodum  rubra  vul¬ 
tuque  conturbato,  oculos  semel  quidem  aperuit,  ad 
quaestiones  autem  ipsi  propositas  nihil  respondit,  so¬ 
lummodo  aliquoties  ejulans ,  et  cum  e  cella  frigida  in 
conclave  aliud ,  idque  calefactum ,  deportari  deberet, 
magna  virium  intentione  et  clamitans  repugnavit.  Per 
triduum  haec  animi  conditio ,  rerum  omnium ,  quae 
inde  a  partus  tempore  evenere ,  minime  sibi  conscii, 
perdurabat.  Sensim  autem  sensimque  et  corporis  vi¬ 
res  et  animi  rediere.  Etenim  sese  erigere  erectamque 
sustinere  poterat ,  et  interrogata  brevissime  aut  adfir- 
xnando  aut  negando  respondebat.  Facile  tamen  erat 
perspectu ,  aegrotam  nondum  omnes  quaestiones  ita 
intelligere,  ut  aptas  daret  responsiones,  quod  quinto 
demum  die  eveniebat. 

De  partu  edito  aegrotae  adeo  non  constitit,  ut, 
cum  dolores  abdominis  die  a  partu  quarto  persentisce¬ 
ret  ,  perpetuis  adstantium  de  ipsius  prole  confabulatio¬ 
nibus  in  eam  veniret  opinionem,  ut  putaret,  hos  do¬ 
lores  ipsam  de  partu  mox  instante  admonere.  Memo¬ 
ratu  praeterea  dignum  videtur,  quod  inscia  post  par¬ 
tum  editum  varia  peregerat ,  quae  omnino  delibera¬ 
tionis  atque  consilii  effecta  esse  videbantur.  Huc  re¬ 
tulerim  funiculi  umbilicalis  discissionem ,  infantis  sub 
stramentis  lecti  occultationem ,  ligationemque  abdomi¬ 
nis  cum  sudario. 

Aliud  eclampsiae  exemplum ,  quod  eodem  fere 
tempore  cum  enarrato  Liitzenae  accidit ,  mecum  com¬ 
municavit  Experientissimus  Jo.  Gr.  Schlegeliys,  me¬ 
dicus  obstetricius  in  episcopatu  Merseburgensi  felicissi- 

mus.  Puella  ,  de  amasio ,  qui  iter  praetexens  in  pa¬ 
triam  fuga  sese  matrimonio ,  cujus  spem  fecerat  puel¬ 
lae  ,  subtraxerat ,  adeoque  tempore  constituto  minime 
comparuerat ,  maximopere  sollicita  atque  moerens, 
partus  termino  proxima  ,  de  capitis  doloribus  et  alvo 
aliquoties  per  diem  mota  conquerebatur.  Altero  die 
mater,  quae  domesticorum  negotiorum  curandorum 
causa  jam  hora  matutina  quarta  lecto  surrexerat , 
filiam  in  lecto  sedentem  conspiciebat ,  et  cum  illam, 
quomodo  se  haberet ,  interrogasset ,  ex  illa  comperie- 
bat ,  ipsam  doloribus  abdominis  vexari.  Admonita  a 
matre  de  instante  partu,  post  haustum  infusi  theifor- 
mis  vasculum,  stragulis  bene  obtecta,  iterum  decum¬ 
bere  ,  jubebatur.  Post  duas  horas ,  quas  somno  pla¬ 
cido  transegerat,  a  doloribus  quidem  libera  expergi- 
scebatur ,  sed  brevi  post  vomitu  pituitae  non  nihil 
rejiciebat.  Hora  matutina  septima ,  qua  obstetricis 
auxilium  exposcebatur,  apud  se  esse  desinebat,  fa¬ 
ciei  adspectu  simul  immutato  atque  voce  demissiore 
reddita. 

Exploratio  ab  obstetrice  difficulter  instituta  osten¬ 
debat,  nondum  de  partu  cogitandum  esse.  Cum  au¬ 
tem  mentis  absentia  obstetricem  terreret,  medicus  ar¬ 
cessebatur  ,  qui  rerum  conditione  investigata  denuo 
abibat ,  remedia  idonea  procuraturus.  Statim  post 
illius  discessum  convulsiones  vehementissimae ,  quae 
epilepticum  insultum  referebant ,  aegrotam  corripie¬ 
bant.  Medicina,  quam  revocatus  medicus  secum  ad- 
ferebat ,  ter  exhibita ,  convulsionum  impetum  ali¬ 
quamdiu  cohibuit.  Qua  quidem  quiete  obstetrix  ad 
novam  genitalium  explorationem  instituendam  usa 
est ,  qua  constitit ,  neque  uteri  orificium  magis ,  quam 
antea ,  diductum ,  neque  digitos  explorantes  sanguine 
notatos  esse.  Lodix  solum  non  nihil  madida  reperta 
est.  Cum  autem  novus  impetus  convulsionum  saevis¬ 
simarum  ingrueret,  quibus  omnia  membra  vehemen¬ 
tissime  distendebantur ,  spumaque  ante  os  prodiret, 

medici  obstetricii  auxilium  hora  undecima  antemeri¬ 
diana  implorabatur. 

Ts  inveniebat  orificium  uteri  perparum  dilatatum, 
aegrotae ,  sine  conscientia  atque  loquela  decumbentis, 
faciem  tumidam  atque  sanguine  turgidam ,  totum  cor¬ 
pus  aestu  sicco  valde  calens ,  pulsum  plenum ,  irrita¬ 
tum  atque  celerem ,  carotides  vehementibus  ictibus 
conspicuas.  Dum  medicamenti  formulam  conscribe¬ 
bat  ,  tertius  convulsionum  paroxysmus ,  per  decimam 
quintam  horae  partem  et  ultra  durans ,  atque  omnes 
faciei  musculos  convellens ,  accedebat ;  facies  profunde 
rubebat,  pulsusque  parvus  atque  durus  erat.  Sub 
finem  paroxysmi  suffocationis  imminebat  periculum. 
Uterini  orificii  apertura  sub  his  convulsionibus  magis 
diducebatur.  Medicamenta,  quae  alternis  vicibus  ae¬ 
grotae  propinabantur,  spiritu  cornu  cervi,  ipecacuan- 
ha  et  moschi  grano ,  omni  dimidia  hora  exhibito, 
constabant.  Nunc  e  vena  pertusa  tres  quatuorve  san¬ 
guinis  unciis  eductis ,  cataplasmata  e  decocto  florum 
chamomillae ,  cui  nonnihil  spiritus  vini  admixtum 
erat,  abdomini  adplicabantur.  Horum  remediorum 
usus  continuabatur  ad  secundam  usque  horam  pomeri- 
dianam,  qua  propter  revertentes  convulsiones  venae- 
sectione  iterata  eadem  sanguinis  copia  detrahebatur. 
Qua  quidem  re  effectum  est  hoc,  ut  pulsus  mollior 
redderetur  convulsionesque  nunc  penitus  cessarent, 
remanente  solum  ad  suffocationem  propensione. 

Versus  quintam  vesperae  horam  orificium  uteri 
ad  floreni  usque  magnitudinem  dilatatum  reperiebatur. 
Ab  alio  medico  duo  cinerei  coloris  pulveres ,  quorum 
partes  ob  medici,  illas  celantis ,  silentium  ignorantur, 
aegrotae  offerebantur.  Hora  dimidia  elapsa  cum  ca¬ 
put  infantis  ab  orificio  uterino  veluti  corona  cingere¬ 
tur,  partusque  momentum  appropinquaret,  cathetere 
frustra  applicato  (nam  vesica  nihil  urinae  continebat) 
et  situ  ad  pariendum  idoneo  parato  foetus  forcipe  ex¬ 
trahebatur  feminini  generis.  Sub  hoc  labore,  qui 

satis  facile  et  intra  breve  tempus  perficiebatur,  mul¬ 
tum  laticis  viridantis  effluxit.  Puella ,  cujus  to¬ 
tum  corpus  livebat ,  non  poterat  in  vitam  revocari, 
quidquid  tandem  obstetrix  moliebatur.  Parum  san¬ 
guinis  sequebatur  secundarum  expulsionem ,  paulo 
post  naturae  auxilio  fere  solo  contingentem. 

Nondum  ad  se  redierat  puerpera ,  quamquam 
suffocandi  periculum  nunc  penitus  remotum  esse  vide¬ 
batur  ;  oculi  semper  clausi ;  pulsus  uti  continuo  celeri¬ 
tate  augebatur,  ita  magnitudine  decrescebat.  Quam 
ob  rem  emulsio  camphorata  exhibebatur,  nullo  effectu. 
Etenim  pulsus  cum  respiratione  semper  celerior  red¬ 
debatur  morsque  hora  decima  nondum  audita  succede¬ 
bat.  Putredo  tanta  cum  vehementia  omnem  corporis 
compagem  dissolvebat ,  ut  horis  quadraginta  octo 
nondum  elapsis  sectio  cadaveris  perfici  haud  posset. 

Duplici  huic  de  eclampsia ,  gravissimo  gravida¬ 
rum  ,  parturientium  atque  puerperarum  morbo ,  histo¬ 
riae  tertiam  addam,  e  diario  anglico  desumtam ,  quae 
multa  continet  memoratu  digna.  Uxor  militis,  qua¬ 
ter  jam  partum  feliciter  enixa,  quintum  gravida,  post 
venae  sectionem  consuetam ,  qua  sanguinis  unciae  de¬ 
cem  aut  duodecim  detrahebantur ,  maritum  in  expedi¬ 
tionem  batavam  sequebatur ,  multum  tunc  molestiae 
exhauriens  atque  inprimis  a  tempestate  frigida  eaque 
humida  graviter  adfecta.  Etenim  versus  finem  men¬ 
sis  Novembris  de  symptomatibus  refrigerationis  con¬ 
querebatur,  quibus  sensus  ponderis  in  praecordiis  et 
die  primo  atque  secundo  Decembris  gravitas  dolorque 
in  oculis,  nec  non  vertigo  vix  toleranda  accedebat. 
Chirurgus ,  qui  de  hisce  symptomatibus  consulebatur, 
suadebat,  cum  aegrotae  de  venae  sectione  persuadere 
haud  posset ,  ut  sale  medio  alvum  solveret.  Nec  huic 
consilio  paruit.  Duobus  sequentibus  diebus  maximo- 
pere  inquieta  de  vertigine ,  visus  hebetudine  et  de 
spectris  ante  oculos  volitantibus  querebatur ;  medicus, 
in  consilium  adhibitus,  venam  in  brachio  aperiri  jussit. 

Nocte  mentis  sibi  consciae  usu  frui  desiit:  etenim  su¬ 
bito  expergefacta  situm  in  lecto  immutavit  ita ,  ut 
caput  deorsum  collocaret.  Quam  quidem  rem  cum 
maritus  miraretur,  lumine  accenso  conspexit  uxorem 
oculis  torvis  atque  furiosis  jacentem,  multa  eaque  con¬ 
fusa  garrientem,  et  subinde  sese  plangentem.  Eodem 
temporis  momento  totum  corpus  tremebat  omnemque 
omnino  sensum  amittebat. 

Die  proximo ,  horis  matutinis ,  convulsiones  to¬ 
tum  corpus  succutiebant ,  earumque  insultus  quavis 
fere  hora ,  nunc  majore ,  nunc  minore  vehementia, 
redibant.  Hora  secunda  pomeridiana  comate  oppres¬ 
sam  inveniebat  medicus  aegrotam,  torpentemque  ad 
sensum  lucis ,  sonorum  etc. ;  respiratione  lenta  atque 
difficili ,  pulsu  parvo  atque  intermittente.  Quemad¬ 
modum  autem  explorato  uteri  orificio  partum  appro¬ 
pinquare  intellexit,  ita  et  e  varia  corporis  incurvatione 
novi  paroxysmi  accessum  imminere  suspicatus  est. 
Neque  eventus  hujus  suspicionis  veritatem  destituit. 
Brevi  enim  post  omnes  omnino  musculi ,  voluntatis 
imperio  subjecti,  vehementissime  convellebantur,  tanta 
simul  sanguinis  copia  ad  caput  accumulata,  ut  facies 
deformata  nigresceret  spumaque  ante  os  prodiret.  Du¬ 
rante  per  sexagesimam  horae  partem  paroxysmo,  e 
vena  brachii  pertusa,  quatuordecim  sanguinis  unciae 
detrahebantur.  Qua  quidem  evacuatione  efficiebatur 
hoc ,  ut  et  obscura  faciei  rubedo  imminueretur  et  par¬ 
tus  celerrime  absolveretur.  Post  ultimam  convulsio¬ 
nem  ,  qua  infans  satis  robustus  et  bene  valens  in  lu¬ 
cem  edebatur ,  sudor  copiosissimus  erumpebat ,  qui 
nervorum  tumultus  paululum  sedare  videbatur. 

Neque  tamen  diu  quievere :  nam  hora  post  par¬ 
tum  prima  iterum  nervorum  distentiones ,  vehementia 
prioribus  minime  cedentes,  observabantur.  Quare  ex 
aperta  arteria  temporali  sanguis  largo  flumine  educe¬ 
batur.  Hoc  ubi  optato  caruit  successu ,  nova  uteri 
exploratio  instituta  est,  qua  patuit,  corpus  rotundum, 
I.  21 

molle  ,  et  aut  gelatina  aut  sanguine  coagulato  ob¬ 
tectum  cervicem  uteri  premere.  Quod  quamquam 
haud  dubie  fundus  uteri  inversus  erat,  tamen  suo  ju¬ 
dicio  soli  liaud  fidens  medicus ,  ut  alius  isque  obste¬ 
tricius  advocaretur,  curabat.  Statim  post  hujus  ad¬ 
ventum  aegrota ,  cujus  coma  sine  ulla  remissione  ad¬ 
huc  perseverabat ,  denuo ,  minus  tamen  vehementer, 
convellebatur.  Medici  in  eo  convenere ,  ut ,  redeunti¬ 
bus  convulsionibus ,  venae  sectio  esset  repetenda.  Tu¬ 
mor  ille ,  quem  prior  medicus  tactu  perceperat ,  mole 
decreverat  sua ,  nec  amplius  perspicue  poterat  pensen- 
tisci.  Clysma  injectum  videbatur  dolores  commovere. 

Nocte  proxima  convellebatur  quidem  puerpera  ;  at 
levissime.  Qua  de  causa  alterius  diei  hora  matutina 
nona  e  vena  brachii  decem  sanguinis  unciae  detrahe¬ 
bantur  ,  inprimis  cum  apoplecticus  status  perduraret, 
respiratio  cum  pulsu  (hic  enim  inter  sexagesimam 
horae  partem  centies  micabat)  admodum  accelerata, 
cutis  calida  atque  humi  da  esset,  faciesque  ruberet. 
Scalpello  venam  penetrante ,  videbatur  femina  dolo¬ 
rem  sentire :  etenim  brachium  paululum  retrahebat. 
Yesperam  versus  respirandi  difficultas  multum  immi¬ 
nuta  ,  pulsus  tardior  redditus ,  nec  facies  tanta,  quanta 
ante  venaesectionem  observabatur,  rubedine  suffusa 
erat.  Cum  autem  nondum  ad  se  rediisset  puerpera, 
capillis  resectis  vesicatorium  capiti  impositum  est,  hoc 
effectu,  ut  compellata  die  sequente  subinde  oculos  ape¬ 
riret.  Arteriae  intra  sexagesimam  horae  partem  cen¬ 
ties  quidem,  at  leviter  micabant:  tota  cutis  humida 
minusque ,  quam  antea ,  urens.  Lochiorum ,  quae 
naturali  colore  erant,  parcior  consueto  effluxus  aderat. 

Die  Decembris  octavo  aegrota  monosyllabam  ad- 
firmationem  negationemve  proferre  poterat,  sed  vide¬ 
batur  quiete  maximopere  egere.  Quam  ob  rem  ocu¬ 
los  ,  quos  compellationibus  adstantium  admonita  ape*- 
ruerat,  statim  denuo  claudebat.  Remedia  roborantia 
atque  excitantia,  per  aliquot  jam  dies  in  usum  vocata, 


continuabantur.  Sensim  sensimque  nunc  rediere  vires 
corporis  atque  animi*  Lactis  secretio ,  quae  antea 
suppressa  erat,  nunc  copiosa  locum  habebat.  De  do¬ 
lore  ,  per  totum  corpus ,  inprimis  autem  per  extremi¬ 
tatum  musculos  diffuso ,  simili  illi ,  qui  nimiam  mem¬ 
brorum  exercitationem  musculorumque  intentionem  se¬ 
qui  solet,  conquerebatur  puerpera.  Neque  die  vicesimo 
secundo  ejusdem  mensis  penitus  ab  illo  liberata  erat. 
Praeter  medicum ,  qui  duobus  primis  morbi  diebus 
arcessitus  venaesectionem  primam  instituerat,  nullius 
amplius  rei  notitiam  habebat. 

Has  de  eclampsia  parturientium  historias ,  qua* 
rum  duae  felicem,  una  infaustum  nactae  sunt  exitum, 
paulo  diductius  enarravi  eo  consilio,  ut  inde,  quae  de 
causis  hujus  periculosissimi  morbi  et  de  prognosi  a 
gravissimis  scriptoribus  hucusque  statuta  et  quasi  san¬ 
cita  sunt,  aut  emendarem,  aut  confirmarem.  Cujus 
quidem  argumenti  ulteriorem  pertractationem  in  aliam 
scribendi  aut  opportunitatem  aut  necessitatem  differam. 

XXIII. 

DE  ECLAMPSIAE  CAVSIS. 


Emissum  es t  hoc  programma,  cmn  d.  yiii.  Maii  A.  cioiocccxii^ 
Jo.  Avg.  Ern.  Aehle ,  Gossitio  -  Neostadiensis ,  Licen- 
tialus  medicinae  ac  chirurgiae  creandus  esset. 


Quod  superiore  prolusione,  qua  tres  eclampsiae  par¬ 
turientium  historias  enarravi ,  nomen  contraxi ,  id 
nunc  solvere  conabor.  Scilicet  promisi,  me  bis  ipsis 
bistoriis  usurum  esse  ad  causas  hujus  morbi  gravissi¬ 
mi ,  quin  interdum  letbalis,  a  variis  scriptoribus  alla¬ 
tas  ,  curatius  discutiendas.  \  idetur  mihi  boc  ipsum 
argumentum  eo  magis  se  gravitate  commendare  sua, 
quo  certius  est ,  sine  accurata  causarum ,  a  quibus 
morbus  ille  pendet,  cognitione  periculosissimos  et  de 
prognosi  formanda ,  et  de  medela  instituenda  errores 
committi.  Unde  enim ,  nisi  ex  hoc  causarum  ec¬ 
lampsiae  rimatione  ,  negligentius  ,  quam  debebat ,  in¬ 
stituta  ,  judicium  de  exitu  morbi  adeo  diversum,  quod 
summi  in  arte  nostra  viri  in  scriptis  suis  protulere, 
profectum  est? 

E  multis  Jo.  Carol.  Gehlervm,  quo  me  olim 
praeceptore  et  eximio  rerum  mearum  fautore  usum 
fuisse  laetus  recordor ,  et  dum  vivam ,  pius  recorda- 
boi  ,  commemorandum  esse  puto,  qui  Gorteri,  Swie- 
texii,  Boissierii  de  Sav vages,  et  inprimis  Plenkii 
atque  Uebmacherii  ,  convulsiones,  quae  gravidas  fe¬ 
minas  atque  parturientes  corripiunt  funestas  pronun¬ 
tiantium  ,  auctoritate  commotus  duplicem  libellum  con- 

scripsit  academicum,  quo  contrariam  sententiam  de¬ 
fendere  atque  medicorum,  in  arte  obstetricia  tironum, 
animis  nimium  timorem  de  summo  harum  convulsio¬ 
num  periculo  eximere  studeret.  Facile  hic  virorum, 
in  tam  gravi  re  penitus  a  se  invicem  dissentientium, 
census  augeri  poterat ,  si  numerari ,  quam  ponderari 
satius  esset  arbitrorum  auctoritates.  D.  Matii.  Sax- 
torphivm  enim  novi  in  ea  fuisse  sententia ,  ut  omnes 
omnino  parturientes ,  qui  dolorum  loco  a  convulsioni¬ 
bus  corriperentur,  vel  in  ipso  partu,  vel  statim  post 
statueret  diem  obire  supremum.  Cui  maximo  et  ex¬ 
pertissimo  viro  liceat  jungere  Jo.  Bartelsivm  ,  qui  in 
praefatione  disputationis  inauguratis1)  testatur,  e  plu¬ 
ribus  feminis,  quae  nervorum  distentione  inter  partum 
convellerentur,  et  quarum  observandarum  copia  ipsi 
per  aliquot  annos  data  fuisset  atque  concessa ,  praeter 
unam,  nullam  servatam  esse.  Quae  quidem  crebrae 
mortes  utrum  a  morbi,  omnem  principii  vitalis  vigo¬ 
rem  supprimentis ,  vehementia ,  an  inde  derivanda 
sint ,  quod  quilibet  fere  medicus  obstetricius  peculia¬ 
rem  medendi  methodum  aut  a  se  ipso  excogitatam, 
aut  ab  aliis  propositam ,  ita  sequatur ,  ut  eam  ubivis, 
nulla  causarum  morbi  habita  ratione ,  adhibeat  2), 
haud  definio  atque  decerno. 

Praeter  causas ,  quae  omnibus  omnino  nervorum 
distentionibus  originem  dant,  aliae  propriae  quodam¬ 
modo  sunt  feminis,  quae  partum  aut  gerunt,  aut  in 
eo  sunt,  ut  edant,  aut  denique  puerperis.  De*  his 
autem  causis  quamquam  inprimis  hoc  loco  agendum 
est ,  tamen  non  omnino  evitanda  esse  videtur  illarum 
consideratio ,  quae  convulsiones  in  universum  produ¬ 
cere  possunt.  Etsi  autem  diu  multumque  laborarunt 
summi  medici  in  detegenda  intima  nervorum ,  priiici- 


1)  De  convulsionibus  parturientium.  Kilon.  Ho/s.  1/09.  8. 

2)  Ita  .statuit  Geo.  II.  Ph.  Petri  tl.  fi.  convulsionibus  gravidar. 

partiir.  et  puerperar.  Gbtt.  1790.  4. 

piique  illius,  per  quod  in  corpus  animale  agunt,  na¬ 
tura,  laboresque  illi,  ex  quo  galvanismi  sic  dicti  ani¬ 
malis  mysteria  a  viris  doctis  probatae  fidei  veritatis¬ 
que  amantibus  sub  examen  diligentius  revocata  sunt  3 4), 
non  omnino  utilitate  sua  caruisse  videntur ,  tamen 
multa  adhuc  restant,  quae  in  nervorum  et  physiologia 
et  pathologia  nec  hisce  subsidiis  satis  enucleata  sunt, 
alia ,  quae  ex  hypothesi  quamvis  ingeniose  expli¬ 
cata,  confirmatione  adhuc  indigent.  Huc  Stvetzii  re¬ 
fero  sententiam. ,  sive  opinionem ,  qua  naturam  con¬ 
vulsionum  posuit  in  accumulatione  principii  oxygene- 
tici  *)  in  nervis ,  qui  cum  tantae  quantitati  continen¬ 
dae  impares  sint ,  illam  repetitis  quasi  explosionibus 
in  musculos  diffundant.  Cum  autem  principium  illud 
potentissimum  fibrae  muscularis  exhibeat  stimulum, 
facilis  inde  foret  explicatu  convulsionum  origo  ,  modo 
comprobari  possit,  principium  oxygeneticum  vere  in 
nervis  accumulari.  Forte  hujus  hypotheseos  firman¬ 
dae  causa  adferri  poterant  phaenomena ,  ab  admoto 
ad  fibras  musculares  galvanismo  producta.  Etenim 
nervo,  ad  musculum  abeunte,  stanni  lamina  involuto, 
musculus  simili  ratione  armatus ,  convulsionibus  cor- 
rjpi  solet,  quando  utriusque  partis  armatura  stilo  ar¬ 
genteo  simul  contingitur :  nervus  scilicet  zinco ,  uti 
musculus  cupro  aut  argento  respondet.  Cum  autem 
zincum ,  cum  argento  idonea  ratione  conjunctum, 
galvanismum  potenter  producat  ,  qui  per  aquam  tra¬ 
ductus  hanc  ita  in  elementa  resolvit  sua,  ut  in  zinoi 

9  -i  * 


3)  Versuch.  ein.  Darstell.  d.  unim  Magnetism.  ais  Heilmitt ,  v. 

Ca.  Alex.  Ferd.  Kltge.  Berl.  1811.  8. 

4)  Jam  J.  B.  T.  Bavmevs  (  V ers.  ein.  ehem.  Sysi.  d.  Kenntnisse 
von  d.  Bestandth.  d.  menschl.  Korp.  A.  d.  Fr.  ubers.  v.  C.  F. 
B.  K.irsten.  Berl.  1808.  8.)  derivavit  morbos  spasticos  acu¬ 
tos  ,  qui  cum  irritabilitate  nimium  aucta ,  cum  doloribus  partis 
adfectae  vehementibus  et  cum  magna  functionum  laesae  partis 
turbatione ,  quin  interdum  plenaria  suppressione  conjuncti  sunt, 
ab  oxygenetici  principii  abundantia ;  contra  ea  chronicos  ejus¬ 
dem  familiae  morbos  ab  ejusdem  principii  defectu. 

vicinia  oxygeneticum ,  in  cupri  autem  liydrogeneti- 
cum  gas  generetur  atque  accumuletur,  videtur  inde 
effici,  et  in  nervis,  qui  galvanismi  ratione,  uti  paulo 
ante  dictum  est,  zinco  respondent,  coacervari  oxyge- 
neticum  principium. 

Sed  mittamus  hanc  convulsionum  originem,  ex 
hypothesi ,  quamvis  probabili ,  haustam ,  et  transea¬ 
mus  ad  causas  rimandas ,  quae  huic  nervorum  vitio 
occasionem  praebere  et  possunt  et  frequentissime  so¬ 
lent.  Inter  quas  exhausti  corporis  humores  cujuscun- 
que  generis  primano  ponendi  sunt  loco.  Puris  enim 
nimis  largam  evacuationem  ita  vires  corporis  debilia 
tare  atque  infringere  posse ,  ut  convulsiones  sequantur 
vehementes ,  testis  est  locupletissimus  Fu,  Hofman- 
nvs5),  cui  accedunt  et  Jo.  Ant.  Lambertvs  6)  et 
Dvncanys  7 *)  similibus  observationibus.  Nolo  tamen 
quovis  pignore  certare,  convulsiones  illas  ex  sola  pro¬ 
venisse  debilitate,  quae  per  copiosum  puris  effluvium 
effecta  incitabilitatem  musculorum  ultra  modum  auxe¬ 
rit.  Potest  enim  a  pure ,  inprimis  depravato ,  caries 
producta  esse,  quae  cum  nervos  vicinos  perpetuo  ro¬ 
deret  ,  convulsionum  causa  evaserit.  Dentium  quidem 
cariem  legi  produxisse  nervorum  distentiones ,  quae 
non  nisi  cum  dente  vitioso  evulso  siluerunt.  Eodem 
modo  narrat  Bonetvs  s)  convulsum  esse  hominem, 
cujus  vertebrae  usque  ad  medullam  spinalem  carie 
erant  destructae ,  atque  similem  effectum  exseruit  ex 
eadem  causa  apostema ,  quod  in  cervice  locum  ha¬ 
bebat  9), 


6)  Oper.  stipplem.  II.  obs.  8. 

0)  Comment.  et  oeuvrcs  chirurg.  Edit.  III.  augment.  d  Marseillc 
1677.  4.  Tract.  IV.  exemplum  mirae  convulsionis  digitorum, 
quorum  bini  in  diversas  partes  distendebantur,  pendentis  ab  ab 
scessu  ad  maxillam  inferiorem ,  narravit. 

7)  Amiuls  of  med.  Vol.  II.  Dec.  II.  sect.  2.  no.  9. 

g)  Sepulchret.  lib.  I.  sect.  13.  obs.  26.  / 

9)  Ephemer.  nat.  curios.  Dec.  II.  ann.  1.  obs.  25. 

Neque  vero  copiosius  puris  solius  profluvium  vi¬ 
res  ita  subruit,  ut  nervi  distendantur,  sed  idem  et 
serosorum  humorum  aut  per  diarrhoeam  cholerainve 
sponte  ortam ,  aut  drasticorum  purgantium  vi  pro¬ 
ducta  subita  et  larga  evacuatione  efficitur.  Rosinvs 
Lentilivs  quidem  1  °)  asthmatico ,  quinquaginta  an¬ 
nos  nato ,  propinavit  emetici  syrupi  officinalis  un¬ 
ciam  dimidiam ,  unde  tanta  tam  per  superiores ,  quam 
per  inferiores  vias  consecuta  est  humorum  effusio ,  ut 
corpus  integrum  vario  modo  convelleretur.  Qui  qui¬ 
dem  casus  praeter  id ,  cujus  probandi  causa  allatus 
esi ,  probare  quoque  videtur ,  Hippocratis  effatum, 
quo  post  sumta  purgantia  convulsiones  in  universum 
letales  esse  pronuntiavit11),  paulo  arctioribus  limiti¬ 
bus ,  quos  ipse  Hippocrates  jam  jam  indicavit,  cum 
alio  loco  1 2)  nervorum  distentiones  singultumque  vneg- 
Ku&ctQGEt,  supervenientem,  malum  symptoma  declararet, 
circumscribendum  esse.  Nam  aegrotus  Lentilii,  quam¬ 
vis  graviter  adfectus ,  tamen  convaluit. 

Longe  majus  autem  periculum  minatur  sanguinis, 
qui  vitae  fons  atque  origo  merito  ab  antiquissimis 
mde  temporibus  habitus  est,  effluvium  subitaneum 
atque  copiosum.  Hoc  enim  ubi  feminam ,  quae  jam 
e  sexus  sui  conditione  et  quasi  lege  corporis  debilitate 
atque  inde  pendente  majore  irritabilitate  laborat,  op¬ 
primit,  convulsiones  oriuntur  vehementissimae,  de 
quarum  exitu  infelici  uno  quasi  ore  consentiunt  me¬ 
dici  omnes.  Bene  causam,  ob  quam  post  profu¬ 
sas  haemorrhagias  nervi  distendantur,  exposuit  Le- 


10)  Miscell.  med.  pract.  p.  529. 

11)  Aphorism.  sect.  V.  §.  1. 

12)  Eadem  §.  4.  Silentio  h.  1.  praeterire  nequeo ,  Doctissimum 
E.  Sprengeeiym  minus  accurate  expressisse  Hippocratis 
«phoi.  111.  2o.  i-y.  (pdQpuy.onooirjq  (STCuapbq  &uvu Tojdeq,  perma- 
^  niiM  pct  itulum  adferre  spasmum,  post  medicamenta  sumta  ortum . 
Etenim  non  permagno  solum  cum  periculo  conjunctum  esse  ta¬ 
lem  spasmum,  sed  vere  letiferum  pronuntiavit  Hippocrates. 

rovx13).  Scilicet  illas  convulsiones  putat  esse  nihil 
aliud ,  quam  conamina  naturae  ,  pericula  ,  ipsius  inco¬ 
lumitati  maximopere  minantia  ,  removendi.  Dum 
enim  sanguis  largo  flumine  e  feminae,  sive  gravidae, 
sive  non  gravidae ,  corpore  prorumpit ,  vasa  inprimis 
majora  subito  evacuantur,  nec  tantam  humoris  sui 
copiam  cordi  advehunt,  quanta  opus  est  ad  ejus  con¬ 
tractionem  debito  modo  promovendam.  Corde  natura¬ 
lis  stimuli  vi  atque  efficientia  orbato,  animi  oriuntur 
deliquia ,  quae  a  vehementissimis  convulsionibus  ex¬ 
cipi  solent.  In  his  autem  nervorum  distentionibus 
deprehendimus  naturae,  mortem  avertere  conantis,  si 
quod  aliud  efficacissimum  remedium.  Etenim  motus 
illi  musculorum  fere  omnium  vehementes  ita  vasa 
sanguifera  minora ,  quae  illorum  compagem  perrepunt, 
comprimunt,  ut  sanguis  citiore  fluxu  ad  majora  re¬ 
ductus  stimulum  vitalem  et  in  haec ,  et  in  cor  ipsum 
iterum  exserere  possit*  Ouodsi  haemorrhagia ,  animi 
deliquio  suppressa ,  post  hujus  finem  non  recrudescit, 
viresque  et  sanguinis  profluvio  et  convulsionum  vi 
fractae  sensim  sensimque  redeunt,  servari  potest  ae¬ 
grota.  Sed  de  hoc  exitu  felici  minime  laetari  possu¬ 
mus  ,  ubi  haemorrhagiam  nullis  remediis  coercere 
licet.  Brevi  enim  post  primum  convulsionum  impe¬ 
tum  iterum  animo  linquitur  aegrota ,  iterumque  con¬ 
vellitur ,  idque  fortius  quam  antea.  Quae  quidem 
scena  plerumque  vitae  finem  imponit,  non  solum, 
quoniam  principium  illud ,  quod  per  nervos  diffusum 
vitae  quasi  principatum  tenet,  dirissimis  convulsioni¬ 
bus  adeo  exhaustum  atque  dissipatum  est,  ut  machina, 
omnibus,  quae  vivam  continent,  vinculis  solutis,  in  se 
ipsa  corruere  debeat.  Hujus  rei  haud  leve  argumen¬ 
tum  in  putredine  invenisse  mihi  videor,  quae  corpora, 


13)  Beobacht.  iib.  d.  Blutflusse  d.  Jf  bchncrinnen.  _A.  d.  Fr.  1784. 
8.  pag.  317.  Eandem  sententiam  amplexus  est  Boissier  de 
Savvages  (nosolog.  To,  I.  p.  551.). 

convulsionibus  mortua ,  citius  ,  quam  quae  alio  mortis 
genere  occubuere ,  solet  corripere  ,  id ,  quod  alterum 
eclampsiae  exemplum ,  superiore  prolusione  comme¬ 
moratum  ,  ut  alia  taceam  ,  comprobat. 

Aliam  ab  hac  modo  proposita  convulsionum,  quae 
sanguinis  evacuationem  sequantur,  explicandarum  ra¬ 
tionem  proposuit  Gerakd.  van  Swieten  1  4).  Is  enim 
putavit,  convelli  nervos  propterea ,  quod  deficiat  pro¬ 
pter  magnum  sanguinis  effluvium  pressio  in  arterias 
cerebri,  atque  inde  fluidi  seu  principii  illius,  quod 
nervis  tanquam  ductoribus  utitur ,  motus  cesset.  Hoc 
autem  cessante  paralysin  omnium  musculorum  ,  atque 
a  cerebello  similiter  adfecto  animi  deliquium  oriri. 
Attamen  cum  aliquis  per  hanc  totius  fere  machinae 
quietem  sanguinis  motus  perduret ,  hunc  humorem, 
frigore  inprimis ,  quo  corpus  hoc  ipso  statu  rigescat, 
adjutum ,  ad  cordis  posteriora  cava  refluere ,  eaque  ad 
contractionem  impellere.  Expulsum  a  corde  sangui¬ 
nem  summa  cum  velocitate  per  vacuas  arterias  ad  ce¬ 
rebrum  usque  promoveri ,  suoque  impulsu  hoc  viscus 
ad  validam  reactionem  excitare.  JNovum  igitur  con¬ 
vulsionum  paroxysmum  oriri ,  paulo  post  cessantem 
denuo,  interrupto  sanguinis  adfluxu,  hoc  autem  iterum 
restituto  redeuntem.  In  qua  quidem  convulsionum, 
post  copiosa  sanguinis  profluvia  oriundarum ,  explica¬ 
tione  varia  sunt,  quae  disputationem  admittant.  Quae 
enim  de  paralysi  musculorum ,  aut  de  vacuis  arteriis 
proposuit  Swietenivs,  ita  sunt  comparata,  ut  concedi 
nullo  modo  possint.  Paralyticos  enim  musculos  om¬ 
nes  haud  licet  sumere ,  qui  validissime  convelluntur : 
nec  putandum  est,  vel  post  gravissimas  haemorrha- 
gias ,  quamdiu  vita  superest,  vacuum  spatium  in  ar¬ 
teriis  reperiri.  Hoc  quippe  per  aeris  externi ,  corpo- 
iis  nostri  superficiem  magna  cum  vi  prementis,  pon¬ 
dus  nunquam  locum  habere  potest ,  a  quo  e  venis, 


14)  In  Comm.  in  H.  Boerhaavii  aphor.  To.  I.  p.  377. 

cum  arteriarum  systemate  communicantibus ,  semper 
tanta  sanguinis  copia  in  arterias  cogitur,  quanta  suffi¬ 
cit  ad  eas  quodammodo  implendas.  Nam  quod  san¬ 
guinis  justae  copiae  deest,  ut  naturali  modo  arteriae 
impleantur ,  id  harum  vis  contractilis  supplet ,  quae 
dimensorem  ipsarum  eadem  fere  ratione  imminuit,  qua 
minorem  vehunt  humoris  quantitatem.  Maximopere 
autem  immutatur  sanguinis ,  post  graves  liaemorrha- 
gias  in  arteriis  venisque  contenti ,  mixtio ,  quippe 
cruoris,  quo  stimulandarum  partium  irritabilium  vis 
contineri  videtur ,  copia  admodum  imminuitur.  In 
haemorrhagiis ,  nullo  remedio  compescendis,  tandem 
e  patulis  vasis  prodit  humor,  qui  loturae  carnium  v ^ 
centium  similis  est. 

XXIV. 

DE  V ARIOLIS  BIS  EVNDEM  HOMINEM 

1NFESTANTIBVS. 


Programmate  hoc  indicata  est  d.  vi.  Nov.  A.  cioiacccxii, 
promotio  Chr.  Gyil.  Fr.  Miri,  Misnensis ,  in  Licen- 
tiatuin  medicinae  ac  chirurgiae. 


In  recentissima  diarii  Hufelandiani  parte ,  quae  mense 
Augusto  hujus  anni  prodiit,  legitur  historia  morbi 
variolosi ,  post  insitas  recte  atque  feliciter  superatas 
variolas  vaccinas  in  tribus  infantibus  exorti.  Qui 
quidem  eventus  cum  omni  animi  attentione  maxime 
dignus  sit ,  quippe  qui  magistratum  ejus  regionis  ,  in 
cujus  vicinia  locum  habebat,  eo  adduxerit,  ut,  quam 
antea  liberaliter  auctoritate  sua  promovere  studeret, 
publicam  vaccinationis  commendationem  desereret,  at¬ 
que  sic  ejus  vanitatem  testaretur,  equidem  illud  dispu¬ 
tationis  de  causis  eclampseos  argumentum ,  quod  su¬ 
periore  prolusione  inchoatum  hac  ipsa  scribendi  op¬ 
portunitate  profligare  ulterius  cupiebam,  in  aliud  tem¬ 
pus  seponere  atque  de  illius  eventus  vi  atque  ratione 
breviter  agere  decrevi. 

Scilicet  Experientissimus  Fr.  Gvil.  Wesenerys, 
medici  publici  muneri  apud  Diilmenses  praepositus, 
hoc  ipso  munere  ita  usus  est,  ut  iis,  qui  rem  publi¬ 
cam  ibidem  tunc  temporis  gubernabant ,  de  summa 
vaccinationis  utilitate  atque  de  necessaria  cura ,  huic 
ipsi  negotio  a  magistratibus  impendenda,  persuaderet. 
Primo  igitur  omnibus ,  qui  sine  idonea  medicae  artis 

cognitione  vaccinationi  vacabant ,  interdicebatur  exer¬ 
cendae  insitionis  variolarum  vaccinarum  facultate ,  et 
cum  nec  hac  lege  consilia  principis  sapientissima  ac 
saluberrima  explerentur,  alia  promulgabatur,  qua 
omnes  omnino*  illius  ditionis  incolae ,  qui  nondum 
variolas  perpessi  erant,  vaccinationi  necessario  subji¬ 
ciebantur.  Dies ,  quo  insitio  variolarum  vaccinarum 
publicis  sumtibus  instituenda  erat,  publice  indiceba¬ 
tur:  omnibus,  vaccinationis  beneficio  auctis  atque  or¬ 
natis,  post  bene  superatum  morbum  die  nono  hujus 
rei  veritas  testimonio  publico  asserebatur:  qui  hoc 
testimonio  carebant,  mulctam  committebant  duodecim 
grossorum ,  quae ,  nisi  proximo  mense  vaccinationi 
sese  subjecissent,  augebatur.  Magistratus  consignatio¬ 
nem  omnium  infantum ,  qui  Calendis  Maiis  annum 
aetatis  primum  excesserant,  medico  publico  quotannis 
exhibere  debebant,  e  qua  hic  non  solum  numerum 
eorum ,  qui  quovis  loco  vaccinandi  essent ,  cognosce¬ 
ret,  sed  etiam  tempus,  huic  negotio  dicandum,  ante 
accurate  definire  posset,  atque,  ne  nimia  festinatione 
peccaretur,  cavere. 

Qua  quidem  sapientissima  lege  quamquam  vacci¬ 
nationis  negotium  in  praefectura  Diilmensi  egregie 
promovebatur ,  tamen  non  nulla  quoque  observaban¬ 
tur  ,  quae  in  illo  edicto  neglecta ,  nova  lege  suppleri 
debebant.  Haec  cum  Experientissimus  Wesenervs 
ad  magistratum,  cujus  auctoritate  prior  lex  evulgata 
erat,  detulisset  atque  de  prompto  paratoque  ejus  animo., 
quem  antea  non  sine  voluptate  expertus  erat,  optima 
quaevis  sperasset,  maximopere  miratus  est  de  frustrata 
spe  atque  denegata  omnino  ad  proposita  sua  respon¬ 
sione.  Tandem  cum  acrius  eum  urgeret  de  proferen¬ 
da  hujus  silentii  causa ,  comperit ,  Exper.  IIavivm, 
qui  collegio  medico  in  vicinis  terris  Salmensibus  prae- 
est,  vaccinationis  utilitatem  propterea  suspectam  red¬ 
didisse,  quod  ipsi  aliquot  exempla  variolarum,  post 
superatam  vaccinationem  redeuntium,  innotuerint. 

Priusquam  in  amicam  disceptationem  inter  Ra- 
viym  atque  Wesenervm  ortam,  profundius  descendam, 
praemittenda  sunt  exempla  hominum ,  qui  post  recte 
insitas  variolas  vaccinas  denuo  verarum  variolarum 
contagio  infecti  et  a  Ravio  observati  sunt.  Is  autem 
omnes,  quos  vaccinationis  beneficio  adfecit,  quorum¬ 
que  numerus  ad  duo  millia  ducentosque  adscendit,  in 
diarium  diligenter  retulit,  in  quo  totus  morbi  decursus 
accuratissime  consignabatur.  E  quo  quidem  diario 
desumtae  sunt  historiae  sequentes. 

Antonio  Rave,  octo  annorum  puero  sanissimo, 
virus  vaccino  -  variolosum  e  pustula  perfecta  ,  minime 
scalpendo  aut  alio  modo  lacerata,  pueri  biennis,  cujus 
morbus,  solitis  symptomatibus  stipatus,  rite  decurre¬ 
bat  ,  inserebatur ,  sex  vulnusculis  per  cultelli  chirur¬ 
gici  apicem  utrique  brachio  inflictis ,  anni  ciaiacccvn 
mense  Junio.  Horum  vulnusculorum  quinque  in  imo, 
quatuor  in  altero  brachio  consecutam  infectionem  in¬ 
dicabant,  morbo  recte  per  sua  stadia  efformato.  Octavo 
autem  die  motus  febriles  cum  vomitu,  glandularum¬ 
que  subaxillarium  dolore  atque  tumore  oriebantur. 
Variolarum  vaccinarum  pustulae  rubore  admodum  in¬ 
tenso,  nec  non  tumore,  usque  ad  cubiti  articulationem 
extenso ,  cingebantur.  Nono  aut  decimo  a  facta  insi¬ 
tione  die  in  reliqui  corporis  superficie  triginta  circiter 
pustulae  efflorescebant,  quo  facto  insitionis  vulnera  in 
suppurationem  abibant  tandemque  crustis  duris  iisque 
fuscis  obtegebantur ,  quae ,  ubi  exsiccatae  deciderant, 
maculas  aut  foveas  relinquebant. 

Hujus  frater,  quinque  cum  dimidio  annos  natus, 
eodem ,  quo  ille ,  die  vaccinatus ,  morbum  concepit 
conceptumque  superavit  vaccino  -  variolosum  maxime 
regularem  ;  idemque  biennio  post  in  alio  ejusdem  fa¬ 
miliae  infante  est  observatum. 

Mense  Martio  anni  ciaiocccx  variolae  Ramsdorfii, 
quae  fuit  patria  urbs  trium  illorum  infantum,  com- 
paruere.  Inter  eos ,  qui  primi  fere  a  morbo  Varioloso 


335 


inficiebantur ,  tres  quoque  Ravianae  familiae  liberi 
referebantur ,  quibus  per  vaccinationem  ab  omni  in¬ 
fectionis  variolosae  periculo  securitas  promissa  fuerat. 
Et  quidem  Antonius  Rave  a  febre  vehementi  correptus 
multum  vomuit :  quos  febriles  motus  tertio  vel  quarto 
die  post  frequens  pustularum  eruptio  subsecuta  est, 
sensim  sese  supra  corporis  superficiem  extollentium, 
in  suppurationem  abeuntium ,  denique  exsiccatis  atque 
delapsis  crustis  brunneas  maculas  atque  cicatrices  re¬ 
linquentium.  Quae  quidem  pustulae ,  a  variolarum 
natura  neutiquam  abhorrentes ,  tanta  copia  in  facie, 
manibus,  pedibusque  inprimis  efflorescebant,  ut  con¬ 
fluerent  aegro tumque  fere  trucidarent.  Vix  mortis 
periculo  ereptus  fuit  puer,  cum  idem  morbus  primo 
fratrem  juniorem  lenius  corriperet ,  et  paulo  post  ma¬ 
jori  cum  vehementia  natu  minimum. 

Praeter  tria  enumerata  exempla  commemorat  Ex- 
per.  Rite  infantes  alios,  qui  ibidem  loci  eodemque 
tempore  post  rite  institutam  a  chirurgo  Heynio  vacci¬ 
nationem  variolis  correpti  esse  dicuntur.  Sed  cum 
illa  fando  tantum  acceperit ,  nec  tam  de  vaccinationis 
recta  administratione,  quam  de  morbi  variolosi  natura 
atque  decursu  in  hisce  infantibus  sua  ipsius  observa¬ 
tione  edoctus  fuerit ,  parum  ponderis  tribuit  illis  ex¬ 
emplis.  Sed  illis  tribus  infantibus ,  quos  ab  ipso  vac¬ 
cinarum  variolarum  miasmate  imbutos  morbum  inde 
productum  legitimo  modo  superasse  conspexit ,  tanto¬ 
pere  fides,  quam  hucusque  habuit  vaccinationis  a 
variolarum  succedentium  contagio  securitati ,  labefa¬ 
ctata  est,  ut  illam  amplius  magistratibus  commendare 
nollet. 

Narrationi ,  quam  de  hoc  eventu  ad  collegium  sa¬ 
nitatis  suae  ditionis  mittebat,  tres  subjunxit  quaestio¬ 
nes  ,  primam ,  quid  ex  hisce  tribus  exemplis  deduci 
et  possit  et  debeat?  alteram,  fueritne  in  vaccinationis 
negotio  vitii  quidquam  commissum ,  unde  successus 
vanus  probabili  modo  explicari  possit  ?  tertia  denique 

doceri  cupiebat ,  an  epidemia  variolosa ,  llamsdorfii 
intra  angustos  terminos  coercita ,  pendeat  a  vaccina¬ 
rum  variolarum,  antea  quam  plurimis  infantibus  in¬ 
sitarum  ,  vi  antivariolosa  ?  Ad  quas  quaestiones  etsi 
Exper.  Wesenervs  respondere  conatus  est,  tamen 
cum  superesse  mihi  non  nulla  videantur,  quae  ab  illo 
aut  minus  libere,  aut  minus  plene  dicta  sint,  baec 
jam  supplere  conabor. 

Et  quidem  Clar.  "W  esenervs  ,  cum  concessa  veri¬ 
tate  historiarum ,  quae  a  multis  scriptoribus  de  rede¬ 
untibus  bis  aut  pluries  variolis  literis  consignatae  le¬ 
guntur,  utilissimum  judicet,  inquirere  in  decursum 
atque  exitum  illarum  variolarum ,  quae  post  morbum 
vere  variolosum,  semel  jam  superatum,  homines  de- 
nuo  opprimant,  ego  nunc  constitui  huncce  laborem  in 
me  suscipere  atque  talia  exempla  paulo  curatius  ex¬ 
cutere,  ut  constet,  quibus  testibus  hoc  singulare  phae¬ 
nomenon  tanquam  fundamento  firmo  atque  stabili 
nitatur. 

1.  Anonymus  in  Collect ,  societ ,  med ,  Hafniens . 
to.  II.  p.  91.  ,  qui  male  Aaskoyy  audit  apud  Ployc- 
9YETVM  in  Liter  at,  med,  digcst,  Vol.  IV.  p.  260.  ed. 
noviss.  narrat  de  puella  sedecim  annorum ,  quae  cum 
sorore  natu  majore  ante  octo  annos  variolas  satis  be¬ 
nignas  perpessa  erat,  sed  subito,  variolis  tunc  spora- 
dice  observatis ,  horripilationibus,  calore  intenso,  lum¬ 
borum  et  occipitis  dolore,  pectorisque  oppressione  cor¬ 
ripitur,  facies  tumet,  oculi  rubent  atque  illacryman- 
tur;  stringentem  in  cordis  scrobiculo  dolorem,  nau¬ 
seam  sine  vomitu ,  pulsum  celerem  atque  durum ,  de¬ 
lirium  denique  leve  experitur.  Tertio  morbi  die  larga 
in  facie  atque  pectore  eruptio ,  cum  symptomatum  re¬ 
missione  conjuncta.  Quarto  quintoque  die ,  cum  to¬ 
tum  corpus  exanthemate  tectum  esset,  summa  deglu¬ 
titionis  difficultas  cum  salivae  adeo  copioso  profluxu, 
ut  suffocationis  periculum  inferret.  Soror,  quae  ab 
aegrota  remotius  habitabat ,  de  reditu  ejusdem  morbi 

anxia ,  primo  variolas  sibi  inserendas  curavit  ,  sine 
effectu,  dein  sororem  adhuc  pustularum  crustis  foedam 
visitavit ,  libera  manens  a  contagio.  Inde  concludit 
auctor ,  vere  bis  laborare  posse  hominem  variolis. 
Sed  mihi  videtur  prior  morbus ,  cujus  nullam  accura¬ 
tam  historiam  exhibere  potuit ,  ad  varicellam  perti¬ 
nuisse.  Nam  sunt  multa  in  promtu  exempla,  ubi  post 
insitionem  ejusdem  virus  variolosi  hic  vel  ille  infans 
variolis  ,  reliqui  eodem  tempore  modoque  tractati  va¬ 
ricella  adfecti  sunt.  Priori  morbo  leniori  gravior 
succedens  hoc  mihi  probare  videtur. 

2.  Ri  charto  Mortono,  celebri  seculi  decimi  septi¬ 
mi  medico,  referebatur  ab  Athertono,  quem  exerci¬ 
tatissimi  ac  sapientissimi  viri  titulo  ornat,  historia  de 
femina ,  octodecim  annos  nata ,  in  cujus  corpore  post 
praegressum  brevi  ante  capitis  dorsique  dolorem  fe¬ 
brimque  modicam  variolae  parvulae  erumpebant.  Mi¬ 
nime  autem  exanthematis  proventu  symptomatum  ve¬ 
hementia  fracta  est.  Etenim  nausea ,  vomitus  atque 
frequens  animi  deliquium  aegrotam  male  habebant : 
praeterea ,  quod  morbi  vim  augere  semper  videtur, 
fluebant  menstrua.  Morbus  sub  tractatione,  illo  tem¬ 
pore  solemni,  h.  e.  calefaciente  atque  sudorem  pro¬ 
movente  ,  usque  ad  diem  decimum  tertium  protrahe¬ 
batur :  nausea,  febrisque  adeo  intensa,  ut  aegrota  de¬ 
liraret  ,  perdurabant :  eruptio  duobus  ultimis  diebus, 
symptomatibus  ingravescentibus ,  tam  copiose  prodiit, 
ut  ne  minima  quidem  corporis  pars  a  stigmatibus  li¬ 
bera  conspiceretur.  Nunc  ,  febre  manifesto  aucta  ,  sa¬ 
livatio  larga  oborta  est,  altero  autem  die  iterum  ces¬ 
savit.  Yariolae  fuscae  et  subnigrae  demum  factae  pau- 
latimque  in  crustas  abiere.  Die  decimo  quarto  deli¬ 
rium  ,  anxietas ,  vigiliae  redibant ,  atque  in  priorum 
variolarum  interstitiis  novum  exanthema  propullulavit. 
Symptomata  minime  mitiora  reddebantur :  pulsus  nunc 
fortis  et  celer,  nunc  debilis  atque  languidus:  die  vi¬ 
cesimo  primo  salivatio  iterum  aegrotam  vexabat :  aph- 
I.  22 

tliae  in  ore  atque  faucibus  prodibant  tanta  copia ,  ut 
vocem  interciperent.  Aphtharum  autem  proventus 
signum  quasi  erat  symptomatum  valde  terribilium. 
Nam  aegrotae  profundo  somno  oppressae  tendines  sub¬ 
sultabant;  manus  cum  maxilla  inferiore  tremebant 
perpetuo ;  inscia  urinam  mittebat;  linguam  fere  sem- 
per  motitabat;  stragulas  colligebat;  manus  huc  illuc 
jactitabat ;  pustulae  et  ulcera  omnem  sensum  amitte¬ 
bant.  Tandem  huic  tragoediae  sudor  profusior  ,  die 
vicesimo  tertio  ortus  et  per  triduum  durans  ,  finem 
imponebat.  Nunc  pustulae  crustis  tegebantur  in  facie, 
in  reliquis  autem  corporis  partibus  pellicularum  instar 
decidebant. 

An  hoc  ipsum  exemplum  probet ,  variolas  intra 
quatuordecim  dies  bis  rediisse ,  valde  dubito.  Etenim 
in  variolis  exanthematis  proventu  omnia  symptomata, 
quae  illud  antecessere,  silent,  in  hoc  autem  morbo 
non  perdurabant  tantum,  sed  et  augebantur:  in  vario- 
lis  crustae  crassae  sunt ,  in  hoc  morbo  pelliculas  seu 
squamulas  referebant :  in  variolis  eruptionis  stadium 
vix  ultra  diem  septimum  protrahitur,  in  hoc  morbo 
diebus  duodecimo  et  decimo  tertio  nondum  finitum 
erat.  Exanthematis  autem  ratio  atque  natura  tam 
parum  accurate  descripta  est,  ut  inde  minus  tuto  ad 
variolarum  praesentiam  concludere  possimus. 

Plures  adhuc  in  scriptoribus  medicis  de  variolis, 
unum  eundemque  hominem  bis  infestantibus ,  leguntur 
historiae ,  quae  proximae  scribendi  opportunitati  ser¬ 
vandae  sunt. 

XXV. 

DE  VARIOLIS  BIS  EVNDEM  HOMINEM 

INFES  TANTIB  VS. 

C  O  N  T.  I. 


Programma  hoc  scriptum  editumque  est,  cum  Gv.  Lvd. 
Chph.  Ferd.  Lehmann,  Genthino  -  Braiidenburgicus, 
Liceutiati  medicinae  et  chirurgiae  honoribus  ornaretur, 
d.  xx.  Noy.  A.  cididcccxii. 


(^)uod  in  priore  prolusione  ex  Mortono  hausi  exem¬ 
plum  variolarum,  bis  intra  brevissimum  temporis  spa¬ 
tium  revertentium,  in  memoriam  mihi  revocat  simi¬ 
lem  fere  eventum,  qui  Illustri  Hyfelando  bis  obve¬ 
nit  l).  Scilicet  post  insitionem  variolarum,  quae 
magna  copia  prorumpentes  omnia  stadia  rite  absolve¬ 
bant,  crustis  plane  delapsis  die  decimo  quarto  in  hoc, 
vicesimo  autem  primo  in  altero  aegroto  novus  isque 
largissimus  variolarum,  legitime  suppurantium  crustas¬ 
que  formantium  proventus  observabatur.  Quod  qui¬ 
dem  duplex  eruptionis  variolarum  stadium ,  intra  tam 
breve  tempus  sibi  succedens ,  neutiquam  efficere  morbi 
variolosi,  bis  eundem  hominem  invadentis,  exem¬ 
plum,  recte  adserit  Hyfelandfs.  Vires  enim,  quibus 
exanthema  in  corporis  superficie  formabatur ,  haud 
sufficiebant  ad  materiam  variolosam  simul  expellen¬ 
dam.  Quiescebat  igitur  paululum  morbus ,  minime 
autem  penitus  suppressus  erat.  Quamquam  de  febris 


1)  Journ.  d.  prato.  Heilkunde.  B.  121,  p.  754. 


22* 


340 


continuatione  in  narratione,  nimium  fortasse  brevi, 
nihil  commemoratum  est ,  tamen  quovis  pignore  con¬ 
tendam,  illam  haud  prius  decessisse,  quam  exanthema, 
quod  prima  vice  oh  virium  defectum  nondum  in  cute 
comparuerat ,  ibidem  in  conspectum  prodierat.  Hujus 
sententiae  stabiliendae  argumentum  repeto  ex  obser¬ 
vatione  de  noxis  purgantium  medicamentorum  in  va¬ 
rio  larum  insitione  nimium  liberali  manu  adhibitorum, 
ab  Exper.  A.  Hinzio  tradita  2).  Cum  enim  is  suis 
ipsius  infantibus  variolas  inseruisset ,  et  per  purgantia 
remedia  a  variolis  faciem  inprimis  liberam  conservare 
cuperet ,  die  septimo  post  insitionem  in  gena  dextra 
duas  pustulas  efflorescere  rubras  ac  duriusculas  con¬ 
spexit  ,  quae  cum  alvus  quotidie  moveretur ,  per  sex 
dies  sine  notabili  mutatione  restabant,  tandemque  ex¬ 
siccatae  in  squamas  mutabantur.  Spes,  quam  conce¬ 
perat  pater ,  fore ,  ut  nunc  omnis  morbus  profligatus 
esset,  vana  erat:  nam  cum  appetitu  ciborum  imminuto 
somnique  absentia  febris  et  tussicula  molesta  perdura¬ 
bant.  Cum  lingua  muco  flavo  obducta  esset,  vomi¬ 
tusque  urgeret,  hanc  febrem  biliosae  indolis  esse  au¬ 
tumavit  Hinzivs  ,  huicque  opinioni  medelam  adapta¬ 
vit.  Aeque  tamen  de  successu  curationis  felici  laetari 
poterat.  Etenim  febris  vehementia  multum  intensior 
reddita  copiosum  sudorem  proliciebat ,  qui  aeque  ac 
urina  foetorem  spargebat,  variolis  peculiarem:  coma 
aderat  vigil,  quod  metum  injiciebat,  ne  materies  mor- 
bilica ,  ad  cerebrum  delata,  perniciem  ferret.  Exhi¬ 
bebatur  vomitorium,  quo  ter  multa  pituita  educebatur 
hoc  eflectu,  ut  ad  se  rediret  aegrotus.  Aunc  variolae, 
paucae  illae  quidem,  sed  magnae  atque  distinctae,  die 
tandem  vicesimo  secundo  prodibant  cum  omnium 
symptomatum  remissione.  Ex  hac  morbi  historia  lu¬ 
culentissime  elucet,  vires  aegroti,  repetita  alvi  ductio¬ 
ne  ,  tantopere  fractas  fuisse,  ut  exanthema  ad  corporis 


2)  Loeo  ait.  p.  673  $$. 

superficiem  protrudi  non  posset.  Sed  natura  Iianc 
efflorescendam ,  sine  qua  sanitas  aegroto  reddi  haud 
poterat ,  moliebatur  febre  sustentanda ,  quae  ubi  ido¬ 
neam  vim  nacta  erat,  yariolarum  proventum  efficiebat. 

Talia  igitur  exempla  variolarum ,  bis  aut  saepius 
adeo  redeuntium,  neutiquam  id  probant,  quod,  qui 
in  ea  versantur  opinione ,  ut  contendant ,  eundem  ho¬ 
minem  pluries  a  morbo  varioloso  adfici  posse ,  inde 
deducere  conantur.  Alia  potius  investiganda  sunt, 
contra  quae  simile  quid  recte  moneri  haud  possit.  Ac 
IIaenivs  quidem  multus  est  in  talibus  historiis  undi¬ 
que  colligendis ,  e  quibus  eas  tantum  laudabo ,  quae 
paulo  copiosius  descriptae  sunt. 

Maxime  memoranda  videtur  familia  Yindobonen- 
sis  illustrissima,  in  qua  more  quasi  receptum  fuisse 
narratur,  numerosam  prolem  bis  pati  variolas.  Filia 
scilicet  natu  major  cum  sorore  anno  cioiocclvii  in 
monasterio  S.  Salesii ,  ubi  educationis  perficiendae 
causa  commorabantur,  variolis  corripiebantur  ita,  ut 
illa  gravissime  morbo  laboraret ,  vixque  os  aperire 
aut  quidquam  deglutire  posset,  haec  autem  multas 
quidem  variolas  haberet ,  minore  tamen  incommodo. 
Nihilo  tamen  minus  duobus  annis  post  filia  natu  mi¬ 
nor  iterum  variolis  sat  copiosis  iisque  discretis  ac  be¬ 
nignis  adflicta  esse  dicitur ,  Molinario,  familiae  hujus 
medico ,  qui  per  tres  septimanas  bis  plnriesve  quotidie 
aegrotam  visebat,  teste.  Yere  proximi  anni  soror 
natu  major  correpta  quoque  variolis  est  discretis  tam- 
que  copiosis  ,  ut  ne  minimus  in  facie ,  brachiis  cruri¬ 
busque  detegi  posset  locus ,  a  papulis  liber.  Graviter 
omnino  aegrotabat,  salivatione  copiosa,  una  cum  va¬ 
riolis  erumpentibus  orta,  et  die  demum  decimo  quarto 
penitus  cessante.  Harum  frater  anni  ciaiaccLvm  vere 
laboravit  variolis ,  teste  eodem  Molinario.  Biennio 
post  de  capitis  dolore  ac  ventriculi  plenitudine  con¬ 
querebatur.  Contra  quae  mala  medicina  purgans  ex¬ 
hibita  optatum  haud  edidit  effectum.  Etenim  ciborum 

fastidium ,  torpor  et  artuum  sensus  ingratus ,  similis 
illi,  quem  e  verberibus  acceptis  percipimus,  remansit. 
Quarto  morbi  die  primae  pustulae  ad  labia ,  mentum, 
frontem  tempusque  sinistrum  apparebant ,  quae  se¬ 
quenti  die  magnopere  augebantur,  novis  sensim  sen- 
simque  succedentibus  per  quinque  dierum  spatium. 
Pustulae,  prius  lympha,  postea  pure  repletae,  stigma 
in  medio  apice  depressum,  obtulerunt  atque  circulo 
rubro  circumscriptae  fuerunt.  V omitus ,  qui  eruptio¬ 
nem  praecesserat,  post  eandem  continuavit  usque  ad 
duodecimum  morbi ,  octavum  autem  eruptionis  diem, 
quo  penitus  cessavit.  Haenivs  hunc  aegrotum  in  facie 
variolas  crystallinas,  in  reliquo  corpore  purulentas 
habuisse  credit  3). 

Jam  igitur  extra  omnem  dubitationem  ponendum 
esse  videtur,  hanc  pustulosam  eruptionem  veras  con¬ 
stituisse  variolas.  Id  ipsum  cum  Haenio  in  mentem 
veniret,  triplici  testimonio  facti  veritatem  munire  stu¬ 
duit.  Et  quidem  ante  omnia  usus  est  adsertione  fe¬ 
minae ,  quae  matri  horum  liberorum  a  ministerio  cu¬ 
biculari  erat.  Quod  quidem  testimonium  haud  magno¬ 
pere  curo ,  etsi  bene  memini ,  celeberrimum  medicum 
Berolinensem ,  Heimivm  ,  regi  Borussorum  a  consiliis 
intimis,  haud  erubescere  profiteri,  se  ipsum,  dubium 
de  vera  pustulosae  eruptionis  natura ,  judicium  femi¬ 
nae  ,  quae  aegrotis  curandis  operam  locare  suam  so¬ 
leat,  audire  prius,  quam  decernat,  verae  ne  sint  va¬ 
riolae  ,  an  varicellae  4).  Etenim  inter  utramque  eru¬ 
ptionem  interdum  tantam  intercedere  existimat  simili¬ 
tudinem  ,  ut  et  medici  experientissimi  falli  possint  et 
saepe  fallantur.  Cujus  quidem  rei  duo  exempla  ad- 
fert,  semel  sibi  ipsi  accidisse,  ut  sexto  eruptionis  die 


3)  Ad  Balth.  Lvd.  Tkaljlks  epistolam  apologet,  responsio.  Vienn. 
1767.  &.  p.  8  w». 

4)  Vili.  IT  o  rn  ’  s  Arch.  f.  d.  prahl.  Mcdicin  u.  Klinik,  B.  VII. 
p.  185. 


343 


pustulosum  exanthema  pro  veris  variolis  declararet, 
chirurgo  veterano  nec  ultra  barbae  tonsuram  sapiente, 
in  contrariam  abeunte  sententiam  ,  quae  tamen  brevi 
post,  variolis  veris  erumpentibus,  confirmata  sit.  Rur¬ 
sus  idem  Berolini  anno  cididcclxxxxvii  evenit.  Duo 
Karbii ,  oeconomi  Chorinensis  filii,  quorum  natu  ma¬ 
jor  septendecim ,  minor  quindecim  annos  natus  erat, 
cum  variolis  nondum  laborassent,  maximam  sollicitu¬ 
dinem  injecerant  patri ,  audienti ,  in  eorum  vicinia 
variolas  grassari.  Mandavit  igitur  viro ,  quem  edu¬ 
candis  liberis  praefecerat,  ut  iis  variolas  a  Wolfio 
seniore ,  medico  domestico  ,  inserendas  quam  primum 
curaret,  in  consilium  simul  adhibitis  Sellio  et  Heimio. 
Quorum  posterior  ubi  infantem  conspexit ,  e  cujus 
pustulis  variolosum  virus  desumtum  erat,  hunc  illico 
varicella  laborare  declaravit.  Hoc  judicium ,  cum 
duobus  reliquis  medicis  communicatum ,  eos  neque  ad 
di  li  gentiorem  rei  investigationem  invitavit ,  neque  a 
sententia  proposita  deflexit ,  sed  acriter  defendere  per¬ 
rexerunt,  illum,  qui  insitionis  materiem  Karbii  filiis 
suppeditaverat ,  vere  variolis  adfectum  fuisse.  Siluit 
Heimivs.  Die  quinto  post  insitionem  sine  febre  nota¬ 
bili  in  corpore  alterius  aegroti  multae  pustulae  pro- 
pullulavere ,  quae  in  altero  cum  intensa  febre ,  vomi¬ 
tu  etc.  die  septimo  in  conspectum  prodibant ,  et  die 
octavo  a  medicis ,  solo  Heimio  contrariam  sententiam 
tuente ,  verae  variolae  declarabantur.  Qui  quidem 
medicorum  in  re  tam  gravi  dissensus  praeceptorem 
utriusque  Karbii  commovit,  ut  patrem  hac  de  re  certio¬ 
rem  redderet.  A  quo  cum  juberetur  celeberrimos  e 
Berolinensibus  medicis  in  consilium  adhibere,  convo¬ 
cati  sunt  Zenkeuvs  ,  Pallasivs  ,  Fritzivs  atque  Ron- 
aofivs  ,  quorum  tres  priores  ad  Sellii  atque  "W  olfii 
sententiam  accedebant,  Roiilofivs  autem,  postquam 
diu  mentem  suam  aperire  cunctatus  erat,  tandem  va¬ 
riolas  dubias  ( entre  deiix )  esse  statuebat.  Variolae, 
utrumque  aegrotum  anno  sequente  infestantes ,  verum 


fuisse,  quod  Hkimiys  adseruerat,  luculentissime  pro¬ 
barunt. 

Sed  ad  Haeniym  nunc  redeo  ,  quein  triplici  testi¬ 
monio  narrationis  suae  veritatem  confirmare  studuisse 
supra  dixi ,  feminae  scilicet  et  duorum  medicorum. 
De  prima  teste  praeter  ea ,  quae  jam  verbo  monui, 
niliil  addo ,  sed  videbo  potius ,  quid  artis  periti  pro 
sua  sententia  defendenda  attulerint.  Neque  tamen  in¬ 
venio  et  liic ,  quo  omnis  dubitatio  possit  removeri, 
quin  primae  variolae  fuerint  spuriae.  Etenim  Se- 
bitzivm  ,  consiliarium  et  archiatrum ,  plane  non  novi¬ 
mus ,  nec  sufficiunt  ejus  tituli  atque  lionores  ad  per¬ 
suasionem  de  idonea  ejusdem  cognitione  medica.  Holz- 
bavervs  autem,  quo  tertio  teste  utitur,  veras  fuisse 
variolas  inde  concludit,  quod  in  aegrota  natu  minore 
pustulae  quarto  die  eruperint,  octavo  ad  maturitatem 
pervenerint ,  duodecimo  ruptae  sensimque  siccatae  de¬ 
ciderint.  Quae  quidem  signa  omnia  etiam  in  nonnul¬ 
lis  varicellae  formis  adesse,  nunc  ex  Heimii  laudata 
commentatione  de  diagnosi  varicellae  recte  formanda 
constat.  Cujus  quidem  viri  auctoritati  si  quod  adden¬ 
dum  est  fulcrum,  illud  facile  invenio  in  aliorum  me¬ 
dicorum  ,  ad  baec  exanthemata  inprimis  animum  ad¬ 
vertentium,  consensione.  Anonymus  enim,  quem  su¬ 
periore  prolusione  laudavi  5),  eruptiones  vernales  quas¬ 
dam  interdum  veras  variolas  egregie  mentiri  observa¬ 
vit  ,  et  Cur.  Lydov.  Hofmannys  ,  celeberrimus  quon¬ 
dam  medicus ,  omnes ,  qui  Monasterii  artem  faciebant, 
medicos  aliquando  invitabat ,  ut  aegrotum ,  qui  ex¬ 
anthematico  laborabat  morbo ,  accurate  examinarent, 
et  quo  nomine  morbus  ille  insigniendus  esset,  decer¬ 
nerent.  Omnes  autem  in  eo  conveniebant ,  variolas 
esse,  quas  videbant,  aegrotumque  referri  debere  inter 
eos,  qui  bis  variolis  inficiantur.  Qua  sententia  audita, 


5)  Vid.  JSoc.  vied-  Hafn ,  c oilectan.  Vol.  II.  p.  91. 

Hofmannvs,  rem  aliter  se  habere,  luculentissime  pro¬ 
bavit,  suorumque  argumentorum  vi  omnibus  persua¬ 
sit  ,  morbum  hunc  nil  esse ,  nisi  rariorem  varicellae 
formam6).  Ex  his  igitur  patere  arbitror,  Haenivm 
minime  probasse,  quod  cupiebat,  aliaque  exempla 
in  medium  proferenda  esse ,  unde  certissime  pateat, 
unum  eundemque  hominem  plus  una  vice  variolis 
adfici  posse. 

Duo  ejusmodi  exempla,  ab  aliis  medicis  accepta, 
nobiscum  communicavit  idem  vir,  sententiae  semel 
probatae  pertinacissimus  propugnator  7).  Petr.  Imman. 
Hartmannym  quidem  narrat,  professorem  Francofur- 
fanum ,  tractasse  juvenem  vicenarium ,  qui  Helmsta- 
dii  literis  addiscendis  operam  navaverit,  atque  post 
febrem  intensam ,  versus  vesperam  ingravescentem, 
nocte  maxime  inquieta,  tertii  diei  horis  matutinis  hae¬ 
morrhagia  narium  copiosa  cum  intumescentia  faciei, 
inprimis  in  oculorum  vicinia ,  laboraverit.  In  facie 
quam  plurimae ,  in  trunco  aliquot  maculae  rubrae, 
supra  cutis  superficiem  elatae,  conspiciebantur,  quae 
subsequente  nocte  in  pustulas  lentiformes ,  rubro  cir¬ 
culo  cinctas,  admodum  elatas,  abibant.  Quo  facto 
praecordiorum  anxietas  atque  febris  imminuebantur, 
atque  satis  bene  sese  aegrotus  habebat  die  quarto,  quinto 
atque  sexto.  Hoc  ad  vesperam  vergente  nova  eaque 
haud  levis  incendebatur  febris ,  pustulis  in  suppura¬ 
tionem  abeuntibus.  Eae  exsiccatae  crustas  forma¬ 
bant,  quae  remotae  cicatrices  relinquebant.  Qui  qui¬ 
dem  morbus  quamquam  negari  nequit  quam  plurima 
offerre ,  quae  variolas  fuisse  probent ,  tamen  in  hac 
ipsa  quoque  narratione  deprehenduntur  quaedam,  quae 
diligentiore  descriptione  indigere  videntur.  Huc  in- 


6)  Hvfeland’*  Journ.  1812.  St.  9.  p.  107. 

7)  Vid.  Ej.  Heilmethode.  B.  IV.  p.  336  ss. 

primis  refero  cicatricum  habitum,  quem  in  varicella 
plane  diversum  esse  ab  eo,  qui  in  variolis  sit,  de¬ 
monstravit  Illustris  Heimivs.  Illum  autem  aegro¬ 
tum  ,  ubi  ex  Helmstadiensi  literarum  universitate  in 
Francofurtanam  sese  contulerat,  variolis  adeo  ma¬ 
lignis  correptum  luisse ,  ut  morti  nulla  arte  eripi  pos¬ 
set,  Hartmannys  testatus  est. 

XXVI. 

NVM  ARTVVM  AMPVTATIO  STATIM  POST 
OSSIVM  COLLISIONEM  1NSTITVENDA? 


Programma  scriptum  editumque  est ,  cum  jura  ac  privilegia 
Licentiati  medicinae  et  chirurgiae  d.  xn.  mens.  Mart. 
A.  ciaia cccxm  in  Carol.  Fr.  Haasivm  ,  Lipsiensem, 
conferenda  essent. 


Maxime  innotuit  celebris  illa ,  quae  medio  fere  su¬ 
periore  se  culo  mota  atque  agitata  est,  quaestio  cie  am¬ 
putatione  membrorum  vulneratorum  saepius  nimis  te¬ 
mere  instituta.  Ex  quo  enim  Joannes  Vlricvs  Bil- 
gvervs  ,  exercituum  regis  Borussorum  chirurgus  pri¬ 
marius  ,  suam  disputationem  de  amputatione  artuum 
rarissime  instituenda  aut  quasi  abroganda,  Hal.  1761. 
4.  opposuit  franco  -  gallicorum  chirurgorum  insigni 
animorum  levitati,  qua,  quotiescunque  membrum  gravi 
vulnere ,  ossa  inprimis  confringente ,  adflictum  erat, 
in  ejusdem  resectionem  temerario  impetu  abripieban¬ 
tur  ,  extitere  quam  plurimi ,  qui  aut  explosae  senten¬ 
tiae  defensionem  in  se  reciperent,  aut  Bilgvervm  con¬ 
tra  adversariorum  censuram,  saepe  satis  asperam  l), 
tueri  conarentur. 


1)  Morandym  inprimis  intelligo ,  qui  acerrime  Bilgvervm  im¬ 
pugnavit.  Yid.  Ej.  vermischte  ctiivurg,  Schrrftcn.  heipz.  1776. 
8.  pag.  96—122.  Praeterea  Dav.  van  Gesscher  Bilgveri 
commentationem  refutandam  sibi  sum, sit.  Cons.  Ej.  jibhandl. 
v.  d.  NoiJiwendigJieit  d.  Ampntation.  A.  d.  Holi.  v.  Matth. 
Mederer.  Jfrien  1775.  8. 

Nunc  vero  minime  id  curo,  ut  utriusque  senten¬ 
tiae  momenta  curatius  rimer,  sed  potius  ad  tempo  ris 
definitionem ,  quo  post  vulnera  inprimis ,  sclopetorum 
tormentorumve  vi  inflicta,  artus  fracti  foedeque  lacerati 
omnium  optime  debeant  resecari,  animum  advertam. 
Etenim  hac  quoque  in  re  in  diversas  abiere  sententias 
chirurgi  celeberrimi,  adeo,  ut  regia  chirurgorum  aca- 
demia,  quae  quondain  Parisiis  florebat,  anno  cioiaccLv 
juberet ,  praemio  amplo  proposito ,  finire  experientia 
duce  tempora,  quibus  artus,  quorum  ossa  fracta  et 
comminuta  sint,  extemplo  resecari  debeant,  quibusve 
haec  ipsa  operatio  queat  et  debeat  longius  differri. 
Favrii  ,  chirurgi  militaris,  commentationem  praemio 
ornatam  fuisse  constat,  qua,  sua  nixus  experientia, 
piobare  conatus  est,  omnes  milites,  quorum  artus 
post  proelia  ad  h  ontenoi  et  Lauffeld  commissa  statim 
post  vulnus  acceptum  amputati  fuerint ,  periisse ,  con¬ 
tra  ea  illos,  qui,  aliquot  septimanis  praeterlapsis,  et 
superatis  commotionis ,  nec  non  inflammationis  inse¬ 
cutae  effectis,  hanc  ipsam  operationem  subierint,  ma¬ 
ximam  partem  servatos  fuisse. 

Quae  quidem  sententia,  celebris  academiae  judicio 
confirmata  et  quasi  sancita ,  non  poterat  non  latius 
disseminari  et  quam  plurimos  invenire,  qui  sine  ac¬ 
curatiore  investigatione  commendatam  tractandorum 
vulnerum  methodum  adeo  religiose  sequerentur,  ut  ne 
latum  quidem  unguem  inde  recedere  sustinerent.  Cum 
tamen  alii ,  nec  minus  experti  chirurgi ,  inter  quos 
EaVR.  HeiSTERVW,  PeRCI\  .  PoTTIYM,  Av'G.  GoTTL. 
Richtervm,  Platneros  ,  patrem  et  filium,  Lovisivm, 
Benj.  Bellivm  aliosque  nominasse  sufficiat,  optimo 
successu  artuum  gravissime  vulneratorum  resectionem, 
ut  primum  vulneratio  accidisset,  susciperent,  labe¬ 
factari  coepit  Fa\rii  sententia.  Omnem  igitur  ope¬ 
ram  posuerunt  in  eo,  ut  diligentissime  finirent  tem¬ 
pora,  quibus  aut  cita,  aut  serior  amputatio  conveniret. 

In  hac  investigatione  facem  reliquis  quasi  praetulit 


349 


le  Conte,  chirurgus  Arcueilensis,  qui  una  cum  Fav- 
rio  certaminis  stadium  ingressus,  quamquam  spe  prae¬ 
mii  propositi  potiendi  exciderat,  tamen  subtiliter  in- 
quisivit  in  varias  res ,  quae  operationem  hanc  aut  ur¬ 
gerent  ,  aut  tardarent  2).  Nostris  temporibus  et  Vir 
Illustris ,  Ern.  Platnervs  3) ,  et  praecipue  Dominic. 
Joa.  Larrey  4)  ,  Lib.  Baro,  qui  supremam  curam  sa¬ 
nitatis  omnium  francogallicorum  exercituum  gerit, 
idem  argumentum  retractarunt.  Quorum  quidem  po¬ 
sterior  cum  viginti  annis  in  quatuor  orbis  terrarum 
partibus  secutus  sit  maximos  Franco  -  Gallorum  exer¬ 
citus  ,  atque  quam  plurimis  iisque  maxime  cruentis 
proeliis  velut  alter  Machaon  interfuerit ,  experientiae 
divitiis  omnino  superat  Pratnervm.  Itaque  operae 
pretium  facturus  esse  mihi  videor ,  cum  ea ,  quae  de 
temporibus  accelerandi  artuum  amputationem  Larreyvs 
docuit ,  in  hac  scribendi  necessitate  examinavero. 

Is  vero  octo  casus  sumit,  qui  chirurgum  cogere 
possint ,  ut  statim  post  vulnus  inflictum  amputet. 
Etenim  quando  membri  pars  tormenti  bellici  globo 
aut  bombardae ,  pulveris  pyrii  vi  diffractae  frustulo, 
a  reliquo  corpore  penitus  abrupta  est ,  membri  relicti 
pars  rescindenda  est ,  quippe  cum  partes  partim  mol¬ 
les  ingenti  laedentis  corporis  impetu  contusae,  lacera¬ 
tae  ,  tensae ,  partim  osseae  per  longitudinem  fissae, 
fractae,  comminutae  servari  plane  nequeant.  Eandem 
legem  scripsit  amputationi  suscipiendae  Bjm.  Bellivs  5). 
Melius  igitur  consulit  chirurgus  aegroto ,  cum  per 
amputationem  vulnus  inaequale  et  maxime  complica- 


2)  Recueil  des  pieces ,  qui  ont  concouru  pour  le  prix  de  l’acad. 
roy.  de  chirurgie.  a  Par.  1759.  12.  To.  VIII.  p.  63  —  100. 

3)  Zusdtze  zu  sein.  Vcitcrs  Einleit .  in  die  Chirurg.  Th.  I.  (  et  uni¬ 
cus  )  Leipz.  1776.  8.  p.  169  —  177. 

4)  Mem.  sur  les  amputations  des  membres  a  la  suite  des  coups  de 
feu.  Par.  an  V.  (1797.)  8.  et  Med.  chirurg.  Denkwurdigk.  aus 
sein.  Feldzugen.  M.  Kupf.  Leipz.  1813.  8.  p.  558.  s.  edit, 
gall.  II.  p.  451. 

5)  Lehrbegr.  d.  JVundarznexjk.  Th.  IV.  p.  455. 

tum  in  aequale  atque  simplex,  quam  fieri  poterit  *  ci¬ 
tissime  mutat.  Arteriae  dissectae ,  nunc  melius  in 
conspectum  productae ,  rite  ligantur ,  aegro  tum  que  a 
metu  profusae  haemorrhagiae  liberant.  Ossium  frag¬ 
menta  ayulsa  non  possunt  non  partes ,  quibus  infixa 
haerent ,  irritare ,  atque  dum  in  hujus  irritationis  so¬ 
cietatem  reliquum  corpus  rapiunt ,  febrim  incendere, 
cui  superandae  vires  aegroti  neutiquam  sufficiant.  Sic 
partes  contusae  omnique  vita  privatae ,  brevi  in  gan¬ 
graenam  atque  sphacelum  abiturae,  nunc  haud  possunt 
totam  humorum  massam  inficere ,  atque  febris ,  vul¬ 
nera  comitantis ,  vim  intendere.  Praeter  haec  com¬ 
moda  ,  quae  ex  amputatione  promptissima  in  hoc  casu 
in  vitam  aegroti  certissime  redundant,  commemoranda 
adhuc  est  commotio ,  qua  talibus  vulneribus  adfiicti 
per  longius  brevius  temporis  spatium  opprimi  solent, 
de  cujus  effectis  post  Favrivm  6)  Bovchervs  7)  ,  Ern. 
Platnervs  8)  aliique  luculentissime  exposuerunt,  inter 
quos  inprimis  commendandus  est  Schreinervs  libro : 
XJeber  die  udmpufation  grosser  Glieder  nach  Sciiusswuii - 
den .  Leipzig  1807.  8.  p.  107  — 119. 

Commotionem  autem ,  tormenti  bellici  globo  etc. 
productam ,  insigni  nervorum  stupori  originem  prae¬ 
bere  constat,  quo  omnis  doloris  sensus  obtunditur  at¬ 
que  penitus  supprimitur.  Videtur  igitur  nullum,  prae¬ 
ter  hoc  ipsum,  temporis  momentum  convenientius  esse 
operationi  chirurgicae ,  qualis  membrorum  majorum 
amputatio  est ,  perficiendae ,  quo  praeterlapso  motus 
eo  vehementiores  in  corpore  cientur ,  quo  profundior 
quies  praegressa  est.  Qui  quidem  motus  febrim  in¬ 
cendant  necesse  est  satis  vehementem ,  qua  durante 
periculum  vitae  aegroti  praesentissimum  ab  amputa¬ 
tione  membri  vulnerati  imminet.  Inde  non  mirum 


6)  L.  c.  p.  4. 

7)  Mem.  de  Vacad.  roy.  de  chirurg.  To.  VI.  p.  120  *s. 

8)  -L.  c.  p.  169  $$. 

esse  potest,  amputationem  fere  semper  successu  desti¬ 
tutam  fuisse  felici  tunc,  cum  in  symptomatum  omnium 
vigore  institueretur 9).  Contra  hanc ,  communi  fere 
omnium  chirurgorum  experientia  confirmatam,  obser¬ 
vationem  Fayrivs  monet,  in  trecentis  militibus,  qui 
statim  post  vulnus,  in  proelio  ad  Fontenoi  commisso 
acceptum ,  amputati  fuerint ,  hanc  ipsam  operationem 
non  nisi  tricies  aut  quadragies  vitam  servasse.  Recte 
autem  cum  Bovchervs  ,  tum  Platnervs  responderunt, 
observationes  Favrii  fidem  neutiquam  mereri  omnem, 
et  experientiae  divitias  ipsi  haud  esse  tantas,  ut  de  iis, 
quemadmodum  solet,  superbire  recte  possit. 

Praeter  commoda  illa,  quae  e  citissima  amputa¬ 
tione  in  vitam  ac  sanitatem  vulneratorum  redundare 
paulo  ante  a  me  dictum  est,  aliae  adhuc  res  non  in 
hoc ,  quem  attuli ,  casu  solo  sed  et  in  aliis  festinare 
membrorum  resectionem  jubent  chirurgos  militares. 
Quarum  quidem  tres  inprimis  commemorat  Larreyys 
h  c .  p.  360.  Si  enim  nosocomia  longius  a  proelii 
loco  distant,  vulneratique  illuc  in  curribus  maxime 
concutientibus  et  per  vias  asperas  transportari  debent, 
membra  collisa  atque  fracta  ob  continuam  festucarum 
ossearum  irritationem  pessime  sese  habebunt;  sin  sta¬ 
tim  post  vulnerationem  membrum ,  quod  servari  om¬ 
nino  nequit,  resecatur,  nihil  aut  certe  minus  nocebit 
ejusmodi  incommoda  transportatio.  Neque  vero  illud 
quoque  leve  judicandum  est ,  quod  vulnera  sclopeto- 
rum  gravia ,  diu  largiterque  suppurantia ,  aut  in  gan¬ 
graenam  sphacelumve  abeuntia  aerem  nosocomiorum 
admodum  corrumpunt;  id  quod  ad  progignendam  fe¬ 
brem  et  gangraenam  nosocomialem ,  plurimis  aegrotis 
perniciosam,  non  potest  non  quam  plurimum  conferre. 
Vulnus  autem  aequali  sectione  productum,  quale  est 
amputati  membri,  intra  breve  temporis  spatium  sanari 

9)  Le  Conte  l.  c.  p.  130.  cluo  adfert  exempla  perniciosae  ampu¬ 
tationis  ,  quam  aut  inflammatio »  aut  gangraena  vigens  praece¬ 
debat. 

potest,  nec  fundit  tantam  saniei  copiam,  quantam 
vulnus  sclopeti  aut  tormenti  bellici  globo  effectum. 
Eadem  celeritas ,  qua  sanitas  plerumque  post  artuum 
amputationem  restitui  solet,  fructuosa  quoque  est  aera¬ 
rio  publico  :  sumtus  enim ,  nutriendis  et  curandis  ae¬ 
grotis  in  nosodochio  impendendi ,  eadem  ratione  mi¬ 
nuuntur,  qua  curationis  diuturnitas  contrahitur.  — 
Denique  urget  Larreyvs  7.  c .  p.  361.  et  hoc,  quod 
vulnerati ,  quorum  artus  in  ipso  proelii  loco  resecti 
sint ,  post  primam  deligationem  sibi  ipsis  per  aliquot 
dies  relinqui  commode  possint,  ingente  saepius  vulne¬ 
ratorum  multitudine  chirurgorum  assiduitatem  fran¬ 
gente  et  opprimente.  Chirurgorum  atque  medicorum 
militarium  numerus  omnino  videtur  haud  respondere 
exercituum  magnitudini,  qualis  nunc  esse  solet.  Si 
enim  verum  est,  quod  a  medico  militari ^  e  Iiussia 
nuper  reduci ,  accepi ,  tam  enormi  exercitui ,  quo 
Franco  -  Gallorum  imperator  superiore  anno  Russiae 
bellum  intulit,  non  nisi  quadringentos  medicos  atque 
chirurgos  additos  fuisse,  hic  quidem  numerus  minime 
sufficit  aegrotis  atque  vulneratis  omnibus  prompte  et 
rite  curandis. 

Alteram  legem ,  qua  membrorum  vulneratorum 
amputationem  regundam  esse  censet  Larreyvs  ,  hanc 
proponit ,  cum  corpus  laedens ,  pulveris  pyrii  vi  mo¬ 
tum,  membri  vulnerati  ossa  confregit,  molles  partes 
contudit,  laceravit  profundeque  destruxit.  Aeque  dis¬ 
sentit  hac  in  re  Benjam.  B  ellivs  7.  c»  p.  454.,  qui  et 
hanc  operationem  institui  jubet,  cum  solae  partes  mol¬ 
les  ,  ossibus  integris ,  ita  sint  dilaniatae  atque  destru¬ 
ctae  ,  ut  circulatio  sanguinis  in  parte  vulnerata  resti¬ 
tui  nequeat.  Difficile  autem  judicium  hac  de  re 
esse  recte  monuit  idem  Bellivs  7.  c.  pag.  465. ,  nec 
non  Richtervs  1  °)  atque  Schmvckervs  1x),  et  historiae 


10)  Chirurgische  Bihiioth.  B.  X.  p.  485. 

11)  V ermischte  chir.  Schrift.  Berl.  1776.  8.  Vol.  I.  p.  11.  27. 


de  talibus  vulneribus,  quae  praeter  opinionem  sine 
amputatione ,  quam  aegroti  pertinacissime  perhorres¬ 
cebant,  ita  sanata  sunt,  ut  membrorum  integritas  ser¬ 
varetur,  luculentissime  probant,  nec  artis  peritissimo- 
rum  virorum  judicium  semper  sibi  de  operationis  hujus 
chirurgicae  et  necessitate  et  exitu  constare.  E  pluri¬ 
mis  observationibus  liceat  unam  illustrationis  causa 
adferre.  Puer  duodecim  fere  annorum  in  mola,  cujus 
alae  venti  ope  circumaguntur,  ludens  manum  dextram 
eo  ipso  temporis  momento,  quo  mola  in  motum  dedu¬ 
cebatur  ,  rotae  injecerat  circumactae ,  cujus  dentibus 
non  manus  solum  fortissime  compressa ,  ejusque  mus¬ 
culi  dilacerati ,  sed  et  antibrachii  ossa  diffracta ,  par¬ 
tesque  carnosae  tendinosaeque  ad  ossa  usque  dilaniatae 
erant.  Yulneris  hujus  labia  tres  pollices  a  se  invicem 
distabant,  nec  inter  manus  antihrachiique  partes  mol¬ 
les  alius  nexus  observabatur ,  quam  per  taeniam ,  di¬ 
midium  pollicem  latam,  quae  cum  vasa  sanguifera 
contineret  integra,  circulationi  sanguinis  aliquo  modo 
prospiciebat.  Tertium  vulnus  ipsam  articulationem 
ossium  antibrachii  cum  humeri  osse  laeserat:  olecrano 
ab  ulna  separato ,  ligamentisque  disruptis.  Penitus 
igitur  discissi  erant  musculi  cubitaeus  internus ,  ra¬ 
dialis  cum  internus,  tum  externus,  flexores  digitorum 
communes  et  sublimis  et  profundus ,  denique  flexor 
brevis  digiti  minimi :  contra  ea  cubitaeus  externus 
illaesus  conspiciebatur.  Chirurgus,  qui  omnium  pri¬ 
mus  in  auxilium  vocabatur,  cum  hujus  enormis  vul¬ 
neris  curam  nollet  solus  in  se  suscipere ,  alium  eum- 
que  veteranum  in  medelae  societatem  adsumsit ,  qui 
quamquam  de  amputatione  membri  tam  graviter  laesi 
statim  suscipienda  plane  non  dubitabat ,  tamen  opera¬ 
tionem  hanc  sine  medici  publici  auctoritate  atque  auxi¬ 
lio  noluit  instituere.  Ad  Vlric.  Christoph.  Salcho- 
vivm  igitur  res  delata  est.  Qui  ubi  omnia  accurate 
perquisiverat ,  in  ea  fuit  opinione ,  ut  contenderet ,  re¬ 
sectionem  brachii  minime  esse  necessariam.  Nec  vana 
I.  23 

fuit  spes,  a  medico  facta.  Nam  quae  Calendis  Sep¬ 
tembribus  inchoabatur  curatio ,  ad  finem  perducta 
est  mense  b  ebruario  ineunte  anni  proxime  se¬ 
quentis  1 2). 

Qui  quidem  casus  eo  dignior  memoratu  est ,  quo 
plures  conditiones ,  quae  ab  amputationis  fautoribus 
ad  operationem  hanc  suscipiendam  judicantur  neces¬ 
sariae  ,  simul  adfuerunt.  Ossa  enim  yalde  commi¬ 
nuta  ,  partes  molles  contusae  et  dilaniatae ,  articulatio 
laesa,  ligamenta  illam  firmantia,  discissa  erant.  Haec 
autem  omnia  Gtyil.  Bkomfield  ys  13^  chirurgum  ur¬ 
gere  contendit ,  ut  membrum  quantocyus  resecet  hocce 
modo  vulneratum.  Nihilo  tamen  minus  servatum  est 
membrum. 

Plura  exempla  vulnerum  talium ,  quae  quamvis 
propter  alteram  legem  allatam  amputationem  requirere 
viderentur ,  tamen  sine  illa  ad  sanationem  perduce¬ 
bantur,  cum  in  B  ovcheri  atque  Bilgyeui  commenta¬ 
tionibus  laudatis  consignata  legantur,  nolo  in  enume¬ 
ratione  illorum  jam  nunc  longior  esse.  Hoc  unum 
tamen  moneo,  tempus,  quo  opus  erat,  ut  curatio  per¬ 
ficeretur,  in  omnibus  aegrotis  ad  sex  usque  menses 
et  ultra  fuisse  protractum.  Possunt  autem  tempora 
incidere ,  quibus  ejusmodi  diuturnae  curationes  plane 
non  respondent  votis  summi  exercituum  ducis.  Nisi 
igitur  aut  fluminum  undis  mergi  maximam  gravissime 
vulneratorum  multitudinem,  aut  accenso  pulvere  pyrio 
nosodochia  cum  aegrotis  uno  temporis  momento  ever¬ 
tere  malueris,  quod  ab  humanitate  nostrorum  tempo¬ 
rum  maxime  alienum  est,  sane  commoditati  prospicit 
cita  amputatio.  Quae  cum  ita  sint,  facile  intelligitur, 


12)  Cous.  Ejus  chirurgiscAc  BcolacAtungen.  Uuwiburs:  1770.  8 

p.  19  —  96. 

13)  pag1’  27^US  c7lirur£ischc  W (iJirnchmungen.  Leipzig  1774.  8. 

legem  secundam,  quam  Larreyys  de  properanda  ar¬ 
tuum  resectione  stabilivit ,  valere  non  nisi  in  noso- 
dochiis  militaribus ,  maxima  vulneratorum  multitu¬ 
dine  repletis ,  minime  autem  universalem ,  nec  ad 
praxin  privatam  aut  ad  nosodochia  militaria ,  aegrotis 
parum  impleta  atque  chirurgis  idoneis  instructa,  trans¬ 
ferendam  esse* 


23* 

XXVII. 

LARREYI  SENTENTIA  DE  AMPVTATIONIS 
FESTINATIONE  STATIM  POST  VVLNVS  IN- 
FLICTVM  EXPENDITVR. 

Prolusione  hac  solemnitas  academica,  d.  xxxi.  mens.  Mart. 
A.  cioiocccxiv  celebranda,  nuntiabatur,  qua  Car.  Chr. 
Ferd.  Heinsits  ,  Budissas ,  medicinae  ac  chirurgiae 
Licentiatus  creandus  erat. 


Superiore  anno  retractare  coepi  argumentum,  saepius  jam 
agitatum,  de  amputationis  artuum  necessitate,  arctioribus 
limitibus  circumscribenda  Ad  eligendum  hoc  ar¬ 
gumentum  invitabar  et  quasi  cogebar,  cum  recens  a 
lectione  libri  a  Larreyo  ,  quem  nuper  una  cum  Des- 
genettesio  ,  quicum  jam  a  multis  inde  annis  litera- 
rum  commercium  habui ,  Lipsiae  vidimus ,  deprehen¬ 
derem  illum  virum,  qui  maxima  inter  suos  pollet 
auctoritate,  in  ea  versari  sententia,  ut  amputationem 
artuum  magis  festinandam  esse  statuat,  quam  post  Jo. 
Vlrici  Bilgveri  tempora  inter  nostrates  commodum 
visum  est.  A  qua  viri  exercitatissimi  ac  illustris  aucto¬ 
ritate  tunc  eo  magis  metuebam ,  quo  propius  ob  ma¬ 
ximorum  exercituum ,  in  proelia  ruentium ,  ad  no¬ 
stram  urbem  adventum  imminere  opportunitates  vide¬ 
bantur,  praeceptis  Larreyi  abutendi. 


1,  Piogr.  Car.  Frid.  Haasii  disputationi  inaugurali  praemissum  s 

JSum  artuum  amputatio  statim  post  ossium  collisionem  insti¬ 
tuenda  ! 

Bone  Deus !  quam  larga  fuit  messis  sauciatorum 
globis  tormentorum  bellicorum,  cum  diebus  n.  Maii, 
et  xvi.  xnx.  et  xix.  Octobris  anni  praeteriti  in  no¬ 
strae  urbis  vicinia  gravissime  dimicaretur !  Quot  ex¬ 
empla  Ume  observabantur  Luminum,  qui  si  incidissent 
in  manus  chirurgorum ,  Laureti  praecepta  sequen¬ 
tium  ,  amputatione  praecipitata  artus  amisissent  suos, 
quos  chirurgorum  nostratium  peritia  servavit  l  Sed 
presso  nunc  pede  sequar  Larreyvm  ,  atque  expositis 
jam  superiore  anno  duobus  casibus ,  qui  subitaneam 
amputationem  requirere  Larreyo  videntur,  nunc  eo¬ 
dem  modo  de  sex  reliquis  referam. 

Si  igitur  membrum,  tormenti  bellici  globo  aut 
bombardae ,  pulveris  pyrii  vi  ac  impetu  diffractae, 
frustulo  ita  vulneratum  est,  ut  os  quidem  illaesum, 
mollium  autem  partium  magna  moles  abscissa ,  et 
vasa  majora  disrupta  conspiciantur ,  tunc  jubet  Lar- 
reyvs  statim  post  vulnus  tale  inflictum  amputationem 
institui.  Qua  quidem  sententia  duo  continentur  casus, 
probe  a  se  invicem  discernendi,  quorum  alter  mem¬ 
brum,  cujus  os  integrum  deprehenditur,  magna  par¬ 
tium  mollium  portione  orbatum  offert,  illaesis  et, 
quae  sanguinem  advehit  nutrientem,  arteria  principe 
et  nervo ,  alter  idem  membrum ,  quod  magnam  carnis 
jacturam  fecit ,  discissa  quoque  arteria  et  nervo  prin¬ 
cipe  ,  illaeso  tamen  osse ,  exhibet.  Inter  utrumque 
autem  casum  magna  mihi  differentia  intercedere  vide¬ 
tur.  Etenim  chirurgum,  qui  membrum,  cujus  os 
arteriaeque  truncus  haud  vulnerata  sunt,  carnibus  tan¬ 
tum  per  tormenti  bellici  globum  magnam  partem  la¬ 
ceratis  penitusque  absumtis ,  statim  post  vulnus  in¬ 
flictum  resecuerit ,  festinatione  hac  graviter  peccasse 
puto.  Nam  arteriae  atque  nervi  trunco  integro ,  mu¬ 
sculorum  ,  tendinum ,  aliarumque  partium  mollium 
jactura  vel  maxima  sensim  sensimque  resarciri  motus¬ 
que  adeo  membri  vulnerati  servari  poterit,  modo  viri¬ 
bus  adeo  valeat  aegrotus ,  ut  copiosae  atque  diuturnae 


suppurationis  molestias  sine  incommodo  ,  vitae  pericu¬ 
lum  minitante ,  perferre  queat.  Quid  ?  quod  arteria 
quoque  membri  primaria  potest  ipsa  vulnere  sclopeta- 
rio  discissa  esse,  nec  semper  necesse  est,  ut  membrum 
rescindatur.  Nam  notum  est,  ramos  ex  arteriae  trunco 
egressos ,  hocce  occluso  ita  interdum  posse  dilatari,  ut 
membrum ,  advecta  sufficiente  nutriendi  materia ,  et 
recte  nutriatur,  et  naturali  calore  foveatur.  Id  inpri- 
mis  observatum  est  in  arteria  brachiali,  quae  si, 
aneurysmate  diducta ,  aut  ligatura  aut  compressione 
ita  occluditur,  ut  nihil  sanguinis  ad  brachii  loca,  infra 
ligaturam  aut  compressionem  sita ,  deducere  possit, 
tamen  brachii  amputandi  necessitatem  minime  imponit. 
Fidendum  enim  est,  an  rami,  collaterales  dicti,  qui 
ex  arteria  brachiali  profunda  oriuntur,  ab  irruentis 
sanguinis  majore  quantitate  sic  dilatentur ,  ut  vita 
membri,  vel  deleta  arteria  principe,  superstes  perdu¬ 
ret.  Eandem  agendi  normam  sequuntur  chirurgi  in 
aneurysmatis  arteriae  cruralis  curatione.  Etenim  etiamsi 
liganda  sit  arteria  cruralis  supra  locum,  e  quo  arteria 
profunda  originem  ducit  suam,  tamen  ad  resecandum 
femur  haud  prius  confugiet  chirurgus,  quam  viderit, 
arteriae  iliacae  internae  ramos  minime  idoneam  san¬ 
guinis  copiam  ad  nutriendum  femur  suppeditare  posse. 
Quam  quidem  sententiam  post  L.  Gvattanivm  2)  etiam 
Jo.  Avo.  Ehrlichivs  3)  ut  alios  4)  taceam,  haud  dubie 
experientia  sua  satis  ampla  fretus  fovet.  Quod  autem 
de  aneurysmatis  medela ,  quamvis  arteria  membri  pri¬ 
maria  deleta  fuerit  ,  tamen  non  semper  artus  amputa¬ 
tionem  efflagitante  ,  ad  serui ,  id  etiam  ad  artuum  vul¬ 
nera  ,  quae  illorum  arteriam  principem  dilacerarunt, 
poterit  jure  meritoque  accommodari.  Quae  cum  ita 


2)  Yrid.  Ej.  Anweis. ,  wie  ausserliche  Pulsadergeschw.  v.  d.  Jf tend¬ 
ar  zt.  zu  curiren  sind.  Alterib .  1777.  8.  p.  97.  98. 

3)  Ej.  Chirurgische  Beobachtungen.  B.  I.  p.  92. 

"V,  c.  Henr.  Callisenivm  ,  Syst.  der  neuen  Wundarzneuk. 
Th.  I.  §.  946. 


j  sint  ?  vitietur  illud  Larreyi  praeceptum  de  festinanda 
i  statiin  post  vulnus  acceptum  artuum  resectione,  si  in¬ 
tegro  osse  cum  magna  partium  mollium  corruptione 
I  simul  arteriae  truncus  dilaceratus  fuerit ,  paululum 
circumscribendum  esse.  Nisi  enim  vulnus  tam  am¬ 
plum  atque  foedum  fuerit ,  ut  rami  illi ,  qui  trunci 
sauciati  ministerium  supplere  possint,  simul  quoque 
discissi  sanguinem  ad  partes ,  infra  vulneris  locum  si¬ 
tas ,  deducere  nequeant,  aut  omnino  abstinendum  ab 
amputatione ,  aut  certe  lentanda  erit  artus  conservatio, 
quae  tamen  locum  babere  nequit,  cum  praeter  arte¬ 
riae  truncum  etiam  nervus  membri  primarius  pessum- 
datus  est. 

De  quarto  casu,  quem  Larreyvs  putat  ita  com¬ 
paratum  esse,  ut  amputationem  statim  post  vulnus  ac¬ 
ceptum  requirat ,  non  liabeo ,  quae  moneam.  Si  enim 
artus,  a  globulo  ferreo  minore  percussi,  ossa  diffracta, 
musculi  nervi  que  majores  dilacerati  fuerint ,  arteriae 
i  trunco  illaeso ,  neutiquam  potest  membrum  servari, 
i  sed  properandum  erit  ad  removendas  partes ,  quae, 
vita  orbatae  sua,  brevi  a  sphacelo  corripientur,  aegro- 
i  tumque ,  nisi  praesentissimo  vitae  periculo  per  institu¬ 
tam  celerrime  amputationem  obviam  iverimus ,  morti 
certissimae  tradent.  Rarissima  quidem  sunt  exempla 
hominum ,  qui ,  cum  membrum ,  globo  ferreo  majore 
i  aut  minore  tam  foede  dilaceratum ,  resecari  noluerint, 
etiamsi  sphaceli  imminentis  sensimque  latius  serpentis 
:  signa  conspexerint  manifestissima ,  morti  eripiantur, 
idque  magis  naturae,  quam  artis  auxilio.  Ejusmodi 
historiam  memini  me  legere,  a  Io.  Arnemanno  j) 
literis  consignatam,  de  milite  annorum  triginta  no¬ 
vem,  cujus  anti brachium  globus  ferreus,  e  tormento 
bellico  projectus,  ita  vulneraverat,  ut  ossa  radii  atque 
ulnae  diffracta,  partesque  molles  vehementer  dilaniatae 
reperirentur.  Ad  medicum  militarem  Heffellivm  de- 

5)  Vid.  Ej.  Magaz.  f ,  d.  Wundcirznexjk.  B.  XI.  p.  228  ss* 


laius  noluit  amputationem,  e  qua  sola  vitae  conser¬ 
vandae  spem  pendere  audiebat,  subire.  Deligato  igi¬ 
tur  leviter  vulnere,  aegrotus  sibi  relinquebatur.  Sexto 
die  spba celus ,  qui  jam  antea  partes  vulneratas  corri¬ 
puerat,  suos  sibi  ipse  fines  in  fiumero  adsignavit  linea 
admodum  rubra,  quae  sensim  subsidens  carnem  con- 
sumsit  tandemque  ipsum  liumen  os  m  conspectum  pro¬ 
duxit,  quod  die  undecimo  serra  resecabatur.  Sanitati 
redditus ,  mense  elapso ,  nosocomium  reliquit. 

Quintum  casum ,  ubi ,  quo  celerius  post  vulnera¬ 
tionem  membrum  praeciditur,  eo  majorem  salutis  spem 
aegroto  adfulgere  Lahreyvs  censet,  hunc  ponit,  cum 
globus ,  e  tormento  bellico  pulveris  pyrii  ope  emissus, 
in  viae  suae  fine  adeoque  viribus  fere  exhaustus  ,  sub 
obliqua  directione  ad  membrum  alliditur.  Tunc  enim 
illaesa  cute,  ossa  comminuta,  musculi,  tendines,  vasa 
et  reliquae  molles,  quae  cute,  ad  quam  globus  im¬ 
pingebat,  teguntur,  partes  perditae  reperiuntur.  Si 
igitur  exploratione  instituta  membrum  tumidulum  et 
quasi  pultis  instar  molle  deprehenditur ,  et  quaquaver- 
sum  fiecti  potest,  differri  amputatio  nequit.  Fieri 
autem  interdum  potest,  ut  sub  integra  cute  molliori¬ 
bus  tantum  partibus  contusis  et  dilaceratis  os  a  fractura 
liberum  reperiatur.  Quod  ubi  deprehensum  est,  ibi 
ah  amputatione  accelerata  abstinendum,  atque  latius 
incidendae  sunt  partes  degeneratae,  ut  non  solum 
effuso  sanguini  atque  ad  depravationem  prono  exitus 
paretur,  sed  etiam  laesionis  gravitas  atque  ambitus 
detegatur.  Hoc  si  fecit  chirurgus,  rite  vulnus,  deli¬ 
gandam  est  exspectandaque  laesionis  talis  effecta.  In¬ 
flammationem  enim  si  suppuratio  excipit  moderatior, 
ut  sine  vitae  discrimine  ferre  eam  possit  aegrotus ;  si 
torpor  membri  vulnerati,  convulsiones  aliaque  sym¬ 
ptomata ,  nervorum  adfectorum  indicia ,  absunt;  si 
haemorrhagiae  recrudescentis  nullus  metus,  et  quae 
sunt  reliqua,  tunc  differre  et  potest  et  debet  chirurgus 
membri  rescindendi  operationem. 

Mirati  sunt,  nec  temere,  chirurgi  praeteriti  se- 
cuii ,  qui  fiat ,  ut  musculi  ossaque  ipsa  penitus  disso¬ 
luta  reperiantur ,  neque  tamen  in  cute  vel  minimum 
conspiciatur  signum,  unde  ad  vim  insignem,  extrin¬ 
secus  admotam,  certo  concludi  queat.  A  globulo  ipso, 
ad  tale  membrum  alliso ,  rei  illius  causam  derivare 
haud  ausi  sunt,  quippe  cum  tunc  maxime  necessarium 
ducerent ,  ut  in  collisae  partis  cute  nisi  vulnus  in¬ 
flictum,  certe  color  ob  ortam  sanguinis  e  ruptis  vasis 
profusionem  immutatus  inveniretur. 

Aerem  igitur  de  effectis  illis  accusabant ,  quem 
globorum  ferreorum  majorum,  e  balistis  projectorum, 
velocissimo  motu  compressum,  elastica  vi  sua  in  par¬ 
tes  ,  quas  e  propinquo  stringeret ,  eodem  impetu  agere 
statuebant,  ac  si  globus  seu  quodlibet  corpus  durum 
in  easdem  a  fronte  impegisset.  Yocarunt  istas  vulne¬ 
rationes  nostrates  LttftstreifscJiusse . 

XXVHI. 

DE  MEDICORVM  MERITIS  IN  JVRISPRYDEN- 

TIAE  STYDIVM. 


Editum  est  hoc  programma,  cum  memoria  Illustr.  Comitis, 

JoANNAE  HENR.  LYDOYICAE  DE  BESTVCHEFF  -  RYMIN  ,  e 

gente  CarloYitia ,  d.  xxx.  Jun.  A.  cioiqcccxiy  pie  re¬ 
colenda  esset. 


Antiquiorum  temporum  medici  in  eo  inprimis  sibi 
placebant ,  ut  ejus ,  quam  profitebantur ,  artis  dignita¬ 
tem  probaturi  ostendere  studerent,  quantum  illius  mo¬ 
mentum  sit  ad  alias  doctrinas  aut  illustrandas  aut  ab 
erroribus  liberandas.  Et  Jo.  Mich.  Aleerti  quidem, 
Bergmannys,  Dethardingiys  ,  Seelen  lYsque ,  ut  an¬ 
tiquiores  taceam,  et  medicinae  cum  theologia  commer¬ 
cium  ,  et  quanta  illius  vis  sit  ad  varia  hujus  capita 
explicanda  demonstrarunt.  Martin.  Ootth.  Roesche- 
rys  autem ,  Casparis  theologi  filius ,  de  meritis  medi¬ 
corum  in  Augustanam  confessionem  exposuit.  Neque 
defuere ,  qui  utilitatem  medicinae  in  jurisprudentia  at¬ 
que  mutuum  utriusque  scientiae  nexum  ostendere  co¬ 
narentur.  Inter  quos  Wendelinys  Bitschiys  *),  Layr. 
Heistervs 1  2) ,  Deliys  3)  ac  C.  Fr.  Trillerys  4)  no¬ 
minari  merentur. 


1)  De  Hippocrate  Justiuianeo  s.  de  mutuo  medicinum  inter  et  juris¬ 
prudentiam  nexu.  Urgent.  1727.  4, 

2)  De  medicinae  utilitate  in  jurisprudentia.  Hehnst.  1730.  4. 

3)  Entwurf  ein.  Erlduter.  der  tcuischen  Gesetze ,  besonders  der 

Reichsa bschied e  aus  der  Arzneygelahrtheit  und  Naiurlehrc.  Er- 
langen  und  Leipz.  1753.  4. 

4)  Exercit.  de  vinculo  ,  quo  medicina  cum  jurisprudentia  cohaeret. 
Viteb.  1778. 

Quamquam  vero  ab  eorum  opinione  longissime 
absum,  qui  in  medicinae  scientiam $  quae  per  se  spe¬ 
ctata  amplissimam  laudum  suarum  continet  materiam, 
inde  etiam,  quod  aliis  doctrinis  lucem  aliquam  adfun- 
dat,  commendationis  multum  invenisse  sibi  videntur, 
tamen  non  omnino  supervacaneum  esse  puto ,  subinde 
quoque  contemptoribus  saluberrimae  artis  probare,  ejus¬ 
dem  utilitatem  non  intra  angustos  morborum  cognoscen¬ 
dorum  et  curandorum  fines  contineri,  sed  latius  patere  et 
ad  alias  doctrinas  diffundi ,  quae  e  medicina  rerum  ob¬ 
scurarum  illustrationem,  dubiarum  confirmationem,  fal¬ 
sarum  emendationem  bauriunt.  Quae  cum  ita  sint,  me 
facile  veniam  impetraturum  esse  confido ,  si ,  cum 
mibi  nec  opinanti  scribendi  necessitas  imposita  sit,  de 
medicis  denuo  quaedam  exposuero ,  qui  de  jurispru¬ 
dentiae  studio  bene  mereri  studuerunt. 

Utramque  autem  scientiam,  cum  quae  in  conser¬ 
vanda  aut  recuperanda  quiete  et  publica  et  privata, 
tum  quae  in  tuenda,  aut  si  adflicta  fuerit,  resarcienda 
corporis  animique  sanitate  cernitur ,  maxime  sororio 
vinculo  inter  se  junctam  esse ,  ita ,  ut  altera  alteri  lu¬ 
cem  accendat,  perspexerunt  jam  diu  viri  longe  cele¬ 
berrimi.  Inter  quos  Petrvm  Baldvm,  Perusinum, 
Bartoli  Severi  de  Alphanis  discipulum ,  seculi  decimi 
quarti  insigne  decus ,  liceat  honoris  causa  commemo¬ 
rare.  Illi  enim,  qui  Perusini,  Paduae  atque  Ticini 
jurisprudentiam  tanto  cum  plausu  docuit ,  ut  juris  lu¬ 
cerna  cognominaretur ,  ita  de  medicinae  dignitate  at¬ 
que  de  medicorum  judiciorum  in  plurimis  juris  quae¬ 
stionibus  gravitate  erat  persuasum,  ut  juriurn  consul¬ 
tos  moneret,,  ne  negligerent  medicos  in  consilium  vo¬ 
care  de  rebus ,  de  quibus  hi  soli  perite  possent  judi¬ 
care.  Quam  quidem  viri ,  maxima  tunc  temporis  au¬ 
ctoritate  pollentis ,  adhortationem  haud  vanam  fuisse, 
docent  juris  peritorum  opera ,  illo  ipso ,  quod  Baldvs 
illustravit,  seculo  et  sequentibus  evulgata.  Sed  seculo 
demum  decimo  sexto ,  lege  illa  nobili ,  quae  constitu- 

tio  criminalis  Carollna  vocatur,  sancita  et  confirmata 
est  medicorum  in  causis  forensibus  iisque  capitalibus 
auctoritas. 

Verum  enim  vero  bis ,  quae  modo  protuli,  adi¬ 
tum  munire  conatus  sum  ad  illud  argumentum ,  de 
quo  nunc  quaedam  proferre  apud  animum  constitui 
meum.  E  medicis  autem ,  qui  de  jurisprudentiae  stu¬ 
dio  optime  meriti  sunt,  primus  prodeat  Herm.  Con- 
rinoiys  ,  qui  ineunte  seculo  decimo  septimo  in  Frisia 
orientali,  quae  et  Jo.  Christ.  Reiljvm,  cujus  prae¬ 
maturam  mortem  omnes ,  qui  arti  salutari  bene  cu¬ 
piunt,  acerbissime  lugent,  progenuit,  in  arce  Con- 
rmgensi ,  unde  familiae  nomen  haesit ,  natus ,  tantam 
sibi  comparaverat  eruditionem,  ut  reges  de  honoribus 
in  ilium  conferendis  quodammodo  certarent.  Edidit 
vero  multa,  quae  jurisprudentiam  tangunt,  quaeque 
maximis  laudum  encomiis  ab  omnibus ,  qui  solidiori 
eruditioni  pretium  recte  statuunt ,  excepta  fuerunt. 
Huc  inprimis  pertinent  ipsius  commentatio  de  origine 
juris  germanici,  consilium  de  casu  conjugii  cum  so¬ 
roris  filia,  observationes  et  praejudicia  in  dicasterio 
Frisiae  orientalis  pronuntiata,  dissertationes  tres  de 
judiciis  in  republica  recte  ordinandis ,  de  majestatis 
civilis  auctoritate  et  officio  circa  sacra,  denique  disser¬ 
tatio  ad  librum  I.  codicis  Theodosiani  de  studiis  libe¬ 
ralibus  urbis  Romae  et  Constantinopolis.  Praeter 
haec,  quae  ipse  scripsit  ad  varia  juris  capita  illustran¬ 
da ,  edidit  quoque  aliorum  juris  consultorum  opera, 
v.  c.  Joach.  Hopperi  Seduardum ,  s.  de  vera  juris¬ 
prudentia  libros  XII;  ejusdem  Hopperi  tractatum  de 
bonorum  caesareorum  secundum  leges  Justinianeas  cu¬ 
ratione  ,  aliaque.  Quibus  quidem  omnibus  suum  de 
jurisprudentia  bene  merendi  studium  Conringius  satis 
declarasse  mihi  videtur. 

Neque  vero  silentio  praeterire  possum  Pavlym 
Zacchiam  ,  ejusdem  fere  aetatis  cum  Conringio  medi¬ 
cum,  Innocentii  X*  a  sanitatis  cura.  Is  enim  ob  am- 


piam  eruditionem  celebratissimus ,  quippe  qui  in  phi¬ 
losophia,  theologia,  jurisprudentia,  artibusque  elegan- 
tioribus  non  minus ,  quam  in  medicina  excelluit ,  edi¬ 
tis  quaestionibus  medico  -  legalibus  jurium  consultos 
maximopere  sibi  devinxit*  £iam  illo  opere  quaestiones 
de  partu  legitimo  atque  vitali,  de  dementia,  de  vene¬ 
nis,  de  impotentia,  de  morborum  simulatione  aliisque 
argumentis ,  in  foro  frequentissime  disceptatis ,  non 
medicorum  more ,  sed  ita  solvere  studuit ,  ut  juris  pe¬ 
riti  haberent,  quae  et  intelligerent ,  et,  ubi  illis  de 
ejusmodi  quaestionibus  respondendum  ac  judicandum 
esset,  in  usum  vocare  facile  possent.  Quamobrem 
ubique  fere  legum  sanctiones  cum  civilium ,  tum  ca¬ 
nonicarum  in  medium  profert ,  et  suam  sententiam 
juris  consultorum  testimoniis  atque  auctoritate  munit. 
Inde  factum  esse  puto ,  ut  huic  operi  maxima  aucto¬ 
ritas  in  foro  diu  constaret ,  causarumque  patroni  in 
omnibus  rebus,  quas  Zacchias  pertractasset ,  ad  eum 
tanquam  ad  gravissimum  maximeque  locupletem  testem 
provocarent.  Sed  minime  solis  jurium  consultis  gra¬ 
tum  acceptumque  fuit  illud  Zacchiae  opus ,  sed  idem 
illud  a  medicis  quoque  maximis  laudibus  ornatum  ce¬ 
lebra  tumque  cum  ob  sentiendi  libertatem,  qua  ille  sese 
minime  aliorum  virorum  vel  eruditissimorum  auctori¬ 
tati  mancipabat,  tum  ob  ardentem  veritatis  amorem. 

Zac chiam  dum  commemoravi ,  ad  illam  medici 
studii  partem  deductus  sum ,  quae  juris  peritis ,  cum 
illis ,  qui  jus  dicunt ,  tum  illis ,  qui  causas  forenses 
agunt,  scitu  maxime  necessaria  atque  recentioribus 
temporibus  indefessa  medicorum  opera  ita  exculta  est, 
ut  juris  consultorum  responsa  de  multis  quaestionibus 
dubiis  nunc  longe  sint  certiora,  quam  olim  esse  pote¬ 
rant.  Quibus  enim  aliis ,  ut  hoc  utar ,  quam  medicis, 
adscribenda  est  sagarum  e  foro ,  cui  olim  multum  ne¬ 
gotii  facessebant ,  proscriptio  ?  Quibusnam  ,  praeter 
medicos ,  quaestionis  seu  torturae  abrogationem  debe¬ 
mus  ?  Antea  enim,  quam  Chr.  Thomasivs,  Becca- 


ria  atque  Sonnenfelsivs  effecerant,  ut  ista  barbara 
et  maxime  crudelis  veritatis  investigatio  e  foro  legi¬ 
bus  proscriberetur,  jam  Mich.  Ernest.  Ettmullervs, 
qui  nostram  literarum  communitatem  ornavit,  Jo, 
Mich.  Alberti  aliique ,  omnes  intenderunt  nervos ,  ut 
moris  illius  barbaries  e  christianorum  hominum  foris 
exularet.  Quibusnam ,  praeterquam  medicis ,  certiora 
venenorum  sumtorum  datorumve  signa,  aptior  laesio¬ 
num  partitio  et  dijudicatio,  accuratior  de  vigente  foe¬ 
tus  ante  partum  vita  inquisitio,  subtilius  de  statu  men¬ 
tis  dubio  judicium,  de  morbis  simulatis  ac  dissimulatis, 
de  partu  serotino  aliisque  medicinae  forensis  capitibus 
debentur  ?  Longa  foret  enumeratio  omnium  omnino 
medicorum ,  qui  in  hoc  eruditionis  genere  excelluere, 
suisque  disquisitionibus  iis ,  qui  de  jure  respondent, 
facem  praetulerunt ,  haud  fumum ,  sed  clarissimam 
lucem  spargentem.  Nomina  Biittneri ,  Pylii ,  Heben- 
streitii  patris ,  Metzgeri ,  Ploucqueti ,  lleilii ,  Piat- 
neri ,  Gruneri ,  Hahnemanni ,  liauschii  adeo  nota 
sunt  causarum  patronis ,  ut  nullum  facile  legeris  li¬ 
bellum  ,  defendendo  capitis  reo  destinatum ,  in  quo 
ad  illorum  virorum  auctoritatem  haud  provocetur, 
et  illorum  placitis  tanquam  irrevocabilibus  deciden¬ 
di  regulis  standum  esse  censeatur.  Quae  cum  ita 
sint,  mirandum  profecto  erat,  extistisse  juris  anteces¬ 
sorem  Helmstadiensem ,  Polycarp.  Leyservm,  hujus 
nominis  atque  praenominis  quartum ,  qui  in  vulne¬ 
rum  lethalium  dijudicatione ,  quae  non  nisi  a  medi¬ 
cis  chirurgisque ,  vulneratarum  partium  naturam  et 
situm  probe  noscentibus,  recte  institui  potest,  me¬ 
dicorum  auxilio  judicem  carere  posse ,  magis  para- 
doxiae  studio ,  quam  veritatis  amore  ductus  ac  in¬ 
flammatus  contenderet  5).  Argumenta  autem,  quibus 
suam  opinionem  firmare  studuit,  diligentius  excusse¬ 
runt,  eorum  que  levitatem  demonstrarunt,  ut  alios  eos- 


S)  Dissertatio  defrustranea  cadaveris  inspectione .  Helmst.  1747.  4. 

que  medicos  taceam ,  duo  juris  antecessores  celeber» 
rimi  Sam.  Frid.  Bohmervs  g)  ,  Halensis ,  et  Chr. 
Theoph.  Segervs,  nostrae  !iterarum  universitatis  quon¬ 
dam  insigne  decus 6  7). 

Sed  minime  solo  hoc  medicinam  forensem  exco¬ 
lendi  studio  de  jurisprudentia  egregie  promeruerunt 
medici ,  sed  etiam  diligenter  ipsum  corpus  juris  per¬ 
volverunt  ,  et  cum  multa  in  eo  deprehenderent  ,  quae 
non  nisi  medici  docti  illustratione  exposita  recte  et 
facile  intelligi  possent  ,  hoc  egerunt ,  ut  ea  explica¬ 
rent  ,  atque  sic  codicis  ,  digestorum  ac  novellarum  in- 
telligendorum  facilitatem  augerent.  Huc  pertinent 
ea  ,  quae  lege  Aquilia  et  edicto  aedilicio  continentur 
de  inspiciendo  ventre  ,  de  vulneribus ,  de  morte  infe¬ 
renda  ,  de  sicariis  ,  de  parricidio ,  de  venenis ,  de  sta¬ 
tu  impuberis  et  furiosi,  et  quae  sunt  reliqua.  Jo. 
Mich.  Albertym  ,  Trxljlervm  atque  Grynervm  in 
hoc  eruditionis  genere  multum  laborasse  constat.  Et 
primus  quidem  edidit  commentationem  medicam  in 
aedilicium  edictum,  quod  in  codicis  libro  XXL  titu¬ 
loque  1,  continetur  8) ,  Trillervs  autem  tribus  pro¬ 
grammatibus  legem  XVI  digestorum  de  publicanis 
et  vectigalibus ,  difficillimam  illam  intellectu  et  ob¬ 
scurissimam  ob  incognitas  hucusque  merces ,  quarum 
vectigal  a  vectoribus  et  mercatoribus  exigebatur ,  ex¬ 
plicare  atque  lectionum  corruptarum  integritatem  re¬ 
stituere  conatus  est  9).  Grynervs  denique ,  vir  eru¬ 
ditione  amplissima  maxime  conspicuus ,  animi  laxandi 
causa  pandectas  medicos  edidit,  quibus  ea  pandectarum 
capita  illustravit ,  quae  medicorum  expositione  egere 
viderentur  10). 

6)  Diss.  de  legitima  cadaveris  sectione,  llalae  1747.  4. 

7)  Diss.  de  sectione  cadaveris  occisi.  Lips.  1769.  4. 

8)  Hal.  1738.  4. 

9)  Vitei.  1778.  4.  Ouae  quidem  programmata  non  contineri  Tril- 
leri  operibus ,  a  Krausio  editis ,  dolendum  est. 

10)  Pandectae  medicae  s.  succincta  explicatio  rer.  medie,  in  institu¬ 
tionibus  ,  digest.  novell.  obviar.  Jen.  1808.  8. 

XXIX. 

LAESIONES  AERIAE  EXPENDYNTVR. 


Programmate  hoc  promotio  Chr.  Gvil.  Stormeri  ,  Dres* 
densis ,  in  medicinae  iitriiisque  Licentiatum  d.  ii.  mens. 
Septemhr.  A.  cidioCccxiy.  indicabatur. 


Promisi  nuper  de  mutationibus  exponere ,  quas  globi 
tormentorum  bellicorum  majorum  in  variis  corporis 
humani  partibus ,  cum  mollibus  tum  duris  ,  quas  haud 
vere  attigerunt ,  efficere  putantur  atque  mprimis  vi- 
dere  ,  quid  chirurgi  superioris  secuti  pro  illa  senten¬ 
tia  ,  qua  aerem  ,  motu  globi  celerrimo  compressum, 
gravissimorum  vulnerum  causam,  illaesa  cute  externa, 
fieri  posse  adserebant ,  defendenda  adferre  queant. 
Cum  nunc  hac  ipsa  prolusione ,  ex  institutis  majorum 
evulganda ,  fide  nuper  data  me  liberare  possim ,  utar 
hac  opportunitate ,  primum  effectorum  ab  aere ,  per 
tormenti  globum  compresso  ,  mentionem  facturus,  dein 
explicationem  phaenomenorum ,  in  ejusmodi  vulnera¬ 
tis  obviorum,  quam  qui  laesiones  aerias  defendunt, 
( ita  enim  brevitatis  causa  liceat  appellare  vulnera, 
quae  cute  integra  ab  aere ,  inter  tormenti  pilam  et 
partem  corporis  laesam  interjacente,  infliguntur)  dede¬ 
runt  ,  propositurus ,  denique  argumenta ,  quibus  non 
nulli  nuper,  praeeuntibus  chirurgis  Francogallicis, 
laesionum  aeriarum  vanitatem  demonstrare  annisi  sunt, 
allaturus  1). 


1)  Hoc  ipsum  argumentum  ac  rate ,  institutis  experimentis  pluri¬ 
bus,  Pt.  Dyfo vartv*  (  Theor.  d .  Schusswunden  u.  ihre  Re - 

Aerem  autem  ,  a  tormenti  pila  vehementissime 
motum  atque  compressum,  si  ad  corporis  animalis 
partem  allidatur,  saepe  effectus  maxime  mirandos  ha¬ 
bere  adserit  inprimis  Jo.  Ulr.  Bilgverys  ,  quem  li¬ 
vido  dente  roserunt  Francogalli  propterea,  quod  malae 
ipsorum  consuetudini ,  artuum  amputationem  ubique 
festinandi,  bellum  indixerat,  eamque  arctioribus  cir¬ 
cumscribere  limitibus  studuerat  2).  Scilicet  subito  con¬ 
cidere  hominem,  animo  linqui3),  omnibus  sensibus 
per  aliquot  interdum  dies  privari ,  mutum  surdumque 
esse ,  multumque  sanguinis  per  os ,  nasum ,  aures, 
urinae  organa  atque  anum  ejicere ,  denique  aut  su¬ 
bitanea  corripi  morte,  aut  nonnullis  diebus  elapsis  in 
sanitatem  restitui.  Persaepe  plane  nullam  adesse  su¬ 
gillationem,  nedum  vulnus:  interdum  cute  illaesa 
praeter  maximam  humorum  effusionem,  unde  lividus 
cutis  color  proficiscitur,  quem  Gilb.  Blaneys  4)  in 
talibus  vulneratis  deprehendit ,  ossa  aut  luxata  aut 
comminuta  observari. 

Quae  quidem  symptomata  communia  immutantur, 
si  tormenti  pila  major  aut  in  capitis,  aut  in  pectoris 
abdominisve,  aut  in  dorsi  vicinia  praeterierit.  Etenim 
aer  compressus,  ad  caput  vehementissime  allisus,  vim 

-  ,  «  r 


handl.  Uebers.  u.  m .  Anmerkk.  begleii.  v.  Joh.  Diet.  Sieg». 
Kortvm.  Jen .  1806.  8.  pag.  15. )  ventilavit,  et  laesionum 
aeriarum  vanitatem  comprobavit.  Praeter  hunc  cons.  Rvst’s 
Magaz.  VII.  3.  p.  344  ss.  et  Graefe'»  Journ.  IV.  1.  p.  120. 
et  2.  p.  641  ss.  quarum  commentationum  altera  laesiones  illa» 
defendit,  altera  negat. 

2)  Vid.  Ej.  Anweis.  zur  ausubenden  Wundarzneyk.  in  Lazarethen, 
Leipz.  1763.  8.  §.  492. 

3)  H.  Fr.  Delivs  ( observ .  med.  chir.  pentas.  Erlang.  1756.  4.) 
sibi  a  pluribus  militum  praefectis  fide  dignissimis  narratum  esse 
testatur ,  ipsos  in  proeliis  vidisse  milites  eorumque  duces  subito 
ab  equis  in  terram  decidentes ,  quos  globo  trajectos  et  occisos 
esse  jurassent ,  cum  sanguine  interdum  e  naribus ,  pulmonibus 
atque  auribus  profluente ,  nullo  omnino  vulnere  vexati ,  ad  se 
redirent. 

4)  Ej.  Beob.  uber  die  Krankheiten  der  Seeleute.  Marb.  1788.  8. 
pag.  374  ff. 

1. 

suam  magis  in  cerebro ,  quam  in  cranii  theca ,  cujus 
ab  aeris  laesione  fractae  nullum  facile  reperiatur  ex¬ 
emplum  ,  ostendere  videtur.  Quam  ob  rem  a  sup¬ 
pressa  cerebri  energia  exanimes  concidunt  homines. 
jRavatoni  id  probat  observatio  in  centurione,  qui, 
cum  haud  procul  ab  ipsius  capite  tormenti  majoris 
globus  aerem  trajecisset ,  mortuo  similis  prosterneba¬ 
tur  ,  et  haud  multum  aberat ,  ut  statim  sepeliretur. 
Cum  autem  currui ,  quo  tormenta  bellica  promoveri 
solent,  impositus  ad  castra  reduceretur,  hac  succus¬ 
sione  ad  se  quidem  rediit ,  sed  per  plures  deinceps 
annos  de  variis  molestiis ,  quarum  originem  non  pot¬ 
erat  non  ab  hac  laesione  aeria  derivare ,  conquestus 
est.  Similem  eventum  vidit  Jos.  Xac.  Plenkiys  in 
milite ,  qui  tormentorum  ministerio  in  obsidione  Vite- 
bergensi  intentus  erat.  Nam  cum  prope  caput  illius, 
qui  haud  procul  a  Plenkio  stabat ,  globus  "tormenti 


amplior  praetervolaret,  exanimis  concidit,  et  quam¬ 
quam  post  aliquod  temporis  momentum  ad  se  redierat, 
tamen  vertiginosus ,  debilis  atque  stupidus  mansit. 
Blanevs  denique  tractavit  centurionem,  qui  in  proelio 
ad  Grenadam  commisso,  cum  temporum  regionem  glo¬ 
bus  ferreus  e  propinquo  legisset,  per  aliquod  tempus 
quasi  attonitus  omnisque  sensus  expers  fuit,  sed  elapsis 
aliquot  horis  integrae  sanitati  restitutus 5 6  7).  Quae  qui¬ 
dem  exempla  satis ,  opinor ,  globorum  tormenti  majo¬ 
ris  ,  in  vicinia  cranii  celerrime  per  aerem  trajecto¬ 
rum,  evidentem  in  cerebrum  vim  probant.  Sed  in 
alus  capitis  regionibus ,  quarum  in  propinquitate  tor¬ 
mentorum  pilae  praetervolaverant ,  alia  efficiuntur. 
Militis  Illyrici,  ad  cujus  faciem  tormenti  globus  aerem 


5)  Vid.  Ej.  jibhcindlting  von  Schuss  TLicb  -  uutl  Stichumnden  etc. 
Strasb.  1767.  8.  p.  6. 

6)  Cons.  Ej.  Samml.  v.  Beobacbit.  ub.  ein.  Gegenstdnde  d.  TFutid- 
arzneyunss.  Wien  1775.  8.  p.  92. 

7)  Libv.  eti.  p.  375. 

transierat ,  unde  velut  fulmine  tactus  prosternebatur, 
totam  faciem  ab  effuso  sanguine  nigrescere;  ex  oris 
nasique  cavitatibus  cruorem  profluere,  atque  oris  su¬ 
perficiem  e  nigro  subcoeruleam  fieri  vidit  Plenkivs 
l.  c.  p.  95.  Nuper  quoque  legi  historiam  de  tali  lae¬ 
sione  capitis  aeria,  quae  si  vera  fuerit,  omnino,  quae 
diligenter  animo  perpendatur ,  digna  esse  videtur. 
Militi  scilicet  Gallo,  cujus  neque  nomen,  neque  legio, 
cui  adscriptus  erat ,  a  Thierio,  professore  Bruxellensi, 
huj  us  histcriae  auctore ,  commemoratur ,  in  proelio, 
nescio  quo ,  a  globo  tormenti  bellici  majore ,  qui  ca¬ 
piti  proximus  summa  cum  velocitate  praetervolaverat, 
humi  prostrato  ,  loquendi  facultas  ademta  fuit ,  lingua 
in  tam  exiguam  molem  contracta,  ut  difficulter  con¬ 
spici  posset.  Quamquam  autem  medici  expertissimi 
omnem  remediorum  apparatum  sollicite  adhibuerant, 
tamen  per  octo  menses  mutus  manebat ,  ita ,  ut  de 
ejus  curatione  desperaretur.  Tandem  vis  electrica  in 
auxilium  vocata  sub  balnei  forma,  die  quarto  exhala¬ 
tionem  adeo  movit,  ut  pluviae  instar  e  cutis  poris 
prorumperet  sudor.  Lingua  quoque,  mole  sensim  sen- 
simque  aucta,  mobilitatem  recepit  suam.  Cum  autem, 
magnitudine  naturali  linguae  reddita ,  loquendi  facul¬ 
tas  nihilo  minus  redire  nollet ,  dolores  potius  aliaque 
mala  in  collo  atque  pectore  remanerent ,  experiebatur 
medicus ,  an  forte  alia  electricam  vim  adhibendi  me¬ 
thodus  feliciorem  productura  esset  eventum.  Penicilli 
igitur  sub  forma  fluidum  electricum  aut  corpori  ae¬ 
groto  inferebatur,  aut  inde  extrahebatur,  et  die  cura- 
tionis  octavo  scintilla  concutiens  per  regionem  hume¬ 
ris  intermediam  trajiciebatur;  quo  facto  statim  lo¬ 
quendi  facultas  rediit.  Aegroto  idem  erat  sensus,  ac 
si  pectus  suum  a  laqueo  fortiter  constringente  fuisset 
liberatum  8). 


8)  Vid.  Gilberti,  collegae  conjunctissimi ,  Annalen  der  Physikt 
Vol.  XXVII.  1.  s.  1814.  et  5.  p.  108  —  112. 

Alia  oriuntur  incommoda ,  si  tormenti  bellici  pila 
major  aerem  compressum  contra  pectoris  aut  abdomi¬ 
nis  cavitatem  pressit.  Putabat  enim  Bilgvervs  l .  c. 
§.  492. ,  viscera  ibi  reposita  ab  bac  aeris  pressione 
maximopere  laedi  posse,  ita,  ut  sanguis  e  vasis  ipso¬ 
rum  protrudatur ,  aut  viscera  penitus  disrumpantur. 
Cujus  quidem  sententiae  veritatem  probat  Hvg.  Rava- 
toni  9)  inter  alia  historia  de  duobus  militibus ,  qui  in 
obsidione  Landaviensi  jusculo  vescebantur  suo ,  curn 
globus  viginti  quatuor  librarum  inter  ipsos  trajicere¬ 
tur,  hoc  eventu,  ut  alter  exanimis  concideret,  et  dis¬ 
sectus  pulmones  nigros ,  vasaque  ipsorum  sanguine 
maximopere  distentos  ostenderet,  alteri  maxilla  in¬ 
ferior  confringeretur.  Cujus  effecti  in  utroque  milite 
diversam  rationem  nolim  ita  explicare,  uti  Ravato- 
nys  fecit ,  qui  mortem  subitaneam  inde  derivavit, 
quod  eodem  temporis  momento  alter  spiritu  aerem 
duxerit ,  alter  reddiderit.  Mihi  potius  prioris  mors 
repentina,  pulmonesque  sanguine  nimium  referti  ab 
aeris  nimia  expansione  derivari  debere  videntur,  qua 
sanguini ,  e  cordis  anteriore  ventriculo  in  spongiosum 
viscus  irruenti ,  omnis  adimebatur  renixus ,  ita ,  ut  e 
summa  atque  subitanea  pulmonum  expansione  visceris 
hujus  resolutio  atque  adeo  suffocatio  oriri  necessario 
deberet.  Aliud  exemplum  laesionis,  quam  globus 
tormenti  major  per  solam  aeris  compressionem  in 
pectore  equitis  loricati  fecerat,  cum  Plenkio  commu¬ 
nicavit  Paschivs  ,  exercitus  Austriaci  chirurgus  1  °)« 
invenit  scilicet  costas  plures  fractas  magnamque  san¬ 
guinis  copiam  in  pectoris  cavum  effusam,  quamquam 
neque  in  lorica  vel  levissimum  impressionis  a  globo 
factae  vestigium  deprehendebatur,  neque  subjacens 
cutis  vel  minimum  laesa  erat. 


9)  L.  c.  p.  6.  7. 

10)  L.  c.  p.  94. 

Longe  autem  alia  fuit  vis  atque  efficientia  laesio¬ 
nis  aeriae  in  militum  duce  Borussico ,  juvene  illo  at¬ 
que  pulchritudinis  suae  sibi  maxime  conscio ,  qui  in 
obsidione  Varsaviensi  a  tormenti  pila ,  quam  pectori 
vicinam  praetervolasse  ajebat,  cum  ingenti  clamore 
prostratus  extra  aciem  chirurgi  curae  committebatur, 
qui  venam  ipsi  largiter  secabat.  Inde  animi  deliquium 
aut  vere  patiebatur,  aut  simulabat.  Id  quidem  vero- 
similius  videbatur,  quod  Mfrsinna  ,  cum  ad  se  dela¬ 
tum  aegrotum  accuratius  examinasset,  neque  pulsus, 
neque  respirationis  rationem  a  naturali  diversam  re¬ 
pe  ri  e  bat.  Cum  e  curru ,  quo  clausis  oculis  in  noso¬ 
comium  illatus  erat ,  maxima  cum  cautione  tolleretur, 
vehementissimos  ciebat  clamores ,  qui ,  spe  restituen¬ 
dae  sanitatis ,  nisi  obmutesceret ,  ei  praecisa ,  subito 
silebant.  Ab  omni  cibo  abstinere  jubebatur  aegrotus, 
quod  remedium ,  uti  in  hoc ,  ita  in  omnibus  aliis ,  qui 
similem  casum  simulabant,  felicissimo  cum  successu 
adbibitum  fuit.  Etenim  jam  altero  mane  se  ipsum 
sanissimum  praedicans  aegrotus  ad  legionem  rediit 
suam  1  x).  In  quo  quidem  aegroto  equidem  cum  Chr. 
Lvd.  Mvrsimna  luculentissimum  invenio  aeriae  laesio¬ 
nis  simulatae  exemplum.  Nam  tormenti  pila,  si  pectori 
vicina  aerem  dissecuisset,  pulmonibus  necessario  vim 
adhibuisset,  eosque  magna  sanguinis  copia  implevisset, 
unde  respirationem  turbari  atque  clamorum  tollendo¬ 
rum  maximam  difficultatem  oriri  oportebat.  Sed  neu¬ 
trum  eveniebat. 

Si  aeris ,  a  tormenti  globo  majore  compressi ,  vis 
versus  abdomen  directa  fuit,  laesiones  longe  graviores 
oriri  necesse  est,  quam  si  idem  globus  in  pectoris  aut 
dorsi  vicinia  aerem  celerrime  dissecat.  Nam  in  hoc 
casu  impetus  aeris  ab  ossea  thoracis  compage  multum 
frangitur,  visceraque,  illi  quasi  thecae  osseae  inclusa, 


11)  Vid.  Ej.  Neue  tned,  chirurg.  Eeobach t ungen .  Berlin  1796.  8. 

p.  222. 

lenius  adficiuntur ,  quam  id  in  abdominis  cavitate  fit, 
cujus  parietes  ex  adverso  et  ab  utroque  latere  molles 
impetui  facillime  cedunt.  Jam  vero  cum  a  tormento¬ 
rum  majorum  globis ,  prope  pectus  aerem  trajicienti¬ 
bus  ,  hujus  cavitatis  viscera  ossibus  undique  munita 
pessime  affici  paulo  ante  vidimus ;  quanto  magis  timen¬ 
dum  erit ,  ne  viscera,  quae  non  nisi  partibus  mollibus 
inclusa  continentur,  ab  iisdem  laesionibus  aeriis  gra¬ 
vissima  mala  patiantur.  Rumpi  inde  eadem,  lethales 
sanguinis  profusiones  produci,  subitaneamque  mortem 
oriri  constat.  Cujus  quidem  rei  exemplum  satis  lucu¬ 
lentum  Rlaneys  7.  c.  attulit  militem,  qui,  cum  globus 
haud  procul  a  ventriculo  aerem  dissecuisset ,  subito 
exanimis  concidit.  In  alio  milite  similis  casus  felicio¬ 
rem  exitum  habuit.  Nam  licet  inde  magnus  atque 
lividus  tumor  subito  in  abdomine  surgeret,  tamen 
vita  servata  est. 

Jam  et  exemplis,  e  scriptoribus  probatae  fidei  de- 
sumtis,  ostendendum  est,  globos  tormentorum  majo¬ 
res  ,  si  in  dorsi  vicinia  aerem  dissecuerint ,  variorum 
eorumque  gravium  incommodorum  causam  evadere 
posse ,  et  vere  evadere.  Ac  primum  quidem  laudabo 
Henr.  Fr.  Delivm  1 2),  qui  militem  in  obsidione  Miihl- 
bergensi  ab  exploso  globo  tormenti  bellici  majore  tanta 
pectoris  oppressione  affectum  vidit ,  ut  suffocari  vide¬ 
retur,  nec  pedibus  insistere  amplius  posset.  Pulsus 
intermittens ;  artuum  frigus ;  sugillatio  in  dorso  a  se¬ 
cunda  usque  ad  octavam  vertebram  simul  observaban¬ 
tur.  Blanevs  quoque  vaccam,  cujus  dorsum  globus 
tormenti  majoris,  qualia  in  navibus  solent  in  usu  esse, 
ita  superiecerat ,  ut  hoc  plane  non  tangeretur,  subito 
mortuam  conspexit 1 3). 

Denique  et  effecta  laesionum  aeriarum  in  sensuum 
organis  verbo  taugenda  esse  videntur.  Quorum  qui- 


12)  L.  c. 

13)  Libr.  allati  p.  376. 

dem  mentionem  etsi  injecerunt  Schenkivs  '  *  ) ,  Pa- 
RAEVS  1  5  )  atque  Jo.  Rhodiys  1 6) ,  tamen  eorum  ex¬ 
plicatio  in  commemoratis  exemplis  mihi  aliunde  repe** 
tenda  esse  videtur.  Si  enim  in  illo ,  e  Schenkio  a 
Jo.  Rhodio  petito,  exemplo  visus  militi  adimebatur  a 
boinbardae  explosione,  in  hoc  eventu  profecto  non  vis 
atque  efficacia  aeriae  laesionis  conspici  polest,  sed  re¬ 
solutio  nervi  optici  in  hoc  casu  ex  eodem  profluit 
fonte ,  e  quo  solet  manare  in  iis ,  qui  subito  in  solis 
discum  maxime  splendentem  apertis  oculis  inspiciunt, 
aut  qui  multum  laborant  cum  tubo  ferruminatorio.  A 
bombardae  explosae  fragore  saepius  surditas  orta  fuit, 
cujus  rei  exempla  Camerarivs  1 7)  et  Jo.  Fabriciys 
Hildanus  18)  memoriae  prodiderunt.  Id  autem  non  a 
globo,  celerrime  in  auris  vicinia  aerem  dissecante,  sed 
ab  aere ,  pulveris  pyrii  incensione  vehementissime 
commoto ,  et  ab  hac  ipsa  fortissima  commotione  aut 
nervum  auditorium  resolvente,  aut  tympani  cavitati 
obtentam  membranam  rumpente.  Nam  idem  auditus 
vitium ,  Richtero  recte  animadvertente  1 9) ,  solet 
produci,  si  tormentum,  nullo  globo  oneratum,  explo¬ 
ditur.  Accolae  cataractarum  Nili  et  Niagarae  ex  ea¬ 
dem  causa  solent  obsurdescere. 


14)  Observ.  libr.  I.  obs.  12.  p.  m.  156. 

15)  Chirurg.  libr.  X.  p.  m.  349. 

16)  Observat,  med.  cent.  III.  obs.  93.  p.  203. 

17)  Memorabit,  cent.  XII.  n.  57. 

18)  Observ.  cent.  III.  obs.  6. 

19)  Anfangsgr.  d.  Wundarxn.  Th.  I.  §.  316.  Idem  etiam  conten¬ 
dit  le  Vacher  in  M&n.  de  1’acad.  de  chir.  T.  XI.  pag.  42. 
Edit,  in  12, 

XXX. 

NONNVLLARVM ,  QVIBVS  POLYPI  NAR1VM 
EXSTIRPARI  SOLENT,  METHODORVM 

D1JVDICATIO. 

P  A  R  T.  I. 

Programmate  hoc,  d.  xxvm.  mens.  Julii  A.  cioiocccxy  edito 
solemnia  academica  indicebantur,  quibus  in  Jac.  Henr. 
Robbiym,  Dresdensem,  jura  ac  privilegia  Licentiati  me¬ 
dicinae  ac  chirurgiae  conferebantur. 


>Si  antiquiorum  temporum  memoriam  animo  repetimus 
nostro ,  eamque  ad  chirurgiae  conditionem ,  qualis 
nunc  est,  rite  aestimandam  transferimus,  non  possu¬ 
mus  non  nostri  aevi  felicitatem  praedicare,  qua  hanc 
artem ,  humano  generi  saluberrimam ,  conjunctis  om¬ 
nium,  quae  literarum  cultu  eminent,  nationum  studiis, 
ad  magnum  perfectionis  gradum  perductam  laeti  con¬ 
spicimus.  Mala  enim,  quae  manu  ac  ferramentis  cu¬ 
rantur,  et  olim  propter  auxiliorum  inopiam  intacta 
relinquebantur,  nunc  felicissime  tractantur;  instru¬ 
menta  chirurgica ,  aut  recens  excogitata ,  aut  perite 
emendata ,  operationum  successum  juvant ;  methodos 
morbis  chirurgicis  medendi,  quae  jam  ab  antiquissi¬ 
mis  temporibus  in  usu  erant,  a  periculis  et  doloribus 
liberari  contigit ,  olim  cum  earum  usu  conjunctis ; 
tempora  denique  accuratius  finita  sunt,  quibus  operatio 
cum  prosperi  successus  spe  institui  et  possit  et  debeat. 
Quod  quidem ,  in  universum  pronuntiatum ,  ut  eo 
certius  .atque  clarius  pateat,  exempli  loco  varias  vias 

expendam,  quibus  narium  polypos  et  antiquior  et 
nostra  aetas  curavit  et  adhuc  curare  solet. 

Inter  scriptores,  qui  de  hac  operatione  chirurgica 
exposuere,  magna  de  numero  methodorum,  ad  curan¬ 
dos  narium  polypos  excogitatarum,  dissensio  est.  Alii 
enim,  uti  Sabatierys  1 ) ,  quem  Chopartys  atque  I3e- 
sayltys2),  J.  L.  Deschampsiys  filius3)  aliique,  uti 
Hirr.  Cloc^vetvs  (  Osphresiologie ,  sec.  edit .  Par .  1821. 
8.  p.  434.)  et  Boyerys  et  L.  J.  Begin  ( Nouv .  elem . 
de  chirurg .  Par.  1824.  8.  p.  547  —  553.  )  secuti  sunt, 
sex ,  alii ,  uti  Leyretys  4) ,  cujus  sententiam  inter 
alios  Chfh.  Bonif.  Zangiys,  Vindobonensis,  amplecti¬ 
tur  5 6)  ,  quatuor,  alii,  ut  Avg.  Gottl.  Richterys  b), 
Henr.  Caleiseniys  7 8)  reliquique  tres,  alii  denique,  uti 
Benj.  Belliys  *) ,  Jac.  Latta  9) ,  Charl.  Ayeril 
(  Operat .  chirurg .  p.  128.),  Coste r  ( Manuel  des  ope¬ 
ratioris  chirurg .  Par.  1823.  p.  163.  et  vers.  vernae, 
p.  149. )  ,  Richerand  (  Grundr .  d.  neuern  JVuttdarz - 
neyk .  VI.  p.  63.)  etc.  duas  tantum  commemorant. 
Nolo  multus  esse  in  expendendis  rationibus ,  quibus 
laudati  scriptores  commoti  a  se  invicem  recesserint  in 
finiendo  methodorum  numero,  quibus  medela  certa 
atque  explorata  adferri  queat  narium  polypis.  Etenim 
facile  est  ad  intelligendum ,  illos ,  qui  sex  curationis 
methodos  statuerint ,  respexisse  ad  rationes ,  quibus 


1)  De  la  medecine  operatoirc.  Sec,  edit,  d  Paris  1810.  8.  V ol.  II. 
pag.  197. 

2)  Anteit,  zur  Kenntn.  atler  chirurg.  Kranhh.  und  der  dabey  er~ 
ford.  Operat.  Th.  I.  p.  260. 

3)  Abhandl.  ub.  die  Kranhh.  d.  Nasenhohle  und  ihrer  Nebenhohlen. 
A.  d.  Fr.  v.  Chr.  Fr.  Dorner.  p.  85. 

4)  Observat,  sur  la  cure  des  polypes  ,  d  Par.  1771.  8.  p.  217. 

5)  Darstell.  blutiger  heilkund.  Operatianen.  Th.  I.  p.  387.  His 
viris  accedit  et  Sam.  Coopervs  ( Diction .  of  Surgery  p.  759.). 

6)  Anfangsgr .  der  JF undarzneyk .  Th.  I.  Cap.  21.  §.  578. 

7)  System  der  neuern  TFundarzncyk.  Th.  II.  §.  230. 

8)  Lehrbegr.  der  Wundarzneyk.  Th.  HI.  p.  309. 

9)  System  der  prakt.  Wundarzneyk.  B.  II.  p.  »136. 

illa  operatio  omnino  fieri  potest,  alios,  qui  numerum 
imminuerint,  eas  tantum  methodos  protulisse,  quae 
aut  nunc  maximopere  in  usu  sunt,  aut  ab  ipsis  prae 
reliquis  probantur. 

Caute  v  i  u  m , 

Cauterium  actuale  seu  ferrum  candens  ad  de- 
struendos  narium  polypos  ab  antiquissimis  medicis 
atque  chirurgis  in  usum  vocatum  est.  Cujus  quidem 
methodi  suasor  laudatur,  immerito  licet10),  primus 
Celsvs  (de  re  medica  libr.  VI.  c.  8.):  Illud  aliud 
genus  ( polyporum )  fere  quidem  ferro  curatur .  In  quo 
quidem  loco  sub  ferro  ferrum  candens  intelligendum 
esse,  ex  aliis  Celsi  locis  patet,  v.  c.  libr.  VI.  c.  18. 
2.  p.  396.  ed.  Kraus.  tubercula ,  quae  vel  medicamentis 
vel  ferro  aduruntur ,  b.  e.  cauterio  vel  potentiali  vel 
actuali  tractantur;  et  libr.  VII.  c.  3.  magno  malo  (h, 
e.  suppurationi  vehementi)  vix  sine  ferro  mederi  licet . 
Quam  quidem  polypis  narium  medendi  rationem  cum 
Pavlvs  Aegineta *  1 1)  non  nisi  malignis  adhiberi  jube¬ 
ret,  reliquos  autem  proprio  instrumento,  noXvncxov 
oncixhov  dicto,  resecaret,  videtur  Sabatierivs  omnino 
errare,  cum  hanc  polypos  narium  curandi  rationem, 
a  Celso  jamjam  propositam,  ad  Pavlvm  ,  aliquot  se¬ 
culis  recentiorem ,  tanquam  auctorem  referret  1 2). 

llatio ,  qua  cauterio  actuali  antiquiores  utebantur, 
ad  polypos  narium  destruendos,  erat  haec:  speculo 
naribus  dilatatis,  quod  recentiores  omittunt,  cannulam 
argenteam  aut  ferream ,  linteo  aqua  1 3)  frigidissima 


10)  Nam  m  Hippocratis  scriptis  (de  mori.  lib.  II.  p.  471  sq.  et  de 
adfect.  p.  517.)  jam  ferri  candentis,  tanquam  remedii  ad  na¬ 
num  polypos  tollendos  apti ,  mentio  injecta  est. 

11)  De  arte  medica  libr.  VI.  c.  25. 

12)  Th.  III.  p.  103.  vers.  gerrn.  Vol.  II.  p.  212.  ed.  secundae  pe¬ 
nitus  immutatae  et  maximopere  auctae.  Par.  1810. 

13)  Jo.  Fr.  Webervs,  d.  d.  polypo  narium  genuino.  Aliorf  1793, 
4.  p.  33.  hac  aqua  albumen  ovorum  dilui  jubet. 

madefacto  involutam,  in  nasi  cavitatem  introducebant 
ita,  ut  altera  illius  apertura  tangeret  polypum,  per 
alteram  autem  ferrum  candens ,  apice  rotundato  in¬ 
structum,  immitteretur.  Eschara  hoc  modo  producta 
atque  medicamentis  suppurantibus  sensim  soluta,  cau¬ 
terii  applicatio  repetebatur,  usque  dum  omnis  excre¬ 
scentia  penitus  absumta  esset.  Applicatio  lern  can¬ 
dentis  debet  per  brevissimum  tempus  14)  durare,  ne 
cannula  ferro,  quod  alii,  ut  Deschamfs  ad  rube¬ 

dinem,  alii,  ad  quos  Zangiys  L  c.  referen  us  est, 
ad  albedinem  excandefaciunt ,  nimium  fervefacta  nasi 
parietes  laedat  l6).  Ante  admotum  ferrum  debet  nasi 
cavitas  et  polypus  bene  siccari,  ne  humores  summo 
ferri  calore  in  vapores  resolvantur:  qua  re  gravia  in¬ 
commoda  produci  solent.  Richtervs  sumit  acum  tri¬ 
quetram,  quae  aliquot  pollices  longior  est  sua  vagina, 
paululum  ampliore ,  ne  acus  candefacta  vaginae  parie¬ 
tes,  quos  stringit,  nimium  fervidos  reddat  prius,  quam 
maxima  caloris  pars  a  polypo ,  quem  acus  transfixit, 
absumta  sit  17 ).  Haec  quidem  proportio  longitudinis 
acus  triquetrae  ad  vaginae  longitudinem  a  Richtero 
propterea  sic  finita  esse  videtur ,  ut  eo  profundius  fer¬ 
rum  in  polyposi  tumoris  massam  infigi  queat.  Nam 
quo  vehementior  inflammatio,  eamque  subsequens  sup¬ 
puratio  locum  habet ,  eo  citius  polypi  consumtio  pote¬ 
rit  sperari  1 8 ).  Si  hac  cauterii  actualis  applicatione 
saepius  opus  fuerit,  repetitio  illius  tunc  demum  insti¬ 
tuenda  erit ,  quando  symptomatum ,  ab  antecedente 
ejusdem  remedii  usu  excitatorum,  vehementia  aptis 
remediis  imminuta  est  1 9). 


14)  Zangivs  l.  c.  p.  424.  Tres  horae  termillesimas  et  sexcente¬ 
simas  partes  praescribit. 

15)  I-.  c.  p.  92. 

16)  Chopartvs  atque  Desavltvs  l.  c.  p.  261. 

17)  L.  c.  §.  605. 

18)  Zangiys  /.  c.  p.  421. 

19)  Deschamps  l.  c,  p.  92. 

Indicatur  haec  exstirpandi  polypum  ratio,  quando 
hic  latae  basi  insistit  atque  venis  varicosis  obsitus 
est 2  °)  ;  quando  haud  temere  metuendum ,  ne  polypo¬ 
sus  tumor  malignam  contineat  naturam  2  *)  ;  quando 
polypus  vel  a  levissimo  contactu  sanguinem  fundit, 
atque  a  praegressis  haemorrhagiis  vires  aegroti  ad¬ 
modum  exhaustae  sunt22);  quando  polypus  neque 
motu  rotatorio  evelli,  neque  ligatura  aut  etiam  ex¬ 
cisione  exstirpari  potest,  h.  e.  quando  polypus  aut  ad 
tantam  magnitudinem  increvit ,  ut  omnem  nasi  cavi¬ 
tatem  arctissime  obturet ,  aut  ligamentosa  structura, 
aut  tanta  duritie  insignis  est,  ut  secantibus  instrumen¬ 
tis  resistat.  Contra  ea  res,  indicantibus  allatis  oppo¬ 
sitae  ,  impediunt ,  quominus  hac  polypos  narium  cau¬ 
terio  actuali  tollendi  ratione  uti  possimus.  Dein  etiam 
ad  causam  polyporum  respiciendum  est.  Haec  enim 
si  mere  localis  haud  fuerit,  v.  c.  ictus  in  nasum,  hae¬ 
morrhagia  narium  nimis  subito  suppressa  etc. ,  sed  in 
dyscrasia  humorum,  v.  c.  venerea,  quaerenda,  ignis 
admotio  magis  nocebit,  quam  proderit23).  Praeterea 
quoque  ab  inepta  ferrum  candens  adhibendi  ratione 
alia  incommoda  oriri  solent:  quo  referendi  sunt  dolo¬ 
res  capitis  vehementissimi ,  inflammationes  graviores, 
suppuratio  ingens ,  nec  non  caries  ossium  nasi 2  4). 
Denique  et  hoc  reprehendi  jure  potest  in  cauterii  ad 
tollendos  narium  polypos  usu ,  quod  eo  ipso  tempore, 
quo  eschara,  prima  ferri  candentis  applicatione  pro¬ 
ducta  ,  suppuratione  separatur ,  plus  succrescat  iterum, 
quam  demebatur25). 


20)  Chopart  et  Desaylt  l.  c,  p.  261. 

21)  Pavlvs  Aegineta  l.  c. 

22)  Richter.  Th.  I.  §.  603.  Callisen  l.  c.  II.  §.  239.  Zang 
L  c.  p.  422.  Fritzivs  in  Loderi  diario  Yol.  II.  p.  24.  duo¬ 
decies  intra  quatuor  mensium  spatium  cauterio  actuali  usus  est, 
prius  quam  fine  optato  potiretur. 

23)  Zang  l.  c.  p.  423. 

24)  Levretvs  libi',  cit.  p.  221.  Sabatier  l.  laud .  p.  213. 

25)  Richter  observ .  chirurg.  fasc.  II.  p.  131. 

Verum  enim  vero  haec  incommoda  non  sola  fue¬ 
runt  in  causa,  cur  haec  operandi  methodus  a  recen- 
tioribus  rejecta  fuerit.  Sed  inefficientia  ejusdem  ,  sae¬ 
pius  perspecta,  multum  contulit  ad  ejus  antiquationem. 
Cujus  quidem  rei  quamquam  Sabatierivs  exemplum 
observavit ,  tamen  alii ,  inter  quos  praecipue  Richte- 
rym  atque  Callisenivm  numero ,  eam  felicissimum 
successum  habuisse  testantur.  Horum  iile  cauterium 
actuale  polypo ,  qui  nulla  alia  ratione  tolli  poterat, 
ita  admovit ,  ut  totum  tumorem  semel  et  simul  adfice- 
ret ,  inflammaret  et  in  pus  converteret.  Acum  igitur 
ignitam ,  qualis  ad  perforandam  tunicam  testiculi  va¬ 
ginalem,  hydrocele  adfectam,  adhiberi  solet,  ad  duo¬ 
rum  pollicum  longitudinem  in  ipsum  polypum  pro¬ 
trusit.  Aegrotus  de  insigni  capitis  dolore  cum  febri¬ 
cula  conquestus  est.  Quotidie  in  narium  cavitatem 
injectus  est  liquor  emolliens ,  et  quamdiu  duraret  do¬ 
lor  cum  febre ,  lenia  temperantia  remedia  exhibita 
fuerunt.  Ingenti  puris  e  naribus  profluvio  sensim  im¬ 
minuta  est  polypi  moles ,  ita ,  ut  aegrotus  per  nares 
spiritum  libere  ducere  posset.  Dolendum  est ,  Rich- 
tervm  de  hujus  curationis  exitu  certiorem  factum 
haud  fuisse26).  Callisenivs  2  7)  autem  vidit  polypum 
narium,  qui  neque  ob  maxime  debilitatas  aegroti  vires 
ligari,  neque  ob  haemorrhagiae  metum  evelli  poterat, 
cauterisatione  penitus  destructum  atque  aegrotum  per¬ 
fecte  sanatum. 

Cum  ignis  adplicatio  aegrotos  paululum  timidio¬ 
res  valde  terrere  soleat ,  ad  cauteriorum  potentialium 
usum  confugerunt  chirurgi.  Quam  medendi  rationem 
jam  antiquissimi  chirurgi ,  quorum ,  mentionem  fecit 
Exp.  Cvrt  Sprengelivs,  de  cujus  amicitia  laetor*8), 


26)  Vid.  Ej.  observat.  cTiirurg.  I.  c. 

27)  Libro  cit.  Th.  II.  §.  239. 

28)  Chirurgus  exercitus  Borussici ,  Debrvck  ,  in  Mvrsinistae  dia¬ 
rio  chirurg.  Vol.  I.  p.  376  sq.  varia  narrat  exempla,  quae  hujus 


adhibuere ;  recentiores  autem  magis  perfecere.  Inter 
iiaec  medicamenta,  quae  nunc  in  usu  esse  solent,  sunt 
alia  mitiora,  alia  potentiora.  Ad  illa  pertinent  alu¬ 
men  ustum,  vitriolum  album29)  et  quae  sunt  reliqua, 
aut  sola ,  aut  meile  unguentoque  digestivo  subacta. 
Fortiora  corrosiva  sunt  lapis  infernalis,  solutio  mercu¬ 
rii  in  acido  nitrico  mercurius  sublimatus  corrosivus, 
vitrioli  spiritus  et  inprimis  butyrum  antimonii.  Hoc 
quidem  ultimum  remedium  nunc  quidem,  omnium  fre¬ 
quentissime  adhibetur ,  monente  de  la  Faye  in  notis 
ad  Dionis  cours  (V operat,  de  chirurg .  ed.  IV.  p.  579  sq. 
Levretvs  quoque  valde  commendat  aquam  vegeto- 
mmeralem  Ooulardi  l.  c.  p.  219 ,  quae  tamen  magis 
ad  exsiccantia ,  quam  ad  rodentia  medicamenta  perti¬ 
nere  mihi  videtur.  .Equidem  ad  polypum  mucosum, 
e  Schneiderianae  tunicae  relaxatione  ortum,  tollen¬ 
dum  eam  adhiberem. 

Applicandi  ratio  varia  a  variis  chirurgis  indicata 
est.  Alii  enim  ope  penicilli ,  alii  ope  pulvilli  oblongi 
e  linteo  carpto  ( bourdonnet )  medicamentum  corrosivum 
polypo  admovent.  Alii  metuentes,  ne  tactae  narium 
partes  integrae  aut  dolorem  excitent  vehementissimum, 
aut  inflammationem ,  concludunt  rodentem  medicinam 
intra  tubulum ,  e  calamo  scriptorio  omnium  optime 
paratum;  quam  quidem  regulam  Adolph.  Fr.  Loeff- 
lervs  )  maximi  momenti  esse  adserit.  Richtervs 
autem,  ut  remedii  vim  celeriorem  reddat,  in  polypum 
infigit  acum  triquetram,  atque  vulneri,  hac  ratione 
inflicto,  inserit  turundam,  medicamento  corrosivo  im¬ 
butam.  Post  immissum  hocce  medicamentum  in  nares 
aut  attrahi  volunt  aquam  sive  lac  tepidum,  aut  injici 
decocta  emollientia  atque  detergentia ,  ut  remedium 


medicamenti  efficaciam  contra  narium  polypos  satis  probant.  Cui 
quidem  adsentitur  et  Mvksinna  ipse  p.  379. 

29)  Geschichte  der  wichtigsten  chirurg.  Operationen.  Hali.  1805.  8. 
p.  138  sq. 

30)  Vid,  Ej.  Beytrdge  z.  Arzneyw.  und  Wundarzn.  B.  I.  p.  119. 

denuo  eluatur  ,  nec  partes  integras  attingere  queat. 
At  vero  hoc  modo  istam  curationem  in  longinquum 
trahi  constat31).  Nam  corrosiva  medicina,  quae  quo 
magis  condensata  est ,  eo  majorem  efficientiam  habet, 
istis  injectionibus  diluitur ,  et  inflammatio  excitata  et 
ad  curationem  perficiendam  summopere  necessaria, 
emollientibus  fluidis ,  in  nares  attractis ,  valde  immi¬ 
nuitur.  Vtroque  autem  efficitur,  ut  polypi  destructio 
admodum  lente  progrediatur ,  et  frequentius  cauterio 
potentiali  utendum  sit.  Inter  incommoda  igitur ,  qui¬ 
bus  haec  polyporum  destruendorum  ratio  premitur, 
recte  relatum  est  hoc ,  quod  polypi  sic  tractati  saepe 
tantumdem  resumant,  quantum  ipsis  medicina  leniter 
rodente  detractum  fuerit.  Id  quod  etiam  in  cauterio 
actuali  adhibito  accidere  paulo  ante  monuimus.  Dein 
etiam  vis  atque  efficientia  medicamenti  corrosivi  hisce 
injectionibus  latius  diffunditur ,  quam  opus  est ,  et 
haud  temere  metuendum,  ne  integrae  narium  partes 
vehementi  inflammatione  corripiantur.  Loefflervs 
ter  butyro  antimonii  feliciter  usus ,  haud  vidit  ejus 
efficientiam  usque  ad  sanas  narium  partes  propagatam, 
nisi  chirurgi  id  culpa  fuerit  factum.  Minime  autem 
putandum  est,  omnem  omnino  polypi  substantiam  de¬ 
bere  suppuratione,  a  remediorum  corrosivorum  usu 
citata ,  consumi.  Nam  sufficit  jam ,  magnam  polypi 
partem  hoc  modo  destructam  esse,  reliqua  promptiore 
curatione  aut  ligatura  aut  evulsione  tolli  potest. 


31)  Chopartys  atque  Desayltvs  7.  c.  p.  261.  contendunt,  talem 
curationem  interdum  per  plures  annos  durare  posse. 

XXXI. 

DIJYDICATIONIS  NONNYLLARYM ,  QYIRYS 
POLYPI  NAR1YM  EXSTIRPARI  SOLENT, 

METHODORYM. 

P  A  R  T.  II. 


Programmate  hoc  panegjris  medica  d.  xiv.  mens.  Noveinbr. 
A.  cioiocccxv  indicebatur,  qua  Joa.  Erasm.  Zimmer- 
mannys  ,  Praga  -  Yarsoviensis,  medicinae  et  chirurgiae 
Licentiatus  erat  renuntiandus. 


Quam  nuper  inchoatam  reliqui  disputationem  de  varia 
ratione ,  polypos  narium  manu  tractandi ,  eam  nunc 
nisi  absolvere,  certe  profligare  animus  est.  Cum  au¬ 
tem  nuper  ostenderem  cauterii  utriusque  hac  in  re 
vim  atque  efficientiam ,  regulasque  adderem ,  quibus 
tam  potentis  remedii  usus  regendus  sit,  nunc  eodem 
modo  docere  conabor,  quando  et  quibus  instrumentis 
narium  polypos  praestet  ligare. 

Haec  autem  exstirpandorum  polyporum  ratio  cum 
jam  Hippocrati  a)  in  usu  fuisse  dicatur,  merito  inter 
antiquissimas  referenda  est.  Yerba  autem  Hippocratis: 
i£cuQ66Tcu  di  Pqo%<j)  diekxojusvog  ig  to  ot6(xcc  ix  zijg  Qtvog’ 
oi  di  xcd  cfj(xQ[AUX0t(Jtv  ixarjnovrat ,  b.  e.  eximitur  autem 
( polypus  )  funiculo  e  naribus  in  oris  cavitatem  tractus : 
alii  et  rodentibus  medicamentis  destruuntur >  ostendunt 
luculentissime,  illam,  quam  proposuit,  ligaturam  longe 
differre  ab  ea  recentiorum.  Etenim  apparet ,  Coum 


1)  De  affection.  §.  6.  p.  164.  Vol.  D.  edit.  Linden. 

senem  ligatura  tantum  usum  esse  eodem  consilio  ,  quo 
serioris  aevi  chirurgi  uncis  ferramentis,  ut  polypum 
apprehensum  facilius  extrahere  possent.  Sunt  igitur, 
qui  Gabr.  Fallopiam  ,  celebrem  seculi  X.VTmi  medi¬ 
cum  ac  chirurgum ,  putent  inventorem  fuisse  ligando¬ 
rum  polyporum  rationis  ejus ,  qua  et  hodie  uti  sole¬ 
mus.  Inter  hos  viros  eruditos  nuper  fuit  Bern.  Gottl. 
Sckregervs  2),  qui  contra  Sabatie rivm,  inventi  hujus 
honorem  Glandorpio  3)  vindicare  conantem,  adfirma- 
vit ,  chirurgiam  non  huic  Glandorpio  ,  sed  potius 
Fallopiae  debere  illam  artis  perfectionem.  Quodsi 
mihi  inter  utriunque ,  Sabatierivm  puta  et  Schrege- 
ryjvi  ,  arbitri  partes  agendae  forent ,  magis  Sabatie- 
rio,  quam  Schregero  accederem,  quoniam  loca  Glan- 
borpii  atque  Fallopiae,  quae  huc  pertinent,  invicem 
collata,  hanc  mihi  sententiam  extorquent.  Fallopia4) 
enim  haec  habet:  ,, Ego  autem  fistulam  argenteam 
accipio ,  nec  nimis  latam  >  nec  nimis  angustam  ,  dem 
filum  aeneum  vel  cJialybeum  satis  crassum ,  vel  ferreum , 
e  quo  arpicorda  constituuntur ,  et  ipsum  duplicatum  pono 
in  f  stulam  illam ,  ita ,  ut  ex  illo  filo  in  altero  capite 
fistulae  fiat  ansa ,  qua  in  nares  imposita  polypum  arri - 
pio.  Cum  autem  ingressus  est  polypus  in  ansam ,  impello 
fistulam  ad  radicem  polypi  et  caput  fili  aenei ,  in  parte 
fistulae  inferiore  existens ,  traho  et  sic  radices  polypi 
stringo  et  extraho ,  quia  ab  illo  filo  et  ansa  secatur 
radix  polypi ,  quia  mollis  est  substantia .  u  Apparet  igi¬ 
tur  totum  apparatum  Fallopianum  duplicem  habuisse 
finem ,  partinf  filum  aeneum ,  quantum  fieri  poterat, 
radici  polypi  proxime  admovendi ,  partim  hanc  ipsam 
radicem  filo  duriore  discindendi.  Prius  ut  conseque¬ 
retur  Fallopia,  usus  est  tubulo  argenteo,  qui  ansam 
fili  metallici ,  polypi  circumferentiae  circumjectam, 


2)  Grundriss  d.  chirurg.  Operat.  Sfiirth  1806.  8.  p.  259. 

3)  De  polypo  tractat.  Brem .  1621.  4.  c.  15.  p.  43  ff. 

4)  Oper.  to.  II.  p.  298. 

I.  25 

continebat ,  et  ad  latos  polypi  in  nasi  cavitate  snrsnm 
trudebatur ,  usque  dum  polyposi  tumoris  radicem  atti¬ 
gisset.  Jam  tubulo  firmato ,  ansam  fiii  metallici  forti¬ 
ter  attrahebat,  quo  effecit,  ut  radix,  quippe  mollioris 
substantiae*  discinderetur.  Immissio  tubuli  et  discissio 
radicis  ope  fili  metallici  uno  eodemque  tempore  effici¬ 
tur:  ideoque  haec  a  Fallopia  proposita  encheiresis  a 
ligatura ,  qualis  a  Glandorpio  descripta  est ,  multum 
differt.  Haec  enim  per  filum ,  radici  polypi  circum¬ 
jectum  ,  hanc  sensim  sensimque  constringit  ita,  ut  vita 
vegetativa  polypi  supprimatur.  Color  igitur  excrescen¬ 
dae  polyposae  mutatur,  sensim  nigrior  redditus;  calor 
perit  tandemque  emortuus  quasi  polypus  aut  sine  omni 
sanguinis  profusione  aut  cum  exigua  decidit.  Yerba, 
quibus  operationem  Glandorpiys  describit,  haec  p.  60. 
/.  c.  sunt ;  ,,  Instrumentum  fabrico ,  quocum  radicem 

circumcirca  ligavi»  Hamulum  scilicet  incurvo  cuspide, 
pomulo  oculato ,  per  quem  filum  sericum  inceratum  trans - 
egi,  firmiterque  injecto  nodo  intortoque  filo  cum  duobus 
aliis  specillis  circumligavi  septima  Julii ,  interdumqne  ali¬ 
quid  butyri  adhibui,  alternisque  diebus  constrinxi ,  decimo 
sexto  ejusdem  mensis ,  cum  filum  arctius  contraherem, 
excidit  polypus ,  et  vix  cochlearia  duo  sanguinis  cjjluxerej* 
Dum  igitur  Glandorpio  ,  cum  solo  Fallopia  compa¬ 
rato,  victoris  palmam  tribuo,  minime  in  ca  versor 
sententia,  ut  illum  ligandorum  polyporum  rationem 
eam,  quae  adhuc  in  usu  est,  excogitasse  putem.  Hic 
enim  honor  antiquiori  chirurgo ,  Jo.  Vigoni,  qui  ante 
Fallopiae  tempora  floruit,  tribuendus  est,  uti  e  loco 
ejusdem  luculentissime  apparet.  Usus  equidem  sum 
Italica  libri  :  Practica  in  arte  chirurg .  copiosa  libr.  IX. 
Rom .  1513,  versione ,  a  M.  Ptr.  Rostinio  facta: 
Prattica  utilissima  e  necessaria  di  chirurgia  dello  Giov. 
di  Yigo  etc.  Jen»  1558.  4.  ubi  libro  II.  p.  71.  haec 
leguntur :  perche  fatta  la  stirpazione  con  le  tenaglie  o 
con  qualche  stromento  tagliente ,  o  con  ligar  il  filo  per 
consumar  la  radice  sua . 


387 


Eandem  fere  ligandi  polypi  rationem  secutus  est 
Heisterys  ,  cui  et  exterae  nationes  hactenus 
summi  chirurgi  honorem  ac  titulum  merito  tribuunt, 
in  femina  nobili,  septuaginta  annos  nata.  Peculiare 
in  hunc  finem  instrumentum  excogitavit,  cujus  auxilio 
filum  sericum  duplex  idque  satis  firmum  radici  polypi 
admovit,  atque  duplici  nodo  firmavit.  Altero  die  ean¬ 
dem  ligaturam,  sed  paulo  fortius,  repetiit,  tandemque 
tertio  die  omnium  fortissime.  Quarto  die  cum  poly¬ 
pum  nigro  colore  atque  durum  deprehenderet ,  pro¬ 
pendentia  naribus  fila  paululum  vellicabat.  Quo  facto 
polypus ,  radice  solutus  sua ,  sine  ullo  doloris  sensu 
ac  sanguinis  profusione  protrahebatur.  Becte  autem 
monuit  Levretvs  Z.  c.  p.  233.  instrumentum  Heisteri 
tunc  tantum  aliqua  esse  utilitate,  cum  polypus  in  na¬ 
rium  introitu  ex  alterutro  pariete  propullulaverit. 

Nimis  longum  foret,  omnes  ad  polyporum  ligatu¬ 
ram  excogitatas  methodos,  quae  fere  non  nisi  instru¬ 
mentorum  diversa  forma  ac  materia  differunt,  fusius 
describere.  Quare  auctores  tantum  istarum  methodo¬ 
rum  Dionisivm,  ejusque  commentatorem  de  la  Fate, 
JvNCKERVM  ,  GoRTERVM,  LeCATIVM,  DeSAVLTVM,  EcK- 
holdtvm  ,  BiCHATVMque  nominabo ,  atque  in  via  ac 
ratione ,  qua  Levretvs  narium  polypos  ligari  jussit, 
curatius  exponenda  morabor.  Is  autem  duplici  cylin¬ 
dro  argenteo ,  unum  corpus  efficiente ,  utebatur  ab 
initio ,  eoque  inclusit  filum ,  cujus  ansa  polypi  radi¬ 
cem  comprehendere  debebat.  Sed  cum  videret,  cylin¬ 
drorum  molem  ita  augeri ,  ut  difficulter  in  narium 
cavitatem  introduci  posset,  polypi  magnitudine  jam 
valde  coarctatam,  duplici  cylindro  unum  eumque  sim¬ 
plicem  substituit ,  qui  septo  distinctus  atque  divisus 
erat.  Iconibus  exprimendas  curavit  Jos.  Bellivs  va¬ 
rias  formas,  quas  cylindrus  Levretianus  accepit.  Le¬ 
vretvs  ipse  in  supplemento ,  quod  suis  de  polyporum 


5)  Imtiiut.  chirurgie,  T.  11.  p.  615. 

curatione  observationibus  (a  Paris  17 71.  8.)  subjunxit, 
commoda  enarravit,  quibus  simplex  cylindrus  duplici 
praestaret. 

Aegrotus  in  sedili  collocetur ,  paululum  altiore, 
ne  chirurgus ,  operationem  suscepturus  ,  impediatur ; 
sella  debet  instructa  esse  lulcro  dorsali,  capitis  altitu¬ 
dinem  superante ,  ut  caput  aegroti  a  chirurgi  ministro 
eo  melius  firmari  possit.  Situm  porro  habeat  aegro¬ 
tus  talem ,  ut  lucis  radii  non  ex  adverso ,  sed  oblique 
incidant.  Hunc  infimae  polypi  parti,  quae  libere  pro¬ 
pendet  ,  admovetur  fili ,  cannula  seu  cylindro  inclusi, 
ansa ,  quae  partim  hoc  ipso  cylindro ,  partim  specillo 
bifurcato ,  ad  latus  polypi  oppositum  in  nares  intro¬ 
ducto  ,  sursum  ad  radicem  usque  promovetur.  Fi¬ 
lum  debet  longitudine  esse  unius  saltem  pedis,  et 
extremitate  altera  circumvolvi  circulorum  alterutri^ 
qui  in  cylindri  fine  ansarum  instar  adglutinati  sunt, 
jam  altera  fili  extremitas  paululum  attrahitur,  ut  ra¬ 
dicem  polypi  constringat  quidem ,  minime  autem  dis- 
secet,  similique  modo  cum  priore  firmatur.  Quovis 
die  filum  fortius  constringitur,  usque  dum  polypus 
quasi  emortuus  decidat.  Si  polypus  altius  in  nasi  ca¬ 
vitate  reconditus  latet ,  quam  ut  facile  conspici  possit, 
Levretvs  aliam  init  rationem,  qua  ligaturam  polypo 
inferat.  Scilicet  ansam  narium  aperturae  oblatam, 
manu  altera  ibi  firmat,  altera  forcipem,  quali  ad  po¬ 
lypum  evellendum  utimur ,  per  ansam  in  narium  ca¬ 
vitatem  introducit,  atque  arreptum  polypum  firmiter 
retinet.  Hanc  forcipem  chirurgus  committit  ministro 
secundo ,  qui  lateri  aegroti  adstat ,  et  omnem  curam 
adhibere  debet,  ut  prehensum  polypum  versus  se  pau¬ 
lisper  trahat  semperque  servet  eum  forcipis  situm, 
quem  chirurgus  imperaverit.  Si  sinistra  manu  cylin¬ 
drum  continuerit  chirurgus ,  duobus  aut  tribus  manus 
dextrae  digitis  prehendet  idem  extremitatem  ligaturae 
liberam ,  eamque  inter  nasi  septum  atque  polypum 
sensim  sursum  trudet ,  caute  circumspiciens ,  ne  quod 

impedimentum  ansam  alicubi  remoretur.  Quando  au» 
tem  haec  usque  ad  radicem  polypi  pervenit,  libera  fili 
extremitas  attrahenda  est ,  ut  ansa  minor  evadat ,  et 
torsione  cylindri  instituta ,  pedunculum  tumoris  poly¬ 
posi  constringere  possit.  Antea  autem ,  quam  ansa 
eo  pervenit,  quo  ad  ligaturam  rite  elnciendam  collo¬ 
cari  debet,  cylindrus  argenteus  in  narium  cavitatem 
introduci  haud  debet.  Haec  cylindri  introductio  au¬ 
tem  suspensa  manu  instituenda  atque  continuanda  est, 
donec  instrumentum  haud  amplius  poterit  promoveri. 
Torsio  fili  caute  suscipienda  est,  et  instrumentum  post 
quamlibet  rotationem  sibi  paulisper  reliquendum.  Nam 
si  tunc  cylindrus  resilit  aut  retorquetur,  torsionem 
fortius,  quam  fieri  convenit,  institutam  esse  intelligi- 
mus.  Nunc  partim  chirurgi  minister  forcipem,  qua 
hactenus  polypum  comprehenderat,  partim  ipse  chirur¬ 
gus,  solutis  ligaturae  extremitatibus  ab  ansa  cylindri 
utraque,  cylindrum  argenteum  e  naribus  eximit.  Fili 
ad  ligaturam  adhibiti,  extrema  explicata  firmantur  ad 
galerum  nocturnum,  aut  ad  peculiare  vinculum,  capiti 
injectum,  hancque  ob  causam  filorum  longitudo  talis 
esse  debet,  qualis  paulo  ante  descripta  est. 

XXXII. 

DIJYDICATION1S  NONNYLLARYM  ,  QYIBYS 
POLYPI  NARIYM  EXTIRPARI  SOLENT 

METHODORYM. 

P  A  R  T.  III. 


Programma  hoc  evulgatum  est  d.  xxiv.  mens.  Maii  A. 
cididcccxvi  cum  medicinae  ac  chirurgiae  Licentiati  ti¬ 
tulus  et  honor  in  Ferd.  Lvd.  Kirschnervm  ,  Moriz- 
burgo  -  Saxonem ,  esset  conferendus. 


Cum  superiore  anno  a  me  panegyris  medica  indicenda 
esset,  tribuendis  Joanni  Erasmo  Zimmermanno,  Yar- 
soviensi,  summis  in  medicina  ac  chirurgia  honoribus 
dicata ,  exposui  de  altera  methodo ,  narium  polypos 
manu  medendi ,  atque  substiti  in  describenda  via 
ac  ratione,  qua  Levretvs  in  hisce  polypis  ligandis 
usus  est. 

Quae  quidem  polyporum  ligandorum  ratio  quam¬ 
quam  a  plurimis  chirurgis  summopere  laudata,  et,  ubi 
res  ferebat ,  in  usum  vocata  est ,  tamen  invenit  repre¬ 
hensorem ,  Natal.  Jos.  Palvccivm,  Florentinum,  qui 
Yindobonae  artem  fecit.  Is  enim  putabat ,  illorum 
polypi  narium  tollendi  subsidiorum ,  a  Levreto  exco¬ 
gitatorum  ,  usum  saepe  numero  propterea  plus  negotii 
atque  incommodi  facessere,  quam  utilitatis,  quod  raro 
admodum  proportio  illa  atque  capacitas  narium  subsi¬ 
stat,  sine  qua  illorum  usui  atque  applicationi  nullatenus 
locus  est.  Quod  cum  aliquoties  sibi  acciderit,  aliam  ra¬ 
tionem  ligandorum  polyporum  nasi  excogitavit  Palvc- 
civs  ,  ab  illis  incommodis  liberam.  Descripsit  autem 


391 


eam  his  verbis '):  „Tum  acceptam  volsellam,  pro 
extractione  polypi  adhiberi  solitam,  clausam  per  spa¬ 
tium  ansulae ,  ex  argenteo  filo  duplicato  factae ,  tra¬ 
jeci,  postea  modice  diduxi,  polypo  dem  alte  prehenso 
atque  constricto  ligavi  insimul  annulos  volsellae.  Su¬ 
perstes  vero  ab  hac  ligatura  filum,  inter  la  ia  tps 
susceperam.  Sine  manuum  auxilio  volsellam  ita  sus¬ 
pensam  continui.  Tum  ansulam  secundum  volsellae 
seu  forcipis  longitudinem  eo  direxi,  ut  ad  radicem 
polypi  deveniret.  Quo  eam  pervenisse  cum  resisten¬ 
tiae  indicio  animadverterem,  tum  extremitatibus  ansu¬ 
lae  una  susceptis ,  altera  vero  manu  cannulam  aitms 
demittendo  sic  sensim  imminuebatur  ansulae  spatium, 
adeoque  arctiori  ligatura  constringebatur  polypus :  ubi 
satis  tunc  intortis  ansulae  extremitatibus  eo  usque 
firmabatur  ligatura,  ut  ne  hilum  relaxaretur.  Remota 
hinc  volsella,  ejusque  loco  filamenta  circa  circum  can¬ 
nulam  inducta ,  ne  aliqua  molestia  ob  ejus  duritiem 
partes  adficerentur ,  emplastro  diapalmae ,  forammulis 
instructo ,  applicato ,  inductaque  desuper  lascia  idonea 
aeerum  dimisi.  “  Vix  quadraginta  ab  operatione  ho¬ 
ris  elapsis  polypus  sub  somno  sine  ulla  haemorrhagia 

decidit. 

Ona  icitur  in  re  differunt  hae  duae  polypum  na- 
rfJXi  .««Mi!  Scilicet  e.c«c.  vid,.,..- 
solam  priorem  Levueti  methodum  respexisse,  qua 
duplici  canali,' sibi  invicem  ferruminando  apposito, 
ansam  radici  polypi  admovere  studebat,  non  autem 
serius  excogitatam ,  qua  graciliori  tubo ,  cupis  cavitas 
dissepimento  divisa  erat,  filum,  quod  ansam  foruiaba  , 
duplex  includebat.  Deiu  autem  Palvccii  apparatus  , 
simplicior  est  Levretiano ,  ad  quem  specillum  quoque 
bifurcatum  pertinebat.  Porro  et  ratione  materiei,  « 
qua  filum  erat  confectum,  utraque  methodus  a  se  m- 


j)  Ratio  facit,  atque  tuta  ,  narium  polqpos  curandi.  Vmdob.  1760 

8,  p.  56. 

vicem  recedere  videtur*  Palvccivs  quidem  argenteo, 
Levretvs  ant  lineo  aut  serico  filo,  eoque  cerato, 
usus  est*  In  qua  quidem  re  Palvccivs  Iianc  opera¬ 
tionem  perfecisse  putandus  est,  id,  quod  et  Sam. 
Coopervs  2)  concedere  videtur,  cum  filum  argenteum 
propter  ipsius  elasticitatem  faciliori  negotio  applicari 
posse  polypi  radici  adseveret.  Denique  et  forceps,  qua 
polypus  apprehenditur ,  aliter  constructa  est ,  quam 
Levretiana.  In  manubriis  enim  cocMea  conspicitur, 
cujus  ope  polypus  prehensus  firmiter  contineri  potest. 
Hoc  artificio  in  usum  vocato ,  Palvccivs  haud  eget 
duplici  ministro ,  et  instrumenti  directionem  semper 
in  sua  habet  potestate. 

Nondum  autem  derelinquere  Palvccivm  possum. 
Memini  enim  me  legere3 4),  ipsum  Levreto  honorem 
hujus  methodi  prius  inventae  eripere  conatum  esse. 
Id  autem,  dum  libellum  Palvccii  diligenter  perlege¬ 
rem  ,  factum  esse  haud  deprehendi.  Hoc  unum  in 
praelatione  tantum  monet ,  nonum  annum  labi ,  ex 
quo  suam  narium  polypos  ligandi  methodum  adhibue¬ 
rit.  Cujus  quidem  rei  testes  duos  Franco  -  Gallos, 
Gillotvm,  medicum,  et  Livernetvm,  chirurgum,  ad¬ 
duxit,  qui  aegros  ab  ipso  sua  methodo  a  polypis  na¬ 
rium  sanatos ,  inviserint.  Cum  autem  Palvccii  com¬ 
mentatio  prodierit  anno  cisiscclxiii  ,  novem  hinc  an¬ 
nis  subductis ,  anno  cioioccliv  operationem  istain  pri¬ 
mum  ab  ipso  institutam  esse  constat.  Jam  in  Le¬ 
vreto  J)  observatio  legitur,  qua  mense  Julio  anni 
ciciaccxmi  polypus  narium  ligaturae  methodo,  ab  ipso 
excogitata,  felicissime  sanatus  est.  Luculentissime  inde 
apparet,  Palvccivm  de  inventi  honore  minime  cum 
Levreto  certare  nec  voluisse,  nec  potuisse. 


2)  The  first  lines  of  the  pracllce  of  surgery.  With  copper  piate* 
The  III.  ed.  Lond.  1813.  8.  p.  124. 

3)  Schkegek’*  Grrundriss.  p.  260. 

4)  Ltbr.  cit.  p.  250. 

Boyerivs  ,  qui  nunc  inter  Parisinos  chirurgos  ma¬ 
xima  laude  floret,  Georgio  Wirdenbtrgio  5)  nar¬ 
rante,  in  ligandis  polypis  narium  ,  inprimis  iis , 
qui  paulo  profundius  in  faucium  cavitatem  promine¬ 
bant,  hac  utebatur  ratione.  Bellocquii  instrumentum, 
ad  haemorrbagias  nasi  sistendas  aptum ,  ita  in  nasum 
introduxit ,  ut  in  faucibus  iterum  apice  suo  in  con¬ 
spectum  veniret.  Firmato  tunc  instrumento,  globu¬ 
lum,  quo  ejus  apertura  superior  tanquam  operculo  oc¬ 
cludi  solet,  una  cum  metallico  elastico  Mo,  cui  glo¬ 
bulus  junctus  est,  per  oris  aperturam  protraxit ,  et 
alligato  ipsi  filo,  quo  polypus  constringendus  est,  in¬ 
strumentum  e  naribus  exemit.  Quo  facto  per  easdem 
nares,  quae  antea  instrumento  aditum  ad  fauces  con¬ 
cesserant  ,  illud  denuo ,  ad  latus  polypi  oppositum  us¬ 
que  ad  faucium  cavum  demittere  studebat.  Repetitur 
nunc  tota  encbeiresis ,  paulo  ante  descripta  ,  atque  sic 
altera  fili  extremitas  per  nares,  retracto  instrumento, 
educitur.  Denique  utraque  fili,  polypi  radicem  cin¬ 
gentis,  extremitas  cylindraceo  canali  includitur,  atque 
solito  more  polypi  constrictio  perficitur.  Quae  quidem 
ligandi  polypi  ratio  peculiare  nihil  habere,  sed  hoc 
unum  probare  videtur,  chirurgum,  artis  suae  probe 
gnarum,  etiam  instrumentorum  apparatu  minus  idoneo 

finem  propositum  recte  assequi  posse. 

Jam  liceat  cum  in  commoda ,  tum  in  incommoda, 
cum  hac  narium  polypos  exstirpandi  ratione  conjuncta, 
inquirere ,  atque  quaenam  ipsorum  graviora  sint ,  di¬ 
judicare.  Commendatur  autem  ligatura  polyporum 
nasi  inprimis  duabus  rebus ,  doloris  minus  vehementis 
sensu  et  haemorrhagiae,  quae  evulsionis  solet  esse 
nisi  perpetuum ,  certe  frequentissimum  symptoma ,  ab¬ 
sentia.  Quamquam  autem,  quod  dolorem  attinet,  ne¬ 
gari  nequit,  cauterii  actualis  applicationem  aeque  ac 


5)  Briefe  cines  Arztes 

Bd.  II.  p.  524. 


—  zunuchst  fur  Acrzfe  und  Statistiker. 

evulsionem,  saepe  dirissimos  efficere  dolores,  qui  in¬ 
terdum  vehementia  sua  eo  procedunt,  ut  ipsi  nervi 
inde  convellantur,  tamen  minime  in  ea  versari  debe¬ 
mus  opinione ,  ut  adseveremus ,  ligaturam  nunquam 
doloribus  esse  stipatam.  Si  enim  polypus  vel  liga- 
mentosae  vel  carneae  substantiae  ligatura  exstirpari 
debet,  aut  si  aegrotus  admodum  sensibilis  est,  ab  ista 
operationis  methodo  solent  adeo  vehementes  interdum 
oriri  dolores ,  ut  ansa ,  polypi  radicem  constringens, 
denuo  solvi  debeat.  Quale  exemplum  retulit  Uoeffle- 
rvs  6)  de  polypo  intestini  recti,  quem  cum  ligatura 
auferre  ob  ingentem  dolorum  vim  haud  posset,  cau¬ 
terio  potentiali  destruxit.  Cum  intestinum  rectum 
eadem  membrana  mucosa,  quae  narium  cavitatem  in¬ 
vestit,  interius  obducatur,  patet,  idem  symptoma, 
quod  in  intestino  recto  a  polypi,  ibi  enati,  ligatura 
locum  habuit,  etiam  in  polypo  narium  locum  habere 
posse.  —  De  sanguinis  autem  profusione,  qua  carere 
videtur  haec  nostra  operatio,  non  habeo,  quae  contra 
moneam ,  nisi  forte  hoc ,  parum  valere  hanc  haemor¬ 
rhagiae  absentiam  ad  commendandam  istam  polypo¬ 
rum  nasi  exstirpandorum  viam  ac  rationem.  Nam 
etiamsi  adhibitam  polyporum  evulsionem  sequatur  ve- 
hementior  sanguinis  profusio,  tamen  remedia  quoque 
in  promptu  sunt ,  quibus  eam  possumus  coercere. 

Indicatur  haec  methodus  a  lata  tumoris  basi,  quae 
evulsionem  polypi  partim  propter  doloris ,  cum  hac 
operatione  conjuncti ,  vehementiam ,  partim  propter 
metuendam  sanguinis  insignem  profusionem  plane  non 
admittit.  Si  autem  ligaturae  ansa ,  huic  basi  admota, 
sensim  constringitur ,  tunc  quidem  dolores  quoque 
oriri  debent,  sed  neutiquam  tam  vehementes,  quam 
cum  evellitur  tumor.  Unum  tamen  est,  quod  consi¬ 
deratione  dignum  est.  Etenim  tumor,  qui  lata  basi 


6)  Beytr.  z.  Arzneyurisscnsch.  u.  Wundarzn.  Leipz*  «.  Alt.  1791. 
8.  Th.  I.  p.  121. 

parti  cuidam  molli  adhaeret,  videtur  pluribus  vasis 
sanguiferis  instructus  esse ,  atque  ob  Tiancce  causam 
ligatus  magis  intumescet,  quam  qui  tenui  pedunculo 
adhaeret.  Haec  autem  tumoris  intumescentia  nasi  ca¬ 
vitatem  penitus  occludit,  ut  aer  per  os  tantum  in  pul¬ 
mones  irruere  possit.  Inde  igitur  incommoda ,  a  po 
lypo  oriunda,  videntur  augeri.  Sed  minime  hoc  re¬ 
fero  inter  incommoda  talia,  quae  omiuno  impediant, 
quo  minus  in  hoc  casu  a  ligatura  auxilium  exspectari 
jure  queat.  Nam  si  acubus  aliquot,  uti  M.  Avh.  Se¬ 
veris  vs  7 )  praecipit,  adversa  polypi  pars  repetitis 
ictibus  vulneratur,  effluvio  sanguinis  et  polypi  moles 
imminuitur,  et  simul  ejusdem  destructio  perfecta  ac¬ 
celeratur.  —  Praeterea  quoque  alia  sunt ,  quae  nos  ad 
hanc  polyporum  ligaturam  invitare  et  quodammodo 
cogere  possint.  Quando  enim  partibus  mobilibus  aut 
facile  lacerandis  polyposus  tumor  adhaeret,  aut  in 
antro  Highmori  radicem  fixit ,  aut  magnitudo  polypi 
tanta  est ut  forcipe  prehendi  nequeat ,  aut  aegrotus, 
nimium  timidus,  instrumentorum  usum  perhorrescit, 
aut  polypus  e  pluribus  radicibus  pendet8),  aut  deni¬ 
que  pedunculum  firmum  atque  ligamentosum  habet, 
omninoque  malignioris  conditionis  esse  videtur,  quae 
ne  tumoris  evulsione  vim  suam  atque  efficientiam  pro¬ 
dat,  metuendum  est,  tunc  omnino  ligatio  polypi  om¬ 
nibus  aliis  talium  tumorum  destruendorum  methodis 
jure  meritoque  praeferri  debet. 

Sed  nec  reticenda  sunt  incommoda  hujus  operan¬ 
di  rationis  atque  contraindicantia ,  quae  vocantur.  Ac 
primum  quidem  negari  nequit,  multum  interdum  tem¬ 
poris  requiri  ad  perficiendam  illa  ratione  curationem : 


7)  Dc  efficaci  ined.  lib.  II.  c.  9. 

8)  Ouotl  quamquam  fieri  pusae  multi  negant  tamen  interdum  omni¬ 
no  locum  habere,  exemplo  probavit  Webervs  dissertatione 
in  progr.  primo  citata.  Et  PEI.I.ETANVS  quoque  polypum  tri¬ 
bus  radicibus  insignem  vidit.  Cous.  Wa  rhesbvrg.  I.  c.  p.  5«. 

nam  nunc  polypus  adeo  sensibilis  est,  ut  ligaturam 
fortem,  quae  "Vitam  vegetativam  polypi  brevi  peni¬ 
tus  exstinguat,  ferre  non  possit,  nunc  filum  metalli¬ 
cum,  quo  pedunculus  constringi  debet,  torquendo 
confringitur ,  totaque  operatio  ab  ejus  initio  repetenda 
est.  Dem  liaud  omnino  facile  semper  negotium  est, 
ansam  pedunculo  polypi  admovendi,  quippe  quod  par- 
tim  figura  polypi  admodum  irregulari ,  partiin  tumo¬ 
ris  magnitudine,  omnem  nasi  cavitatem  accuratissime 
explente,  impeditur.  Si  autem  ligatura,  non  ipsi  pe¬ 
dunculo,  sed  paulo  profundius  circumjecta,  partem 
tantum,  quamvis  magnam,  polypi  destruxerit,  brevi 
temporis  spatio,  quae  relicta  est,  denuo  succrescit, 
eademque  operatio  repetenda  est.  Qucdsi  autem  ac¬ 
ciderit,  ut  non  ni liil  de  polypo  relinqueretur,  in 
nares  vitrioliun  album  sub  pulveris  forma  injicien¬ 
dum  est,  id  quod  utilissimum  invenit  in  talibus  casi¬ 
bus  Ciir.  Lvd.  Mvrsinna  9).  Porro  inflammatio  at¬ 
que  hinc  pendens  tumoris  intumescentia  saepe  post 
ligaturam  polypo  applicatam  adeo  augetur,  ut  in¬ 
jectum  vinculum  aut  relaxandum  aut  penitus  solven¬ 
dum  sit,  nisi  inflammatio  ad  interiores  cerebri  par¬ 
tes  serpere  atque  cerebro  in  mali  societatem  rapto 
mortem  inferre ,  haec  autem  intumescentia  ducendi 
spiritus  difficultatem  atque  adeo  suffocationis  praesen- 
tissimae  metum  adducere  debeat.  Neque  vero  inter 
incommoda  ligaturae  polyporum  temere  refertur  foe- 
tor  molestus ,  quem  emortuus  constrictione  polypus 
diffundere  solet.  Hunc  autem  foetorem,  uti  et  me¬ 
tum,  ne  ichorosa  materies,  in  quam  polyposus  tumor 
sensim  resolvitur,  partes  narium,  quas  alluit,  arro¬ 
dat  ,  frequentibus  injectionibus ,  quae  partlm  emol¬ 
lienti  virtute  putrefactionem  promovent,  partiin  icho- 
rem  eluunt,  possumus  auferre.  Denique  in  polypis 


**)  Journ.  f.  d.  Chirurgic  etc.  B.  I.  p.  379. 

narium  ?  qui  in  fauces  usque  dependent ,  et  hoc  in¬ 
commodum  metuitur  ,  ne  sub  somno  a  pedunculo  re¬ 
soluti  in  faucium  cavitatem  delapsi  aegrotum  suffo¬ 
cent.  Quem  tamen  timorem  vanum  esse  7  eventus 
freqiientissimi  satis  superque  probant.  Nam  inter  tot 
ligatorum  polyporum  exempla  ?  quae  scriptis  con¬ 
signata  sunt,  nullum  legitur ?  quod  istum  timotem  ali¬ 
quo  modo  confirmet. 

XXXIIL 

DIJVD1CATIONIS  NONNVLLARVM ,  QVIBVS 
POLYPI  NAR1VM  EXSTIRPARI  SOLENT, 

METHODORVM. 

P  A  R  T.  IV. 


Prolusio  haec  edita  est ,  cmn  Car.  Henr.  Edelmann,  Dres» 
densis,  d.  iv.  Octohr.  mens.  A.  cioiocccxvi.  medicinae 
et  chirurgiae  Licentiatus  esset  creandus. 


Nunc  ad  tertiam  operandi  methodum ,  evulsionem , 
transgredior,  quae,  uti  cauterisatio ,  jam  antiquissi¬ 
mis  inter  Graecos  medicis  in  usu  fuit.  Etenim  du¬ 
plicem  evulsionis  modum  describit  Hippocrates,  seu 
quisquis  auctor  est  libri  de  morbis  A).  Priorem  con¬ 
venire  ait  illis  polypis ,  qui  attactu  molles ,  figura  ro¬ 
tunda,  ex  interioribus  nasi  partibus  promineant.  Hos 
autem  chorda,  e  tendinibus  aut  intestinis  parata,  qua 
ansa  formata  est,  primum  ligari,  tum  chordam  seu 
laqueum  per  choanas  in  oris  cavitatem  ope  specilli 
stannei ,  cujus  altera  extremitas  perforata  sit ,  primum 
demitti ,  dein  per  os  extrahi  jubet.  Ut  nunc  evulsio 
polypi  eo  melius  procedere  queat,  tractionem  versus 
uvulam  dirigit.  Id  quod  hoc  modo  perficit.  Spe¬ 
cillum,  in  altera  extremitate  sulcatum,  versus  uvulam 
directum ,  exterius  firmat ,  atque  nunc  chordam ,  in 
sulco  specilli  repositam,  versus  se  attrahit.  — 


i)  Libr,  II.  p.  471  seq.  ed.  Foe*. 

Altera  evulsionis  methodus ,  at>  Hippocrate  de¬ 
scripta  ,  iis  tantum  dicata  fuit  polypis ,  qui  e  mediis 
cartilaginibus  (ossa  haud  dubie  nasi  eorumque  in¬ 
volucra  intelligit)  propullularunt ,  et  molles  consi¬ 
stentia  sua  ,  ob  pedunculi  longitudinem  extensionis¬ 
que  ejus  facilitatem  sub  exspiratione  foras  protrusi, 
sub  inspiratione  iterum  in  nares  retrahuntur.  Quos 
quidem  hoc  modo  tollit.  Spongiam  in  strias  vermi¬ 
formes  dissecat,  quae  spirae  instar  convolutae,  Imo 
Aegyptio,  cui  tamen  Pliniys  2)  firmitatem  denegat, 
ita *ob  volvuntur ,  ut  corpus  durum  inde  efficiatur.  Id 
autem  alligatur  quadruplici  filo  lineo,  quod  cubitali 
sit  longitudine  atque  libera  sua  extremitate  trajicitur 
per  foramen  virgae  stanneae  seu  specilli  gracilis. 
Hoc  specillo  filum  lineum ,  e  nasi  cavitate  per  choa¬ 
nas  in  fauces  deductum,  inde  iterum  per  oris  aper¬ 
turam  educitur.  Jam  trahenda  est  spongia ,  quae  ac¬ 
curatissime  nasi  cavum  explere  debet,  versus  uvu¬ 
lam.  Quod  ut  commode  effici  queat,  eodem  artificio 
utitur,  quod  ante  descriptum  est.  Scilicet  specillum, 
in  apice  sulcatum,  versus  uvulam  protendit,  ibique 
firmat.  Si  nunc  attrahitur  spongia  filo  lineo,  m 
specilli  sulco  reposito,  ea  ante  se  trudit  polypum, 
qui ,  in  fauces  propulsus ,  tandem  a  pedunculo  divel¬ 
litur  suo.  Polypus  sic  eadem  ratione  e  narium  cavi¬ 
tate  eximitur,  qua  obturaculum ,  e  cortice  quercus 
suberis  fabrefactum,  atque  in  lagenam  intrusum,  ex¬ 
trahi  inde  vulgo  solet.  Hoc  modo  intellecta  de¬ 
scriptio  hujus  operationis  haud  tanta  obscuritate  la¬ 
borare  mihi  videtur,  quantam  in  ea  invenisse  testatur 

ScHREGERVS  3). 

Cum  autem  alii  jam  Gviuelmvm  de  Saliceto, 
clericum  seculi  decimi  tertii ,  sed  in  chirurgia  simul 


2)  Histor.  natur,  lib.  XIX,  c.  2. 

3)  Libro  citato  p.  262. 

versatissimum ,  alii  ,  uti  Hallervs  4) ,  Jvliym  Cae- 
s arem  Arantiym  5)  forcipibus  usos  esse  putent  ad 
evellendos  narium  polypos,  causam,  cur  a  Levre- 
to  6)  ille  honor  ad  Fabricivm  ab  Aquapendente  de¬ 
latus  sit,  invenio  nullam,  nisi  forte  haec  fuerit,  ut 
plagiatus  crimen  ipsi  imputare  posset.  Etenim  ex¬ 
pressis  verbis  contendit  Leyretvs,  Fabricivm  ,  nisi 
Nicolai  Florentini  operam  pro  sua  vendiderit,  certe 
jam  Albvcasem  evellendorum  nasi  polyporum  aucto¬ 
rem  ante  se  habuisse.  De  Nicolao  rem  haud  decer¬ 
no,  cum  illius  libri  inspiciendi  mihi  jam  nunc  nulla 
suppetat  opportunitas.  Sed  Albvcasi  Fabricivm  nihil 
subfuratum  esse  certo  adfirmare  queo.  Nam  ille  pror¬ 
sus  alia  ratione  utitur  ad  evellendum  nasi  polypum, 
quam  Fabricivs.  Ille  quidem  uncum  ferramentum 
polypo  immittit ,  ejusque  protracti  partem  ferro  rese¬ 
cat  ;  quo  facto  denuo  unco  ferramento  arreptum  atque 
e  narium  cavo  protractum  polypum  discindit,  eam- 
que  encheiresin  repetit,  usque  dum  omnis  polypus 
naribus  fuerit  ereptus.  Videtur  Albvcasis  hac  opera¬ 
tionis  ratione  periculum  evitare  voluisse ,  quod ,  qui 
Celsi  aut  Pavli  Aeginetae  methodis  polypos  narium 
exstirpandi  utuntur ,  facile  incurrunt ;  ne  instrumento 
secante ,  in  narium  cavitatem  introducto ,  partes  mini¬ 
me  violandae  laederentur.  Itaque  in  conspectum  pro¬ 
trahebat  polypum,  ut  videret,  quasnam  partes  sectio¬ 
ne  auferret.  Alia  autem  prorsus  ratio  est  Fabricii. 
Is  immittit  instrumentum,  quod  simul  forcipis  instar 
polypum  apprehendere  atque  protrahere ,  et  forficis 
in  modum  comprehensas  partes  ita  dissecare  pot¬ 
est  ,  ut  praeter  polypum  nullae  aliae  partes  vio¬ 
lentur. 


4)  Vid.  ejus  Biblioth.  chir.  Vol.  I.  p.  237. 

5)  De  tumorib.  praeter  natur.  V en,  1595.  c.  21.  p.  170. 

6)  Libri  laud.  p.  226. 

Rationem,  qua  chirurgus  hanc  operatione^  s„s- 
cinere  debet,  haud  describam,  cum  hac  in 
teiivs  n  ,  Caleisenivs  8)  aliique  mihi  otium  fecenn  . 
Neque  varias  forcipum  ibma. ,  a  ran»  «wop  a  » 
commemorabo ,  quippe  qttae  ab  Akm:m  ) 

» i™ 

licet,  lorcipt!»  i  manubria, 

\ \u  aiiarum  brachia  aeque  longa  sum,  * 

*  •  id'!  Priores  enim  polypum  com~ 

“ZIl  tSTwLn,.  Q-  ,«w«»  -  ~  P.«- 

care  videntur  forcipes,  a  Levketo  depictae  tabula  1  . 
operis  saepius  laudati. 

Indicatur  haec  polypos  narium  exstirpandi  ratio 
tnm  cum  polypus  colore  pallido ,  griseo  aut  laete 
brunneo  est:  tunc  enim  neque  de  haemorrhagiae  pr 
Lioris  ortu,  neque  de  malignitate  ^rciiiomatTca  po 
nnerationem  sese  proditura,  metuendum  est.  Co 
enim  palUdtts  indicat  naturam  polypi  mucosam  et  ex- 
™  Neaue  tamen  Z angit  s ‘0  colore  fusco  in 
coeruleum  aheunte ,  splendore  atque  duritie  tumoris 
“  e  ab  evulsione  suscipienda  absterreri  patitur ,  sed 
notius  ob  haec  ipsa  symptomata  operationem  accele¬ 
rat  Praeterea  absentia  doloris,  qui  tunc  demum  per¬ 
sentiscitur,  cum  polypus  premitur;  magnitudinis 


7)  Loc.  cit.  Th.  I.  §•  578  591‘  ^  234 

8)  Sysl.  d.  neucm  TTundar>«  Th.  1HJ.  2  ^  g_ 

9)  Velers.  d.  beriihmt.  u.  gebruuchl.  chir.  Inslrum. 

0)  VL2lt^Ud.'jr«ndarzn.  Th.  HI.  P-  313  ss  ed.  «er.. 

1)  Ibid.  Th.  V.  Ab.h.  2.  P.  86  89.  ed  reouad 

12)  Com.  praeter  aUa.o,  «cr.p.ores  euam  Jo  C  ■  rt  intesl. 

et  no,  d.  d.  instru, nonior,  nd  Pg'JPM  n£-  g<  jo.  Che.  Frb». 

recti  exstirpand.  vsu  chiru  g.  •  (uteri)  exstirpund. 

Klvg  d.  contin.  histor.  instrum.  ad  polypo,  («leni 

corumque  usum  chirurg.  Hat.  1297.  8. 

L3)  Cooper  libr.  cilat.  p.  123. 

L4)  Loco  laud.  p*  394. 

rielag,  a  tempestate  Inimida  siccaye  pendens,  quippe 
qua  spongiosa  polypi  natura  et  tractioni  facile  cedens 
indicari  videtur;  mobilitas  tumoris,  quae,  ut  respi¬ 
ratione  ille  antrorsum  retrorsum  facile  moveri  queat, 
permittit;  denique  adhaesio  polypi  liberior,  imo  tan¬ 
tum  pedunculo,  nos  ad  polypos  narium  evellendos 
invitat. 

Contraindicationes  vero  hae  a  variis  adferuntur 
scriptoribus :  Dolor  in  sincipite  atque  nasi  radice  sen¬ 
tiendus  prodere  videtur,  aut  sinus  frontales  polypi 
radicem  continere,  ad  quam  igitur  forcipe  pertingi 
nequeat,  aut  in  ossibus  istis  vitium  quoddam  latere, 
quod  asperiorem  membranae,  ossa  investientis,  tracta¬ 
tionem  ,  qualis  cum  evulsione  conjuncta  est ,  dissua¬ 
deat.  Porro  color  valde  rubicundus ,  a  prima  statim 
tumoris  origine  praesens,  inter  res  evulsionem  con- 
traindicantes  merito  referri  solet.  Nam  tales  polypi 
multa  continent  vasa  sanguifera ,  eorum  nexus  cum 
nasi  parietibus  firmior  est,  adeoque  cum  divelluntur 
et  dirissimos  efficiunt  dolores ,  et  gravissimas ,  vires 
aegroti  valde  debilitantes,  liaemorrliagias.  Dein  et 
malum  signum  est,  quando  polypus  vel  sua  sponte, 
vel  a  levissima  causa  sanguinem  fundit ;  nam  inde 
conjecturam  facere  licet  de  dispositione  aegroti  scor- 
butipa  atque  evulsio  ob  periculosissimae  haemorrha¬ 
giae  metum  institui  prius  haud  potest ,  quam  adfectio 
illa  morbosa  aptis  remediis  sublata  est.  Tum  duri¬ 
ties  et  moles  polypi  e  multorum  sententia  impediunt, 
quominus  evulsio  in  auxilium  possit  vocari.  Etenim 
brachia  vulgaris  forcipis  tunc  neutiquam,  uti  tamen 
debent,  usque  ad  pedunculum  admoveri  possunt,  quo¬ 
niam  nimis  a  se  invicem  distant ,  quam  ut  simul  in 
narium  cavitatem  introduci  queant.  Cui  quidem  in¬ 
commodo  obviam  itum  est  sic ,  ut  brachia  forcipis 
formarentur  ita,  ut  a  se  invicem  sejungi  et  ad  mo¬ 
dum  forcipum  obstetriciarum  post  introductionem  utri- 
usque  brachii  iterum  firmiter  conjungi  possent.  Sed 


ne  sic  quidem  ob  magnam  polypi  duri  molem,  quae 
a  forcipe  comprimi  baud  potest,  commemoratum  in¬ 
commodum  penitus  sublatum  est.  Brachia  igitur  for¬ 
cipis  ,  quae  plerumque  tota  recta  sunt ,  post  initium 
rectilineum  incurvari  atque  sic  a  se  invicem  removeri 
solent,  uti  Richtervs  atque  Fritzivs  fecerunt.  Spa¬ 
tium  intermedium,  a  brachiis  a  se  invicem  disceden¬ 
tibus  relictum ,  recipit  tumorem  polyposum ,  pars  au¬ 
tem  rectilinea  comprehendit  pedunculum.  Amplitudo 
polypi  semper  eadem ,  ejusdem  sub  respiratione  im¬ 
mobilitas  ,  quae  inde  pendet ,  quod  polypus  pluribus 
locis ,  quam  solo  pedunculo ,  cum  narium  cavitate 
concrevit,  denique  ichorosa  maximeque  foetens  mate¬ 
ries,  e  polypi  vicinia  profluens,  haec  igitur  omnia 
quamquam  plerumque  inter  contraindicantia  referri 
solent,  tamen  Bichtervm  non  movent,  ut  evulsionis 
operationem  intermittat  et  de  felici  ejusdem  exitu 
omnino  desperet.  Exper.  Zangivs  sedem  profundam, 
latam  basin ,  crassum  eumque  ligamentosum  peduncu¬ 
lum  polypi,  praesentes  simul  excrescendas  in  ossibus 
narium, .  radicem  tumoris  antro  Highmoriano  infixam, 
denique  et  relaxationem  atque  prolongationem  sacci¬ 
formem  membranae  Schneiderianae  ad  ea  ,  quae  evul¬ 
sionem  dissuadeant,  refert.  Denique  et  propensio  tu¬ 
moris  polyposi  ad  carcinomatosam  degenerationem  de¬ 
bet  chirurgum  ab  ista  destruendi  polypi  methodo  avo¬ 
care.  Etenim  evulsus  polypus  brevi  regeneratur,  et 
post  quamlibet  evulsionem  malignior  evadit.  Coope- 
rvs  quidem ,  Bjm.  Bellivm  secutus ,  in  ea  versatur 
opinione,  ut  putet,  narium  polypos  primitus  omni  ca¬ 
rere  malignitate ,  naturamque  carcinomaticam ,  quam 
polypi  tales  interdum  prodant,  pendere  ab  irritatione, 
distentione  atque  pressione  tumoris  versus  partes  ad¬ 
jacentes.  Sed  haud  video ,  cur  in  polypis  narium 
non  idem  locum  habere  possit ,  quod  in  verrucis  ob¬ 
servare  licet,  quos  in  carcinoma  abire  posse,  quoti¬ 
diana  probat  experientia. 

Jam  satis  de  hoc  argumento  actum  esse  puto. 
Longiorem  enim  dijudicationem  trium  polypos  narium 
tollendi  methodorum  post  enumeratas  res,  quae  quam¬ 
libet  earum  et  indicare  et  dissuadere  videntur,  pro- 
pterea  superfluam  judico,  quod  eandem  rem,  quae  jam 
satis  superque  pertractata  est,  denuo  retexere  debe¬ 
bam.  Hoc  autem  ex  his,  quae  hactenus  disputata 
sunt,  videtur  luculentissime  patere,  non  unam  opera¬ 
tionem  semper  convenire  omnibus  aegrotis ,  qui  na¬ 
rium  polypis  laborant,  sed  tempora  a  chirurgo  intel- 
ligente  artisque  suae  perito  caute  ponderanda  esse, 
quae  aut  cauterii  applicationem ,  aut  ligaturam ,  aut 
denique  evulsionem  prae  reliquis  commendent. 


Jfy.  J. 

